
CUVINT ÎNAINTE 


Există cărţi cu putere magică. Nu numai că timpul nu le 
alterează, că trecerea vremii le dă o valoare tot mai strălucitoare, 
dar reușesc să cucerească cu o forţă irezistibilă, dintr-o dată şi 
pentru multă vreme, o întreagă armată de cititori. Sînt citite 
de tînărul care devorează cărţile, de omul matur care savu- 
trează aroma unei cărţi de literatură şi meditează asupra ei, şi 
de bătrîn — cu aceeași plăcere şi emoție. Le putem oare numi 
pe acestea cărți de valoare clasică sau, pur şi simplu, populare ? 
Şi într-un caz şi într-altul am spune prea puţin. Să renunțăm 
mai bine la pretenţia clasificării, operaţie aparent deosebit de 
ştiinţifică, dar care în fond nu valorează două parale, şi să re- 
cunoaştem că există cărţi care redau anumite adevăruri ale vieţii 
cu o asemenea forță narativă şi concentrare de caractere, încît 
cuceresc toate inimile, O astfel de carte este şi cartea pe care 
cititorul o are acum în mînă. 

A scris-o Gárdonyi Geza, precum se vede şi pe copertă, dar 
aceasta desigur nu spune prea mult, cu atît mai puţin aceluia 
care nu s-a mai întîlnit niciodată cu numele lui. 

Ce trebuie deci să ştie cititorul despre acest scriitor maghiar, 
încă necunoscut lui ? 

A trăit la răscrucea ultimelor două secole, în perioada cea 
mai stearpă, cea mai îngrozitoare a vieţii maghiare. În 1867 are 
loo aşa-zisa înţelegere, cînd aristocrația maghiară vinde oficial 
țara Habsburgilor. Din revoluţia de la 1848 nu rămăsese aproape 

nimic, doar simpla referire la ea: discursuri pe butoaie, fraze 
sforăitoare. Satul maghiar trăia în cea mai neagră mizerie, sute 
de mii de emigranţi luau calea Americii, cultura încăpuse pe 
mîna unor cîrpaci. Izbucnesc vilvătăile primului război mondial 
şi Republica Sovietică Maghiară ar mătura vechea societate, 
dacă contrarevoluţia n-ar înăbuși tînăra Comună. În anii sînge- 
roşi ai teroarei albe, Gárdonyi trăieşte mai departe în sihăstrie, 
pînă în 1922, cînd îşi dă sufletul. 

Lumea operelor lui este țărănimea şi intelectualitatea provin- 
cială. De la el ne-au rămas, drept mărturie a acestei lumi, serii 
întregi de nuvele — în special nuvele — cîteva romane, cinci 
piese de teatru, dar, precum spuneam, cele mai interesante şi 
mai valoroase dintre acestea sînt nuvelele sale, pentru că Gâr- 
donyi face şi el parte din categoria marilor nuvelişti maghiari, 
cărora nu le este proprie epica largă cerută de compoziţia arhi- 
tectonică a romanelor. De altfel, realismul lui Gárdonyi — ori- 
cât de- originală ar fi arta lui scriitoricească — își are rădăcinile 
adînc înfipte în ogorul mănos al literaturii lui Mikszâth Kâlmân. 
Nuvelele şi romanele lui Mikszâth, atît în ceea ce priveşte con- 
strucţia. cît şi desfăşurarea firului acțiunii, urmează unele carac- 
teristici ale anecdotei : rotunjimea, desfăşurarea pe cît posibil a 
unui singur fir, vervă umoristică. 

Romanul modem maghiar apare relativ tîrziu. Astfel, pînă la 
Móricz Zsigmond, cel mai important şi mai răspîndit gen al 
prozei maghiare e nuvela, care cu puterea fulgerului luminează 
momentul dramatic al unei singure situaţii, provocînd schimbări 
în destinul unui om, şi nu romanul, chemat să urmărească miş- 
cările largi şi contradicţiile întregii societăţi. În această bogată 
nuvelistică Gârdonyi ocupă un loc deosebit. Tablourile lui din 
viaţa ţărănească, în care nu întîlneşti ironia duioasă a lui 
Mikszáth, sînt pline de o graţie idilică, de o dragoste senină. 
Ady Endre a numit aceasta „seninătate înţeleaptă“ şi îl amintea 
pe Dickens atunci cînd vorbea despre Gárdonyi. Într-adevăr, 
există în toate aceste scrieri, în căldura cu care-şi zugrăvește 
eroii, în felul cum prezintă ciocnirea dintre bine şi rău, o bună- 
tate dickensiană, De altfel, Girdonyi nu este un protestatar, el 
se mărginește să releve — dar nuvelele sale, în totalitatea lor, 
constituie. totuşi un protest contra acelora care-i desconsideră 

pe ţărani, care sînt vinovaţi de sărăcia și incultura intelectuali- 
tăţii provinciale, 

Şi cu toate acestea, opera principală a lui Gârdonyi Geza este 
romanul istoric Stelele din Eger, care se află acum în mîna citi- 
torului. Roman istoric? Nu prea. Stelele din Eger nu este o 
frescă a vremii din care eroii să vorbească omului de azi. Nici 
roman istoric de aventuri nu este (în genul romanului Cei trei 
muşchetari), deşi cel mai mult se poate asemui acestuia. Numai 
că în locul unor caractere abia schiţate şi a contrastelor roman- 
tice găsim aici eroi în carne şi oase, și un conflict puternic. 
Acest conflict e din domeniul istoriei şi-i stă la inimă cititorului 
romîn : cartea este un poem al luptei împotriva asupririi oto- 
mane. Punctul de plecare îl constituie un fapt istoric: pe la 
mijlocul secolului al XVI-lea oştile turceşti n-au reușit să cuce- 
rească cetatea Eger, eroismul luptătorilor maghiari, apărători ai 
cetăţii, învingînd superioritatea numerică a asediatorilor, Vraja 
romanului — despre care vorbeam la început — constă în faptul 
că dragostea de libertate, dragostea de patrie răzbat din istori- 
sire în mod atît de organic, rezultînd din caracterele şi din fap- 
tele mărunte ale oamenilor, încît nu găsim nici urmă de emfază, 
de poză eroică. În acelaşi timp, romanul nu caută să tragă cu 
urechea la secretele alcovurilor — şi, în general, graţia, comu- 
nicativitatea şi forța de impresionare a romanului sînt rezultatul 
frumuseţii morale a caracterelor, rezultatul durității cu care este 
dusă lupta. Dincolo de aventură, se simte la tot pasul bunătatea 
dickensiană ; în dosul descrierii bătăliilor eroice simți o inimă 
sensibilă : în toată povestirea, Gârdonyi a ţesut firul de aur al 


umorului, iar dragostea — la Gârdonyi sub forma unei idile 
poetice — e prezentă în carte de la prima pînă la ultima 
pagină. 


Şi cu aceasta, ne dăm deoparte, lăsîndu-l pe cititor să sa- 
vureze nemijlocit frumuseţile romanului lui Gârdonyi. Mai multe 
cuvinte de introducere ar fi neapărat trebuitoare doar dacă ro- 
manul n-ar vorbi el însuşi pentru sine. 


SZĂSZ JÁNOS 


Parlea întîi 


UNDE SE NASC VITEJII MAGHIARI? 


i 1 


În pîrău se scăldau doi copii, un băiat şi o fetiţă. Nu 
se cădea să facă baie împreună, dar ei n-aveau de unde 
să ştie: băiatul era de şapte ani, iar fata cu doi ani 
mai mică. 

Umblînd prin pădure, dăduseră de pîrău. Soarele 
dogorea. Într-o adîncitură pîrăul se lărgea ca un tăuţ şi 
asta tare mult le-a plăcut. 

La început şi-au muiat doar picioarele, apoi au intrat 
în apă pînă la genunchi. Lui Gergely i s-au udat izme- 
nuţele, aşa că şi le-a scos. Apoi şi-a lepădat şi cămaşa. 
Fără să-şi dea seama, s-au pomenit amîndoi bălăcindu-se 
goi în ştiolnă. 

Se puteau scălda în voie ; nu-i vedea nimeni. Drumul 
spre P&cs era departe, dincolo de copaci. Prin pădure, 
nici ţipenie de om. Dar de i-ar fi zărit cineva, ştiu că ar 
fi păţit-o ! Băiatul, ce-i drept, nu era fecior de neam, 
dar fetiţa era a cinstitului domn Cecey Péter — şi o 
ştersese de acasă fără ştirea nimănui. 

Chiar aşa goală se vedea că-i de viţă, avea pielea 
albă ca laptele. Cum se zbenguia în apă, două codițe 
bălaie îi jucau pe gît. 

— Derdă — îi spuse ea rîzînd băiatului — hai să 
înotăm. 

Băiatul oacheş, subţiratic, Gerg6, cum îi zisese fata, 
se întoarse cu spatele şi ea i se agăță de git. Gergö 

porni către mal, iar fetiţa, plutind pe apă, dădea din 
picioare. 

Cum ajunseră însă la mal, Gergă se apăţă de chica 
unei tufe de pipirig şi privi neliniștit în jur. 

— Vai, surul | 

leşi din apă şi o luă la goană printre copaci, cerce- 
tînd în dreapta şi în stînga. Se uită şi în jos, la pămînt, 
să vadă încotro duc urmele. 

— Aşteaptă-mă, Vicuska — îi strigă el fetiţei — aş- 
teaptă-mă, că vin îndată | 

Şi porni în fugă, aşa gol, înspre drumul care duce la 
Pecs. 

Peste cîteva clipe se întoarse călare pe un cal sur 
bătrîn. De grumazul calului atîrna o amărîtă de sfoară. 
Cu ea fusese legat de picior, dar se deznodase. 

Băiatul lovea din cînd în cînd calul cu o nuia de 
corn. Era alb la faţă de spaimă şi privea mereu înapoi. 
Ajungînd în dreptul ştiolnei, se prinse de grumazul ca- 
lului şi, lunecînd pe el, sări jos. 

— Să ne ascundem | spuse în şoaptă, dîrdîind. Să ne 
ascundem. Vine un turc! 

Legă calul din cîteva smucituri de un copac şi ridică 
repede hainele da jos. Apoi cei doi copii goi fugiră către 
o tufă de măceş. Se pitulară la pămînt, ascunzîndu-se 
după frunzişul ei veşted. 

În vremurile acelea nu era nici o mirare să întîlneşti 
turci pe drum. 

Fiindcă, vezi tu, iubite cititor, tare te înşeli dacă-ţi 
închipui că întîmplarea cu cei doi copii care se scăldau 
s-a petrecut în vara asta. Unde sînt acum cei doi copii, 
unde ? Şi unde e turcul şi toţi oamenii care ți se pe- 
rindă pe dinaintea ochilor, se mişcă, făptuiesc, vorbesc, 
rîd sau se vaietă în această carte P Sînt pulbere cu toţii. 

Aşa că lasă, iubite cititor, calendarul de acum şi în- 
toarce-te la cel din 1533. Te afli în luna mai. Stăpîn 
îţi e cînd regele János, cînd turcul, cînd Ferdinand I. 

Sătucul celor doi copii stă ferit în una din văile Me- 
serului. Arc cu totul vreo treizeci de case de pămînt 

şi o casă mare de piatră. La ferestrele mici, în loc de 
geamuri, e pusă pînză îmbibată cu ulei. Chiar şi la cele 
de la curte. Altfel, casele sînt acoperite cu jupi de paie, 
ca şi cele de azi. De jur împrejurul satului sînt păduri, 
şi oamenii îl cred ascuns de ochiul turcului. „Cum o 
să-l descopere ? |“ Drumul e ţipiş şi fără ogaşe de roți. 
Nu se zăreşte nici măcar un turn de biserică, fiindcă 
nu se află. Oamenii trăiesc şi mor în văgăuna aceea ca 
gîngăniile de pădure. 

Tatăl lui Gergely a fost fierar în Pecs, dar murise, 
Mamă-sa se retrăsese la Keresztes-falu la bunicu, un 
țăran bătrîn şi cărunt care luptase în răscoala lui 
Gheorghe Doja. De aceea şi găsise adăpost la stăpînul 
satului, la Cecey. 

Bătrînul se ducea uneori la Pécs, dincolo de pădure, 
la cerşit. Iarna tot din cerşitul bătrînului trăiau. Din când 
în cînd mai pica pe masa lor şi cîte o firimitură de la 
curte. 

Şi în ziua aceea se întorsese bătrînul de la oraş: 

— Du surul la păşune — îi spusese nepotului — n-a 
mîncat, bietul, de azi-dimineaţă nimic. Şi adapă-l în 
pîrău. 

Aşa a pornit Gergă cu calul la pădure. Cînd a trecut 
pe drum, prin fața curţii, mica Eva a ieşit şi ea pe 
portiţa grădinii : 

— Derd5, Derdă, ia-mă şi pe mine! 

Gergö nu a îndrăznit să-i spună jupînitei să rămînă 
acasă. A coborit de pe cal şi a pornit alături de Eva, 
mergînd pe unde-i plăcea ei. Și ei îi plăcea tot pe unde 
erau fluturi. Cum fiuturii zburau spre adîncul pădurii, 
alergară şi ei într-acolo. În sfîrșit, văzînd pîrăul, Gergö 
a lăsat calul la iarbă. Aşa au ajuns la pîrăul din pădure 
şi din pîrău după tufa de măceș. 

Acum stăteau pitiţi, tremurînd de frica turcului. 

Şi aveau chiar de ce se teme. Peste cîteva clipe se 
auzi un pirîit de vreascuri, apoi se ivi printre copaci un 
turban turcesc alb cu pană de struţ şi un cap de cal 
murg. 


Turcul se uita împrejur, sucindu-şi capul în toate 
părţile. Ochii i se opriră asupra surului. Murgul lui mic 
şi-l ducea de frîu. 

Acum putură să-l vadă bine pe turc; era un om ne- 
gricios, cu faţa osoasă. Pe umeri purta o mantie de 
culoarea nucii. Pe cap, un turban ca un turn. Un ochi 
îi era legat cu o năframă albă. Pe celălalt însă şi-l şi 
aţintise asupra surului, cîntărindu-l cu privirea. După 
felul cum se strîmbă, se vedea că nu-i place. Cu toate 
acestea îl dezlegă. 

I-ar fi plăcut mult mai mult băiatul pe care-l văzuse 
pe cal. Băiatul era mai folositor decît calul. La tîrgul 
de robi din Constantinopol putea lua pe el un preţ în- 
treit. Dar copilul nu era nicăieri. 

Turcul se uită pe după cîţiva copaci, cercetă prin 
tufişuri, apoi strigă în grai unguresc: 

— Unde eşti, băieţaşule ? Ieşi la iveală, nepoatel 
Hai, că-ți dau smochine! Vino încoace ! 

Băiatul nu se arătă. 

— Haide, mă ! Nu-ţi fie frică, nu-ţi fac nimic! Nu 
vii ? Dacă nu vii, îţi iau calul ! 

Şi într-adevăr apucă amîndoi caii de frîu şi porni cu 
ei printre copaci. 

Cei doi copii ascultaseră pînă atunci vorbele turcu- 
lui muţi şi palizi. Momeala cu smochinele nu izbutise 
să le alunge spaima din inimă. Auziseră de prea multe 
ori acasă blestemul: ,Lua-te-ar turcul |“ precum şi 
atîtea poveşti înfiorătoare despre turci, ca să mai poată 
prinde curaj la orice vorbă dulce. Dar cînd turcul spuse 
că ia calul, Gergö tresări. O privi pe fetiță ca şi cum 
ar fi aşteptat un sfat de la ea şi faţa i se schimonosise 
de durere, de parcă l-ar fi înțepat un spin în talpă. 

Îi ia calul. Ce-or să zică cei de acasă cînd s-o în- 
toarce fără surul ? 

Micuța Eva n-avea nici un răspuns pentru întrebări. 
Stătea ghemuită lîngă el, palidă, ca o moartă. Ochii 
mari de pisică i se umeziseră de groază. 

Dar calul se îndepărta. Gergă îi auzea paşii. Surui 
avea nişte paşi mari, greoi. Vreascurile uscate trosneau 
„sub picioarele lui la răstimpuri egale. Da, îl lua turcul, 
îl lua cu adevărat ! R 

— Surul... bolborosi Gerg5 boţindu-se la faţă, pata 
să izbucnească în plins. 

Şi înălţă capul. 

Se duce surul, se duce. Vreascurile pădurii trosnese 
sub picioarele lui. Oh, prostul ! 

Gergă îşi uită de frică, sări din tufă şi porni gol cum 
era după sur. 

— Nene! strigă el tremurînd. Nene turcule | 

Turcul stătu locului şi rînji. 

Vai, ce pocitanie de om | Rînjea de parcă ar fi fost 
pata să muşte. 

— Nene, surul — biîlbîi plîngînd Gerg5 — surul e 
al nostru... 

Şi se opri la vreo douăzeci de paşi. 

— Vino încoace dacă e al vostru, răspunse turcul. 
Hai de-l ia. 

Şi lăsă din mînă căpăstrul surului. 

Copilul nu-l mai vedea acum decît pe sur. Cînd calul 
porni cu paşi mari şi greoi, țîşni spre el şi-l apucă de 
frîu, 

În aceeaşi clipă fu prins şi el. Depetele mari şi pu-. 
ternice ale turcului îl încleştară de braţul gol, mic şi slab 
şi-l aruncară în şaua celuilalt cal, a murgului. 

Gergö ţipă. 

— Sst! făcu turcul şi scoase pumnalul. 

Gergö însă continua să țipe: 

— Vicuska, Vicuska | 

Turcul întoarse şi el capul în direcţia în care pri- 
vea băiatul. Cu mîna pe pumnal. 

Fireşte că îndată ce se ridică şi celălalt copilaş gol 
din iarbă, îşi vîrî la loc pumnalul şi zîmbi. 

— Vino, vino încoace — spuse el — hai, că nu-ţi fac 
nimic. 

Şi porni cu cei doi cai spre fetiță. Gerg vru să co- 
boare de pe cal. Turcul îl pocni însă cu palma pe spi- 

nare, aşa că băiatul urlă şi rămase în şa. Turcul lăsă 
caii şi fugi spre fetiţă. 

Mica Vica, biata de ea, ar fi vrut să fugă, dar pi- 
cioruşele îi erau mici şi iarba înaltă. Se împiedică şi 
căzu. Nu peste mult timp ţipa şi dădea din picioare în 
braţele turcului. 

— Stt — şi turcul îi dădu una peste fund — stt | că 


acu te mănînc, de ce nu taci! Ham — ham ! 
Fetiţa tăcu. Dar inima îi bătea ca unei vrăbii prinse 
în palmă. 


Cum ajunseră însă la cai, începu să ţipe: 

— Tătucă | Tată | 

Fiindcă omul deznădăjduit crede că i se aude stri- 
gătul oricît de departe. 

Gorgă strigă şi el. Frecîndu-şi ochii cu pumnul, 
spuse plîngînd : 

— Vreau să mă duc acasă ! Vreau acasă ! 

— Taci, bitang afurisit | — zbieră la el turcul — că 
acu te despic în două ! 

Şi-l ameninţă cu pumnul. l 

Cei doi copii tăcură. Fetița era aproape leşinată de 
groază. Gergö sta pe spatele murgului, scîncind încet, 

Porniră. 

Cînd ieşiră din pădure, Gergö văzu drumul Meseru- 
lui înţesat de căruţe turceşti care urcau la deal. Akinpi 
călări, asabi pedeştri, soldaţi liberi îmbrăcaţi împestri- 
tat, călări pe cai mici şi iuți, se îndreptau toţi spre 
Pecs, 

Ceata din fața lor însoțea vreo zece care şi căruțe 
încărcate de-a valma cu așternut de pat, alb, dulapuri, 
butoaie, scaune, blănuri, saci cu bucata. Pe lîngă care 
se tîrau încet robi amăriţi, cu lanţuri la picioare şi cu 
mîinile legate la spate. 

Ienicerul nostru avea trei căruțe şi şapte robi. În afară 
de el mai erau în ceată încă cinci ieniceri cu şalvari 
albaştri, ciubote roşii şi căciuli albe — împodobite în 
faţă cu linguri de os, ba una chiar cu o lingură de lemn 

— şi trei arabi cu căciuli de blană şi lănci mari. Pana 
de struţ prăfuită de pe cuşma ienicerului fără un ochi 
pornea din faţă şi-i filfiia pînă pe la mijlocul spinării. 

Cît zăbovise el în pădure, cele trei căruţe se trăse- 
seră la marginea drumului, făcînd loc celorlalte, care 
se întorceau în ţara lor. 

lenicerii începură să rîdă cînd văzură surul şi pe cei 
doi copii. - 

Gergö nu înţelegea ce boscorodeau pe turcește. Se 
vedea însă după fețele lor că vorbeau despre ei şi des- 
pre cal. Cînd se uitau la el şi la Vicuska zîmbeau. Cînd 
se uitau la cal, dădeau din mînă de parcă ar fi alungat 
o muscă. 

Turcul îi aruncă pe cei doi copii în căruță, peste o 
grămadă de aşternuturi de pat, lîngă o fată cu obrajii 
bucălați, roabă şi ea, cu lanțuri la picioare, căreia i-i 
dădu în grijă. Apoi unul din ieniceri dezlegă un sac 
murdar şi scoase tot felul. de haine. Toate, haine de 
copii. Fuste mici, sumăieşe, laibăre cu ţinte, căciuli, 
pălării, cizmulite. Turcul alese două cămăşute şi un 
sumăieş şi le aruncă în căruţă. 

— Îmbracă-i | îi spuse fetei cel cu un ochi. 

Fata să fi tot fost de vreo șaptesprezece ani. Era 
țărancă. Îmbrăcîndu-i pe copilaşi, îi strîngea în braţe 
şi-i săruta, Ochii îi înotau în lacrimi. 

— Cum te cheamă, îngeraşule ? 

— Vicuska. 

— Dar pe tine, sufleţelule ? 

— Gergö. 

— Nu plîngeți, dragii mei! O să staţi aici, cu mine. 

— Dar eu vreau să mă duc acasă, scînci Gergă. 

— Şi eu — scînci fetita — vreau acasă... 

Cei doi copii se lipiră de fată; Vica la pieptul ei, 
Gergö de o parte. lar ea îi strîngea în braţe, îi mîngiia 
cu amîndouă mîinile şi îi săruta pe obrajii roşii, uzi de 
lacrimi. 

Cîinii din sat înconjuraseră lătrînd din răsputeri un 
pelerin cu păr lung şi barbă albă. De bună seamă că 
i-ar fi sfîşiat sutana dacă nu ar fi învirtit roată toiagul 
lung cu cruce la capăt. 

La început mersese pe mijlocul drumului, dar cum 
numărul cîinilor creştea mereu, se retrăsese prudent 
lîngă un gard de mărăcini ce făcea un unghi în formă 
de L şi învîrtind toiagul, aştepta să vină cineva să-l 
scape din împresurare. 

Dar cei ce auziseră cum bat cîinii şi ieşiseră afară îşi 
îndreptau privirile spre cei cinci viteji maghiari care 
intrau în buiestru în sat. În fruntea lor călărea un viteaz 
cu fața bălaie, cu contăş roşu. La cuşmă avea pană de 
cocor. Pe şa, dinaintea lui, cruciş, o puşcă. Sub zeghea 
uşoară, vişinie, îi scînteia zaua. În spatele lui veneau 
alţi patru viteji. Cum ajunseră în sat, începură să în- 
toarcă în dreapta şi în stînga capul, ca şi cînd fiecare 
casă ar fi fost cine ştie ce lucru de mirare. 

În faţa casei lui Cecey, pe piatra de lîngă poartă, 
moțăia un ţăran bătrîn cu o lance în mînă. La tropo- 
tele cailor se trezi, deschise în grabă şi cealaltă aripă 
a porţii şi călăreţii intrară peste pod, în ogradă, jucîn- 
du-şi caii. | 

Cecey stătea tupilat la umbra şurii, ca un vultur 
bătrîn. Câţiva iobagi de-ai lui tundeau oi în şură. În 
mînă aveau foarfeci, iar la şold sabie. Aşa era pe atunci 
în Ungaria. 

Cecey, cînd îi văzu pe viteji, se ridică să le iasă în 
întîmpinare. Bătrînul domn avea un mers ciudat: un 
picior nu i se îndoia din genunchi, altul din gleznă. 

Cum să i se îndoaie, cînd amîndouă erau de lemn ? 
Îi lipsea şi mîna dreaptă: din mîneca hainei de pînză 
i se vedea doar încheietura. Faţa îi era numai barbă 
pînă la ochi, o barbă sură. Pletele care-i cădeau pe 
umeri îi erau însă albe. 

Viteazul cu pană de cocor sări de pe cal, îi aruncă 
unui ostaş de rînd frîul, apoi porni repede spre Cecey. 

— Mă numesc Dobó István. 

Şi bătu călcîiele. 

Era un flăcău vînjos, voinic. Gura, cam mare, părea 
de om încăpăţînat, buzele-i subţiri parcă ar fi mușcat 
o zăbală nevăzută ; fiecare mişcare dovedea forţă ; pă- 
rea de oţel. Avea ochi pătrunzători, cenuşii, cu priviri 
tăioase. 

Cecey îşi ascunse mîna la spate. 

— În a cui oaste slujeşti ? 

Ochii îi ardeau de parcă ar fi avut jeratic în orbite. 

— În a lui Török Bálint, răspuse Dobó. 

— Eşti dară din oamenii lui Ferdinand? Fii bine 
venit, băiete | 

Şi-i întinse mîna. Dintr-o privire îi preţui buiestrul şi 
sabia. 

— Din care familie Dobó ? 

— Din cea din Ruszka. 

— Rubedenii cu Pâl6czyeştii... 

— Da. 

— Eşti dară din Ţara de Sus. Cum de ai ajuns aici? 
Ce vînt v-a adus încoace, băiete ? 

— Venim din Palata. 

— Din cetatea lui More ? 

— Nu mai e a lui Móré. 

— Dar? 

— Acum nu-i a nimănui. Dz’ nici cetate nu mai e, ci 
dărîmătură şi piatră. 

— Aţi dărîmat-o ? 

— Pînă la pămînt, 

— Slavă Domnului. Ei, vino la răcoare, băiete, aici 
sub cerdac. Hei, nevastă | Ne-au sosit oaspeţi | 

Se uită apoi din nou uimit la Dobó. 

— Aţi dărîmat-o ? 

Jupîneasa scundă şi grasă se învîrtea prin cerdac; 
aşeza masa la umbră cu slujnica. Altă slujnică deschi- 
dea uşa pivniţei. 


— Dobó István — îl prezentă Cecey nevesti-si pe 
tînăr — din neamul Pâlâczyeştilor. Dă-le vin şi de-ale 


gurii oştenilor | 


2 17 


Dobó scoase din zeghe o năfrămuţă roşie şi se şterse 
pe faţă, 

— Înainte de a mă așeza, unchieşule — spuse pri- 
vind cercetător fața lui Cecey — trebuie să te întreb 
dacă nu-i aici Móré. Că eu pe el îl caut. 

— Aici ? Móré ? Vedea-l-aş în spînzurătoare | 

Dobó continuă să se şteargă pe faţă, pe gît. 

— Atunci nu sîntem pe urmă bună. Vă rog, puţină 
apă. 

— Aşteaptă, că aduce îndată vinul. 

— Eu, unchieşule, beau apă cînd mi-e sete. 

Şi ridicînd ulciorul mare cu toartă, îl duse la gură. 

— Îngădui-mi-i, uncheşule, să mă odihnesc aici pînă 
deseară ? întrebă cu răsuflarea tăiată după ce termină 
de băut. 

— Ce vorbă-i asta? Doar n-oi pleca aşa curînd | 
Rămiîi la mine cîteva zile. 


— Îţi mulțumesc, dar nu sîntem în carnaval. Azi- 
noapte n-am dat geană de geană. Şi deseară pornim mai 
departe. Zaua aş scoate-o totuşi puţin. E prea cald cu 
ea pe vremea asta, deşi e numai găuri. 

Pînă se dezbrăcă Dobó în casă, intră pe poartă şi 
pelerinul. 

— Vii din partea călugărului | zise Cecey privindu-l. 

Şi ochii începură să-i ardă din nou de parcă ar fi 
avut jeratic în orbite. 


— Da, din partea lui — zîmbi pelerinul — de unde 
ştiţi ? 

— De pe barbă: ţi s-a înălbit la colb. 

— Chiar aşa. 


— Prin urmare vii de departe. 

— Precum zici. 

— Iar mie de pe meleaguri îndepărtate nu-mi trimite 
veşti decît stareţul din Sajolâd, care mi-e rubedenie, 
trăsni-l-ar Dumnezeu să-l trăsnească. 

— Dg’ nu mai e demult stareţ, prea nobile stăpîne, 
e duhovnicul regelui. 


— Şi asta o ştiu, arde-l-ar tocul cu stăpînul său cu 
tot. Cum te cheamă ? 

— Varsânyi Îmre. 

— Cîţi ani ai? 

— Treizeci. 

— Ei, să vedem ce veste aduci ? 

Pelerinul se aşeză pe pămînt şi începu să-şi descoase 
căptuşeala sutanei. 

— E o arşiță cumplită pe aici — bombăni el bine 
dispus — şi turci ca muștele. 

— Pentru aceasta trebuie să-i mulţumim călugăru- 
lui şi regelui tău. Ei, da al dracului ai mai cusut scri- 
soarea | 

Varsányi scoase în sfîrşit scrisoarea cu peceţi mici 
roşii şi i-o întinse. 

— Daţi de mîncat şi de băut omului acestuia şi pre- 
gătiți-i undeva să se odihnească, îi spuse Cecey neves- 
ti-si. 

Apoi rupse pecețile. Desfăcu scrisoarea. 

— Aşa-i — spuse el aruncîndu-şi ochii pe sceri- 
soare — e scrisul călugărului. Frumos de parcă ar fi 
tipar, dar prea mărunt. Eu unul n-o s-o citesc. Trimi- 
teţi după popă. 

T se aşezase mai la o parte, la umbra nu- 
cului. 


— De bună seamă vă trimite veste bună — zise 
mulţumit — fiindcă nu mi-a dat ghies să mă grăbesc. 


Cînd trimite scrisori cu peceţi mari întotdeauna trebuie 
să mă grăbesc. Asta e o scrisoare cu peceţi mici; nu se 
vorbeşte în ea de treburile ţării. 

Şi cu bucuria omului ajuns la ţintă, trase o duşcă din 
oala de vin ce i se pusese dinainte. 

Femeia luă şi ea scrisoarea în mînă. O întoarse pe o 
parte, pe alta, se uită la peceţile rupte. Apoi se întoarse 
către pelerin : 

— E sănătos nenea Gyuri ? 

O slujnică puse dinaintea pelerinului caş de vacă şi 
pîine, iar el îşi scoase îndată briceagul. 

— Nu-i niciodată bolnav, prea nobilă doamnă. 

Sosi şi preotul — un om cu barbă căruntă, spătos, cu 
cap de taur. 

Pribeagu se sculă de jos şi vru să-i sărute mina. 
Preotul însă se dădu îndărăt. 

— Eşti papistaş sau de credinţă nouă ? 

Şi îşi trecu mîna prin barba care îi ajungea pînă pe 
la mijlocul pieptului. 

— Sînt papistaş, răspunse pelerinul. 

Preotul îi întinse atunci mîna. 

Intrară în odaie. Preotul se duse la fereastră şi citi 
pe ungureşte scrisoarea grămăticului. 

— Dragă cumnate... 

Preotul avea un glas ciudat, surd, de parcă cuvintele 
i-ar fi ieşit din burtă. Consoanele trebuia să le ghiceşti. 
Dar cei ce se obişnuiseră cu felul lui de-a vorbi înţe- 
legeau ce spune. 

Continuă : 

— „şi dragă Juliska, vă doresc de la bunul Dum- 
nezeu sănătate şi viaţă tihnită la toţi. Mai departe, am 
aflat că în ţinutul vostru năvăleşte de la o zi la alta 
cînd Móré, cînd turcul şi că n-au mai rămas pe locu- 
rile lor decît iobagii legaţi de pămînt, cine poate fuge, 
care în Țara de Sus, care dincolo, la neamt. Dacă mai 
sînteţi în viaţă, iubiții mei, şi n-aţi plecat din Keresztes, 
salvaţi-vă şi voi. Am vorbit cu măria sa să vă despă- 
gubească de toate pagubele... 

— Ajunge | nu mai citi | izbucni Cecey. N-am nevoie 
de mila unui cîine | 

— Mai încet, dragul meu, îl domoli femeia. György 
e deştept, György ştie că noi nu primim nimic de la 
Szapolyai : ascultă scrisoarea pînă la capăt. 

Preotul îşi încruntă sprîncenele stufoase şi citi mai 
departe : 

— ... Regele nu poate să-ți dea îndărăt Sasdo, dar 
este aproape de Oradea Mare un sat... 

— Opreşte-te, Balint, nu vreau să mai aud nimic! 
tună şi fulgeră, aprins de mînie, Cecey. 

— Urmează altceva, răspunse preotul. 

Şi citi mai departe: 

— Dar dacă îl mai urăşti... 

— Îl urăsc, îl urăsc! strigă Cecey şi izbi cu pumnul 

în masă. Între noi numai sabia va hotărî, dacă nu pe 
lumea asta, pe cealaltă | 

Preotul continuă : 

— ... Aici, la Buda, căsuţa mea stă goală, apoi, nu 
peste mult, noi ne mutăm la Oradea Mare. Doar în 
catul de jos locuieşte un meşter de arcuri. Cele trei 
odăi de sus sînt goale. 

Cecey se ridică: 

— Nu-mi trebuie! Ai cumpărat-o cu banii lui Sza- 
polyai, călugăre | Să se năruie pe mine dacă voi intra 
în ea! 

Preotul dădu din umeri. 

— Parcă tu ştii cu ce bani a cumpărat-o. Poate a 
moştenit-o. 

Dar Cecey nu-i mai asculta. leşi din odaie furios tî- 
rîndu-şi piciorul şi porni de-a lungul tîrnațului bocă- 
nind în podele. 

Pelerinul mînca sub nuc, la capătul tîrnațului. Se 
opri în faţa lui semeţ şi mînios : 

— Spune-i călugărului că mă închin de sănătate: 
ce mi-a scris e ca şi cum nu mi-ar fi scris nimic. 

— Nu-i duc răspuns ? 

— Nu. 

Şi plecă bocănind spre şură. Se plimba în sus şi în 
jos prin soare, izbind din cînd în cînd cu bita în stînga 
şi în dreapta, de parcă s-ar fi apărat de cîini nevăzuţi 
şi bombănind miînios : 

— Capul încă nu mi-e de lemn! 

"Ţăranii lucrau cu mai mare zor la tunsul oilor. Cîinii 
se îndepărtară. Chiar şi casa alunecase parcă mai jos, 
pe mal. 

Jupîneasa stătea pe tîrnaţ cu preotul care da din 
umeri. 

— Şi chiar de n-a moştenit călugărul casa aceea 
— zise el — a cîştigat-o cu munca lui, şi o dă cui vrea. 
Dacă i-o dă lui Peter, se cheamă că va fi stăpîn Cecey 
în ea şi nici regele nu mai porunceşte acolo. 

Dobó ieşi din odaie. Jupineasa îl prezentă preotului 
şi în acelaşi timp o strigă pe Vica. 

— Vicuska | Unde este Vica ? 

— Se joacă în grădină, răspunse una din slujnice. 

Se întoarse şi Cecey şi se răsti la preot: 

— Mă, popă, mă, văd că ai schimbat chepeneagul | 
Pînă la urmă o să te bagi slugă la Jânos, să-i porţi pra- 
purele. 

— Iar tu, acum la bătrîneţe te lepezi de neamul tău, 
răspunse preotul. 

— Dai mîna cu călăul, zbieră Cecey. 

— Şi tu cu neamţul! se înfurie popa. 

— Călăule ! 

— Neamţule | 

— Hingherule ! 

— Trădătorule | 

Cei doi oameni cărunţi erau aproape vineţi de mî- 
nie; Dobó nu aştepta decît momentul cînd să-i des- 
partă. 

— Nu vă certaţi, pentru numele lui Dumnezeul 
spuse el neliniştit. Sau certaţi-vă mai bine cu turcii. 

Cecey dădu din mînă. Se lăsă în scaun. 

— Ce ştii tu, frăţioare ? Szapolyai a pus să-i taie 
limba popii ăstuia, iar mie mîna dreaptă. Apoi nu-i ne- 
bun că-l apără cu ciotul de limbă ce i-a mai rămas ? 

— Dacă ar fi numai duşmanul meu — răspunse preo- 
tul cu glas potolit — l-aş fi iertat de mult. Dar chiar 
aşa, tot o spun că mai bine să fie el stăpînul ungurilor 
decît neamţul. 

— Ba mai bine neamţul decît turcul ! strigă din nou 
Cecey. 

Dobó interveni din nou, ca să împiedice cearta. 

— De bine, nu-i bine cu nici unul, e drept. Noi, cei 
din Țara de Sus, ne-am spus că trebuie să aşteptăm, 
să vedem : iese neamul la război cu turcul ? Sau János 
va vinde cu adevărat turcului ţara ? 

— A vîndut-o demult, băiete ! zise Cecey dînd din 
mînă. 

— Nu cred — răspunse Dob6 — lui i-a trebuit doar 
coroana, nu şi prietenia turcului. 

Între timp fu adus la masa de pe tîrnaţ un blid cu 
pui prăjit. Bătrînii se domoliră. 

Se aşezară la masă. 

— Hei, cînd am fost şi eu tînăr ca tine, băiete | clă- 
tină din cap Cecey. Cîţi ani ai? 

— Treizeci şi unu, răspunse Dobó. Azi mîine nu mai 
zice nimeni că sînt tînăr. 

— Pînă nu te însori, tot tînăr eşti. Dar ar fi timpul 
s-o faci. 

— N-am avut timp pînă acum, zîmbi Dobó. Eu, un- 
cheşule, de copil oştesc într-una. 

— Aşa şi trebuie. Aşa trăim noi maghiarii de la în- 
ceputul începutului. Crezi poate că eu mi-am ologit pi- 
cioarele jucînd ? Eu, băiete, am început-o cu Kinizei. 
Regele Mateiaş îmi spunea pe nume. Şi am sfîrşit-o cu 
Doja, care, crede-mă, a fost viteazul viteijilor. 

Ridică paharul de plumb umplut ochi şi-i închină lui 
Dobó. 

— Dumnezeu să ajute neamului nostru şi ţie, băiete | 
Săbiei tale să-i dea biruință, iar ţie o fată frumoasă de 
nevastă, Ştii să joci şah ? 

— Nu ştiu, răspunse Dobó, surizînd la acest gînd. 

Şi dădu de duşcă paharul. Era un vin roşu, tare. Şi 
îşi spuse: „Acum înţeleg de ce sînt atît de supăraţi 
aceşti doi domni bătrîni“. 

— Ei, dacă nu ştii, n-ai să fi un bun conducător de 
oşti, spuse :Cecey. 

— Poate, dacă am lupta ca pe la răsărit: oaste cu 
oaste. Dar noi ne batem ungureşte : om cu om. Iar la 
asta nu-ţi ajută jocul de şah ! l 

— După cum văd, tot te pricepi. 

— Nu, dar ştiu cum se joacă. 

— Ei, dacă o să-l înveţi, ai să-ţi schimbi părerea, 
Într-o partidă de o oră, băiete, se desfăşoară o adevă- 
rată bătălie şi trebuie să faci faţă la toate greutăţile. 

— Dumneavoastră jucaţi în fiecare zi şah ? 

— Noi? Niciodată. Ne certăm şi fără şah. Că noi 
împreună am făcut aripi, împreună am vieţuit, îm- 
preună am luptat... 

— Împreună o să şi murim, încheie preotul dînd din 
cap. 

Cei doi bătrîni se priviră prietenos şi ciocniră paha- 
rele. 

— Dar trebuie să recunoşti, Bâlint, că acela care l-a 
scos pe Móré din cetatea lui a făcut un lucru de is- 
pravă. Şi acela, nu-i aşa, a fost Ferdinand. 

Îşi şterse mustaţa mulţumit. 

— Nu numai Ferdinand — răspunse Dobó — ci 
amîndoi regii. Au trimis oşti şi unul şi altul. Se sătura- 
seră de ticăloşiile lui Móré. În ultimul timp jefuia şi 
mormintele. 

— Da, dar Ferdinand a trimis oaste mai mare, 

— Nu el, ci regele Jânos. Ferdinand i-a poruncit 
doar lui Török Bâlint să-i dea ajutor lui János, şi a tri- 
mis numai cincizeci de băieşi. 

— Ca să dărîme zidurile ? 

— Da. Au fost şi nişte oşti turceşti cu noi. 

— Fireşte, sub steagul lui Jânos. 

— Da, al dracului ajutor! La întoarcere pradă şi 
robesc. 

— Porcii ăia de akingi. 

— Ei... 

— Şi a mers uşor treaba cu cetatea ceea ? 

— N-aş putea spune, nene Cecey, avea ziduri pu- 
ternice. Tunuri mari, spărpătoare de zid n-a adus nici 
una din părţi. lar cele mici nu erau de nici un folos. 

— Am fost pe acolo — spuse preotul — e o cetate 
de stîncă, nu palancă. N-au predat cetatea ? 

— Nu. A trebuit să punem băieşii să spargă stînca. 
A fost o muncă grea, uriaşă, credeţi-mă. Tîrnăcoapele 
scoteau scîntei cînd loveau piatra, iar răngile de fier abia 
de scobeau în ea găuri cît un deget. Dar pînă la urmă 
şi piatra îngăduie mîinii omului. 

— Aţi aruncat-o în aer ? 

— Mai întîi i-am trimis vorbă lui Móré că ocniţele 
sînt pline cu praf de puşcă. El ne-a răspuns să aşteptăm 

pînă dimineaţă. Am aşteptat. Şi ce credeţi că a făcut 
vulpea vicleană ? I-a adunat pè cei din cetate şi i-a 
îndemnat să ţină cetatea vîrtos, că el o să se strecoare 
afară şi o să se ducă după ajutor. „Bine — au răspuns 
ei — dar cu ce chezăşuieşti că o să te întorci ?“ „Îmi 
rămîn aici amîndoi copiii — a răspuns lotrul — şi tot 
aurul, argintul, vitele. Ce vreţi mai mult?“ Apoi s-a 
lăsat pe funie de pe zidul cetăţii. Şi a şters-o. Noi 
n-aveam cum să-l vedem, că era întuneric beznă. Cînd 
a răsărit soarele şi n-am văzut nici tu steag alb, nici 
solie, nici deschizîndu-se poarta, am dat foc pulberei. 
Nu s-a auzit pînă aici ? A fost o bubuitură de s-au zgu- 
duit dealurile. Zidurile s-au surpat, iar noi, buzna, în 
cetate | Ostaşii noştri au fost atît de furioşi că au tăiat 
toți oamenii lui Móré. 

— Şi pe copiii lui ? 

— Pe ei, nu. Am dat peste ei într-o pivniţă de piatră. 
Sînt doi băieţi oacheşi, frumoşi. Acum se află la regele 
János. 

"— Şi voi acuma pe Móré îl căutați ? 

— Am făcut un ocol pe aici după Móré, cu aceşti 
patru oameni. Fiindcă pe drum am vorbit cu un pîndar 
în a cărui pivniță a mas. Spunea că a apucat-o încoace 
spre Pécs. 

Jupîneasa Cecey se duse în curte. 

— Tu, Magda — spuse ea slujnicii care îşi făcea de 
lucru prin curte — unde e Vicuska ? 

— N-am văzut-o, răspunse fata. După masă se juca 
în grădină. 

— Aleargă de-o caută | 

— E fetiţa mea, zîmbi Cecey. Mi-a dăruit-o Dum- 
nezeu la bătrîneţe. Ai s-o vezi, seamănă cu o zînă. 

— Băieți n-ai ? 

Cecey scutură din cap şi deveni deodată serios, 

— Dacă aş avea un băiat, frăţioare, mi-ar creşte la 
loc mîna ca la rac. 

Dar fetiţa nu era nicăieri. Cu vorba, cu cititul scri- 
sorii, uitaseră de mica Vica. Slujnicele numai grija ei 

n-o avuseseră. Toate îşi făceau de lucru prin curte. 
Oştenii îşi răsuceau mustăţile. Fetele îşi vînturau fus- 
tele. Şi rîdeau de parcă fiecare oştean ar fi venit în 
peţit la Cecey. 

Îndată răscoliră totul în preajma casei. 

— Vicuska | Vicuska | 

Scotociră toate tufele, toate locurile de joacă din sat. 
Unde e lelea Kató ? Ea grijea de fetiţă. Poate că o fi 
adormit bătrîna. Cine a văzut-o pe Vicuska ? N-a vă- 
zut-o nimeni. Un băieţaş a vorbit cu ea în spatele pră- 
dinii azi după-masă. Cine a trecut pe după grădină azi 
după-masă ? Nimeni, doar băieţaşul Gerg5. Ducea la 
iarbă calul bunicului său. Dar unde e Gerg5? Nu e 
nici el nicăieri. S-o fi dus de bună seamă la pădure cu 
calul. O, nesocotinţă de copil! De cîte ori i s-a spus 
să nu meargă cu calul dincolo de duzil 

Cercetară pădurea din jurul satului. 

— Vicuska | Vicuska | 

Acum le ajută şi Dobó cu oamenii lui. Căutară după 
toţi copacii, după toate tufele, luară la rînd văile şi hă- 
ţişurile din jurul satului. Poate or fi adormit undeva ? 

—  Vicuska | Vica | 

Şi mama lui Gergely îi căuta văietîndu-se. Pe bătrîna 
Kat6 o găsiră în pădure. Şi ea pornise după ei de mult. 
Strigase pînă răguşise. 

În sfîrşit, către seară, slujnica strigă: 

— l-am găsit | 

— Ei, slavă Domnului | 

— Vitaţi-le hainele ! 

Dar nu erau decît hainele: cămăşuţa cît o batistă, 
ghetuţele stacoiii, fustiţa de tafta galbenă şi cămaşa, iz- 
menele şi pălăria lui Gergö. Se vede că s-au scăldat. 
Le-au rămas urmele pe nisipul moale de pe malul pî- 
răului. Piciorul mai mare cu degetele răşchirate e al lui 
Gergö. Urma de picior mai mică e a Vicuskăi. 

S-au înecat de bună seamă undeva în apă. 

— Mă cheamă Margit. Spuneţi-mi nană Margit, zise 
fata luată în robie, care sta în căruţă. Am să vă spun 
poveşti. Ştiu o mulțime de poveşti! De unde sînteţi, 
dragii mei ? 

— Din sat, răspunse amărît Gerg5. 

— Din tat, îngînă şi fetiţa. 

— Din care sat? 

— Din ăla de colo. 

— Cum îi zice satului ? 

— Cum îi zice? 

— Da, ce nume are? 

— Ce nume? Nu ştiu. 

Fata care zicea că o cheamă Margit avea fața ro- 
tundă şi buzele gurguiate, gata parcă să sărute. Pe 
lîngă nas obrajii îi erau smălţaţi cu cîţiva pistrui. La 
pît purta mărgele de sticlă albastră. Turcii o răpiseră 
dintr-o pustă din judeţul Somogyi. 

Auzind răspunsul copiilor, clătină din cap. Rupse în- 
tr-ascuns o fîşie din aşternutul de pat din căruţă şi 
făcu o păpuşă pe o lingură de lemn. 

— Uite, Vicuska, o păpuşă. Are năframă galbenă şi 
fustă roşie, O să o îmbrăcăm, o să o legănăm, o să o 
jucăm, o să o adormim. 

Căruţa cu robii înainta, încet. 

Pe lîngă căruţă mergea un flăcău lat în spate şi un 
țigan tînăr cu faţa ciupită de vărsat. Amîndoi desculți. 
Ţiganul purta nişte nădragi vineţi, numai petice. Dol- 
manul îi era de asemeni vînăt. Din buzunarul dinăun- 
tru al dolmanului îi ieşea în afară muştiucul murdar al 
unui fluier de lemn. De cealaltă parte a cărutei se tîra 
un preot în togă neagră şi un țăran cu faţa mare și pă- 
rul vîlvoi. Țăranul să tot fi avut patruzeci de ani. Preo- 
tul, un bărbat înalt, slab la faţă, era mai tînăr. N-avea 
nici barbă, nici mustăţi, dar nici sprîncene. Şi era roşu 
ca sfecla. Doar luminile ochilor îi erau negre. Cu câteva 
zile înainte îl opăriseră turcii cu apă fiartă, ca să le 
dea comorile bisericii. 

Şi avea comori biserica lui! 

Sărmanii, erau robi cu toţii! La picioare purtau lan- 
turi. Mîinile, de asemenea, le erau prinse în fiare, unora 
la spate, altora în față. Erau legaţi apoi unul de altul, 
în lanţ, flăcăul de ţigan, preotul de ţăran. Flăcăul îşi 
învelise în cîrpe lanţul din jurul gleznei. 

Şi cîrpele îi erau pline de sîngel 

— Să ne oprim — se ruga el uneori, întorcîndu-se 
îndărăt — să-mi potrivesc cătuşele. 

lenicerii însă nici nu-l luau în seamă. Sporovăiau pe 
turceşte între ei şi cel mult dacă îi aruncau cîte o pri- 
vire mînioasă drept răspuns. 

Gergely nu-şi putea lua ochii de la flăcău. Ce miini 
mari avea | Şi cîţi nasturi de metal pe laibăr! Lui nu-i 
era frică. De nu i-ar fi fost legate mîinile la spate, toţi 
turcii ar fi luat-o la sănătoasa din fața lui. 

Flăcăului într-adevăr nu-i era frică. Înălţă capul şi 
strigă la turcul adus de spate ce călărea alături de el: 

— Arde-v-ar focul să vă ardă, lupi păgîni | 

— Gáspár, Gáspár ! îl domoli Margit de pe căruţă. 
Îndură-ţi soarta în linişte cît poţi. Uite, soarele e la 
scăpătat şi la ceasul ăsta se opresc. 

Şi o dată cu fata care îşi ştergea ochii, izbucniră în 
plîns şi cei doi copii. 

— Vreau acasă | urla Gergely. 

— La tata | spunea plîngînd mica Eva. 

Turcii se opriră într-adevăr. Descălecară, luară ul- 
cioare cu apă şi se spălară pe mîini, pe picioare, pe 
obraz. Apoi îngenunchiară în şir, cu faţa spre răsărit. 
Sărutară pămîntul şi începură rugăciunea. 

Robii îi priveau în tăcere. 

Fata coborî din căruţă, îşi rupse o fişie din poala 
cămăşii, înfăşură piciorul flăcăului şi îi aşeză cu grijă 
cătuşele la loc. 

— Să-ţi ajute Dumnezeu, Margit! oftă flăcăul. 

— La noapte, Gâspâr, dacă vom putea, punem pe 
rană pătlagină. 

Şi fața i se încreţi de plins. În tot ceasul plingea ci- 
teva minute, pentru ca apoi să înceapă a le cînta copi- 
ilor. Fiindcă atunci cînd plîngea ea, plingeau şi ei. 

— Mi se sfîşie pîntecul de foame ! începea vorba ți- 
ganul, care sta alături în praful drumului. Aşa post mare 
n-am apucat de cînd sînt. 

Vizitiul — un flăcău luat în robie, cu lanţuri la pi- 
cioare şi el — zîmbi la vorbele ţiganului. 

— Şi mie mi-e foame — răspunse privind dispre- 
țuitor spre turci — dar las pe mine, că fac diseară un 
papricaş cu carne să ne rămînă tot nouă. 

— Dg tu eşti bucătarul ? 

La cuvîntul „tu“ vizitiul clinti din spîncene. Totuşi 
răspunse : 

— Numai seara. Ziua pînă şi mîncarea o jefuiesc 
ăştia. : 
— Crăpa-le-ar hochii | Apuca-i-ar zgîrciurile în cîş- 
legi! Dz? de cînd slujeşti la ei ? 

— De trei zile. 

— Oare n-am putea spăla putina ? 

— Nu, niciodată. Uite ce cizme am în picioare. 

Ridică piciorul şi deodată zornăiră lanţurile grele şi 
groase. 

— Da' dacă azi n-o să te pună să faci de mîncare? 
spuse neliniştit ţiganul. 

— N-ai grijă că mă pune. Ieri le-am făcut o mîncare 
de şi-au lins buzele, ca dulăii... 

— Măcar de-aş ajunge să mi le ling şi eu. Că de 
n-aş vorbi, nici n-aş mai şti că am gură. 

— Au jefuit şi vin, azi la prînz. E aici în coşul că- 
ruţei. 

— Turcu nu bea, măl 

— Cînd văd vin, uită că-s turci. 

— Atunci e şi pentru mine sărbătoare, se înveseli 
tiganul. Le trag un cîntec de-o să le vină a juca. 

lenicerul cel chior, după ce sfîrşi rugăciunea, nu po- 
runci să pornească căruțele. De pe vîrful dealului se 
vedea în vale un oraş învăluit în amurgul serii. Era un 
cuib unguresc. Locuiau în el viespi. 

Turcii ţinură sfat. Apoi ienicerul cel chior spuse vi- 
zitiului : n i 

— După mine! În pădure ! 

Şi duseră căruțele şi carele în pădure, cale de un 
pătrar de ceas. 

Soarele se scufundă după copaci. Pe pădure se lăsa 
noaptea. Pe cerul curat se ivi întâia stea. 

Turcii priponiră caii de pociumbi într-un luminiş po- 
trivit. lenicerul dezlegă de mîini pe preot şi-i strigă: 

— Fă foc! 

— Eu mă pricep mai bine la treaba asta — sări ţiga- 
nul — domnule turc, măria ta, ţucu-ţi mîinile şi pi- 
cioarele, lasă-mă să fac eu focul, că doar ăsta mi-i meş- 
teşugul. 

— Taci | strigă la el turcul. 

. Mai chemă trei roabe să ajute la făcutul focului, 
Femeile împreună cu preotul adunară vreascuri şi 
crengi uscate de pe sub copacii din apropiere. Slujin- 
du-se de amnar, cremene şi iască, ațîţară repede focul. 

Dădură drumul de pe ziţ şi vizitiului. 

— O mîncare ca cea de ieri! îi porunci turcul cel 
chior. 

Vizitiul puse apa la foc într-un ceaun mare de fier şi 
după ce popa şi ţiganul jupuiră repede berbecul, el îl 
tăie în bucățele şi-l aruncă în ceaun. Mai puse peste 
carne ceapă roşie şi paprică din belşug. Ar fi dărăbuit 
şi cartofi în fiertură, dar pe vremea aceea cartofii erau o 
plantă mai rară ca ananasul. 

Chiar şi pe mesele boiereşti numai rareori ajungeau 
şi atunci doar ca gustare. Nici nume nu prea aveau, 
le ziceau „mere din America“ sau „mere de pămînt“. 

În jurul focului se tolăniră vreo douăzeci de turci de 
toate felurile. Căruţele şi carele le aşezaseră încă de la 
oprire în ocol. Caii îi priponiseră dincolo de căruţe. 

Robii fură mînaţi înăuntrul cercului, în ceată. Erau 
cu toţi patrusprezece : nouă bărbaţi, cinci femei şi doi 
copii mici. Bieţii de ei se prăbuşiră pe pajişte. Ciîţiva şi 
adormiră îndată. 

Mica Vica dormea şi ea pe grămada de aşternut. Visa 
cu căpşorul în poala lui Margit şi ţinea cu dreapta ia 
piept păpuşa mică de cîrpe. Gergă sta lîngă ele culcat 
pe burtă. 

lenicerul cel chior privea din cînd în cînd la ei. Îi 
lăsase cu fata în căruță. 

Focul ardea cu flăcări mari. Turcii tăiau miei, găini, 
pîşte. Robii lucrau de zor la pregătitul mîncării şi în 
curînd carnea începu să forfotească în căldări şi ceaune, 
pulpele se rumeneau în frigare. 

În aerul de pădure plutea miros de mîncare şi-ţi aţiţa 


pofta. 

Nu trecu nici un ceas, şi pe faţa lui Andris, vizitiul, 
pocni o palmă atît de straşnică de-i zbură pălăria la 
doi stînieni. 

— Înghiţi-te-ar şapte iaduri — striga la el ienicerul 
cel chior — cîtă paprică ai pus în mîncarea asta ? 

Şi strîngînd din ochi, îşi făcea vînt să-şi răcorească 
limba. 

Papricaşul fu dat robilor, spre bucuria ţiganului. 

— Păi asta face şi două palme. 

Turcii îşi împărțiră pulpele fripte în frigări. 

Dădură cep la butoaie şi încopură să bea vin ungu- 
resc din ulcele şi buciume de corn. 

Tiganul se ridică. Îşi şterse gura cu mîna şi mîna de 
nădragi. 

— Măria ta domnule Gyamarzsâk, ţucu-ţi mîinile şi 
picioarele, aş cînta o horă din fluier în cinstea musa- 
firilor. 

Turcul cel chior căruia îi ziceau Gyamarzsâk — de 
fapt îl chema Jumurdsâk — se întoarse şi clipi batjoco- 
ritor ; 

— Ai da de veste ungurilor, nu-i aşa ? 

Tiganul o întinse la cei ce mîncau şi-şi băgă din nou 
lingura de lemn în ceaun. 

— Spînzura-te-ar cînd ţi-o fi mai binel... 

Turcii se îndopau şi beau, împărţindu-şi prăzile sau 
făcînd schimb între ei. Un akingi posac, cu mustaţa 
pleoştită, dădu jos din căruţă o casetă de fier. O spar- 
seră. Din ea se revărsară bani de aur, inele, cercei. 

Şi le împărțiră lîngă foc, minunîndu-se din cînd în 
cînd de piatra prețioasă a cîte unei bijuterii. 

Lui Gergö îi era somn, dar nu-şi putea lua ochii de 
la turcul lui. Înfăţişarea omului cu capul numai piele îl 
înfricoşa, nu mai văzuse niciodată aşa un om. Căci de 
îndată ce-şi scosese cuşma, faţa spînatecă se contopise 
cu chelia capului. Apoi rîdea ciudat, i se vedeau gin- 
giile. 

După ce îşi împărţiră banii, turcul scoase de sub 
dolman un brîu gros de piele de cerb, doldora de bani, 
se ridică şi se duse după căruţe, unde păşteau caii. 

Gergö nu-l slăbea din ochi. Îl văzu cum trage o şipcă 
de lemn de la oblîncul şeii şi cum, printr-o deschizătură 
mică, îşi punea acolo banii, unul cîte unul. 

Robii mai mâîncau încă. Pentru ei paprica nu era ceva 
neobişnuit. Andris, vizitiul, înfuleca vesel bucăţile de 
carne. 

— Dar tu nu mănînci ? îl întrebă preotul pe Gáspár. 

Flăcăul stătea deoparte şi privea întunecat înain- 
tea lui. 

— Nu, răspunse el fără să întoarcă capul. 

Peste puţin timp însă îşi îndreptă privirile spre preot. 

— Cînd vei isprăvi, părinte, aş avea o vorbă să-ţi 
spun, de-ai vrea să mă asculţi. 

Preotul lăsă jos lingura de lemn şi porni cu lanţurile 
zornăind de se aşeză lîngă Gâspâr. 

— Ce vrei, fiule ? 

Flăcăul, care privea în gol, clipi: 

— Te rog să mă spovedeşti. 

— De ce? 

— Aşa, ca să mă duc curat pe lumea cealaltă, răs- 
punse flăcăul. 

— Mai ai mult pînă atunci, Gáspár. 

— Nu chiar atît de mult cum crezi. 

Privi întunecat spre turci. Şi spuse: 

— După ce-or isprăvi cu cina, o să vină turcul care 
m-a luat rob să ne pună iar mîinile în cătuşe. Şi am să-l 
omor. 

— Să nu faci una ca asta, fiule. 

— Îl omor, părinte. Cînd o veni, îi smulg unul din 
cuţitele de la brîu şi-l lovesc. I-l împlînt în pîntece, 
cîinelui | Spovedeşte-mă. 

Preotul se uită la el. 

— Fiule — spuse liniştit — eu nu pot să te spove- 
desc, că sînt luteran. 

— De lege nouă. 

— Numele îi e lege nouă, dar la drept vorbind aceasta 
e legea veche, cea adevărată, pe care ne-a lăsat-o Isus 
Nazarineanul. Noi nu spovedim pe nimeni, doar 
noi ne spovedim. Noi credem că Dumnezeu vede sufle- 
tul nostru. Dar de ce ţi-ai face seama ? Ne găsim încă 
pe pămînt unguresc şi oraşul Pecs e aici în vale. S-a 
mai întîmplat de multe ori să fie scăpaţi ungurii căzuţi 
în robie. 

— Şi dacă nu ne scapă? 

— Bunătatea lui Dumnezeu ne poate însoți pe unde 
ne ducem. Unii — şi sînt destui din aceia — îşi găsesc 
norocul pe pămîntul turcului. Se duc robi în lanţuri şi 
ajung domni. Pînă la urmă se întorc acasă. Vino, 
fiule, şi mănîncă. 

Plăcăul privi încruntat spre turci. 

— Steaua lor de cîini! murmură el printre dinţi. 

Preotul clătină din cap: 

— De ce m-ai chemat dacă nu mă asculţi ? 

Flăcăul se ridică în sfîrşit. Se tîrî pînă lîngă ceilalţi. 
Cea mai mare parte dintre robi erau oameni tineri, în 
putere. Printre femei se găsea şi o ţigancă cu ochi scîn- 
teietori. Mîinile, picioarele îi erau date cu roşu, după 
obiceiul ţiganilor, ca şi părul. 

Din cînd în cînd arunca din cap, fiindcă îi cădea 
părul în ochi. Adeseori vorbea pe limba țigănească cu 
Sárközi, tiganul ciupit de vărsat. 

— Ti-e nevastă ? întrebă vizitiul. 

— Nu — răspunse tiganul — pînă acum nu mi-a 
fost nici măcar o dată. 

— Dar ce vorbeaţi pe țigăneşte ? 

— Femeia asta spunea că dacă aţi lăsa-o lîngă foc, 
ne-ar ghici viitorul. 

— Viitorul e în mîinile lui Dumnezeu, spuse preotul. 
Nu luaţi numele lui în deşert cu înşelătorii din astea. 

Printre bărbaţi se aflau şi doi oameni mai în vârstă, 
Unul era tăcut, cu înfăţişare de domn, cam bătrîior, 
cu barbă căruntă şi mustăţi mari pleoştite, Judecînd 
după faţa lui oacheşă trebuie să fi fost domn sau ţigan. 
Nu răspundea la nici o întrebare. Obrazul stîng îi era 
brăzdat de la ureche pînă jos de o cicatrice roşie. Răs- 
pîndise în jurul lui un miros ciudat, ca de praf de puşcă, 
Celălalt era un ţăran cu faţa mare, care fusese pus în 
acelaşi lanţ cu preotul. Sta mereu cu ochii larg deschişi, 
de parcă s-ar fi mirat într-una, şi îi scăpăta capul de 
parcă i-ar fi fost cu mult mai greu decît al altor creş- 
tini. Ce-i drept, avea un cap mare. 

Mîncînd fără grabă din papricaşul de berbec, robii 
stăteau de vorbă. Se întrebau cum ar putea să scape din 
mîna turcilor. 

> Nicicum, spuse deodată ţăranul cu cap mare. 

Lăsă lingura din mînă şi îşi şterse gura cu mîneca 
cămăşii. 

— Eu ştiu cum, Eu am mai fost rob, zece ani din 
viaţă i-am petrecut în robie. 

— Şi ti-au dat drumul acasă ? 

— Cum era să-mi dea drumul ? 

— Dar atunci cum ai scăpat? 

— Cum? Aşa bine. M-au dus într-un rînd la Bel- 
grad. De acolo am fugit: am trecut Dunărea înot. 

— Şi cum e în robie? întrebă curios un flăcău de 
vreo şaisprezece ani cu ochi albaştri ca zerul. 

— De, frăţioare, mare pagubă în găini nu s-a prea 
făcut din pricina mea. 

— Era bogat stăpînul la care ai slujit ? întrebă ci- 
neva de sub căruţă. 

— Dară. Era chiar împăratul | 

— Împăratul ? Şi ce slujbă aveai 'mneata la împă- 
ratul ? 

— Eram vătaful curăţitorilor. 

— Ce fel de vătaf al curăţitorilor ? Ce curăţai ? 

— Graidul. 

Riseră puţin. Apoi se întristară. 

— Dar cu femeile cum se poartă? întrebă o ne- 
vastă cu păr negru. 

Omul dădu din umeri: 

— Care-i tînără, şi acolo e nevastă. Atîta doar că-i 
nevastă de turc. Dar de obicei e sluinică. 

— Cum, se poartă cu ele? 

— Cu care cum. 

— Sînt cruzi cu ele ? 

— Cînd cum. 

— Le bat, nu-i aşa că le bat tare pe femei? 

Preotul se ridică. 

— Aşadar, dumneata cunoşti drumul. 

— Măcar de nu l-aş cunoaşte. 

Preotul puse un picior pe butucul roatei şi în lumina 
focului care răzbătea pînă acolo, se uită ţintă la cătuşa 
de fier lată şi netedă, închisă cu lacăt pe gleznă. Pe 
ea se vedeau zpiîrieturi mărunte. Erau însemnările cine 
ştie cărui rob : în douăzeci de cuvinte suferinţele unui 
drum lung. 

Preotul le citi: 

— De la Nandorfehervar la Isarlik, o zi. Apoi Ba- 
ratina. 

— Nu — răspunse omul — pînă acolo mai sînt cinci 
staţii. 

— Aşadar, aceste cinci cruci înseamnă cinci staţii. 
Deci, cinci staţii. Apoi urmează Alopniţa. 

Omul dădu din cap. 

— Apoi Niş. 

— Acolo e ţâră sîrbească, oftă omul încolăcindu-şi 
braţele după genunchi. Acolo încep semănăturile de 
mei. 

— Mei ? se miră o femeie. 

Omul nu răspunse. 

Preotul citi mai departe semnele zgiriate pe cătuşe : 

— Apoi urmează Kuri-Kemze. 

— Pe acolo sînt mulţi scorpioni. 

— Sárkövi. 

— Acolo umblă trei mori. Seca-le-ar apele să le 
sece | 

— Țaribrod. 

— Acolo m-au bătut crunt. Îmi curgea sîngele pe 
nas, pe gură. Mi-au spart şi capul. 

— De ce? întrebară deodată vreo şase. 

— Fiindcă mi-am rupt cătuşa de la picior. 

— Dragoman, citi mai departe preotul. 

— Acolo e ţara bulgărească, spuse omul. De acolo 
ajungem la Sofia. Acolo sînt turnuri multe. E oraş 
mare. 

Preotul îşi umezi degetul şi şterse cătuşa. 

— Iktiman, 

— Acolo a murit o fată, biata de eal 

— Kapiderven. _ 

— Acolo-s munţi. Acolo şi vara îs acoperite dealu- 
rile cu zăpadă. 

— Pozdrki sau aşa ceva. 

— Da, da, Pozârki, înghiţi-l-ar pămîntul! Acolo o 
să dormim în staule de oi. Or să alerge şobolani peste 
noi. 

— Filippe. 

— Tot un oraş. Surpa-s-ar din temelii! Da, noaptea 
să se surpe, cînd or fi toți sub acoperişe. 

— Kaladán. 

— Acolo l-au vîndut pe un ortac de al meu. Mîn- 
ca-i-ar ciuma | 

— Uzonkova. 

— Livezi multe. Bună tară. O femeie ne-a dat două 
coşuri cu mere. 

— Harmanli. 

— Acolo l-a cumpărat pe Dávidka Antal un boier 
turc. Deşi pe mine mă tîrguise întîi. 

— Mustafa—basa—Köpri. 

— Acolo-i un pod de piatră lung. Prăbuşi-s-ar să se 
prăbuşească | 

— Drindpol. 

— Oraş mare, puturos. Acolo am văzut un ilifant. 

Robii se minunară. 

— Ce-i ăla ? 

— Ăla ? răspunse ţăranul. E o namilă de vită cît 
carul ăsta încărcat. Ba chiar mai mare. E pleşuv ca bi- 
volul şi are un nas pe care-l poartă cum îşi poartă 
alt dobitoc coada : cînd îl pişcă muştele, se freacă peste 
mijloc cu el. 

— Corli. 

— De acolo începe să se bată marea. 

Robii oftară. Unii îşi lăsară capetele în palme, alţii 
priveau în gol cu ochii plini de lacrimi. 

Omului cu cicatrice pe obraz şi care mirosea a praf de 
puşcă i se dezlegă limba. 

— Fraţilor — spuse încet, cu glas răguşit — dacă 
m-aţi putea scăpa pe mine, eu v-aş scoate pe toţi din 
mîna turcului. 

Robii întoarseră capul spre el. 

Omul aruncă o privire spre turci şi continuă şi mai 
încet : 

— Eu sînt boier. Am cetăţi, două. Am oșteni, şi bani. 
N-ar trebui decît să faceţi larmă, să vă prefaceți că vă 
sfădiţi, cînd mă veți vedea ajuns colo, la a cincea că- 
rută. l 

Tăranul ce suferise robia dădu din umeri : 

— Ne-or bate şi pe noi şi pe dumneata. 

— Care ti-e numele, frate ? întrebă preotul. 

— Rob mi-e numele, răspunse posomoriît cel cu cica- 
tricea. pomană 

Şi se ridică. Făcu cîţiva paşi. şchiopătînd, spre locul 
unde stăteau turcii, 

Apoi se aşeză şi mijind ochii ca pisicile cercetă fe- 
tele luminate de foc. 

— Ce boier?! spuse unul dintre robi. Trebuie să 
fie tigan, poate chiar călău. 

La cuvîntul călău, Gergö se cutremură. Nu-şi putea 
lua privirea de la el. Cu mintea lui de copil, înţelese 
că într-adevăr e un ţigan călău. 

— De-am avea iarba fiarelor, oftă de lîngă roată 
Gâspâr, cel cu răni la picioare. 

Robii şedeau tăcuţi, îngînduraţi, trişti. Gáspár con- 
tinuă : 

— Iarba fiarelor e o iarbă de care cad cătuşele. 

Tenicerii se înviorară deodată : se strînseră cu chiote 
de bucurie în iurul unuia dintre butoaie, în care găsi- 
seră vin vechi. Rostogoliră butoiul în apropierea focu- 
lui şi începură să bea sorbind încet şi plescăind din 
limbă de plăcere. 

— Trăiască Țara ungurească | zbieră Jumurdsâk, 

Şi ridică cupa înspre robi. 

— Trăiască "Ţara ungurească, ca să poată bea tur- 
cul pînă n-o muri! 

— De unde ştii ungureşte? îl întrebă boierul cu 
cicatrice, care spunea mai înainte că îl cheamă Rob. 

— Ce te priveşte ? zise peste umăr, rîzînd, Jumur- 
dsâk. 

Cerul se înstelă de-a binelea, era şi lună. Prin cren- 
gile pline de rouă zumzăiau cărăbuşi. 

Robii se culcaseră de o parte şi de alta în iarbă, cău- 
tîndu-şi scăparea în visurile somnului. Dormea şi preo- 
tul cu braţul sub cap, semn că acasă dormea pe pernă. 

Tiganul dormea culcat pe spate, cu mîinile încruci- 
şate pe piept şi cu picioarele răşchirate în formă de V. 
Dormeau duşi cu toţii. Doar Gâspâr mai oftă o dată 
somnoros şi plin de obidă: 

— N-o să mai văd niciodată oraşul Eger cel frumos | 

Aţipise şi Gergö cu capul pe marginea păturii, ți- 
nîndu-sşi obrazul drăgălaş în palmă. 

Şi l-ar fi toropit somnul de-a binelea de n-ar fi ciu- 
lit deodată urechile la numele Cecey, 

Îl rostise omul acela oacheş, cu înfăţişare de călău, 
iar turcul lui îl repeta. 


Vorbeau lîngă căruţă: 

— La Cecey, ştiu sigur că la Cecey, spuse călăul. 

— Comoara lui Doia ? 

— Toate comorile lui Doja. Adică, cele pe care le 
avea atunci asupra lui. 

— Şi ce comori sînt acelea ? 

— Potire şi cupe de aur. E şi un talger mare de aur 
cît luna plină. Brăţări cu diamante şi mărgăritare, co- 
lane. Ei, tot ce-i aurărie domnească. Dacă, bineînţeles, 
n-or fi topit o parte din ele. Dar şi dacă le-au topit tot 
găsim aurul. 

— Aici la poala pădurii ? 

— Aici. De ce crezi că s-a retras aşa de lume? 

— Are şi arme ? | 

— Nişte săbii minunate de argint. Dar nu-s decît 
vreo cinci. Şi puşti. Una e frumoasă şi uşoară. A fost a 
regelui Lajos. Îi e plin podul. În casă ştiu că sînt vreo 
zece lăzi de fier. În ele trebuie să fie lucrurile cele 
mai de pret. 

— Cecey... N-am mai auzit de numele acesta. 

— Fiindcă nu mai ia parte la lupte. El a fost vis- 
tiernicul lui Doja. 

Turcul scutură din cap: 

— Sîntem puţini, spuse el dus pe gînduri. Trebuie 
să rămînem aici pînă mîine seară. Trebuie să mai aş- 
teptăm, să ne strîngem o ceată bună. 

— Nu-i nevoie de atîţia oameni. Apoi, dacă sînteţi 
mulţi, trebuie să împărţiţi şi prada în multe părţi. Cecey 
e bătrîn. Are o mînă şi un picior de lemn. 

— Dar are şi oșteni. 

— Are pe dracu | Doar nişte ţărani iobagi. 

— Cînd ai fost pe acolo ultima oară ? 

— Dacă e un an. 

— Un an e timp mult. Mai bine să mergem mai 
mulţi. Dacă e adevărat ce spui, îţi dau drumul, ba te 
şi cinstesc. Dacă nu-i adevărat, te spînzur de poarta lui 
Cecey. 

Turcul se; întoarse la foc şi de bună seamă că povesti 
celorlalţi ce-i spusese robul, căci soldaţii îl ascultau cu 
luare-aminte. 

Lui Gergă i se îngreună capul. Adormi. Dar nu visă 
decît grozăvii. La urmă visă că turcii aleargă prin sa- 
tul lor cu sabia scoasă, o prind pe maică-sa şi-i stră- 
pung pieptul cu cuţitele. 

Gemu şi se trezi. 

Întuneric şi cîntec de privighetori în toate părţile. 
O sută de privighetori. O mie. De parcă toate privi- 
ghetorile de pe lume s-ar fi adunat în pădurea aceea 
să înfrumuseţeze visul robilor ! 

Gergă se uită la cer. Norii erau sfîşiaţi. Din loc în 
loc scăpăra cîte o stea. Peste un nor atîrna secera albă 
a lunii. 

Focul de sub copac era acoperit de spuză. Doar la 
mijloc mai licărea un pumn de jeratic. lenicerii trîntiţi 
în toate părţile zăceau în iarbă, în jurul focului. 

Era şi Jumurdsâk între ei. Sub cap avea un fel de 
traistă, lîngă el un fel de cupă sau căuc, sau poate 
cuşma — nu se vedea bine din pricina întunericului. 

„Ar trebui să mă duc acasă.“ Acesta fu primul gînd al 
lui Gergö. 

„Nu-i voie.“ Acesta fu al doilea. 

Se uită împrejur. Dormeau cu toţii. Dacă s-ar putea 
furişa printre ei. Trebuia să fugă, altfel n-ar mai fi 
ajuns acasă în sat. 

Mica Eva dormea lîngă el. O scutură încet şi-i şopti 
la ureche : 

— Vicuska | 

Eva deschise ochii. 

— Hai acasă, îi şopti. 

Vicuska la început îşi răsfrînse buzele a plins, dar se 
linişti îndată. Se uită la Gerg5 cu ochi mari, ca un pui 
de pisică cînd vede un străin. Apoi îşi întoarse privi- 
rea la păpuşa ce-i zăcea în poală, o ridică şi se uită la 
ea cu aceeaşi căutătură de pisică. 

— Vicuska | Vicuska | Haidem | îi dădu zor Gergă, 
dar cu glas încet. A 


40 


Cobori pe partea cealaltă a căruței, o luă în brate 
pe fetiţă şi o dădu ios. 

Un asab stătea chiar lîngă căruţă, cu lancea în brațe, 
cu capul rezemat de butucul roții. Alături de el, plosca. 

Dormea dus. În afară de căruţa de a cărei roată era 
rezemat, puteau să plece pînă şi copacii din pădure, 
că nu s-ar fi trezit. 

Gergă o luă de mînă pe mica Vica şi o trase după el. 

— Surul... şopti apoi. Trebuie să-l ducem acasă şi 
pe el. 

Surul însă era legat de calul mic turcesc. Gergă izbuti 
cu chiu cu vai să desfacă lanţul cu care erau legaţi, dar 
cele două căpestre se înnodaseră în aşa hal, că price- 
perea lui nu-l mai ajută. 

— Dracu a mai văzut una ca asta | bombăni privind 
nodul. 

Se scărpină în cap ; îi venea să plîngă de necaz. 

Încercă din nou. Acum cu dinţii. Dar tot nu-i veni 
de hac. În cele din urmă, trase pe sur după el. 

Era strajă şi la cai. Dar şi ea dormea. Dormea şezînd, 
rezemată cu spatele de un copac strîmb. Horcăia cu 
gura deschisă. Gergö era cît pe-aci să dea cu caii 
peste el. 

În iarbă zgomotul paşilor celor doi cai nu se mai 
auzea. Se duceau ca umbra. Nici cît ţinea ocolul 
cărutelor, nici în afara lui nu se trezi nimeni. Lîngă un 
trunchi de copac potrivit opri surul şi i se urcă în 
spinare. 

— Urcă-te şi matale, o îndemnă el încet pe fetiţă. 

Mica Eva nu putu, trunchiul era prea înalt pentru ea. 
Gergö trebui să coboare şi s-o urce mai întîi pe trun- 
chi, apoi pe spatele calului. 

Se urcară amîndoi pe sur. În faţă, Gergely, în spa- 
tele lui, Eva. Fetiţa tot mai ţinea în braţe păpuşa cu 
fusta roşie. Nici nu se gîndise să o urce pe celălalt cal, 
în şa, măcar că ar fi putut sta fără grijă în ea, că 
avea oblîncul înalt... Calul celălalt nu era al lor. Evica 
se agăţă de umerii băiatului. Gerg5 smuci frîul şi surul 
ieşi din pădure, trăgînd cu el şi calul turcului. 

Îndată dădură de drum. Surul îl cunoştea. Mergea 
leneş şi somnoros. 

Era întuneric. Lumina lunii înceţoşată. Copacii stă- 
teau pe marginea drumului ca nişte uriaşi negri. Lui 
Gergö nu-i era frică de ei. Erau doar copaci maghiari. 

În casa lui Cecey nimeni nu închise ochii în noaptea 
aceea. l-au căutat pe copii pînă s-a întunecat, rămî- 
nînd ca a doua zi să cerceteze pîrăul. Doar oştenii se 
duseră la odihnă. 

Preotul Bálint rămăsese la Cecey şi-i îmbărbăta pe 
soții nemîngtiaţi. 

Femeia parcă îşi pierduse mințile. Scotea vaiete sfi- 
şietoare, leşina. 

— Vai, mărgăritarul meu, lumina ochilor mei, păsă- 
rica mea |... 

Omul cu piciorul de lemn doar scutura din cap la 
vorbele preotului. O dată strigă cu amar: 

— Nu este Dumnezeu | 

— Este! strigă preotul. 

— Nu el ţipă Cecey bătînd cu pumnul în masă. 

— Este | 

— Nu-i! 

— Ce îţi dă Dumnezeu, îţi poate şi lua; şi ce îţi 
ia, îți poate da îndărăt. 

Din ochii bătrînului schilod tîşniră lacrimi. 

— Să nu-ţi ia ce ţi-a dat o dată ! 

Preotul nu-l lăsă singur decît spre ziuă. 

Cum ieşi pe uşă, pelerinul se ridică de pe rogojina 
unde se culcase. 

— Părinte, spuse încet. 

— Ce e, frate întru Hristos ? 

— Copiii n-au pierit în apă. 

— Dar? 

— Au fost luaţi de turc. 

Preotul, să cadă de perete. 

— De unde ştii ? 

— În timp ce-i căutam şi eu cu ceilalți cercetaşi pe 
malul pîrăului, am văzut într-un muşuroi de cîrtiţă 
urma unui picior de turc. 

— Unui picior de turc ? 

— Era o urmă fără călcîi, cum nu e a unui maghiar. 

— Poate o fi fost urmă de opincă ? 

— Obpinca n-are pinteni. Era urmă de turc. Chiar şi 
calul, după urma lăsată, arăta a fi tot turcesc. Ştiţi, de 
bună seamă, ce formă are potcoava turcească ? 

— De ce n-ai spus nimic? 

— M-am gîndit să nu spun. Cine ştie încotro i-a dus 
turcul ? Tot satul s-ar fi împrăștiat să-i caute. Dar cu 
ce s-ar fi ales ? Turcii sînt mulţi şi înarmaţi cu toţii. 

Preotul se plimbă în sus şi în jos cu privirile înmăr- 
murite. Păşi deodată spre uşă. Dar se opri mai înainte 
de a pune mîna pe clanţă şi se întoarse din nou spre 
pelerin. 

— Ce-am putea face ? 

Pelerinul dădu din umeri. 

— Faceţi ca mine: tăceţi. 

— Îngrozitor | Îngrozitor | 

— Drumurile sînt pline de turci, pretutindeni. În- 
cotro s-or fi dus ? Spre răsărit, spre asfinţit? N-ar fi 
ieşit decît bătaie şi moarte. 

— Mai bine ar fi murit şi ei! clătină preotul cu du- 
rere din cap. 

— În timp ce noi îi căutam pe aici, ei erau Dumne- 
zeu ştie unde. 

Preotul sta trist. La răsărit cerul începu să se rume- 
nească. Se crăpa de ziuă. 

— Oameni buni! Oameni buni! Au venit! 

Preotul îşi ascuţi auzul. 

Cel care striga era straja, de asta îşi dădu repede 
seama. Apoi auzi bocănitul picioarelor lui. 

— Au venit ? Cine a venit? 

Bocănitul se apropia. Se auziră bătăi în poartă. 

— Deschideti! Deschideţi | Au venit copiii | 

Preotul năvăli în casă: 

— Este Dumnezeu, Peter | Scoală-te, că este Dum- 
nezeu. 

Cei doi copii aşteptau în fața porții. Erau călare pe 
sur, somnoroşi şi galbeni la față. 

Năvăli tot satul în curte. Uncle femei doar cât îşi tră- 
seseră în fupă fusta pe ele, iar bărbaţii veniseră fără 
cuşme, aşa cum se aflau cînd auziseră strigătul. Pe 
Gergö îl trăgeau toţi încoace şi-n colo, iar pe Vicuska 
o sărutau care cum apucau. 

— Dar mîndreţea asta de cal turcesc de unde l-aţi 
luat ? 

— L-am adus cu noi, dădu din umeri Gergely. 

— De azi înainte Gergö e copilul meu, spuse solemn 
Cecey. 

Şi-i puse mîna pe creştet. 

Mama băiatului, desculţă, numai în poale, se aşternu 
la picioarele lui Cecey. 

Dobó se uită mirat la puiul de ţăran care adusese un 
cal de la turci. 

— Nene — îi spuse el lui Cecey — dă-mi copilul 
ăsta să-l duc în Tara de Sus. Să fac din el un oştean 
viteaz. 

Şi-l ridică în braţe pe Gergö. 

— Ai vrea să fii oștean ? 

— Aş vrea, zîmbi băiatul şi-i sclipiră ochii. 

— Cai ai, o să-ţi facem rost de la turc şi de-o sabie. 

— Da-i al meu calul ăsta? 

Ostaşii lui Dobó încercaseră mersul calului prin 
ogradă şi nu conteneau cu laudele. 

— Fireşte că-i al tău. L-ai câştigat în luptă. 

— Al tău — întări Cecey — cu şa, cu frîu, cu tot. 

— Atunci şi banii sînt ai noştri spuse mîndru bă- 
iatul. 

— Care bani. mă ? 

— Äi care-s în şa. 

Dezlegară şaua frumoasă cu oblîncul de catifea. O scu- 
turară. Se auziră zornete. Găsiră deschizătura în oblîne 
şi aurul se revărsă gîrlă. 

— Tii, fire-ar să fie | spuse Cecey făcînd ochii mari. 
Acum nu eu te iau de băiat, ci tu să mă iei pe mine de 
tată. Adună-i de jos, femeie | strigă el către mama bă- 
iatului. 

Femeia privea cu ochi scăpărători la galbenii care se 
revărsau pe pămînt. I se păru că visează. 

— Sînt ai mei ? bilbîi privind cînd la Cecey, cînd la 
Dobó, cînd la preot. Sînt ai mei ? 

— Ai tăi, încuviinţă din cap preotul. Dumnezeu i-a 
dăruit băiatului tău. 

Femeia dădu să-şi ridice şorţul. Dar nu-l avea pe ea. 
Un om îi întinse cuşma lui. Şi femeia adună aurul cu 
mîna tremurîndă. 

Băiatul, care o privea, spuse deodată: 

— Ascunde-i bine, mamă, că mîine vin aici. 

— Cine vine aici ? 

— Turcii, 

— Turcii ? 

Băiatul dădu din cap. 

— Am auzit cînd i-a spus turcul călăului. 

— Călăului ? 

— Da. Călăului acela oacheş. 

— Că o să vină aici? 

— Că o să vină aici şi o să ia comorile domnului. 

Şi arătă spre Cecey. 

— Comorile mele ? icni Cecey. 

Copilul clipi din ochi. 

— Şi lăzile de fier, ziceau că-s şase, 

— Nu-i glumă, spuse Dobó. Hai în casă. 

Îl luă de mînă pe băiat şi-l duse înăuntru. 

Il făcură să le spună tot ce-şi mai amintea. 

— Unul cu cicatrice pe obraz ? Unul oacheş ? Unde 
avea cicatricea, cum arăta ? 

— Ca o brazdă roşie de la gură la ureche. 

Dobó sări de pe scaun. 

— Móré! 

— Nici n-ar putea să fie altul |! Vrea să scape tîlha- 
rul, de aceea-l aduce pe turc asupra mea. 

— Da' cunoaşte rostul pe aici ? 

— A fost pe aici acu vreo şase ani. Mi-au răsturnat 
totul cu fundul în sus. Mi-au luat cincizeci şi patru de 
florini pe care-i aveam, cruciuliţa de aur a nevesti-mi şi 
şapte vaci. 

Dobó se plimba mînios prin cameră, în sus şi în jos. 

— Unchieşule, câţi oameni ai care să poată pune 
mîna pe arme ? 

— Or fi vreo patruzeci, dacă i-aş număra pe toţi. 

— Puţini. Ce oraş e mai aproape de aici ? Pécs, nu-i 
aşa ? Dar acolo e stăpîn Szerecsen János, omul regelui 
Joan ; ni-e duşman. 

— Trebuie să fugim, să fugim în pădure care înco- 
tro! scutură din cap Cecey. 

— Tot satul n-o să poată fugi. Cum o să-i lăsăm aici 
pe oameni ? Să fugim de o haită de turci ? Ei, fire-ar 
să fie! Cînd e vorba să ne apărăm de turci, apoi ma- 
ghiarul tot maghiar rămîne, de partea oricui ar fi. 

leşi afară. 

— Pe cai! 

Iar ce mai avea de spus, spuse după ce se află 
în şa: 

— Mă duc, bade Cecey, la Szerecsen. Dar pînă mă 
întorc, nu pierdeţi vremea, Udaţi acoperişurile caselor, 
muraţi-le bine de tot. Sătenii să-şi adune vitele şi să se 
strîngă aici în curte. Lîngă poartă îngrămădiţi pietre şi 
butoaie, drept întărituri. Puneţi mîna pe coase, pe to- 
poare, pe furci de fier, chiar şi femeile. Peste două ore 
mă întorc. 

Privi la cerul bătut de spuza zorilor şi plecă în ropote 
cu vitejii lui. 

Casa lui Cecevy avea o curte ca de vreo două jugăre, 
împrejmuită cu zid de piatră. Dar zidul era abia de un 
stat de om şi cam dărăpănat. 

Satul se îngrămădi tot încă de dimineaţă în curte. 
Printre boccele şi grămezi de mobile alergau capre şi 
porci, gîgîiau gîşte, şchiopătau rațe şi se fugăreau găini. 
Un om ascuţea pe tocilă, lîngă şopron, cuțite şi coase. 
Preotul se încinsese cu o sabie lată, ruginită, pe care 
o scoase în mijlocul curţii, o răsuci privind-o pe toate 
părţile şi o vîrî apoi iar în teacă. 

În faţa bucătăriei cîteva femei făceau de mîncare în 
căldări şi ceaune. 

Cecey avea în pod vreo şase arcuri vechi. Le împărţi 
bătrînilor care luptaseră împreună cu el în războiul 
lui Doja. 

Pe la amiază se întoarse Dobó. Nu aducea decît vreo 
treizeci de mercenari, dar sătenii îi primiră cu chiote. 

Dobó făcu înconjurul curţii. Puse să se ridice din loc 
în loc scări şi parapete şi să se adune pietre, cu care 
astupă jumătate din poartă. Apoi chemă sătenii înar- 
maţi — cincizeci şi unu de oameni la număr — şi-i îm- 
părți pe lîngă gard, în cete. El cu zece puşcaşi aveau 
să stea lîngă poartă, pe baricade de butoaie. 

În capătul de sus şi de jos al satului trimise doi 
trîmbiţaşi, care aveau să dea de veste cînd se va ivi 
dusmanul. 

Nu trebuiră să aştepte pînă seara. 

Cam pe la trei după-amiază răsună trîmbiţa în ca- 
pătul dinspre răsărit al satului şi peste cîteva minute se 
întoarseră în goană mare trîmbiţaşii. 

Cecey se uită împrejur. 

— Sînt toţi aici ? 

Doar mama lui Gergely lipsea. Femeie săracă, o ză- 
păcise de tot aurul. Căuta într-una loc unde să-l în- 
groape. La Cecey nu îndrăznise să-i lase, de teamă să 
nu-i ia turcul. Poate că s-o fi dus în pădure, să-i as- 
cundă acolo. 

— Închideţi poarta ! porunci Dobó. Mai aduceţi saci, 
boroane, pietre. Doar atîta deschizătură să lăsaţi cît să 
încapă un călăreț. 

Pe vremea aceea, cei din Țara de Sus le ziceau bo- 
roane grinzilor. 

Oştenii sosiră, 

— Vin! strigă unul dintre ei încă de departe. 

— Sînt mulţi ? întrebă Dobó. 

— Nu i-am văzut decît pe cei din faţă. 

— Atunci du-te înapoi — strigă la el Dobó — şi 
uită-te câţi sînt. Ai timp să fugi şi după ce se vor lua 
după tine. 

Mercenarul din Pécs întoarse calul roşind şi porni în 
goană. 

— Apoi aşa oşteni sînteți voi ? spuse Dobó mercena- 
rilor din Pecs. 

— Nicidecum, răspunse unul ruşinat. Asta-i doar de 
cîteva zile printre noi. Era calfă de croitor. Nu-i călit 
încă în lupte. 

Peste cîteva minute iar se întoarse croitorul gonind 
nebunește şi în praful din urma lui se zăreau vreo cinci- 
sprezece akingi cu cuşme roşii. 

Acum îl goneau cu adevărat. 

— Lăsaţi-l să intre, spuse Dobó. 

Şi făcu semn puşcaşilor lui. 

—- Trageţi | 

Cei zece puscaşi duseră armele la ochi. Împuşcătu- 
rile bubuiră. Din rîndurile turcilor un ienicer se răs- 
turnă de pe cal şi căzu în şanţ. Ceilalţi dădură îndă- 
răt. Făcură stînga împrejur şi o luară la goană. 

Croitorul intră în galop pe poarta deschisă, 

— Ei, câţi sînt ? îl întrebă Dobó zîmbind, 

— O mie — spuse croitorul abia trăgîndu-şi sufle- 
tul — poate şi mai mulţi. 

Dobó dădu din mînă. 

— Ei, dacă nu-s decît o sută ne mai. rămîne timp 
pînă deseară să şi jucăm. 

— Dar v-am spus că-s o mie, stăpine. 

— Am înţeles — răspunse Dobó — dar dacă ai văzut 
tu o mie, atunci nu-s decît o sută, poate nici atiîţia. 

În capul satului se ridicară vălătuci de fum. 

Akingii se şi apucaseră să dea foc caselor. 

Dobó clătină din cap. 

— N-aţi stropit cu apă acoperişurile ? 

— Ard fînul şi paiele, dădu din mînă Cecey. 

Şi bătu cu sabia în acoperişul porții. 

Pe drum se ivi ienicerul cel chior, în platoșă, cu jun- 
ghere şi pistoale la brîu. La stînga lui, tot călare, ma- 
ghiarul de care Gergö zicea că-i un călău ţigan. În 
spatele lor, o ceată de akingi şi pe de lături, pe lingă 
care, cîţiva arabi pedeştri alergînd cu torţe aprinse în 
miîini. 

— Móré Laszlo | răcni Dobó, bătînd din picior. Mă, 
ruşinea ţării | Nemernicule | 

lenicerul se uită surprins la omul ce călărea alături 
de el. 

— Nu-l crede — strigă Móré palid — vrea să-şi 
bată ioc de tine. 

Ienicerul îşi opri calul şi aşteptă ceata. 

— Te cunosc şi pe tine, Jumurdsâk, strigă Dobó. 
Păi, asta-i omenia turcească ? Să-i prazi pe cei cu care 
încă ieri ai luptat împreună ? Tilharule ! Că thar eşti, 
ca şi tovarăşul tău de hoţii l 

lenicerul ridică privirea spre el, dar nu răspunse. 

_— Vino numa, vino — strigă Dobó — ai ajuns ne- 
bunul lui Móré! Primeşte închinarea mea de sănătate. 

Îl ochi şi descărcă puşca. 

Jumurdsâk se prăvăli peste grumazul calului, apoi se 
rostogoli în praful drumului. Aproape în aceeaşi clipă 
bubuiră şi celelalte puşti. Pistoalele turcilor răspunseră 
şi ele, 

Móré dădu să-l prindă pe ienicer în timp ce se pră- 
buşea, dar nu apucă să pună mîna decît pe un jungher 
de la brîu. În clipa următoare izbi calul peste şale cu 
pala iungherului. Buiestrul făcînd o săritură porni în 
goană. lar Móré îl îmblătea din răsputeri. 

— Uitaţi colo, fuge aurul! le strigă Dobó turcilor, 

Turcii rămaseră o clipă năuciţi, dar îndată năvăliră 
pe urma lui Móré în răcnete turbate. 

Şi cum trecură prin faţa casei, Dobó îi numără: 

— Zece... douăzeci... patruzeci... cincizeci... 

Mai aşteptă o clipă, apoi sări de pe baricadă. 

— Pe cai, băieţi! Nici şaizeci nu sînt! 


încălecară. Din poartă Dobó îi strigă lui Cecey: 

— Pe turcul acela în zale, dacă mai trăieşte, să-l în- 
chidem. Sătenii să căsăpească pe cei de-au pus focul. 

Şi ieşiră ca vîntul pe poartă. 

În sat fumul şerpuia spre cer din vreo cinci locuri, 
Cu coase şi securi în mîini, năvăliră cu toţii pe poartă. 

Cecey împreună cu preotul şi doi iobagi ieşiră re- 
pede în drum. Jumurdsâk se ridicase în capul oaselor. 
Nu fusese decît ameţit. Glontele lui Dobó îi teşise 
platoşa chiar deasupra inimii. 

— Legaţi-l şi duceţi-l în curte, spuse Cecey. 

Turcul lăsă să i se lege mîinile fără să cricnească, 

— Ştii să joci şah ? strigă la el Cecey. 

lenicerul dădu din cap că da, dar zise: 

— Nu. 

În timp ce-i lega mîinile, celălalt turc ridică şi el 
capul din şanţ. 

— Leagă-l — spuse un flăcău — pînă îi fac eu de 
petrecanie ăstuia. 
` — Stai! îl opri Cecey. 

Se duse şontic-şontic la ienicerul plin de sînge şi 
țintuindu-i sabia pe piept, îl întrebă : 

— Ştii să joci şah ? 

— Kaplaman, răspunse turcul fără. putere. 

— Şah! 

— Şah, şeh, mat? întrebă turcul gemînd. 

— Da, da, lovi-te-ar piciorul lui Mohamed. Duceţi-l 
şi pe ăsta în curte, ăsta e robul meu! 

Dobó şi oamenii lui nu se întoarseră decît în amurg. 
Aduseră cu ei o mulțime de mantale, platoşe şi tot felul 
de arme. Şi pe deasupra, un rob: pe Móré Laszlo, 

— Lupului ăstuia, o vizuină bună! spuse Dobó co- 
borînd de pe cal. 

Cecey mai să sară în sus de bucurie: 

— Cum l-aţi prins? 

— Ni l-au prins akingii. Au avut atîta minte 'să nu-i 
dea un cal tînăr. L-am ajuns uşor. Şi-în timp ce-l legam 
de zor, le-am venit de hac. 

— Y-aţi tăiat pe toți ? 

— Cîţi am putut. 

— Repede, aduceţi viţelul meu cel mai frumos! 
strigă vesel Cecey la slugi. În frigări | Dar mai întîi să 
vină vinul | Scoateţi-l din pivniţă pe ăl mai din fund. 

— Încă nu, spuse Dobó privind pe urma lui Móré 
pe care-l duseră în cămară. Unde e copilul, Gergö ? 

— Ce vrei cu el? Uite-l colo pe tîrnaţ, se joacă cu 
fetiţa mea. Pe mamă-sa au omoriît-o, acu aflai. 

— Au omorît-o ? 

— Da. A dat peste ea un nemernic din cei ce pu- 
neau foc caselor şi a străpuns-o. Copilul încă nu ştie. 

— Şi palbenii ? 

— Femeia zace în colţul odăii, cu faţa la pămînt. 
De bună seamă acolo îşi va fi îngropat galbenii. 

Dobó mormăi supărat. 

Se întoarse spre copil: 

— Gerg5 ! Bornemissza Gergă | la vino încoace, vi- 
teazul meu mititel. Încalecă repede pe căluţul tău. 

— Da” unde vă mai duceti ? 

— După robii despre care vorbea băiatul acesta | 

— Măcar o duşcă să trageţi. Aduceţi vin repedel 
strigă el la slugi. Turcul tău trăieşte ! E în cămară. 

— Jumurdsâk ? 

— Naiba ştie cum. îl cheamă : ăla pe care l-ai puşcat. 

— Da, da. N-a murit? 

— Nu, doar cît ameţise. L-am adus şi pe celălalt 
din şanţ. Mă tem că nu scapă cu viaţă. 

— De asta ţi-e teamă Pl La spînzurătoare cu el, 
nemernicul | 

— Ho, ho! Acela-i robul meu. 

— Atunci fă ce vrei cu el. Dar Jumurdsâk poruncește 
să fie adus încoace şi să i se dea şi un cal. 

Oştenii goliră cupa de vin. Jumurdsâk fu adus. 

— Ei, Jumurdsâk — spuse Dobó — asta ţi-a tre- 
buit ? 

— Azi mie, mîine ţie, mormăi turcul. 

Şi cum îşi văzu calul şi pe copilul ce sta călare, ră- 
mase cu gura căscată de uimire. 

Dobó făcu semn copilului să se apropie de el şi ieşiră 
în treapăt pe poartă. În spatele lor, vitejii îl încadrară 
pe turc. 

— Ştii unde ne ducem, Gerg5 ? întrebă Dobó. 

— Nu ştiu, răspunse băiatul. 

— Mergem să facem rost de o sabie. 

— De la turci ? 

— Da. 

— Pentru mine ? 

— Pentru tine. Ţi-e frică ? 

— Nu. 

— Asta se cere în primul rînd unui oştean, fătul meu, 
să nu-i fie frică. Celelalte vin de la sine. 

Altceva nu mai vorbiră. 

Cavalcada stîrni nori de praf pe drumul de care al 
Mcesilor, apoi tropotele cailor deveniră mai răsunătoare 
pe coasta pietroasă a dealului. 

În auzul lui Gergă răsunau încă, asemeni unui zvon 
de clopot, vorbele : 

— Asta se cere în primul rînd unui oştean, să nu-i 
fie frică | 

Dădură peste robi în pădure. Îi păzeau doar şase 
oştaşi. 

Cum se iviră printre copaci vitejii maghiari, robii să- 
riră în sus de bucurie, chicotind, frămîntîndu-şi cătu- 
şele şi smucindu-şi-le, 

— Hei, ticăloşilor | strigă ţiganul. 

Cei şase arabi, fireşte, o întinseră la fugă care în- 
cotro. 

Ungurii nu se luară după ei. Se gîndeau la robi. Îi 
scoaseră din lanţuri. 

Dobó îi întinse mîna mai întîi preotului. 

— Sînt Dob6 Istvân. 

— Numele meu e Somogyi Gâbor, răspunse preotul 
cu ochii înlăcrimaţi. Dumnezeu să te  binecuvînteze, 
Dobó István | 

Robii plîngeau de bucurie. Femeile îi sărutau elibe- 
ratorului lor mîinile, picioarele, contăşul. Țiganul se 
dădea peste cap chiuind. 

— Nu-mi mulţumiţi mie, spuse Dobó. Copilul acesta 
v-a scăpat. 

“Şi arătă spre Gergă. 

Pe copil apoi, fireşte, mai să-l mănînce, atîta ce-l mai 
sărutară şi-l alduiră. Las” să-l sărute că de acu încolo 
n-o să-l mai vadă multă vreme. 

Prada era de cincisprezece care încărcate şi o mul- 
time de arme. 

Dobó, înainte de a le împărţi, îi întrebă pe robi care 
dintre ei a fost prins mai întîi ? 

Flăcăul iobag păşi înaintea lui, îşi scoase cuşma şi 
spuse : 

— Eu aş fi întîiul, stăpîne. 

— Cum te cheamă ? 

— Kocsis Gáspár. 

— De unde eşti ? 

— Din Eger, stăpîne. 

— Unde te-au prins ? 

— Pe lîngă Fejervar, stăpîne, eram în cărăuşie... 

— Ştii ale cui sînt lucrurile din carele astea ? 

— Aş şti, dacă ne-am afla prin părţile de unde le-au 
luat. Dg’ tilharii ăştia au prădat pretutindeni. 

Dobó se întoarse spre turc: 

— Vorbeşte, Jumurdsâk ! 

— Le-am luat de unde ne-a îngăduit Allah să le luăm. 
Ce e al necredincioşilor e al nostru. Luăm de unde 
găsim. 

În una din căruţe era un morman de arme, pradă 
adunată de ici şi de colo, cea mai mare parte din ceta- 
tea lui Móré. Printre ele se ivi şi o săbioară uşurică, cu 
teacă de catifea de culoarea vişinei coapte. Trebuie să 
fi fost a unui fecior de boier mare. 


Dobó o ridică. 

— Bornemissza Gergely, vino încoace! Ia tu sabia 
asta. E a ta. Fii viteaz credincios patriei, slugă smerită 
lui Dumnezeu. Să-ţi fie arma binecuvîntată şi noro- 
coasă | 

Îl încinse cu sabia pe micul viteaz şi-l sărută pe 
frunte. 

Băieţaşul primi emoţionat cinstea ce-i făcea. Deveni 
palid. Parcă îi trecu în zbor peste suflet adierea vremu- 
rilor ce aveau să vină! Îşi dădea seama că nu fusese 
legată numai sabia de el, ci şi el de sabie. 

Pe urmă, Dobó lăsă robilor ceea ce nu trebui oşteni- 
lor. Fiecare rob se alese şi cu căruţă, şi cu cai, şi cu 
arme. Fiindcă vitejii n-aveau trebuinţă de caii rebegiţi 
prinşi la căruţe. 

Țiganul scoase chiote puternice, sărind în jurul calu- 
lui şi căruţei ce i se dase ca parte. 

Dar îndată alergă spre grămada de arme. Strînse 
toate puştile rele, ruginite, ce nu le luaseră soldaţii. Se 
legă peste mijloc, turceşte, cu o năframă şi se împănă 
cu tot felul de cuțite, junghiere, de era ca un arici. 

În grămadă se afla şi un scut turcesc împletit din 
trestie de mare. Şi-l trecu după braţ. La picioarele des- 
culțe îşi legă doi pinteni mari, ruginiţi, iar pe cap îşi 
puse un coif. Avu însă atîta minte să-şi lase pălăria 
dedesubt. Apoi luă de jos o lance lungă şi cu paşi cere- 
monioşi, de parcă ar fi călcat pe ouă, se înfăţişă înaintea 
turcului : 

— Ei, Gyamarzsâk — spuse el zădărîndu-l cu lancea 
pe la nas — ce mai faci, turcule ? 

Cum izbucniră cu toţii în rîs, Dobó strigă la ţigan: 

— Nu fi obraznic, mă ! De unde eşti? 

Țiganul îşi plecă deodată capul, umil. 

— De peste tot, sărutu-ţi picioarele, de unde e ne- 
voie de lăutari. 

— Ştii să dregi puşti ? 

— Cum să nu, măria ta ! Din orice puşcă, oricît de 
stricată, fac una nouă. 

— Treci zilele astea pe la Szigetvár, la curtea boie- 
rului Török Bâlint. O să nimereşti bine acolo. 

Țiganca cea slabă şi mică se ruga de Dobó s-o lase 
să-i ghicească viitorul. 

— Nevastă-mea — îl încredința tiganul — ghiceşta 
de minune viitorul. Nu ne-a spus ea azi dimineaţă că o 
să scăpăm ? 

Femeile întăreau că, într-adevăr, aşa spusese. 

— Aşa a spus — întări şi Gâspâr — numa cănoi 
n-am crezut. 

— Niciodată n-o crede nimeni, zise ţiganul dînd din 
mîini. Da’? acum crezi, nu ? 

Țiganca se aşeză la foc. Strînse jeraticul, apoi presără 
deasupra lui nişte seminţe mici, negre. 

— Datura stramonium, spuse dispreţuitor preotul. 

Din jeratic se ridică un stîlp de fum vînăt. Țiganca 
se aşeză pe o piatră şi îşi băgă faţa în fum. 

Oştenii şi foştii robi o înconjurară curioşi, 

— Miîna... îi spuse peste cîteva clipe ţiganca lui 
Dobó. 

Dobó i-o întinse. 

— Ei, să vedem ce ştii ? 

Țiganca ridică faţa spre cer. Întoarse în sus albul 
ochilor şi spuse cu buzele tremurînd : 

— Văd păsări roşii şi negre... Zboară una după alta... 
Zece... cincisprezece... şaptesprezece... optsprezece... 

— Sînt anii mei, zîmbi Dobó. 

— De bună seamă, se bucură tiganul. 

— Cu cea de-a optsprezecea pasăre zboară un înger. 
Coboară la tine şi rămîneţi împreună. Îţi pune o năfra- 
mă pe frunte. Numele ei e Sara. 

— Aşadar, Sara are să o cheme pe nevastă-mea. Ei. 
am să îmbătrînesc pînă o voi întîlni pe Sara. 

— S-ar putea să fie şi mai curînd, măria ta, îl încu- 
rajă ţiganul pe Dobó. 

Femeia continuă : 

— Pasărea a nouăsprezecea e roşie. Aduce cu ea nor 
întunecos, plin de fulgere. Pe pămînt s-au năruit trei 
stîlpi mari. 

— Buda ? Timişoara ? Fejervâr ? întrebă Dob6, dus 
pe gînduri. 

— Da, da, măria ta... 

— Din al patrulea de asemenea ies flăcări, tu îl spri- 
jini, focul îţi cade uneori pe cap, pe mâini. 

— Szolnok ? Eger ? 

— Eger, Eger, măria ta... 

— A douăzecea pasăre e aurie, înveşmîntată în raze 
de soare şi poartă pe cap coroană bătută în pietre 
scumpe. Un diamant se desprinde din coroana ei şi-ţi 
cade în poală. 

— Ce înseamnă asta ? E bine ? 

— Încă ce bine, măria ta ! Cum nu se mai află ! 

— Apoi iar trec păsări roşii şi negre, una după alta... 
Dar urmează întuneric... Nu mai văd nimic... Aud zgo- 
mot de lanţuri... Şi suspinul tău... 

Se cutremură şi lăsă mîna lui Dobó. 

— Dacă înţeleg bine, o să mor în închisoare, spuse 
Dobó înfiorat. 

— Ce prostii mai îndrugi tu acolo — se răsti la ea 
țiganul — o vorbă nu-i adevărat din tot ce spune, 
măria ta. 

— N-are nici un înţeles, zise şi preotul dînd din 
mînă. 

Țiganca şi luase mîna lui Gergö. Îşi ţinu faţa deasu- 
pra fumului, apoi tăcu şi privi iar la cer. 

— Un porumbel te însoţeşte în viaţă... Un porumbel 
alb, doar aripa îi e trandafirie. Dar te înconjoară foc şi 
iar foc. Din mîna ta, de asemenea, pornesc roţi aprinse... 
Apoi porumbelul rămîne singur și te caută trist pînă la 
moarte... 

Tăcu o clipă cu faţa scuturată de spasmele groazei. 
Lăsă mîna copilului şi ţinîndu-şi palmele spre cer, spuse 
tremurînd din buze : 

— Două stele zboară la cer. Una din temniţă. Cea- 
laltă de pe ţărmul mării... Strălucesc veşnic... 

Şi îngrozită, îşi acoperi ochii cu palmele, 

— Prostii | zise Dobó dînd din mînă. Turmaţi apă pe 
femeia asta | 

— "Turnaţi apă pe ea, că-i nebună! strigă tiganul. 
Aşa prostii te găseşti tu să prezici binefăcătorilor 
noştri ?! 

Luă chiar el o găleată cu apă şi i-o turmă femeii în 
cap. 

Robii rîseră. Dobó îl prinse pe Gergă de mînă şi-şi 
luă rămas bun de la robi. 

— Măria tal Dar cu haraminul ăsta de tîlhar ce să 
facem ? strigă după Dobó ţiganul, arătînd spre turc. 

— Spînzuraţi-l | răspunse peste umăr Dobó. 

Îl urcă pe Gergă în şa şi încălecă şi el. 

— Ei, cîine de turc — strigă Kocsis Gáspár — acu 
ţi-a venit ţie rîndul | 

— Un ştreang | strigă vizitiul András. Luaţi funia de 
la un pociumb. 

— Crapă |! strigă şi ţiganul rotindu-şi ochii furios, 

— Mi-ai frînt picioarele cu lanţurile ! îi aruncă în 
obraz Gáspár. 

— Ai omorît pe tată-meu | ţipă la el o femeie. 

— Ne-ai luat vaca, ne-ai dărîmat casa | 

Feţe mînioase şi pumni îl înconjurară pe ture. 

Şi într-o furie îl îmbrînciră lîngă un fag bătrîn. 

Țăranul cu faţa mare, care fusese în robie, îi opri cu 
sabia în mînă: 

— Nu! Ar scăpa prea ieftin dacă ar muri deodată ! 
Mai întîi să-i punem foc sub tălpi ! 

— Să-l punem pe foc! strigară cu toții. Să-l ardem 
de viu, afurisitul | 

Femeile se şi apucară să rupă vreascuri şi aţiţară 
focul sub copac. 

— Oameni buni — grăi atunci preolul — nu vă 
pierdeţi vremea cu spînzurătoarea, că poate veni o ceată 
de turci rătăcitoare şi cădem iar în robie cu toții. 

Furioşii se domoliră deodată privind împrejur. . 

Preotul, rezemat într-o lance turcească, cu mîner de 
fildeş, continuă : 

— Voi ştiţi ce mi-a făcut ăsta mie. Care dintre voi e 
mai îndreptăţit ca mine să-i facă de petrecanie ? 

Nu răspunse nimeni. Fuseseră de față aproape toți 
cînd îl legaseră pe preot de o laviţă şi-l schingiuiseră 
turnînd peste el apă clocotită, ca să spună unde a ascuns 
comorile bisericii | 

— Voi plecaţi cu oştenii — continuă preotul — sub 
scutul lor, cît veţi putea, iar după aceea împrăştiaţi-vă 
care încotro, pe drumuri neumblate. Dumnezeu să vă 
aibă în paza sa şi să vă ajute să ajungeţi acasă cu toții l 

Şi făcu semnul binecuvântării. 

Focul nu mai fu aţiţat, unul după altul săriră în căruţa 
ce li se împărţise. 

— Dii! Doamne ajută | 

Sări şi ţiganul în căruţa lui şi strigă la nevastă-sa: 

— Hai, Beske... 

Gáspár îşi legă căruţa de aceea a lui Margit. Se aşe- 
zară unul lîngă altul. 

— Să-l înveţi ce-i chinul ! strigă el întorcîndu-se către 
preot. 

— Nu cruța focul | strigă şi una din femei. 

Şi plecară pe rînd. 

Vizitiul rămase cel din urmă ; vizitiul pe care îl puse- 
seră turcii să le fie bucătar. 

— Nu plec, Mohamedul lui cu mutră de vițel belit, 
pînă nu-i întorc palma ce mi-a dat-o | spuse el. 

Şi făcu precum zise. 

Preotul rămase singur cu turcul. 

Gergely credea că visează. Mergea în treapăt alături 
de Dobó, pe căluţul turcesc sprinten, şi se mira cum de 
a dat peste el o cinste atît de mare. 

Se uita cînd la cal, cînd la frumoasa sabie. Mîngtia 
calul şi trăgea mereu sabia din teacă. De-ar fi dat din 
întîmplare peste turci şi Dobó i-ar fi spus: „Păleşte-i 
Gergă |“ apoi de bună seamă Gergă s-ar fi repezit chiar 
la o oaste întreagă. 

O luară spre miazănoapte, pe drumul de ţară al Mec- 
silor. 

Cerul se acoperi de nori solzoşi, şi cum soarele începu 
să-l dăurească, toată bolta păru făcută din solzi aurii, 

Cum trepădau la vale, calul lui Dobó se opri deodată 
locului, de parcă i s-ar fi înfundat picioarele dinainte în 
pământ. Îşi înălță capul, ciuli urechile. Începu să sfo- 
Täie şi să scurme pămîntul cu copita. 

Dobó se uită îndărăt. Scutură din cap. 

— Adulmecă turci calul meu. Să ne oprim. 

La plecare trimisese înainte doi oşteni. Îi aşteptară. 
Peste cîteva minute se întoarseră amîndoi în goană. 

— Jos, în vale, vine pe drumul ţării o ceată de turci, 
îl înştiinţă unul dintre ei pe Dobó. 

— Vin în formaţie militară, adăugă celălalt. 

— Sînt departe ? întrebă Dobó. 

— Depărtişor. Cale de două ceasuri. 

— Cîţi sînt ? 

— Or fi vreo două sute. 

— Vin pe drumul ţării ? 

— Pe drumul ţării. 

— Cu robi, şi ei? 

— Cu robi şi cu căruţe. 

— Hei, cîini blestemaţi | Sînt de bună seamă arier- 
garda lui Kâszon. Tot un drac : îi atacăm. 

Drumul ţării şerpuieşte ca un brîu lat în sus pe Mecsi. 
Dob6 alese pentru ceata lui o stîncă pe care drumul o 
înconjura la o cotitură. Acolo se puteau ascunde în voie, 
să-i ia prin surprindere. 

— Sîntem destui oare ? întrebă un soldat tînăr, bă- 
lan, cu fața plină de pistrui, care se vedea cît de colo 
că fusese crescut în puf. 

— Destui, Gyurka, îi zîmbi peste umăr Dobó. Cînd 
se prăvale peste ei atît de neașteptat darul Domnului, 

nu au timp să mai stea să ne numere câţi sîntem. Pînă 
sosesc, se întunecă. Apoi chiar de nu-i vom tăia pe toţi, 
o să fim mulţumiţi dacă ar lua-o la sănătoasa care în- 
cotro. Rămaşi de unul singur, or să le vină de hac oa- 
menii de prin sate. 

Foştii robi se iviră la o cotitură cu convoiul lor lung 
de căruţe. 

Dobó se uită la Gergely. 

— În zadar le-am spus să n-o ia pe şosea. 

Trimise în urma lor un ostaş cu poruncă să se în- 
drepte spre Pécs, iar de acolo să apuce ori spre răsărit, 
ori spre apus, numai spre miazănoapte sau miazăzi să 
nu meargă. 

Ostaşul îi ajunse, convoiul se opri, căruțele se întoar- 
seră una cîte una, apoi şirul întreg făcu cale întoarsă. 

— La naiba — mormăi el supărat — unde să-l las 
pe copilul acesta ? 

Preotul rămase singur cu turcul. 

Turcul stătea lîngă un cer şi privea în iarbă. Preotul 
sta rezemat în lance în faţa lui, cam la zece paşi depăr- 
tare. O vreme se mai auzi zuruitul căruţelor, după aceea 
însă îi înconjură liniştea pădurii. 

Turcul ridică atunci capul. Era galben la faţă. 

— Înainte de a mă omori — zise el — lasă-mă să-ţi 
spun o vorbă. Brîul care îmi încinge mijlocul e plin de 
galbeni. Pentru o astfel de pradă, poţi să mă şi îngropi, 
nu-i mare lucru. 

Preotul nu răspunse. Îl privea plictisit. 

— După ce mă spînzuri — continuă Jumurdsâk — 
sapă-mi un mormînt aici, sub copac, şi aşază-mă în el 
în capul oaselor. Întoarce-mă cu faţa spre Mecca. În- 
tr-acolo, spre răsărit. Poţi să o faci, că doar îţi rămîn 
atîţia bani de pe urma mea, 

Apoi tăcu. Aşteptă preotul şi ştreangul. 

— Jumurdsâk — grăi atunci preotul — te-am auzit 
ieri spunînd că mamă-ta a fost unguroaică. 

— Aşa-i, răspunse turcul cu privirea înviorată. 

— Aşadar, tu eşti ungur pe jumătate ? 

— Da. 

— Te-au răpit turcii de copil ? 

— Ai ghicit, domnia ta. 

— De unde ? 

Turcul ridică din umăr şi privi în gol. 

— Am uitat, 

— Cîţi ani aveai ? 

— Eram tare mic. 

— De tatăl tău nu-ţi aminteşti ? 

— Nu. 

— Nici ce nume aveai ? Nu ţii minte nici un nume 
din copilărie ? 

— Nu. 

— Ciudat că vorba ungurească n-ai uitat-o. 

— Printre ieniceri erau mulţi băieţi de unguri. 

— N-ai cunoscut un copil din Lak cu numele Imre, 
Somogyi Imre ? 

— Aşa deodată, nu-mi aduc aminte... 

— Era un copil mic cu fața rotundă şi ochi negri 
cînd a fost răpit, abia de cinci ani. Pe partea dreaptă a 
pieptului avea un semn în formă de trifoi, ca mine, 

Preotul îşi desfăcu cămaşa la piept: între umăr și 
sfîrcul sînului se văzură trei aluniţe grupate în formă de 
trifoi, 

— Îl cunosc — spuse turcul — am văzut semnul 
ăsta adeseori în timp ce ne spălam. Numai că acum are 
alt nume, unul turcesc: Ahmed sau Kubat — sau aşa 
ceva. 

— Nu oştiţi împreună ? 

— Uneori da, alteori nu. El e acum într-o oaste ce 
luptă în Persia. 

Preotul se uită ţintă la turc: 


— Minti! 

Turcul îşi aţinti privirea asupra ghetelor lui, nişte 
ghete roşii cu şirete de piele, ca şi cînd s-ar fi întrebat 
cînd şi unde i s-or fi rupt chiar în bot, la piciorul stîng ? 

— Mizerabile, spuse preotul dispreţuitor — ai merita 
cu adevărat să te omor. 

Turcul căzu în genunchi. 

— Oh, stăpîne ! Fie-ţi milă, îndură-te de mine | a-mi 
tot ce am, fă-mă robul tăul Am să-ţi fiu mai credincios 
ca un cîine. 

— Întrebarea este, însă, dacă eşti om sau fiară? 
Cine stă chezaş că dacă am să-ţi dau drumul n-o să-i 
omori şi să-i despoi din nou pe ai mei, pe cei dintr-un 
neam cu mine ? 

— Să mă bată Allah cu toate bicele lui de voi mai 
lua eu vreodată armă în mîna mea ! 

Preotul scutură din cap. 

Turcul continuă : 

— Mă jur ţie cu cel mai cumplit jurămînt ce poate 
fi rostit de un turc. 

Preotul îşi încrucişă braţele pe piept şi-şi privi în 
ochi robul : 

— Jumurdsâk, tu îmi torni la palavre aici, pe pragul 
morţii, şi mă socoteşti un prost. Crezi că nu ştiu ce zice 
Coranul despre jurămîntul pe care îl face turcul unui 
ghiaur ? 

Pe fruntea turcului răsăriră broboane de sudoare. 

— Atunci spune tu, stăpîne, ceva! Spune orice, că 
aşa voi face. 

Preotul, prinzîndu-şi bărbia în palmă, căzu pe gîn- 
duri. 

— Fiecare turc are la el un amulet — spuse el în 
sfîrşit — un amulet care-l apără în război şi-i poartă 
noroc. 

Turcul lăsă capul în jos. 

— Nu-mi trebuiesc bânii tăi, spuse preotul. Amuletul 
acela îl doresc. E 

— Bagă mîna sub pieptarul meu — bîlbîi turcul — 
îl am la gît. 

Ridică capul. Preotul găsi într-adevăr amuletul cusut 
într-o punguţă de mătase mică albastră. Îl smulse din 
lanţul de aur şi-l puse în buzunar. 

Apoi păşi în spatele turcului şi tăie frînghia cu care 
îi erau legate picioarele, mîinile şi braţele. 

Turcul îşi scutură frînghiile de pe mîini şi se întoarse 
brusc, fulgerîndu-l pe preotul Gâspâr cu privirea. Ochii 
îi scăpărau galbeni, ca un tigru. 

Dar preotul îi ţinu în faţă ascuţişul lăncii şi zîmbi. 

— Ei, ei, Jumurdsâk! Binişor, să nu-ţi înţepi nasul | 

Turcul furios de parcă sufla foc pe nări dădu îndărăt 
dinaintea preotului. Cînd ajunse la vreo douăzeci de 
paşi, strigă batjocoritor : 

— Află pe cine ai avut în mînă, ghiaur prost! Eu 
sînt fiul vestitului Jahja-paşa — Oglu Mohamed! Ai 
fi putut lua pe mine galbeni cu sacul! 

Preotul nu răspunse. Îşi aruncă lancea în căruţă cu 
faţa scârbită, 

Soarele scăpăta la orizont cînd se urcă în căruţă 
preotul Gâbor. O luă şi el tot pe drumul de ţară. 

Mai zări căruțele din urmă ale tovarăşilor lui de robie 
coborînd la vale spre Pécs, dar îşi spuse că trebuie să 
fie doar o parte, şi că cealaltă s-o fi dus spre miază- 
noapte. 

Drumul spre casă îl cunoştea. Nici nu era decît unul 
singur : de la Pecs, prin Kaposvâr, la Szekesfejervâr, iar 
de acolo la Buda. Dar nu merge pe el decît pînă la Lak, 
pînă la castelul lui Bakics Pâl. De acolo o ia spre apus, 
pe un drumeag îngust, către Balaton. Acolo e satul lui, 
într-o luncă de mesteceni. Ce-o să se mai bucure şi ce-o 
să se mai mire credincioşii lui cînd vor vedea că a 
scăpat | 

Coborî şi puse lanţul la roată. Bătu vesel caii peste 
bot, apoi se urcă din nou şi porni în jos pe povirniş. 

Drumul era însă tăiat de ceata lui Dobó. 

— De ce te-ai întors înapoi ? întrebă un oştean cînd 
văzu că-i unul din robi. 

Preotul nu înţelese întrebarea. 

— Vin turcii, îl lămuri oşteanul. Îi pîndim aici. Aşa 
că întoarce-te şi sileşte către Pecs, ca ceilalți. 

— Stai, dragă părinte ! strigă Dobó. 

Şi veni în salt cu calul spre el. 

— Din ce sat eşti ? 

„— Din Kishida, răspunse preotul. 

— Lîngă Balaton ? 

— Da. 

— Te-aş ruga să-l iei cu tine pe băieţaşul acesta şi 
îndată ce-o să poţi, să mi-l trimeţi la Török Bálint la 
Szigetvâr. 

— Bucuros, răspunse preotul. 

— Mă tem să nu păţească ceva, îl lămuri Dobó. Noi 
o să fugărim aici o ceată de turci cam mărişoară, şi-apoi 
vezi, l-ar putea răni careva ! 

Gergă se uită nehotărît la Dobó. 

— O să mă caute mama... 

— N-o să te caute, fătul meu. Ea ştie unde te duci. 

Preotul îşi întoarse căruţa. 

— Te urci — îl întrebă el pe Gergă — sau rămii 
călare ? 

— Călare, răspunse copilul cu ochii ţintă la Dobó. 

Fiindcă, deşi avea să urmeze o luptă crîncenă, lîngă 
Dobó se simţea la adăpost. Cum, ucid? Turcii nu-s 
oameni, ci fiare? Cu inima lui de copil, începu să-i 
urască. 

— Mergi sănătos, micul meu viteaz! îşi luă Dobó 
rămas bun. Ştiu că ai vrea să dai lupta cu noi, dar nici 
cizme n-ai încă. Du-te cu părintele. Peste cîteva zile ne 
vedem iar. 

Preotul dezlegă lanţul de la roată şi dete bice cailor. 

Gergö, trist, porni în treapăt după căruţă. 

Se înserase de-a binelea cînd trecură cu căruţa pe 
lîngă cetatea Pécs. 

Nu se opriră. Preotul voia să ajungă acasă a doua zi 
dimineaţa. 

Fură nevoiţi să ocolească Mecsii înalți. 

Spre miezul nopţii răsări luna. Puteau să gonească 
bine pe îngustul drum argilos. 

Spre miezul nopţii se ivi în faţa lor o clădire albă, ca 
un fel de han. 

— Ia du-te şi vezi, fătul meu — spuse preotul — e 
han sau altceva ? O să slobozim caii să mănînce. 

Gergă intră cu calul în curte şi peste cîteva clipe se 
întoarse. e 

— E o casă goală — înştiinţă el — nici uşile nu-i 
sînt închise. 

— Tot o să slobozim caii. 

Nu se ivi decît un cîine lățos, jigărit, care-i lătră. 

Preotul sări din căruță şi se apropie de casă. 

— Bună seara! E cineva pe aici? strigă el pe ușă, 
apoi pe fereastră. 

În casă era întuneric. Nu răspunse nimeni. Pe prag 
un dulăpior sfărîmat. Se vedea că trecuseră turcii pe 
acolo. 

Preotul clătină din cap. 

— Mai întîi, Gergely, să căutăm fîntîna, că mie îmi 
mai arde încă pielea. 

Coborî ciutura şi scoase apă. Apoi începu să scoto- 
cească în căruţă. 

Acolo se găseau de toate: aşternut de pat, cereale, 
lăzi, jilțuri incrustate, un butoi cu vin, saci plini. În unul 
din saci era ceva moale. Îl desfăcu. Găsi ce căuta : albi- 
turi. 

Înmuie un ştergar în apa din ciutură, se dezbrăcă 
pînă la brîu şi se înfăşură cu el. 

Descălecă şi Gerg5. Îşi duse calul la jgheab şi-l adăpă. 
Preotul scoase de sub iliş un braţ de fîn şi-l puse dinain- 
tea cailor. 

Era şi o traistă sub iliş. În ea găsi pîine. 

— Nu ţi-e foame, fătul meu? 

— Ba mi-e... răspunse băiatul. 

Şi zîmbi cu sfiiciune. 

Preotul îşi trase sabia din teacă, dar înainte de a tăia 
pîinea, ridică fața spre cer. 

— Slavă ţie, Doamne! strigă el cu glas fierbinte, 
plin de recunoştinţă. M-ai scos din lanţuri şi mi-ai dat 
pîinea noastră cea de toate zilele. 

Cerul era senin, înstelat. Semidiscul strălucitor al lunii 
revărsa din mijlocul bolţii destulă lumină pentru cină. 

Se aşezară pe ghizdurile fîntînii şi începură să îm- 
buce. Preotul arunca din cînd în cînd câte o fărîmă și 
cîinelui. Iar Gergă frînse bucata de piine şi-i dete jumă- 
tate calului său. 

Din depărtare se auziră deodată uşoare tropote de 
cal. Tresăriră. Buzele încetară să li se mai miște. 

— Vin călăreţi, îşi dădu părerea preotul. 

— E unul singur, răspunse Gergely. 

Şi mîncară mai departe. 

Pe drumul uscat de care, tropotele deveniră încetul 
cu încetul tot mai puternice. Peste cîteva minute sosi 
şi călărețul. 

Îşi domoli calul în faţa hanului şi intră în curte. Se 
vedea că e maghiar. Nu purta cuşmă, dar avea păr, aşa 
că era maghiar. 

Se opri, se uită împrejur. 

— Maburek olsun! se adresă el preotului cu glas 
răpuşit. 

Îl luase drept turc, unde avea pe cap ştergarul alb. 

— Sînt maghiar, răspunse preotul. 

Şi se ridică. 

Îl recunoscu pe Móré. 

Îl recunoscu şi Gergă. Se cutremură. 

— Cine e pe aici? întrebă Móré coborînd de pe 
calul din care ieşeau aburi. Unde-i stăpînul casei ? 

— Nu-s decît eu şi băieţaşul acesta, răspunse preotul. 
Casa e fără stăpîn. 

— Am nevoie de un cal. De un cal odihnit. 

Preotul dădu din umeri : 

— Aici n-ai să găseşti. 

— Drumul meu e grabnic. N-am bani. Sîntem creş- 
tini. Dă-mi calul tău. 

Cîntări din ochi cei doi cai. Al treilea, al lui Gergely, 
păştea în întuneric. Era un cal mic şi părea slab. Móré 
nici nu mai aşteptă răspuns, ci desprinse calul de la 
oişte. 

— Hoho — grăi preotul — cel puţin spune de ce 
fugi ? 

— Dobó i-a împrăştiat pe turci. Şi ne-a dat drumul 
şi nouă. 

— Pe unde e? 

— L-am lăsat acolo, pe drumul ţării. 

Móré n-a mai spus nimic. S-a aruncat pe calul ţără- 
nesc şi, drumul | 

— Poftim — mormăi preotul — ăsta repede cum- 
pără caii. 

Mişcîndu-se, simţi că îi cade ceva din buzunar. îl 
ridică de jos şi se uită mirat. Apoi îl pipăi şi-şi aduse 
aminte că e talismanul turcului. 

În punguţa de mătase albastră era ceva tare, O spin- 
tecă cu sabia şi, ce să vezi, găsi un inel. 

Piatra inelului era neobişnuit de mare, o piatră neagră 
în patru colţuri ; trebuie să fi fost un granat închis sau 
o obsidiană, nu se putea cunoaşte la lumina lunii. Dar 
se vedea bine incrustată pe ea o lună făcută din nu ştiu 
ce piatră, de un galben pal şi în jurul ei cinci stele mă- 
runte de diamant. 

În pungă mai rămăsese ceva : o fîşie de pînză scrisă 
cu fir de argint. 

Preotul ştia turceşte, dar nu cunoştea semnele scrisu- 
lui turcesc, 

Şi-o puse înapoi în buzunar şi-l căută din ochi pe 
Gergö, ca să pornească. Băieţaşul dormea dus pe sacul 
cu albituri. 

Ce vesel şi măreț străluceşte soarele pe cer! Măcar 
că în jurul Balatonului n-are de văzut decît case cu 
acoperişurile arse, leşuri împrăştiate în toate părţile, 
semănături nimicite. 

Ah, dacă soarele ar fi faţa lui Dumnezeu, în loc de 
raze ar cădea lacrimi pe pămînt | 

Preotul ştia că şi satul lui fusese pustiit. Totuşi, cum 
ajunseră în vîrful colinei şi se ivi de după crengile po- 
milor din grădină clopotniţa afumată, fără acoperiş, i se 
umeziră ochii. 

Nu-şi îndemna caii, îi lăsase să meargă în voie. Şi la 
Fiecare pas li se arăta în faţa ochilor satul pustiit. Un 
acoperiş, o poartă întreagă, nicăieri. Prin ogrăzi, sfărț- 
mături de mobile, doage de butoaie, rămăşiţe de făină, 
leşuri de oameni, de cai, de porci şi cîini. 

Şi nici ţipenie de om viu, nicăieri. Doar cîţiva cîini, 
care o tuliseră în timpul primejdiei şi se întorseseră 
după ce trecuse, şi cîteva galiţe, care se putuseră zbu- 
rătăci din mîinile tîlharilor. 

Preotul coborî din căruţă şi-şi scoase cuşma din cap. 

— Scoate-ţi şi tu cuşma, fătul meu, îi spuse lui 
Gergely. Ăsta e satul morţilor, nu al viilor. 

Luă caii de dîrlogi şi porni aşa mai departe prin sat. 

Un ţăran cărunt, cu plete lungi, zăcea de-a curmezişul 
drumului, cu faţa spre cer. În mînă mai ţinea încă o 
Furcă de fier. 

Preotul clătină din cap. 

— Badea Andrâs, bietul | 

Apucă braţul mortului şi-l dădu deoparte, ca să poată 
trece caii pe lîngă el. 

Un alt ţăran, tînăr, frînt de mijloc zăcea pe gard cu 
capul spânzurînd spre uliţă. 

Parcă îşi privea propriul sînge, care îi cursese din 
cap pe pămînt de se făcuse o baltă neagră. 

Un porc păştea în spatele lui prin ograda plină cu 
pene de pat. Turcii nu se ating de porci. 


68 


Mai zăcea lîngă poartă, aproape de el, un copil de 
țiță gol. Pe pieptişorul lui se căsca o rană. 

Miros de scrum, de cadavre, pretutindeni. Şi tot acest 
masacru sălbatic, numai fiindcă un tînăr gospodar, apă- 
rîndu-și nevasta, a împlîntat furcoiul într-un buciumaş 
favorit al turcilor. 

— Să nu rămînă nici un om viu pe aicea! strigaseră 
turcii înfuriați. 

Preotul prinse calul de dîrlogi şi porni mai departe. 
Nu se mai uita nici în dreapta, nici în stînga; privea 
doar drumul cu colb însorit. 

În sfîrşit, ajunseră la casa parohială. 

Nici ea n-avea acoperiş. Căpriorii carbonizaţi, încre- 
meniţi, formau un A mare peste stratul de cenuşă gros 
de-o palmă din pod, iar peretele deasupra ferestrei div- 
spre uliţă era negru de pe urma flăcărilor. 

Dăduseră foc casei, în timp ce pe el turnau apă cla- 
cotită, ca să le spună unde sînt comorile bisericii. 

Laviţa pe care-l ţintuiseră se mai afla încă în mij- 
locul ogrăzii. Împrejurul ei, sfărîmături din lada cea 
mare de nuc, cărţi, boabe de grîu şi grăunţe, ghiveciu- 
rile cu flori strivite, picioare de scaune, cioburi de vase. 
Iar lîngă masa cu picioarele rupte, o bătrînă îmbrăcată 
în negru zăcea cu braţele întinse în lături, într-o baltă 
neagră de sînge. 

Era mama preotului. 

— Am ajuns acasă, spuse preotul, întorcîndu-şi faţa 
udă de lacrimi spre Gergely. Am ajuns acasă. 

Timp de două zile îngropară fără încetare morţii. 
Preotul scosese loitrele de la căruţă şi căra la cimitir 
cîte trei-patru morţi deodată. 

Gergă mergea înaintea căruţei. La şold cu sabia pri- 
mită de la Dobó, în mînă cu crucea. Preotul mîna caii, 
cîntînd prohodul sau rugîndu-se. 

În cimitir acoperea morţii cu rogojini ca să-i ferească 
de corbi şi se întorcea după alţii. 

A treia zi, se ivi în sfârşit în sat o bătrînă cu o fetiţă. 
Se ascunseseră în păpurişul Balatonului. lar către seară 
se întoarseră acasă doi bărbaţi, furişîndu-se cu băgare 
de seamă, trăgînd cu urechea. 

Ei, dimpreună cu preotul, săpară mormintele. 

Numai după ce îngropară morţii, se apucă preotul 
să-şi pună, pe cît se putea, adăpostul în rînduială, 

Casa avea trei încăperi, dar nici un perete nu era 
întreg, se surpaseră din pricina focului. 

Trase mai întîi un acoperiş de scînduri peste odaia 
dinspre uliţă, ca să aibă unde se adăposti de ploaie. 
Apoi înjghebă un dulap şi-l puse pe Gergely să adune 
cărţile împrăştiate prin ogradă şi să le aşeze în el. 

După o muncă atît de jalnică, lui Gergely îi plăcu să 
care cărţi. Răsfoia cîte o carte să vadă de n-are poze. 
Găsi vreo cinci de acest fel. În una erau tot felul de 
gîze, iar alta era plină de flori desenate. În biblioteca 
preotului erau cu totul vreo treizeci de cărţi legate în 
pergament. 

Femeia puse rînduială în cuhnie şi se apucă de gătit. 
Făcu mazăre fără carne şi supă de ouă. 

Două blide de mîncare pentru un sat întreg | 

După-masă preotul îşi întoarse ochii spre grădină: 

— Oare albinele nu mi le-au nimicit ? Vino, Gergă. 

Îl duse pe Gergely în grădină, unde era o prisacă în 
formă de capelă. Turcii spărseseră şi uşa ei, dar nevă- 
zînd înăuntru decît o laviţă, o vatră mică, o masă cu 
tăblia pusă pe o capră de tăiat lemne şi nişte sticle lun- 
guieţe, nu stricaseră nimic. 

Sticlele le folosea la experiențe chimice. Preotului 
parcă nu-i venea să-şi creadă ochilor că aci nu făcuseră 
nici o stricăciune. 

Pe poarta grădinii intră o femeie. Aducea în şorţ un 
copil mort, ca de vreun an. Faţa îi era roşie de plins. 

— E Jânoşka al meu, micuțul... spuse izbucnind în 
plîns. 

-— O să-l înmormîntăm, răspunse preotul. 

Gergely luă crucea şi porni înaintea lor. 

Îşi puse cuşma pe cap. 

— L-am ascuns, spunea plîngînd femeia. L-am ascuns 
de spaimă în groapa cu bucate, între aşternutul de pat. 
Că chiar atunci îl omoriîseră pe Jancsi al vecinului. 
Mi-am spus că nu-l mai pot ascunde dacă plînge. M-am 
tras după coteţul găinilor. Dar m-au găsit, s-au luat 
după mine, am fugit. Noaptea am vrut să mă întorc dar 
m-am întîlnit cu altă ceată de păgîni. Au răscolit tot 
păpurişul. Dumnezeu ştie pe care i-au luat robi, pe care 
i-au omorît. Pînă să mă pot eu întoarce, pe Jânoşka al 
meu uite cum l-am găsit. Oh, Dumnezeule, Dumne- 
zeule | De ce mi l-ai luat ? 

— Nu ispiti pe Dumnezeu, o probozi preotul. Dum- 
nezeu ştie ce face, tu însă nu ştii. 

— De ce s-o mai fi născut, dacă a trebuit să moară 
aşa ? 

— Nu ştim de ce ne naştem şi nu ştim de ce murim. 
Nu mai huli. 

Săpă micul mormînt. Îl ajută şi Gergely. 

Mama îşi dezlegă şorțul şi-l puse pe copil cu şorţ cu 
tot în pămînt. 

— Încă nu! plîngea ea înăbuşindu-se. Încă nu ! 

Smulse iarbă şi flori şi le presără peste copil, plîngînd 
şi văietîndu-se : 

— Oh, de ce trebuie să te dau pămîntului ? | N-o să 
mă mai îmbrăţişezi cu mîna ta micuță | N-o să-mi mai 
spui: mămucă ! Oh, cum s-au vestejit trandafiraşii dia 
obrăjorii tăi! Oh, n-o să-ţi mai pot mîngiia părul tău 
bălai, frumos | 

Apoi, întorcîndu-se spre preot : 

— Ce ochi frumoşi avea ! Aşa-i, ce ochi căprui fru- 
moşi avea! Ce drăgălaş se uita! Oh, odorul meu, n-o 
să mă mai priveşti niciodată | 

Preotul aruncă pămîntul în groapă, îl movili şi-l 
bătuci de jur împrejur cu hîrleţul. Apoi rupse o creangă 
groasă de soc din marginea cimitirului, o creangă în 
formă de cruce, şi o înfipse pe moviliţă, la căpătii. 

— Oh, de ce te-a luat Dumnezeu ? plîngea femeia. 
Ce nevoie avea el de tine? 

Şi îmbrăţişă moviliţa. 

— El îi poartă mai bine de grijă decît tine, spuse 
preotul oleacă înciudat. 

Curăţă sapa de pămîntul ce se lipise de ea şi şi-o 
puse pe umăr. Apoi continuă mai domol : 

— Unii se duc înainte şi-i aşteaptă pe cei ce mai au 
de lucru pe pămînt. Uneori merg înainte copiii, alteori 
părinţii. Aşa a lăsat Creatorul, ca pe cel care se ridică 
deasupra stelelor să aibă cine-l aştepta acolo. Haidem | 

Femeia mai rămase însă. 

A doua zi încălecară şi porniră spre miazăzi, la Szi- 
getvâr. 

Era o zi caldă, fără nori. Prin câte sate părăduite tre- 
ceau, îngropau morţii şi acopereau casele cu jupi. În 
unele sate nu se zărea decît un bătrîn, doi, sau cîte o 
babă, tăndălind ca pe moşia lor. Oamenii acelor sate 
fuseseră luaţi de turci. 

Cînd ajunseră la păpurişul de la Szigetvâr, preotul 
privi în sus. 

— E acasă boierul, 

Gergely înţelese că e vorba de Török Bálint. Se miră : 

— De unde ştii ? 

— Nu vezi steagul ? 

— Colo, pe tum ? 

— Da, 

— Roşu şi albastru. 

— Sînt culorile boierului. Înseamnă că boierul e 
acasă. 

Intrară în pădurea de trestie călare unul lîngă altul. 
În faţa lor scânteia apa Almaşului, lăţită într-un lac 
mare. Turnul cel înalt al cetăţuii cu ziduri mohorite, 

înconjurate de apă, se privea mîndru în oglinda lacului. 
Pîlcuri mari de gîşte înălbeau pe apă pretutindeni. 

Preotul grăi din nou: 

— Măi băiete, nu crezi că Dobó a intrat în luptă cu 
prea puţine puteri ? Poate să fi şi căzut. 

— În luptă? 

— Da. 

Gergely nu se gîndise la aşa ceva. După el, Dobó 
era de nebiruit. Nu s-ar fi mirat să-l vadă năpustindu-se 
de unul singur asupra oştilor turceşti. 

— Dacă a murit — spuse preotul — ai să fii băiatul 
meu. 

Trecură în trap primul pod de lemn prin care se 
intra în cetatea exterioară. Stilpii podului erau tare înalţi, 
iar pe apă pluteau şi acolo cîrduri de gîşte şi rațe. 
Străbătură oraşul nou şi ajunseră la un alt pod de lemn 
mai scurt, prin care se trecea în oraşul vechi. În faţa 
bisericii cu două turle stăteau două precupeţe care vin- 
deau cireşe. Una turna chiar atunci o măsură în şorţul 
unei fetițe desculţe. Cîţiva meşteri fierari ferecau uşa 
bisericii, 

De acolo începea alt pod, unul nou, făcut din grinzi. 
Acesta era lung şi lat, iar apa de sub el scînteia adîncă. 

— Acum intrăm în cetatea veche, spuse preotul. Era 
şi timpul. 

Şi se şterse cu grijă pe faţă cu năfrămuţa. 

Poarta cetăţii era deschisă şi dinăuntru se auzeau 
bocănituri puternice. În curtea largă zăriră într-un nor 
de colb un om în platoşă călărind în goană turbată, 
apoi pe un altul venind în treapăt împotrivă-i. Parcă 
erau două statui de metal pe doi cai vii. Una nouă, de 
argint, cealaltă, veche, ruginită pe alocuri, de parcă ar 
fi fost scoasă dintr-o cămară unde zăcuse aruncată. 

Altfel, numai cele două coifuri se deosebeau: unul 
era neted şi rotund, iar în virful celuilalt scînteia un cap 
de urs aproape argintiu. Caii aveau pe piept platoşe 
care se terminau în coadă de rac. 

— Acela-i boierul, spuse preotul plin de respect. 
Acela cu cap de urs. 

Cei doi călăreţi năvăliră unul asupra celuilalt cu lăn- 
cile şi cînd se izbiră, caii se ridicară în două picioare. 
Cele două lănci însă lunecară pe platoşe. 

— Buzdupganul | tună cel cu capul de urs, cînd se 
depărtară caii unul de altul. 

Nici unuia dintre ei nu i se putea vedea faţa, fiindcă 
aveau nişte coifuri care le acopereau și feţele. 

La strigătul luptătorului, ţişni din uşă un aprod în 
haină albastră cu roşu, aducând în fugă două buzdugane 
asemănătoare, cu măciuca de aramă, şi două scuturi de 
fier. 

Luptătorii se depărtară iar unul de altul. Din gura 
calului celui cu coiful neted cădeau spume albe. Se 
aruncară unul asupra altuia în mijlocul curţii. 

Întâi lovi cel cu coiful neted. 

Cel cu cap de urs ridică scutul în dreptul capului. 
Scutul zbîrnîi ca un clopot dogit. Dar de sub scut, mîna 
avîntă buzduganul şi-l izbi pe potrivnic de-i teşi coiful. 

Cel cu coiful teşit smuci calul îndărăt şi aruncă 
armele. 

Cel cu cap de urs îşi scoase coiful şi rîse. 

Era un bărbat oacheş, cu faţa rotundă, plină. Mustă- 
tile negre, lungi şi dese îi erau turtite pe obraji de apă- 
sarea coifului, una din ele se lungise în sus pînă la 
sprîncene, cealaltă îi atîrna pînă pe gât. 

— E boierul Bâlint, îi spuse băiatului preotul plin 
de respect. Dacă se uită încoace, scoateţi cuşma din cap. 

Dar Török Bálint nu se uită spre ei. 

Îşi privea potrivnicul de pe capul căruia slugile se 
căzneau să scoată coiful. 

Călărețul, îndată ce slugile izbutiră cu mare anevoinţă 
să-i tragă coiful de pe cap, îşi scuipă mai întîi trei dinți 
pe pietrişul curţii, apoi trase o sudalmă pe turcește. 

De sub bolta porţii ieşiră vreo opt robi turci şi-i 
ajutară să-şi desfacă platoşa. 

Călărețul era şi el rob ca ceilalţi. 

— Ei, care mai are chef de luptă ? chiui, jucîndu-şi 
calul, Török Bálint. li dau slobozenie aceluia care 
rămîne. 

Se înfățișă un turc în haină verde, muşchiulos, cu 
barba rară. 

— Poate azi să am mai mult noroc. 

Se îmbrăcă în cămaşa grea de fier. Ortacii lui i-o 
legară la spate în curele. îi îndesară pe cap un coif şi 
în picioare o platoşă. Turcul avea picioare mari. 

Apoi, cu nişte pirghii:de lemn, îl ajutară să încalece. 
Îi dădură un paloş în mînă. 

— Eşti nebun, Ahmed! strigă vesel Török Bálint. 
Paloşul nu-i sculă pentru platoşe. 

— Eu aşa m-am învăţat, răspunse robul. Dacă aşa 
nu ai curajul, stăpîne, cu altceva nici nu încerc. 

Vorbeau turceşte. Preotul îi tălmăcea lui Gergely ce 
spuneau. 

Boierul Bâlint îşi încheie iar coiful pe cap. Alergă în 
trap roată prin curte, doar cu lancea-i uşoară. 

— Atac ! strigă el apoi, năvălind spre mijloc. 

Gergö tremura. 

Turcul se aplecă în şa. Ţinînd paloşul cu amîndouă 
mîinile, se avîntă spre boierul Bâlint. 

— Allah | 

Cînd se apropiară, se ridică, pregătindu-se să dea o 
lovitură cumplită. 

Boierul Bâlint îndreptase lancea spre mijlocul turcu- 
lui. Şi în aceeaşi clipă îl apucă pe turc de braţ şi-l smuci 
de pe cal. l 

Turcul se prăbuşi pe o coastă în pietriş şi în jurul lui 
se ridică un nor de praf. 

— Ajunge | rîse Török Bálint, ridicînd sita zăbrelită 
a coifului de pe faţă. Mîine, dacă voi fi acasă, vă puteţi 
lupta din nòu cu mine. 

Şi rîse cu hohote. 

— Nu-i pe dreptate, zbieră turcul, ridicîndu-se cu 
mîna scrîntită. 

— De ce n-ar fi pe dreptate ? întrebă boierul Bâlint. 

— Nu e demn de un cavaler să-şi smucească de pe 
cal adversarul cu mîna. 

— Oi fi tu cavaler, păgîn ticălos, de mă înveţi ce se 
cade ! Tilharilor | 

Turcul tăcea cătrănit. 

— Aţi crezut că, punîndu-mă cu voi, fac luptă cava- 
lerească ? continuă răcnind Török Bálint. Lua-v-ar dracu 
în furcile lui pe toţi, zdrenţăroşilor ! 

Şi îşi scoase piciorul drept din scară, să descalece. 

— Stăpîne | strigă cu glas jelitor un rob slab cu 
barba sură. Azi m-aş lupta cu tine iarăşi. 

Cei ce se aflau în curte izbucniră în rîs. 

— Fireşte, crezi că am obosit. Dar fie, o să-ţi fac pe 
plac | 

Şi îşi puse din nou pe cap coiful, pe care abia îl lăsase 
pe genunchi. 

— A cîta oară te baţi cu mine, Papagalule ? 

— A şaptesprezecea oară, răspunse cu glasul lui plîn- 
găreț robul turc, cu nas de papagal. 

Török Bálint îşi scoase coiful şi şi-l aruncă. 

— Ei, atîta din puterea mea în folosul tăul Să 
vedem | 

Deosebirea de forţă dintre ei era bătătoare la ochi : 
boierul Bâlint era un bărbat bine făcut, în floarea vîrstei, 
numai muşchi și agilitate. Turcul, un om de vreo cinci- 
zeci de ani, uscat, încovoiat de spate. 

Se izbiră cu lăncile. De la prima ciocnire, boierul 
Bâlint îl scoase din şa în aşa fel, că turcul se dădu de-a 
berbeleacul prin aer şi buf ! în colb. 

Slugile, aprozii şi robii rîdeau deopotrivă. 

Papagalul se ridică într-o rînă. 

— Stăpîne ! — se jelui el, întorcînd faţa însîngerată 
spre Török Bálint — dă-mi drumul acasă | Văduva mea, 
orfanii mei mă aşteaptă de doi ani! 

— De ce n-ai rămas şi tu acasă, păgîne | răspunse 
mînios Török Bálint. 

Se mînia întotdeauna cînd robii îi cereau iertare. 

— Stăpîne — se jeluia robul, frîngîndu-şi mîinile — 
fie-ţi milă de mine! Am un băiețaş frumos cu ochii 
negri | Nu l-am văzut de doi ani! 

Şi se tîrî în genunchi, prin praf, pînă în fața boierului 
Bálint. ] se prosternă la picioare. 

— Îndură-te de mine, stăpîne | 

Boierul Bálint îşi şterse faţa cu o năframă. Broboane 
de sudoare curgeau de pe ea. 

— Măcar de-ar fi aici în lanţuri toţi ticăloşii de turci 
cu împăratul vostru cu tot — pufni el — tîlharilor, uci- 
gaşilor | Că nu sînteţi oameni, ci fiare | 

Şi se depărtă. 

Turcul luă de jos un pumn de praf şi-l aruncă în 
urma boierului Bâlint. 

— Să te bată Allah, ghiaur cu inima putredă | Să în- 
cărunţeşti în cătuşe | Să ai şi tu văduvă şi orfani înainte 
de a muri | Să te înveţe Allah să plîngi întreit de cum 
plîng eu, îndinte de a-ţi arunca sufletul în iad |! 

Şi în timp ce blestema, din ochi îi curgeau lacrimi 
care se schimbau în stropi de sînge cînd se rostogoleau 
pe faţa lui zdrobită. 

Slugile îl traseră la o parte pe păgîn ce spumega de 
furie şi-l duseră la fîntînă. Turnară cu găleata apă pe el. 

Török Bálint era obişnuit cu astfel de scene. Îl supă- 
rau. Dar în cetatea lui, nici vorba bună, nici blestemele 
nu făceau să se dezlege lanţurile. 

La urma urmei, toţi robii, în toate timpurile, plîng 
pentru libertatea lor, numai că unii în tăcere, alţii cu 
glas tare. Török Bálint crescuse încă de mic în mijlocul 
jeluirilor de robi, apoi pe vremea aceea robii erau soco- 
titi o avere ca oricare alta, făceau parte din bogăţiile 
ţării. Pe unii se căpăta bani, alţii erau daţi în schimbul 
prizonierilor maghiari. Nimănui nu i-ar fi trecut prin 
minte să elibereze un rob numai aşa, pe daiboj. 

inu spatele, braţele, ca să-l perie de praf aprozii. 
Apoi îşi răsuci mustaţa şi, cu roşeaţa mîniei pe faţă, se 
îndreptă spre preot. 

— Bine ai venit, părinte dragă, bine ai venit| şi-i 
întinse mîna. Am auzit: te-au opărit ca pe un rac. Cel 
puţin o să-ţi crească o piele nouă. 

— Dacă ar fi fost doar atîta, răspunse preotul, ţinîn- 
du-şi cuşma în mînă. Dar, află, măria ta, că mi-au ucis 
ir pe care o păstoream. Au omorît-o şi pe maică-mea, 

iata 

— Mînca-i-ar cfinii de turci! pufni Bálint privind 
înapoi. Unul mă blestemă că nu-i dau drumul, altul mă 
învaţă cum se poartă un cavaler. les la luptă cu el, eu 
cu sabia, el cu paloşul, ca un gîde. Pentru el asta e luptă 
cavalerească ! Iar cînd îl dau peste cap, tot el e nedrep- 
tățit. Mînca-i-ar cfinii şi corbii | 

Se izbi supărat peste cureaua nădragilor. Era roşu ca 
ursul din blazonul de pe poartă. 

Apoi se uită la băiat. 

— Ăsta e ? zîmbi el mirat. 

— Descalecă repede, îi spuse preotul lui Gergă. 
Scoate-ţi cuşma. 

Băieţaşul desculţ şi cu sabie se şi lăsă pe burtă în şa 
şi-şi dădu drumul lunecuş de pe cal. Se opri în faţa lui 
Török Bálint. 

— Ăsta-i calul de care ţi-ai făcut rost ? întrebă Török 
Bâlint. 

— Ăsta, răspunse mîndru copilul. 

Török Bálint îl luă de mînă şi-l duse atît de repede 
la nevastă-sa, că abia se putea ţine de el. 

Jupîneasa, o- făptură mică, bălaie, cu faţa albă ca 
batista, cu oleacă de guşe, stătea în grădina cetăţii lîngă 
o masă rotundă făcută din piatră de moară. Lega ulcele 
şi ulcioare cu dulceaţă. Îi ajuta şi un preot în rasă 
preoțească, cu mîinile albe, parohul cetăţii. În apro- 
pierea lor se jucau un băieţel de trei ani şi altul de cinci. 

— Kata dragă, ia uite ! strigă Török Bálint. Aprodul 
lui Dobó | Ăsta e puştiul ăla mic. 

Gergă îi sărută mîna. 

Jupîneasa mică cu ochi albaştri se uită mirată la el. 
Apoi se aplecă şi-l sărută pe obraz. 

— Ăsta ? se miră şi preotul. Păi, ăsta încă mai suge. 

— Suge, dar sînge de turc! răspunse stăpînul cetăţii, 

— Nu ţi-e foame, micul meu oştean ? întrebă jupi- 
neasa. 

— Mi-e foame — răspunse Gergö — dar mai întîi 
m-aş duce la jupîn Dobó. 

— Ei, fătul meu, asta nu se poate, spuse boierul 
Bálint posomorîndu-se. Stăpînul tău e culcat... 

Şi se întoarse spre preot. 

— N-ai aflat încă ? A năvălit cu cincizeci de oameni 
asupra unei cete de două sute de turci. Un turc i-a stră- 
puns piciorul cu lancea, de s-a oprit fierul în lemnul 
şeii. 

Gergö asculta cu ochii măriţi. Îi părea rău că n-a fost 
lîngă Dobó în lupta aceea. Să-l fi izbit pe turc. 

— Du-te — spuse parohul — joacă-te cu coconii. 

Cei doi copilaşi cu păr negru îl priveau pe Gergă de 
lîngă fusta jupînesei Kata. 

— Ei, ce vă temeţi — strigă la ei jupîneasa — e 
copil de maghiar : vă iubeşte. 

Apoi îi spuse lui Gergely: 

— Ăsta mai mare e Jancsi. Cel mai mic e Feri. 

— Veniţi — le spuse prieteneşte Gergö — să vă arăt 
sabia mea. 

Cei trei copii se împrieteniră repede. 

— Şi acum, ce faci fără parohie părinte? întrebă 
Török Bálint aşezîndu-se pe bancă. 

Preotul Gâbor dădu din umeri. 

— Păi... am să trăiesc tot acolo, dacă nu altfel, măcar 
ca pustnicii. 

Török Bálint îşi răsucea mustaţa dus pe gînduri. 

— Ştii turceşte ? 

— Ştiu, 

— Şi nemţeşte ? 

— Am fost la şcoală doi ani în ţara nemţească. 

— Uite ce zic eu, părinte: adună-ţi catrafusele şi 
vino aici, la Sziget. Adică nu la Sziget, ci la Somogyvâr, 
că peste cîteva zile ne mutăm acolo. Acolo să vii. Ne- 
vastă-mea are popă papistaş, de ce n-aş avea şi eu unul 
de credință nouă ? Apoi, peste trei ani cresc copiii şi 
am să ţi-i încredinţez să le dai învăţătură. 

Parohul rămase cu ochii căscaţi. 

— Dar eu, măria ta ? 

— O să-i înveţi şi tu. Tu o să-i înveţi latineşte, ăsta 
turceşte. Crede-mă, bunul meu păstor, că limba tur- 
cească e tot atît de trebuincioasă pentru mântuire ca şi 
latina. 

Îşi privi copiii care se alungau cu Gergely în jurul 
unui măr. Tustrei erau roşii la faţă şi rideau. 

— Am să i-l iau lui Dobó pe copilul acesta, zîmbi 
Török Bálint. S-ar putea să ajungă al treilea dascăl. Şi 
s-ar putea să fie dascăl mai preţios decît voi amîndoi la 
un loc. 


* + 


Regele János a murit. Fiul lui e încă copil de țîţă. 
Poporul n-are conducător. Țara seamănă cu un blazon, 
în care zgripţori sărind furioși unii la alţii întind ghearele 
spre coroana ce atîrnă între ei. 

Mintea naţiunii e tulburată. Nimeni nu ştie de ce tre- 
buie să se teamă mai tare : de stăpînirea turcului păgîn 
sau de stăpînirea neamţului creştin ? 

Ferdinand germanul a trimis asupra Budei pe boşo- 
rogul lui de general Roggendorf. Împăratul turcului a 
pornit chiar el să înfigă steagul cu semiluna pe palatul 
regelui maghiar. 

Jar atunci era în anul 1541. 


Partea a doua 
BUDA A CAZUT 

Pe drumul de ţară al Mecsilor, într-o noapte de au- 
gust, cu lună, urcau în trap la deal doi călăreţi. Unul 
slab, cu fața rasă, cu chepeneag negru, părea să fie 
preot, iar celălalt, un tînăr de vreo şaisprezece ani, cu 
pärul negru, fecior de boier. 

Îi urma, tot călare, un servitor foarte înalt. Ori poate 
că părea aşa de înalt numai fiindcă nu şedea pe o şa, 
ci pe doi saci plini. În spate purta o torbă de piele, sau, 
cum i se spune astăzi, o traistă. Din torbă se iţeau trei 
vîrfuri care semănau a lame. Unul din ele scînteia din 
cînd în cînd : era o săneaţă cu ţeavă lungă. 

Pe marginea drumului se zări un păr pădureţ foarte 
gros, poate la fel de bătrîn ca şi drumul. Abătură caii, 
lăsînd şleahul, şi opriră lîngă el. 

Preotul se uită la păr. 

— Ăsta e? 

— Ăsta, răspunse tînărul. Cînd eram copil îşi făceau 
cuib în el buhele. De atunci de bună seamă i s-o fi 
lărgit scorbura, o fi încăpînd şi un om în ea. Poate 
chiar doi. 

Se ridică în şa şi se căţără în părul pădureţ. Dintr-o 
săritură fu sus. 

Scotoci cu sabia în trunchiul putregăios şi se lăsă în 
scorbură. 

— Încăpem amîndoi — strigă vesel — ba ne putem 
chiar şi aşeza. 

leşi apoi din scorbură şi sări pe pajişte. 

Preotul îşi dezbrăcă chepeneagul. 

— Atunci, la treabă | 

Era preotul Gábor. Iar diecelul, Bomemissza Ger- 
gely. 

De cînd nu i-am mai văzut au trecut opt ani. Preo- 
tul nu s-a schimbat mult. Doar cît i-au crescut sprîn- 
cenele. Barba, mustăţile şi le rade. Şi apoi a mai slă- 
bit puţin. 

Băiatul, însă, s-a schimbat mult. Cei opt ani au făcut 
din el aproape un bărbat. Dar numai la statură. Fata 
nu-i e nici frumoasă, nici urîtă, e ca a băieților de cinci- 
sprezece ani. Pletele îi ajung pînă la umăr, că aşa e 
portul bărbaților. 

Sluga scoase din traistă două hîrlete și o cazma. Un 
hîrlet îl luă în mînă preotul, celălalt tînărul. 

Începură să sape în miilocul drumului. 

Sluga puse ios cei doi saci şi se întoarse la cai. Le 
scoase căpestrele. Le împiedică picioarele și le dădu 
drumul în pădure, să pască iarbă înrourată. 

Apoi se apucă şi el de lucru. Scoase tot ce se afla în 
torba pîntecoasă : pîinea, plosca, armele. Îndesă după 
aceea în ea pămîntul pietros săpat cu hiîrlctele şi-l îm- 
prăştie în șanțul de pe marginea drumului. La înapo- 
iere căra bolovani pe care îi aşeza lîngă groapă. 

Nu trecu un ceas şi omul cel înalt stătea în groapă 
pînă la brîu. 

— Ajunge, spuse atunci preotul. Jânos, acum adă sacii 
încoace. 

Sluga cără cei doi saci. 

— Puşca n-o pune în rouă! îl mustră preotul. 

Apoi dădu alte porunci: 

— Ja cazmaua asta şi taie un şanţ de la groapă pînă 
la părul ăla sălbatic. Șanțul, aici în drum, să fie de un 
cot, pe paijişte ajunge şi pe jumătate. Pajiştea scoate-o 
în glii, ca să se poată pune la loc. Nu trebuie să se 
vadă nimic din ceea ce facem acum. 

În timp ce sluga săpa şanţul, cei doi boieri sloboziră 
sacii în groapă. În saci era praf de puşcă, cusut în pungi 
de piele. Îi apăsară cu picioarele şi îngrămdiră pe ei 
pietroaie mari, zidite una lîngă alta. Găurile dintre ele 
le umplură cu pietriş şi pămînt. Apoi bătuciră bine 
locul. 

În timpul acesta sluga săpa șanțul pînă la părul săl- 
batic şi-l zidi pe margini cu pietre. Prin şanţ traseră 
un fitil şi-l acoperiră cu pînză îmbibată în ulei şi cu 
pietre netede, ca să nu se umezească dacă va ploua. 

— Ei — spuse vesel sluga — acum ştiu ce se pre- 
găteşte aici. 

— Ce, János ? 

— Cineva o să zboare aici la cer. 

— Şi, ce crezi, cine? 

— Cine ? Păi, cine? E uşor de ghicit: mîine trece 
pe aici împăratul turcilor. 

— Azi, răspunse preotul privind cerul care începea 
să se rumenească. 

Și îşi şterse faţa asudată cu năfrămuţa. 

În zori, cînd răsări soarele şi lumină drumul de ţară, 
nu mai era nici urmă de groapă ori de şanţ. 

Preotul aruncă cazmaua la o parte. 

— Acum, János, fătul meu, încalecă şi du-te pe vîr- 
ful Mecsilor. Nu te opri, pînă nu dai de un loc de unde 
se poate vedea tot drumul, pînă la capăt. 

— Înţeleg, stăpîne. 

— Diecelul şi cu mine ne culcăm aici, după păr, la 
vreo douăzeci-treizeci de paşi. lar tu ia seama cînd 
vin turcii. Cum îi vedea primul călăreț, aleargă repede 
şi ne trezeşte. 

Căutară loc potrivit cu iarbă în pădure. Îşi întinseră 
chepenegele şi îndată adormiră. 

Spre prînz, sluga se întoarse de pe vîrful dealului în 
goană mare. 

— Vin! strigă el de departe. Vine o oaste ca puboiul | 
Ca marea | Mii şi mii de cămile şi căruţe. Câţiva călă- 
reţi au şi apucat înainte pe drumul ţării. 

Preotul se întoarse spre diac: 

— Ei, atunci la prînz luăm masa la celălalt tată al 
tău | 

— La jupîn Cecey ? 

— Da. 

Diecelul se uita întrebător la preot. Ca şi sluga. 

Preotul zîmbi : 

— Am venit cu o zi mai înainte. Înțelegi ? Ăştia sînt 
doar cei ce aleg loc de tabără. Ăştia umblă înaintea 
oştii, bat parii şi ridică corturile, pentru ca la sosirea 
grosului oștirii la Mohács să găsească gata locurile de 
dormit şi cina. 

— Atunci, haidem la jupîn Cecey, spuse vesel die- 
celul. 

La pîrău descălecară şi se spălară pînă în brîu. Die- 
celul strînse un mănunchi de flori de cîmp. 

— Pentru cine, Gergă ? 

— Pentru soţia mea, zîmbi Gergö. 

— Soţia ta ? 

— Aşa zicem noi. Mica Cecey Eva o să-mi fie soţie. 
Am copilărit împreună ; apoi, cum tatăl ei m-a înfiat, 
de cîte ori am trecut pe la ei a trebuit să o sărut. 

— Sper că ai făcut-o cu dragă inimă. 

— Cred şi eu. Are nişte obraji ca garoafa albă. 

— Asta însă nu-ţi dă dreptul să o socoteşti ne- 
vasta ta. 

— Preotul cel bătrîn mi-a spus că mi-au menit mie 
fata. Cecey a făcut şi testamentul după care împreună 
cu fata o să fie al meu şi satul. 

— Aşadar, preotul cel bătrîn a trădat o taină. 

— Nu. Doar cît mi-a atras luarea-aminte să fiu vred- 
nic de cinstea asta, 

— O să fii fericit cu fata aceea ? 

Băiatul zîmbi. 

— Vită-te la ea, magistre. Cînd ai s-o vezi, n-o să 
mă mai întrebi dacă o să fiu fericit. 

Calul diecelului săltă cîţiva paşi, fugind înainte. 

— Fata ceea — spuse diecelul după ce struni calul 
— e ca o pisicuţă albă. 

Preotul ridică din umeri zîmbind. 

Ajunseră la un desiş. Fură nevoiţi să descalece. Ger- 
gely o luă înainte. E] ştia că după desişul acela e satul. 

Cînd coborîră în goană valea, femeile ieşiră fuga din 
case. 

— E Gergă. El e: Gergö ! strigau ele bucurîndu-se. 

Gergely flutura pălăria în dreapta şi stînga. 

— Bună ziua, lele Juci! Bună ziua, mătuşă Panni l 

— Boierii nu-s acasă | strigă una dintre bătrine. 

Gergely se posomorî. Îşi opri calul. 

— Ce zici, mătuşă ? 

— Au plecat. S-au mutat. 

— Unde? 

— La Buda. 

Gergely rămase uimit. 

— Cu totii? 

Nădejde de copil prostuţ | Credea că o să-i răspundă: 

„Nu, duduiţa a rămas acasă“. 

Deşi putea să bănuiască că i se va răspunde: 

— Cu toţii, zău | Pînă şi popa ni s-a dus cu ei. 

— Cînd ? 

— A doua zi după Sîngiorz. 

— Cineva tot trebuie să fi rămas. 

— Turcul. 

Gergely se întoarse spre preot dezamăgit : 

— Au plecat la Buda. Călugărul György le-a dat de 
mult o casă acolo. Dar nu înţeleg de ce nu mi-au spus 
şi mie, că doar în cîşlegi am trecut pe aici. 

— Si unde o să mîncăm ? 

— Turcul nu-i aici ? 

— Care turc ? 

— Turcul lui Cecey : Tulipán. El la toate se pricepe. 
Dar iată că am ajuns la cimitir. Îngăduie să intru puţin. 

În dosul casei se vedea un cimitir îngrădit cu tufe de 
liliac, nu mai mare ca un loc de casă, plin cu cruci fă: 
cute din lemn necoiit. Nume nu era pe nici una. 

Îşi lăsă calul în grija slugii şi intră grăbit în cimi- 
tir. Puse florile de cîmp pe mormânt. Îngenunchie. 

Descălecă şi preotul. Îngenunchie lîngă băiat şi, ridi- 
cîndu-şi faţa spre cer, rosti cu glas tare o rugăciune: 

— Stăpiîn al viilor şi al morţilor, Dumnezeule din cer, 
odihneşte în pace pe mama ale cărei oseminte zac aici, 
dă viaţă fericită băiatului orfan care stă în genunchi. 
Amin. 

Trase spre el pe băiat, îl îmbrăţişă şi-l sărută. 

Curtea boierească era aproape faţă în faţă cu cimi- 
tirul. Poarta era deschisă la sosirea lor și o femeie bon- 
doacă, cu obraji roşii, privea cu zîmbet prietenos la cei 
ce veneau. 

— Bună ziua, lele, dădu bineţe diecelul nevestei lui 
Tulipán. Da unde ţi-i bărbatul ? 

Era treaba lui Tulipân să deschidă poarta. 

— E beat, se ruşină înciudată femeia. 

— Beat ? 

— Beat, ca întotdeauna. Pot ascunde oriunde cheia de 
la pivniţă, că o găseşte. Azi am ascuns-o sub mănpălău. 
A găsit-o şi acolo. 

— N-o mai ascunde. Dacă o să poată bea regulat, n-o 
să bea atîta. 

— Dv de unde ! Bea ca o babiţă. Bea şi horeşte. Nu 
vrea să muncească, afurisitul ! 

Sub dud, la răcoare, un ţăran cu faţa oacheşă stătea 
pe o rogojină, cu un ulcior verde, smălţuit, dinainte. Nu 
era încă atît de beat să i se poată lua ulciorul. Bea îm- 
preună cu fiu-său, un copilaş desculţ, de vreo şase ani. 
cu ochii tot atît de negri ca ai lui, atîta doar că dintr-ai 
copilului lipsea zîmbetul poznaş care licărea veşnic în 
ai tatălui. 

Era turcul pe care-l iertase Cecey fiindcă spusese că 
ştie să joace şah, Mai tîrziu stăpînu-său găsise că n-are 

nici un rost să joace şah cu el, că-l putea folosi la tre- 
burile gospodăriei. Mai ales la gătitul miîncării se price. 
pea turcul de minune. Taică-său fusese bucătar la un 
paşă. Femeile îl îndrăgiră că le arăta cum se face pilaful, 
bărekul, malebul, şerbetul şi făceau haz pe socoteala lui. 
lar Cecey ţinea la el fiindcă îi meşterise o mînă de lemn, 
care avea şi degete. Dacă îşi punea mănuşa, nimeni n-ar 
fi crezut că are mînă de lemn. Bătrînul încercase în pri- 
mul rînd să tragă cu arcul. Poruncise să i se aducă din 
pod un arc cît el de mare. Şi, văzînd că-l poate întinde 
cu mîna de lemn, lăsase în seama turcului toate trebu- 
rile gospodăriei. 

O nevastă de ungur, al cărui bărbat căzuse în război, 
se împrieteni cu turcul care o luă de soţie. Fireşte, după 
ce s-a botezat mai întîi. A devenit un ungur atît de vaj- 
nic, de parcă acolo s-ar fi născut. 

Cînd îl zări pe diac şi pe preot, se ridică şi îşi încru- 
cişă mîinile turceşte pe piept. Încercă să facă şi el o ple- 
căciune, dar, simțind că ar cădea în nas, îşi exprimă res- 
pectul doar înaintînd anevoie câţiva paşi. 

— Ei, Tulipân — clătină din cap Gergely — tot mai 
tragem la măsea ? ! 

— Trebuie bei — răspunse Tulipán serios, dar cu ace- 
laşi rîs ştrengăresc în ochi — să fii douăzeci şi cinci ani 
turc să nu bei, musai să-ţi scoţi pârleala. 

— Dar dacă eşti beat, cum o să ne faci de mîncare ? 

— Face nevastă-mea — şi împunse cu degetul arătă. 
tor spre femeie — face şi tăieţei cu brînză, cum nu se 
mai află | 

— Dar noi am vrea pilaf. 

— Face şi pilaf. Ştie. 

— Dar stăpînul unde-i ? 

— La Buda. Venit scrisoare şi domnul plecat. Primit 
acolo casă. Jupîniţa frumoasă stă acolo ca trandafirul la 
grădina. 

Diacul se întoarse spre preot: 

— Ce-o să se facă dacă iau turcii cetatea ? 

— Stai, stai ! ridică preotul capul. Mai întîi piere ţara 

şi apoi cetatea Budei. Da, cetatea Budei n-a fost luată 
încă de vreun duşman. 

Şi cum Gergely îl privea tot neliniştit, continuă : 

— "Ţara o păzeşte poporul, cetatea Budei, Dumnezeu. 

Tulipân deschise uşile. Din odăi se răspîndi un miros 
stătut de levănţică. Deschise şi ferestrele. 

Preotul intră în casă. Privirea i se opri pe portretul 
din perete. 

— Doar n-o fi Cecey ăsta de aici ? spuse el arătînd 
spre portretul unui om cu chivără. 

— Ba chiar el, răspunse Gergely. Numai că acum nu 
mai e aşa de oacheş. E alb. 

— Dar femeia asta saşie ? 

— E nevastă-sa. Nu ştiu de-o fi fost saşie cînd s-a făcut 
portretul, dar acum nu e. 

— Trebuie să fie o femeie acră. 

— Nu. Mai degrabă dulce. Eu îi zic: mamă. 

Băiatul, ca unul ce se simte acasă, trase un scaun în 
faţa preotului, îl pofti să şadă, şi-i arătă cu faţa lumi- 
nată de fericire mobilele vechi : 

— Uite, magistre : aici obişnuieşte să stea Vikuska 
cînd coase. Piciorul şi-l pune pe scăunaşul acesta. Pe 
fereastra asta priveşte cum apune soarele, iar capul ei 
îşi aruncă umbra pe peretele de aici. Tabloul acesta ea 
l-a făcut: o salcie plîngătoare şi un mormînt. Fluturii 
i-am pictat eu. Să vezi cum stă aici, pe scaun, cu coatele 
răzimate pe fereastră. Îşi întoarce puţin capul într-o 
parte şi zîmbeşte atît de ştrengăreşte, dar atît de ştren- 
găreşte, că nu se mai află! 

— Bine, bine — răspunse preotul obosit — spune, 
fătul meu, să grăbească cu masa. 


Seara se culcară tîrziu. 

Preotul spuse că are de scris cîteva scrisori, aşa că 
trecu în altă cameră. Diecelul îşi luă şi el hîrtie şi că- 
limară o dată cu lumînarea de seu. Mai întîi desenă o 

frumoasă nu-mă-uita, apoi îi scrise pisicuţii lui mici cât 
a fost de mirat găsind casa goală şi o întrebă de ce nu 
l-au înştiinţat că se mută? Dacă îl vor fi înştiinţat 
cumva, scrisoarea de bună-seamă s-a rătăcit. 

Pe vremea aceea în Ţara ungurească nu era poștă. 
Doar boierii cei mari îşi puteau trimite scrisori. Cine 
voia să trimită scrisoare de la Buda la Oreglak trebuia 
să găsească om care s-o ducă. 

Diecelul fu apoi doborît de somn. Se întinse pe la- 
vița acoperită cu o piele de lup şi adormi. 

Şi ar fi dormit dus pînă dimineaţa tîrziu, dacă în zor: 
n-ar fi mugit o vacă sub fereastra lui. 

Acum nu mai era obişnuit. Nici la Somogyvâr, nici 
la Szigetvár şi în nici unul din castelele lui Török Bá- 
lint nu-i mugeau vaci sub ferestre. Îl aşteptau slujitorii 
o dată cu copiii domnului Bálint, iar cînd sfîrşeau gus- 
tarea de dimineaţă, preotul îi şi aştepta în grădină cu 
cartea, 

Diecelul se ridică în capul oaselor şi se frecă la ochi. 
Îşi aduse aminte că pentru ziua aceea avea o lecţie deo- 
sebită : trebuia trimis pe ceea lume împăratul turcilor. 

Se sculă şi bătu la uşa odăii vecine. 

— Magistre | Se face ziuă | E timpul să plecăm | 

Nici un răspuns. În odaie întuneric, 

Diecelul deschise oblonul şi fereastra acoperită cu 
pînză îmbibată cu ulei. 

Patul preotului, gol. 

Pe masă, cîteva scrisori. 

Gergely rămase uimit : 

— Ce e asta ? mormăi el. Patul e neatins, aşa cum 
a fost aşternut. 

leşi repede din odaie. În curte, soţia lui Tulipân, nu- 
mai în poale şi desculţă, mîna spre uliţă porcul. 

— Lele! Unde-i domnul părinte ? 

— A plecat încă de pe la miezul nopţii, pe lună. 

— A plecat şi Jânos cu dumnealui ? 

— Nu. E aici. Preotul s-a dus pe jos, singur. 

Diecelul se întoarse buimăcit în odaie. Începuse a bă- 
nui ce făcea preotul. Se duse drept la masă. 

Una dintre scrisori era deschisă. Cuvintele de adresă 
erau scrise cu litere mari, groase : Iubite fiule Gergely ! 

Era pentru el. Se îndreptă spre fereastră. Cerneala 
încă nu se zbicise bine. 

Gergely citi: 


A fost gîndul tău şi tot al tău va fi și meritul dacă fiara 
aceea încoronată are să zboare azi la iad. Dar gîndul tău își 
are primejdiile lui. Pe acestea lasă-mă să le înfrunt eu, fătul 
meu. 

Tu eşti iubit şi eşti tînăr. Iscusința ta, ştiinţa și curajul tău 
pot fi de mare folos poporului nostru. 

Lîngă scrisoarea mea ai să găseşti o pungă, și în pungă un 
inel turcesc. E singurul meu lucru de preţ. 

Îl las aceluia la care țin mai mult pe lume. ie, fătul meu. 

A ta să fie şi biblioteca mea. Citeşte-o, cînd se vor risipi norii 
de pe cerul patrici. Acum în mîna maghiarului trebuie să fie 
sabia, nu cartea. 

Armele mele să le dai lui Török Bálint, colecţia de pietre lui 
János, colecția de plante lui Feri. Dintre cărți să-și aleagă cîte 
un volum spre amintire şi spune-le să fie tot atît de viteji şi 
iubitori de ţară ca tatăl lor, iar turcului să nu i se închine nici- 
odată, ci să lupte ca să fie iară regi de-ai noştri. De altfel, le 
scriu şi lor. În ceea ce v-am scris am pus tot sufletul meu, pe 
care vi-l împart la tustrei. 

Cînd am plecat dormeai, fiule. Te-am sărutat. 


Preotul Gábor. 


Gergely privea înmărmurit scrisoarea. 

Moartea ? Un băiat de cincisprezece ani nu înţelege 
cuvîntul acesta. El nu vede înaintea ochilor decît un 
împărat turcesc făcut fărîme şi zburînd prin fum şi flă- 
cări la cer. 

Băgă în buzunar punga cu inelul şi scrisoarea şi 
porni în grabă spre Tulipân. 

— Tulipán | grăi el pe turceşte către omul ce şedea 
sub streaşină şi se întindea de-i trosneau oasele. Mai ai 
hainele turceşti ? 

— Nu — răspunse Tulipán — a făcut nevasta lai- 
băre din ele, pentru ea şi copii. 

— Nici turbanul ? 

— Din turban a făcut cămăşuţe. Era pînză subţirică. 

Diecelul se plimba supărat pe sub streaşină, în sus 
şi în jos. 

— Ce să fac ? Sfătuieşte-mă. Oastea turcească trece 
azi pe aici pe drumul țării. E şi împăratul cu ea. Aş vrea 
să-l văd pe împărat. 

— Pe împărat ? 

— Da. 

— O să-l poţi vedea, boierule. 

Ochii lui Gergely începură să strălucească : 

— Într-adevăr ? Cum ? 

— E lîngă drum o stîncă. Ba chiar două, faţă în faţă. 
Te urci pe una din ele, îți acoperi capul cu crengi şi 
poţi privi oastea. 

— Fi, atunci îmbracă-te repede, Tulipán, şi vino cu 
mine. Nevasta dumitale să ne pună într-o traistă me- 
rinde. Poate să pună şi o ploscă. 

La cuvîntul ploscă, Tulipân se învioră. Îşi îmbrăcă în 
fugă hainele şi strigă vesel spre şură: 

— Juliska, porumbiţa mea, vino repede încoace, lu- 
mina mea de lună ! 

Femeia dădea de mîncare la păsări. Le aruncă ce mai 
avea în mînă şi se întoarse spre el. 


— Ce pofteşti ? 
— Plosca, mărgăritarul meu — rîse Tulipán jucîn- 
du-şi sprîncenele — plosca, smaraldul meu | 


— Bată-te Dumnezeu ! Pînă acum numai după-amiaz 
te apucai de supt, acuma vrei să începi o dată cu zo- 
rile ? 

— Ei, ei, mieluşeaua mea, acadeaua mea de Stambul, 
nu mie îmi trebuie, ci boierului. 

— Boierul nu bea vin. 

— Ce-i drept, eu nu beau — scutură din cap zîm- 
bind Gergely — dar trebuie să plecăm şi o să rămînem 
pînă diseară : nu vreau să n-aibă cu ce-şi stîmpăra setea 
Tulipân. 

— Plecaţi ? Unde vă duceţi, boierule ? 

— Să vedem oastea turcească, lele Juli. Trece azi pe 
Mecs. 

Femeia se sperie. 

— Oaste turcească ? Boierule dragă, nu te duce. 

— Ba ne ducem, zău ! Trebuie s-o văd. 

— Vai, boierule dragă, în ce primejdie te duci | Ce 
vrei să faci ? 

— Să nu mai lungim vorba — spuse Gergely nerăb- 
dător — nu sfat am cerut, ci vin. 

Şi cum bătu din picior, femeia intră în casă, dar se 
întoarse repede îmbufnată. 

— Dumneata, boierule, du-te unde-i pofti. Dumitale 
nu-ţi pot porunci, dar Tulipán rămîne acasă. Lui eu îi 
poruncesc. 

— Cată-ţi de treabă, femeie ! răspunse Tulipán. 

— Ba ai să rămti acasă, înţelegi 

— Tulipán trebuie să vină cu mine, spuse Gergely 
nerăbdător. 

— Merindea v-o poate duce şi sluga, că de-aia e slugă, 
să slujească. 

Jânos, sluga, gîndea la fel, căci şi luase traista în 
spinare şi adăpa caii. 

Tulipân, văzînd neliniştea femeii, spuse : 

— Plec, dragă. Să orbesc dacă nu plec! Tot nu-mi 
dai vin decît din an în Paşti şi şi-atunci numai după ce 
te rog în genunchi. Nu ești femeie bună. 

Femeia păli. 

— O să te ducă turcii cînd te-or vedea. 

— Ei şi? 

— Te-ar lăsa inima să-ţi părăseşti ăşti doi copii fru- 
moşi şi pe mine ? Doamne Dumnezeule | 

— Dacă nu-mi dai vin... Ba, joia trecută m-ai şi bătut. 

— Îţi dau, bărbate dragă, cît vrei, numai nu mă lăsa, 
suflețelule... 

Începu să scîncească. 

— Bine. Dar să nu uiţi ce-ai făgăduit în faţa boieru- 
lui. Mă duc doar să-l petrec oleacă şi mă întorc. Vezi să 
am de băut cînd oi veni. 

— O să ai totdeauna de acum încolo. 

— Dacă mă laşi să beau în tihnă, nici n-o să mă mai 
îmbăt. Întotdeauna mă gîndeam că poate a doua zi n-o 
să-mi mai dai de băut şi de aceea mă îmbătam. 

În felul acesta femeia se mai linişti. Pregăti merindea. 
Îşi petrecu bărbatul pînă la poartă lăcrimînd, apoi ră- 
mase privind în urma lor cu atîta îngrijorare, că lui Tu- 
lipân îi creştea inima de bucurie. 


János îi însoţi pînă la desiş. Acolo coborîră de pe cai. 
Jânos aduse caii în sat, iar ei o luară mai departe pe jos. 

Stînca se mai află şi azi acolo, lîngă şosea. Să tot fie 
de vreo cinci staturi de om. De pe ea se poate vedea 
drumul pînă la părul sălbatic, unde se şi ascunsese 
preotul. 

Turcul rupse un braţ de crengi frunzoase din copaci 
şi acoperi stînca în aşa fel încît ei să poată vedea tot, 
iar cei de jos nici să nu poată bănui măcar că pe acolo 
sînt ascunşi oameni. 

— Să îngrămădim crengi şi în partea ceea, spre 
miazănoapte, spuse Gergely. 

— De ce? 

— Pentru ca după ce va trece sultanul, să ne putem 
uita după el pe aici. 

Soarele abia răsărea. Pădurea era acoperită de rouă. 
Fluierau mierle. Uguiau turturele. În depărtare, dinspre 
Pecs, apărură deodată cei dintii călăreți. 

Tot drumul pînă la oraş părea un nor de praf. În sfâr- 
şit, în capătul dinainte al norului de praf se ivi un steag 
roşu ca paprica, apoi încă unul, şi încă unul, din ce în 
ce mai multe. Sub steag şi în urma lui, pe cai arăpeşti, 
soldaţi cu turbane turnuite, Bidiviii erau atît de mărunți, 
că unii soldaţi atingeau pămîntul cu picioarele. 


— Ăştia sînt gurebii — îl lămuri Tulipán — întot- 
deauna ăştia merg înainte. Nu-s turci adevăraţi. 
— Dar? 


— Arabi, persieni, egipteni, tot felul de hîlbe. 
Se şi vedea. Nici hainele nu le erau la fel. Pe capul 

unuia scăpăra un coif de aramă uriaş. N-avea nas, semn 
că mai fusese prin Ţara ungurească. 

Cealaltă ceată, care venea în goană după ei, avea, 
un steag alb cu dungi verzi. De pe faţa oștenilor pîrliți 
de soare, îmbrăcaţi în şalvari albaştri, se vedea bine 
că îşi petrecuseră toată noaptea  chefuind, bînd şi 
mîncînd. 

— Ăştia-s zulufegii, spuse Tulipán. Sînt mercenari, 
străji de tabără. Ei îl însoțesc şi pe vistiernicul oastei. 
Vezi omul cela borţos cu fruntea teşită, cu bumbi mari 
de aramă pe piept ?... 

— Îl văd. 

— ÎI cheamă Turna. Adică, pe ungureşte, cocor. Mai 
bine i-ar spune porc. 

— De ce? 

— L-am văzut odată mîncînd arici. 

Şi Tulipân scuipă în lături. 

În urma zulufegilor venea în durăt mare o ceată cu 
steag galben. Armele îi erau mai scînteietoare. În frunte 
juca mîndru, cu ţinte de argint pe pieptar, calul 
unui agă. 

— Ăştia-s silidarii — spuse Tulipán — tot merce- 
nari. Vedea-v-aş spînzuraţi, tilharilor ! Doi ani am slu- 
jit în rîndurile voastre. 

Și rîse. 

Urmară spahiii, cu arcuri şi tolbe, cu steag roşu, cu 
ofițerii în zale, purtînd la şold săbii încovoiate, late. 
Apoi tătarii, cu cuşme ţuguiate. Tot feţe slinoase, cu 
dolmane de. piele şi şei de lemn. 

— O mie... două mii... cinci mii... zece mii, număra 
Gergely. 

— Nu-i mai număra, dădu din mînă Tulipán. Ăştia-s 
mai mult de douăzeci de mii. 

— Ce mutre hîde, butucănoase... 

— Şi turcilor li-e silă de ei. Mănîncă capete de cai. 

— Capete de cai? 

— Da. Nu prea au de unde, dar cîte un cap de cal 
tot pun ei pe masă. 

— Fiert sau prăjit ? 

— Încă fiert sau prăjit ar mai merge, dar ei îl mă- 
nîncă crud. Cîinilor ăstora nu li-e milă nici de prunci. 
Că, vezi dumneata, ăştia spintecă omul şi-i scot fierea. 

— Taci | Cum poţi spune astfel de grozăvii ? 

— Dacă-i aşa ?! Vezi, ei cred că de freci gingiile 
cailor cu fiere de om, oricît ar fi caii de obosiţi, prind 
puteri noi. 

Gergely, îngrozit, îşi trase îndărăt capul dintre crengi. 

— Nu vreau să-i văd — spuse el — ăştia nu-s oameni. 

Tulipân însă continuă să-i privească. 

— Acu vine nișangi beg, spuse el peste un sfert de 
ceas. Ăsta desenează numele padişahului pe hîrtiile cu 
peceţi. 

Gergely se uită în jos şi văzu un turc boieros cu cap 
de știucă şi mustăţi lungi înaintînd ţanțoş între soldaţi, 
călare pe un roib arab. 

Apoi urmă defterdarul, ministrul de finanţe, un arab 
cărunt, adus de spinare. În urma lui, în alt pile de sol- 
daţi, cazascherul, marele judecător al oastei, într-un ha- 
lat lung galben, cu chiulaf alb, înalt, ca un turnuit. Îl 
urmau ciazneghirii, sau marii stolnici, şi alţi slujitori 
însărcinați cu împărţirea mîncărurilor ; apoi, strălucind 
de aurărie, ceata care alcătuia garda curții. 

Începură să se audă fanfarele turceşti. În sunete de 
trîmbiţi şi tipsii se iviră şi înaintară pîlcuri pestriţe de 
oaste : vînătorii curţii, cu coamele cailor vopsite în 
roşu, cu şoimi pe braţ. 

După vînători urma herghelia împăratului. Bidivii ju- 
căuşi, focoşi ; unii cu şaua pusă. Caii îi conduceau sa- 
laci şi ieniceri. 

După călăreţi se iviră fluturînd steaguri înalte, cu 
cozi de cai în vîrf, trei sute de kapugii, toţi cu chiula- 
furi albe, brodate cu fir de aur. Aceştia erau în patria 
lor străjile palatului. 

Prin norul de praf se zărea înălbind apoi pe drum 
şirul lung al ienicerilor. Chiulafurile lor ce filfiiau spre 
spate se amestecară în curînd cu cele roşii ale ofiţerilor 
şi cu hainele de postav albastru. Chiulafurile lor erau 
împodobite în faţă cu o lingură. 

— Mai e mult pînă vine sultanul ? 

— Mai e, zise Tulipân. Numai ienicerii sînt pe pu- 
țin zece mii. După ei urmează ceaușii şi tot felul de bo- 
ieri de la curte. 

— Atunci să ne tragem puţin mai înapoi, să îmbu- 
căm oleacă. 

Spre sud îi acoperea stînca. Pe drumul ce cobora că- 
tre nord văzură cum se lasă în vale oştile nesfîrşite. 

— Putem să tragem şi un pui de somn, spuse Tu- 
lipân. 

Şi dezlegă traista. 

Din traistă scoase un lanţ. 

— Da! asta ce e? se miră Gergely. 

Tulipán rîse, ridicînd din sprîncene. 

— Ăsta mi-e ortac bun. Nu ies din sat niciodată 
fără el. ata 

Şi cum diecelul îl privea mirat, fără să înţeleagă, 
continuă : 

— E cătușa mea. De cîte ori ies din sat, mi-o leg 
de picior. Aşa nu mi-e frică de turc. Fiindcă în loc 
să mă prindă, mă eliberează. Iar noaptea mă liberez eu 
de el. Dar, e vremea să mi-o încopci. Uite-i cheia. Pu- 
ne-o în buzunar la'mneata. Dacă dăm de vreun necaz, 
o să spunem că sîntem de la curtea lui Török Bálint. 
Eu, rob; dumneata, diecel. Boierul Bâlint e de-al tur- 
cilor, aşa că n-or să se poarte aspru cu noi. lar peste 
noapte te scap şi fugim acasă. 

— Da ştiu că ai minte, nu glumă! 

— Cred şi eu! Cînd sînt treaz, o dau gata şi pe 
nevastă-mea, cu toate că-i tare ascuţită la minte. Nu- 
mai limba de i-ar fi oleacă mai scurtă. 

Scoase din traistă o pîine proaspăt coaptă, şuncă, slă- 
nină şi cîțiva ardei graşi. Diecelul luă şuncă. Tulipán 
înşfăcă slănina. Presără pe ea sare şi paprică din belşug. 

— De m-ar vedea oastea... spuse el arătînd cu capul 
într-o parte. 

— Ei, ce-ar fi? 

— Turcii beau vin — zîmbi Tulipán — dar le e 


silă de slănină, cum ne e nouă, ungurilor, de carnea 
de şobolan. 

Gergely rîse. 

— Dar de-ar şti ce mîncare dumnezeiască e slă- 
nina |... zise ridicînd din sprîncene Tulipán. Eu cred că 
Mohamed n-a gustat în viaţa lui slănină cu paprică. 

— E mai bine să fii ungur decît turc ? 

— Cîţi nu-s unguri, toţi îs nebuni! 

Îşi netezi mustața neagră, mătăsoasă, şi bău din 
ploscă. I-o întinse şi diecelului. 

Gergely scutură din cap. 

— Poate mai tîrziu. 

Vîri mîna în buzunar şi scoase punga. 

— Cunoşti inelul acesta, Tulipán ? 

— Nu. Dar văd că plăteşte cît un palat de marmură. 
Ce sînt astea mărunte ? Diamante ? 

— Da. 

— E bine să le priveşti. Am auzit de multe ori că, 
privind diamantele, ţi se curăță ochii. 

— Dar ce e scris aici poţi să citeşti ? 

— Cum să nul Am fost ienicer, dar m-au dat afară, 
că am mîncat o dată slănină, la Niş. Am învăţat la 
şcoala ienicerilor. Dar numai să citesc Coranul. 

Și citi: 

— Ila massalah la hakk vela kuvvet il a billah el ali 
el azim, adică : Ce vrea Dumnezeu ; nu e dreptate nici 
putere în afară de Dumnezeu cel puternic şi plin de 
slavă. 

Clătină din cap. 

— Aşa e. Dacă Dumnezeu n-ar fi vrut, n-aş fi ajuns 
maghiar. 

Täcură, căzînd amîndoi pe gînduri. Apoi Tulipán 
spuse : 

— O să-l vezi pe sultan, ce om de ispravă | Poporul 
lui e înzorzonat, dar el nu se îmbracă în haine de gală 
decît în zile de sărbătoare sau cînd are musafiri. În 
urma sultanului vine o pădure de steaguri aurii, cele 
mai multe formate din cozi de cai. Apoi vin boierii 
curţii : ciohodarul, sau marele cămăraş, diilbendarul, 

purtătorul veşmintelor, rikiabdarul, cel ce ţine scara 
şeii, iar după ei, cele douăsprezece paşale de ale curţii : 
ciomaşir başa, cel ce are în grijă albiturile; berber 
başa, bărbierul ; ibrikdar başa, cel ce ţine ligheanul ; 
peşkirgi başa, cel ce ţine prosopul ; şerbegi başa, marele 
paharnic ; safragi başa, cel ce aşterne masa. 

— Ajunge, Tulipân | 

— Las să-l mai spun şi pe tirmukgi başa : acesta taie 
preamăritele unghii ale sultanului. 

— Ei, ăsta se vede treaba că nu-şi prea face datoria. 
Ce pilcuri de oaste mai vin ? 

— O sută de trîmbiţaşi. Trîmbiţele li-s atîmate de 
umăr cu lanţuri de aur. După trîmbiţaşi vin două sute 
de toboşari, două sute de dairagii, o sută de tipsierpii 
şi surlaşi. 

— Trebuie să fie tare de ureche sultanul, de poate 
să asculte cît îi ziua de mare o astfel de hărmălaie. 

— Ce-i drept, e o larmă înfiorătoare. Nu încetează 
decît cînd se odihnesc. Dar turcii au nevoie de asta, 
mai ales în luptă. Fără muzică turcul nu se poate bate. 

— E adevărat că ienicerii sînt copii de creştini ? 

— Nici jumătate dintre ei. Dar prea bine nu ştiu. 
Atîta e sigur, că copiii răpiți ajung cei mai buni ieni- 
ceri. Ei n-au nici tată, nici mamă. Socot că-i o fală să 
cadă în luptă. 

— După fanfară ce urmează ? 

— O adunătură. Apoi jucătorii pe funii, panglicarii, 
pohlivanii, neguţătorii care pîndesc prăzile de război 
şi vînd mărunțţişuri. O să vezi apoi o mulţime de sa- 
cagii. În urmă vin cel puţin cinci sute de cămile, cu 
burdufuri în spinare. Dar apa e tare călduţă. 

— Şi cu asta se isprăveşte ? 

— Nicidecum. Mai urmează vreo sută de caravane 
de ţigani zdrenţoşi şi cîini. Aceştia trăiesc din rămăşiţe. 
Dar ei nu sosesc aici decît mîine sau poimiîine. 

— Şi apoi? 

Tulipân dădu din umeri. 

— Păsări de pradă. 

— Vulturi ? Atas 

— De tot felul: vulturi, corbi, ciori. După fiecare 
oaste trece pe cer şi cîte o oaste neagră. Uneori mai 
numeroasă decît a oamenilor. 

Soarele de amiaz ardea tare. Diecelul îşi dădu jos 
zeghea. Se cățărară iar în coate pe marginea stîncii 
între crengi şi priviră la ienicerii cu chiulafuri albe ce 
treceau pe dedesubt. 

Tulipán recunoscu mulţi dintre ei. 

— Cu ăla oacheş de colo am fost împreună la şcoală. 
În piept are o împunsătură : o groapă cît pumnul unui 
copil. Ăla de colo, năduşit, care şi-a scos pentru o clipă 
turbanul, a omorît cel puţin o sută de oameni în răz- 
boiul persan. El nu are nici o tăietură, dacă nu s-o fi 
ales de atunci cu vreuna. Cela slăbuţ, jigărit, e aruncă- 
tor de junghiere. Împlintă junghierul în pieptul dușma- 
nului de la douăzeci şi cinci de paşi. Îl cheamă Tiap- 
ken. Mai sînt şi alții ca el. La şcoala de ieniceri e o 
grămadă de pămînt înţelenit. Acolo învaţă să arunce 
cu junghierul. Sînt unii care îşi aruncă junghierul şi de 
cîte două mii de ori pe zi. 

— Dar arapul cela ? 

— Ia te uită, va să zică mai trăieşte şi bătrînul Kes- 
kin. Acesta e un înotător dat dracului. Trece rîul înot, 
oricît ar fi de lat, cu sabia în dinţi. 

— Ei, asta o fac şi ungurii. 

— Se poate. Numai că ăsta nu oboseşte. Ăsta îţi 
scoate paraua de pe fundul apei. Ce haz a mai făcut 
odată cu el sultanul pe malul Dunării! A aruncat gal- 
beni în apă, o mulţime de ieniceri au sărit ‘după ei, dar 
ăsta a scos cei mai mulţi. lată-l şi pe bătrînul Kalen ! 
Cela cu nasul ca un corn, ometeoiul cela ! Îi vezi pa- 
loşul lat şi negru de la coapsă ? Cîntăreşte douăzeci şi 
cinci de livre ! În lupta de la Belgrad, cînd a dat o dată 
cu paloşul într-un maghiar, nu i-a retezat numai lui 
capul, ci şi calului. Măcar că erau împlătoşaţi amîndoi. 

— Şi maghiarul, fireşte, a descălecat ca să-şi ridice 
capul. 

— Ei, eu n-am văzut, am auzit doar, bătu în retra- 
gere Tulipân. 

Deodată tresări mirat. 

— Visez oare ? Jumurdsâk... 

Într-adevăr, în fața lor venea călare pe un cal mä- 
runt cu piept puternic ienicerul cel chior cu faţa încor- 
dată. Îmbrăcămintea lui era mai frumoasă ca a celor- 
lalţi. La chiulaful alb şi lung îi flutura o pană de struţ 
uriaşă. 

— EI e, bătu-l-ar Dumnezeu | se miră şi Gergely. 

— Parcă ziceau că l-a spînzurat preotul | 

— Aşa ştiam şi eu. 

— Preotul n-a vorbit nimic despre el? 

— Nu. 

— Fi, e de neînțeles | spuse uluit Tulipán. 

Şi privi în urma ienicerului. 

Se uitară întrebători şi miraţi unul la altul. Apoi 
tăcură, 

Peste cinci minute diecelul spuse : 

— Spune drept, Tulipán, nu te-ai dori între ei? 

Tulipân scutură din cap: 

— E mai bine să stai decît să umbli. 

— Totuşi... 

— Nevasta mea e o femeie bună; iar pe cei doi 
copii ai mei nu i-aş da pentru toate comorile Stambulu- 
lui. Cel mai mic e tare frumuşel. lar cel mare e atît de 
deştept, că nici marele muftiu nu are mai multă minte 
decît el. Să vezi ce m-a întrebat deunăzi, zice: de ce 
n-are calul coarne ? 

— Ştie han tătar | rîse diecelul Gergely. 

Nu mai vorbiră. Diecelul privea tot mai încruntat re- 
vărsarea nesfîrşită a ienicerilor pe drumul de ţară. 

În văzduh era o mare de praf. Cînd trecea de coti- 
tura văii şi înceta să se mai audă vreuna din fanfare, 
te ameţea zornetul neîncetat de arme, tropotul cailor. 

Diecelul ridică deodată capul: 

— Tulipán! Negura asta de oameni nu vine de- 
geaba | 

— Păi degeaba nu umblă niciodată. 

— Ăştia vor să ia Buda ! 

— Se poate, spuse Tulipân nepăsător, 

Diecelul îl privi palid. 

— Şi dacă din întîmplare moare sultanul pe drum ? 

— Nu moare, n-avea grijă. 

— Dar dacă totuşi... 

Tulipân dădu din umeri. 

— Îşi cară întotdeauna băieţii cu el. 

— Aşadar e un balaur cu şapte capete. 

— Ce zici ? 

— Ce crezi, în cît timp vor ajunge la Buda ? 

Tulipân ridică din umeri. 

Gergely îl privea aproape neliniştit. 

— Totuşi, ce crezi ? 

— Dacă plouă, fac popas două-trei zile, poate şi o 
săptămînă. 

— Dar dacă nu plouă ? 

— Poposesc din pricina arşiţei. 

Diecelul se scărpină în ceafă neliniştit. 

— Atunci eu le-o pot lua înainte. 

— Cum ? 

— Apoi, dacă ăştia se duc la Buda, eu trebuie ori 
să-i aduc de acolo pe ai lui Cecey, ori să rămîn lîngă ei. 

Sunetele unei alte fanfare le copleşiră vorbele. Con- 
voiui lung al ienicerilor se sfîrşi în cele din urmă şi se 
ivi o oaste falnică, cu steag galben şi cu pene de struţ. 
Deasupra întregii oşti se ridica un demnitar uriaş şi 
cărunt, cu faţa roşie de căldură. Înaintea lui erau pur- 
tate două steaguri cu cozi de cal, a căror prăjini stră- 
luceau aurii. 

Gergely se cutremură de parcă i-ar fi băgat cineva 
un sloi de gheaţă în sîn. 

— Ăsta e sultanul! 

— Da! de unde! dădu din mînă Tulipán. Ăsta nu e 
decît aga ienicerilor. lar boierii înzorzonaţi din jurul 
lui sînt toţi iaia-başi. 

— Ce dracu or mai fi iaia-başii ? 

— Ofițerii ienicerilor. 

Urmă o ceată de halebardieri ce străluceau de-ţi luau 
vederea. 

În mijlocul lor veneau călări doi tineri cu feţele liniş- 
tite, amîndoi pe cai suri. 

— Fiii sultanului, îl lămuri Tulipân plin de respect. 
Mohamed şi Selim. 

Dar îndată dădu din umeri. 

— Lua-i-ar ginii | 

Fiii sultanului erau tineri şi oacheşi. Nu semănau 
unul cu altul, dar se vedea că se înţeleg între ei. 

— Uite-l colo pe laia-oglu Mohamed ! 

— Vestitul paşă ? 

— Da. 

După fiii sultanului venea hurducîndu-se un paşă cu 
barba sură, cu privire majestuoasă. Alaiul lui era 
deschis de şapte steaguri cu cozi. Pe cap avea o clădă- 
raie de turban alb. 

— Ăsta — spuse Tulipân — e tatăl lui Jumurdsâk. 

— Cu neputinţă | 

— Ba-i chiar aşa. Adineauri trecu şi celălalt băiat al 
lui, Arslan bey. 

— Dar ce nume e Jumurdsâk ? 

— Un nume urit, zîmbi Tulipán. 

Şi rupse un fir de iarbă pe care începu să-l roadă în 
dinţi, a silă. 

Urmă o ceată cu turbane îngrozitor de înalte, cu 
buzdugane de aur şi argint. Diecelul fu cuprins de fiori. 
Simţea că urmează sultanul. 

— Dumnezeule atotputernic al maghiarilor! — se 
închină diecelul — nu ne läsa ! 

Mulțimea armelor de aur şi argint, caftanele scânteie- 
toare îi luară vederea. Îşi și puse mîinile la ochi şi şi-i 
acoperi pentru o clipă ca să vadă apoi mai bine. 

Tulipán îl înghionti. 

— Priveşte — spuse el cu glasul tremurînd — colo 
vine... 

— Care e? 

— Acela în jurul căruia se învîrte în cerc dervişul. 

Era un călăreț simplu, cu chepeneag sur, ce mergea 
singuratic. În faţa lui se învîrtea ca un automat, cu o 
repeziciune uniformă, un derviş. Pe cap cu o cuşmă din 


102 


blană de oaie, înaltă de un cot şi jumătate. Miinile îi 
erau desfăcute în lături, una spre cer, alta spre pămînt. 
Fusta i se rotea în înviîrtire ca un clopot. 

— E un derviş rotitor, îl lămuri Tulipân. 

— Cum de nu ameţeşte sau el, sau calul ? 

— S-au obişnuit amîndoi. 

Calul era într-adevăr nestrunit de frîu. Alţi şase der- 
vişi cu fuste albe veneau pe de lături, aşteptînd să-l 
schimbe pe cel ce se învîrtea. 

—  Ăşti şapte dervişi tot aşa se învîrt înaintea sulta- 
nului de la Constantinopol pînă la Buda, strigă Tulipân 
la urechea diecelului. 

Fiindcă nu se mai puteau auzi de larma trîmbiţelor, 
fluierelor, tobelor şi tipsiilor de alamă. 

Sultanul era călare pe un cal murg minunat. În spa- 
tele lui, doi arapi pe jumătate despuiaţi apărau pe mă- 
ritul domn de arşița soarelui cu nişte umbrare făcute 
din pene de păun, înalte de un stînjen. De altfel, în 
cotitura văii aerul era încins şi măria sa trăgea în plă- 
mîni tot atîta praf ca şi cel mai zdrenţos dintre soldaţii 
“săi şi faţa îi era la fel de roşie. 

Cînd ajunse sub stîncă, se văzu că poartă un dolman 
de atlas roşu şi şalvari din acelaşi material. Turbanul 
îi era verde. Fața slabă şi scofilcită. Sub nasul lung şi 
uscat îi atîrnau nişte mustăţi subțiri, cărunte, iar de 
bărbie o barbă sură, creaţă, tunsă scurt. Ochii îi erau 
bulbucaţi. 

În timp ce Gergely se pregătea să-l privească mai 
bine, deodată, bumm |! o bubuitură de se cutremură 
cerul şi pămîntul... Se zgudui stînca sub ei... 

Caii zvicniră sărind în două picioare. Sultanul căzu 
pe gîtul calului, care sărise înapoi... Muzica se între- 
rupse... Învălmăşeală nebună... Din cer cădeau ca 
ploaia bucăţi de piatră şi pulbere... mădulare de tru- 
puri... arme... picuri de sînge... Zăpăceală şi răcnete se 
ridicau dinspre vale... 

— S-a sfîrşit! strigă diecelul Gergely bătînd din 
palme. 

Şi îşi aţinti privirea îngrozită asupra văii. 

Din vale se ridică pînă la nori un stilp întunecos de 
fum. 

Aerul e apăsător, plin de miros greu de praf de puşcă. 

— Ce s-a petrecut ? întrebă îngrozit Tulipân. 

Gergely lăsă capul în pămînt: 

— Nu aga ienicerilor era sultanul | 

Explozia fu urmată de o clipă de tăcere buimacă. 
Oameni, cai parcă împietriră cu toţii. Muzica, vuietul 
trîmbiţelor, tot freamătul şi ropotul, tot zuruitul arme- 
lor amuţiră deodată, ca şi cînd în clipa aceea ar fi 
amuţit întreg universul. 

n clipa următoare însă izbucniră strigăte şi înjură- 
turi din mii şi mii de guri într-un orcan de glasuri uriaş. 
Vălmăşeala oastei era ca un furnicar răscolit. Toţi dă- 
dură buzna spre locul unde ţîşnise spre cer stîlpul de 
fum. 

Era acoperit cu răniţi şi cu morţi. 

Se zăpăciră şi cei de mai departe. Nu ştiau dacă 
bubuise tunul vreunei oştiri ascunse sau fusese explozia 
unei căruţe care transporta praf de puşcă. 

lenicerimea ştia însă că fusese victima unei explozii 
de mină, pusă la cale împotriva ei. 

Se năpusti în toate părţile prin pădure ca un roi de 
viespi răscolit. 

Îl căutau pe duşman. 

Dar în pădure nu găsiră decît pe preot, pe diecel şi 
pe Tulipân. 

Pe preot îl ţineau de braţe doi ieniceri, de parcă 
țineau un mort aşezat în picioare. Ochii îi erau închişi. 
Pe buze avea spumă însîngerată. Hainele parcă îi erau 
presărate cu tărîţe. Fusese acoperit de pulberea fibrelor 
de lemn fărîmiţate. Explozia dărîmase copacul şi pe el 
îl azvîrlise din scorbură. 

Sultanul porunci să fie aduşi cei trei prizonieri în 
fața lui. 

Cobori de pe cal. Soldaţii puseră pe pămînt drept 
scaun o tobă mare de aramă. Un ofițer superior aşternu 
pestea ea, drept covor, caftanul lui albastru de mătase. 

Dar sultanul nu se aşeză. 

Se uită la Tulipân. 

— Cine sînteţi ? 

Cunoscu de pe faţă şi de pe braţ că e turc robit. 

— Sînt rob — răspunse în genunchi Tulipán — poţi 
vedea, părinte al tuturor drepteredincioşilor : uite, am 
lanțuri la picioare. Altfel se cheamă că aş fi ienicer, 
Numele meu e Tulipân şi sînt pulbere sub luminatele 
tale picioare. 

— Dar ţîncul acesta ? 

Diecelul, zăpăcit de situaţia în care se afla, privea 
pierdut la omul cu ochi castanii, cu faţa vopsită, cu nas 
de oaie, la stăpînul atîtor milioane de oameni, care ar 
fi trebuit să sară cu o clipă înainte drept în raiul tur- 
cesc. 

— E băiatul de suflet al lui Török Bálint, răspunse 
cu smerenie Tulipân. 

— Al cîinelui de la Enying ? 

— Al lui, măria ta. 

Sultanul se uită la preot. 

— Dar omul acesta ? 

Cei doi ieniceri îl ţineau de subţiori. Capul îi atîrna. 
Sîngele îi şiroia din gură pe piept. Nu se putea şti 
dacă e leşinat sau mort. 

Tulipân se uită la preot. 

Un ofiţer superior îl înhățţă pe preot de păr şi îi 
trase capul în sus, ca Tulipân să-l poată vedea mai 
bine. 

Sîngele îi picura de pe bărbie. Respira greu. 

— Nu-l cunosc, bătu-l-ar Dumnezeu | răspunse Tu- 
lipân. 

— Nici diecelul nu-l cunoaşte ? 

Gergely dădu din cap că nu. 

Sultanul îl privi pe băiat, apoi se întoarse din nou Îa 


Tulipân. 
— Ce explozie a fost asta ? 
— Luminate stăpîne — răspunse Tulipán — die- 


celul şi cu mine eram la strîns bureţi pe aici. Am auzit 
muzica şi am venit repede încoace. Eu, pulbere ne- 
vrednică sub picioarele tale, aşteptam doar să treci şi 
eram hotărît să strig să mă scăpaţi din robie. 

— Aşadar nu ştii nimic ? 

— Aşa să ajung în lăcaşul drepţilor. 

— Dezlegaţi-l | porunci sultanul. Puneţi lanţul lui la 
picioarele ţîncului. 

Apoi se uită la preot: 

— Pe cîinele ăsta să-l îngrijească doftoru. Vreau să-l 
fac să vorbească. 

Apoi, sultanul încălecă iar, fiii lui i se alăturară, şi 
porni călare, întovărăşit de bostangii şi paşale, la locul 
exploziei. 

În timp ce i se puneau lanţurile la picioare, diecelul 
văzu că pe preot îl întind pe pămînt şi-i toarnă dintr-un 
burduf de piele apă pe faţă şi pe piept. 

Îl spălară de sînge. 

Un turc cu faţa serioasă, îmbrăcat în caftan cenușiu, 
ridica din timp în timp pleoapele preotului şi-l privea cu 
atenţie. 

Diecelul cu lanţuri şi lacăte la picioare fu dus în 
rîndul prizonierilor. 

Băiatul era palid şi privea în gol ca o păpuşă de 
ceară. 

Peste un sfert de ceas apăru şi Tulipân lîngă el. Era 
îmbrăcat în albastru, ca ienicerii. Pe cap avea un chiu- 
laf alb, gurguiat spre spate ; în picioare, ciobote roşii. 

Scutură din pumn spre diecel şi strigă la el furios : 

— Mi-ai căzut în mînă, ibn el-horam | Bastard ticălos! 

Şi-l îmbrînci la o parte pe ienicerul de lîngă Gergely. 

— Ăsta e robul meu! Pînă acum am fost eu robul 
lui, acum e el robul meu. Allah e drept şi puternic. 


106 


lenicerul dădu din cap şi-l lăsă pe Tulipán lîngă Ger- 
gely. 

Băiatul privea palid la Tulipân. Oare să se fi schim- 
bat inima lui Tulipân ? 

Gergely fu dus apoi într-o ceată de copii robiţi, rupți 
de oboseală şi plini de praf, escortaţi pe de lături de un 
şir de ieniceri. În spatele lor duruiau carele cu tunuri. 
Unul dintre tunuri, îngrozitor de mare, era tras de cinci- 
zeci de perechi de boi. După el venea o trupă de topcii 
în contăşe scurte, roşii. Îndărătul lor, sumedenie de că- 
mile cu tărhate în spinări. 

Soarele chinuia oastea, ca şi pe robi, cu o căldură 
arzătoare. Era fierbinte pînă şi praful alb al drumului. 
Un copil de opt ani gemea la fiecare zece paşi: 

— Daţi-mi apă! Apă... 

Gergely alergă la Tulipân. 

— Dă-i apă! 

— N-am — răspunse ungureşte Tulipân şi cu un glas 
de părea că stau de vorbă în curtea lui Cecey — plosca 
mi-a rămas acolo. 

— Auzi, dragă, că nu este apă, îi spuse Gergely co- 
pilului din urmă. i-am da bucuros de-am avea. Rabdă 
şi tu pînă deseară cum îi putea. 

Îşi ţinea lanţul, ca să poată păşi, cînd cu o mînă, cînd 
cu cealaltă, dar lanţul devenea din ce în ce mai greu. 
Pe la amurg, i se părea că trage după el o povară de 
o majă. 

Pilcul de copii şedea acum pe tunuri şi pe cămile. îi 
urcaseră topciii, fiindcă se împleticeau de oboseală. 

— Mai e mult pînă la popas ? îl întrebă Gergely pe 
soldatul din dreapta lui. 

Auzindu-l vorbind turceşte, soldatul căscă ochii mari. 

— Ioc! 


1 Nu, 

Era un turc uriaş, tînăr, cu faţa rotundă. Avea pe el 
o scurtă de piele ruptă, din care îi ieşeau braţele goale. 
Ce braţe | Ca nişte pulpe ! Drept arme avea două han- 
gere lungi, înfipte după o năframă roşie, murdară, răsu- 
cită peste mijloc în loc de brîu. Unul avea mînerul din 
corn de cerb, celălalt din os de picior de vită, galben, 
la capăt cu nodurile neşlefuite. Dar arma de căpetenie 
era o lance lungă, cu vîrful ruginit, pe care o purta pe 
umăr. Făcea parte dintre soldaţii liberi care umblă doar 
după pradă. De poruncit le poruncesc toţi, dar de supus 
ei nu se supun decît pînă-şi umplu traista. Ăsta purta în 
spinare o traistă mărişoară, dar cam goală. Era o nenoro- 
cită de traistă, făcută de el dintr-o piele de bou, pe care 
se mai vedea încă şi părul boului şi o pecete. Pecetea, 
mare cît o palmă, era în formă de cerc împărţit în patru. 
Omul răspîndea un miros nesuferit de piele şi de su- 
doare. J 

— Eşti turc ? întrebă el după aceea. 

— Nu — răspunse mîndru diecelul — nu-s neam de 
tîlhari. 

Uriaşul ori nu înțelese jignirea, ori nu era simțitor. 
Înainta cu aceiaşi paşi mari. 

Diecelul, măsurîndu-l de sus pînă jos, îşi opri privirea 
asupra opincilor lui uriaşe. De mult ce le purtase, făcu- 
seră găuri în dreptul degetelor. Praful intra prin aceste 
găuri şi ţişnea prin deschizătura din spate. 

— Ştii să citeşti ? întrebă din nou turcul cam peste 
un sfert de ceas. 

— Ştiu, răspunse Gergely. 

— Şi să scrii ? 

— Şi. 

— Şi nu vrei să te faci turc? 

— Nu. 

Turcul clătină din cap. 

— Păcat! 

— De ce? 

— Şi Soliman Paşa a fost ungur. Ştia să scrie şi să 
citească. Acum e paşă. 

— Şi luptă împotriva patriei lui. 

— Luptă pentru credinţa cea adevărată. 

— Dacă pentru el credinţa propovăduită de profetul 
vostru e cea adevărată, apoi să lupte în altă parte. 

— Se luptă unde vrea Allah. 

Apoi tăcură. 

Uriaşul căzu pe gînduri. Opincile lui împroşcau în- 
tr-una praf. 

Se înserase. Pe cer apăruseră stelele. De pe drumul 
cotit al colinei, şi întunericul cîmpului părea o bucată 
de cer : un cer presărat cu stele roşii dintre care la mar- 
ginea dinspre răsărit scăpărau puternic, aproape atin- 
gîndu-se una pe alta, cinci stele roşii mari. 

— Am ajuns, spuse uriaşul. 

Şi se scărpină mulţumit pe burtă. 

Dar mai merseră încă un sfert de oră peste ogoare, 
păşuni, coline şi mirişti, poticnindu-se la tot pasul. 

Fiecare ceată îşi găsi fără multă greutate locul şi 
tabăra ei. Stelele roşii erau focuri de tabără, în jurul 
cărora mirosea a carne de oaie şi a ceapă. Patru din cele 
cinci stele mari roşii erau făclii uriașe, care ardeau îna- 
intea cortului țuguiat al sultanului, iar a cincea, globul 
mare de aur cu semilună din vîrful cortului, care stră- 
lucea în lumina făcliilor. 

La capătul unui ogor de floarea soarelui, paşa topcii- 
lor şuieră de două ori din fluier. Se opriră. 

În locul acela, taberele erau aşezate în forma unui U. 
Robii fură mînaţi din urmă înăuntrul lui. Uriaşul adul- 
mecă înspre floarea soarelui şi intră să adune ce va mai 
fi rămas. Diecelul se lăsă istovit în iarbă. 

Soldaţii umblau de colo colo, mişunînd în jurul robi- 
lor. Cămilele mugeau de zor. Unii dintre turci îşi des- 
făceau tărhatul, alţii se înghesuiau în jurul căldării. 
Toată tabăra era o vălmăşeală şi viermuială. 

Gergely îl căută din ochi pe Tulipân, îl zări doar o 
clipă în timp ce-i vorbea un ienicer. Tulipân dădu din 
umeri, apoi plecă cu ienicerul lîngă un cort de culoarea 
sfeclei. Desigur, i se dăduse un loc printre ieniceri în 
unul din corturi. 

Dar dacă Tulipân fusese silit să plece tocmai fiindcă 
voise să facă de strajă pe lîngă robi? Dacă-i aşa, se 
cheamă că amîndoi or să rămînă robi şi că-i ameninţă 
moartea. 

Gîndul acesta îl apăsa pe inimă ca o greutate de 
plumb. 

Toate străjile fuseseră schimbate. Le luară locul sol- 
daţii care bătuseră corturile. Tot oameni necunoscuţi, 
care nici nu-l băgau în seamă. 

Sosiră în tabără şi cămilele care cărau apă. 

— Sudsil Sudsi | se auzeau din toate părţile strigă- 
tele sacagiilor. 

Iar soldaţii beau apa de Dunăre din vase de lut, din 
trimbiţe, din cuşme, din pahare de plumb. 

Îi era sete şi lui Gergely. Îşi făcu cană din cuşmă şi 
o ţinu sub burduful turcului cu cămilele. 

Apa era caldă şi tulbure, dar o bău cu nesaţ. Îşi 
aminti apoi de copilul care cerea apă pe drum şi plîn- 
gea. Se uită împrejur. Văzu în întuneric o parte din tu- 
nuri şi boii păscînd în apropierea lor. Pe lîngă tunuri 
şedeau jos sau tolăniţi topciii. Pe copil nu-l văzu. 

Bău şi apa ce mai rămăsese, îşi potrivi iar cuşma şi 
şi-o puse în cap. 

— Acasă o să bem apă mai bună, nu-i aşa? grăi el 
către straja cea nouă, un arab chel cu gît lung, vrînd, 
se vede, să şi-l facă prieten. 

— Susol! | răcni arabul la el drept răspuns. Ibn el 
chelb?! 

Şi-şi îndreptă lancea spre el amenințător. Gergely 
începu să se simtă prost în lanțuri. 


! Taci | 
è Pui de cățeal 

Se bucură aproape cînd îl zări pe Jumurdsâk. Orîn- 
duia străjile care intraseră în schimb şi avea în mînă 
sabia scoasă din teacă. 

— Jumurdsâk | îl strigă el ca pe o cunoştinţă veche, 
fiindcă voia să scape de simţămîntul chinuitor că e 
părăsit. 

Turcul se uită îndărăt: de unde fusese strigat ? Din 
ceata robilor oare ? Privi clipind mirat spre Gergely. 

— Tu cine -eşti ? 

Băiatul se ridică în picioare. 

— Sînt rob, răspunse el acum stingherit. Voiam să 
te întreb doar... cum se face de mai eşti în viață ? 

— De ce n-aş fi în viaţă ? răspunse turcul dînd din 
umeri. De ce n-aş fi? 

Cînd îşi vîrî sabia în teacă, se văzu că mîna stîngă 
îi era schilavă. Avea trei degete ţepene, de parcă, dînd 
să ia cîndva un strop de sare, nu şi le-ar mai fi putut 
desface. Acelaşi miros nesuferit de sudoare se răspîndea 
şi din el, ca şi din uriaş. 

— Am auzit că te-au spînzurat. 

— Pe mine? 

— Pe dumneata. Acum nouă ani, un preot, într-o pă- 
dure din Mecsek. 

Turcul, auzind cuvîntul preot, făcu ochii şi mai mari. 

— Unde e preotul acela ? Ştii ceva despre el ? Unde 
locuieşte ? 

Şi-l prinse de umeri pe diecel. 

— Vrei poate să-i faci vreun rău ? întrebă speriat 
diecelul. 

— Nicidecum, răspunse turcul cu glas mai domolit. 
Dimpotrivă, vreau să-i mulţumesc că m-a lăsat în pace. 

Şi puse mîna pe umărul diecelului. 

— Unde e preotul acela ? 

— Dar atunci nu i-ai mulţumit ? întrebă Gergely. 

— Totul s-a petrecut pe neaşteptate — dădu din mînă 
Jumurdsâk — nici nu m-am gîndit să-i mulţumesc. Cre- 
deam că glumeşte. 

— Aşadar, în loc să te spînzure, ţi-a dat drumul. 

— Mi-a dat drumul creştineşte, lucru pe care eu 
atunci nu l-am înţeles. De atunci însă am auzit că legea 
creştină porunceşte iertare şi milă. 

— I-ai răsplăti binefacerea ? 

— l-aş răsplăti-o. Nu-mi place să rămîn dator nici 
cu bani, nici cu vreo facere de bine. 

— Păi, e aici şi preotul, spuse atunci încrezător die- 
celul. 

— Aici ? În tabără ? 

— Aici, în tabără. E prizonierul sultanului. E învi- 
nuit că el ar fi pus la cale explozia aceea de pe Mecek. 

Jumurdsâk se dădu înapoi clătinîndu-se. Ochii îi scă- 
părau ca ai unui şarpe cînd se ridică deasupra prăzii. 

— De unde îl cunoşti tu pe preot? 

— Locuim în apropiere, răspunse diecelul cu pre- 
vedere. 

— Nu ţi-a arătat cumva preotul un inel ? 

— Poate să-mi fi arătat. 

— Un inel turcesc, cu lună şi stele pe el. 

Diecelul scutură din cap. 

— Nu, nu mi-a arătat. Poate să i-l fi arătat altcuiva. 

Şi îşi vîri mîna în buzunar. 

Jumurdsâk se scărpină la bărbie. Enorma pană de 
struț de la chiulaf îi filfîi. Se întoarse şi plecă. 

Străjile îl salutară. Apoi nu se mai văzu decît după 
mişcarea lăncilor purtate “de străji încotro se duce. 

Gergely rămase din nou singur. Se aşeză iar pe pa- 
jişte. Robilor li se aduse o căldare cu zeamă şi nişte 
linguri grosolane de lemn. Turcul care veni cu mîncarea 
rămase lîngă ei, scărpinîndu-se, şi cînd vreunul în- 
drăznea să-i grăiască ceva în şoaptă vecinului, îl izbea 
cu piciorul. 

— Haide! Ibn el chelb! 

Gustă şi Gergely din zeamă. Era cir de făină, fără 
grăsime, fără sare: mîncarea de dimineaţă şi de seară 
a robilor, 

Lăsă jos lingura şi se îndepărtă de cei ce mîncau. Se 
culcă în iarbă. Rînd pe rînd, renunţară şi ceilalţi robi 
la mîncare, se întinseră pe jos şi adormiră îndată, 

Doar Gergely nu dorm a. Din timp în timp, ochii i 
se umpleau de lacrimi și lacrimile îi şiroiau pe obraji. 

Luna se ridicase acum de vreo trei sulițe pe cer şi 
lumina globurile aurii, cu surguciu din coadă de cal, 
ale corturilor, vîrfurile lăncilor şi tunurile. 

Straja cu gît lung, de cîte ori trecea pe lingă el, îl 
privea. 

Privirile ei îl supărau pe Gergely. Răsuflă aproape 
uşurat cînd zări din nou statura înaltă a uriaşului lat în 
spate apropiindu-se de ei. 

Rodea o tipsie de floarea soarelui, aşa cum rod porcii. 
El nu era strajă, nici soldat din armata regulată : putea 
să hoinărească pe unde poftea. 

— Se vede că le-au rupt bătătorii de tabără dinaintea 
noastră, se plînse el celui cu gît lung. Abia am găsit o 
tipsie. 

— Le-o fi strîns necredincioşii, răspunse celălalt bom- 
bănind. Că aşa e neamul ăsta cînd simte că vine turcul, 
culege tot de pe cîmp, chiar dacă nu-i copt. 

Şi continuă să se plimbe printre robi. Din cînd în 
cînd se oprea şi se scărpina la şold sau la coaste. 

Uriaşul, terminînd de mîncat seminţele de floarea 
soarelui, mușcă din cocean. Apoi scuipă. 

— ie nu ţi-au dat de mîncare ? întrebă Gergely. 

— Pînă acum nu, răspunse turcul. Întîi îi îndestu- 
lează pe ieniceri. Eu sînt în oaste pentru întîia oară. 

— Ce ai fost înainte ? A 

— Păzitor de elefanţi în Teheran. 

— Cum te cheamă ? 

— Hassan. 

Un ienicer se aşeză lîngă ei în iarbă. Ţinea în mînă 
o bucată de spinare fiartă, de pe care cioplea carnea cu 
briceagul. 

Acesta spuse: 

— Noi l-am poreclit Haivan. Fiindcă-i prost. 

— De ce vi se pare prost ? întrebă diecelul. 

— Fiindcă — răspunse ienicerul aruncînd ciolanul 
peste cap — visează mereu că e paşă de ieniceri. 

Diecelul se întinse pe pajişte şi îşi puse braţul sub 
cap. 

Era obosit, dar numai ochii îi dormeau. Mintea îi era 
muncită de gîndul scăpării. 

Nu-i făcu de loc plăcere cînd simţi că se întorsese 
Haivan şi, ghemuindu-se lîngă el, începuse să hăpăie. 
Căpătase un ciolan de la una din căldări. 

— Necredinciosule — spuse Haivan înghiontindu-l 
pe diecel — dacă ţi-e foame îţi aduc şi ţie. 

— Mulţumesc, răspunse diecelul. Nu mi-e foame. 

— De cînd te-am prins, n-ai mîncat nimic. - 

— Îţi spun că nu mi-e foame. 

Uriaşul, căruia de bună seamă îi părea neobişnuit să 
audă pe cineva zicînd că nu-i e foame, clătină din cap: 

— Mie mi-e întotdeauna foame. 

Şi-şi văzu de molfăit. 

Diecelul îşi lăsă din nou capul pe braţ, ca să nu simtă 
mirosul lui Haivan. Se uită la lună. Cu lumina ei porto- 
calie, luna se ridicase mai sus, la răsărit, peste corturi. 
O strajă, la vreo treizeci de paşi de ei, acoperea pe ju- 
mătate luna. Părea umbra unui mitropolit cu potcap, 
iar lancea din mîna lui părea coada lunii. 

— Să nu adormi — spuse Haivan încet — vreau să-ţi 
spun ceva. 

— Avem timp şi mîine. 

— Nu. Vreau chiar azi. 

— Dă-i drumul, repede. 

— Să aşteptăm puţin, să lumineze luna mai bine. 

Pe locul unde erau încercuiți se făcu, într-o parte, 
mişcare şi dintre umbrele înarmate ale străjilor se iviră 
alte şase umbre. 

Erau alţi robi. Cinci bărbaţi şi o femeie. După 
înfăţişare bărbaţii păreau nobili. Femeia purta o năframă 
mare, care o acoperea pînă la mijloc. Plîngea, dar nu 
i se vedea faţa. 

— Duceţi-mă înaintea sultanului! striga pe ungu- 
reşte unul dintre bărbaţi cu glas gros ca de urs. Eu nu 


114 


sînt neamt | Neamţ e naiba ! De mine să nu v-atingeţi | 
Că doar turcii acum nu li-s duşmani ungurilor. Cum 
îndrăzniţi să vă atingeţi de mine ? 

Soldaţii însă nu înțelegeau ce spune. Cînd se oprea, 
îl împingeau înainte. 

Lîngă Gergely era loc gol cît să întorci carul. Acolo 
îi aşezară pe noii veniţi. 

Ungurul, văzînd că nimeni nu-i dă ascultare, blestema 
de unul singur : 

— Păgîni fără Dumnezeu, şi mai spun că sînt prie- 
tenii ungurilor | Prietenii dracului ! Nebun a fost şi ăl 
de s-o încrezut întîi în ei, şi ăl de i-o chemat în ţară | 
Înghiţi-i-ar pămîntul cu tîlharul lor de sultan cu tot | 

Pe femeie o duseră dintre ei înspre boii şi bivolii 
care trăgeau tunurile. În zadar ţipă, că o tîrîră într-a- 
colo. Cei patru bărbaţi şedeau pe pajişte tăcuţi. Erau 
soldaţi nemți. Unuia îi scînteia la piept platoşa de ta- 
blä. Era în capul gol, cu părul mare, în neorînduială. 

Gergely îl agrăi pe ungur: 

— Nemţii ăştia or fi fugit din faţa Budei, nu? 

— De bună seamă, răspunse ungurul fără chef. Eu 
m-am întîlnit cu ei doar aici, în vie. Apă ne dau ? Mi-e 
sete. 

Atunci văzu Gergely că ungurul cela cu glas gros 
era un om mărunt, slab, cu barba tunsă rotund şi că 
purta doar laibăr, fără cămaşă. 

— Acum nu mai cred să ne dea, răspunse Gergely. 
Cum aţi ajuns în robie ? 

— Eu mă ascunsesem din calea lor într-o pivniță, 
mâînca-i-ar viermii | Poate că mă iau drept iscoadă, do- 
bitocii | Da” eu nu-s iscoadă, sînt cizmar cinstit. Nu-mi 
place nici să-i văd înaintea ochilor, darmite să mă ţin 
după ei. Spurcăciunile dracului | 

— Poate vii de la Buda? 

— Păi. Dar mai bine nu veneam. 

— Îl cunoşti cumva pe bătrînul Cecey ? 

— Unul cu piciorul de lemn ? Cum să nu-l cunosc! 
Are şi o mînă de lemn. 

— Ce face bătrînul ? 

— Ce să facă ? Se batel 

— Se bate? 

— Şi încă cum! A pus să fie legat de cal şi apoi a 
dat năvală cu boierul Bálint asupra nemților. 

— Cu o mînă? 

— Cu o mînă. Mi ţi-i trăsneşte pe nemți ca un 
flăcău. I-am văzut cînd s-au întors. Boierul Bâlint l-a 
dus la regină. 

— Török Bálint ? 

— El. Apoi că şi ăla-i om grozav, parcă a supt lapte 
de zmeoaică. În fiecare zi se întorcea din luptă plin de 
sînge pînă la umeri. Barem de i-ar bate şi pe păgînii 
ăştia. 

— Şi n-a păţit nimic bătrînul ? 

— Cum să nu — rîse cizmarul — i-au tăiat în luptă 
mîna. de lemn. 

— Cunoşti pe fiică-sa ? întrebă sfios diecelul. 

— Cum să n-o cunosc. l-am cusut acu? două săptă- 
mîni o pereche de încălțări stacoijii, cu canafi aurii şi 
carîmbi scurţi. Că aşa poartă acum jupîniţele ; cui îi dă 
mîna... 

— Frumoasă fată, nu-i aşa ? 

Cizmarul dădu din umeri. 


— Curăţică. 

Tăcu o clipă, răsucindu-şi mustaţa. 

— Bătu-i-ar Dumnezeu de păgîni — spuse el de- 
odată cu alt ton — doar mi-or da înapoi minteanul! 


De cămaşă nu-mi pare rău. Mi-au tras-o de pe mine, 
fie | Da’ minteanul... 

— Cînd ai plecat din Buda ? îl descusu mai departe 
diecelul. 

— Am fugit acu trei zile. Mai bine n-aş fi fugit. Mai 
rău ca acum tot n-aş fi ajuns. Măcar că, vezi ce cîine 
e turcul | Și la Nândorfejervâr au făgăduit că n-o să se 
atingă de nimeni, şi-apoi i-au ucis pe toţi oamenii din 
cetate. N-a fost aşa ? 

— Crezi cumva că Buda o să ajungă pe mîna tur- 
cului ? 

— De bună seamă. 

— Cum de bună seamă ? 

— La biserică în fiecare noapte fac liturghie sufle- 
tele turcilor. | 

— Cum ? Ce vorbeşti dumneata ? 

— În fiecare noapte, la miezul nopţii, se aprind lu- 
minile în biserica Maica Precista şi se aud mulţime de 
glasuri cîntînd, zbierînd illallah, aşa cum fac turcii 
cînd se închină. 

— Basme, unchiule | 

— Să mă bată Dumnezeu de nu-i drept! Păi, la 
Nândorfejervâr n-a fost aşa? Şi acolo se auzeau în 
toată noaptea la biserică cîntări turceşti, şi într-o săp- 
tămînă au şi cuprins păgînii cetatea. 

Gergely se cutremură. 

— Basme! 

— O fi cum zici, d2? am văzut şi am auzit eu însumi, 
cu ochii şi urechile mele. Crezi că altfel aş mai fi 
plecat din cetate ? 

— Va să zică de asta ai fugit? 

— Fireşte. Copiii şi nevasta mi i-am trimis la So- 
pron, la bătrîni, încă înainte de luptele cu nemţii. Eu 
nu m-am putut duce cu ei, că aveam cîştig bun. Ştii 
cum sînt boierii: cînd vin la Buda, primul lucru pe 
care-l fac e să-și poruncească o pereche de încălțări. Am 
lucrat şi pentru boierul Török Bálint. Şi pentru înălţi- 
mea sa boierul Verbăczy. Ba şi pentru înălţimea sa 
boierul Pereny ! 

Cizmarul nu apucă să-şi sfîrşească vorba, că Haivan 
îl luă de gulerul laibărului, îl ridică de la pămînt ca pe 
o pisică şi-l zvîrli ca la vreo zece paşi depărtare de 
diecel. 

Cizmarul căzu gemînd pe pajişte. În locul lui se 
aşeză Haivan. 

— Ziceai că ştii să scrii, să citeşti. Am să-ţi arăt 
ceva. 

Îşi şterse cele zece degete de şalvari şi îşi trase de 
la spate traista de piele de bou. 

Îşi mai şterse o dată degetele de părul pieii şi scoase 
din traistă un tenc de pergamente împăturite. 

— Uite — zise el — astea le-am găsit în rasa unui 
derviş mort de pe urma unei răni. Fusese împuşcat 
sau străpuns. Dar asta nu are însemnătate. Avea şi bani 
la el: treizeci şi şase de galbeni. Am şi banii aici, în 
traistă, Dacă îmi spui ce fel de scrisori sînt, îţi dau un 
galben. Iar dacă nu-mi spui, îți dau una la moacă de 
rămîi lat. 

Luna lumina puternic. În jurul lor dormeau toți. 
Cizmarul se ghemuise pe pajiște. Poate dormea şi el. 

Diecelul desfăcu teancul de hirtii. Erau foi cît palma 
de mari, iar pe ele tot felul de desene în patru, cinci 
şi şase unghiuri. 

— Nu văd bine — spune diecelul — e scris tare 
mărunt. 

Turcul se ridică şi aduse de la foc un vreasc gros ce 
ardea cu flacără. I-I ţinu să vadă. 

Diecelul cercetă scrisoarea şi desenele cu luare- 
aminte, posomorît. Focul îi bătea fierbinte obrajii, dar 
el abia dacă simţea. 

Deodată, înălţă capul de pe foi: 

— Ai mai arătat cuiva pînă acum scrisorile astea ? 

— De arătat le-am arătat, numai că nu le-au putut 
citi. 

Flacăra vreascului se stinse, turcul îl lăsă jos. 

— Mie banii tăi nu-mi trebuiesc, continuă diecelul. 
Nici de pumnul tău nu mă tem. Fiindcă eu sînt robul 
sultanului : dacă o să dai în mine, va trebui să dai 
seama în faţa sultanului. Dar dacă doreşti să-ți tălmă- 
cesc scrisul ăsta, îţi pot cere şi eu ceva. 

— Ce? 

— Scrisorile astea au mare preţ pentru tine, fiindcă 
sînt de la un derviş sfînt. Noroc că mi le-ai arătat mai 
întîi mie, altfel orice turc ţi le-ar fi luat. Dar am să ţi 
le lămuresc numai dacă faci ce-ţi cer: du-te la preotul 
cela, care a pus la cale explozia de la amiaz, ori care 
nici n-o fi vinovat, dar a fost găsit prin apropiere. 

— Baii vinovat, de bună seamă. 

— Oricum. Du-te şi vezi de mai trăieşte. 

Turcul se prinse cu mîna de bărbie şi rămase pe 
gînduri, privindu-l pe Gergely : 

— Pînă te întorci, am să-ţi cercetez cu de-amănun- 
tul hârtiile, îi asigură diecelul. Acu nu mai am nevoie 
nici de flacără. Luna luminează destul. 

Şi iar se adînci în cercetarea desenelor. 

Erau schiţele cetăților din Ungaria. Fuseseră desenate 
cu plumb. Pe alocuri se vedeau ştersături. La unul din 
desene îi bătu la ochi un semn în formă de X şi altul 
în formă de O. În josul paginii se explica în limba 
latină : X = partea cea mai slabă a cetăţii, O = loc 
potrivit pentru pus mine. Din unele semne de acestea 
plecau pe alocuri săgeți, din altele nu. 

Diecelul clătină din cap cu amărăciune. În mîinile 
lui se aflau desenele unui spion. Erau schiţele a mai 
mult de treizeci de cetăţi din Ungaria. 

Ce să facă ? 

Să le fure ? 

Cu neputinţă. 

Să le arunce în foc? 

L-ar gîtui turcul. 

Rămase cu hiîrtiile în mînă, palid de emoție. Apoi 
băgă mîna în buzunarul vestei şi scoase un căpeţel de 
plumb. Şterse X-urile, O-urile şi le însemnă cu aceleaşi 
linii în altă parte. 

Asta fu tot ce putu să facă. 

Cum turcul întîrzia, privi îndelung ultimul desen. 
Înfăţişa cetatea Eger şi semăna cu o broască fără pi- 
cioare. Îi atrăsese atenţia, fiindcă văzuse patru drumuri 
pe sub pămînt şi între drumuri un bazin de apă pătrat. 
Ce construcţie ciudată | Părea că cei ce o construiseră 
voiau să continue lupta şi sub pămînt, iar dacă nici 
acolo nu aveau să izbîndească, să plece din cetate pe 
cele patru drumuri, lăsînd urmăritorii să se înece în 
bazin, 

Ridică privirea să vadă dacă nu vine turcul. 

Venea. Se apropia ca o umbră înaltă, uriaşă, pe lîngă 
tunuri. Cu mîna stîngă se scărpina la subţioara dreaptă. 

Gergely strînse repede în pumn foaia cu desenul 
acela, o cocoloşi ca pe o bilă şi o ascunse în buzunarul 
vestei. Rupse cu degetul o gaură în buzunar şi îi dădu 
drumul pe acolo. Apoi iar se aplecă peste desenele des- 
făcute pe genunchi. 


— Preotul trăieşte — spuse turcul făcîndu-se ghem 
lîngă el — dar se zice că n-o să mai apuce dimineaţa. 


— L-ai văzut ? 

— L-am auzit. Toţi doftorii stau împrejurul cortului, 
Preotul e culcat pe un pat, cu pernă înaltă la căpătii, 
şi horcăie ca un cal ce trage să moară. 

Gergely îşi acoperi ochii cu mîna, 

Turcul căscă ochii la el ca tigrul cînd zăreşte prada. 

— Eşti ortacul lui ? 

— Şi dacă aş fi? Norocul tău e în mîinile mele. 

Turcul clipi din ochi, îmblînzindu-se deodată. 

— Hîrtia asta poartă noroc ? 

— Nu hiîrtia, ci taina ei. Dar numai unui turc. 

Şi-i întinse hiîrtiile. 

— Vorbeşte! şopti nerăbdător uriaşul. Eu ţi-am îm- 
plinit dorinţa. 

— Mai trebuie să mă şi scapi de aict. 

— Ei... 

— Taina asta face mai mult pentru tine. 

— Am s-o aflu de la altcineva. 

— Un turc are să ţi-o ia. Un creştin ? Cînd o să mai 
întîlneşti tu un creştin care să ştie şi latineşte şi tur- 
ceşte şi care, pentru un bine ce i-l faci, îţi deschide 
porţile fericirii ? 

Turcul îl apucă de grumaz pe diecel. 

— Te sugrum de nu-mi spui! , 

— Am să strig că ai la tine binecuvîntarea unui sfînt. 

Nu putu să spună mai mult. Degetele turcului i se 
stringeau în jurul gîtului ca o cătuşă de fier. 

Îşi pierdu respiraţia, 

Turcul însă n-avea de gînd să-l sugrume. La ce i-ar 
fi folosit să curme viaţa diecelului ? Şi-ar fi înăbuşit 
poate propriul său noroc. Şi el, Haivan, n-a venit la 
oaste ca să-şi piardă capul. Voia să fie domn, ca orice 
soldat. 

Depgetele i se descleştară de pe gîtul diecelului. 

— Bine — spuse el posac — îţi pot face de petre- 
canie şi după ce voi vedea că mă bagi în vreun necaz, 
Cum crezi că aş putea să te scap de aici? 

Diecelul nu fu în stare să răspundă imediat. Avea 
nevoie de aer, după ce scăpase din strînsură. 

— Mai întîi — gemu el — îmi pileşti lanţurile de la 
picioare. 

Uriaşul zîmbi dispreţuitor. Aruncă o privire împre- 
jur, apoi îşi întinse mîna mare şi roşie, apucă una din 
cătuşe şi strînse de două ori. Cătuşa trosni şi căzu 
zornăind încetişor în iarbă. 

— După aceea ? întrebă el cu ochi aprinşi. 

— Îmi faci rost de o cealma şi de o pelerină de 
spahiu. 

— Mai greu. 

— Le iei de la cineva care doarme. 

Turcul se scărpină la grumaz. 

— Dar nu e tot, continuă diecelul. Trebuie să-mi 
faci rost şi de un cal; şi de vreo armă, orice armă, 
nu-mi pasă. 

— Dacă nu găsesc, îți dau lancea asta a mea, pe 
asta mai mică. 

— O primesc. 

Turcul se uită împrejur. Pretutindeni oameni ador- 
miţi, doar străjile se plimbau în sus şi în jos fără zgomot 
ca nişte umbre. 

Cel cu gîtul lung era ca la vreo douăzeci de paşi de 
ei. Lancea şi-o împlîntase în pămînt şi stătea rezemat 
de ea. 

— Aşteaptă, spuse uriașul. 

Se ridică şi porni încet. Apoi dispăru printre corturi. 

Gergely se întinse în iarbă ca să se facă că doarme şi 
el. Dar nu se lăsă somnului, cu toate că era tare obosit. 
Cu un ochi privea din cînd în cînd pe cer să vadă dacă 
are să se întilnească luna cu norul sur şi lung ca o 
plută, care plutea alene în prelargul cerului. (Dacă se 
va întîlni, o umbră prielnică va acoperi pămîntul.) Iar 
cu celălalt ochi se uita la ienicerul cel bădăran cu gît 
lung, care stătea în mijlocul taberei ca un vultur pleşuv 
într-o cuşcă, Dormea de bună seamă. Soldaţii obosiţi 
dorm şi de-a-npicioarele. l 

Noaptea era lină, văzduhul se cutremura de horcăi- 
turile sutelor de mii de oameni. Părea că pămîntul ar 
toarce surd şi monoton, ca o pisică. Doar uneori se 
auzea cîte un cuvînt al străjilor şi răpăitul încet al cailor 
care păşteau. 

Încet-încet, i se făcu somn şi lui Gergely. Oboseala 
şi neliniştea îl doborîră. (Cei condamnaţi, de asemenea, 
ar tot dormi în noaptea din ajunul execuţiei.) Dar el 
nu voia să adoarmă. Se bucură aproape că un ţînţar îi 
dădea tîrcoale pe la nas. Micul ceteraş al nopţii zumzăia 
pe strună subțire. În cele din urmă însă îl alungă cu 
mîna şi continuă să lupte cu toropeala grea a somnului, 
care se lăsase peste toată tabăra. Se luptă el, nu-i vorbă, 
dar pînă la urmă ochii i se închiseră. 

Şi iată că se văzu din nou acolo de unde plecase : în 
camera de studiu din vechiul castel de la Somogyvâr, 
împreună cu cei doi băieţi ai lui Török Bálint. 

Stăteau la masă, la masa mare, nevopsită, de stejar. În 
faţa lor, preotul Gábor, aplecat pe o carte mare legată 
în pergament. La stînga, fereastra prin ale cărei ochiuri 
rotunde cu rame de plumb bătea soarele şi-şi arunca ra- 
zele pe colţul mesei. Pe pereţi două hărţi mari : una în- 
făţişa Ungaria, cealaltă cele trei continente. (Pe atunci 
învățații nu alcătuiseră încă hărţi cu pămîntul descope- 
rit de Columb. Se zvonise doar că portughezii dăduseră 
peste un continent necunoscut, Dar nimeni nu ştia dacă 

era adevărat ori nu. Cît despre Australia, Columb nici 
măcar nu visase.) 

Pe harta Ungariei erau cetăţile nişte corturi, iar pă- 
durile însemnate cu copaci. Atît de bine erau alcătuite 
hărţile acelea, că le puteau înţelege uşor chiar şi cei 
care nu ştiau carte. Vezi că pe timpul acela chiar prin- 
tre nobilii cu blazon se găseau mulți care nu ştiau nici 
scrie, nici citi. La ce bun ? Ce treabă alta avea diacul, 
grămăticul, decît să scrie dacă era nevoie ; iar dacă pri- 
mea stăpînul vreo scrisoare, să i-o citească. 

Preotul a înălțat deodată capul şi a spus: 

— De azi înainte n-o să mai învăţăm nici sintaxă, 
nici geografie, nici istorie şi nici botanică. O să învăţăm 
doar limba turcească şi germană. lar din chimie numai 
despre fabricarea prafului de puşcă. 

Török Jancsi a muiat cu o mişcare repezită pana de 
gîscă în călimară. 

— Pierdere de timp, maestre | Ce să mai învăţăm 
limba turcească, o dată ce ne putem înţelege cu oricare 
dintre turcii care ne sînt robi?! Apoi nici nemţeasca 
nu ne trebuie, că tata i-a întors spatele neamţului. 

Micul Feri, băieţașul de zece ani, a aruncat din cap, 
dîndu-şi pe spate părul de culoarea alunii care-i ajun- 
gea pînă la umeri și a zis: 

— Ce mai e nevoie de chimie ? Tata are atîta praf 
de puşcă că n-o să se isprăvească cît îi lumea | 

— Aşa o fi — a zîmbit preotul — dar vezi că dum- 
neata nici citi nu ştii cumsecade. Nu mai departe ieri 
ai citit Kikero în loc de Cicero. 

În pragul uşii s-a ivit atunci făptura falnică a lui 
Török Bâlint. Purta dolmanul albastru pe care i-l dăru- 
ise la moarte regele Ioan ; şi era încins cu sabia aceea 
uşoară, încovoiată, pe care n-o purta decît în zile de săr- 
bătoare. 

— Ne-au sosit musafiri, i-a spus el preotului. Îmbră- 
caţi-vă de sărbătoare, copii, şi veniţi în curte. 

În curte era o căruță mare, vieneză, ferecată în fier, 
iar lîngă ea un neamț cu sluga lui, care luau din căruţă 

platoşe lucitoare şi le dădeau robilor turci. Robii le 
atîrnau pe nişte stîlpi în curte. 

Lîngă căruţă stăteau de vorbă cu boier Bâlint patru 
nobili de seamă. Cînd le-au fost înfăţişaţi băieţii, unul 
dintre ei, un tînăr oacheş, scund, cu ochii focoşi şi nas 
scurt l-a ridicat pe micul Török Feri şi l-a sărutat. 

— Mai ştii cine sînt eu ? 

— Nenea Miklos, a răspuns copilul. 

— Dar de celălalt nume nu-ţi aminteşti ? 

Ferko s-a uitat gînditor la barba neagră şi moale a 
lui nenea Miklos. 

În locul lui a răspuns János : 

— Zirinyi. 

— Nu Zirinyi, mă, l-a corectat tată-său. Zrinyi. 

Toate acestea se petrecuseră aievea odată. Uneori ne 
apar în vis, fără nici o schimbare, întîmplări din trecut. 

Gergely retrăia în vis o zi de pe vremea cînd era la 
curtea lui Török Bâlint. lată cum s-au desfăşurat mai 
departe lucrurile : 

După ce au fost atîrnate de stilpi cele şase platoşe, 
nobilii au tras în ele cu sîneţele. Prin una din platoşe 
a trecut glonţul şi i-au înapoiat-o negustorului din Viena. 
Pe celelalte, care doar cît se teşiseră sub lovitura glon- 
telui, le-au cumpărat şi le-au împărţit între ei. 

Între timp s-a înserat. S-au aşezat la cină. Într-un cap 
al mesei sta soţia lui Török, în celălalt, Török. Oaspeţii 
în timpul cinei puneau copiilor întrebări să vadă ce-au 
învățat. Îi întrebau mai ales din Biblie şi catehismul. 

Török Bâlint a ascultat un timp, zîmbind liniştit, bla- 
jinele întrebări, apoi a scuturat din cap. 

— De ce credeţi voi că băieţii mei învaţă doar ca- 
tehismul ? Spune Jancsi, cum se toarnă tunurile ? 

— De cîte măji, tată ? 

— De o sută de măji, arhanghelul lor! 

— Pentru un tun de o sută de măji — a început bă- 
iatul, ridicîndu-se în picioare — trebuie nouăzeci de 
măji de aramă şi zece măji de plumb, dar la nevoie se 
pot turna tunuri şi din clopote şi atunci nu trebuie nici 
jumătate atîta plumb. După ce am făcut rost de ma- 

terial, săpăm o groapă pe cît socotim să fie de mare 
tunul. Întîi şi întîi frămîntăm din lut curat şi lipicios o 
oişte. În lut amestecăm cîlţi, iar la mijloc înfigem o ver- 
gea de fier. 

— La ce slujeşte vergeaua de fier ? a întrebat boier 
Bâlint. 

— Ca să stea lutul, altfel ar cădea sau s-ar încovoia. 

Apoi, privindu-l cu ochii lui deştepţi pe tată-său, a 
continuat : 

— Frămîntăm lutul pînă se învîrtoşează şi-l ameste- 
căm cu cîlți, atîta cît trebuie. Uneori e frămîntat două 
zile într-una. După aceea, lutul e aşezat în mijlocul 
gropii cu grijă, ca să stea drept. Apoi turnătorul de tu- 
nuri face capacul tot din lut curăţat şi frămîntat, pe 
care-l aşază cu grijă în jurul oiştei de lut, lăsînd un loc 
de ginci degete în jurul ei, dar dacă avem aramă din 
belşug, tiparul poate fi şi mai gros. După aceea, în jurul 
lutului ţinut cu proptele de fier sînt îngrămădite pietre, 
iar pe lături se fac cotloane în care se bagă zece stîn- 
jeni de lemne şi peste ele se pune arama. Apoi... 

— Ai uitat ceva. 

— Plumbul, a intervenit micul Feri cu privirea tă- 
ioasă. 

— Acum vreau să spun despre asta, i-a retezat-o 
băiatul. Plumbul se pune bucăţi pe deasupra. Apoi se 
focăreşte ziua şi noaptea, pînă începe arama să se to- 
pească. 

— N-ai spus cît de mare trebuie să fie cuptorul, a 
intervenit din nou fratele mai mic. 

— Apoi, mare şi gros. E la mintea cocoşului | 

Musafirii au rîs. lar Jancsi roşind, s-a aşezat la loc. 

— Lască ne răfuim noi! a mormăit el, fulgerîndu-l 
pe frate-său cu privirea. i 

— Ei, bine — zise tatăl lui atunci — dacă nu știi, 
să ne spună frate-tău. Spune tu, Ferike, ce mai e de 
făcut ? 

— Ce mai e de făcut ? a răspuns dînd din umeri bă- 
iețaşul. Tunul, după ce se răceşte, se scoate din pămînt. 

— Aşa ? a sărit triumfător Jancsi. Dar pilitul ? Dar 
poleitul ? Dar cele trei trageri de probă ? 

Feri a roşit. 

Şi cei doi băieţi erau gata să se încaiere acolo la 
masă, dacă oaspeţii nu săreau să-i despartă şi să-i să- 
rute care mai de care. 

— Frumuseţea e — a spus Török Bálint — că nici 
unul n-a pomenit nimic de gaura de unde se dă foc. 

Apoi au vorbit de treburi de-ale războiului, despre 
turci, despre nemți. Într-o vreme s-a întors şi către Ger- 
gely. 

— Din ăsta o să iasă om vrednic! a spus Török Bá- 
lint zîmbindu-i, ca şi cînd s-ar fi lăudat cu vreun bidiviu 
de-al lui. E deştept foc. Numai braţul îi e încă slab. 

— Ei — a făcut Zrinyi — nu virtutea braţului e to- 
tul, ci puterea inimii, curajul. Un ogar alungă o sută de 
iepuri. 

Cina a luat sfîrşit. Numai cupele de argint au rămas 
pe masă. 

— Acum, copii, spuneţi noapte bună musafirilor şi 
duceţi-vă sub aripa mamei, a poruncit Török Bálint. 

— Dar nenea Sebök nu cîntă ? a întrebat micul Feri. 

La aceste cuvinte, s-a foit pe locul lui de la masă un 
om mărunt la statură, blînd, cu faţa păroasă. 


— Aşa e, bunule Tinody — a încuviințat Zrinyi, 
aruncînd bătrînului o privire fierbinte — cîntă-ne ceva 
frumos. 


Tinody Sebestyén s-a ridicat de la masă şi s-a îndrep- 
tat încet spre colţul odăii. A luat din cui lira. 

— Bine — a spus tatăl copiilor — dar un singur 
cîntec, apoi sunăm stingerea. 

Tinody şi-a dat scaunul ceva mai îndărăt şi şi-a trecut 
degetele peste cele cinci strune ale lirei. 

— Ce să cînt? 

— Cîntă-l pe cel mai nou, acel pe care l-ai făcut săp- 
tămina trecută. 

— Cel despre Mohács ? 

— Da, dacă, ‘bineînțeles, musafirii noştri n-ar pofti 


altul. 

— Nu, nu — au spus musafirii — să-l auzim pe cel 
mai nou. 

În odaie s-a făcut tăcere. Servitorii au luat mucurile 
lumînărilor de ceară de pe masă şi s-au retras în firida 
uşilor. Tinody a mai încercat o dată strunele lirei. A 
sorbit un strop din cupa de argint din față şi cu o voce 
bărbătească profundă, moale, a început: 


Cînt acuma jalea Țării care plinge: 
Glia ei udată la Mohács cu sînge: 
Cum căzu în luptă a neamului floare 
Şi-al ei tînăr rege cu durere moare. 


Cînta într-un fel ciudat, cîntarea lui era mai degrabă 
povestire decît cîntec. Un vers îl cînta, celuilalt îi rostea 
doar cuvintele, lăsînd melodia pe seama lirei. Uneori, 
doar capătul ultimului vers îl prindea în melodie. 

În timp ce cînta, privirea îi era pierdută în gol, de 
parcă n-ar fi fost nimeni în sală şi şi-ar fi cîntat doar 
sieşi. 

Dar versurile lui simple, aşa cum observase o dată 
preotul Gâbor, deşi păreau aspre şi lipsite de orice mă- 
iestrie la lectură, pe buzele lui sunau atît de frumos 
de-ţi frîngeau inima. Pe buzele lui cuvintele căpătau un 
înţeles nou. Cînd spunea : jale, se întuneca totul în faţa 
ochilor ascultătorilor. Cînd spunea : luptă, vedeau învăl- 
măşeala încrîncenată. lar cînd spunea Dumnezeu, sim- 
teau cu toţii deasupra creştetelor slava lui Dumnezeu. 

Încă de la întiîia strofă, musafirii, care stăteau reze- 
maţi în coate la masă, şi-au pus mîinile la ochi şi chiar 
ochii lui Török Bálint s-au umplut de lacrimi. El lup- 
tase la Mohács alături de rege, făcînd parte din garda 
lui. Mai trăiau atunci patru mii dintre vitejii ce fuseseră 
de faţă la luptă şi Ungaria era stăpînită de simţămîntul 
neputinței, al pierderii suferite. Peste întreaga ţară parcă 
flutura un văl de doliu ! 

'Finody a cîntat desfăşurarea luptei şi cei de față l-au 
ascultat întristaţi. La scenele eroice ochii le scăpărau. 
La numele celor pe care-i cunoscuseră, lăcrămau. 

Ajungînd la versurile din urmă, cîntarea lui Tinody 
a fost mai curînd oftat decît cîntec. 


La Mohács se află un cîmp fără nume 
Este cel mai mare cimitir din lume ; 
O întreagă ţară e sub giulgiul jalnic... 
N-o s-o mai învie cel Atotputernic| 


Zrinyi a izbit cu mîna în sabie. 

— Are s-o învie ! 

Şi a sărit în picioare. A ridicat dreapta şi a spus: 

— Să jurăm, boieri, să n-avem alt gînd în viaţa noas- 
tră decît gîndul învierii patriei | Să nu ne punem capul 
pe pernă moale atîta timp cît turcul o să mai poată 
socoti ca al său o palmă măcar din pămîntul patriei | 

— Dar neamţul ? a întrebat Török Bálint, dîndu-se 
înapoi în jilțul lui, cu faţa plină de amărăciune. De 
aceea să-şi verse iarăşi sîngele douăzeci şi patru de mii 
de unguri, ca să ajungă neamţul deasupra noastră ? Fie 
cîinilor, stăpîn ! “De o sută de ori mai bine cu păgînul 
cinstit, decît cu neamţul căptuşit cu minciună | 

— Şi socru-tău e neamţ, i-a retezat-o Zrinyi înflăcă- 
rîndu-se. Neamţul totuşi e creştin. 

Un boier bătrîn a dat din mînă domolitor. 

— Mai întîi, eu nu sînt neamţ. Nici Dunărea nu mai 
e nemţească după ce a ajuns o dată pe pămînt maghiar. 
Eu socot că cel mai cuminte lucru ar fi ca noi, ungurii, 
să nu mai luptăm cincizeci de ani de-acu înainte. Să 
aşteptăm pînă a spori numărul nostru şi abia atunci să 
pornim lupta. 

— Mulţumesc — a răspuns Zrinyi, izbind cu pumnul 
în masă — nu vreau să zac în pat cincizeci de ani ! 

Şi, cînd s-a ridicat, i-a zîngănit sabia. 

La zăngănitul ei, Gergely deschise ochii şi mare-i fu 
mirarea cînd văzu că nu se află la masa lui Török Bá- 
lint, ci zace sub cerul înstelat, iar înaintea lui nu stă 
Zrinyi, ci un turc lat în spate. 

Era Haivan, care îi atinse piciorul să se trezească. 

— Uite, hainele. 

Îi aruncă diacului o pelerină şi un turban. 

— De cal facem noi rost pe drum. 

Diacul ise înfăşură în pelerina de spahiu şi îşi trase 
pe cap turbanul ca un turn. Atât pelerina cît şi turbanul 
îi erau oleacă cam largi, dar să-i fi dat o îmbrăcăminte 
ungurească de catifea şi mătase şi nu s-ar fi bucurat 
mai mult. ”, 

Uriaşul se aplecă şi din cîteva pocnituri desfăcu de 
la picioarele diacului şi cealaltă cătuşă. Apoi diacul se 
grăbi să țină pasul cu uriaşul. 

În corturi şi în faţa corturilor, pretutindeni, dormeau 
cu toţii. Din loc în loc, în faţa corturilor, cu globuri de 
aramă şi cu coada de cal, stăteau străji, dar şi ele dor- 
meau. 

Tabăra părea că nu se mai sfîrşeşte. Corturi şi iar 
corturi, cît vedeai cu ochii. 

Ajunseră apoi într-un loc unde erau o mulţime de 
cămile. Acolo erau mai rare corturile. Oamenii dormeau 
pe pajişte în toate părţile. 

Haivan se opri în faţa unui cort peticit cu bucăţi de 
pînză albastră. 

— Bătrîne | strigă el. Scoală-te | 

Din cort se ivi un omuleţ mic şi bătrîn, chel, cu barba 
lungă şi albă, desculţ, cu o cămaşă pînă la genunchi. 

— Ei, ce e? întrebă el făcînd ochii mari. Tu eşti 
Haivan ? 

— Eu sînt. Acu-i săptămîna voiam să ţi-l tîrguiesc 
pe surul ăsta, zise Haivan, arătînd spre o namilă de cal 
ce păştea printre cămile. Mi-l dai cu cît am zis ? 

— Pentru asta m-ai sculat ? Douăzeci de guruşi, cum 
ţi-am spus. 

Turcul se scotoci în chimir şi scoase arginţii. Întâi îi 
numără într-o palmă, apoi într-alta, iar la sfârşit în palma 
negustorului. 

— Am nevoie şi de pinteni, spuse diacul pe turcește, 
în timp ce negustorul dezlega calul. 

— Îmi dai pe deasupra o pereche de pinteni, spuse 
Haivan. l 

— Avem vreme și mîine. 

— Nu. Acu, în clipa asta. 

Negustorul intră în cort. Acolo cotrobăi el ce cotrobăi 
prin întuneric, stîrnind zăngănit de fier, şi scoase cîţiva 
pinteni ruginiţi. 

În acelaşi ceas al nopţii, Jumurdsâk rătăcea printre 
corturile bolnavilor. 

— Care-i robul ce a vrut azi să trimită în rai prea 
slăvita faţă a padişahului nostru ? întrebă el o strajă. 

Straja arătă înspre un cort alb dreptunghiular. 

În faţa cortului, în jurul unei facle de răşină înfipte 
în pămînt, stăteau turceşte cinci ghiuji bătrîni cu tur- 
bane albe şi cu caftane negre. Erau medicii sultanului. 
Toţi cinci erau serioşi, supăraţi parcă. 

Jumurdsâk se opri în faţa strajei cortului. 

— Aş putea vorbi cu robul ? 

— Întreabă-i pe medici, răspunse straja respectuos. 

Jumurdsâk salută medicii, înclinîndu-se. Ei dădură din 
cap. 

— Eftenzilor, dacă aş putea vorbi cu robul aş face 
un lucru tare pe placul padişahului. 

Unul dintre ei dădu din umeri şi făcu un semn, gest 
din care ai fi putut înţelege şi: Nu se poate, dar şi: 
N-ai decât. Ți-e deschisă calea | 

Jumurdsâk alese înţelesul al doilea. 

Perdeaua cortului era trasă pe jumătate. Înăuntru pîl- 
pîia un opaiţ. Preotul cu ochii întredeschişi zăcea pe pat 
în nemişcare. 

— Ghiaure — spuse turcul păşind în faţa lui — nu 
mă cunoşti ? 

Şi glasul îi tremura. 

Preotul nu răspunse. Stătea nemișcat. Opaiţul doar 
vîrful nasului de i-l lumina. 

— Eu sînt Jumurdsâk, acela ce ţi-a fost odată încre- 
dinţat ca să-l spînzuri. Tu m-ai eliberat pe preţul amu- 
letului meu. 

Preotul nu răspunse. Nici nu clipea măcar. 

— Acuma tu eşti rob — continuă turcul — şi un 
lucru e sigur, că au să-ţi taie capul. 

Preotul nu răspunse nici acum. 

— Am venit să-mi dai talismanul, continuă turcul cu 
umilinţă. Ţig nu-ţi a de nici un folos. Mie însă în el 
îmi stă toată puterea. De cînd nu mai e la mine sînt 
urmărit de nenoroc. Îmi aveam casa pe malul Bosforu- 
lui : mică dar frumoasă ca un palat. O cumpărasem ca 
să mă aşez acolo la bătrîneţe. Casa mi-a mistuit-o focul. 
Juvaerele din ea mi le-au furat. Braţul mi-a fost străpuns 
într-o luptă. Uite : mîna mea stîngă are să rămînă poate 
pe veci beteagă. 

Şi arătă cicatricea roşie a rănii care trebuie să fi 
fost de vreo trei luni. 

Preotul tăcea nemişcat, aşa cum tăcea întunericul din 
jurul lui. 

— Ghiaure — continuă turcul cu glasul înmuiat a 
plins — tu eşti un om bun. M-am gîndit la tine de atîtea 
ori şi de fiecare dată mi-am spus că bunătatea inimii 
tale n-are pereche. Dă-mi înapoi talismanul. 

Preotul nu răspunse. Doar flacăra opaiţului sfîrîi 
scurt, atinsă probabil de vreo muscă. 

— Am să-ţi împlinesc orice dorinţă, continuă turcul 
după o mică pauză. Pînă şi de mîna călăului am să în- 
cerc a te scăpa. Tatăl meu e un paşă puternic. Frate- 
meu e Arslan-bey. Omul trăieşte cu nădejdea pînă 
moare. Spune-mi, unde mi-e talismanul ? 

Preotul tăcea. 

— Talismanul meu ! scrîşni din dinţi turcul. 

Şi-l apucă de umăr. 

— Talismanul meu ! 

Şi cum capul preotului atîrna, îl ridică pe căpătii. 

Atunci falca preotului căzu. Cu ochii sticloşi şi gura 
deschisă privea în gol. 

Cînd trecură de ultima strajă, Haivan se opri. 

— Poftim — spuse el — ţi-am împlinit dorința. 
Acuma însă vorbeşte, ce noroc tainic port asupra mea ? 

— Cabala, răspunse misterios diacul. 

— Cabala ? repetă mormăind turcul. 

Şi încruntă din sprîncene încercînd să pătrundă înţe- 
lesul, nebulos pentru el, al acestui cuvînt, 

— Dacă te uiţi cu luare-aminte — spuse diacul re- 
zemîndu-se cu umărul de şa — ai să vezi chipul unor 
stele. Dervişul sfînt a înconjurat fiecare stea bună cu 
rugăciuni. Mi-ai făgăduit şi un iatagan. 

Turcul îi întinse diacului amîndouă iataganele sale, 

— Alege care-ţi place ! 

Diacul îl luă pe cel mai mic. Şi-l înfipse la brîu. 

— Chipurile acestea sînt ca să le porţi în jurul 
trupului. Desparte-le în şapte şi coasă-le în căptușeala 
îmbrăcăminţii tale. Pune şi în căptuşeala turbanului. 
Locul acoperit de .acest sfint pergament nu-l atinge 
glontele. 

Turcului îi luciră ochii. 

— Aşa să fie ? 

— Dervişul cel sfînt aşa spune. Cred că ai auzit şi 
tu de viteji pe care nu-i atinge glontele. 

— Am auzit. 

— Dar să nu dai nimănui o bucăţică măcar, ori că 
te-ar îmbia cu bani, ori că te-ar ruga. Ba, nici să nu 
le-arăţi cuiva, că o să ţi le ia, o să ţi le fure. 

— Ei, am eu minte! 

— Dar mai e ceva. Una din hirtii zice să nu atingi 
nici cu mîna, nici cu arma ta, copii şi femei, pînă n-ai 
să ajungi boier mare. Toată grija ta să fie spre fapte vi- 
tejeşti. 

— Aşa am să fac. 

— Căci ţi-e sortit să ajungi în boierie mare : o să fi 
beglerbegul Țării ungureşti. 

Turcul rămase cu gura căscată de mirare. 

—- Beglerbeg ? 

— Ei, nu peste noapte, ci cu timpul, cînd o să ţi se 
cunoască vitejia. Apoi mai scrie aici să-ţi duci viaţa aşa 
cum te învaţă Coranul. Să ai rîvnă mare la rugăciune 
şi la sfinta spălare. Şi cui ţi-o face bine să nu-i plăteşti 
cu rău. 

Namila aceea de om, prostănac, privea cu evlavie la 
diac. 

— Am visat de multe ori — îngăimă el — că o să 
fiu boier. În palat de marmură şi caftan de mătasă. În- 
conjurat de soţii multe. Am visat, zău aşa! În şapte, 
zici ? 

— În şapte. Pot să nu fie la fel. Bucăţile mai mari 
pune-le pe acea parte a trupului pe care vrei să o aperi 
mai mult. 

Turcul privea fericit în gol. 

— Ei — zise el înălţîndu-şi capul — dacă o să ajung 
boier, te iau pe tine diac. 

Gergely îşi muşca buzele ca să nu izbucnească în 
râs. 

— Încalecă, prietene, spuse călduros Haivan. 

Şi tinu calul pînă se sui. 

Diacul vîri mîna în buzunar: 

— Uite, Haivan, tine inelul ăsta. Ungurii nu pri- 
mesc nimic pe degeaba. 

Haivan luă inelul şi-l privi uimit. 

Diacul continuă : 

— Tu mi-ai dat libertate şi cal, iar eu ţi le plătesc 
cu inelul acesta. Allah să-ţi ajute, chelule ! 

Şi dădu bici calului. 

Haivan apucă calul de căpăstru. 

— Stail E un inel turcesc, nu? 

— Da. 

— De unde-l ai? 

— Ce-ţi pasă? Dar dacă chiar vrei să ştii, a fost 
al unui ienicer. 

Haivan privi o clipă prosteşte în gol, apoi îi întinse 
inelul. 

— Nu-mi trebuie. Pentru cal şi libertate e destul cît 
mi-ai plătit. 
Şi vîrî inelul în buzunarul diacului. 


Gergely apucă spre miazăzi, nu pe drumul care ducea 
la Buda, pentru a-i înşela pe urmăritori, dacă aveau să 
pornească pe urma lui. 

Luna cobora printre nori spre apus. La răsărit mijeau 
zorile. 

Şoseaua largă se încrucişa într-un loc cu un drumeag 
îngust. Pe drumeagul acela văzu Gergely venind în 
goană un călăreț. 

CGonind la fel de repede, aveau să se întîlnească chiar 
la răspîntie. 

Gergely îşi domoli calul, dar văzînd că şi călărețul 
acela îşi încetinește mersul, pomi iar în galop. Ajunse 
astfel la răspîntie cu vreo sută de paşi înaintea călă- 
rețului. 

Dar nu-şi lua ochii de la el. În lumina crescîndă a 
dimineţii văzu cu mirare că era un ienicer şi venea de 
zor către el. 

Îşi struni calul şi se opri. 

„Măi, fire-ar să fie! îşi spuse el. Te pomeneşti că 
turcul vrea să mă înhaţe.“ 

Şi i se tăie răsuflarea de frică. 

Atunci însă îi răsună în inimă, ca un glas de clopot, 
cuvîntul lui Dobó István : Totul e să nu ne temem! 

Pe Dobó nu-l mai văzuse din copilărie. De cînd Török 
Bálint îl părăsise pe Ferdinand şi trecuse de partea re- 
gelui János, Dobó nu se mai ducea nici la Szigetvár, 
nici la Somogyvár, nici la Ozonâ. Gergely însă îşi amin- 
tea plin de recunoştinţă de el şi îi rămăsese în urechi 
cuvintele lui: Totul e, fătul meu, să nu ne temem! 

Calul mic, scund, al turcului porni din nou. Dădu şi 
el pinteni calului. Fie, o să se întîlnească la răscruce. 
Poate că turcul nu are grija lui. O să-i dea bună-dimi- 
neata şi pe-aci ţi-e drumul. 

Drumeagul pe care venea turcul era tocmai potrivit. 
Pe acolo trebuia să o ia ca să n-o cotească spre miază- 
noapte. Aşadar aveau să se întilnească. 

Dar dacă turcul o să tragă sabia ? 

Gergely nu se mai luptase cu nimeni pînă atunci. La 
curtea lui Török Bâlint, atît preotul Gábor cît şi Török 
Bálint îl învăţaseră să se bată în duel, şi se bătea zilnic 
cu robii turci. Dar aceea fusese doar o joacă. Erau 
în platoşa de fier de sus pînă jos şi nu se puteau vătăma 
nici cu securea. 

De-ar fi avut măcar lance sau sabie ca ienicerul ! 
Dar cu iataganul acela prăpădit... 

Totul e să nu ne temem! auzi din nou răsunîndu-i 
în urechi. 

Şi-şi văzu de drum, în goană. 

Turcul însă se opri locului. 

Gergely, plin de avînt, coti pe drumeagul unde se 
afla turcul şi ţipă aproape de bucurie văzîndu-l că în- 
toarce calul şi o ia la fugă. 

Nu putea fi altul decît Tulipán. 

— Tulipán — spuse diacul rîzînd — nu face pe ne- 
bunul | 

La strigătul lui, turcul îşi biciui calul cu şi mai mult 
zor, gonind pe drumeagul îngust de cîmp. Călutul era 
bun de fugă, dar drumeagul era plin de băltoace şi 
pămînt lutos. Turcul sări şanţul, s-o ia pe cîmp. Calul 
alunecă. Turcul căzu de-a berbeleacul pe paiişte. 

— Tulipán — rîse diacul — nu face pe nebunul | 

— O, naiba să ia la mine — spuse Tulipân ruşi- 
nat — păi 'mneata eşti, boierule ? 

— Viteaz ostean mai eşti, n-am ce zice! rîse Ger- 
gely. 

Şi sări de pe cal. 

— Credeam că-s urmărit, spuse Tulipán ruşinat. Dg 
cum ai scăpat? 

— Cu mintea Tulipân. Am aşteptat un timp să mă 
scapi dumneata. 

— A fost cu neputinţă, spuse Tulipân. Pe robi i-au 
pus în mijlocul taberei şi erau atîtea străji în toate păr- 

tile că numai cu greu m-am putut strecura şi eu prin- 
tre ele. 

Îşi hăţi calul să se ridice şi spuse, scărpinîndu-se în 
ceafă : 

— Mînca-l-ar corbii pe calul ăsta! Cum o să ajung 
eu cu el acasă?! Apoi şi straiele astea... O să mă 
sfişie din pricina lor pe drum. 

— Leapădă-le. Rămii doar în cămaşă. Şalvarii poţi 
să-i păstrezi, 

— Aşa fac. Boierul nu vine cu mine ? 

— Nu. 

— Da' unde te duci ? 

— Mă duc la Buda. 

— lar o să cazi în mîna turcilor, 

— O să ajung înaintea lor acolo. Apoi, dacă voi fi 
în vreo primeidie, acolo e stăpînul meu care e om pu- 
ternic. Şi rege ar putea să fie, dacă ar vrea. 

Tulipán încălecă din nou. Gergely îi dădu mîna. 

— Voie bună şi sănătate la cei de acasă. 

— Mulţumesc | răspunse Tulipân. Mă închin şi eu 
de sănătate stăpînilor mei. Să nu spui că m-ai văzut 
beat. Beau din vinul slugilor. 

— Bine, bine, Tulipán. Dumnezeu cu tine | 

Tulipân se mai întoarse o dată înapoi: 

— Dar domnul preot ? 

Diacului i se împăienjeniră ochii de lacrimi. 

— E bolnav, săracul! «N-am putut vorbi cu el. 

Mai avea ceva pe buze, dar nu fu în stare s-o spună, 
fie că-i dădură lacrimile, fie că se răzgindi. Trase de 
frîu şi porni spre răsărit. 


Diacul îşi petrecu ziua în pădure. Dormi tot timpul. 
Doar seara se încumetă să-şi continue, cu mari ocoluri 
şi pe dibuite, drumul spre Buda. 

Cînd răsări soarele, ajunse pe şesul larg din faţa 
CGellerthegy-ului. Acolo lepădă turbanul, iar pelerina 
şi-o apăţă de oblîncul şeii. 

Cîmpul strălucea de rouă, ca presărat cu mărgări- 
tare. Gergely descălecă. Se dezbrăcă pînă la brîu şi, 

auan rouă în palme, se spălă de praful celor două 
zile. 

După ce se spălă, se simţi mai înviorat. Calul păscuse 
iarbă între timp. Încălziţi de prima rază a soarelui, por- 
niră grăbiţi pe şosea. 

Preajma drumului era plină de urmele bătăliei de la 
Buda. Lănci rupte, care de tun sfărîmate, platoşe sparte, 
cai morţi, zale, săbii, coifuri nemţeşti de forma unor 
ceaune, vopsite în negru, zăceau în toate părţile. 

Şi leşuri neîngropate. 

În jurul unci tufe de porumbrele zăceau cinci nemți. 
Doi pe spate, unul chircit, doi cu capetele sfărîmate, 
Trei din ei muriseră de glonte. Doi se tîrîseră poate rä- 
niți de moarte şi-şi dăduseră acolo sufletul. 

În aer plutea o duhoare grea. 

La apropierea călăreţului, de pe leşuri se ridicară 
corbi. Făcură un ocol asupra cîmpului la numai cîţiva 
stînjeni înălțime şi se lăsară iar jos, să-şi continue os- 
păţul. 

Un glas de trîmbiţă îl făcu pe Gergely să ridice pri- 
virea de la trista privelişte. Din Buda cobora la pas 
o ceată de călăreţi înveşmîntaţi în roşu. În faţa lor, un 
fel de oaste pedestră în straie vinete. 

În fruntea convoiului era un călăreț cu glugă albă ce 
semăna a popă. 

— E vestitul călugăr György, îşi zise Gergely. Nu 
poate fi decît el. 

Şi îşi simţi inima bătînd puternic. Încă de cînd era 
copil auzise atîtea vorbindu-se despre călugărul György. 
În ochii lui era mai mare chiar decît regele. 

Lîngă călugăr mergea un călăreț cu mintean de ca- 
tifea purpurie, strălucind de nestemate. 

Gergely îl recunoscu pe Török Bálint, 

Să fugă? ` 

Ar da de bănuit. Török Bálint ar trimite pe urma 
lui un călăreț şi ar ajunge în faţa stăpînului său iubit 
ca un răufăcător. i 

Să-i spună ce-a pătimit preotul ? 

Török Bálint, nici una nici alta, l-ar alunga din faţa 
ochilor lui. Că doar chiar el îi chemase pe turci împo- 
triva nemților. Şi acu atîta ar mai trebui să audă, că 
oamenii de la curtea lui au vrut să-i piardă pe turci, 

Lui Gergely îi vuia capul. Nu-i plăcea să mintă. So- 
cotea drept o ticăloşenie să-l mintă chiar pe acela care 
l-a crescut. Stătea pe marginea şoselei în capul gol, cu 
faţa îmbujorată. Apoi descălecă şi prinse calul de frîu. 

Fie ce-o fil 

Calul era flămînd. Văzînd că n-are nici o treabă, se 
apucă să pască pe marginea şoselei. 

Hei, aldui-l-ar Dumnezeu pe calul acesta, dar mai 
cu seamă foamea lui! Ce  trebuşoară minunată face 
acum smucindu-l încoace şi încolo. Ce noroc pe el să 
se poată întoarce astfel cu spatele la boierii ce vin vor- 
bind între ei! 

Se aud tropotele cailor, apoi glasuri chiar prin drep- 
tul lui. Calul bătrîn se întoarce cînd la dreapta, cînd la 
stînga, ba îl ocoleşte el în fugă pe stăpîn, ba stäpînul 
pe el. 

Apoi, cine ar fi crezut că şi vîntul e bun la ceva: 
o pală de vînt venită dinspre răsărit ridică o perdea de 
colb galben de pe drum şi prin ea nu se poate vedea 
decît un fecioraş care se necăjeşte pe pajişte cu o rablă 
de cal sur. De bună seamă, îl vor fi lăsat nemţii fără 
stăpîn. Să aibă noroc de el! 

Gergely răsuflă uşurat cînd văzu că marii boieri sînt 
cu spatele spre el şi nimeni nu strigă: Gergely, fă- 
tul meu l 

Încălecă din nou, întîi pe burtă, apoi îşi trecu şi pi- 
ciorul, şi se întoarse cu faţa spre convoi. 

Atunci văzu că oştenii pedeştri îmbrăcaţi în straie 
vinete sînt puşi în lanţuri cu toţii. Îmbrăcămintea lor 
e sfişiată, părul plin de noroi, feţele palide. Bătrîni nu 
erau printre ei, răniţi însă da, şi încă mulţi. Faţa unui 
prizonier înalt, cu straiele zdrenţuite, era toată o rană 
roşie-vînătă, umflată, de nu i se vedea decît un ochi. 

Oare nu chiar Török Bálint l-o fi izbit? 

Gergely vedea Buda pentru întîia oară. 

Turnurile multe, zidurile înalte ale cetății, grădina 
regală cu arbori rămuroşi, care se întinde spre poarta 
dinspre Pesta, îl umpleau de mirare. 

Aşadar, aici a locuit regele Mátyás ? Aici a locuit 
regele Ludovic ? Şi-aici locuieşte mica lui Eva, aceasta 
e priveliştea pe care o vede ea mereu? 

În poartă stătea de strajă un oştean cu halebardă, 
care nici nu se uită la Gergely. 

Diacului i se părea cam ciudat că nu-l salută ni- 
meni, dar simţea că aşa trebuie să fie. Privi apoi curios 
la bazinul de marmoră roşie, rotund, din mijlocul curţii 
palatului regal. Apoi se opri în piața Szent György. 
Atenţia îi fu atrasă de o grămadă de tunuri cu roţi 
mari, grosolane, afumate. După noroiul încă proaspăt 
de pe roţi, se vedea că fuseseră capturate de la nemți 
poate chiar cu o zi înainte. 

— Bună ziua, spuse el oşteanului de strajă. Asta e 
plean de la nemți, nu? 

— Aşa e, răspunse mîndru oşteanul. 

Era un om rotofei, cu mustață căruntă şi cu obrajii 
bucălaţi, de parcă mereu ar fi suflat în păsat. 

Gergely nu-şi putea lua ochii de la tunuri. Frau prin- 
tre ele vreo trei atît de mari, încît nici cu douăzeci de 
boi nu le-ai fi putut clinti din loc. 

Iar altele mai miroseau încă a praf de puşcă. 

— Bădie — vorbi iarăşi Gergely — îl cunoşti cumva 
pe bătrînul Cecey, cel cu o mînă de lemn ? 

— Gum să nu-l cunosc. 

— Unde stă ? 

— Într-acolo, ia | 

Şi arătă cu capul înspre miazănoapte, pe strada Szent 
János, 

— Nu cunosc străzile pe aici. 

— Păi, frățioare, ia-o drept înainte, şi mai întreabă. 
Stă într-o casă mică verde. Deasupra porții atîrnă un 
arc. Semn că acolo stă un arcaş. 

— aggitarius ? 

— Da. 

Gergely se mai uită o dată la tunuri, apoi porni la 
pas cu surul lui. 


Tot întrebînd în dreapta şi în stînga, cu ajutorul ce- 
lor întrebaţi ajunse în sfîrşit în strada Szent Jânos, la 
căsuţa cu un singur cat, vopsită în verde. 

Casa avea spre uliţă cinci ferestre. Trei sus şi două 
jos, între care era o poartă cît o cameră. Deasupra ei 
atîrna un arc mare de tablă roşie. 

Cecey şi ai lui stăteau la etaj. Cînd intră, Gergely 
îl văzu pe bătrîn într-o haină de casă şi în papuci lo- 
vind în tăblia unui almar cu un bătălău de muşte su 
coada lungă. 

— Na, fire-ai să fii! spunea el pocnind în almar de 
parc-ar fi bubuit o împuşcătură. 

Apoi, auzind paşi continuă: 

— Nu-i pe lume jivină mai curajoasă ca asta! Le 
tot lovesc, le bat în văzul tuturor, şi în loc s-o ia la 
sănătoasa, ele mi se așază pe barbă. Na, fire-ai să fii! 

Şi mai izbi o dată în aer cu bătălăul de muşte. 

— Dragă tată şi stăpîne — zîmbi Gergely — bună 
dimineaţa | 

Cecey se întoarse mirat. Dar şi pe Gergely îl cu- 
prinse mirarea cînd văzu că bătrînului îi alunecase barba 
pe faţă, cam de-o şchioapă de copil | Înainte îi ajungea 
pînă la ochi. Îşi dădu însă îndată seama că-şi rade par- 
tea de sus a feței. Parcă întinerise. 

— Ia te uită | Gergely, fătul meu — se minună Ce- 
cey — tu eşti ? 

Şi lui Gergely i se părea ciudat că se află acolo. Aş- 
tepta totuşi să fie îmbrăţişat, sărutat, ca acasă, la Ke- 
resztes. 

Auzind vorbă în odaia vecină, apăru şi jupîneasa. 

Fu la fel de mirată şi ea. 

— Cum ai venit ? îl întrebă. Ce te-a adus aici, fătul 
meu ? 

Altădată însă parcă îl săruta mai cald, îi spunea lui 
Gergely un gînd fugar. Mai degrabă o simţea decît o 
gîndea. 

— Am venit — răspunse Gergely — ca să vă întoar- 
ceţi acasă la Keresztes. 

— Oho! răspunse bătrînul. 

Ca şi cînd ar fi spus: asta e o prostie şi mai mare ! 

Femeia se uită şi ea la băiat cu părere de rău, aşa 
cum te uiţi la oamenii proşti, care cu mintea lor puțin- 
tică te miri la ce năzbitie se gîndesc. 

— Nu ţi-e foame, dragul meu? întrebă ea punîn- 
du-şi mîna pe umărul băiatului. Sau poate ţi-e somn. 

Gergely făcu din cap şi da şi nu. Cu un ochi privi 
prin ușa deschisă, apoi îşi opri privirea asupra tablei de 
şah de pe masă. . 

— Pe Vica o aştepţi, nu-i aşa ? zîmbi femeia schim- 
bînd o privire cu bărbatul ei. Nu-i acasă. Nici nu vine 
pe acasă. E la curte, la regină. Doar uneori poate scăpa. 
Şi atunci vine în caleaşcă, cu surugii călări de la curte. 
Aşa zăul 

Şi cum se auzi un sfîrîit, îşi bătu palmele deolaltă;: 

— Isuse Hristoase | Îmi dă laptele în foc! 

Gergely se aştepta să continue Cecey vorba despre 
Vica. Bătrînul însă tăcea, clipind din ochi. 

— Părintele unde e ? întrebă Gergely cu inima grea. 

— Îngroapă morţii, răspunse Cecey plictisit. Împre- 
ună cu cîţiva călugări. 

— Nemţi ? 

— Sigur că nemți. De cînd e război, se duce în fie- 
care zi la înmormîntări. Las'că şi face să îngropi nemți. 

— Şi n-au tras asupra lor ? 

— Au cămăşi albe pe ei. Şi atunci nu trag. 

— Eu am văzut o mulţime nsîngropați. 

— Te cred, băiete. Am tăiat binişor. 

Cuvîntul „băiete“ fu un ghimpe nou în inima lui 
Gergely. Nu mai putu răbda şi întoarse vorba despre 
Vica : 

— Şi acuma e la regină ? 

— Acolo, răspunse bătrînul. 

Se ridică şi începu să se plimbe prin cameră. În timpul 
acesta faţa lui căpătă o expresie gravă şi maiestuoasă, 
Apoi îi spuse că pe mica Vica a dus-o cu cîteva zile mai 
înainte călugărul György la regină, căreia i-a prezen- 
tat-o în grădina cetăţii. Prinţul, sugaciul, îi zîmbise de- 
odată Vichii şi întinsese mîna spre ea. Vica n-a stat nici 
ea cu mîinile în sîn. L-a luat în braţe aşa cum făcea 
acasă cu copiii de ţăran şi l-a dat huţa fără nici un res- 
pect. Ba, i-a mai şi spus: Mă, blegule, mă! Din ziua 
aceea regina a îndrăgit-o şi a luat-o la curte şi acu n-o 
lasă acasă nici peste noapte. 

La început Gergely ascultă vorbele bătrînului cu in- 
teres, apoi cu ochi strălucitori. I se părea însă cam ciu- 
dat că Cecey ia o poză atît de seniorială şi-l priveşte 
cu oarecare răceală. În cele din urmă se întristă din nou. 

— Ei, ce te-a apucat ? strigă bătrînul la el. Ce te 
uiţi aşa năuc ? 

— Mi-e somn, răspunse Gergely. 

Şi abia îşi putu stăpîni lacrimile. 

Fiindcă în clipa aceea înţelese că mica Eva n-are să 
fie nevasta lui niciodată. 

Ce se petrecuse la Buda ? 

Nimic alta decît că neamţul ar fi vrut să intre în ce- 
tate. Regina l-ar fi şi lăsat, dar boierilor maghiari nu le 
era de loc pe plac să vadă în palatul lui Mâtyâs făcîn- 
du-şi tabără neamţul. Regele maghiarilor trebuia să fie 
în sfîrşit maghiar | 

Chemară în ajutor pe turc, dar pînă să sosească tur- 
cul se apărară singuri. Cînd sosiră primele oşti turceşti, 
nemţii se împuţinaseră. Iar cînd sosi sultanul, cu ordia 
lui grozavă, oastea lui Roggendorf era risipită. 

Călugărul (doar aşa i se spunea vestitului Martinuzzi 
György) ducea în semn de salut sultanului patru sute 
de robi nemți. 

Era însoţit de Török Bálint şi de bătrînul Petrovich 
Péter. 

Sultanul se oprise cu oastea lui la Cserepes, cale de 
o poştă de Buda. Pe boieri îi primi binevoitor în cort 
de mătasă cu turn în vîrf şi înconjurat de un foişor. După 
nume îi cunoştea pe tustrei. Despre călugăr ştia că nea- 
mul unguresc cu capul lui gîndeşte. Pe Török Bálint îl 
cunoştea de pe vremea cînd voise să înfigă flamura cu 
semiluna pe cetatea Vienei. Boierul Bâlint îl tăiase 
atunci pe Kason paşa împreună cu toată oastea lui, iar 
turcii vorbeau de el ca de dracu. 

Despre bătrînul Petrovich, tîlmaciul îl lămuri pe sul- 
tan că e rudă cu regele prunc şi că el fusese acela care 
în 1514 îl doborise de pe cal pe Gheorghe Doja şi-l 
luase rob. 

Cei trei boieri fură conduşi în cort. Tustrei se încli- 
nară. Apoi, cînd sultanul făcu un pas spre ei şi întinse 
mîna, călugărul făcu şi el un pas şi i-o sărută. Bătrînul 
Petrovich, la fel. 

Török Bálint în loc să-i sărute mîna, se aplecă din 
nou şi îl privi pe sultan, palid la faţă, dar mîndru. 

Era o grosolănie ! Pe călugăr îl trecură fiori reci pînă 
şi în măduva oaselor. Dacă ar fi ştiut ce are să se în- 
tîmple, n-ar fi stăruit să vină cu ei. 

Sultanul nici nu clipi măcar. Mîna întinsă spre săru- 
tare o ridică puţin mai sus și o puse pe umărul lui Tö- 
rök Bálint. Îl îmbrăţişă. 

Toate acestea se petrecură într-un chip atît de fami- 
liar, atît de ungureşte, de parcă nici nu s-ar fi putut 
petrece altfel. 

În cort, în spatele sultanului, stăteau cei doi fii ai 
lui, care strînseră zîmbitori mîna boierilor. Fără îndo- 
ială, vor fi fost sfătuiţi dinainte cum să se poarte. După 
aceea s-au retras din nou în spatele sultanului, fixîn- 
du-şi privirile asupra lui Török Bálint, 

Şi putea fi privit. Era un om frumos, plin de fală. 
Cum stătea acolo, în contăşul lui de atlas roşu cu mîne- 
cile despicate, toate celelalte mărimi păleau pe lîngă el. 

Chiar ochiul de berbec bătrîn al sultanului mai des 
se oprea asupra lui Török Bálint decît asupra călugă- 
rului, care făcea temenele înaintea lui şi-i raporta în 
fraze măiestrit ticluite că primejdia nemţească a fost în- 
lăturată şi că poporul maghiar e bucuros să simtă asu- 
pra sa aripa unui aliat atît de puternic. 

Slujba de tălmaci o făcea Suleiman paşa, un boier bă- 
trîn, slab şi bolnăvicios, de obîrşie din Ţara ungurească, 
care ajunsese între turci încă pe cînd era flăcău, aşa 
că vorbea fără greşeală amîndouă limbile. 

El tălmăci frază cu frază cuvîntarea călugărului. 

Sultanul dădea din cap. Apoi, cînd călugărul sfirşi 
cuvîntarea făcând o temenea adîncă, zîmbi : 

— Aşa e cum spui. Am venit fiindcă regele Ioan 
mi-a fost prieten. Soarta poporului său pentru mine nu 
e soarta unui popor străin. În ţară trebuie înscăunată 
pacea. Poporul maghiar trebuie să doarmă liniştit de 
acum înainte : sabia mea va veghea asupra lui în veci. 

Călugărul îşi exprimă bucuria printr-o plecăciune. Bă- 
trînul Petrovich îşi ştergea lacrimile ivite la colţul ochi- 
lor. Doar Török Bálint privea înnegurat înaintea lui. 

— Şi să vedem cu ce popor v-aţi luptat? spuse 
sultanul. 

Încălecă şi, urmat de suita boierilor maghiari, trecu 
călărind la pas prin faţa duiumului de robi, îngenun- 
cheaţi pe prund aproape de Dunăre. 

La dreapta sultanului călărea călugărul, la stînga 
Suleiman paşa. Sultanul însă se întorcea din cînd în 
cînd şi vorbea fie cu Petrovich, fie cu Török Bălint sau 
cu fiii săi. 

Şi rîndurile lungi ale prizonierilor se prosternară în 
faţa sultanului. Cîte unul ridica mîinile ferecate în lan- 
turi, cerînd îndurare. 

— Dărăbani, ticăloşi | spuse sultanul pe turceşte. 
Dar sînt între ei şi oameni puternici. 

— Au fost. Mai puternici chiar decît aceştia, răs- 
punse pe ungureşte Török Bálint, fiindcă sultanul i se 
adresa lui. Au fost cîteva sute, dar aceia nu sînt aici. 

Şi cum sultanul îl privi întrebător, boier Bâlint răs- 
punse în toată liniştea : 

— l-am tăiat eu. 

Se întoarseră la cort. Sultanul nu intră, aşa că îi adu- 
seră un jilţ afară. Nici solilor însă şi nici fiilor sulta- 
nului nu li se aduseră scaune. 

— Ce să se întîmple cu robii, înălțimea ta? în- 
trebă Amhat paşa. 

— Täiați-le capetele, răspunse sultanul cu atîta in- 
diferență de parcă ar fi spus: periați-mi caftanul. 

Se aşeză în fața cortului pe scaun, pe o pernă bro- 
dată cu fireturi aurii. În spatele lui stăteau, ca să-l apere 
de muşte, nu de dragul fastului, doi aprozi cu pene de 
păun în mînă. Căci era pe la sfârşitul lui august şi, o 
dată cu tabăra, călătoreau miriade de muşte. 

Lîngă sultan stăteau cei doi fii ai lui. Iar în faţa 
lui, cu cuşmele scoase de pe cap, boierii maghiari. 

După ce privi o clipă, dus pe gînduri, sultanul se 
întoarse spre Török Bâlint. 

— Pe drum a căzut rob un preot. E din comitatul 
tău. Poate că îl cunoşti. 

Török Bálint înţelese vorbele sultanului, dar îl ascultă 
şi pe tălmaci. 

Îi răspunse pe ungureşte : 

— Nu cunosc pe toţi preoţii din comitatul meu. Pe 
moşiile mele sînt cîteva sute de toate religiile. Dar pe 
“robul acela s-ar putea să-l cunosc. 

— Aduceţi-l aici ! porunci sultanul. 

Şi mijind ochii, privi plictisit în gol. 

De pe malul Dunării se auzea vuietul decapitării. 
Strigăte, rugăminţi, şi toate acestea se amestecau cu 
freamătul taberei. 

Doi seimeni aduseră apoi în grabă, învelit într-un cear- 
ceaf, un trup omenesc. 

Îl lăsară jos în faţa sultanului şi traseră pînza de 
pe faţă. i 

— ÎI cunoşti ? întrebă sultanul, privindu-l dintr-o la- 
tură pe Török Bálint. 

— Cum să nu-l cunosc, răspunse cutremurat Török 
Bâlint. E doar preotul meu | 

Şi privi la cei dimprejur, ca şi cînd ar fi cerut lă- 
muriri. 

Dar fețele dregătorilor turci erau ca înghețate. Nu 
întîlni decît ochi negri cu priviri reci ațintiți asupra lui, 

— O fi păţit ceva, spuse apoi sultanul. Era bolnav 
rău cînd a fost adus în tabăra mea. Înmormîntaţi-l cum 
se cuvine — spuse el slugilor — după legea creştină. 

Apoi se aduseră răcoritoare pe o tavă de argint, în 
pahare de argint. Era o băutură făcută din suc de por- 
tocală şi apă de trandafiri, rece şi aromată. 

Sultanul îl îmbie, zîmbind mieros, mai întîi pe Tö- 
rök Bálint. 

Jupîneasa îi aşternu lui Gergely de dormit într-o 
odăiţă cu ferestrele spre curte. 

Băiatul se simţi bine acolo, mai ales că putea să ră- 
mînă singur cu jalea lui. 

Nu fu surprins cînd află că regina o îndrăgise pe 
micuța Eva. După părerea lui, nu era pe lume fiinţă 
mai demnă de iubit ca Eva. Îl durea însă faptul că ai 
ei erau atît de mîndri de ea.! Vicuska se înălțase pînă 
la curtea reginei, unde nu pătrundeau decît prinții şi 
mai marii ţării. Cum să ajungă acum pînă la ea un 
om neînsemnat ca el, care nu are nici casă, nici blazon, 
nici măcar un cîine ? 

Se întinse pe laviţa acoperită cu o piele de urs, foarte 
roasă, şi îşi culcă pe braţ obrazul scăldat în lacrimi. 

Tristeţea însă are şi o parte bună, pentru că te face 
să adormi şi te mîngiie cu tot felul de vise plăcute. 

Gergely dormi pe pielea de urs aproape o jumătate de 
zi şi cînd se deşteptă zîmbea. 

Ge uită mirat la peretele odăiţei, la icoana sfîntului 
Imre, cel cu piciorul strîmb, apoi iar se mohoriî. Îngro- 

pîndu-şi obrazul în palme, rămase cu coatele pe gė- 
nunchi. În minte i se învălmăşcau în vârtej întîmplă- 
rile prin care trecuse în ultimele două zile, Marele 
lagăr turcesc, captivitatea, moartea preotului, fuga, ceta- 
tea Budei, plecarea micii lui logodnice, schimbarea pă- 
rinților maşteri — toate i se învîrtejeau' în minte. Apoi 
îşi aminti de surul lui şi se întrebă dacă i-or fi dat sare 
să mănînce şi l-or fi adăpat ? Cum o să mai meargă cu 
el pînă la Somogyvâr ? Ce-o să spună cînd l-or întreba 
unde e dascălul lui ? Cine o să-i mai înveţe pe ei de 
acum încolo? De bună seamă că Tinody Sebestyén, 
bardul cu mîna ţeapănă. 

Se ridică şi se scutură ca de nişte visuri rele. Trecu 
în odaie la Cecey. 

— Mamă dragă — îi spuse jupînesei — eu am ve- 
nit ca să vă înştiinţez asupra primejdiei turceşti. Acu 
mă duc înapoi. 

Jupîneasa stătea la fereastră şi tivea o bucată de 
pînză subţire cu fir de aur. Femeile purtau pe vre- 
mea aceea gulere într-aurite. Îl cosea pentru fie-sa. 

— Unde te grăbeşti ? se miră ea. Nici n-am apucat 
să vorbim. Bărbatu-meu nu-i acasă. Poate şi el vrea să 
vorbească cu tine. Dar pe la boierul Bâlint ai fost ? 

Gergely privea în gol. 

— Nu. Nici n-am să mă duc. Am plecat de acasă 
fără să le spun unde mă duc. 

— Dar nici cu preotul nostru nu vrei să vorbeşti ? 

— Unde stă ? 

— Unde să stea ? Aici, cu noi. Dar acum nici el nu-i 
acasă. Înmormîntează. 

— Se mai ciondănesc şi acuma ? 

— Mai mult chiar decît înainte. Acum el ţine cu 
Ferdinand, iar bărbatu-meu cu regele Ioan. 

— Ai bunătatea, jupîneasă, şi-i spune că mă închin 
de sănătate. 

Dinadins nu-i zisese mamă. 

Jupîneasa mai împunse o dată cu acul cusătura şi nu 
răspunse decît după o tăcere de cîteva clipe: 

— Atunci, du-te, fătul meu. Dar mai înainte de a 
pleca trebuie să prînzeşti oleacă. Ţi-am pus bucatele 
deoparte. N-am vrut să-ţi stric odihna, trezindu-te pen- 
tru masă. : 

Gergely plecă capul. De bună seamă, se gîndea dacă 
să primească sau nu. În cele din urmă, ca să nu-i su- 
pere, primi. 

Femeia aşternu o faţă de masă din piele galbenă şi-i 
puse dinainte friptură rece şi vin. 

În timpul acesta veni şi preotul Bâlint. De unde alte- 
ori doar seara îl aducea acasă de pe unde îl ducea cu- 
cernicia, în ziua aceea se întorsese mai devreme, fiindcă 
îl obosise căldura şi munca. 

Era urmat de Cecey. 

Gergely sărută mîna preotului. Apoi, cum preotul îl 
împinse binişor la masă, în timp ce mînca, îi răspun- 
dea la întrebări. 

— Cum ai crescut! se miră preotul. Eşti un om în 
toată firea ! Deşi parcă numai ieri ai plecat de la noii 

Și privi împrejur. 

— Vica unde e? 

— La palat, răspunse Cecey. 

Preotul îl privi întrebător. Cecey răspunse dezvina- 
vățindu-se : 

— A îndrăgit-o tare regina. N-o mai lasă acasă. 

— De cînd? 

— De cîteva zile. 

— Doar n-o fi luat-o lîngă copil ? răbufni preotul. 

— Dar, răspunse Cecey. Dar ne-i fi crezînd că e 
dădacă. Sînt acolo destule dădace. Vicuska e numai 
aşa, ia. 

— Fata ta pe lîngă fiul lui Szapolyai ? sări în sus 
preotul. 

Cecey se plimbă neliniștit prin cameră. 

— Ei şi ce e într-asta ? bombăni Cecey. Nu tu ai 
spus că mai bine maghiarul, chiar dacă-i cîine, decît 
neamţul, chiar de e înger. 

— Dar ca fata ta să legene pe fiul lui Szapolyai ! 

Și strigă furios la Cecey: 

— Tare se mai prostesc oamenii la bătrînețe! Ai 
uitat că tatăl copilului aceluia a fost călău? Ai uitat 
că împreună cu mine ai mîncat din carnea lui Gheorghe 
Doja ? 

Şi trînti scaunul de pămînt de trosni şi sări în bucăţi. 

Gergely scăpă bucătura din gură. Alergă pe scări şi, 
căutîndu-şi calul, fugi fără să-şi mai ia rămas bun. 

În fața palatului regal descălecă şi-şi luă calul de frîu. 

Pe peretele palatului văzu un ceas de soare mare cît 
o roată de car. Soarele tocmai intrase în nori şi arătă- 
torul auriu arunca doar o dungă tare palidă de umbră 
peste cifra IV. 

Gergely cercetă cu privirea ferestrele. Le privi, pe 
rînd, pe toate: pe cele de jos, pe cele de sus, apoi pe 
cele din turn. 

Pe poarta palatului intrau şi ieşeau soldaţi. Un boier 
maghiar bătrîn, gîrbov de spinare, cu barba albă, intră 
şi el agale, urmat de doi grămătici. 

— Daţi-vă la o parte ! strigă straja la cei doi băieţi. 
Ce staţi acolo gură-cască ! 

Bătrînul boier hălăduia tîrşindu-şi picioarele. Trebuie 
să fi fost boier mare, căci toată lumea îi dădea bineţe. 
El însă nu răspundea nimănui. Grămăticii care îl urmau 
duceau hiîrtii înfăşurate sul. La cizmele lor de postav 
aveau înfipte pene de gîscă. La brîu le atîrnau călimări 
de aramă. Cum erau bătuţi de lumina soarelui, umbrele 
li se mişcau grave pe peretele palatului. Gergely văzu 
apoi un soldat lungan şi blond. La început îi zări doar 
picioarele subţirele în cizme şi nădragi roşii, dar îi fu de 
ajuns ca să-l cunoască că era din garda de la Szigetvár. 
Se numea Nagv Bálint. 

Se întoarse şi-şi zori calul spre piaţa sfîntul Gheorghe. 
Nu voia să-l vadă careva dintre oamenii boierului Bâlint. 

Dar mergînd într-acolo; întîlni un alt cunoscut. Era un 
om vioi, cu barba rotundă : Martonfalvai Imre, grămăti- 
cul, clucerul, hotnogul lui Török Bálint, un om de casă 
folositor la toate. 

Gergely trecu în grabă de cealaltă parte a calului, 
uitîndu-se după el să nu-l vadă. Grămăticul Imre însă 
îl văzu. 

— Uite, uite | strigă el. Frățioare Gergely | 

Gergely, roşind pînă la urechi, înălță capul. 

— Ce-i cu tine pe aici ? Ai venit la boier ? Dar boul 
ăsta cu cap de cal unde l-ai găsit? Că nu pare să fie 
dintre caii noştri. 

Lui Gergely îi venea să intre în pămînt de ruşine cu 
vrednicul animal numit bou cu tot. 

Dar îşi reveni repede. 

— La boier am venit, clipi el ruşinat. Unde e? 

— Nu ştiu dacă s-o fi întors. A însoţit convoiul de 
robi în faţa sultanului. Hei, stăpînul nostru e viteaz cum 
nu se mai află | Să fi văzut cum îi toca pe nemți | Azi e 
săptămîna cînd s-o întors din luptă cu brațul drept 
leoarcă de sînge. Regina stătea la fereastră. Trecînd prin 
faţa ei, i-a arătat brațul şi sabia. Acasă n-a dat vreo mo- 
limă printre vite ? 

— Nu, răspunse Gergely. 

— Dar fîntîna veche au curăţat-o robii ? 


— Curăţat. 

— Cei ce îmblătesc grîul nu fură ? 

— Nu. 

— Boierii sînt sănătoşi ? 

— Sănătoşi. 

— Dar stăpîna noastră ? 

— Şi ea. 

— Pe la curtea de la Remete n-ai trecut ? 

— Nu. 

— Nu ştii, au cosit otava ? 

— Nu ştiu. 

— Ei — spuse pgrămăticul, apărîndu-se de muşte cu 
cuşma — unde o să tragi ? Ţi-ai găsit gazdă ? 

— Nu. 

— Vino la mine. Ai adus vreo ştire de seamă ? Sau 
vreo scrisoare pentru stăpîn ? 

— Nu. Am venit doar aşa... 

— Aşteaptă puţin aici. Eu intru la palat. Sau vino şi 
tu cu mine în curtea pentru călăreţi. Apoi ne ducem la 
mine şi te schimbi în haine de sărbătoare. Ai haine ? 
N-ai ? Ei, la? că facem noi rost. Apoi poţi vorbi cu 
stăpînul. 

Îl duse pe diac în curte la umbră. 

Gergely privi în urma omului aceluia iute ca argintul, 
viu şi vorbăreţ. Îl văzu alergînd pe larga scară de mar- 
mură roşie. Apoi se întrebă dacă n-ar fi mai bine să nu 
dea ochi cu boierul Bâlint, ca să nu-l certe. 

Dar de un om ca acesta nu poţi fugi! Te pescuieşte 
ca în undiţă cu privirea lui de departe. Apoi trebuie să 
spună adevărul. Trebuie să mărturisească că... vai, de 
asta nu se poate spune nici cum |... 

Se scărpină după ureche. Îşi munci mintea întrebîn- 
du-se ce să facă, apoi privi din nou la ferestre. 

Privind astfel, zări printr-o deschizătură a curţii co- 
pacii din grădină. Ce-ar fi dacă s-ar furişa acolo ? Să o 
vadă doar aşa de departe pe mica lui Eva. Doar aşa, de 
departe, fiindcă un muritor ca el n-are voie să se apropie 
de regină. 

Oare unde or fi? De bună seamă în partea cealaltă, 
mai umbrită, a palatului, sau în grădină, sau la vreo 
fereastră. Ar cunoaşte-o pe Eva chiar de departe. l-ar 
cunoaşte obrazul delicat şi alb, ochii surîzători de pisică 
blîndă. I-ar face semn cu cuşma. Şi Eva ar putea apoi să 
se întrebe zile în şir dacă o fi fost Gergely acolo sau un 
băiat care seamănă cu el? Sau poate sufletul lui Ger- 
gely ? 

Prin curte se vedeau fire de fîn. De-a lungul zidului 
erau prinse inele groase de fier, ca să-şi lege caii cei ce 
trăgeau la curte. 

Şi-l legă şi Gergely pe-al său, apoi trecu printre sol- 
daţi, cufundat într-o visare tăcută şi se fofilă prin des- 
chizătura aceea prin care se vedeau crengile copacilor, 

Gergely credea că pe acolo se intră în grădină. O şi 
nimerise, nu-i vorbă. Cum putea să se intre printr-un 
loc atît de îngust într-o grădină atît de mare | Nu dădu 
peste nici o uşă. De o parte erau gratii înalte de fier, 
de alta zid de clădire. Odinioară locuiau în partea aceea 
a curţii învățații şi artiştii regelui Matei Corvin, apoi, în 
timpul lui Ulászló, preoţii leşeşti şi slugile, iar mai tîrziu 
slujnicele de la curte. 

Gergely însă nu ştia nimic din toate acestea. Privea 
gratiile albe cu vîrfurile aurite, prin care răzbăteau din 
loc în loc crengile. 

Trecînd de-a lungul lor, privea în grădină. Văzu o 
alee, apoi alta, şi printre ele chioşcuri mici acoperite 
cu olane verzi, smălţuite. Pe gratii mai erau în cîte un 
loc corbi de fier ; din unii nu mai rămăseseră decît piciua- 
rele. Printre crengi zări cîteva pete trandafirii. Erau veş- 
minte femeieşti | 

Inima lui Gergely bătea ca o piuă. 

Furişîndu-se cu grijă de-a lungul gardului şi tot pri- 
vind în grădină, zări în sfîrşit sub un tei bătrîn un grup 
de femei. 

Stăteau în jurul unui leagăn. Erau îmbrăcate în veş- 
minte trandafirii. Doar una era în negru, o femeie cu 
obraz prelung, cu nas ascuţit şi cu mîini subţiri. Faţa îi 
era palidă, ochii negri şi trişti. Nu zîmbea decît atunci 
cînd se apleca peste leagăn, dar şi zîmbetul îi era trist. 

Gergely nu vedea în leagăn. Îl acoperea spatele unei 
femei grase în haine albe. Femeia aceea grasă făcea vînt 
asupra leagănului cu o crenguţă de tei. 

Gergely căută un loc de unde să vadă mai bine prin- 
tre gratii. În jurul leagăntului văzu că erau patru femei ; 
a cincea, mai departe, se tot apleca în jurul unui vas de 
marmură în forma unui potir. 

Alergă de-a lungul gardului pînă în dreptul ei. Era 
într-adevăr mica lui Eva. Dar cît crescuse | Aduna cas- 
tane într-un coş. 

— Vicuska | Vicuska | şopti el printre gratii. 

Fetiţa era la vreo douăzeci de paşi de el. Cînta ceva, 
Şi din pricina asta nu-i auzi chemarea. 

-— Vicuska | Vicuska | 

Fata înălţă capul. Şi privi cu ochi miraţi şi serioşi 
spre gratii. 

— Vicuska | repetă Gergely aproape rizînd. Vicus | 
Vicus | Vino încoace | 

Fata nu-l putea vedea din pricina crengilor de tama- 
riscus, dar îi cunoscu glasul. 

Şi veni ca o căprioară mică. Oprindu-se din loc în loc 
şi luînd-o din nou la fugă, cu ochii ei mari, fără să cli- 
pească de miraţi ce erau. 

— Eu sînt, Vicuska, repetă Gergely. 

Fata răsări în faţa lui. Bătu din palme. 

— Gergă | Cum ai ajuns aici ? 

Cu faţa strălucind de bucurie, îşi întinse obrazul prin- 
tre gratii, ca să i-l sărute Gergely. Aducea cu ea o mi- 
reasmă plăcută, ca de caprifoi înflorit în april. 

Apoi prinseră gratiile mînă lîngă mînă. Gratiile erau 
reci. Miîinile lor calde, obrajii amîndurora îmbujoraţi. 

Băiatul îi povesti în cuvinte puţine cum a ajuns acolo, 
privindu-i faţa, mîinile, îmbrăcămintea. 

Cît crescuse, ce frumoasă s-a făcut | Doar ochii, ochii 
ei de pisică, frumoşi, nevinovaţi, larg, deschişi, au rămas 
aceiaşi. 

Altul poate n-ar fi găsit-o frumoasă pe fată. Era la 
vîrsta în care doar mîinile şi picioarele se dezvoltă. Obra- 
zul îi era încă crud, pieptul încă băieţesc, părul încă 
scurt, dar lui Gergely i se păreau frumoase. Îi plăceau 
mîinile mari ale fetei. Le simţea albe şi catifelate. Îi 
admiră apoi, printr-o lungă privire, picioarele încălţate 
în conduri frumoşi. 

— Ți-am adus un inel, spuse Gergely. 

Şi scoase din buzunar inelul cel mare turcesc. 

— Bunul meu maestru mi l-a lăsat moştenire. lar eu 
ţi-l dau ţie, Vicuska. 

Vicuska luă în mînă inelul şi privi încîntată montura 
lui, în care străluceau o semilună de topaz şi stele de 
diamant. Apoi şi-l puse pe deget şi zîmbi. 

— Ce inel mare | Dar e frumos ! 

Şi cum îi era prea larg, îşi vîri două degete în el. 

— Mi-o fi bun cînd oi fi mate, spuse ea. Pină atunci 
păstrează-l la tine. 

Apoi, cu o francheţă de copil, adause: 

— Cînd o să fiu soţia ta. 

Faţa lui Gergely se însenină, iar ochii i se umeziră : 

— N-ai să fii soţia mea, Vica. 

— Nu ? întrebă surprinsă fata. 

— Tu trăieşti doar printre regi şi prinți. N-o să te 
dea unui om de rînd ca mine. 

— Ei, nu ! aruncă din cap Vica. Crezi că eu dau ceva 
pe ei? Mi-a spus şi regina într-un rînd să-l iubesc pe 
rege, că îmi găseşte ea un logodnic aşa şi aşa, cînd oi fi 
mare. Am eu logodnic, i-am răspuns. Am spus şi cum te 
cheamă, şi că tatăl tău adoptiv e Török Bálint. 

— l-ai spus ? Şi ea ce-a zis? 

— A rîs de să cadă de pe scaun. 

— E şi ea în grădină ? 

— Da. E cea în negru. 

— Aşa ? 

— Da. Spune, nu-i frumoasă ? 

— E frumoasă, dar eu mi-o închipuiam şi mai fru- 
moasă. 

— Mai frumoasă | Păi, nu-i destul de frumoasă ?| 

— N-am văzut-o cu coroană pe cap. 

— Dacă vrei poţi vorbi cu ea. E o femeie foarte bună. 
Ungureşte nu ştie. 

— Dar cum? 

— Leşeşte, nemţeşte, latineşte, franţuzeşte, adică tot 
felul de limbi, numai ungureşte nu. Numele tău îl pro- 
nunţă aşa: Kerkö. 

— Ce să vorbesc eu cu ea ? şovăia Gergely. Deşi ştiu 
cîteva cuvinte nemţeşti. Dar spune-mi, Vicus, dacă am 
să mai vin la Buda, cum aş putea să mai vorbesc cu tine ? 

— Cum ? Păi, am să-i spun reginei să dea poruncă 
să ţi se dea voie să intri la palat. 

— Şi-o să mi se dea voie? 

— Cum să nu ? De dragul meu face orice. Îmi dă şi 
din apa ei aromatică. la miroase-mi mîneca hainei. Aşa-i 
ce frumos miroase ?! Toate reginele miros aşa de frumos, 

Apoi mi-a arătat şi cartea ei de rugăciuni. Ce chipuri 
frumoase sînt în ea | Sfînta Maria e în veşminte de mă- 
tase albastră. E minunată ! 

De sub tei se auzi un scîncet ca un mieunat de pisi- 
cuţă călcată pe coadă. 

Eva tresări. 

— Vail Micul rege s-a trezit. Aşteaptă aici, Gergă. 

— Vicus, nu te pot aştepta, mai vin şi mîine. 

— Bine, răspunse fata. În fiecare zi la ora asta să 
fii aici. 

Socoteala de acasă nu se potriveşte cu cea din tîrg. 

După ce sosi acasă Török Bálint, nu primi pe nimeni 
timp de cîteva ore. Se închise în odaia lui şi se plimbă 
încoace şi încolo. În odăile de jos se auzeau paşii lui 
grei, măsuraţi. 

— E supărat stăpînul, spuse neliniştit Martonfalvai. 
Nădăjduiesc că nu pe mine. 

— Dar dacă m-o mai vedea şi pe mine! se îngrozi 
Gergely. 

Și se scărpină în cap. 

Martontalvai de trei ori urcă scara pînă să îndrăz- 
nească să intre. 

Török Bálint stătea la fereastra ce dădea spre Dunăre. 
Era îmbrăcat în veşmintele în care fusese la sultan. Nici 
sabia de gală cu teaca împodobită cu catifea nu şi-o 
descinse. 

— Ce e ? întrebă răstit. Ce vrei Imre ? N-am chef de 
vorbă. 

Martonfalvai făcu o plecăciune respectuoasă şi se în- 
toarse. 

Se opri în foișor şi se scărpină tulburat la rădăcina 
urechii. Fiindcă nici să vorbească nu-i bine, că boierul 
Bálint cînd e supărat, e ca un nor purtător de furtună: 
uşor porneşte din el trăsnetul. Dar poate că nici să tacă 

nu e bine. Întotdeauna stăpînul primeşte bucuros pe ori- 
cine vine de acasă. 

Casa lui Török Bálint se învecina cu poarta dinspre 
Fejervâr. Ferestrele ei dădeau unele spre Pesta, altele 
spre Gellerthegy. Martonfalvai fu ajutat să iasă din în- 
curcătură tocmai de faptul că, privind pe fereastră, îl 
văzu intrînd pe poarta casei pe Verbâczy. 

Se întoarse repede şi deschise din nou ușa. 

— Înălţate stăpîne, vine boierul Verböczy. 

— Sînt acasă ! răspunse Török Bálint. 

— E şi Gergely aici, spuse grămăticul într-un răsu- 
flet. Micul Bornemissza. 

— Gergely ? Singur ? 

— Singur. 

— Cum a ajuns aici ? Să vină înăuntrul! 

Gergely ajunse la uşă o dată cu Verbâczy, bătrînul 
gîrbov cu barba căruntă. 

Cum Martonfalvai făcu o plecăciune adîncă, Gergely 
îl imită, 

Cu boierul acesta bătrîn se întîlnise adineauri la 
poarta palatului. Înaintea lui duceau grămăticii cu pene 
de gâscă sulurile de hîrtie. (Era un om vestit | Cînd era 
flăcău îl văzuse pe regele Matei Corvin.) 

— Bine ai venit, unchiule ! se auzi din odaie glasul 
bărbătesc, profund, al lui Török Bálint. 

Îl privi apoi pe Gergely. 

— Îngăduie-mi, unchiule, să vorbesc mai întîi cu fiul 
meu de suflet. Vino înăuntru, Gergely | 

Gergely nu mai ştia pe ce lume se află: sta ca un 
stîlp între cei doi boieri. 

Bálint îl privi strîngînd din sprîncene : 

— S-a întîmplat ceva acasă ? 

Nu răspunse. 

— Cu cine ai venit ? Cu preotul ? 

— Cu el. 

Şi păli. 

— Şi cum aţi căzut robi ? Preotul a murit. Au fost și 
băieții mei cu voi ? 

— Nu. 

— Cum aţi ajuns la turci ? 

Bătrînul Verbăczy interveni : 

— Ei, ei, nepoate Bálint — spuse el cu un glas adînc, 
plin de bunătate — nu striga aşa la bietul copil. Nu vezi 
că-l sperii ? 

Şi se aşeză în mijlocul odăii pe un jilț negru de piele. 

Băiatul, auzind cuvîntul „sperii“, îşi reveni de parcă 
ar fi fost stropit cu apă pe faţă. 

— Aşa — răspunse el deodată plin de curaj — că am 
vrut să-l aruncăm în aer pe împăratul turcesc, 

— Per amorem | se îngrozi Verbâczy. 

Török Bâlint tresări şi el. 

Băiatul — fie ce-o fi — îi povesti cum duseră praful 
de puşcă la şosea şi cum îl confundase preotul pe sultan 
cu paşa. 

Verbăczy îşi frînse mîinile. 

— Ce lucru nesocotit | Ce prostie aţi făcut, fătul meu | 

— Prostia e — spuse Török Bálint, bătînd cu sabia în 
podea' — că a greşit preotul şi nu l-a recunoscut pe 
sultan. 

Şi cei doi boieri se uitară unul spre celălalt. 

— Sultanul ni-e prieten | spuse Verbăczy. 

— E pieirea noastră | răspunse Török Bálint. 

— E un domn cu gînduri nobile | 

— Un ticălos ce poartă coroană | 

— Eu îl cunosc, tu nu! Eu am fost la el la Constan- 
tinopol... 

— Cuvintul păgînului nu-i Sfînta Scriptură. Şi chiar 
de-ar fi Sfînta Scriptură, ei au altă scriptură, noi alta. 
Legea lor spune că creştinii nu-s buni decît de sfişiat. 

— Te înşeli. 

— Dare-ar Dumnezeu să fie cum zici, unchiule, dar 
mie nu-mi miroase a bine vizita asta. Eu plec de aici, 
plec acasă. 

Şi întorcîndu-se spre Gergely, spuse : 

— Băiete, aţi fi putut salva Ţara ungurească | 

Şi glasul îi era plin de durere. 

A doua zi dimineaţă Martontalvai îi trezi pe Gergely, 
scoţînd din dulap şi punînd pe masă un costum de aprod 
din mătase albastră. 

— Stăpînul îți porunceşte să te îmbraci. La ora zece 
să fii în curte. Te duci cu dumnealui la palatul regal. 

Şi văzu de Gergely ca o mamă grijulie. Îl ajută să 
se spele, să se îmbrace. Îl pieptănă cu cărare la mijloc. 
Nasturii de aur îi lustrui cu piele de cerb. Ba vru să-i 
tragă pe picior chiar şi botforii de culoarea vişinie. 

— Asta nu! rîse Gergely. Prea mă crezi papă-lapte ! 

— Nu ţi-e frică ? 

— De ce să-mi fie frică, jupîne pisare ? Stăpîna mea 
e mai mare doamnă decît regina, deşi n-are coroană 
pe cap ! 

— Drept ai grăit — spuse prămăticul şi-l privi cu 
dragoste pe băiat de sus pînă jos — dar vezi tu, e to- 
tuşi regină. 

Cînd se duse cu Török Bálint la palat, un aprod regal 
le ieşi grăbit înainte. 

— Înălţate stăpîne — spuse el gîfiind — m-a trimis 
măria sa regina, să vii îndată la curte. Soseşte nu ştiu 
ce paşă cu daruri, comori şi scumpeturi, cum nu s-au 
mai văzut, 

Török Bálint se întoarse spre unul din valeţii care-l 
însoțeau : 

— Scump o să le plătim, o să vedeți ! 

Oştenii rămaseră în curte. Boierul Bálint şi Gergely 
urcară scara de marmură albă. 

Halebardierul, ce era de strajă la uşă, dădu onorul, 
ridicînd halebarda şi arătă spre dreapta : 

— Măria sa vă pofteşte, boieri dumneavoastră, în sala 
tronului. 

— Tu vii cu mine, spuse boierul Bálint, privind pe 
Gergely care-l urma. Să stai în spatele meu la patru-cinci 
paşi. Şi să stai ca un oştean ! Să nu vorbeşti cu nimeni I 
Să nu-ţi dregi glasul tuşind, să nu scuipi, să nu caşti, să 
nu-ți bagi degetul în nas. 

Săli cu bolți înalte ; pereţi colorați cu ornamente de 
piatră, peste tot steme cu coroane strălucind de aur, uşi 

înalte şi late, iar pe una din bolți stele argintii ; covoare 
roşii, groase, care înăbuşesc zgomotul paşilor. Pe Ger- 
gely îl năuci atîta fast. 

I se părea că în fiecare ungher stă un duh încoronat 
şi şopteşte : 

„Păşiţi pe urmele regilor | Respiraţi aerul respirat de 
regi |“ 

În sala tronului adăstau cinci diregători în veşminte 
strălucitoare. În spatele lor aprozi şi ofiţeri. Lîngă tron 
însă nu era încă nimeni. 

Sala era boltită, ca celelalte, iar stelele bolţii de mă- 
tase albastră, de culoarea cicoarei, înfăţişa cerul din 
ceasul în care poporul şi-l alese rege pe Matei Corvin. 

În spatele tronului, un covor mare de purpură cu 
stema ţării, ţesută în fir de aur. Înăuntrul stemei ţării, 
o altă stemă mică : pe un scut ţinut de îngeri doi inorogi 
albi şi doi lupi — deasupra vulturul leşesc. Stema fami- 
liei Szapolyai — şi vulturul leşesc al reginei. 

În faţa lui Török Bálint păşi un hotnog curtean. 

— Înălţate stăpîne, te cheamă măria sa. 

Gergely rămase singur printre aprozi şi grămătici. 

Se întoarse spre doi tineri care stăteau de vorbă 
lîngă el: 

— Numele meu e Bornemissza Gergely. Sînt aprodul 
lui Török Bálint. 

Unul dintre ei, un tînăr blond, bronzat de soare, cu 
privirea veselă, îi întinse mîna. 

— Sînt Zoltay István, din oastea boierului Batthyány. 

Celălalt, un flăcău bondoc, scurt în gît, rămase cu 
braţele încrucişate şi privi peste umerii lui Gergely. 

Gergely se uită la el surprins. (Te pomeneşti că dom- 
nişorul ăsta cu cap de taur îl tratează cu dispreţ.) 

— Sînt Bornemissza Gergely, repetă el înălţînd capul, 

Cel cu cap de taur îl privi peste umăr: 

— Puțin îmi pasă | Numele unui aprod e taci din gură. 

Gergely roşi. Fulgeră cu privirea pe tînărul acela în- 
gîmfat. 

— Nu sînt aprodul tău |! Iar acela al cui sînt, nu mă 
numeşte faci din gură, ci nu răbda ocara | 


169 


Cel cu cap de taur îl măsură cu privirea de sus 
pînă jos. 

— Lar că am să-ți spun eu cum mă cheamă cînd vom 
ieşi în curte. 

Şi ridică mîna cu înţeles. 

Zoltay păşi între ei. 

— Ei, ei, Mekcsey, doar n-o să-ţi pui mintea cu co- 
pilul acesta | 

— Dacă mi se aduce o jignire, nu-s copil! scrîşni 
Gergely. Mie Dobó István mi-a încins sabia la brîu cînd 
eram încă de şapte ani. Şi mi-a dat numele de viteaz, 

La, numele Dobó, Zoltay se întoarse şi puse mîna pe 
umărul lui Gergely : 
` — Ia te uită — îl privi el mirat — n-ei fi tu copilul 
acela care a luat calul unui ienicer ? 

— Ba eu | răspunse Gergely mîndru. 

— Unde, pe lîngă Pecs ? 

— Pe Mekecsek. 

— Ei, frăţioare, dacă tu eşti acela, lasă-mă să-ţi mai 
strîng o dată mîna. 

Scutură şi strînse mîna lui Gergely, apoi îl îmbrăţişă. 

Mekcsey era întors cu spatele spre ei. 

— Cine e bădăranul acesta ? întrebă Gergely. 

— E băiat bun — zîmbi Zoltay — doar cîte o dată 
scoate ghimpi. 

— Eu nu pot să îndur una ca asta ! zise Gergely, 

Și lovindu-l pe Mekcsey pe umăr, spuse: 

— Ascultă boierule... 

Mekcsey se întoarse. 

— La miezul nopţii în piața sfîntului Gheorghe putem 
face cunoştinţă. 

Şi lovi sabia cu palma. 

— Voi fi acolo | răspunse scurt Mekcsey. 

Zoltay clătină din cap. 

Între timp veniră tot mai mulţi şi mai mulţi boieri. 
În sală se răspîndi miros plăcut de pomadă de mustăţi. 
Apoi deodată, ca şi cînd ar fi suflat o boare de-a lungul 
sălii, se porni o mişcare. Doi halebardieri intrară pe uşă. 
Îi urmau cîţiva dregători de la curte: marele stolnic 

(mareşalul curţii), cămăraşul (şambelanul), un preot în 
rasă neagră (de bună seamă capelanul curţii), patru paji 
mici, apoi regina ; în urma ei, fratele György, Török 
Bálint, Verbâczy, Batthyány Orban şi bătrînul Petrovich. 

Gergely privi îmbujorat spre uşă. Mai aştepta să vină 
cineva. Credea că aşa cum pajii regilor sînt băieţi, pajii 
din suita reginelor trebuiau să fie fete. Da’ nici unul din 
paji nu era fată. 

Regina era îmbrăcată în negru, cu voaluri de doliu. 
Doar pe cap îi strălucea o coroană îngustă în formă de 
lună, încrustată cu diamante. Se opri în dreptul tronului. 
Doi curteni se aşezară îndărătul ei. lar marii diregători 
şi boierii lîngă ea. 

Regina privi prin sală, mai întrebă ceva încet pe fra- 
tele György, apoi se aşeză pe tron. 

Fratele György făcu semn celor ce stăteau la uşă. 


În sală intră solul sultanului: un om bine făcut, îm- 
brăcat în veşminte de mătase albă cu ceaprazuri de aur. 
Păşind pe uşă, făcu o temenea pînă la pămînt. Apoi, în 
grabă mare, se duse pînă la covorul tronului. Acolo în- 
tinse mîinile înainte şi se prosternă. 

Împreună cu el erau zece băieţi negricioşi, un fel de 
aprozi, în veşminte de culoarea lămiii. Şi ei intrară gră- 
biţi. Aduceau doi cîte doi cîte o ladă acoperită cu cati- 
fea violetă. Puseră lăzile jos deo parte şi de alta a agăi 
şi se prosternară şi ei pe covor îndărătul lăzilor. 

— Bine-ai venit, Ali aga, spuse atunci regina în limba 
latină. 

Glasul îi era o şoaptă uşoară. Nu se ştia dacă era slabă 
de piept sau era ea aşa, un suflet tremurător ca frunza 
de plop. 

Turcul se ridică de jos. Abia atunci se văzu ce arab 
frumos era. Să fi tot avut vreo patruzeci de ani. 

— Slăvită regină — spuse el pe latineşte, cu voce 
răgușită ca atunci cînd te scoli din somn — aduc în faţa 
tronului tău salutul puternicului padişah. El te roagă 
să-l primeşti cu aceeaşi bunăvoință cu care ţi-l trimite el. 

La un semn al lui, aprozii deschiseră capacele lăzilor 
şi aga scoase din ele, unul cîte unul, strălucitoare lan- 
turi de aur, brățări, valuri de mătase şi catifea, o sabie 
bătută cu pietre scumpe şi un buzdugan. 

Le puse pe covor la picioarele reginei. 

Pe fața palidă a reginei înflori trandafirul roşu al 
bucuriei. 

Aga mai deschise o cutie de cristal ferecată în fili- 
gran de argint şi o întinse reginei. Scînteiau în ea inele 
din comorile cele mai frumoase ale Orientului de basm. 
Regina se uită la inele încîntată ca orice femeie. 

— Sabia şi buzduganul, măria ta, sînt un dar al stă- 
pînului meu pentru maiestatea sa cea mică, continuă 
Ali apa. Iar în curte se află trei cai arabi pur sînge, pe 
care i-au trimis cele două beizadele, împreună cu săru- 
tarea lor frăţească, maiestăţii sale János Zsigmond. Poate 
ar binevoi mărita doamnă să arunce o privire : i-am aşe- 
zat în aşa fel, încît să poată fi văzuţi de la fereastră. 

Regina se ridică şi împreună cu înalții diregători se 
îndreptă spre fereastra ce da înspre curte. Trecînd pe 
lîngă el, Gergely simţi adiind acel fin parfum de capri- 
foi pe care-l cunoştea de la Vica. Un oştean din gardă 
trase la o parte draperiile groase ale ferestrei. În sală 
năvăli lumina soarelui. Punîndu-şi mîna streaşină la ochi, 
regina privi în curte. 

Şi văzu trei bidivii mici, minunaţi, cu tacîm oriental 
scump, ferecat în aur — şi în jurul lor oameni de la curte 
ce priveau cu mirare. 

Regina schimbă cîteva vorbe cu fratele Martinuzzi. 

Acesta se adresă solului : 

— Majestatea sa e impresionată de darurile prea mi- 
lostivului sultan, ca şi de acela ale celor două beizadele, 
şi le mulţumeşte cu recunoştinţă. Spune stăpînului tău, 
prea milostivului sultan, să hotărască o oră pentru primi- 
rea solilor măriilor lor, regelui şi reginei, care vor tălmăci 
mulţumirile lor milostivului padişah. 

Regina dădu din cap şi puse mîinile pe braţele jilțului, 
dînd să se ridice. Dar aga nu isprăvise ce avea de spus. 

— Toate aceste daruri — continuă el-cu o privire de 
bufniță — puternicul padişah le trimite în semn că el îl 
priveşte pe măria sa regele loan Szigismund drept fiul 
său, iar pe măria sa regina drept fiica sa. Şi cea mai 
mare bucurie a sa ar fi să poată vedea pe măria sa re- 
gele, fiul răposatului său prieten regal, şi să-i dea săru- 
tarea sa părintească. 

Regina păli. 

— De aceea — continuă solul cu aceeaşi figură de 
bufniţă — puternicul padişah roagă pe măria ta să bine- 
voiască a-l urca în rădvan pe micul rege împreună cu 
doica sa şi a-l trimite la el, însoţit de o suită demnă de el. 

Şi apăsă tare pe cuvintele suită demnă de el. 

Atunci nu le înţelese nimeni. Le-au înțeles însă toţi a 
doua zi. 

Regina era albă ca peretele. Se rezemă de spătarul 
tronului, de teamă să nu leşine. În sală trecu încet un 
murmur de groază. 

Lui Gergely îi era frig. 

— Ce-a spus ? întrebă în şoaptă Mekcsey, , 

— N-am înţeles bine, răspunse Zoltan. 

Şi se întoarse spre Gergely : 

— Tu ai înţeles ? De bună seamă, ştii mai bine lati- 
neşte decît noi. 

— Am înţeles — se mîndri Gergely — şi ţie am să-ți 
spun. 

Dar mai înainte de a apuca să-i spună, glasul turcului 
se auzi din nou. 

— Nu-i pricină de îngrijorare. Puternicul padişah e 
înfricoşător doar cu duşmanii săi, cu prietenii e prieten. 
De altfel, ar fi venit chiar el să dea glas simţămintelor 
bune care-l însuflețesc, dacă legea noastră n-ar opri acest 
lucru, mărită doamnă ! 

Şi tăcu. Se aştepta să-i răspundă regina sau fratele 
Martinuzzi. Nu-i răspunse însă nimeni. 

— lar stăpînul şi împăratul meu — continuă turcul cu 
aceeaşi privire de bufniţă — doreşte ca din suita măriei 
sale Ioan Szigismund să facă parte toţi boierii care s-au 

distins în apărarea Budei. Doreşte să cunoască pe eroii 
maghiari ; pe toţi îi socotește eroii săi. 

Cum nu i se răspunse nici acum, se închină şi spuse: 

— Cu acestea mi-am îndeplinit misiunea din partea 
puternicului padişah şi aştept răspunsul vostru prea 
milostiv. 

— Îl vom da după-masă la trei ceasuri, răspunse în 
locul reginei fratele György. Măria sa împăratul are să 
fie mulţumit cu răspunsul nostru. 

Regina se ridică. Îi făcu semn lui Török Bálint, iar 
după ce se apropie acesta de tron, îşi petrecu braţul pe 
după braţul lui. Se vedea limpede că abia se putea ţine 
pe picioare, 

Ali aga colindă apoi casele marilor demnitari. Îl vizită 
pe fratele György, pe Török Bálint, pe Petrovich Péter, 
care era nu numai ruda micului rege, ci şi tutorele lui, 
Apoi se duse la Verbăczy, la Batthyány Orbán şi la Pod- 
maniczky János. 

Boierilor le dărui caftane scumpe cu vorbe mieroase. 
Cel mai fastuos caftan i-l dărui lui Török Bálint. Era din 
mătase galbenă grea şi ajungea pînă la gleznă. Pe cîtă 
vreme celelalte caftane erau toate la fel, de culoare vio- 
rie, cu căptuşeală de mătase galbenă portocalie, acesta 
unul era de culoarea floarei soarelui cu căptuşeală din 
mătase albă spumoasă. 

lar brîul ţesut din fire de aur era un lucru atît de 
migălos, că acela care îl făcuse trebuie să fi îmbătrînit 
lucrîndu-l. Nasturii caftanului, de la gît la brîu, erau 
nasturi de aur bătuţi în diamante. 

Cum oamenii de casă se înghesuiau să se minuneze 
de acel dar, Török scutură din cap, zîmbind: 

— O fi bun de plapumă. 

Apoi, posomorîndu-se, spuse : 

— Pregătiţi-vă de drum | După-masă plecăm acasă ! 

La ceasul trei se duse din nou la palat. Marii demni- 
tari îl aşteptau cu toţii în sala bibliotecii. 

— Regina nu cedează, spuse fratele György neliniştit, 
Te rog vorbeşte tu cu ea. 

Török Bâlint dădu din umeri. 

— Eu am venit să-mi iau rămas bun. 

Marii boieri înmărmuriră. 

— Ce-ţi trece prin minte ? 

— Simt că se apropie furtuna. Nu vreau să mă prindă 
în afara birlogului meu. 

— Te joci cu soarta ţării | murmură Verböczy. 

— Eu o hotărăsc ? 

— Nu trebuie să-l supărăm pe sultan. 

— Să-i fac pe plac, dîndu-i propriul meu cap? 

— S-a tulburat la minte! spuse Verbâczy supărat, 
dînd într-una din umeri. Păi nu ţie ţi-a trimis cel mai 
frumos caftan ? Nu pe tine te-a îmbrăţişat mai mult? 

Török Bálint se rezemă cu coatele de suportul globu- 
lui pămiîntesc, mare, albăstrui, şi dădu din cap privind 
pe gînduri. 

— Păsărarul deştept acelei păsări îi fluieră mai fru- 
mos pe care şi-o doreşte mai mult în colivia lui. 

Straja de la uşă dădu în lături canaturile, semn că 
regina îi aştepta pe boieri. 

Înăuntru începu o discuţie lungă şi chinuitoare. Re- 
gina era îngrijorată de soarta fiului ei. Marii boieri in- 
vocau soarta țării şi a naţiunii împotriva unui răspuns 
negativ la cererea sultanului. 

— Tu nu spui nimic ? îl întrebă regina pe Török Bá- 
lint, care, rezemat de perete, stătea mut şi posomorît. 

Bâlint tresări ca deşteptat dintr-un vis. 

— Eu am venit doar să-mi iau rămas bun, maiestate | 

— Rămas bun ? îşi arătă uluirea regina cu îndurerare. 

— Chiar azi sînt nevoit să plec. S-au ivit acasă unele 
pricini care nu-mi îngăduie să mai rămîn nici o clipă. 

Regina îşi frămîntă nervoasă mîinile. 

— Aşteaptă. Ia loc, dacă nu te simţi bine. Spune ce 
să facem ? 

Török Bálint dădu din umeri : 

— Eu n-am încredere în turc. Pentru turc creştinul 
nu-i decît un cîine. Ar fi o greşeală să-i dăm în mînă 
odrasla regească. Spuneţi că-i bolnav. 

Verbâczy bombăni : 

— O să răspundă: Aştept pînă s-o face bine. Şi o să 
rămînă aici pe capul nostru. O să trebuiască să-i hrănim 
ordia, caii. 

Fratele György bătu din picior mînios : 

— Gîndeşte-te şi la ţară! Sultanul a venit cu oaste 
mare. Noi l-am chemat. A fost prietenul regelui răposat : 
trebuie să-i îndeplinim dorinţa. Dacă va vedea că nu ne 
încredem în el, cine ştie dacă nu se va răzbuna pe noi? 
Şi atunci n-o să-l mai numească pe măria sa fiul său, 
ci robul său. 

Regina îşi apăsă mîinile pe tîmple şi se rezemă de spă- 
tarul scaunului. 

— Oh, vai mie, femeie neputincioasă !... Se spune că-s 
regină, dar chiar un cerşetor care se tîrăşte pe pămînt 
are mai multă putere ca mine !... Pe pom nu-l doare de-i 
rupi floarea, oh, dar inima de mamă a frămîntat-o Crea- 
torul din suferinţă ! 

În timp ce se petreceau acestea în sală, Gergely aş- 
tepta în anticameră. 

Stînd acolo lîngă soba de faianţă albă, înaltă, simţi 
trecîndu-i peste obraz ceva ca un păianjen. Duse mîna 
repede la faţă. Cînd colo, prinse o pană de păun. 

Soba era aşezată între două odăi şi pe lîngă ea se 
putea vedea în cealaltă odaie. 

— Gergely | se auzi un glas în şoaptă. 

Gergely, tresărind fericit, se apropie de deschizătură. 

Şi văzu acolo fața Vicăi, ochii ei neastîmpăraţi, pri- 
vindu-l din odaia vecină. 

— Vino pe sală, şopti fata. 

Gergely se strecură afară. Fata îl aştepta în firida fe- 
restrei. Îl prinse de mînă. 

— Vino în grădină |! 

Şi-l trase după ea. 

Trecură grăbiţi prin vreo patru sau cinci odăi. Toate 
aveau pe jos covoare groase şi draperiile trase la feres- 
trele dinspre soare. Pe pereţi, portrete ale regilor şi 
icoane. Pe unul, un tablou înfăţişînd o luptă de călăreți. 
Mobilele şi pereţii erau poleiţi cu aur. Una din camere 
era de culoarea racului, alta de culoarea crinului, a treia 
albastră ca levănţica. Tot alte şi alte culori. Doar sobele 
erau albe. Focul se făcea de afară. Prea multă mobilă 
nu era în nici una. 

Coborînd pe o scară largă — Vica alerga înainte — 
ajunseră în sfîrşit într-o grădină. 

Gergely respiră uşurat. 

— Sîntem singuri, zise Vica. 

Era îmbrăcată într-o haină albă, dintr-o pînză uşoară 
de vară, rotunjită pe lîngă gît. Părul împletit în cozi îi 
atîrna pe spate. În picioare avea pantofi de safian roşii. 
Stătea pe aleea umbroasă lîngă un boschet. Stătea zîm- 
bind că Gergely o admiră. 

— Sînt frumoasă ? 

— Frumoasă! răspunse Gergely. Tu eşti întotdeauna 
frumoasă. Eşti o porumbiţă albă. 

— Haina asta regina mi-a făcut-o. 

Şi-l luă de braţ pe Gergely. 

— Vino să stăm colo sub tei. Am atîtea să-ţi spun şi 
poate şi tu mie. Ţi-am cunoscut glasul îndată, atunci 
cînd m-ai strigat printre gratiile de fier, dar nu-mi venea 
să cred că «eşti tu. M-am gîndit de multe ori la tine. Şi 
astă noapte te-am visat. l-am spus şi reginei în ziua aceea 
că eşti aici. A: spus că îndată ce-o să plece turcul, vrea să 
te vadă. 

Se aşezară sub tei pe o bancă de marmură, ale cărei 
două braţe erau doi lei aşezaţi pe labe. De acolo se 
vedea Dunărea şi, pe celălalt mal al Dunării, Pesta. 
Pesta e un tîrg mic, şters, înconjurat de un zid de piatră 
înalt. Înăuntrul zidului, case mici, fără caturi, şi un turn 
de strajă, desigur. În afara zidului, cîmp nisipos galben. 
În fund, cîte un copac bătrîn. Gergely însă nu privea 

nici la Dunăre, nici la Pesta, el se uita doar la Vica. 
Privea uimit fața ei curată ca nalba albă, dinţii superbi, 
bărbia rotundă, gîtul subţire, ochii ei ovali nevinovaţi. 

— Ei, acu vorbeşte şi tu, spuse fata zîmbind. Cum o 
duci la curtea lui Török ? Mult timp o să mai înveţi 
carte ? Ştii că eu învăţ să pictez ? Ei, ce te uiţi aşa la 
mine ? Spune şi tu ceva ! 

— Mă uit cît ai crescut, cît eşti de frumoasă | 

— Asta mi-a spus-o şi regina. Zicea că de acum mă 
sumet fată mare. Dar mîinile şi picioarele n-o să-mi fie 
mai mari. Fiindcă mîinile şi picioarele fetelor cresc doar 
pînă la treisprezece ani. Şi tu eşti frumos, Gergely. 

Obrazul i se îmbujorase şi-şi acoperi ochii cu mîna, 

— Vai ce vorbe zănatece mai spun | Nu mă privi. Mi-e 
ruşine | 

Dar şi băiatul era tulburat. Roşi pînă în vîrful ure- 
chilor. 

Tăcură cîteva clipe. O rîndunică ce se odihnea pe o 
crenguţă uscată a teiului ciripi. Poate pe ea o ascultau, 
Da' de unde! Ascultau o muzică mult mai frumoasă. 
Aceea care răsuna în inimile lor. 

— Dă-mi mîna, spuse băiatul. 

Fata i-o întinse cu drag. 

Băiatul luă mîna fetei. Vica aştepta să vadă ce va 
spune. Dar Gergely tăcea şi se uita la dînsa. Apoi deo- 
dată îi ridică mîna şi i-o sărută. 

Vica roşi. 

— E frumoasă grădina asta, spuse Gergely doar ca 
să zică ceva. 

Tăcură iar. O frunză de tei se desprinse din creangă 
şi căzu în faţa lor. O urmăriră cu ochii, amîndoi, apoi 
băiatul spuse :. 

— Totul s-a sfîrşit, 

Asta o spuse atît de trist, că fata îl privi speriată. 

Gergely se ridică. 

— Să plecăm, Vica. S-ar putea să vină taica-stăpînul. 

Se ridică şi Vica. 

Îl luă din nou de braţ pe Gergely. Se alipi de el: Aşa 
merseră vreo zece paşi. Atunci fata spuse: 

— De ce zici că totul s-a sfîrşit ? 

— Fiindcă s-a sfîrşit, dădu Gergely din cap. 

Mergeau încet, în tăcere. Gergely oftă : 

— Simt că n-o să fii nevasta mea. 

Vica îl privi surprinsă. 

— Iar eu simt că am să fiu. 

Băiatul se opri. O privi în ochi. 

— Mi-o juri? 

— Ți-o jur. 

— Pe sufletul tău ? 

— Pe sufletul meu. 

— Şi dacă părinţii tăi vor avea pe altul ? Dacă regina 
îţi va găsi pe altcineva ? 

— O să le spun că noi ne-am logodit. 

Gergely dădea din cap neîncrezător. 

Urcară treptele. Trecură iar prin odăi. La uşa care 
dădea în coridor, Vica îl strînse de braţ pe Gergely : 

— Cît stă turcul pe aici nu ne mai putem întilni, decît 
dacă vii cu boierul Bálint. Atunci să stai aici lîngă sobă. 
Şi eu am să vin să te văd. 

Gergely o luă de mînă. Fata simţi că lui Gergely îi 
tremură mîna. 

— Îmi dai voie să te sărut ? întrebă Gergely. 

Mai înainte se sărutau fără să se mai întrebe. Dar 
Gergely simţea că fata aceasta nu mai e fata pe care 
acasă, la Kerestes, o iubea ca pe o soră. Ci mai mult, 
Şi fata simţea acelaşi lucru, fiindcă la întrebarea lui 
Gergely roşi. 

— Sărută-mă, spuse ea serioasă, fericită. 

Şi nu-i întinse obrazul cum obişnuia, ci buzele. 

După-masă la patru ceasuri micul rege era gata îm- 
brăcat. În curte aştepta un rădvan poleit cu aur să co- 
boare cu el în valea dinspre Buda veche, unde îşi întin- 
sese corturile tabăra turcească. 

Regina însă se împotrivi din răsputeri pînă în ulti- 
mele clipe. Se apucă cu mîinile de cap şi plînse. 

— Voi n-aveţi copii ! gemea ea. Nici tu, frate György, 
nici Podmaniczky, nici Petrovich. Nu ştiţi ce înseamnă 
să trimiţi în vizuina tigrului un copil. Cine ştie de s-o 
mai putea întoarce de acolo! Török Bálint | Nu-ţi este 
îngăduit să mă părăseşti ! Ţi-l încredinţez ţie pe copilul 
meu! Tu eşti tată: ştii ce înseamnă să tremure inima 
unui părinte pentru soarta copilului lui. Apără-l ca pe 
propriul tău copil. 

Şi spunînd: Nu-ţi este îngăduit să mă părăsești, uită 
de orice demnitate, căzu în genunchi pe covor înaintea 
lui Török Bálint şi întinse mîinile spre el, implorîndu-l. 

Scena aceasta îi zgudui pe toţi. 

— Pentru numele lui Dumnezeu, măria ta | spuse că- 
lugărul György, ridicînd-o pe regină de jos. 

— Slăvita mea stăpînă | spuse Török Bálint adînc 
mişcat. Am să însoțesc eu pruncul. Şi jur că un fir de 
păr de i se va clinti, sabia mea se va scălda încă astăzi 
în sîngele sultanului. 


Sultanul făcuse tabără sub Buda veche. Pomposul lui 
cort se înălța pe locul ce se cheamă astăzi Csâszârfiirdă 
(Scăldătoarea împăratului). Dar era cort numai cu nu- 
mele, deoarece, fiind înjghebat din lemn şi stofă, se- 
măna mai degrabă cu un palat. Înăuntru avea săli şi 
diferite încăperi, iar pe dinafară strălucea de aur. 

După-masă, cam pe la cinci ceasuri, porni din curtea 
palatului regal — în sunete de trîmbiţe, după datină — 
solia maghiară. 

În faţă mergea o centurie de husari, după ea ostă- 
şime din cetele marilor boieri, iar în urma lor aprozii, în 
veşminte albe şi roşii, care duceau daruri scumpe. (I se 
dăruia sultanului aurăriile lui Bornemissza Tamás, tră- 
dătorul care trecuse de partea nemților.) Urma apoi o 
ceată de ostaşi ai regelui, cu curteni şi alţi slujitori de 
la curte. După ei, viteji de-ai marilor boieri aleşi pe 
sprînceană. Apoi marii boieri, iar în mijlocul lor, pe u» 
cal sur, gros în spate, călugărul György, în glugă albă. 

Frumoasă şi maiestuoasă, gluga strălucea alături de veş- 
mîntul de atlas albastru cu flori al lui Török Bálint. Cei- 
lalţi mari boieri erau şi ei îmbrăcaţi în haine scumpe de 
diferite culori, toţi cu calpace turtite pe cap, cu încăl- 
țăminte galbenă de viteji şi cu săbii late. Pe atunci erau 
la modă săbiile cu vîrful lat. Erau săbii încovoiate, din 
cei în ce mai late spre virf, de parcă săbierul le-ar fi 
croit din greşeală de două ori mai lungi şi apoi, grăbit 
de cineva, le-ar fi tăiat pe din două. La calpace boierii 
purtau pene de struț albe, aduse spre spate, ca turcii; 
unii cîte una, alţii cîte trei, dar atît de lungi, că le ajun- 
geau pînă pe şa. În mijlocul cetei marilor boieri era 
rădvanul auriu cu şase cai al micului rege. În el şedeau 
două doamne de la curte şi dădaca. În braţele dădacei, 
jucîndu-i-se pe genunchi, micul rege învăluit în mătase 
albă şi cu ceapsă mică roşie pe cap. 

Caii îi mînau de-o parte şi de alta doi aprozi pletoşi, 
cu calpace de mătasă. În urma rădvanului, copii de 
casă din garda palatului cu chivăre de argint. lar după 
ei venea călare ceata ofiţerilor care îşi arătaseră vitejia 
cu prilejul asediului Budei. 

— O să fie chef mare, să vedeţi ce-o să mai bem! 
spuse un glas vesel. 

— O să bem, da, apă răspunse un bas. Păi, nu ştii, 
nene, că la turci apa e băutura naţională ? 

Riîseră. 

Gergely îl urma pe Török Bálint călare pe un cal ară- 
miu, Cum stăpînul lui era fără chef, călărea și el în 
tăcere, posomorît. Nu se însenină decît atunci cînd, pri- 
vind îndărăt, îl văzu pe bătrînul Cecey. Ce ciudat stă- 
tea bătrînul pe cal! Unul din picioare, care era în în- 
tregime de lemn, şi-l ţinea ţeapăn, întins în lături, iar 
pe celălalt, care numai pînă la genunchi era de lemn, 
şi-l zpîrcea. Iar frîul îl ţinea cu mîna dreaptă ; sabia îi 
era încinsă tot pe dreapta. 

Gergely nu-l mai văzuse niciodată călare sau înarmat. 
Izbucni în rîs. 

Nu-i vorbă că era tare ciudat împopoţonat bătrînul. 
Chivăra lui de ostaş cu pană de vultur, de modă veche, 

îi era dată-ntr-o parte pe cap, iar mustaţa — o mustață 
mică, albă — era ascuţit ceruită, ca la flăcăi; cum nu 
mai avea dinţi în faţă, iar ochii îi erau adînciţi în orbite 
de bătrîneţe, bătrînul Cecey părea mai degrabă o spe- 
rietoare de păsări, decît un ungur în costum vechi ma- 
ghiar. 

Şi cum spusei, Gergely a rîs cînd l-a văzut. Dar i-a 
părut rău îndată şi, ca să-şi îndrepte greşeala, l-a aş- 
teptat. I-a dat binețe. 

— Bună ziua, tată! Cum de nu te-am väzut pînă 
acum ? 

— M-am alăturat pe drum alaiului, răspunse bătrî- 
nul, privindu-l mirat. Dar tu în ce fel de straie de înger 
te-ai îmbrăcat ? 

Gergely purta veşminte de aprod din atlas roşu şi al- 
bastru şi o sabie cu mîner de sidef. 

— Stăpînul meu m-a făcut aprodul său, spuse mîn- 
dru băiatul. Îl însoțesc pretutindeni. Trec des şi pe la 
palat. lar acum mă duc cu el în cortul sultanului. 

Se sumeţea. Voia să-i arate că nu era un om atît de 
neînsemnat pe cît crezuseră. Intrase şi el în lumea în 
care trăia Vica. 

Piaţa sfîntului Gheorghe gemea de norod. Uşile şi fe- 
restrele caselor erau larg deschise. Pe acoperişuri şi în 
pomi se căţăraseră copii veseli şi priveau. Dar toate 
privirile erau îndreptate spre micul rege. Ce mititel e 
şi totuşi a fost ales rege ! 

— E leit poleit taică-său, cum îşi ţine capul | spuse 
o femeie purtînd pe cap o năframă verde de culoarea 
ierbii, care-i ajungea aproape pînă la călcîie. 

— Vai, mînca-l-ar mama — spuse cu admiraţie o 
nevestică focoasă, cu ochii negri — vai, cum nu-l pot 
săruta | 

În poartă stăteau adunaţi cei vreo trei sute de voinici 
ai lui Török Bálint, îmbrăcaţi în veşmintele lor roşii. Tot 
băieţi din Somogy ; capul unuia dintre ei ieşea mult 
deasupra cetei, cum iese dintr-un lan de grîu un fir de 
orz rătăcit, 

Ajungând în dreptul lor, Török Bálint îşi întoarse ca- 
lul. Sabia-i scăpără spre cer, făcu semn de oprire alaiu- 
lui. 

—  Vitejii mei | Băieţii mei | spuse cu glas adînc os- 
taşilor săi. Vă amintiţi că nici o lună nu e de cînd în 
faţa acestei porţi au făcut legămînt, la cuvîntul meu, 
toţi boierii şi toți ostaşii, că n-o să dăm cetatea Budei 
nici neamţului, nici turcului ? 

— Ne amintim, murmurară ostașii. 

Boierul Bâlint continuă : 

— Pe neamţ l-am doborît. Acum ne ducem în ta- 
băra turcească, înaintea sultanului. Dumnezeu mi-e 
martor, şi fiţi-mi şi voi martori, că în sfatul de la palat 
m-am împotrivit acestei mergeri. 

Apoi glasul i se înmuie. 

— Eu, băieţii mei iubiţi, simt că n-am să vă mai văd. 
Dumnezeu mi-e martor că m-am supus doar fiindcă 
m-am gîndit la ţară. Rămîneţi cu bine, iubiții mei bă- 
ieţi | 

Nu mai putu vorbi ; era prea tulburat. întinse mîna şi 
ostaşii i-o strînseră pe rînd. Ochii se umplură de la- 
crimi. 

Boierul Bálint dădu pinteni calului şi țîşni pe poarta 
cetății. 

— Ei, ei, nepoate Bálint — murmură bătrînul Ver- 
Þböczy — la ce bun înduioşarea asta ? 

Török Bálint dădu din umeri și răspunse aproape su- 
pärat : 

— V-am arătat-o, şi nu o dată, că nu-s cioplit din 
unt. 

— Păi, cui nu-i e frig să nu tremure. 

— Ei, unchiule, o să vedem în curînd cine o să simtă 
mai tare mersul vremii. 

Călugărul György călărea între ei. 

— Chiar de nu ne-ar fi cerut-o împăratul — spuse 
el împăciuitor — noi tot aşa am fi mers să-i ducem sa- 
lutul nostru. Doar că ar fi venit şi regina cu copilul. 

Bálint îl privi posomorit. 

— Frate György, eşti om deştept, dar nici tu nu eşti 
atotştiutor. Sultanul, chiar dacă inima omului ar fi să 
bată deasupra veşmintelor, tot şi-ar ascunde-o dinaintea 
noastră. 

Călugărul scutură din cap: 

— Dacă neamţul ne-ar mai sta încă în spinare, ai 
vorbi altfel. 

lenicerimea era înşirată de la poartă pînă la tabără. 
Regele şi marii boieri fură primiţi cu urale atît de fur- 
tunoase, că nu mai putură vorbi între ei. 

Înaintară printre felurimea de ostaşi şi printre cor- 
turi. În aer plutea un miros greu de cai, de oameni şi 
praf. Peste cîteva clipe văzură vălurind spre ei, în în- 
tîmpinarea prințului, ceata fastuoasă a beilor şi paşa- 
lelor. 

Dacă ar fi fost privite de undeva de sus, aceste două 
alaiuri ar fi părut două pîlcuri de lalele de toate culo- 
rile, venind unul spre altul pe un uriaş cîmp înflorit. 
După ce s-au întîlnit, s-au închinat unii la alţii, apoi 
amestecîndu-se, îşi continuară drumul pe malul Dunării 
spre miazănoapte, unde printre celelalte corturi se ză- 
rea cortul sultanului, verde şi frumos ca un palat. 

Sultanul stătea dinaintea cortului. Faţa îi era roşie ca 
întotdeauna. Cînd călugărul György ridică din rădvan 
copilul dolofan cu ochii albaştri, dădu din cap zîmbind. 

Intrară în cort. 

Urmărindu-şi stăpînul, intră şi Gergely. Înăuntru era 
o răcoare plăcută şi miros de trandafiri. Mirosul de ta- 
bără, care te năucea din pricina zăpuşelii, acolo nu răz- 
bătea. Straja de la uşă îi opri pe ceilalţi membri ai su- 
itei. 

Sultanul era îmbrăcat într-un caftan de mătase vişi- 
niu, lung pînă în pămînt şi legat cu un şnur în brîu. 
Caftanul era făcut însă dintr-o mătase de batist atît de 

ușoară, încît i se zărea prin el braţele. De braţele acele 
slabe tremura atunci Europa. 

Sultanul luă copilul şi-l privi cu plăcere. Copilul rîse 
şi-şi înfipse mîinile în barba lui. Sultanul îl sărută zîm- 
bind. 

Marii boieri răsuflară uşuraţi. Părea că nu-l au în 
față pe Soliman cel sîngeros, ci un tată cu suflet bun. 
Privirea îi era curată, zîmbetul prietenesc. Iată, copilul 
se întinse să apuce steaua de diamant ce strălucea pe 
turban. Sultanul o desprinse şi i-o dădu. 

— Na, joacă-te cu ea ! Se vede că te-ai născut rege. 

Vorbele i le înţeleseră şi Bálint şi Gergely. 

Sultanul se uită îndărăt la fiii lui: 

— Sărutaţi-l pe micul rege maghiar ! 

Şi cele două beizadele îl sărutară. Zîmbeau amîndoi. 
Zîmbea şi copilul. 

— Îl primiţi ca frate ? îi întrebă sultanul. 

— Cum de nu! răspunse Selim. E aşa de drăgut de 
parcă s-ar fi născut la Stambul. 

Gergely cercetă cu privirea interiorul cortului. Ce 
fast! Numai mătase albastră: pe jos, covoare albastre, 
groase, cu flori. În pereţii cortului, fereşti rotunde, fără 
geam. Pe una sultanul putea privi insula sfînta Marga- 
reta. Iar pe lîngă pereţi erau perne groase, de stat pe 
ele. 

În cort nu intraseră decît cei trei mari boieri: călu- 
gărul György, Verbâczy şi Török Bálint, apoi doica şi 
Gergely, pe care straja îl luase desigur drept pajul mi- 
cului rege. În afară de ei, se mai aflau în cort cele 
două beizadele, două paşale şi tălmaciul. 

Sultanul îl înapoie doicii pe micuțul rege şi, conti- 
nuînd să-l privească admirativ, îl bătu uşurel pe faţă, 
îi mîngîie părul bălan ca cînepa. 

— Ce frumos e! Ce sănătos | spuse. 

Tălmaciul traduse pe latineşte. 

— Preamilostivul sultan a binevoit să spună că co- 
pilul e drăgălaş ca un înger şi sănătos ca un trandafir 
din Orient, înflorit în zori. 

— Mă bucur că l-am văzut, spuse iarăşi sultanul. 

Duce-ţi-l înapoi reginei şi spuneţi-i că am să-i fiu ca 
părinte în locul tatălui său şi că sabia mea va veghea în 
veci asupra lui şi asupra ţării. 

— Majestatea sa se bucură — spuse tălmaciul — ca 
şi cînd ar vedea pe propriul său copil. Îl înfiază şi în- 
tinde asupra lui aripa puterii sale care stăpîneşte lu- 
mea. Aceasta să i-o spuneţi măriei sale reginei, ducîn- 
du-i salutul său prea milostiv. 

Sultanul scoase din buzunar o pungă vişinie şi o stre- 
cură cu un gest binevoitor în mîna doicii. 

Apoi mai sărută o dată copilul. Şi-i făcu din mînă 
drăgăstos. 

Era semn că sultanul socotea a-i fi fost îndeplinită 
dorinţa şi că pot pleca. 

Le veni tuturor inima la loc. Doica scoase pe copil 
afară aproape fugind. 

Ieşiră din cort. 

Paşalele luară de braţ, prietenoşi din cale-afară, pe 
marii boieri. 

— În seara asta sînteţi musafirii majestăţii sale sul- 
tanului nostru. Veţi cina la noi. Suita care îl întovără- 
şeşte pe rege poate să plece. Masa e întinsă. 

— Ne aşteaptă vinuri de Cipru, spuse mieros un paşă 
tînăr cu barba neagră şi deasă. 

— Azi putem ciocni şi noi, adăugă vesel alt paşă tî- 
năr, roşcat, a cărui faţă era atît de plină de pistrui, de 
parcă pe ea dormeau toate muştele taberei; nici fru- 
moasa agrafă de aur, lucrată ca o scoică de mare, care 
prindea penele de turban, nu-i putea înfrumuseţa chi- 
pul. 

— Tu întovărăşeşte-l pe rege, îi spuse Török Bálint 
lui Gergely. 

Şi la braţul unui paşă dispăru în cort. 

Soarele asfinţea după dealurile Budei şi pămîntul era 
luminat de focul norilor. 

Micul rege ajunse iar în rădvan. Cu mîna dreaptă le 
făcu paşalelor şi marilor boieri maghiari pa, apoi răd- 
vanul auriu porni înapoi, prin valurile de urale ale os- 
taşilor aşezaţi pe două rînduri spre cetatea Budei. 

Gergely călărea în urma rădvanului. 

Cecey, cel cu mîna de lemn, mergea înaintea rădva- 
nului cu bătrînii, iar tinerii în urna lui. 

— Păi, turcii ăştia nu-s chiar aşa sălbatici — vor- 
beau ei veseli — îl cinstesc pe maghiar. Îi lasă cu mult 
în urmă pe nemți. 

Gergely călărea în urma lui Zoltay şi Mekcsey, ală- 
turi de un tînăr blond roşcovan, pornit spre îngrăşare, 
căruia i se prezentase încă la plecare. 

— Nene Fiirjes — spuse el deodată privindu-l res- 
pectuos pe tînărul blond — eu nu-s venit de mult la 
Buda, aşa că nu cunosc, ca să zic aşa, pe nimeni. 

— Ce-i lipseşte, frăţioare ? Dacă pot, îţi dau bucu- 
TOS. 

Credea că băiatul are nevoie de bani. 

— Aş avea o mică afacere în piaţa sfîntul Gheorghe, 
la miezul nopții... 

Fiirjes zîmbi. 

— Ce fel de afacere ? 

Credea că băiatul are o întîlnire de dragoste în piaţa 
sfîntul Gheorghe. 

Scuturîndu-şi părul blond roşcat, îl privi înveselit. 

— Ei, s-auzim | 

— Nu e tocmai de rîs trebuşoara aceea — scutură 
din cap Gergely — dar nici ceva prea serios. 

— Cu un cuvînt: inimă. 

— Nu: sabie. 

Fiirjes căscă ochii mari. 

— Ai de gînd să te baţi, poate? 

— Chiar aşa. 

— Cu cine? 

Gergely arătă spre Mekcsey, care călărea înaintea lui 
îmbrăcat în atlas de mătase verde. 

Fiirjes se uită şi deveni serios. 

— Cu Mekcsey ? 

— Cu el. 

— Măi, ăsta-i dat dracului | 

— Nici eu nu-s tocmai mieluşel | 

— Ăsta a tăiat şi nemți! 

— Eu am să-l tai pe el! 

— Miînuieşti bine sabia ? 

— M-am deprins cu ea de la vîrsta de şapte ani. 

— Hm... e ceva! 

ti pipăi muşchii brațului. Dădu din cap. 

— Mai bine cere-i iertare. 

— Eu? 

Fürjes scutură din cap neliniştit. 

— O să te bată! 

— Pe mine? 

Şi umflîndu-şi pieptul, îl privi pe Mekcsey care că- 
lărea înaintea lui. Apoi se întoarse din nou spre Fürjes : 

— O să-mi fii martor, nene, nu-i aşa ? 

Fürjes clătină din umeri. 

— Dac-ar fi vorba numai de martor, bucuros. Dar 
dacă se întîmplă ceva... 

— Ce să se întîmple ? Cel mult o să-mi facă o cres- 
tătură. Dar eu unde sînt ? 

— Oricum, să ştii că eu nu mă bat în locul tău. 

În capătul din faţă al alaiului se porni mişcare și 
larmă. Se auzeau strigăte neînţelese, caii se zbăteau. 
Giîturile tuturor parcă înţepeniseră : toţi priveau spre 
cetate. 

Atunci ridică privirea şi Gergely. 

Pe poarta cetăţii filfiiau trei steaguri cu coadă de 
cal. La fel pe biserici, pe turnuri. Iar în poartă, în locul 
străjilor maghiare, stăteau acum străji turceşti cu tur- 
bane pe cap. 

— A căzut Buda | ţipă un glas ca din mormânt. 

Şi la glasul acesta, ca la un vînt ce trece prin pădure, 
mulţimea maghiară se înfioră. 

Cel ce ţipase era Cecey. 

Nimeni nu răspunse. Feţele tuturor erau palide. Şi 
tăcerea se făcu şi mai mare cînd auziră din turnul bi- 

sericii Preafericitei Fecioare cîntecul unui muezin, care 


începu cu glas răsunător : 
— Allahu akbar... Assadru anna la ilaha ill Allah... 


Gergely, cu o parte a oastei, porni în goană îndărăt 
spre tabăra turcească. 

— Unde-s boierii ? Boierii | Boierii maghiari | S-a în- 
tîmplat o ticăloşie strigătoare la cer! 

Aproape de cortul sultanului însă le tăiară drumul 
bostangii cu şepci roşii. 

— Înapoi! Aici nu puteți intra ! 

— Trebuie să intrăm | mugi Mekcsey, din care ţâş- 
nea parcă foc. Sau trimiteți-i măcar afară pe boieri | 

Bostangiii nu răspunseră. Țineau doar lăncile întinse 
spre piepturile lor. Tabăra turcească foşgăia veselă. 
Vuia de cîntece de fluiere şi de cimpoaie. 

Gergely strigă la ei pe turcește : 

— Vreau să-i spun numai o vorbă boierului Török 
Bálint | 

— Nu se poate | rîdeau bostangiii. 

Maghiarii nu ştiau ce să facă. 

— Boieri | răcni un maghiar cu grumazul gros. leşiţi 
afară | E prăpăd | 

Nici un răspuns. 

Gergely făcu un ocol cu calul. Urcă pe colina unde 
erau spahiii, ca să ajungă la boierii maghiari care os- 
pătau. 

În faţa unui cort cineva îl strigă pe ungureşte: 

— Tu eşti, Gergely ? 

Gergely îl recunoscu pe Martonfalvai. Stătea înain- 
tea unui cort de-al spahiilor şi mînca pepene verde cu 
doi turci. 

— Ce cauţi pe aici? strigă Martonfalvai. 

— Vreau să ajung la stăpînul meu. 

— Nu te poţi apropia acum de el! Vino la ospăţul 
nostru ! 

Tăie o felie de pepene şi i-o întinse lui Gergely. 

Gergely scutură din cap. 

— Hai, vino! îl îndemna Martonfalvai. Aceşti doi 

turci îmi sînt prieteni. Apoi, după ce vor aprinde făclii, 
coborîm şi ne alăturăm stăpînilor noştri. 

— Haidam farate madsior ! îi făcu cu mîna vesel unul 
dintre spahii, un om negricios lat în spate, bine făcut. 

— Nu pot, spuse posomorît băiatul. 

Şi merse încet mai departe. 

Cobort pe drumul dintre corturi, printre tunari, vînă- 
tori şi ieniceri. În cele din urmă, ajunse din nou la 
cortul sultanului. 

Bostangiii stăteau şi acolo cerc. Nici prin partea aceea 
nu putu ajunge la Török Bálint. 

Tinerii maghiari strigau tot pe locul unde-i lăsase. 
Din cortul cel mare se auzea muzică turcească ; picura 
canunul cu strune de aramă, vuiau cobuzele, ţipau flu- 
ierele. 

— Ticăloşilor ! strigă Mekcsey scrîşnind din dinţi. 

Lui Fiirjes, de furie, îi venea să plîngă. 

— Dacă rămiînea în cetate stăpînul meu, n-ar fi dat 
peste noi năpasta asta. 

Era aprodul călugărului. Îl socotea pe călugăr atot- 
puternic. 

Cum încetă muzica, strigară cu toții : 

— Boierilor | Veniţi afară boieri! Turcii au cuprins 
cetatea | 

Dar nu se arătă nimeni. Cerul era noros. Deodată se 
porni ploaia şi plouă cam jumătate de ceas. Apoi se 
opri. Pe cer alergau norii negri spre răsărit, ca nişte 
oşti puse pe fugă. 

În sfîrşit, spre miezul nopţii se iviră şi boierii. Cu 
cuşmele într-o parte, se buluceau veseli pe uşa cortului. 
De-a lungul taberei, şiruri lungi de făclii le luminau 
drumul, şerpuind în sus pînă la poarta cetăţii Buda. 
Fumul făcliilor orientale înmiresmau aerul curat de 
după ploaie. 

Apăru şi Martonfalvai, iar bostangiii îngăduiră boie- 
rilor rămaşi afară să se alăture celor ce fuseseră înăun- 
tru. 

Martonfalvai îşi chemă călăreţii, strigîndu-i pe nume. 
Boierii încălecară unul cîte unul. 


180 


La lumina făcliilor se vedea cum se posomorăsc fe- 
tele lor roşii şi cum pălesc rînd pe rînd. 

Mai ales călugărul se făcu alb la faţă ca o stafie. 

— Nu plînge! se răsti la Fiirjes ce călărea alături. 
Să mai vadă că şi plîngem! 

Cîte unul, perechi, sau cîte trei alături treceau bo- 
ierii călare pe aleea făcliilor, în sus spre cetatea Budei. 

Pe Török Bálint, Gergely încă tot nu-l văzu venind. 

Martonfalvai stătea lîngă el şi privea la fel de ne- 
liniştit spre uşa cortului, din care răzbătea în noapte o 
lumină roşietică. 

Ultimul dintre boieri ieşi Podmaniczky. Se clătina pe 
picioare şi-l duceau de braţ doi ofiţeri turci. Îl urcară 
pe cal. 

Mai ieşiră după aceea cîţiva harapi în veşminte pes- 
triţe : slugile. 

Apoi nu se mai arătă nimeni. 

Perdeaua cortului căzu, acoperind lumina dinăuntru. 

— Dar voi doi ce aşteptaţi ? îi întrebă mieros un 
turc burduhănos cu pene de struţ la turban. 

— Pe stăpînul nostru. Pe boierul Török Bálint. 

— Păi, n-a plecat încă ? 

— Nu. 

— Atunci el e acela cu care vorbeşte preamilostivul 
padişah. 

— ÎL aşteptăm, spuse Martonfalvai. 

Turcul dădu din umeri. Plecă. 

— Eu nu-l voi aştepta, spuse Gergely neliniștit. La 
miezul nopţii trebuie să fiu în cetate. 

— Du-te, frăţioare — spuse cu bunătate Martonfal- 
vai — iar dacă găseşti în patul meu vreun turc, dă-l 
afară, 

Glumea, dar Gergely nu rîse. Îl salută pe Marton- 
falvai şi o luă în goană pe deal în sus. 


Luna ieşise dintre nori şi lumina drumul Budei. 

Lăncierii turci ce stăteau la poartă nici nu se uitară 
la Gergely. Mai puteau încă intra şi ieşi în voie pe 
poartă oamenii singuratici. Miine cine ştie ce-o mai fi ? 


181 


Miine poate să-i scoată pe maghiari din cetate pentru 
totdeauna. 

Trapul calului răsuna pe caldarîmul dinăuntrul cetă- 
ţii. Gergely văzu ieniceri şi în faţa caselor. În faţa fie- 
cărei case, un ienicer. Pe toate drumurile, steaguri cu 
semiluna. Pe biserica Preafericitei Fecioare însă mai 
strălucea crucea aurie. 

Gergely ajunse în piaţa sfîntul Gheorghe. Spre mi- 
rarea lui, nu văzu pe nimeni acolo. 

Înconjură călare bazinul fîntînii, tunurile. Nimeni. 
Doar un lăncier turc, care stătea probabil de pază lîngă 
tunuri. 

Gergely descălecă şi-şi legă calul de roata unui tun. 

— Ce faci aici ? strigă la el turcul. 

— Aştept, răspunse Gergely pe turceşte. Ţi-e teamă 
că am să bag în buzunar tunul tău ? 

— Ei, ei, răspunse tăpălăgosul prieteneşte. Nu cumva 
eşti turc ? 

-— N-am avut norocul ăsta, 

— Atunci du-te acasă. 

— Nu pot. E o chestiune de onoare. Te rog să ai pu- 
ţină răbdare. 

Turcul îi ţintui lancea în piept. 

— Iekel | (Piei de aici |) 

Gergely îşi dezlegă calul şi încălecă. 

Din direcţia porţii dinspre Fejervâr venea cineva în 
fugă. i 

Gergely îl recunoscu pe Fiirjes, a cărui faţă bălaie 
aproape lumina în noapte. 

Îi ieşi înainte. 

— Mekcsey te aşteaptă în casa domnului Bálint, 
spuse Fiirjes gîfîñind. Vino, că pe stradă nu ne lasă ie- 
nicerii să vorbim. 

Gergely descălecă. 

— Cum s-a petrecut ticăloşia asta ? întrebă Gergely. 

Fiirjes dădu din umeri: 

— Prin viclenie. Printr-un şiretlic păgînesc. În timp 
ce noi eram în tabără cu micul rege, ienicerimea s-a 
strecurat pe poartă, ca şi cum ar fi vrut doar să vadă, 

clădirile pe dinafară. Părea că umblă fără rost, căscînd 
gura de colo colo. Dar se strîngeau din ce în ce mai 
mulţi. După ce-au umplut străzile, la un semnal dat 
prin glas de trîmbiță, au apucat armele şi i-au alungat 
pe toţi în case. 

—  Ăştia sînt diavoli nu oameni | 

— Aşa e uşor să cucereșşti o cetate. 

— A avut dreptate stăpînul meu... 

Ferestrele palatului erau deschise şi luminate de fă- 
clii. Pe una din ferestrele catului de sus se aplecară în 
afară două capete. 

În faţa porţii tocmai atunci se schimbau străjile. Le 
tăie drumul un ienicer de statură uriașă. 

— Ce vreţi ? întrebă el peste umăr, pe ungureşte. 

— Locuim aici, răspunse simplu Gergely. 

— Acu sosi poruncă — spuse turcul — că de ieşit 
poate ieşi oricine, dar de intrat n-are voie să intre ni- 
meni. 

— Eu locuiesc aici, fac parte dintre oamenii de casă 
ai lui Török Bálint ! 

— La Szigetvár e casa ta, acolo să te duci! spuse 
turcul batjocoritor. 

Gergely făcu ochii mari. 

— Lasă-mă să intru ! 

Şi duse mîna la sabie. 

Turcul trase sabia. 

— Pui de cățea ! Şterge-o! 

Gergely lăsă frîul calului şi îşi smulse şi el sabia, 
poate în credința că nu e singur. 

Sabia turcului fulgeră spre capul lui Gergely. 

Gergely pară lovitura şi sabia lui scînteie în întuneric. 
În aceeaşi clipă făcu o săritură înainte şi împunse. 

— Allah ! urlă uriaşul. 

Şi glasul i se înecă într-un horcăit. Se clătină rezc- 
mîndu-se de zid. Tencuiala se nărui sub spatele lui şi 
căzu pocnind pe piatră. 

De la etaj cineva strigă: 

— Mai străpunge-l o dată ! 

Gergely îşi înfipse sabia pînă la mîner în pieptul tui- 
cului. 

Se uită uimit la namila aceea de turc, cînd văzu că 
scapă sabia din mînă şi se prăbușeşte lîngă zid ca un 
sac. 

Gergely privi împrejur. Îl căuta pe Fiirjes. Dar Fiir- 
jes o luase la fugă şi fugea cît îl ţineau picioarele spre 
palatul regal. 

În schimb, de pe cealaltă parte a străzii, veneau spre 
el, alergînd în ajutorul uriaşului, trei ieniceri cu calpace 
înalte. 

— Vaj basina ibu elkelb ! (Va fi vai de tine îndată, 
neam de căţea |) 

Gergely väzu că n-are timp de pierdut. Sări la 
poartă şi-o deschise. Apoi trase grabnic zăvorul pe 
dinăuntru. 

Îi tremurau picioarele de emoția luptei. Mai făcu 
cîţiva paşi, apoi, auzind că vine cineva tropotind pe 
treptele de lemn ale casei, se aşeză sub bolta porţii pe 
o bancă şi răsuflă. 

Venea Zoltay. Avea sabia în mînă. După el, Mekcsey. 
Şi el cu sabie. La lumina lămpaşelor pe care le aveau 
în mâini văzu cît fură de uluiţi cînd dădură cu ochii 
de el. 

— Eşti aici ? spuse Zoltay privindu-l cu mirare. N-ai 
păţit nimic ? 

Gergely făcu din cap că nu. 

— L-ai străpuns pe turc ? 

Gergely făcu din cap că da. 

— Vino să te îmbrăţişez, micule erou | spuse Zoltay 
însufleţit. Ai parat admirabil lovitura. 

Şi-l îmbrăţişă. 

Se auzeau bătăi în poartă. 

— Deschideţi, cîinilor, sau vă ardem de viil 

— Trebuie să fugim, spuse Mekcsey. lenicerii s-au 
adunat buluc. Dar mai înainte dă mîna, băiete | Iar- 
tă-mă că te-am supărat! 

Gergely întinse mîna. Era ameţit. Nu ştia ce se pe- 
trece cu el. Fără să spună nimic, se lăsă dus de cei doi 

bărbaţi, care traversară curtea şi intrară într-o cameră 
întunecoasă. Îşi veni în ori doar atunci cînd cei doi 
bărbaţi răsuciră din curele şi cearceafuri o funie, iar 
Mekcsey îi spuse să coboare el întîi pe fereastră. 
Gergely privi în jos. 
În adîncul luminat de lună, văzu grădina bucătăriei 
de la curte, 


21 


A doua zi dimineaţa Ali aga se înfățişă din nou la 
regină. 

Şi spuse: 

— Preamilostivul padişah găseşte de bine să aşeze 
sub ocrotirea ostaşilor turceşti cetatea Budei pînă va 
creşte fiul tău | Copilul nu poate apăra Buda împotriva 
nemților. Preamilostivul padişah nu poate veni mereu 
încoace de la o depărtare de două-trei luni de mers. 
Pînă atunci duceţi-vă în Ardeal, mărită doamnă! Ve- 
nitul minelor de argint şi de aur şi al ocnelor de sare 
e al vostru. 

Regina era pregătită pentru orice. 

Îl ascultă pe sol cu o linişte dispreţuitoare. 

Solul continuă : 

— Preamilostivul padişah, aşadar, primeşte sub ari- 
pile sale ocrotitoare cetatea Budei şi Ţara ungurească ; 
şi peste cîteva zile va da în scris făgăduiala sa împă- 
rătească că pe tine şi pe fiul tău te va apăra împotriva 
tuturor duşmanilor. Iar cînd copilul va ajunge mare, va 
trece în mîna lui Buda şi ţara. 

Erau de faţă toţi boierii. Lipsea Török Bálint şi Pod- 
maniczky. Călugărul György era neobişnuit de tras la 
faţă. Între culoarea obrazului şi albul glugii lui nu era 
nici o deosebire. 

Solul continuă : 

— Cetatea Budei împreună cu ţinutul Dunării şi al 
Tisei ajung aşadar sub ocrotirea augustului padişah, iar 
maiestăţile voastre se vor muta la Lippa, de unde veţi 

cîrmui Ardealul şi partea de ţară de dincolo de Tisa. 
La Buda vor fi doi caimacani (guvernatori): unul ture 
şi unul maghiar. În demnitatea din urmă maiestatea sa 
îl numeşte pe domnul Verbâczy István. El va fi jude- 
cătorul şi guvernatorul locuitorilor maghiari ai ținutului. 

Boierii stăteau abătuţi, trişti, în jurul tronului regal, 
de parcă ar fi stat lîngă un sicriu. 

După ce plecă solul, rămase în urma lui, în sală, o 
tăcere de mormînt. 

Regina înălță capul şi privi spre boieri. Pe Verbâczy 
îl podidiră lacrimile. 

Pe faţa reginei de asemenea se rostogoleau lacrimi. 
Şi le şterse. 

— Unde e Podmaniczky ? întrebă ea cu glas stins. 

— A plecat, răspunse Petrovich ca dintr-un vis. 

— Fără să-şi ia rămas bun ? 

— A fugit. S-a îmbrăcat în straie de ţăran, ca un 
muncitor cu sapa, maiestate, şi aşa a plecat în zorii 
zilei. 

— Török Bálint încă tot nu s-a întors ? 

— Nu. 


În ziua următoare, turcii scoaseră clopotele din tur- 
nul bisericii Preafericitei Fecioare. Icoanele altarului 
le nimiciră. Statuia sfântului rege Ştefan o dărîmară. Al- 
tarele aurite şi împodobite cu chipuri sfinte le aruncară 
în faţa bisericii, ca şi statuile îngerilor de marmură şi 
lemn, şi cărţile de slujbă. Fu pustiită şi orga. Fluierele 
de cositor fură încărcate în două care şi duse în tabără 
la turnătoria de gloanţe. Fluierele de argint şi sfeşni- 
cele de aur şi argint, măiestrit lucrate, covoarele, velin- 
tele din altar şi odăjdiile fură încărcate în alte trei care 
şi duse la vistiernicul sultanului. Minunatele picturi mu- 
rale ale bisericii le spoiră cu var. Crucea de pe turn o 
doborîră şi puseră în loc o mare semilună de aramă 
aurită. 

În ziua de 2 septembrie sultanul cu cele două beiza- 
dele intrară călare în cetate, urmaţi de paşale. 

La poarta dinspre Szombat îl aşteptau în haine de 
paradă agalarii şi-l petrecură în sunete de trîmbiţe la 
biserică. 

Sultanul se prosternă în mijlocul bisericii : 

— Slavă ţie, Allah, că ai întins mîna ta puternică 
peste ţara necredincioşilor | 

La 4 septembrie un şir lung de patruzeci de care cu 
boi coti din cetatea reginei inspre podul de vase de pe 
Dunăre. 

Pleca regina. 

În curtea palatului aşteptau rădvanele şi în jurul lor 
se strînseră în cete marii boieri. Gata de plecare cu to- 
ţii. La Buda rămînea doar Verbâczy şi cu el, unul din 
ofiţerii lui iubiţi, Mekcsey. 

Gergely îl zări în spatele boierilor pe Fiirjes. 

— Ei, frate Gergely — zîmbi el condescendent — 
dar tu nu vii cu noi? 

Gergely îl măsură cu dispreţ de sus pînă jos. 

— Nici un tu! Cu iepurii nu sînt frate. 

Flăcăul bălan tresări. Dar întîlnind şi privirea tăioasă 
a lui Mekcsey, dădu din umeri. 

În spatele boierilor stătea călare, ghemuit, şi Cecey, 
bătrînul. 

Gergely apucă calul de căpăstru. 

— Tată. 

— Bună ziua, fiule. 

— Pleci şi domnia ta ? 

— Doar pînă la Hatvan. 

— Pleacă şi Eva ? 

— O duce regina cu ea. Du-te azi la prînz la mai- 
că-ta şi mâîngii-o. 

— De ce o lăsaţi pe Eva să plece? 

—  Verbâczy ne-a îndemnat să o lăsăm. La anul ne 
întoarcem noi cu miile. 

Nu mai vorbiră. Ivirea ostaşilor din gardă vestea so- 
sirea reginei. 

Regina veni. Purta veşminte cernite. Printre femeile 
care o însoțeau era şi Eva. 

Avea pe umeri o mantie uşoară de mătase cu glupă, 
dar gluga nu-i era ridicată pe cap. Privi roată, ca şi 
cînd ar fi căutat pe cineva. 

Gergely se strecură printre boieri şi se opri lîngă ea. 

— Eva... 

— Tu nu vii cu noi? 

— Aş merge, dar stăpînul meu încă nu s-a întors. 

— O să veniţi după noi? 

— Nu știu! 

— Dacă nu veniţi, cînd am să te văd? 

Ochii băiatului se umeziră. 

Regina se urcase în rădvanul mare de piele, cu fe- 
restre şi acoperiş. 

Copilul era îmbarcat, dădaca de asemenea. Mai aş- 
teptau doar un coş mic pătrat, pe care o altă slujnică 
avea să-l aşeze; sub jilțul trăsurii. 

Vica îi întinse mîna lui Gergely. 

— Aşa-i că n-o să mă uiţi? 

Gergely vru să spună : „Nu, Vica, n-am să te uit nici 
după moarte 1“ 

Dar neputînd vorbi, scutură doar din cap. 

După zece zile porni la drum şi sultanul. 
Pe Török Bálint îl duse cu el. Legat în lanţuri de rob. 


Partea a treia 


LEUL IN ROBIE 


1 


Pe marginea unei mlaştini de pe valea rîului Berettyó 
se opri un călăreț cu dolman albastru şi cuşmă cenuşie. 
Era un ostaş regesc. 

De pe mal făcu semn cu cuşma şi strigă dincolo, 
peste tufele de sălcii: 

— Hahó! Aici e apă! 

Şi, descălecînd, păşi cu grijă pe malul mlăştinos, cald, 
bătut de soare, printre bălăriile grase, gălbui. 

Calul înaintă prin iarbă pînă la genunchi, sub care 
se vedea licărind apa, şi întinse gîtul să bea. 

Dar nu bău. 

Ridică îndată capul. Pe nări şi pe gură îi curgea apă; 
o suflă cu putere înapoi, scuturînd din cap. 

— Ce l-o fi apucat ? bombăni viteazul. De ce nu 
bei, boală ? 

Calul aplecă din nou capul. Şi iar suflă apa pe nări 
şi pe gură. 

Mai veniră în trap, străbătînd cîmpul, încă vreo 
optsprezece călăreţi maghiari, îmbrăcaţi în straie dife- 
rite, printre care un om înalt, uscățiv, cu pană de vul- 
tur la cuşmă, o mantie vişinie de postav în loc de 
dolman. 

— Hotnoage — spuse viteazul al cărui cal coborise 
la apă — nu ştiu ce-i cu apa asta, o fi avînd viermi 
sau ce ? că n-o bea calul. 

Omul cu pană de vultur intră cu calul în apă. O 
privi. 

— E plină de sînge, spuse uimit. 

Pe mal erau sălcii. Tufele străluceau, gălbui de praful 
mîţişoarelor, iar viorele albăstriseră pămîntul. Albinele 
primăverii zumzăiau peste flori. 

Hotnogul îndemnă calul; înaintă cîţiva paşi pe apă 
în sus. Între sălciile de pe mal dădu peste un tînăr 
numai în cămaşă. În apă pînă la genunchi, tînărul se 
spăla pe cap. Avea un cap mare, colţuros, ca de taur, 
şi ochi negri, cu priviri străpungătoare. Mustăcioara îi 
era ascuţită ghimpe. Dolmanul, cizmele galbene, cuşma 
de catifea vişinie, sabia cu teacă de piele neagră zăceau 
lîngă el pe pajişte. 

De spălatul lui se înroşise apa Beretty6-ului. 

— Cine eşti tu, frăţioare ? întrebă privindu-l cu mi- 
rare hotnogul. 

Tînărul răspunse fără să se întoarcă: 

— Numele meu e Mekesey István. 

— Al meu, Dobó István! Dar ce ai? 

— M-a pălit un turc, fir-ar să fie l... 

Duse mîna la cap. 

Dobó privi roată. Dar nu văzu decît sălcii, tei şi tufi- 
şuri. 

— Un turc? Mama lui de păgîn! Poate că mai e 
încă prin apropiere. Cîţi sînt ? Hei, băieţi | 

leşi din apă. 

— Nu vă mai osteniţi, spuse Mekcsey dînd din cap. 
L-am tăiat eu. E undeva pe aici. 

— Unde? 

— Pe aici, nu departe. 

Dobó porunci slujitorului său să descalece. 

— Adă fâşii, legători. 

— Colo, mai în sus, mai sînt, spuse Mekcsey, ducînd 
din nou mîna la cap. 

— Turci? 

— Nu! Un nemeş bătrîn şi soţia lui. 

Sîngele îi şiroia pe frunte şi pe nas. 

Se aplecă iar la apă. 

— Colo, la salcia aceea, raportă unul din viteji. 

Dobó dădu pinteni bidiviului său, care zbucni pe mal 
şi după cîţiva paşi zări un boier bătrîn. 

Şedea pe mal doar cu cămaşa pe el. 

O femeie grasă îi spăla plîngînd sîngele de pe cap. 

— Vai, vai, să păţeşti tu una ca asta acu la bătri- 
neţe | Aşa schilav cum eşti ! 

— Nu boci! se răsti la ea bătrînul. 

— Bună ziua | strigă Dobó. Rău te-a pălit? 

Bătrînul ridică privirea şi dădu din mînă dispreţuitor : 

— Crestătură turcească | 

Abia atunci văzu Dobó că bătrînul n-avea decît o 
mînă. 

„Îmi pare cunoscut |“ mormăi el. 

Descălecă. 

— Sînt Dobó István ! i 

Bătrînul îl privi pe sub sprîncene. 

— Dobó? Ia te uită! Tu eşti, nepoate Pista ? | Fi- 
reşte că mă cunoşti! Ai fost doar în casa mea. Eu sînt 
bătrînul Cecey. 

— Cecey ? 

— Da, da, Cecey, nu-ţi aminteşti ? Cînd îl căutai 
pe More! 

— Acu îmi amintesc. Dag’ ce s-a petrecut, unchiule ? 
Cum aţi ajuns dumneavoastră aici din valea Mecseilor ? 

— Ei, cîinele de păgîn... — şi bătrînul îşi aplecă din 
nou capul spre nevastă-sa ca să i-l spele — cîinele de 
păgîn a tăbărît asupra noastră... Eram în trăsură. Am 
avut mare noroc cu tînărul acesta, care ne-a ajuns din 
urmă chiar în clipa cînd s-a năpustit păgînul asupra 
noastră. Voinic băiat | Tăia turcii cum tai bostanii. D? 
şi eu am dat, din trăsură. Apoi nici vizitiul nostru nu 
s-a lăsat mai prejos. 

— Cîţi erau ? 

— Zece, cîinii, înghiţi-i-ar focul gheenei! Noroc că 

nu ne-au putut răzbi. Am la mine vreo patru sute de 
galbeni, dacă nu mai mulţi. 

Bătu uşor cu mîna peste traistă. 

Femeia stoarse ştergura de apa însîngerată. 

— N-a murit tînărul ? întrebă el ridicînd privirea. 

— Nu, e ceva mai încolo ia, se spală şi el, răspunse 
Dobó, uitîndu-se la leşul turcului ce zăcea aproape de 
ei într-o baltă de sînge. Mă duc să văd — spuse după 
aceea — cu ce soi de oameni aţi avut de-a face, 

Porni călare, cercetînd împrejurimile pîrăului şi ale 
drumului. 

În sălcii dădu peste şapte leşuri : doi maghiari şi cinci 
turci, iar pe drum văzu o trăsură cu trei cai răsturnată 
în şanţ. Un vizitiu tînăr se căznea să pună la loc lăzile 
risipite. 

— Nu te căzni, frăţioare — îi spuse el — îţi trimit 
eu ajutoare. 

Se întoarse la Mekcsey. 

— Nu-i un singur turc, ci cinci, frăţioare. Frumoasă 
treabă ! Îţi face cinste. 

— Mai trebuie să fie unul, răspunse Mekcsey. Poate 
o fi în apă. Pe ostașii mei nu i-ai văzut, nene Dobó ? 

— L-am văzut, sărmanii | Unul e cu ţeasta despicată 
în două. 

— Eram doar tre. 

— Dar turcii ? 

— Erau zece, câinii | 

— Înseamnă că patru dintre ei au fugit. 

— Au fugit. Crezi că se întorc înapoi ? 

— Las să se întoarcă. Acu sînt şi eu aici. 

Coborîse de pe cal şi-i privea rana. 

— Tăietura e lungă, dar nu-i adîncă, spuse apăsînd 
rana. 

Puse cu mîna lui scamă pe rană şi o legă strîns cu 
fîşii de pînză. 

— Unde te duceai, frățioare ? 

— La Debrețin. 

— La ai lui Török Bálint ? 

— Chiar la ei. 

— Ei, frăţioare, am eu acolo un om al meu, un 
prieten, Bornemissza Gergely. Un copil încă. Îl cu- 
noşti ? 

— Chiar pentru el mă duc. Mi-a trimis răvaş că ar 
veni la mine în oaste. 

— E aşa de mare? 

— Are optsprezece ani. 

— Oamenii casei boierului Bálint s-or fi risipit de 
bună seamă. 

— I-a risipit vântul în toate părţile de cînd boierul 
e în robie. 

— A plecat şi Tin6dy ? 

— Pribegeşte şi el. S-ar putea să fie şi el acum la 
Debrețin. 

— ÎL salut şi-l sărut şi pe el, ca şi pe cei doi băieţi 
Török. 

În timp ce vorbeau, Dobó îşi suflecă mîneca zeghei 
şi, luînd o cîrpă, spălă obrazul lui Mekcsey. Iar un 
ostaş de al lui Dobó îi curăță petele de sînge de pe 
haină cu o cîrpă udă. 

— Bătrînul e acolo ? întrebă Mekcsey, arătînd spre 
locul unde era Cecey cu nevasta. 

— Acolo. Nu-i rănit rău. Şi el tot la cap a fost lovit. 
Dar nu ţi-e foame, frăţioare ? 

— Nu, în schimb mi-e sete. 

Dobó făcu semn să-i dea plosca. Pe ceilalți ostaşi 
îi trimise să ajute vizitiului. 

Apoi se duseră la Cecey. Bătrînii şedeau acum pe 
pajişte, lîngă trăsură. Cecey avea în mînă un copan 
de curcă. Minca înfulecînd ca un lup. 

— Poftiţi cu noi la masă strigă el vesel. Eşti rănit, 
frăţioare ? 

Mekcsey dădu din mînă. 

— Un fleac. 

Soldaţii adunară prada : cinci cai turceşti, tot atîtea 
chepenege, şi arme de tot felul. 

Mekcsey cercetă cu privirea caii turceşti, apoi armele 
aşezate jos. 

— Alege-ţi, unchiule ! îi spuse lui Cecey. Prada-i a 
amîndurora. 

— N-am nevoie — dădu bătrînul din mînă — eu am 
destui cai şi destule arme. 

— Atunci, nene Dobó, te rog ia dumneata o armă. 

— Mulţumesc, scutură din cap zîmbind Dobó. Cum 
o să iau? Eu n-am luptat. 

— Ce are a face? Ia! 

Dobó scutură din cap. 

— Prada e a ta în întregime. Cum o să primesc eu 
daruri de la tine ? 

— Nu ţi-o dau pe degeaba. 

— Asta e altă vorbă. 

Şi privi cu interes o sabie turcească lucrată cu mă- 
iestrie. 

— Ei, care e preţul? 

— Dacă o să ajungi căpitan de cetate, pe mine să 
mă iei pe lîngă domnia ta cînd s-o ivi vreo primejdie. 

Dobó scutură din cap zîmbind. 

— Nu cumpăr nimic pe un preţ care nu ştiu dacă-l 
pot plăti. 

— Ei bine, atunci facem altfel tîrgul: vino cu mine 
la Debrețin. 

— Nici asta nu se poate, frăţioare. Eu sînt acum 
zapciu domnesc. Adun zeciuiala de pe nişte moşii tică- 
loase. Poate mai tîrziu să am oleacă de răgaz... 

— Atunci, dă-mi în schimb prietenia dumitale, 

— O ai şi fără asta. Dar am să primesc totuşi darul 
ca să ne amintim cu prietenie unul de altul. După 
arme, turcii erau de neam bun. Unul dintre ei era bey. 
Oare de unde or fi fost? 

— Cred că de la Fejervâr. 

Dobó ridică de jos săbiile. Una avea teacă de catifea 
cu peruzele ; mîner suflat cu aur în formă de cap de 
şarpe ; cei doi ochi ai capului de şarpe erau de diamant. 

— Asta ţi se cuvine ţie, frăţioare : nu o aleg pe asta; 
face o avere. 

Mai erau jos două săbii de fier turcesc, mai simple. 
Dobó luă una şi o învîrti prin aer, 

= Asta-i de oțell spuse voios. Pe asta dacă mi-6 
dai, o să-ţi mulţumesc. 

— Bucuros, răspunse Mekcsey. 

— Acuma, dacă mi-o dai mie, fii bun şi du-o la De- 
breţin şi, dacă e acolo Tin6dy, roagă-l să scrie un vers 
pe ea. Ce-o vrea el. Se află pe acolo meșteri aurari, 
care ştiu să-ncresteze în oţel. 

— Bucuros, răspunse Mekcsey. Am să-l rog şi eu 
să-mi scrie ceva pe sabia asta cu mîner de şarpe. 

Încercă o dată sabia încovoiată, vînturînd-o, şi o legă 
lîngă cealaltă. 

— La ofiţerul turc aţi găsit bani ? îi întrebă Dobó 
pe ostaşi. 

— Încă nu l-am cercetat. 

— Păi cercetaţi-l. 

Flăcăul târî îndată leşul turcului, trăgîndu-l pe pa- 
jişte de picioare. 

Îl cercetă. 

Şalvarii de catifea roşie n-aveau buzunare, dar în 
cureaua de la brîu găsi o pungă mică cu galbeni şi cu 
tot felul de bani de argint. 

— Sînt bine veniţi. Bani de cheltuială, se bucură 
Mekcsey. La un ostaş nu prea stau banii. 

Mai găsiră un surguci de turban cu rubine şi un 
lanţ de aur, pe care beiul îl purta sub cămaşă ; de lanţ 
era atîrnat un talisman de pergament înfăşurat pe o 
coajă de cocos. 

Mekcsey puse în palmă cele două giuvaere de aur 
şi i le întinse lui Cecey: 

— De aici însă trebuie să alegi ceva, unchiule. 

— Ja-le tu, băiete, refuză bătrînul. Ce să facă chelul 
cu tichia de mărgăritar ? 

Ochii femeii însă luciră. 

— Lănţişorul acela — spuse ea — l-ai putea primi 
pentru fată... avem fată frumoasă la curtea reginei. 

— Să veniţi la nuntă ! strigă vesel Cecey. O să-mi 
fac şi eu cheful să mai joc o dată înainte de a muri. 

Mekesey puse lanțul în palma femeii. 

— Cu cine se mărită ? | 

— Cu locotenentul reginei: Fürjes Adám. Îl cu- 
noaşteți ? 

Mekcsey dădu din cap, posomoriît, că nu-l cunoaşte. 

— E un băiat de ispravă, se lăudă femeia. Regina 
i l-a ales de bărbat. 

— Să aibă noroc! le ură Dobó. 

Mekesey dărui hainele turcilor şi armele fără podoabe 
ostaşilor lui Dobó. Se pregătiră de plecare. 

Mekcsey îşi luă calpacul şi îl învîrti supărat în mînă. 
Era crăpat de sta să pice în două. 

— N-ai de ce să te superi, îl consolă Cecey. De 
n-ar fi despicat, nu l-ai mai putea pune pe cap. Apoi, 
ţi-ai scos paguba. 

Hainele de pe ei erau încă ude. Dar pînă să se facă 
noapte, aveau să le usuce soarele şi vîntul. 

— Alege doi din ostaşii mei să te însoţească, spuse 
Dobó. Îţi dau şi dumitale doi, nene Cecey. 

— Oare avem acelaşi drum ? îl întrebă Mekcsey pe 
Cecey. Mergem împreună ? 

— Unde te duci ? întrebă bătrînul. 

— La Debrețin. 

— Împreună. 

— Dacă-i aşa, ajung trei ostaşi. 

— Cîţi vrei, răspunse Dobó bucuros. 

Pînă să se urce bătrînii în trăsură, ei se mai uitară 
la leşuri. Unul dintre ele, cu mîinile şi picioarele răş- 
chirate, era al unui turc mătăhălos ca de vreo treizeci 
de ani, care purta şalvari vineţi. Fusese lovit în ochi. 

— Pe ăsta parcă l-aş cunoaşte, spuse Dobó. Îmi pare 
că m-am şi bătut o dată cu el. 

— Urla ca şacalul, zîmbi Mekcsey. Dar acu tace, 
şacalul | 

Cei doi ostaşi maghiari erau îngrozitor de ciopîrţiţi : 
unuia îi acoperiră capul cu o năframă. 

Ostaşii împunseră burţile turcilor cu baionetele şi-i 
aruncară în Berettyó. Săpară apoi un mormînt în pă- 


196 


mîntul moale al malului, sub o salcie bătrînă, şi-i aşe- 
zară în el pe ostaşii maghiari, cu haine cu tot. Îi 
acoperiră cu mantalele şi-i îngropară. Drept cruce le 
puseră la căpătii săbiile. 

La marginea dinspre miazăzi a Constantinopolului e 
un' fort vechi, ca o cetăţuie, rămas încă de pe timpul 
grecilor. Acolo a fost poarta sudică a vestitei cetăţi a 
Bizanțului, minunata Poartă de aur făcută din marmură 
albă de sculptori şi pictori maeştri, în cinstea împăra- 
tului Teodosiu. Pietrele albe ale porţii au rămas întregi 
pînă astăzi. Zidurile sînt înalte. Înăuntru se află şapte 
turnuri bondoace, ca şapte uriaşe mori de vînt, aşezate 
astfel : 


La răsărit zidul cetăţii e scăldat de apele Mării de 
Marmara, iar celelalte părţi le împrejmuiesc case de 
lemn. 

Aceasta e vestita Edicule, adică: Șapte turnuri. 

În cele şapte turnuri se află îngrămădite toate co- 
morile sultanului care n-au mai încăput în palat. 

În cele două din mijloc, giuvaerele de aur şi măr- 
pgăritarele. În cele dinspre mare, maşinile de asalt, ar- 
mele de mînă şi argintăriile. În celelalte două, arme de 
demult, hrisoave şi cărţi vechi. 

Acolo, la cele şapte tumuri, e temniţa domnilor. Unii 
sînt ţinuţi în lanţuri, aruncaţi în beciuri de piatră, alţii 
au tot ce le trebuie, sînt liberi, ca acasă; pot ţine și 
slugi, chiar trei ; li se dă voie să scrie scrisori, să pri- 
mească musafiri, să cînte din instrumente muzicale, să 
mănînce, să bea ce le place, atîta doar că nu le e în- 
găduit să iasă dintre zidurile cetăţii. 

Doi oameni mărunți şedeau pe o bancă în grădina 
cetăţuii Edicule, încălzindu-se la soarele de primăvară. 
Amîndoi aveau la picioare un lanţ uşor de oţel, doar ca 
să-şi aducă aminte că sînt în robie. 

Unul stătea cu coatele pe genunchi. Celălalt, rezemat 
pe spate, cu mîinile întinse pe spătarul băncii, privea 
norii, 

Cel ce privea cerul era mai cărunt decît celălalt. 
Barba îi ajungea pînă la mijlocul pieptului, iar părul 
alb îi semăna cu o coamă. 

Amîndoi purtau haine ungurești. Vai, cîte haine ungu- 
reşti au tocit robii în cele şapte turnuri | 

Stăteau tăcuţi. 

Grădina parcă aburea în razele soarelui de primăvară. 

Printre cedri, tui şi lauri înfloreau lalele şi bujori. 
Deasupra lor, frunzele de un stînjen ale unui pizang 
bătrîn beau lumina soarelui. 
= Omul care privea norii îşi ridică braţele muşchiuloase 
de pe bancă şi şi le-ncrucişă pe piept. 

— La ce te gîndeşti, prietene Maylâd ? 

— La nucul meu, răspunse cel care şedea cu coatele 
pe genunchi. La Făgăraş am un nuc bătrîn în faţa fe- 
restrei. 

Tăcură din nou. Apoi, Maylâd spuse: 

— L-au îngheţat crengile. Mă întreb dacă o fi dat 
ramuri noi. 

— O fi dat, de bună seamă. Crenpile îngheaţă, dar 
trunchiul dă alte ramuri. Ca şi butucii de viţă de vie... 
Numai omul nu odrăsleşte... 

Tăcură din nou o bucată de vreme. Apoi Maylád 
rupse din nou tăcerea : 

— Dar tu, Bálint, la ce te pîndeai? 

— Mă gindeam că şi Kapa aga e un ticălos ca toţi 
ceilalți. 

— Aşa e... 

— Un viclean... Treizeci de mii de galbeni i-a tri- 
mis nevastă-mea să mă răscumpere. Sînt trei luni de 
atunci, 

Îar tac. Maylâd se apleacă după o păpădie galbeni 
din iarbă. O rupe. O freacă în mînă fărîmiţind-o şi apoi 
o lasă să cadă la pămînt. 

— Mă gindeam azi-noapte, Bálint, că eu nici acuma 
nu ştiu de ce eşti tu închis? Mi-ai povestit de multe 
ori cum te-au adus pe Dunăre, cum ai dat cu un paznic 
de peretele corăbiei, cum te-au adus aici. Dar începutul, 
pricina adevărată... 

— 'Ţi-am spus că nici eu n-o ştiu... 

— La urma urmei, tu îţi aveai cuibul tău, nu te 
puteau bănui că ai rîvni domnia. Pe de altă parte, erai 
prieten cu turcul. Tu l-ai chemat împotriva lui Fer- 
dinand. 

— Nu numai eu. 

— Cu toate astea, numai tu eşti aici dintre ei toţi. 
Ştiu că nu l-ai chemat să... 

— M-a chinuit şi pe mine întrebarea asta de multe 
ori. Tare aş vrea să ştiu şi eu pricina. 

O ceată de capugii străbătură curtea în sunete de 
tobe. Apoi rămaseră iar singuri. 

Bâlint dădu din umeri: 

— Cred că vorbele pe care le-am schimbat cu sul- 
tanul în noaptea aceea au fost pricina. Sultanul m-a 
întrebat de ce i-am înștiințat pe nemți despre venirea 
lui. Era mînios. 

— „Pe nemți ? m-am mirat eu. Dar nu pe nemți i-am 
înștiințat, ci pe Perényi.“ 

— „Tot un drac | mi-a răspuns. Perényi era de partea 
nemților.“ 

Şi sultanul m-a privit cu ochii holbaţi de furie : 

— „Dacă nu-i îngtiințai, am fi dat fără veste peste 
tabăra nemţească. Am fi prins toate căpeteniile şi am 
fi sfărîmat pentru totdeauna puterea lui Ferdinand. 
Acum şi Viena ar fi fost a mea!“ 

Văzînd cum mă probozeşte nemernicul de turc, m-am 
înfuriat şi eu. l-am spus pe faţă ce gîndeam, că 
aşa am fost învăţat. Nu m-am temut niciodată de 
nimeni, 

— L-ai înfruntat ? 

— N-am fost bădăran, dar i-am spus că, dacă i-am 
înştiinţat despre venirca sultanului, am făcut-o ca să 
cruţ viaţa ungurilor aflători în tabăra nemţească. 

— Tii, ce greşeală ! 

— Eram încă slobod. 

— Şi ce-a zis sultanul ? 

— Nimic. Se plimba gînditor în sus şi în jos prin 
fața mea. Apoi, deodată, s-a întors spre başul său şi i-a 
spus să mă ducă într-un cort bun, unde să-mi fac ma- 
sul: o să mai vorbim mîine. 

— Şi a doua zi ce-a zis? 

— Nimic. Nici nu l-am mai văzut. M-au găzduit în- 
tr-un cort mare, dar nu m-au lăsat să ies. Ori de cîte 
ori am încercat s-o fac, zece lănci mi se propteau în 
piept. 

— Şi cînd te-au pus în lanţuri ? 

— Cînd a pornit sultanul înapoi spre ţara lui. 

— Pe mine cum m-au prins m-au şi pus în lanţuri. 
Am plîns de necaz ca un copil. 

— Eu nu pot plînge. N-am lacrimi. N-am plins nici 
la moartea părintelui meu. 

— Nici după copiii tăi n-ai plins ? 

Török Bálint se făcu palid la faţă. 

— Nu. Dar de cîte ori mă gîndesc la ei, parcă mi-ar 
răsuci cineva un junghi în piept. 

Oftă. Îşi lăsă fruntea în palmă. 

— Mi-aduc aminte de multe ori de un rob — spusc 
el scuturînd din cap — un turc ticălos şi slab pe care 
l-am prins pe malul Dunării. Ani în şir l-am ţinut în 
cetate. Odată m-a blestemat. 

Undeva departe se auzi glas de trîmbiţă. Îşi îndrep- 
tară luarea-aminte într-acolo. Apoi se cufundară iarăşi 
în gîndurile lor. | 

Cînd norii se înroşiră în spuza amurgului, mai marele 
cetăţuii străbătu grădina şi, ajungînd la dînşii, le spuse 
peste umăr: 

— Domnilor, închidem poarta. 

Poarta se închidea cu o jumătate de oră înainte de 
asfinţitul soarelui şi atunci toţi robii trebuiau să fie în 
celulele lor. 

— Efendi Kadudsi — îl întrebă Török Bálint — ce 
e azi de cîntă aşa muzicile ? 

— Sărbătoarea lalelelor, răspunse peste umăr mai ma- 
rele cetăţii. În noaptea asta nu se doarme în serai. 

Se depărtă. 

Robii mai auziră de sărbătoarea lalelelor primăvara 
trecută. Ştiau că în noaptea aceea toate femeile sulta- 
nului petrec în grădina seraiului. 

Sultanul pune să se întindă chioşcuri cu mărfuri şi 
corturi între straturile de lalele. Vînzătoarele sînt femei 
de rînd din harem. Vînd fel de fel de nimicuri, măr- 
gele, mătăsuri, mănuşi, ciorapi, pantofi, văluri şi altele 
de felul acesta. 

Cele cîteva sute de femei pe care le are n-au voie 
să meargă la bazar, aşa că o dată pe an se bucură că 
pot face cheltuieli acolo în serai. 

În ziua aceea grădina zumzăie de voie bună. Papa- 
galii, mierlele, privighetorile, canarii din palat, ale căror 
colivii sînt atîrnate în copaci şi în boschete, se iau la 
întrecere cu muzicile. 

Seara, pe o corabie din Bosfor se aprind făclii bine- 
mirositoare şi lampioane de hîrtie pestriţe şi haremul 
se plimbă în sunetul muzicilor pînă la Marea de Mar- 
mara. 

Cei doi robi îşi strînseră mîna lîngă Turnul Singeriu : 

— Noapte bună, István. 

— Noapte bună, Bâlint. i 

Singura lor bucurie era o noapte bună. Robul cînd 
doarme e acasă. Îşi vede de treburi de parcă ar fi ziuă 
şi robia i se face un vis. 

Lui Török Bálint însă nu-i era somn. După prînz se 
întinsese oleacă şi aţipise, aşa că nu-i era somn. Des- 
chise fereastra şi privi cerul înstelat. 

Corabia se plimba pe Marea de Marmara pe sub 
Edicul6. Cerul era înstelat, dar fără lună. Stelele stră- 

luceau, aproape filfiind, iar oglinda mării era şi ea ùñ 
cer strălucitor. Corabia luminată de lampioane aluneca 
încet, trecînd printre stelele din înalt şi stelele din 
adînc. 

Zidul de piatră îl oprea pe rob să vadă corabia, dar 
muzica răzbătea pînă la el. Răsuna ţambalul turcesc, 
kanunul, şi pocnea cinciul. În singurătatea robiei Tă- 
rök Bálint ar fi ascultat bucuros muzica, dar gîndurile 
îi rătăceau în altă parte. 

Spre miezul nopţii, muzica surlelor încetă. Cîntau 
acum femeile. Tot altă şi altă voce însoţită de alt instru- 
ment muzical. 

Dar Török Bálint nu prea asculta. Privea cerul care 
se acoperea cu nori pribegi, zdrenţuiţi. Printre fîşiile 
lor se vedeau stelele. 

— Aici şi cerul e altfel — se gîndea el — cer tur- 
cesc, nori turceşti. 

Apoi, cum nu se mai auzi multă vreme cîntece pe 
corabie, îşi urmă gîndurile : 

— Pînă şi liniştea e alta aici: linişte turcească. 

Se gîndea să se culce, dar nu făcu nici o mişcare. 

Atunci, în liniştea nopţii, s€ auziră sunete de harfă 
şi printre ramurile grădinii se răspîndiră în noaptea 
turcească acordurile unui cîntec maghiar : 


Török Bálint simţi un fior dureros de dulce, străbă- 
tîndu-l de la inimă la călciie. 

Harfa tăcu un moment. Apoi se auziră din nou acor- 
durile tremurătoare, care se înălțau în întunericul nopţii 
ca un plîns încet; 

Török Bálint înălță capul ca un leu ţinut în cușcă 
atunci cînd simte susurul vîntului de miazăzi şi-şi pironi 
ochii în depărtare, dincolo de zid. 


Acordurile tot mai stinse ale harfei se mistuiră ca un 
suspin în liniştea nopţii, apoi se auzi din nou zvon de 
strune şi ò voce subțirică, tristă, de femeie, cîntă în 
ungureşte cântecul : 

Cine bea a Tisei apă... 
Dor în inimă îi poartă... 
Hei, băui şi eu... din ea... 


Lui Török Bálint i se tăie răsuflarea. Înălță capul şi 
privi ţintă în direcţia de unde venea cântecul. Pletele-i 
cărunte parcă tremurau. Faţa îi încremenise. 

Şi în timp ce bătrînul leu asculta încremenit cîntecul, 
în ochi îi răsăriră două lacrimi mari, care i se rostogo- 
liră pe obraz pînă în barbă. 

Pe la douăsprezece ceasuri din noapte, feciorul de 
casă bătu la uşa coconaşilor Török. 

— Coconaşule Gergely | 

— Ei, ce e ? Vino înăuntru | 

Nu dormea. La lumina unei lumînări, citea din Ho- 
raţiu, 

Fraţii Török, care dormeau în alte două paturi, se 
treziră. 

— M-a trimis straja de noapte, spuse feciorul de casă. 
E la poartă cineva ce pare a fi boier. 

— Cum îl cheamă ? 

— Parcă Kecske, sau aşa ceva. 

— Kecske ? Cine naiba o fi Kecske ăsta ? 

— Vine din Györ şi vrea să tragă aici. 

Auzind cuvîntul Györ, Gergely sări din pat. 

Török Jancsi îl privi mirat. 

— Cine e, Gergely ? 

— Mekecsey |! strigă vesel Gergely. Poftiţi-l îndată 
înăuntru pe viteaz | 

Feciorul de casă ieşi în fugă. 

Gergely îşi trase bocancii şi îşi puse pe umeri man- 
taua. Cobortră din pat şi cei doi băieţi (Jancsi avea 
şaisprezece ani; Feri, patrusprezece). Erau curioși să 
vadă musafirul pe care nu-l ştiau decît după nume. 

— Porunciţi să aducă vin şi de mîncare | spuse Ger- 
gely din uşă. Şi porni în goană pe scări. 

Mekcsey era în curte ; lîngă el, straja cu un lămpaş 
în mînă şi pîrcălabul cetăţii. 

Sus, în casă, se aprinse un alt lămpaş, a cărui lumină 
se legănă un timp peste curte, apoi se opri asupra celui 
ce venise. Mekcsey îşi luă rămas bun de la ostaşii lui 
Dobó. dîndu-le cîte un taler la fiecare. 

— Slavă Domnului că am ajuns ! spuse îmbrăţişîndu-l 
pe Gergely. Era să adorm pe cal. Sînt obosit. 

— Ce ai în cap, nene Pista ? 

— Turban, fir-ar să fie! M-am turcit ! 

— Lasă gluma, nene! Ştergarul e plin de sînge I 

— Dă-mi o odaie, frățioare, şi un lighean să mă 
spăl şi apoi ți-oi spune cum e drumul de la Györ la 
Debrețin. 

Pe scară se ivi slujnica şi se uită întrebătoare la noul 
sosit. 

Gergely îi făcu semn. Slujnica dispăru. 

Gergely îl lămuri pe Mekcsey : 

— Stăpîna noastră nu prea are somn. Veghează nop- 
tile aşteptîndu-şi soţul sau scrisoare de la el, 


Mekesey zăcu trei zile în friguri de pe urma rănii. 
Băieţii Török şi Gergely nu se dezlipiră de lîngă patul 
lui. Îi dădeau să bea vin roşu şi ascultau cu mult in- 
teres povestirile viteazului. 

Venea adeseori şi doamna să vadă cum se simte. 
Mekcsey îi spuse că a venit după Gergely : să-l ia cu 
el în oastea regească. 

Băieţii se uitară la Gerpely speriaţi, iar faţa doamnei 
era tristă şi dojenitoare. 

— Ai fi în stare să ne părăseşti ? Nu ţi-am fost eu 
mamă în locul mamei tale ? Şi copiii mei nu ţi-au fost 
fraţi ? 

Gergely răspunse cu capul plecat: 

— Am optsprezece ani. Să stau aici, pierde-vară, cînd 
ţara are nevoie de ostaşi ? 

Într-adevăr, părea mai bărbat decât îl arăta vârsta. 
Pe fața lui brună, delicată ca de fecioară, dăduseră 
tuleiele. Ochii lui negri, scînteietori, erau plini de inte- 
ligenţă şi seriozitate. 

— Parcă fără tine nu se poate? clătină din cap 
doamna Török. De ce n-ai aşteptat să pleci o dată cu 
fiu-meu ? Toți ne părăsesc, se căina ea, ştergîndu-şi la- 
crimile care o podidiseră. De la cine îşi întoarce Dum- 
nezeu faţa, de la acela şi-o întorc şi oamenii. 

Gergely îngenunchie în faţa doamnei şi-i sărută mîna : 

— Bună şi dragă mamă şi stăpînă, dacă aşa înţelegi 
plecarea mea, am să rămîn. 

În odaie era şi Tin6dy. Sosise în ziua aceea de la 
Ersekâjvâr. Venise să afle veşti despre stăpînul său, dar 
văzînd castelul fără steag şi pe stăpînă în haine cer- 
nite, nu mai întrebă nimic. 

Stătea la fereastră pe o ladă acoperită cu o blană 
de urs şi desena pe lama unei săbii. 

Auzindu-l pe Gergely ce spune, se opri şi zise: 

— Mărită stăpînă, dă-mi voie să spun şi eu ceva. 

— Spune, Sebâk ! 

— Pasărea, ori încotro şi-ar lua zborul, tot se În- 
toarce la cuibul ei. Gergely ar vrea_să zboare şi el. Şi 
eu zic că ar fi bine să se învîrte prin lume. Fiindcă, 
vedeţi dumneavoastră, azi-mîine, coconaşul János se 
face bărbat, şi va fi mai bine pentru el să aibă pe lîngă 
sine un soldat care îşi cunoaşte meseria. 

N-aveai de ce să zîmbeşti la aceste cuvinte, şi totuşi 
zîmbiră cu toţii. Fiindcă grămăticul Seb5k cînd nu 
cînta făcea glume, şi chiar dacă vorbea serios, toţi bă- 
nuiau că mocneşte veselia sub vorbele lui. 

Întoarse privirea la ceea ce lucra grămăticul. 

— E gata stihul ? 

— Gata. Nu ştiu dacă o să-ţi placă sau nu. 

Luă sabia şi citi ce scrisese pe ea: 


Cine-i curajos — e tare 
Cine-i tare — "'nfrîngeri n-are 
Iar pe cine biruieşte 

Pîn-şi moartea-l ocoleşte. 


— Să-l scrii şi pe sabia mea, spuse încîntat Török 
Jancsi. p 

— Nu — răspunse Tinódy scuturînd din cap — ţie 
am să-ți găsesc alt stih. 

Mekcsey spuse din pat: 

— Pe sabia lui Dobó să potriveşti cumva între cu- 
vinte şi numele regelui, nene Sebök. Mă gîndesc la ceva 
cam în felul acesta: Pentru Dumnezeu, pentru patrie, 
pentru rege. 

— Nu merge, spuse Tin6dy dezaprobator. De cînd 
coroana e pe capul neamţului a trecut vremea acestor 
cuvinte atît de cunoscute. Dacă ar fi vrut să i se scrie 
pe sabie ce spui tu, ar fi dat-o singur la un argintar. 

— Am găsit eu ceva, spuse Gergely punîndu-şi de- 
getul la frunte. Cînd eram copil, l-am auzit spunînd o 
vorbă. Asta ar trebui să i se scrie pe sabie. 

— Ce vorbă ? 

— Totul e să nu ne temem niciodată. 

Tin6dy scutură din cap. 

— Înţelesul e bun, dar vorbele prea greoaie, Ia 
staţi... 

Rezemîndu-şi bărbia în palmă, privi o clipă dus pe 
gînduri. Ceilalţi tăceau. Deodată ochii îi scînteiară : 

— Frica de te-nhață, nu mai ai viaţă. 

— E bine aşa! strigă Gergely. 

Tin6dy înfipse pana de giîscă în călimara de lemn şi 
zugrăvi stihul pe sabie. 

Mai era o sabie fără inscripţie. "Una la fel cu a lui 
Dobó. Mekcsey i-o dăruise lui Gergely. 

— Dar pe sabia asta ce scriem? întrebă Tin6dy. 
S-ar potrivi : Bornemissza vornic călăreşte spornic. 

Riseră. Gergely scutură din cap: 

— Nu. Eu nu vreau stihuri. Vreau să-mi scrii doar 
trei cuvinte, care au mai mult înţeles decît orice stih 
şi orice gîndire. Pe sabia mea, nene Sebök, să scrii: 
Pentru patria mea | 


În a cincea zi, numai ce veni şi Dobó. Îl primiră cu 
bucurie. De ani de zile, de cînd căzuse rob stăpînul ca- 
sei, era întîia oară că aşterneau masa cu vase de aur şi 
de argint. Casa se lumină de o voioşie neobişnuită. 

Stăpîna însă apăru la masă tot în haine cernite şi fără 
giuvaere. Se aşeză la locul ei obişnuit, cu faţa spre 
uşă. De cealaltă parte a mesei se mai afla un jilţ şi un 
tacîm. Dob6 a crezut la început că e al preotului care 
întîrzie, Numai după aceea şi-a dat seama că e locul 
lui Török Bálint. În fiecare zi, dimineaţa, la prînz, seara 
i se punea tacîm la masă şi stăpînului casei. 

Doamna Török asculta cu luare-aminte ştirile aduse 
de Dobó din Viena sau cele despre boierii din ţară. 

În vremea aceea nu erau ziare şi nu puteai afla de- 
cît pe calea scrisorilor sau de la cîte un musafir ce se 
petrece în lume. Ce ramură s-a rupt din stirpea fami- 
liilor boiereşti, ce ramură a dat muguri noi? 

Numele unui singur om nu fu rostit: al stăpînului 
casei. Gergely îi atrăsese atenţia lui Dobó să nu-l po- 
menească, 

Dar. după ce plecară slugile din sufragerie, chiar stă- 
pîna casei aduse vorba despre el: 

— De dragul meu soţ n-ai auzit domnia ta nimica ? 

Şi, deodată, faţa i se acoperi de lacrimi. 

Dobó clătină din cap: 

-— Pînă n-o muri sultanul ăsta... 

Doamna lăsă capul în pămînt. 

Dobó bătu cu pumnul în masă. 

— Cît mai vrea să trăiască ? Tirani ca el nu mor de 
bătrîneţe. Aşa ne învaţă istoria. Dar... socot că dacă 
ne-ar pica în mînă vreun paşă însemnat, l-am putea da 
în schimbul lui. 

Doamna clătină tristă din cap: 

— Nu cred, Dobó. Pe soţul meu nu-l ţin în lanţuri 
ca chezăşie bănească, ci ca pe un leu: fiindcă se tem 
de el. Făgăduitu-le-am eu în schimb totul — spuse ea 
mai departe tristă — le-am spus: să ne ia tot avutul, 
caii, vitele, aurul, argintul. Paşalele bagă în buzunar 
banii ce-i trimit, sultanul nici nu vrea s-audă. 

— Poate că nici nu îndrăznesc să-i vorbească. 

Melkcsey se ridică din pat şi, rezemîndu-şi coatele pe 
masă, spuse: 

— Nu s-ar putea să-l scoatem de acolo în alt chip... 

Dobó dădu din umeri: 

— Din Edicule ? N-ai auzit de închisoarea celor 
Şapte Turnuri ? 

— Ba am auzit. Dar mai ştiu că nimic nu e cu ne- 
putinţă dacă vrei cu tărie. 

— Dragă Mekcsey, frățioare — spuse doamna cu un 
zîmbet îndurerat — crezi că soţul meu şi familia lui 
văduvită şi orfană n-o doreşte cu tărie P? Nu m-am dus 
pentru el la regină, la călugărul György, la paşa din 
Buda ? Nu m-am tîrît în genunchi pînă şi în faţa rege- 
lui Ferdinand ? Soţului meu, biet, nici n-am îndrăznit 
să i le scriu toate, 

Doamna îşi înecă spusele în lacrimi. O priveau cu 
toţii în tăcere, trişti, 

Doamna însă îşi şterse lacrimile şi se întoarse către 
Tin6dy : 

— Pisare Sebăk — spuse ea, silindu-se să zîmbească 
cu faţa încă udă de lacrimi — nu se cade să-i ospătăm 
pe oaspeţii noştri cu băutura tristeţii ! Deci ia-ţi lira şi 
zi, pisare Seb5k, dar numai ce-i plăcea să asculte so- 
tului meu. O să închidem ochii, pînă îi cînta domnia ta, 
şi o să ne închipuim că e şi el în mijlocul nostru. 

De trei ani nu mai răsunase în casă lira pisarului 
Sebök. Băieţii se înveseliră dinainte la această îngădu- 
ință. 

Pisarul Sebök plecă în odaia lui şi-şi luă unealta de 
cîntat, ce avea forma unei chitare. 

Spuse, cu glas domol, povestitor, Povestea femeii care 
se chema Iudita, bătînd pe strune melodia. 

Cîntarea fu mîngiietoare ; în Holofem îl văzură cu 
toţii pe sultan. Dar, vai, unde-i ludita care să-l piardă 
de pe faţa pămîntului ? 

Cînd însă ajunse Tin6dy pe la mijlocul cîntării sale. 
sub degetele lui se schimba melodia, şi cu glas domol. 
adînc, începu altă cântare : 


În plînsori amurte, văduvita ţară, 
Veselia, voia bună o lăsară, 

Au ieşit dintr-însa unia-n pribegie, 
Au căzut slăvite feţe în robie. 


Mesenii fură zguduiţi de un fior de durere. 

Din ochii lui Dobó cădeau lacrimi. 

— Îmi îngăduiţi să mai zic ? întrebă Tin6dy rugător. 

Doamna încuviinţă din cap. 

Tin6dy cîntă apoi cum l-a prins în cursă turcul pe 
boierul Bâlint, cum l-a dus în lanţuri la Nândorfeher- 
vâr şi de acolo la Constantinopol. 

Cînd ajunse la sfîrşitul câîntării, glasul i se schimbă 
într-o şopoteală dureroasă : 


Tînguie-se acuma cu plînsete înalte 
Doamna şi coconii tăi cu fețe dalbe 
Că trăiesc acuma în multă pierzare 
În tristeţe multă, în neajutorare, 

Şi slugile tale n-află nicăirea 

Bucurie, unii rătăcesc airea 

Şi oftează într-una, credința li-i mare, 

De-ai scăpa din lanţuri, mulţi te-or așteptare. 


Acum chiar pe cîntăreț îl podidi plînsul. Că el era 
sluga rătăcitoare care îl plîngea mai mult decît toţi pe 
stăpîn. 

Cei doi copii plîngeau în hohote, îmbrăţişîndu-şi 
mama, care îi strîngea la piept. Tin6dy aruncă lira de- 
oparte şi căzu cu capul pe masă. 

Trecură astfe] cîteva clipe în trista casă, apoi Dobâ 
spuse cu glas surd, amar: i 

— De ce nu-s eu liber| Un an întreg de-ar trebui să 
merg, m-aş duce în orașul acela. să văd încalte dacă e 
chiar atît de grozavă temnița aceea ? 

Mekcsey sări în sus. 

— Eu sînt liber| Şi jur pe cel atotputernic că am să 
mă duc. Mă duc şi, de mi s-o cere chiar preţul vieţii, 
am să-l liberez pe Török Bálint | 

Tişni şi Gergely : 

— Merg cu tine! Îmi tai cale prin orice primejdie 
pentru stăpînul meu, pentru tatăl meu | 

— Mamă — spuse cutremurat tînărul Jancsi Bâlint 
— pot eu rămîne acasă cînd sînt oameni care pornesc 
să-l scape pe tata ? 

— E o nebunie ! spuse văduva. 

Glasul îi tremura. 

— Nebunie sau nu — se înflăcără Mecsey — eu 
ce-am spus o dată, aşa rămîne | 

Tin6dy se ridică. 

— Merg şi eu cu tine. Mîna mi-e oloagă, dar poate 
o să-ți pot fi de ajutor cu mintea. 

Doamna se împotrivi : 

— Ce vreţi ? O să puteţi face voi ce n-au făcut doi 
regi şi o avere regească ? 

— Are dreptate slăvita noastră doamnă — încuviinţă 
Dobó, recăpătîndu-şi calmul — nu ajută nici banii, nici 

hotăririle mari. Numai bunăvoința sultanului îl poate 
scoate. din cătuşe. 

— Dar dacă această bunăvoință nu vrea să se arate ! 
ripostă Mekcsey. 


A doua zi dimineaţa, Dobó pomi la drum. Nu-l ru- 
gară să mai stea. Ştiau că nu are timp. Mekcsey însă 
rămase, 

Îl chemă pe Gergely în odaia lui: 

— Am aşteptat să treacă o noapte ca să ne gîndim 
la ceea ce am vorbit ieri. Cît despre mine, eu oricît 
m-aş gîndi, rămîn la ce-am spus o dată, şi nu mă las 
pînă nu o să păşesc pe pămîntul turcului. 

— Eu te urmez | răspunse Gergely. 

— La urma urmei, în ţară nu e război. Apoi, cine 
ştie, poate dăm şi noi peste vreo gaură de şoarece. 

— Chiar dacă n-am avea izbîndă, n-o să ne fie ru- 
şine. Trebuie să încercăm. Cine încearcă poate izbin- 
deşte. Cine nu încearcă... 

— Trebuie să încercăm, chiar dacă ni se pare cu ne- 
putinţă. Cine ştie l... Dar ia spune: să-l luăm și pe 
Tin6dy ? 

— Cum crezi. 

— Dar pe Jancsi ? 

— Nu-l lasă stăpîna. 

— Atunci mergem numai noi doi. Pe Tin6dy îl lăsăm 
acasă. 

— Cum crezi. 

— Noi ne punem capul în joc. De bătrîn ar fi păcat. 
E astăzi unul dintre cei mai de preţ oameni din ţară. 
Dumnezeu a hotărît să pribegească din loc în loc şi să 
atîte focul inimilor ce stă să se stingă. Să dea glas su- 
ferinţei din sufletul neamului. 

Uşa se deschise pe neaşteptate şi intră Török Jancsi. 
În mînă avea o biciuşcă de călărie şi era îmbrăcat în 
şalvari gălbui din piele de căprioară. Pe cap purta o 
chivără de postav cu gardini late, ca pe la Debrețin. 
În picioare, încălțăminte galbenă. 

Mekcsey doar cât îi aruncă o privire şi, ca şi cînd ar 
fi continuat o convorbire începută, spuse zimbind : 

— Iepurele roşcovan ! Şi încă se mai însoară | 

Întorcîndu-se spre Jancsi, îl lămuri : 

— Nu-l cunoşti pe cel despre care vorbim, dar poate 
că o fi pomenit de el Gergely. 

— De cine ? întrebă Jancsi nepăsător, 

— De Fiirjes Adám. 

— Şi pe cine ia ? zîmbi Gergely. 

— Pe fata unui om bătrîn cu mînă de lemn. 

De pe faţa lui Gergely pieri deodată toată roşeaţa. 

— Pe Eva Cecey ? 

— Da. O cunoşti ? 

Gergely se uită încremenit la Mekcsey. 

— Lăsaţi glumele ! izbucni Jancsi, bătînd cu biciuşca 
în tureatca ciubotei. Nu despre asta aţi vorbit voi acum. 
Voi mă credeţi copil? Nu mai sînt copil! În noaptea 
asta n-am dormit. Sînt fructe care se coc într-o singură 
noapte. Eu am devenit peste noapte bărbat, 

Mekcsey îl privea mulţumit, 

— Te lasă mamă-ta ? 

— Nici nu i-am spus. Şi nici n-o să-i spun. Avea 
nişte treburi de orînduit în cetatea Hunedoarei. O să-i 
spun că mă duc eu. 

Mekcsey dădu din umeri: 

— Atunci plecăm. 

— Chiar şi azi. Eu pentru plecare m-am îmbrăcat. 

— Staţi! spuse Gergely palid. Glasul îi tremura. — 
Ai spus ceva adineauri. Pista. E adevărat sau e o năs- 
cocire de a ta? 

— Privitor la Furjes ? 

— Da. 

— E adevărat. Chiar mama fetei se lăuda că o mă- 
rită cu locotenentul reginei. 

— Ce ai? spuse Jancsigprivindu-l mirat pe Gergely. 
O cunoşti ? 

Gergely, ieşit din fire, sări în picioare. 

— Cum să n-o cunosc ? | E Eva mea! 

— Pe ea o mărită ? 


212 


— Pe ea, dacă-i adevărat. Dar eu nu cred. 

Şi strigă furios, bătînd din picior: 

— Ticălosul, îl omor | 

Mekesey dădu din umeri. 

— ÎL omori! Dar poate că fata îl iubeşte. 

— Nu-l iubeşte | 

— Crezi că o mărită cu de-a sila ? 

— Nu poate fi altfel! Nu poate fi altfel l 

— Ţi s-a făgăduit ţie ? 

— E logodnica mea de cînd eram copil! 

— Dacă-i aşa... — Şi rezemat cu coatele pe masă, 
continuă : 

— Dar chiar de-am face ceva, tu tot n-o poţi lua. 
Şi apoi, poate că s-au împrietenit ? 

— Cum poţi să crezi una ca asta ? 

Mekcsey dădu din umeri. 

— E departe? 

— De mine e mereu aproape. E în inima mea. 

— V-aţi trimis scrisori ? | 

— Cum să ne trimitem scrisori? Eu n-am slugi. 
Dacă aş avea, ar fi tot pe drum cu scrisorile. 

Meksey iar dădu din umeri. 

În foişor se auzeau paşi spornici. 

Török Jancsi sări la uşă şi întoarse încet cheia. 

În clipa următoare se auzi clanţa. 

Jancsi le făcu semn să tacă. 

Paşii erau ai fratelui său mai mic. Nu voia să afle ce 
au pus la cale. 

Regina Isabela iernă la Gilău. Primăvara o găsi tot 
acolo. 

Cei doi tineri, Gergely şi Mekcsey, ajunseră după trei 
zile de mers la Gilău. Török Jancsi nu plecase cu ei, 
ca nu cumva mamă-sa să bănuiască ceva despre înţele- 
gerea lor. 

Ceea ce ştia doamna Török era că Gergely a plecat 
cu Mekosey în oastea lui Ferdinand şi că va rămîne 
peste vară în mijlocul ostaşilor. Iar pe la Sîmedru se va 
întoarce. 

Tinerii însă hotărîseră dinainte ce aveau de făcut. 

Gergely, înainte de toate, va căuta să afle dacă fata 
îl iubeşte pe Fiirjes sau nu. Dacă îl iubeşte, n-are alt- 
ceva de făcut decît să-şi ia gîndul de la ea. Dacă însă 
nu-l iubeşte, atunci Gergely va dispare, ca şi cînd nici 
n-ar fi fost pe acolo. Iar Mekcsey are să-l facă de rîs 
pe Fiirjes în aşa fel, încît să nu se mai afle vreo fată 
în tot Ardealul căruia să-i vină poftă să-l ia de bărbat. 

După ce vor fi isprăvit la Gilău, cei trei tineri se vor 
întilni la Hunedoara şi vor pleca la Constantinopol. 

Pînă la graniţă se vor duce călare. Jancsi va păstra 
la el banii meniţi reparării cetăţii — şi va mai face 
rost pe deasupra de alţii, de cît va putea el mai mulţi, 
ca să aibă, dacă va fi nevoie să dea şi bani pentru eli- 
berarea lui Török Bálint. De la graniță vor călători pe 
ios, ca dervişi, negustori sau cerşetori, pentru a nu 
bate la ochi tîlharilor de drumul mare sau podghea- 
zurilor turceşti. Fie că vor izbuti să-l scape pe boierul 
Török Bâlint, fie că nu, în două luni sau poate chiar 
mai curînd se vor întoarce, aşa că doamna Török nu va 
avea de ce să fie îngrijorată din pricina fiului său. 


Cei doi tineri ajunseră la Gilău seara. li însoțea o 
singură slugă, tocmită de Mekcsey la Debrețin. Pe flă- 
cău îl chema Mâtyâs şi fusese stăvar în Hortobâgy. Că- 
lărea pe dereşul mic, păstrat de Mekcsey din cei cinci 
cai ai turcilor ucişi. 

La cea dintii casă se adresară unui romîn, întrebîn- 
du-l dacă le-ar putea da sălaş. 

Romînul, care înțelegea vorba ungurească, clătină din 
cap mirat şi o dată cu capul şi din căciula mare, nea- 
gră: 

— Nu la nuntă aţi venit? 

— Ba, la nuntă, 

=— Păi, de-aţi venit Ía nuntä, de ce nu irageți la 
castel ? 

Cei doi tineri se uitară unul la altul. 

— Eu — spuse Gergely — nu trag la castel că 
m-am îmbolnăvit pe drum. 

Era într-adevăr palid ca un bolnav. 

— Dar ortacul meu trage acolo, spuse el mai departe. 
Şi dacă mă găzduieşti în odaia din faţă, îţi plătesc. 

La cuvîntul plată, romînul încetă să se mai mire: 
deveni foarte săritor şi se grăbi să le deschidă călăre- 
ţilor poarta de mărăcini. 

— Dar n-am întîrziat oare de la nuntă ? căută să afle 
Mekcsey. 

— Cum să-ntîrziaţi, cinstiţi boieri, da’ nu ştiţi că poi- 
mîine se ţine cununia ? 

— Hai, lasă-ne singuri. 

Gergely plecă trist capul. 

— Am venit prea tîrziu. 

Mekcsey rămase pe gînduri. Apoi dădu din umeri. 

— Mai bine să ne întoarcem, Gergely. Ai pierdut un 
vis, dar te-ai ales cu o învăţătură. 

Gergely se ridică. Scutură din cap: 

— Nu. Nu renunţ eu atît de uşor la fericire. O zi nu-i 
mult. Uite ce m-am gîndit. Eu rămîn aici, iar tu te duci 
la castel şi te amesteci printre oaspeți. 

-- Şi dacă o să mă întrebe de ce am venit ? 

— Nu te-a chemat Cecey ? Totul e să te întîlneşti cu 
fata şi să afli dacă din îndemnul inimii l-a ales pe Fiirjes. 
Dar e cu neputinţă ! Cu neputinţă ! 

— Bine. Mă duc şi trag la castel împreună cu Matyi, 
numai să mă primească. 

— O să spui că te-a poltit Cecey. La urma urmei, l-ai 
scăpat de la moarte pe bătrîn. 

— L-am scăpat, nu-i vorbă. Dar, orice mutră o face, 
pînă la urmă tot rămîn la castel ca să pot vorbi cu fata. 
Dacă oi putea, încă astăzi, dacă nu, mîine. Vino şi tu 
cu mine, îţi schimbi hainele şi te dau drept aprodul meu. 

— Nu. Dacă fata o să spună că o mărită cu de-a sila, 
e mai bine să nu se ştie că sînt aici. Pe urmă văd eu... 

— O să-i trag citeva palme lui Fiirjes. 

— Pînă nu vorbeşti cu fata să nu faci nimic. După ce 
vei vorbi cu ea, vino repede înapoi şi-o să vedem... 

Romînca îi aşternu pat moale lui Gergely şi-i aduse o 
fiertură cu buruieni de leac şi un ştergar ud. Dar bolna- 
vul nici nu se culcă, nici nu bău din fiertură, nici nu-şi 
puse ştergarul ud pe cap. Se plimba doar în sus şi în jos 
prin odăița cu miros de mucegai, lipită pe jos cu lut, şi 
scutura pumnul. 

Mekcsey se întoarse a doua zi dimineaţă. Îl găsi pe 
Gergely stînd la masă cu capul în mîini şi picotind. 
Opaiţul mai ardea încă. 

— De ce nu te-ai culcat ? 

— N-aş fi crezut să-mi vină somnul. 

— Am vorbit cu fata. Bănuiala ta s-a adeverit. Nu 
din iubire se duce după Fürjes. 

Gergely se scutură de parcă ar fi turnat cineva apă 
pe el. Focul vieţii i se reîntoarse în privire. 

I-ai spus că-s aici ? 

Spus. Era gata să alerge încoa. Eu am oprit-o, 
De ce-ai oprit-o ? sări Gergely în picioare. 

Iaca | Poate mă şi baţi drept mulţumită. 

Nu te supăra. Parcă aş sta pe jeratic. 

N-am lăsat-o să vie, fiindcă ar fi năvălit toată 
curtea după ea. Fata s-ar fi făcut de ruşine, iar noi am 
fi dat de bucluc. 

— Ce i-ai spus? 

— Că eu o să-l fac de rîs pe Fiirjes, iar ea să-i dea 
înapoi inelul. 

Gergely îl asculta cu ochii aprinşi. 

— Ce-a răspuns ? 

— Că regina i-a dat zor cu măritişul. Apoi şi părinţii 
au tot stat cu gura pe ea. Se înţelege, bărbătia de re- 
gină moare de urît acu, iarna, şi petrece cununînd lumea. 
Iar Fiirjes vînează zestrea. Tata, ca să-i facă reginei pe 
plac, îşi pune inima pe tavă şi i-o întinde cu smerenie. 

E pai de ce i-o întinde ? Ah, m-a uitat totuşi! M-a 
uitat 


E a MI 

— Ëi, te-a uitat! Am zis şi cu aşa. Mai ştii cum a 
fost ?l 

— Ce ţi-a spus? Ţi-a spus pe şleau că nu ţine la 
Fiirjes ? 

— Mi-a spus. 

— Vrea să vorbească cu mine ? 

— Negreşit. I-am făgăduit că te duc diseară la castel. 

Gergely mergea de colo pînă colo prin odaie, ca beat. 
Apoi se aşeză abătut pe scaunul şubred de nuiele. 

— Ce folos, chiar dacă l-am doborî din şa pe Fiirjes ? 
Tot nu ar da-o după mine. Cine sînt eu? Un nimeni. 
N-am nici tată, nici mamă, nici coperiş. Domnul şi 
doamna Török, e drept, m-au crescut ca pe copilul lor, 
dar niciodată nu m-am simţit în aşa măsură fiul lor, ca 
să îndrăznesc să deschid gura pentru a le face o astfel 
de rugăminte. Darămite acum cînd şi cuibul lor e răs- 
colit | 

Mekcsey stătea cu mîinile încrucişate, cu spatele la 
fereastră : 

— Nu ştiu ce tot spui acolo, dar văd că nu eşti în 
toate minţile. La urma urmei, dacă vrei să te însori cu 
fata, nu-ţi trebuie nici tată, nici mamă, doar oleacă 
de scut. Dacă vrei, am eu o căsuţă ia Zemplen. E goală. 
Poţi să stai în ea şi zece ani. 

— Numai cu vorbe nu poţi trăi. 

— Nu eşti tu cărturar ? Mai cărturar ca orice popă? 
În ziua de azi are mare cătare un bun grămătic. 

Gergely îşi veni în fire. 

— Mulţumesc, Pista. 

— Totul e acum să nu se mărite Eva. Tu vii cu mine 
în tabără. N-o să treacă anul şi o să ai atîta leafă ca s-o 
poţi ţinea. Pînă atunci o să stea la mătuşă-mea. 

Gergely îşi luă repede mantaua, sabia, chivăra. 

— Cerul să te binecuvînteze, Pista ! Eşti îngerul meu 
păzitor. lar acum mă duc la părinţii ei! Am să le spun 
că e o fărădelege ce fac! Am să le spun că... 

Mekcsey îl împinse pe loc pe scaunul de nuiele care 
pîrîi sub el. 

s- Ai să te duci la dracul Te-ar închide în vreiiă 
coteţ pînă s-o isprăvi cu cununia. Nici nasul să nu ţi-l 
vadă, atît îți spun | 

Prin faţa casei trecură în goană trei călăreţi. Soseau 
oaspeţi de la Cluj. 


Cînd întunericul serii se lăsă peste vale, încălecă şi 
Gergely şi plecă cu Mekcsey la castel. 

Nu i-a întrebat nimeni cine sînt şi ce vor. Castelul 
fremăta de musafiri. Ferestrele erau luminate. În curte 
ardeau făclii, pe coridoare lumînări de ceară. Era un 
du-te vino, un furnicar: domni care ţineau să se ştie 
cine-s ei, doamne, feciori de casă, slugi. Lui Gergely i 
se strînse inima : oare între atîţia oameni o să potă el 
vorbi cu mireasa ? De bună seamă că nu rămîne o clipă 
singură | Şi apoi el e un musafir nepoftit aici ! Nu-l cu- 
noaşte nimeni în afară de mire. 

— Vino în curtea bucătăriei, spuse Melkcsey. 

Ajunseră în spatele castelului. Acolo era şi mai multă 
lumină : pe o frigare de fier, lungă de un stînjen, slugile 
de la bucătărie, cu şorţuri de piele în faţă, învîrteau 
deasupra jeraticului un bou. Iar în bucătărie lucrau de 
zor, învîrtindu-se de colo-colo, o mulţime de bucătari, 
toți cu şorţ alb în faţă. 

— Aşteaptă-mă aici, spuse Mekcsey. Eu am să mă 
rătăcesc ca din întîmplare în sala curtenilor, ca să-mi 
spună Eva unde să vă întîlniţi. 

Gergely se amestecă în ceata care privea cum se frige 
boul. Erau mai mult rîndaşi, dar mai tîndăleau printre 
ei şi cîţiva aprozi. 

Veniseră din curiozitate. Multe minuni se povestesc 
în popor despre bucătăria regească, dar chiar şi boierii 
ținutaşi sînt bucuroşi să afle cum se pregătesc bucatele 
în cea mai mare bucătărie a ţării. 

La Gilău clădirea bucătăriei se afla între castel şi gră- 
dină, iar la ordinele meşter-bucătarului cărunt se învîr- 
teau în ea unsprezece budătari cu şorţ şi bonete de pînză 
albă, şi douăzeci de rîndaşi. Femei nu se vedeau de loc. 

În curtea bucătăriei se învîrtea în frigare un bou mare, 
îngrăşat anume, şi curtea se umpluse de un miros care 
făcea să-ţi lase gura apă. 

Meşterul bucătar doar poruncea, făcînd semn cu băţul 
cînd şi ce parte anume să stea deasupra focului. Căldura 
trebuia să aibă aceeaşi putere, să nu-l pătrundă într-o 
parte mai mult ca în alta. 

Îndărătul acelui foc de iad, dogoritor, răsunau piulite, 
tăcăneau cuțite, bocăneau satire de tocat, se auzea cum 
foşneşte orezul, cum sfîrîie friptura, se înălțau aburi şi 
mirosea a tot felul de mîncăruri. 

Un aprod lungan, cu calpacul roşu într-o parte, îi lä- 
murea în gura mare pe ceilalţi: 

—- Sînt aici de la început. Aici pînă şi boul se frige 
în alt chip. 

Dogoarea focului bătea în toată turticica, înroşind fe- 
tele. În curînd se rumeni şi faţa lui Gergely, care stătea 
în grupul privitorilor, ascultînd ce spunea aprodul. 

— Aici, măre — continuă băiatul suflînd o dată în- 
spre foc — în boul pus în frigare au cusut un vițel în- 
treg. În vițel au vîrît un curcan. lar în curcan o po- 
tîrniche. 

— Dar în potîrniche ? întrebă cu ochii sticlind de 
curiozitate un aprod mărunt, cu urechile roşii, prostănac. 

— În potîmiche, frăţioare — spuse peste umăr cel cu 
calpacul într-o parte — un ou de gînsac, pe care o să-l 
dea celui mai tînăr dintre aprozi. 

Riseră. Rise şi aprodul cu urechile roşii. Dar, ruşi- 
nîndu-se plecă îndată. 

Peste o jumătate de ceas, maistrul bucătar despică 
într-adevăr boul şi scoase din el un curcan fript pe ju- 
mătate. Un miros plăcut de măgheran, amestecat cu 
miros de friptură, se răspîndi, trezind şi pofta şi celor 
sătui, 

Încă nu era bine pătruns. Prinseră din nou cîrligele 
de argint şi împinseră jeraticul sub bou. Apoi învâîrtiră 
mai departe frigarea. 

Făceau atîta larmă la bucătărie, piulițele, satîrele, to- 
cătoarelc, răzătoarelc, că aprodul cu calpacul roşu fu ne- 

voit să tacă. Pe Gergely nici nu-l interesa ce spunea. 
Stăpînul lui avea o bucătărie mai mare, ba chiar şase, 
şi la el se frigeau boi mai des decît la doamna regină 
din Ardeal. 

Un dărăban aduse din bucătărie două pîini atunci 
scoase din cuptor. Aprozii tăbărîră pe ele şi le rupseră 
în bucăţi, aşa calde cum erau. Tînărul lungan cu calpac 
roşu, care dăduse lămuriri, îi întinse şi lui Gergely un 
coltuc. Gergely îl primi. Îi era foame. 

Maistrul bucătar, văzînd cum mîncau aprozii, opri 
învîrtirea frigării. Trase cu lama cuţitului pe lanţul de 
oţel ce-i atîrna la brîu şi reteză urechile boului, 

Aprozii îi mulţumiră veseli. 

Gergely îmbuca cu poftă. La romînii unde trăsese nu 
mâîncase la prînz decît lapte acru cu pîine neagră. Apro- 
zii făcură rost şi de o cupă de vin. Bău şi Gergely. Apoi, 
şterpgîndu-şi mustăcioara, îi strînse mîna aprodului care 
l-a ospătat fără să-l cunoască măcar. 

— Mă numesc Bornemissza Gergely. 

Spuse şi aprodul un nume, dar nici unul din ei nu-l 
reţinu pe al celuilalt. Între timp, cupa făcu ocolul. Lui 
Gergely îi era încă sete. Mai trase o duşcă zdravănă. 
Cînd desprinse cupa de la gură, se pomeni cu Mekcsey 
în faţa lui. 

Mekcsey îi făcu semn să vină. 

Se duseră în grădină. Acolo între pomi şi tufişuri era 
întuneric. Zarva din curte se auzea mai puţin. 

Mekesey se opri sub un prun. 

— Am vorbit cu fata. I-s ochii roşi de cît a plins. 
Şi-a rugat părinţii să n-o mărite, dar pe ei i-a orbit stră- 
lucirea, bunătatea reginei, dărnicia călugărului György. 
Au căutat s-o mîngiie pe fată, spunîndu-i că nici ei nu 
s-au luat din dragoste, totuşi s-au obişnuit unul cu 
altul. 

Gergely asculta cu sufletul la gură. Ochii lui aproape 
sorbeau cuvintele. 

— De ce a plins fatai continuă Mekcsey — că nu- 
mai pe tine te iubeşte, asta e sigur. 

— Şi se cunună cu Fiirjes ? 

_=— Nu prea. Mi-a spus că vrea să vorbească cu tine 
neapărat şi o să vorbească şi cu regina. 

— De ce nu i-a vorbit mai înainte ? 

— Parcă a întrebat-o pe ea? Reginele cred că tot 
ceea ce fac ele e bine şi că nimeni n-are dreptul să 
cricnească. Pe de altă parte, nici tu nu i-ai dat nici un 
semn de viaţă. Nici nu ştia dacă mai trăieşti sau ai 
murit. 

— Şi dacă regina tot pe Fiirjes o să-l socoată bun 
să-i fie bărbat ? 

— Atunci o să spună mîine în faţa altarului: nu. 

— Cu neputinţă. 

— La toate întrebările preotului o să răspundă: nu. 
Frumoasă încurcătură o să mai fie! Regina încalte o să 
se supere pe ea, şi aşa o să se întoarcă iar acasă la 
Buda. lar tu mai tîrziu o să o iei de nevastă. 

— Numai că abia atunci n-o să mi-o dea. 

— Ei, nu. Dar să nu vorbim despre ce-o fi peste 
patru ani. Fata vine la miezul nopţii, dacă nu mai cu- 
rînd. E pe aici o seră. A spus s-o aştepţi acolo. Nu se 
culcă pînă nu vorbeşte cu tine. 

Mădură de seră îndată. În ea ardea o făclie. “Trei 
grădinari culegeau aplecaţi salată verde şi praz. Ridi- 
cară privirile, dar nu spuseră nici unul nimic ; îşi ziceau 
poate că-s nişte străini curioşi. 

Mekcsey privi împrejur. 

— Ei, Gergely, eu acum te las. Prefă-te bolnav sau 
beat. Culcă-te undeva şi aşteapt-o pe mireasă. Poate 
viu şi eu cu ea. 

Plecă. 

Gergely se simţea într-adevăr ca beat. Ce i se urcase 
la cap? Vinul sau patima? Simţea o fierbinţeală la 
inimă, la cap, o fierbinţeală turată, care-l făcea să 
strîngă pumnii, 

Se plimbă prin seră printre lămii, cactuşi, smechini, 
tot mai neliniștit şi mai nerăbdător. Deodată, ieşi din 
seră. Cu calpacul tras pe ochi, cu mîna strîngînd sabia, 
o luă la fugă spre castel. 

=— Care e odaia unde stau socrii-mici ? întrebă el pă 
coridor. 

Un fecior de casă, care trecea în goană pe lîngă pe- 
rete cu o cană verde de apă, la porunca vreunui boier, 
îl îndrumă. 

— Aiasta ia, mă rog. 

Era o odaie cu uşă albă şi tăbliță neagră, ca toate 
uşile, pe care sta scris cu cretă numele musafirului. 

Bătrînul cu mîna de lemn stătea la masă, în cămaşă. 
Pe masă, un sfeşnic cu patru lumînări de ceară. Faţa îi 
era toată clăbuc de săpun. Nevastă-sa îi rădea barba, 
Mîna de lemn îi era pe masă. 

Gergely nu le sărută mîna, doar cît le făcu o plecă- 
ciune. Cînd îşi aţintiră bătrînii privirile asupra lui, nu 
plecă ochii. 

— Tată şi stăpîne, începu Gergely. 

Apoi, părîndu-i-se nepotrivit cuvîntul tată, începu 
din nou: 

— Cinstite boierule ! Nu te supăra că sînt aici. N-am 
venit la nuntă. N-are să se împiedice nimeni de mine. 
N-am venit nici ca să vă aduc aminte de o veche fă- 
găduinţă a domniilor voastre, cînd am scăpat-o pe mica 
Eva din mîinile turcilor... 

— Ce vrei ? se răsti la el bătrînul Cecey. 

— Aş îndrăzni doar să vă întreb cu toată cinstea: 
ştiţi că Vica nu-l iubeşte pe acel... 

— Ce-ţi pasă ! se burzului la el bătrînul. Ce tot trăn- 
căneşti ? Cară-te de aici | 

Ochii îi ardeau de parcă ar fi avut ijeratic în orbite. 

Gergely încrucişă braţele : 

— Vreţi să o nefericiţi pe propria dumneavoastră 
fată ? 

— Cum îndrăzneşti să ne iei la rost? Mucosule ! 
Cîine de iobag ! răcni bătrînul. 

Spuma pe care o făcu la gură de furie zbura de parcă 
ar fi fost clăbuc de săpun. 

— Cară-te de aici | 

Apucă mîna de lemn dË pe masă să-l lovească. 

Femeia însă îi prinse braţul, iar lui Gergely îi spuse : 

— Pleacă, fătul meu. Nu strica norocul fetei noastre | 
Voi, cu mintea voastră de copii, credeţi că vă iubiţi, şi 
apoi vezi tu... tînărul acela a şi ajuns hotnog... 

— Şi eu am să ajung | i 

— Fl a ajuns, nu o să ajungă. Căsătoria asta o vrea 
regina. Pleacă te rog de aici, pentru numele lui Dum- 
nezeu | Nu ne strica sărbătoarea asta | 

— Cară-te de aici | răcni Cecey. 

Gergely privi rugător la jupîneasă. 

— Fiirjes nu-i decît un linge-blide şi un fricos | Vica 
pe mine mă iubeşte. Numai cu mine o să fie fericită. 
Nu-i zdrobiţi inima | Daţi-mi răgaz să o pot lua eu. Vă 
jur că n-o să vă fie ruşine cu mine ! 

În ochi îi luciră lacrimi. Îngenunchie în faţa lor, 

Bătrînul sări de pe scaun. 

— Cară-te, de nu vrei să te scot în brînci 1 

Gergely se ridică. Scutură din cap ca muşcat de un 
tăun. 

— Boier Cecey — spuse el îndiîrjit, posomorît — 
din clipa asta eu pe domnia ta nu te mai cunosc. Atiîta 
mai am să-ţi amintesc, că galbenii aceia pe care se află 
sîngele mamei mele sînt la domnia ta. 

— Trei sute cincisprezece ! ţipă bătrînul. Dă-i-i fe- 
meie | Chiar de n-am mai rămîne cu nimic, dă-i-i! 

Zicînd acestea duse mîna la brîu, îşi smulse chimirul 
îngust 'de ipiele cu care era încins şi vărsă pe masă 
galbenii din el dinaintea lui Gergely. 

Jupîneasa îi numără lui Gergely moştenirea, mai bine 
zis prada lui de război, cu o mutră de parcă ae fi nu- 
mărat urechi de șobolani. Gergely şi-i băgă în buzunar. 

Mai rămase locului cîteva clipe. Era palid. Se gîn- 
dea poate ‘dacă să le mulțumească sau nu pentru faptul 
că i-au păstrat banii. Apoi îşi spuse că nu pentru el 
i-au păstrat, ci pentru fata lor. Se înclină tăcut şi plecă. 


Trecu pe coridor ca un somnambul. La un colţ se lovi 
de un boier burduhănos. 
— Vă rog să mă iertaţi. 

Se trase la perete să facă loc unei feţe boiereşti cu 
grumazul ţeapăn. 

Ochii îi citiră atunci pe uşa din faţă numele lui 
Mekcsey. 

Intră. În odaie nu era nimeni. Pe masă ardea o lu- 
mâînare. 

Gergely se trînti pe pat. Lacrimile-i curgeau din ochi 
de parcă ar fi mirosit hrean. De ce plîngea ? Nici el nu 
stia. Buzunarul îi era doldora de bani. În ceasul acela 
devenise stăpîn şi om slobod. Cu toate acestea, se sim- 
tea pustiu şi părăsit. Cîtă jignire, cît dispreţ trebuise 
să îndure | 

— Căpcăun bătrîn, ţie şi inima ţi-e de lemn ! 

Un glas vesel de trîmbiţă cutremură zidurile caste- 
lului. Era semn că musafirii se adună la masă. 

Pe coridor se deschideau uși în toate părţile. Unele 
se trînteau tare. Pe pătrăţelele de marmură ale cori- 
dorului bocăneau pantofi de femeie şi zornăiau pinteni. 
Se auzeau şi saluturi, 

— Ia te uită, şi tu eşti aici ? 

— Servus ! Mă bucur că te văd 

Un glas subţire, ascuţit, striga pe cineva pe care o 
chema Amalia. Părea un glas de papagal. 

Apoi se făcu linişte şi în liniştea care urmă uşa odăii 
se deschise. 

— Melkesey, rosti încet un glas de femeie. 

Gergely sări în picioare. 

În faţa lui stătea, într-o rochie de mătase trandafirie, 
Eva. 

Un moment de uimire, un țipăt abia auzit, şi cei doi 
tineri se aruncară unul în braţele celuilalt. 

— Eva mea |! Evica mea | 

— Gergely ! 

— Vrei să vii cu mine, Eva ? 

— Pînă la capătul pamintului; Gergely |! 


La masa fastuoasă, luminată de un policandru cu o 
sută de lumînări, mare cît o roată de car, erau: vreo 

şaptezeci de persoane. Jumătate din ele, curteni. Cei- 
lalţi, rudele ginerelui poftite la nuntă. 

În capul mesei stătea regina cu băieţelul ei, îmbrăcaţi 
amîndoi în catifea verde. Pe peretele din spatele lor, 
ghirlande de flori închipuiau coroana. La stînga regi- 
nei, călugărul György ; lîngă micul rege, mireasa, iar 
lîngă ea soacra-mică. 

În faţa miresei stătea mirele. 

Cina începu în tăcere. Oaspeţii nu vorbeau decît în 
şoaptă. După al treilea fel de bucate, călugărul György 
se ridică şi rosti un cuvînt de urare pentru noii logo- 
diți. În cuvîntarea lui, pe regină o numi steaua noro- 
cului, pe mireasă — crin, pe mire — favoritul norocu- 
lui. Împodobi pe fiecare cu cîte o înfloritură de stil, cu 
cîte o vorbă mieroasă. Pînă şi duşmanii lui îl ascultau 
cu plăcere. 

Cînd se aduseră la masă vinurile cele mai bune, se 
dezlepgară şi limbile mesenilor. Dar, fireşte, nu vorbean 
decît încet, fiecare cu vecinul lui. 

— De ce i-o fi zicînd seara plînsetelor ? întrebă zîm- 
bind o jupîneasă tînără cu ochi zburdalnici. 

— Fiindcă mireasa îşi plînge fecioria. 

— Dar ea nu plînge. E aşa de voioasă de parcă i-ar 
părea bine. 

— Mă mir că-i dă drumul regina. 

— Nu-i dă drumul. Atâta doar că de unde pînă acum 
a fost jupîniţă curteancă, de-acu încolo are să fie jupî- 
neasă curteancă. 

În seara aceea nu cîntau lăutari, dar, cum se întîimpiă 
să vină la curte un cîntăreţ italian, regina încuviinţă să 
arate ce ştie. 

_Italianul, un găligan de om, cu grumazul scurt, pur- 
tînd veşminte italiene albastre şi galbene, îşi făcu apa- 
riţia cu ghitara în mînă. 

Avea un glas bun, dar cînta cam tare : Sono orfanella 
e vendo i fiori. 

În timp ce cînta italianul, mireasa, cu faţa visătoare, 
îi spuse maică-si: 

— Mamă, ce-ar fi dacă aş muri astăzi ? 

Femeia se uită speriată la fie-sa, dar cum fata zîm- 
bea, ocoli răspunsul : 

— Cum poţi vorbi aşa ceva, fata mea | 

— Dacă, totuşi... 

— Ce vorbe sînt astea ? 

— M-ai plînge ? 

— Aş muri şi eu şi tată-tău. 

— Dar dacă peste o lună sau poate peste două aş 
învia şi m-aş întoarce acasă, la Buda ? 

Femeia se uita mirată la fată. 

Eva continuă rîzînd : 

— V-ar părea rău că v-aţi grăbit să muriţi după mine. 

Fata se ridică apoi, se duse în spatele reginei şi, aple- 
cîndu-se la urechea ei, îi şopti ceva. 

Regina zîmbi şi încuviinţă din cap. 

Fata ieşi grăbită. 

Miusafirii îl urmăreau pe cîntăreţ. Glasul lui de ba- 
riton, minunat, deveni mai limpede şi suna tare frumos 
pe registrul de mijloc, Plăcu tuturor. Îl aplaudară. 

— Mai cîntă, mai cîntă |! spuse regina. 

Şi cîntăreţul îi distră pe musafiri mai bine de o ju- 
mătate de oră. 

Eva plecase pe nesimţite, nu o văzuse decît mamă-sa, 
core devenea tot mai neliniştită, gîndindu-se la cuvin- 
tele pe care i le spusese. 

Cînd italianul termină în sfîrşit, halebardierul de 
strajă la uşă vesti: 

— Un cîntăreţ necunoscut | 

Toate privirile se întoarseră spre uşă. Un tînăr zvelt, 
ca de vreo cincisprezece ani, intră în sală. Era îmbrăcat 
într-o haină de atlas vişinie ; mantia nu-i ajungea pînă 
la genunchi. La brîu avea o sabie mică cu mîner în- 
tr-aurit. Înaintă cu capul plecat. Părul lung îi acoperea 
faţa. Plecă genunchiul în faţa reginei. 

Apoi se ridică şi îşi sqptură părul, descoperindu-şi 
fața. 

Oaspeţii rămaseră uimiţi : cîntăreţul era mireasa, 

Un aprod al reginei ducea în urma ei o harfă de aur 
pe care i-o întinse în mijlocul sălii. Mireasa îşi trecu 
degetele peste strune. Se vedea că le cunoaşte rostul. 

Cîntă. 

Începu, în semn de consideraţie pentru regină, cu un 
cîntec polonez, pe care-l învățase chiar de la ea. Avea 
un glas argintiu, minunat. Ascultătorilor li se opriră ră- 
suflarea. 

Cîntă apoi pe rînd cîntece maghiare, doine romîneşti, 
cîntece italiene, franceze, croate şi sîrbe. 

Oaspeţii aplaudau entuziasmați după fiecare cîntec, 
chiar şi cântecul italian. 

— E dată naibii! spuse vecinul lui Mekesey, un 
demnitar de la curte cu mustață căruntă. Să vezi că o 
să şi dănţuiască. 

— Întotdeauna e aşa de veselă ? întrebă Mekcsey. 

— Întotdeauna. Pe regină ar fi omorit-o tristeţea 
dacă n-ar fi fost lîngă ea fata asta. 

— A nimerit-o bine cu ea acel... Fiirjes. 

Demnitarul dădu din umăr: 

— E un papă-lapte| Ai să vezi că şi la război o să 
meargă fata în locul lui. Că o să se priceapă şi la asta. 

— Nu se poatel 

— A învins azi-vară nişte spadasini italieni. Apoi să 
vezi cum trage la ţintă, cum călăreşte| Ai putea face 
din ca şapte băieţi şi tot ar mai rămîne un diavol focos | 

Mireasa astfel lăudată începu din nou un cîntec un- 
guresc, care avea refrenul: 

Mînă-ţi surul mai cu spor 
Du-te, bade, repejor 
La a ta floare | 


Oaspeţii cunoşteau cîntecul, dar mireasa schimbă re- 
frenul : 
Du-te, bade, repejor, 
Mînă-ţi surul mai cu spor 
La Gergely! 


În timp ce cînta, mireasa îşi plimbă privirile peste 
şirul oaspeţilor şi şi le opri asupra lui Melkcsey, 

Oaspeţii rîseră. Credeau că-i o glumă. 

Mekcsey însă tresări. Cînd şi la capătul strofei a doua 
mireasa îşi aținti privirea asupra lui, dădu de duşcă 
vinul din pahar şi se strecură afară. 

Cobori în goană pe scări şi strigă din uşa grajdului: 

— Matyi! Balogh Matyi ! 

Nu răspunse nimeni. Fu nevoit să-şi caute sluga prin- 
tre cei, din curtea bucătăriei, care petreceau bînd vin 
din căuşe de lemn, din căni de lut, calpace, cizme, trîm- 
biţe, la lumina a două mari făclii de răşină. 

Dădu de ea, dar vai, în ce hal! Cît timp stătuse la 
masă, Matyi mai aducea a om, dar îndată ce se sculă, 
nu mai fu stăpîn pe picioarele lui. 

- Pe lîngă pereţi şi sub masă zăceau vreo zece inşi. 
Celor care căzuseră sub masă nu le avea nimeni valul, 
cei ce căzuseră în spatele băncii fuseseră tîrîţi şi arun- 
cati claie peste grămadă lîngă perete. 

Matyi se ridică, mai bine zis ar fi vrut să se ridice 
cînd îşi recunoscu stăpînul, dar se aşeză repede la loc, 
fiindcă simţi că stă să se prăbuşească peste bancă şi 
o să ajungă şi el în grămada de lîngă perete. 

— Matyi! zbieră la el Mekcsey. Măceşu' lui tat-tu | 
Unde mi-e calul ? 

Matyi se ridică din nou, dar rămase cu palmele pe 
masă : ; 

— Acolo e, domnul vitéz... la locul lui... 

— Unde? 

— Între cai. 

Şi ridicînd pleoapele, adăugă : 

— Locul unui cal e între cai. 

Mekesey îl luă de piept: 

— Vorbeşte cum trebuie, că de nu scot sufletul din 
tine | 

Dar în zadar îl scutură, că era beat criţă. 

Mekcsey îl împinse între ceilalţi, apoi se duse repede 
la grajd să-și caute singur calul. 

Comisul grajdurilor erafişi el beat. Mekcsey putea lua 
toţi caii, dinspre partea lui. 

Intră în grajd bîjbîind prin întuneric şi strigă: 

— Muszta | 

Dintr-un colț îi răspunse un nechezat. Era şargul lui 
care mînca ovăz lîngă calul lui Matyi. Mekcsey, cu aju- 
torul unei slugi care abia se mai putea tine pe picioare, 
puse şeile pe cai şi plecă. Nu-l întrebă nimeni de ce 
pleacă aşa de repede, înainte de-a se sfîrşi cina. 

Gergely îl aştepta la casa romînului, în curte. Şi calul 
lui era înşeuat. Bătea din picior lîngă grajd. 

Era o noapte răcoroasă. Norii păreau că stau locului. 
Luna însă, ca ciobul unui blid de argint, trecea încet 
din nor în nor şi revărsa peste pămînt o lumină palidă. 

— Tu eşti, Gergely ? Am venit. Nu ştiu de am înţeles 
bine. dar mi s-a părut că mireasa m-a trimis aici. 

— Ai înțeles bine, răspunse vesel Gergely. În noap- 
tea asta fugim. 

Peste o jumătate de ceas, cincva sprinten la mers, 
înfăşurat în mantie, se opri în faţa casei. Deschise uşa 
repede şi se strecură înăuntru. 

Era Vica. 

Fugise în haina vişinie de atlas în care cîntase. 

Drumul Drinapolului e un drum tot atît de plin de 
colb şi brăzdat de ogaşele roţilor ca şi cel al Györgyö- 
rului sau al Debreţinului. Dacă s-ar schimba însă în 
mărgăritare lacrimile cîte au căzut pe drumul acela, ar 
fi plină lumea de mărgăritare. Şi poate că s-ar numi 
mărgăritare maghiare |! 

Hanurile de la marginea oraşelor sînt fiecare cîte un 
mic Babel, în care auzi vorbindu-se toate limbile pă- 
mîntului. Cum se înțeleg drumeţii între ei? Nu ştiu, 
dar ceea ce ştiu e că nimeni nu înțelege despre ce e 
vorba cînd vreun drumeţ obişnuit cu viața boierească 
pofteşte să i se dea odaie, pat sau alte ciudăţenii din 
acestea, 

Pretutindeni în Orient, hanul, sau cum i se spune prin 
partea locului : caravan-serai-ul, e o hardughie cu aco- 
periş de plumb şi cu o curte mare împrejmuită cu un 
zid dublu de piatră, înalt de un stat de om. Partea 
dinăuntru a zidului e mai scundă şi mai lată. Să zici 
că-i pat, nu-i decît un zid scund şi lat. Să zici că-i zid, 
e totuşi mai degrabă pat, fiindcă drumeţii pe el se odih- 
nesc peste noapte, ca să nu le sară broaşte în buzunare. 

Turcului însă un astfel de loc de mas îi trebuie. Pe 
el îşi pregăteşte cina, de el îşi leagă calul şi pe el 
doarme, chiar dacă e însoţit în călătorie de nevastă şi 
de copii. Dacă plouă, prinde de zidul mai înalt o ro- 
gojină sau o foaie de cort, o leagă jos de pociumbi şi 
gata acoperişul. Bine că poate să ţină calul lîngă el. 
Dacă peste noapte îl mai loveşte calul cu capul, îi trage 
o palmă peste bot, dar e liniştit că nu i-a dispărut. Se 
întoarce pe cealaltă parte, şi doarme mai departe. 
Acesta e caravan-serai-ul. Miros de fîn, de bălegar, de 
ceapă, de fructe putrede — totuşi un miros plăcut pen- 
tru un călător obosit. 

Într-o seară de mai sosiră la caravan-serai-ul din 
Drinapol doi tineri călăreţi turci. Purtau manta ruginie 
din păr de cămilă şi aveau glugă trasă pe cap, dar pe 
sub manta li se vedea îmbrăcămintea ungurească : nă- 
dragi strîmţi albaştri, dolman vînăt cu brandenburguri, 
brîu galben, iar la brîu hanger. Oricine-şi dădea seama 
că erau nişte voinici care numai în vreme de război 
slujeau flamura dreptei credinţe, altfel trăiau din tîl- 
hărit la drumul mare. Numai nouă ni se pare ungu- 
rese costumul nostru. Turcilor li se pare turcesc. Şi 
ungurii şi turcii sînt popoare răsăritene. Păunaşii ăştia 
erau toţi turci. 

Nimeni nu-i luă în seamă la caravan-serai. Mai de- 
grabă atrăgea privirile trăsura lor, fiindcă în ea se 
aflau doi robi tineri şi frumoşi, iar de o parte şi de 
alta avea legaţi doi cai frumoşi. 

Vizitiul era şi el rob, şiftot tînăr. Robii, fără îndoială 
unguri ori croaţi, trebuie să fi fost de ncam mare, se 
vedea după faţa şi mîinile lor. Cine ştie unde i-or fi 

prins cei doi voinici ; oricum însă, vor scoate bani buni 
pe o astfel de pradă | 

În curtea caravan-serai-ului se aduna lume din ce 
în ce mai multă şi mai pestriță. Turci, bulgari, sîrbi, 
albanezi, greci şi valahi : femei, copii, negustori şi sol- 
daţi. Era forfotă şi zarvă. Drumul acela de ţară semăna 
cu Dunărea : în el se revărsa totul. Nu-i de mirare aşa- 
dar că în fiecare seară caravan-serai-urile păreau un 
furnicar şi, din pricina amestecului de limbi, un ade- 
vărat Turn al lui Babel. 

Soarele scăpăta pe cer. Oamenii adăpau. Unii cai, 
alţii cămile. Fiecare se grăbea să facă rost de rogojini 
sau de pături. Cine n-avea rogojină, nici pătură, aşter- 
nea fîn sau paie, pentru ca zidul de piatră să nu-i frîngă 
şalele. 

Îndată ce sosiră în curte ce doi voinici, unul dintre 
ei — un flăcău de vreo optsprezece ani, cu privirea cu- 
rajoasă — îl strigă pe hangiu : 

— Mejhanedsi ! (Măi, hangiule |) 

La cuvîntul acesta ieşi de sub foişor un om sfătos cu 
fes roşu pe cap şi întrebă plictisit ce pofteşte. 

— N-ai o cameră, mejhanedsi ? Plătesc. 

Omul cu fesul roşu scutură din cap. 

— Am dat-o acum o oră. 

— Cui ? Îi plătesc şi lui, de mi-o lasă. 

— Va fi cam greu să i-o plăteşti. E faţă boierească, 
vestitul agă Altin, spuse hangiul, arătînd plin de res- 
pect spre foişor, pe pardoseala căruia şedea pe un co- 
vor un turc negru cu chip de corb. Şedea turcește, cu 
picioarele sub el. 

Se vedea după îmbrăcămintea ce o purta că era în- 
tr-adevăr boier. La turban avea două pene albe de strut. 
Lângă el, o slugă care îl apăra de muşte. O altă slugă 
îi pregătea băutura. În curte mai erau vreo douăzeci de 
ostaşi în veşminte bălţate, roş-albastre. Erau spahii 
— sau călăreţi — luptători ai dreptei credinţe, cu săbii 
late, cu arcuri şi tolbe. Beau, făceau de mîncare. Unul 
spăla la fîntînă albiturile agăi, altul desfăcea de pe 

spinarea cămilei pătura pentru pat. Era o pătură groasă 
de lînă scumpă. 

— Într-adevăr, de la ăsta e cam greu să ceri ca- 
mera. 

Cei doi voinici se întoarseră fără chef la trăsură. Vi- 
zitiul deshămă caii. Desfăcu cătuşele de la mîinile ro- 
bilor. Adăpă caii. Apoi făcu şi el foc pe zidul de pia- 
tră şi puse căldarea să pregătească cina. 

Cei doi robi tineri nu păreau trişti. E drept însă că 
şi stăpînii lor le dădeau toată cinstea. Mîncau cu ei 
dintr-o oală şi beau din aceeaşi curcubetă. Se vede că 
erau de neam mare robii. 

Aga cina şi el: pilaf cu berbec. I-l adusese bucăta- 
rul într-o farfurie de argint şi i-l pusese dinainte pe 
covor. Minca doar cu degetele, n-avea nevoie de cuţit 
şi furculiță. De altfel, era şi ruşine să se folosească de 
unelte la masă, ca ghiaurii spurcaţi. 

În dreapta voinicilor cina o familie de greci. Doi 
bărbaţi, o femeie bătrînă şi doi copii. De bună seamă, 
transportau şofran, fiindcă degetele celor doi bărbaţi 
erau galbene ! La stînga lor se aşeză lîngă zid un derviş 
descult şi chior. N-avea altă îmbrăcăminte pe el decît 
o zeghe de păr ruginie, care-i ajungea pînă la glezne. 
Peste zeghe era încins cu o sfoară de care atîrnau nişte 
mătănii. Era în capul gol, cu părul lung şi murdar legat 
într-un conci, care îi ţine loc de calpac. În mînă purta 
un băț lung cu o semilună de aramă. Vâșmîntul îi era 
plin de praful drumului. 

Dervişul se ghemui lîngă zid. Mîaca încet carne plină 
de seu, cerşită desigur de la călători, dintr-un căuş ne- 
norocit făcut din coaja unei nuci de cocos — legat de 
asemenea cu o sfoară de brîu. 

În timp ce mînca, se uita printre gene la grupul de 
alături, care se aşezase la cină. 

— Nu sînteţi credincioşii profetului ? îi întreabă po- 
somorit. 

Voinicii se uită la el supăraţi. 

— Poate chiar mai mult decît tine — răspunse cel 
mai tînăr, un flăcău oacheş cu ochi negri scînteietori — 

că mulţi dintre dervişii vagabonzi nu-l cinstesc pe pro- 
fet decît cu burta. 

Dervişul dădu din umăr. 

— Vă întreb fiindcă văd că mîncaţi laolaltă cu ne- 
credincioşii. 

— Şi ei sînt acum drepteredincioşi, ienicerule, răs- 
punse voinicul peste umăr. 

Dervişul se uită la voinic mirat. Lăsă jos căuşul. Îşi 
şterse degetele unsuroase de cele treisprezece fire de 
barbă lungă pe care le avea. 

— De unde mă cunoşti ? 

Voinicul zîmbi : 

— De unde să te cunosc? Te cunosc de tînd erai 
oştean şi purtai armele padişahului. 

— De atîta vreme eşti tu în tabără? 

— De cinci ani! 

— Nu-mi amintesc de tine. 

— De ce-ai părăsit steagul glorios ? 

Înainte ca dervişul să apuce a-i răspunde, se auzi un 
țipăt ascuţit şi puternic din foişor, atît de puternic în- 
cît caii săriră speriaţi în lături. 

Cel ce ţipase era aga. Tinerii se uitară speriaţi în- 
tr-acolo. L-a înjunghiat cineva sau ce-a păţit? Nu vă- 
zură decît pe agă, roşu la faţă şi bînd. 

— Ce l-a apucat? 

Dervişul dădu dispreţuitor din mînă. 

— Nu vezi că bea vin? 

— Cum să văd? Că doar trage din ciutură. 

— Tu nu te-ai născut musulman. 

— Ai dreptate, prietene, eu m-am născut dalmat. 
Dreapta credinţă n-am cunoscut-o decît acum cinci ani. 

— Aşa înţeleg, dădu din cap dervişul. Apoi află că 
aga cela a ţipat pentru ca sufletul să-i coboare din cap 
în picioare, pînă va bea el. Fiindcă sufletul locuieşte în 
cap, iar cînd murim, se duce pe ceea lume! Şi acolo, 
înţelegi, un dreptcredincios e pedepsit dacă a băut vin. 

— Dar dacă sufletul e nevinovat ? 

— La fel îşi face socoteala şi aga; sufletul nu va 
păcătui dacă va fi alungat de acasă. Eu cred însă că 

tertipurile acestea nu sînt bune. Stagfir Allah! 
(Doamne, păzeşte de aşa ceva |) 

Oftă. 

— Adineauri m-ai întrebat de ce-am părăsit steagul 
sfînt. l 

— Chiar aşa. Că doar erai ostaş viteaz şi apoi eşti 
încă tînăr : n-ai decît treizeci şi cinci de ani. 

Dervişul se uită la el mulţumit. Dar iar se întristă. 

— Vitejia fără noroc... Am fost viteaz cît timp am 
avut asupra mea amuletul. Mi-l dăduse pe cîmpul de 
luptă un bey bătrîn înainte de a muri. Îl apărase pe nu 
ştiu ce erou, care luptase alături de profet, şi-l apără 
şi acum pe cel la care se află. Am căzut rob şi un preot 
mi-a. luat inelul. Pînă am avut amuletul, nu mă prindea 
nici glontele, nici sabia. După ce am rămas fără el, nu 
se vindeca bine o rană şi primeam alta. Ofițerii mă 
urau. Tatăl meu, vestitul paşă de Buda, Iaiu-Oglu Mo- 
hamed m-a alungat de la el. Fratele meu mai mare, 
vestitul Arslan bey, a început să mă duşmănească. Or- 
tacii mei mi-au furat avutul. Am căzut şi în robie de 
cîteva ori. M-a părăsit de tot norocul. 

Capul îi căzu pe piept. 

Voinicul se uita la mîna stîngă a dervişului, pe care 
se vedea de-a lungul degetului arătător o cicatrice mare. 
Parcă i-ar fi fost despicat degetul şi mîna pînă la în- 
cheietură şi apoi lipite la loc. 

— Ai fost rănit şi la mînă. 

— Insallah (Voința lui Dumnezeu). Timp de un an 
n-am putut-o mişca. În sfîrşit, un derviş sfînt m-a sfă- 
tuit să mă duc de trei ori la Mecca. Şi vezi, după pri- 
mul drum s-a vindecat. 

— Ai să rămiîi derviş. 

— Insallah. Nădăjduiesc că o să mi se întoarcă ia- 
răşi norocul. După ce voi mai face de două ori drumul 
sfînt, o să mă pot întoarce la oaste. Dar vai, pînă n-o 
să-mi găsesc amuletul, nu-i nimic sigur. 

— Crezi că o să-l păgeşti ? 

— După ce voi fi împlinit cele o mie şi una de zile, 
totul e posibil. 

— De o mie şi una de zile îţi e canonul ? 

— Da. 

— Şi faci pelerinajele la meceturi ? 

— Nu. Fac drumul de la Pecs la Mecca. Spun zilnic 
rugăciunile şi de o mie şi una de ori numele sfînt al lui 
Allah. 

— E ciudat că un om deştept ca tine... 

— În faţa lui Allah nu e nimeni deștept. Sîntem 
viermi cu toţii. 

Dervişul luă în mîini şiragul lung de mătănii, cu 
nouăzeci şi nouă de boabe, şi începu să se roage. 

După ce isprăvi de mîncat, servitorul scoase din tră- 
sură păturile de drum. Aşternu două pe zid şi una pe 
coviltirul trăsurii. Cel mai tînăr dintre robi îşi făcu 
patul în trăsură. Oiştea trăsurii o sprijini de zid. Unul 
dintre voinici se culcă lîngă oişte, punîndu-şi căpătii 
o şa. 

Avea să şadă de veghe cît timp vor dormi ceilalţi. 

Luna revărsa peste caravan-serai o lumină ca ziua. 
Se putea vedea cum îşi fac culcuş lîngă perete călăto- 
rii, pregătindu-se pentru odihnă. Doar mirosul de cal 
amestecat cu cel de ceapă nu se alina. Şi nu-şi găsea 
astîmpăr un liliac, care, pornind la vînătoare, dădea 
dintr-un colţ al curţii într-altul. 

Un servitor cu rever roşu străbătu în fugă curtea şi 
se opri în faţa voinicului ce se pregătea de culcare, 

— Aksaminiz kair deli. (Bună seara, voinice.) Te 
cheamă aga. 

Celălalt voinic se ridică neliniștit de pe patul lui şi 
cum ortacul plecă fără să zică nimic, se uită după el. 
Îşi încinse sabia pe care şi-o pusese alături. 

Aga era tot în foişor. Acuma însă nu mai ţipa. Se uita 
la lună cu faţa roşie. 

Voinicul făcu o temenea. 

— Es salam, alek aga affendim. (Pace ţie, mărite 
apă.) 

— U alekum es salam varahmet Allah vabaaka tu. 
(Pace, milă şi binecuvîntarea lui Dumnezeu.) De unde 
vii, fătul meu ? 

— De la Buda, stăpîne. Paşa nu are nevoie de noi 
acum. 

— Ai adus nişte cai minunati... Sînt de vînzare ? 

— Nu, stăpîne. 

— Miine uită-te la caii mei. Dacă îți va place vre- 
unul, poate facem schimb. 

— S-ar putea, stăpîne. Mai porunceşti ceva ? 

— Poti pleca. 

Paşa îl urmări cu privirea încruntat. 


Dormeau toți. Intră şi aga în odaia lui cu perdele de 
văl alb la ferestre şi se culcă. În curtea hanului nu ṣe 
auzea decît horcăitul oamenilor şi ronțăitul cailor care 
mîncau ovăz. Şi în fiecare clipă cîte un tropăit de cal. 
Toate acestea însă nu-i stinghereau pe cei ce dormeau. 
Călătorii erau obosiţi şi dormeau duşi, de parcă s-ar 
fi aflat în paturi de mătasă, în odăi liniștite. 

Luna se ridica încet pe cer, ca o jumătate dintr-o tip- 
sio de aur. Liliacul filfîia uneori prin dreptul ei. 

Voinicul mai în vîrstă îşi înălţă capul. Se uită îm- 
prejur. Se ridică şi roibul cel tînăr. Îşi ghemuiră ca- 
petele întrolaltă. 

— Ce vrea aga ? întrebă pe ungureşte voinicul mai 
în vîrstă. 

— I-au plăcut caii noştri. 

— Tu ce i-ai spus ? 

— Că nu-s de vînzare. 

— Auleo! Turcul nu spune niciodată „nu“ faţă de 
boier. 

— Ba eu am spus. Ce-am eu... 

— Ei, şi cum a rămas ? 

— Să facem mîine schimb. O să schimbăm un cal de 
al nostru cu unul de al lui. 

Pătura de pe trăsură se dădu la o pârte şi apăru 
fața celui mai tînăr dintre robi: 

— Gergely... 

— Pst! făcu semn voinicul al treilea, Ce doreşti 
Vicuska ? Nu-i nimic. Dormi, 

— Ge voia aga ? 

— A întrebat doar de cai. Dormi, dragă | 

Şi feţele lor fiind aproape se atinseră uşor într-o să- 
rutare. 

Apoi cei trei bărbaţi mai schimbară cîteva cuvinte. 

— N-avem de ce să ne temem, spuse Gergely cu în- 
credere. Îndată ce se crapă de ziuă, pornim şi-l lăsăm 
pe aga cu caii lui. 

— Miine însă eu nu mai vreau să fiu rob, spuse 
Török Jancsi. Miine să fie rob Mekcsey. Mi s-a urît cu 
lanţul. Apoi mă apasă şi galbenii pe care-i am asupra 
mea. Ar fi poate mai bine să-i ascundem în trăsură. 

— Bine, bine — spuse Gergely zimbind — mîine 
am să fiu eu rob, dar unde schimbăm hainele? În 
noaptea asta nu e chip, că aga s-ar putea scula înaintea 
noastră. 

— Atunci mîine, Gergely, pe drum. Dracul l-a adus 
aici pe aga ăsta | 

Mekcsey scutură din cap : 

— Nici mie nu-mi place. Boierii ca ei nu iartă unor 
voinici zdrenţăroşi să nu le împlinească voia. 

Gergely îi puse degetul pe buze. 

— Dervişul acesta ştie ungureşte. 

Dervişul era culcat lîngă ei. 

Sta ghemuit ca un arici. 


În zori, cînd soarele trase din arc întîia săgeată de 
aur pe cer, aga ieşi în foişor şi printr-un căscat puter- 
nic, dădu drumul restului de somn cuibărit în capul lui. 

— Bandsal — spuse unei slugi care făcea temenele 
în fața lui — unde sînt cei doi voinici ? Cheamă-i în- 
coace | 

Lîngă uşă stătea ghemuit dervişul. La cuvîntul agăi 
se ridică. 

— Au plecat, stăpîne. 

— Au plecat ? hîrîi aga. Au plecat ? 

— Plecat | 

— Cum au îndrăznit să plece ? 

— De aceea te aştept, stăpîne. Cei doi voinici nu par 
să fie oameni cumsecade. 

— De unde ştii ? 

— l-am auzit vorbind astă-noapte. 

— Ce vorbeau ? 

— Vorbeau alandala. Am înţeles însă din vorba lor 
că nu le place să se întîlnească cu oameni ca domnia ta. 

Aga holbă ochii. 

— Aşa? Le luăm caii! Robii! Trăsura|! Tot! spuse 
el urcînd tonul cu fiecare vorbă, de ajunse să răc- 
nească. 

— Au şi bani, continuă dervişul. Unul dintre robi 
spunea că nu mai poate duce aurul cît îl are asupra lui. 
Bănuiesc că nu-s dreptcredincioşi. 

— Aur? Hei, spahii! Încălecaţi cu toţii! Urmări- 
ti-i pe cei doi voinici |! Aduceţi-mi-i aici vii sau morți | 
Dar mai ales trăsura. 

În clipa următoare, douăzeci şi doi de spahii ieşiră în 
ropot pe poarta seraiului. 

Apa se uită după ei. Apoi spuse dervişului : 

— Ce-au mai spus ? 

— N-am înțeles tot. Vorbeau încet. E sigur însă că 
vorbeau ungureşte şi că unul din robi e femeie. 

— Femeie ? N-am văzut-o. 

— Au îmbrăcat-o în haine bărbăteşti. 

— E frumoasă ? 

— Frumoasă şi tînără. Se duc spre Stambul. 

Apa holbă şi mai tare ochii. 

— O să-ţi primeşti partea ta din pradă, spuse el in- 
trînd în casă. 

— Efendi aga | strigă după el dervişul. Eu am fost 
ienicer. Dă-mi voie să încalec şi eu. 

— Merg şi eu | Înşeuează un cal şi pentru mine! 

Pe doi cai focoşi, peste un sfert de ceas erau pe ur- 
mele spahiilor. Aga le făcu semn de departe să-şi con- 
tinue goana. 

Sub copitele cailor se ridicau nori de praf. 

Nu trecură nici două ore şi spahiii îl vestiră cu stri- 
găte mari pe apă că zăresc trăsura. 

Spabhiii ajunseseră pe culmea dealului şi cum drumul 
cobora de partea cealaltă, aga îi pierdu din ochi. 

Era nerăbdător să ajungă pe culme. 

Dădu pinteni calului, adulmecînd mirosul prăzii. În 
spatele lui, dervişul, ghemuit pe cal ca un diavol îm- 
păroşat. Strîngea calul cu picioarele şi-l bătea, fiindcă 
era desculţ, iar calul era învăţat cu pintenii. Apoi, der- 
vişul ar fi vrut să zboare, nu alta. Dacă oamenii aceia 
aveau să-i pice în mînă agăi, atunci şi norocul lui avea 
să se întoarcă. 

— Ia hu! Dah, dah! 

Îşi zorea calul. Cocul i se desfăcuse şi capul îi părea 
acuma un pamătuf mare murdar. Nu avusese timp să-şi 
încingă sabia pe care i-o dăduse aga. O ţinea în mînă, 
îmboldind cu ea calul cînd din faţă, cînd din spate. 

— Dah — dah! l 

Aprins la culme, aga văzu că urmăriții sînt încă de- 
parte şi că simțiseră primejdia. 

lată că şi cei doi robi sar pe cai şi trag arme din 
coşul trăsurii. Vizitiul scoate unele lucruri din trăsură 
şi le împarte călăreţilor, care le aşază pe oblincul şei- 
lor. Apoi se apleacă sub trăsură şi de sub ea se ridică 
fum alb. Încalecă după aceea şi el şi porneşte în goană 
în urma călăreţilor. 

Aga e uimit. 

— Ce fel de robi or fi ăia — strigă el înapoi dervi- 
şului — că nu vor să scape de robie? 

— N-am spus eu că-s cîini P? | urlă dervişul. 

Focul încinse trăsura. Spahiii stăteau în jurul ei fără 
să ştie ce e de făcut. 

„Întii trăsura“, le spusese aga. Aşa că se opriseră, mai 
bine zis, hîțînîndu-se pe caii speriaţi, se învîrteau în 
jurul focului. 

— Stingeţi focul! strigă aga. Desfaceţi trăsura în 
bucăţi | 
` — Să rămînă doar trei. Ceilalţi pe urmele cîinilor | 

Dar care trei? Şi de ce arde trăsura ? Aşa ceva nu 
s-a mai pomenit de cînd sînt oameni şi trăsuri pe lume. 

— Tot mai căscaţi gura aici ? strigă la ei cu glas de 
tunet aga. Cîini leneşi ce sînteţi | 

În clipa aceea ţîşni o flacără mare, orbitoare, şi ră- 
sună un bubuit de se cutremură pămîntul. Turcului i se 
păru că a luat foc tot pămîntul. 

Nu mai rămăsese pe cîmp nici oameni, nici trăsură, 
Nu se vedea decît un derviş zbirlit, care, asurzit de 
presiunea aerului şi de explozie, stătea năuc ca miîţa 
unei vrăjitoare pe hornul bordeiului. 


— Ce-a fost asta ? începu să urle aga din colbul 
drumului unde-i lepădase calul. 

Dervişul voia să-i vină în ajutor, dar şi calul lui îşi 
ieşise din fire. Juca de-a-ndăratelea şi, ridicîndu-se în 
două picioare, îşi rotea ochii speriaţi la cer. Apoi porni 
într-o goană nebună peste cîmp. Sărea peste rîpi şi tu- 
fişuri, împroşcînd spuma albă ce-o făcuse la gură. Pe 
derviş însă nu izbuti să-l zvîrle din spinare. 

Aga se ridică cu chiu cu vai, scuipă praful din gură, 
trase o înjurătură păgînească. 

Privi împrejur. Drumul părea un cîmp de luptă: cai 
care se zvîrcoleau şi spahii zăcînd în toate părţile. Pe 
locul unde fusese trăsura nu mai rămăsese nimic. Dea- 
supra drumului se vedea pe cer un nor lat nepricios, 
care adineauri fusese trăsură. 

Şi calul agăi o luase razna. Boierul cu chip de corb 
nu ştia pe ce lume se află şi ce să facă. 

n cele din urmă, porni şchiopătînd înspre ostaşii săi. 

Dar ei fuseseră doborîţi de explozie. Zăceau în praf 
ca nişte saci. Din nas, din gură, din urechi, din ochi, 
le curgea sînge. 

Aga, văzînd că nu mişcă nici unul, se aşeză pe mar- 
ginea șanțului şi privi prosteşte în gol. Poate se întreba 
unde şi de ce trag cu atîta vuiet clopotele. Fireşte, nu 
trăgeau clopotele nicăieri, îi vuiau doar lui urechile. 

Aşa, ca o curcă beată, îl găsi şi dervişul peste o ju- 
mătate de oră, cînd se întoarse în sfîrşit, după ce-şi do- 
molise calul. 

Îşi legă fugarul de un fag de pe marginea drumului 
şi se duse repede la agă. 

— Ce ai, stăpîne? 


240 


Aga scutură din cap. 

— Nimic. 

— Nu te-ai lovit? 

— Ba da, la şold. 

— Binecuvîntat “fie Allah, care te-a scăpat din pri- 
mejdia asta ! 

— Fie binecuvântat ! spuse după el maşinal aga. 

Dervişul cercetă pe rînd caii care zăceau pe drum şi 
în şant, să vadă dacă n-ar putea pune pe picioare vre- 
unul dintre ei. Nu. Şi cei care mai trăiau erau atît de 
ciumpăviţi, încît doar corbii dacă ar mai fi pus preţ 
pe ei. 

Se întoarse la agă. 

— Poţi să te ridici, stăpîne ? Sau să te aşez eu pe 
calul ăsta ? 

Aga se frecă la coapsă, la genunchi şi se uită pros- 
teşte la derviş. 

— Am să mă răzbun ! O să mi-o plătească cu capul | 
Dar de unde fac eu rost de ostaşi şi de cai? 

Se uită la derviş prosteşte. 

— Afurisiţii aceia s-au dus spre Stambul. Acolo vom 
putea da de ei, spuse dervişul. 

Aga se ridică gemînd. Îşi pipăi coapsa. 

— Vino. Ajută-mă să încalec şi du-mă înapoi la han. 
Bagă-te slugă la mine. Eşti bun călăreț. 

Dervişul îl privi pe agă jignit. 

— Slugă ? 

Dar îşi plecă capul supus: 

— Cum porunceşti, stăpîne. 

— Cum te cheamă ? 

—- Jumurdsâk. 


6 
Cei cinci călăreți maghiari goneau departe pe drumul 
ce duce la Constantinopol. 
Explozia băgase în sperieți şi caii lor, care zburau 


acum ca vîntul. Ca într-o întrecere o lua cînd unul cînd 

altul înaintea celorlalţi şi călătorii se fereau de departe 
din drumul lor, nedîndu-şi seama dacă s-au luat la în- 
trecere sau sînt urmăriţi. 

Dar cum ajunsese între ei Cecey Eva ? 

În seara cînd se întîlnise cu Gergely, vechiul senti- 
ment că e una cu el căpătase în inima fetei tăria oţe- 
lului. Întotdeauna se simţise ea una cu el, dar nu pu- 
tuse să ţină piept stăruinţelor tuturor. Gergely nu avea 
casa, pămîntul, moşia lui — era un băiat încătuşat de 
o tutelă. Nici măcar să-şi scrie unul altuia nu se putea. 
Începuse să plece capul în faţa sorții. 

Dar cînd l-a văzut din nou pe Gergely n-a mai putut 
s-o țină nimic încătuşată. 

— Glasul inimii mele e glasul lui Dumnezeu | i-a 
spus ea lui Gergely. De-mi poţi da doar atîta adăpost 
cît să avem unde ne scuti de ploaie, am să mă simt 
mai bine cu tine decît cu altul într-un palat strălucitor. 

Fugiră peste munţii :Gilăului şi lumina dimineţii le 
bătu în faţă lîngă apa Arieşului. 

Pădurea strălucea verde, jucîndu-şi frunzele crude. 
În jurul ei înfloriseră pretutindeni viorele, iar în vale 
brebenei, păpădii şi brînduşe galbene. Aerul era îm- 
bălsămat de mirosul brazilor. 

— Acum înțeleg de ce-i spune acestui pîrău Arieş, 
zise Gergely. Uite, Eva, parcă-s presărate malurile cu 
aur. Dar tu eşti îngîndurată. De ce eşti tristă, draga 
mea ? 

Eva zîmbi cu o uşoară umbră de tristețe în priviri. 

— Mă gîndesc că, oricum, sînt totuşi o fată şi fapta 
mea e o fărădelege. 

Gergely o privi uimit. 

— Ce vorbă-i asta ?... 

— Azi te bucuri că am ascultat glasul inimii; dar 
peste ani şi ani, cînd vom fi bătrîni, o să-ţi aduci aminte 
că nu de la biserică m-ai luat cu tine, ci dintr-o odaie 
unde se cina. 

Mekcsey mergea înainte u ţăranul romîn, care îi 
călăuzise pe drumul de munte. Ei călăreau alături. 

— “Tu eşti tînăr — €ontinuă Eva — şi n-o să găsim 
nici un preot care să vrea să ne cunune. 

Gergely protestă clătinînd din cap. 

— Nu m-ai simţit întotdeauna lîngă tine ca pe un 
frate ? Şi nici acum, că sînt lîngă tine cu adevărat, nu 
mă simţi ? Dacă te întristează lipsa preotului, ai încre- 
dere în mine, că pînă ne vom putea cununa, am să te 
apăr mai bine ca îngerul tău păzitor. Dacă vrei, nici 
mîna nu ţi-o voi atinge, nici obrazul n-o să ţi-l sărut 
pînă nu ne va da un preot sfînța binecuvîntare. 

Eva zîmbi. 

— Ia-mi mîna: e a ta! Sărută-mi obrazul: e al tău ! 
spuse fata şi, cum călăreau alături, întinse mîna şi obra- 
zul spre el. 

— Vai, ce m-ai speriat! spuse Gergely răsuflînd 
adînc. Adineauri a vorbit catehismul din tine. Şi eu sînt 
papistaş, după cum ştii, dar dascălul meu nu din cate- 
hi m-a învăţat să-l cunosc pe Dumnezeu, ci din 
stelele cerului. 

— Părintele Gâbor ? 

— Da. Era luteran, dar n-a vrut să convertească pe 
nimeni la luteranism. El mi-a spus: Dumnezeu cel ade- 
vărat nu-i acela despre care vorbesc icoanele şi scrip- 
turile. Nu e un rabin bătrîn cu barbă de cîlţi, un evreu 
bătrîn pe care-l apucă pandaliile şi aruncă ameninţări 
din nori. Fața adevăratului Dumnezeu noi nu ne-o 
putem nici măcar închipui. Putem vedea doar înţelep- 
ciunea şi iubirea lui. Adevăratul Dumnezeu e cu noi, 
Eva. Adevăratul Dumnezeu nu e supărat pe nimeni. În- 
ţelepciunea nu cunoaşte mînia. Dacă ai să înalţi privi- 
rea la cer şi ai să spui: Dumnezeule, Tată, eu mi l-am 
ales tovarăş de viaţă pe băiatul acesta care se cheamă 
Gergely ; şi dacă am să spun şi eu la fel rostind numele 
tău, atunci, dragă Eva, noi sîntem soţ şi soţie. 

Eva se uita fericită la Gergely, în timp ce vorbea 
dînd încet din cap. Cînd eşti orfan, ţi se coace mintea 
şi sufletul mai de vreme. 

Băiatul continuă : 

— Ceremonia bisericească e doar pentru lume. O 
facem pentru că aşa se cade. Ca să arătăm oamenilor 
că ne-am unit din îndemnul inimii, nu dintr-o toană 
trecătoare, din întîmplare, ca animalele. Căsătoria, 
draga mea, noi am încheiat-o încă de pe vremea cînd 
eram mici. 

Mekcsey ajunse pe un tăpşan cu pajiște. Sc opri şi-i 
aşteptă. 

— N-ar strica să ne odihnim puţin, spuse el. 

— Bine, răspunse Gergely. Să descălecăm. Văd că în 
vale e apă. Romînul să adape caii. 

Sări de pe cal şi-i ajută Evei să descalece. 

Îşi aşternu mantia pe pajişte şi se aşezară. 

Mekcsey dezlegă traista şi scoase din ea pîine şi sare. 
Gergely îngenunchie şi tăie pîinea uscată în felii. În- 
tinse o felie Evei. 

Lăsă însă mîna în jos şi o privi pe fată. 

— Înainte de a începe viaţa împreună, nu crezigcă 
ar fi bine, Evica, să ne unim inimile în faţa lui Dum- 
nezeu ? 

Îngenunchie şi Eva. Nu ştia ce voia Gergely, dar 
simţea din tremurul glasului că gîndul lui e sfînt şi săr- 
bătoresc. Îi întinse mîna. 

— Vreţi să vă cunun eu ? întrebă uimit Mekcsey. 

— Nu, Pista, ci acela care ne-a făcut inimile. 

Îşi scoase calpacul şi privi spre cer: 

— Doamne, Dumnezeule ! Sîntem în biserica ta ! Nu 
într-o clădire cu turle zidită de mînă omenească, ci sub 
bolțile tale cereşti, între coloanele mîndre ale copacilor 
tăi | Din pădure se revarsă asupra noastră suflarea ta. 
Şi din înălţime ne priveşte ochiul tău. Fata aceasta încă 
de cînd eram mic e perechea mea, fata cea mai dragă 
inimii mele dintre toate fetele din lume. Doar pe ea o 
iubesc. Şi o voi iubi întotdeauna, pînă la moarte, şi din- 
colo de moarte. Voința oamenilor nu ne-a lăsat să ne 
unim după datină. Îngăduie-i să-mi fie soţie şi dă-ne 
binecuvîntarea ta. Fată, te "au de nevastă în faţa lui 
Dumnezeu | 

Eva spuse încet cu ochii în lacrimi : 

— Şi eu pe tine de bărbat... 

Îşi aplecă capul pe umărul lui Gergely. 

Gergely ridică mîna dreaptă : 

— Jur că n-o să te părăsesc niciodată. În nici un ne 
caz, în nici o năpastă. Pînă la moarte | Pînă la moarte | 
Aşa să-mi ajute Dumnezeu ! 

— Amin ! spuse Mekcsey grav cu glas puternic. 

Şi tinerii căsătoriţi se îmbrăţişară. Se sărutară cu atîta 
rîvnă, de parcă ar fi simţit pe capetele lor mîna bine- 
cuvîntătoare a lui Dumnezeu. 

Mekcsey se aşeză lîngă pîine, dînd din cap: 

— Ai, multe cununii am văzut, dar ca asta încă nu. 
Să mă mănînce corbii de viu dacă nu-i mai sfîntă şi mai 
tare legătura asta decît aceea pe care ai fi făcut-o la 
Gilău, în faţa a nouă popi, preacinstită doamnă ! 

Zîmbiră. Se aşezară pe pajişte şi se apucară de mîncat. 

Seara ajunseră în cetatea Hunedoarei. Jancsi îi aştepta 
cu cina. (În fiecare zi îi aşteptase cînd cu prînzul, cînd 
cu cina.) 

La masă era şi duhovnicul cetăţii, un preot bătrîn 
bolnăvicios, cu mustăţi lungi, care îmbătrînise în liniştea 
cetăţii ca teii. Asculta fără să zică nimic, zîmbind, isto- 
ria fugii celor doi tineri. 


— Pe părintele duhovnic l-am chemat — spuse apoi 
Török Jancsi — ca să vă cunune. 

— Ne-am cununat, spuse vesel Gergely. 

— Cum aşa ? 


— Noi am săvîrşit taina căsătoriei înaintea lui Dum- 
nezeu. 

— Cînd ? Unde ? 

— În pădure. 

— În pădure ? 

— Da. Ca Adam şi Eva. Crezi că n-a fost legală 
căsătoria lor ? 

Preotul se uită la ei îngrozit. 

— Per amorem... 

— Ce? strigă Mekcsey. Dumnezeu, dacă vrea, îşi 
poate da binccuvînțarea şi fără preot | 


Preotul clătină din cap: 

— Poate. Dar izvod nu dă. 

Gergely ridică din umeri : 

— Noi ştim şi fără izvod că sîntem căsătoriţi. 


— Şi asta e adevărat — clătină din cap preotul — 
dar nepoţii voştri n-au s-o ştie. 
Eva roşi. 


Gergely se scărpină după ureche. 

Preotul rîse. 

— Nu-i aşa că-i bine totuşi să ai un preot la casă? 

— Ai putea să ne cununi, părinte ? 

— De ce nu? 

— Fără învoirea părintească ? 

— Fără. În sfînta scriptură nu scrie că-i nevoie de 
învoirea părinţilor la căsătorie. Înrudiţi nu sînteţi, nu ? 

— Numai în suflete, nu-i aşa, Vica? S-o facem, 
draga mea, pentru izvod. 

— Chiar acuma, îi grăbi Jancsi. Tot trebuie să aştep- 
tăm pînă se frige claponul. 

— Şi acuma se poate, spuse preotul. 

Trecură în capelă şi în cîteva minute cununia se făcu. 
Preotul le scrise numele în protocolul bisericii. Martori : 
Török János şi Mekcsey. 

— Am să trimit izvodul părinţilor, spuse preotul după 
ce se reaşezară la masă. Trebuie să vă împăcaţi. 

— Cît mai curînd — răspunse Eva — dar chiar 
acum nu se poate. Peste o lună, două. Unde-o să ne 
petrecem aceste două luni, dragă bărbate ? 

— Păi, nevastă dragă, tu aici, la Hunedoara. Jar eu... 

— Ei putem să-i spunem, zise Török Jancsi. La urma 
urmei, voi sînteţi una. De-acu încolo nu mai încape 
taine între voi. Şi apoi e bine s-o ştie şi preotul. Încalte, 
dacă am păţi ceva, o anunţa-o pe mama peste două luni. 

— Află atunci, draga mea soţioară — spuse Ger- 
gely — că noi eram gata să pornim spre Constantinopol, 
cînd am auzit că te măriţi., Noi trei ne-am legat prin- 
tr-un jurămînt sfînt să-l scăpăm din robie pe stăpînul 
şi părintele nostru, boierul Bálint. 

— Dacă se va putea, adăugă Török Jancsi. 

Mireasa îl ascultă cu luare-aminte pe soţul ei. Apoi 
clătină din cap şi spuse: 

— Cu mine domnia ta ai păţit-o, dragă bărbate. (De 
cînd se cununaseră, îi zicea cînd tu, cînd dumneata.) 
Că eu âş rămîne bucuroasă să mă răcoresc două luni în 
cetatea aceasta minunată, dar n-am tăcut legămînt, încă 
în două locuri azi, că n-am să te părăsesc pe domnia ta 
niciodată ? 

— Doar nu vrei să... 

— Nu călăresc eu tot atît de bine ca şi voi? 

— Nu-i vorba numai de călărit, draga me, ci de o 
călătorie plină de primejdii. 

— Ştiu să lupt cu spada. M-a învăţat un maiestru 
italian. Trag cu arcul. Dobor iepurele cu săgeata. Am 
deprins şi trasul cu puşca. 

— Nepreţuită femeie | spuse Mekcsey încîntat, ridi- 
cînd paharul. Te invidiem, Gergely. 

—— Bine, bine — spuse Gergely posomorit — dar o 
femeie totuşi e deprinsă să doarmă în pat cu dantelă. 

— În timpul călătoriei n-o să fiu femeie, răspunse 
Eva. O să rămîn tot în haine bărbăteşti. Vai, da repede 
îţi mai pare domniei tale rău că m-ai luat de nevastă | 
Părinte, desparte-ne numaideciît, că omul acesta îşi bate 
joc de mine: mă părăseşte din prima zi! 

Preotul însă se silea să despartă carnea de clapon de 
pe os. 

— Biserica nu desface căsătoria, 

— Dar tu nici nu ştii turceşte, spuse tot neliniştii 
Gergely. 

— Am să învăţ pe drum. 

— O ajutăm şi noi să înveţe, spuse Jancsi. Nici nu e 
atît de greu pe cît se crede. Pe turceşte de pildă elma = 
alma !; benim = enyim?; baba = papa? ; pabucs = 

! Măr. 

2 Al meu. 

3 Tata. 

papucs! ; sarampo = sorompó? daduk == duda? ; bsá- 
gána = ... 

— Csákány +! spuse repede Eva. Nici n-aş fi crezut 
că ştiu şi turcește | 

Feciorul de casă, care servise la masă, se aplecă la 
urechea lui Mekcsey : 2 

— Un om ţine morţiş să se înfăţişeze înaintea dom- 
niei tale. Zice să vă spun doar atît: că el e aici, că 
Mâtyâs e aici. 

— Mátyás ? Mátyás şi mai cum? 

— Alt nume nu mi-a spus. 

— E boier sau ţăran ? 

— Pare a fi slugă. 

Mekcsey izbucni în rîs. 

— E Matyi, lua-l-ar naiba | Lasă-l să intre. Ce vrea ? 

Matyi, devenit Mátyás, intră cu fața roşie ca racul şi 
clipi din ochi spre Mekcsey : 

— Sînt aici, domnule hotnog, la porunca dumitale ! 

— Văd. Dar aseară unde ai fost ? 

— Şi aseară m-am trezit îndată. Dar ai plecat aşa de 
repede, domnule hotnog, că nu te-am mai putut ajunge. 

— Taci măi, că erai beat tun ! 

— Nu prea, măria ta. 

— Şi cum ai venit? Că doar calul ţi l-am adus eu. 

Matyi înălţă din umeri, ridicîndu-şi sprîncenele. 

— Erau acolo cai destui, 

— Şi ai furat un cal, blestematule ! 

— Ba nu. Atiîta doar că îndată ce ai plecat dumneata, 
conaşule, m-am urcat pe un cal. M-au aşezat pe el 
ăilalţi ortaci de la grajd, că eu'nu am putut încăleca. 
Păi, ce sînt eu de vină dacă m-au aşezat pe alt cal? 

Se înveseliseră cu toţii, semn că Matyi avea parte de 
iertare deplină. Lui Cergely îi plăcu mai ales faptul că 
fugise beat. 


l Papuci, 
2 Stavilă. 
3 Cimpoi. 
1 Cazma. i, 

— De unde eşti tu de fel, măi Matyi ? întrebă el rî- 
zînd. 

— Din Keresztes. 

— Unde naiba e Keresztes-ul tău ? 

Ce ciudat ar fi fost dacă argatul i-ar fi răspuns în 
felul acesta la întrebare: „Vai, sărmane coconaşule 
Gergely, ai să afli domnia ta odată unde e Keresztes. 
Cînd ai să porţi domnia ta barbă frumoasă, cînd ai să 
fii domnia ta faţă boierească, acolo are să-ţi întindă 
turcul capcană şi o să te pună în fiare. Şi numai moar- 
tea o să dezlege fiarele acelea...“ 


Peste trei zile porniră la drum. Vizitiu era Matyi. 
Ceilalţi patru, robi şi voinici, pe rînd. Trăsura servea în 
acelaşi timp ca loc de dormit pentru Eva. 

Ce fum se ridică în valea aceea stîncoasă ? E o tabără 
sau un sat ? O aşezare de tîlhari sau un lazaret ? Ce-i 
acolo ? O înmormîntare sau o nuntă ? 

Nu-i nici tabără, nici sat, nici aşezare de tîlhari, nici 
lazaret, ci o şatră de țigani. 

La umbra stîncilor, între cipri şi măslini, corturi 
zdrențäroase, afumate. În luminiş ţirîie vioara şi duduie 
toba : joacă fetele. 

Dar nu e nici sărbătoare, nici nuntă. Aşa li-e obice:ul. 
Cît sînt fete : joacă. După ce se mărită : ghicesc norocul. 

O parte dintre ţigani sînt adunaţi în jurul dansatoa- 
relor. Puradeii goi-goluţi imită învîrtiturile. Pînă şi 
puradeii de doi-trei ani bat păturoiul şi cad pe pajişte 
ca nişte îngeri tuciurii. În loc de tambure, bat coji de 
nuci de cocos ; în loc de văluri flutură pe braţ pîaze de 
păianjen. 

Deodată, ca un stol de vrăbii izbucnind dintr-un 
tufiş, ţişnesc toţi copiii, năvălind spre pîrtia ce iese din 
pădure, pe care sosesc cei cinci călăreţi ai noştri, obosiţi, 

cu caii de căpăstru. Puradeii îi înconjoară cu zarvă 
mare. Îşi întind mîinile cerînd de pomană. 

— Unde e bulibaşa ? întrebă Gergely turceşte. Veţi 
primi bacşiş cu toţii, dar numai din mîna bulibaşei 
căruia o să i-l dau să vi-l împartă. 

Dar puradeii nici gînd să alerge să-l cheme pe buli- 
başă, ci continuă să se înghesuie şi să ţipe în jurul călă- 
reţilor. 

Eva îşi vîrî mîna în buzunar ca să le arunce cîţiva 
bani de aramă, dar Gergely îi făcu semn să n-o facă. 

— Haide |! strigă el la copii. 

Îşi trase sabia şi atunci puradeii o luară la fugă care 
încotro. 

Dar se speriară şi ţiganii bătrîni şi se ascunseră care 
în corturi, care între tufe. Doar femeile rămaseră pe loc, 
aşteptînd şi uitîndu-se la străini mirate. 

— Nu vă fie frică! îi linişti Gergely vorbind tur- 
ceşte. Nu vă facem nimic. Doar pe copii i-am zbură- 
tăcit ca să nu facă larmă. Unde e bulibaşa ? 

Bulibaşa venea spre ei. Avea pe el caftan turcesc, iar 
în cap işlic persan înalt. Pe dolman, nasturi mari de 
argint. La gît, lanţ de aur. În mînă toiagul mare de bu- 
libaşă. Uitase să-şi pună cizmele sau poate nici prin gînd 
nu i-a trecut. Stătea în faţa lor descult şi aştepta neliniş- 
tit, mişcînd doar din sprîncenele lui albe. Un bob de fa- 
sole cu smalţ galben, lipit de pieptul dolmanului cu 
nasturi de argint, dovedea că la micul dejun nu obişnuia 
cafeaua cu lapte. 

— Ce limbă vorbeşti ? întrebă Gergely turcește. 

Bulibaşa ridică din umăr. 

— În ce limbă mi se vorbește, măria ta. 

— De ce s-au speriat aşa de tare ai tăi ? 

— Bîntuie prin partea locului o ceată de tilhari greci. 
Se zice că ar fi vreo cincizeci. Săptămîna trecută au 
omorît în pădurea asta un negustor. Noroc că au fost 
văzuţi, că altfel ar fi aruncat vina pe noi. 

— Noi nu sîntem tilhari, ci călători care au rătăcit 
drumul. Venim din Albania. Am auzit şi noi de istoria 
aceea cu tilharii şi tocmai de aceea ne-am abătut din 

drum. Dă-ne o călăuză care să ne ducă pînă la Stambul 
şi să rămînă cu noi câteva zile. Plătim. 

— Vă dau şi zece dacă vreţi, conaşilor. Că doar nu-i 
departe. 

— Noi vrem doar un om, doar unul care să cunoască 
bine capitala. Să ştie şi umbla cu caii, dar şi să dreagă 
o armă dacă e nevoie. Să ia cu el un ciocan, pilă. Plătim. 

Bulibaşa privi înaintea lui, gîndindu-se. Apoi se în- 
toarse spre un cort afumat. 

— Sárközi | 

Cei cinci călători tresăriră la auzul acestui nume un- 
guresc. 

Din cort se ivi un ţigan murdar de vreo patruzeci şi 
cinci de ani. Era îmbrăcat în cioareci de dimie şi că- 
maşă albastră. Cioarecii romîneşti îi erau cîrpiţi la ge- 
nunchi cu un petic de postav roşu. Subţioară avea un 
laibăr unguresc, pe care şi-l îmbrăcă din mers. Pînă să 
ajungă în faţa bulibaşei, se încheie la laibăr, îşi scutură 
colbul de pe cioareci, ba se şi pieptănă cu degetele. În- 
toarse spre bulibaşa un obraz ciupit de vărsat şi-l privi 
întrebător. 

— Îi însoţeşti pe boieri în oraş şi-i slujeşti. Puneţi în 
traistă ciocan, cleşte şi pilă. 

Gergely scoase un taler de argint. 

— Dă-le puradeilor, bulibaşă | Îţi mulţumesc. 

Bulibaşa îşi băgă talerul în buzunar. 

— Am să le dau eu ăstora îndată... 

Puradeii o zbughiră care încotro. 

— Ce să iau cu mine ? întrebă Sárközi pe turceşte, 
cu umilință. 

— Ce ţi-a spus bulibaşa. Poate o slăbi vreo potcoavă 
sau ţinătoarea cremenei pistoalelor. Apoi, dacă ai, vreun 
ir bun pentru a da ajutor grabnic la om sau cal. 

— O să iau, boierilor. 

Se întoarse în cort. 

— Nu sînteţi obosiţi, coconaşilor, măria voastră ? 
spuse bulibaşa ospitalier. Veniţi mai încoace şi odih- 
niţi-vă, Aţi dat de mîncare la cai astăzi ? 

Porni înaintea străinilor spre cortul lui, care ieşea la 
iveală, roşu, dintre celelalte corturi, sub stînca cea mai 
înaltă. 

Bulibăşoaia aşternu pe iarbă trei scoarțe pestrițe. 
Fata ei, aşa învăluită în văluri cum jucase adineauri, îi 
dădu o mînă de ajutor. 

— Avem brînză, ouă, orez, unt, pîine, spuse femeia 
făcînd plecăciuni. Pot să frig şi nişte pui, dacă poftiţi, 
boieri frumoși. 

— Bine, răspunse Gergely. Că drept să vă spunem, 
ni-e foame. Şi apoi nu ne grăbim. 

Fură înconjurați de ţigănci. Fiecare îi îmbia să le ghi- 
cească în bobi. Una din ele, cu pieptul atîrnînd, se şi 
ghemui lîngă ei şi începu să scuture bobii pestriţi în 
ciur. 

Gergely viri mîna în buzunar : 

— Te rog, dă-le talerul acesta femeilor, spuse el buli- 
başei. N-avem poftă de ghicit în bobi. 

Bulibaşa băgă talerul în buzunar. 

— Am să le dau eu ăstora îndată... 

Ridică bita. 

Strigă la ele: 

— Căraţi-vă de aici! 

Cei cinci pribegi se aşezară liniştiţi pe pajişte în juru! 
bunătăţilor aduse de bulibăşoaie. 

— Voi aveţi o viaţă veselă, spuse Gergely cu simpatie 
bulibaşei, ducînd la gură cana cu apă. E sărbătoare azi 
sau întotdeauna joacă aşa fetele ? 

— Miine e vineri — răspunse bulibaşa — prilej de 
oleacă de cîştig la Apele-dulci. 

Gergely voia să tragă folos din orice cuvînt. 

— Noi n-am mai fost pînă acum la Constantinopol, 
spuse el. Acum ne ducem ca să intrăm la oaste. Ce e 
Apa-dulce ? 

— E locul de petrecere al turcilor, la capătul golfului 
Cornul de aur. Vinerea turcii îşi iau nevestele, copiii şi 
pleacă cu luntrile acolo. La sărbătoarea asta mai cîştigă 
şi ţiganii cîte un piastru. Fetele joacă. Bătrînele dau de 
noroc. Femeile noastre sînt cărțurărese, 

— Şi nu vă temeţi fetele ? 

— De ce? 

— De ce îşi tem oamenii de obicei fetele ? 

Bulibaşa dădu din umeri. 

— Ge-ar putea să păţească ? 

— Să cadă în robie. 

— În robie ? Unde dă norocul ăsta peste noi ? (Făcu 
din mînă.) Turcii vor femei albe la faţă, nu ţigănci. 
Fetele noastre, nu-i vorbă, se duc uneori şi în curtea 
haremurilor. Acuma îşi pregătesc jocurile pe care le-or 
arăta mîine în serai. 

Eva îl întrebă pe Gergely : 

— Cum se spune pe turceşte apă? 

— Su, draga mea. 

Eva intră în cort şi spuse fetei bulibaşei : 

— Su, su, îngere. 

Fata de ţigan trase la o parte cearceaful din fundul 

„cortului. Acolo era o peşteră mică şi răcoroasă. Din 
stîncă se strecura apă şi cădea în picuri într-un bazin 
de piatră pe care şi-l săpase singură. 

— Fă o baie, dacă vrei, spuse fata de ţigan, însoţin- 
du-şi vorbele cu semne din mîini. 

Îi întinse Evei un pătrăţel de argilă drept săpun. 

Eva se uită la ea. 

Fata de ţigan îi susţinu privirea printre gene. Privirea 
ei spunea : 

— Ce frumos eşti, băiatule | 

Eva zîmbi şi mînpiie fata pe obraz. Era neted şi 
fierbinte. Fata de țigan îi apucă mîna şi i-o sărută, apoi 
fupi repede afară. 


După ce hălăduiră binişor în pădure, Gergely îi spuse 
ţigamului fierar : 

— Prietene Sárközi | Ai mai avut tu vreodată la viața 
ta zece galbeni ? 

Ţipanul se uită mirat la cel ce rostise vorbă ungu- 
rească, 

— Am havut chiar mai mulţi, da numai că hera în 
vis, boierule. 

— Dar aşa, cu adevărat ? 

— Am havut şi eu hadevărat odată doi galbeni. Pà 
unu l-am ţinut doi ani de zile. Îl menisem unui copil. 
Apoi mi-am cumpărat un cal pe el. Calul ha murit. Şi 
acuma, nici tu cal, nici tu galben. 

— Dacă ne slujeşti cu credinţă câteva zile, îţi plătesc 
zece galbeni. 

Faţa ţiganului străluci de bucurie. 

Gergely îl mai întrebă : 

— De ce ai venit în Ţara turcească ? 

— M-au adus turcii. Ziceau că locul unui om tare ca 
mine e în oaste. 

— Şi tu eşti om tare ? 

— Nu la făptură, sărutu-ţi picioarele, boierule, fără 
la piculină aveam mare putere. Că eu am fost lăutar şi 
fierar, sărut mîna, apoi numai ce m-a prins turcul. M-a 
adus aici şi m-a pus la fierărie. Da nici eu n-am fost 
prost, am dat bir cu fugiţii. 

— Ai nevastă ? 

— Cînd am, cînd n-am. De la o vreme, nu prea am. 

— Dacă-i aşa, dacă vrei, te poţi întoarce în ţară cu 
noi. 

— La ce m-aş mai întoarce eu, boierule ? Că pe stă- 
pînul meu bun tot nu-l mai găsesc cît îi lumea. Şi-apoi 
acasă iar mă prinde turcul. 

— Ai slujit la cineva ? 

— Slujit, zău | Încă la un boier mare, la ăl mai mare 
boier ungur. Mă tinca numa cu carne friptă. Şi vorbea 
cu mine ca cu un prieten. Numa ce-mi zicea : „la, dre- 
ge-mi tu puşca asta, mă flăcăule 1“ 

— Cine era boierul acela ? 

— D-apoi cine să fie: măria sa boier Bálint. 

— Care Bálint ? întrebă Török Jancsi. 

— Care Bâlint ? Păi Terek Bâlint, boierule. 

Gergely se grăbi să i-o ia înainte lui Jancsi cu între- 
bările. 

— Ce ştii despre el? fl întrebă pe ţigan, făcîndu-i 
semn lui Jancsi să fie prevăzător. 

— D-apoi, ce să ştiu ? Că doar nu-mi trimite scrisori, 
spuse ţiganul dînd din umeri. 

— Tot trebuie să fi aflat tu ceva. 

— Atâta ştiu că a fost luat în robie. Dacă mai trăieşte 
sau o fi murit nu ştiu. Da, o fi murit, de bună seamă, 
că altfel i-aş fi auzit de nume. 

— La care din curţile lui lucrai ? 

— La a din Szigetvár. 

Cei doi băieţi se priviră. Nici unul dintre ei nu-şi 
aminteau să-l mai fi văzut pe ţigan. Ce-i drept, ei n-au 
prea stat pe la Szigetvár, patria ţînţarilor. Apoi, boierul 
Bâlint avusese o groază de slugi şi de curteni; nu-i 
puteau cunoaşte pe toţi. 

Gergely privi cu luare-aminte la fata ţiganului, apoi 
zîmbi : 

— Acu îmi amintesc de tine. Îmi amintesc. Erai rob 
la Jumurdsâk și te-a scăpat Dobó. 

Țiganul zgîi ochii la Gergely. Apoi, scuturînd din 
cap, spuse : 

— Nu Dobó m-a scăpat, ci un copil de şapte ani. Nu 
m-aţi crede, da un copil de şapte ani m-a scăpat. Ba, 
poate că nici şapte ani n-avea, a fost o minune de la 
Dumnezeu | Îl chema Gergely. Ţin minte. Dumnezeu 
să-i deie bine, acolo unde o fi, copilului aceluia | Mi-a 
dăruit şi un cal şi o căruţă. Pentru el ţineam eu galbe- 
nul. Dar după aceea m-am gîndit că nu putea fi decît 
un înger. 

— Ce-ai zice tu dacă aş fi eu îngerul acela ? 

Ţiganul îl privi clipind, neîncrezător. 

— Îngeri cu mustață n-am mai văzut pînă acum. 

— Cu toate astea, eu sînt, zîmbi Gergely. "Ţin minte 
că în aceeaşi zi te-ai însurat. Pe nevastă-ta o chema 
Böske. S-a petrecut într-o pădure, din sus de Pecs. Din 
pradă te-ai mai ales şi cu nişte arme. 

Ţiganul căscă nişte ochi cît cepele. 

— Vai, aldui-te-ar devla din cer, conaşule | Spori-ţi-ar 
sămînţa ca meiul ! Vai, ce zi norocoasă ! 

Şi, îngenunchind, cuprinse piciorul lui Gergely şi-l 
sărută, 

— Ei, acu am nădejde că n-am venit în zadar, spuse 
vesel Gergely. 

— Semn bun | spuse şi Mekcsey. 

— Avem un înger păzitor care ne însoţeşte, se bucură 
Török Jancsi. 

Se lăsară în iarbă. Gergely îi povesti ţiganului de ce 
au venit. Apoi îl întrebă ce crede el; cum ar putea 
ajunge la boier Bâlint ? 

Ţiganul îl asculta cînd cu ochi scăpărători, cînd abă- 
tut. Apoi clătină din cap, pe gînduri: 

— De ajuns se poate ajunge în Stambul. Poate şi la 
Şapte Turnuri. Dar pe măria sa nu-l păzesc cu sabie de 
lemn... 

Şi luîndu-şi capul între mîlini, începu a se căina : 

— Vai, săracul boier Bálint! Vai! De ştiam una ca 
asta, i-aş fi strigat la fereastră: să trăieşti măria ta, 
pupa-ţi-aş tălpile! Chiar azi pun să dea în bobi cînd 
i-e diata să scape. 

Gergely şi ceilalţi aşteptară ca închipuirea ţiganului 
să se răcorească, apoi îl aduseră la realitate. 

— Păi, în oraş o să putem noi pătrunde, spuse tiga- 
nul. Mai ales azi. Fiindcă azi e ziua de doliu persană 
şi în ziua asta vin sumedenie de pelerini, ca la noi la 
Sfintă Mărie. Dar la Şapte Turnuri nici pasărea nu se 
încumetă să zboare. 

— Ei, o să vedem noi ce e cu cele Şapte Turnuri — 
spuse Jancsi cu înflăcărare — numai să ne vedem o 
dată ajunşi în oraş : unde nu poate zbura pasărea poate 
pătrunde şoarecele ! 


Cornul de aur e o apă lată ca Dunărea. E un golf 
care înaintează prin mijlocul Constantinopolului pînă 
departe spre păduri. 

Călătorii noştri străbătură golful, plecîad de la păduri, 
cu o barcă largă. La proră stătea Gergely, a cărui îm- 
brăcăminte era mai turcească decît a celorlalţi, la mijloc 
Mekcsey, care aducea şi el a turc. Ceilalţi se ghemuiseră 
în barcă. 

În lumina soarelui care scăpăta, turnurile minaretelor 
păreau nişte stîlpi de aur, iar cupolele aurii ale biserici- 
lor scăpărau, nu alta. Toate astea se oplindeau în mare. 

— E un tărîm de vis! spuse încîntată Eva, care 
stătea la picioarele lui Gergely. 

— Mai frumos decât un vis! răspunse Gergely. Nu- 
mai că, draga mea, e ca palatul din basme: pe dinafară 
îţi ia vederile, pe dinăuntru lăcaş de balauri şi zmei. 

— Oraş din basme ! spuse şi Mekcsey. 

Doar Jancsi stătea tăcut şi trist în barcă. Aproape că 
le făcea bine ochilor lui că puteau să vadă, în atîta 
strălucire cîtă se revărsa din sumedenia de clădiri 
mărețe, şi o pată întunecoasă. 

— Ce pădure e aceea de pe coastă ? îl întrebă el pe 
tigan. Parcă ar fi de plopi. Dar ce negri-s pe aici plopii | 
Şi ce înalţi mai sînt | 

— Nu-s plopi, coconaşule, măria ta, sînt cipri. Și 
aceea nu-i pădure, ci ţintirim. Acolo dorm pe veci turcii 
din Pera, vedea-i-aş pe toţi acolo cît mai curînd | 

Jancsi închise deodată ochii, la gîndul că poate şi 
tatăl său o fi zăcînd acolo, sub unul din cipri. 

Gergely scutură din cap. 

— Oraşul ăsta parcă ar fi Buda pe malul Dunării. 
Atîta doar că e de două, de trei ori mai mare. 

— N-aş fi crezut să fie pe coline, spuse Mekcsey. 
Mi-era teamă să nu fie pe şes, ca Debreţinul sau Seghe- 
dinul. 

— Le-a fost uşor să zidească un oraş atît de frumos, 
interveni şi Eva. Ăsta-i un oraş de tîlhari. L-au făcut 
din ce-au prădat pretutindeni. În care dintre case s-or 
fi aflînd oare mobilele reginei ? 

— Ale regelui Mâtyâs voiai să spui, nu, draga mea ? 
zise Gergely, fiindcă lui nu-i plăcea regina Izabella. De 
altfel avea dreptate, fiindcă mobilele din cetatea Budei 
nu fuseseră aduse din Polonia. 

Soarele asfinţise cînd sosiră la pod. Pe pod era îm- 
bulzeală, forfotă neîncetată. 

— Azi o să fie lume multă la sărbătoarea doliului, 
spuse barcagiul. 

— Pentru asta am venit şi noi, răspunse Gergely. 
Jancsi, auzindu-l, se înfioră. Privea palid la forfota 
mulţimii, care trecea grăbită pe pod către Stambul. 


Îmbulzeala le-a fost de altfel de ajutor. 

Străjile podului nu se uitau la nimeni. Valul mulţimii 
îi luă cu el, mînîndu-i pe ulițele Stambulului. 

Nu ştiau încotro se duc. Puhoiul împingea la deal pe 
vreo trei uliţi. Apoi se opri, ca atunci cînd se împotmo- 
leşte un sloi de gheaţă pe Tisa, şi se opresc şi se îm- 
potmolesc şi cele ce vin din urmă. Mulțimea fu împinsă 
pe de lături de soldaţi care croiau drum pentru pelerinii 
persani. 

Gergely o strînse de braţ pe Eva. Ceilalţi se traseră 
sub peretele unei clădiri, ceva mai departe. Aveau grijă 
să nu se piardă din ochi. 

Capătul uliţei se lumină deodată, de parcă ar fi co- 
borît cineva soarele de pe cer şi l-ar fi adus drept lăm- 
paş ; apăru o faclă scînteietoare, uriaşă, alcătuită din- 
tr-un coş cu cercuri de fier, înfipt în vîrful unei prăjini 
de un stînjen, pe care o ţinea un persan voinic. În coș 
ardeau cu flăcări bucăţi de lemn cît braţul omului de 
groase, stropite cu naft, de bună seamă. În lumina asta 
mare înaintau cu paşi rari vreo zece oameni negricioşi, 
îmbrăcaţi în haine cernite. După bărbile lor creţe, tunse 
scurt, şi fălcile lor mici, se vedea că-s persani. 

În urma lor, un copil ducea de frîu un cal alb. Pe 
spatele calului era o velinţă de asemenea albă. Pe 
velință o şa. lar pe şa, două săbii puse cruciş şi doi 
porumbei albi, vii. 

Picioarele porumbeilor erau legate de şa. 

Cal, porumbei, săbii şi velinţă — toate erau stropite 
cu sînge. 

În urma calului venea o altă ceată de oameni în veş- 
minte cernite, cîntînd un fel de litanie jeluitoare, alcă- 
tuită doar din aceste do cuvinte : 

Hussein | Hassan ! şi interjecţia : hu! 
la a cărei rostire izbucneau ropote înfundate. 

O dată cu trecerea convoiului se văzu ce-s acelea 
ropote. Urmau două şiruri de persani cu piepturile goale, 
îmbrăcaţi în cămăşi negre, lungi pînă la călcîie. La cap 
erau legaţi cu năfrămi negre, al căror colţ le atîrna pe 
ceafă. Doar piepturile le erau descoperite. 

Cum înaintau pe două şire, la cuvintele Hussein- 
Hassan îşi legănau mîna dreaptă, iar la cuvîntul hu se 
băteau cu pumnii în piept, în dreptul inimii. 

Atunci răsunau ropotele bubuitoare. De altfel, şi 
petele roşii-vinete arătau că nu se bat în piept ca 
iezuiţii. 

Persanii aceştia erau ca la vreo trei sute. Stăteau pe 
de lături şi numai după ce se loveau cu pumnul în piept 
făceau cîţiva paşi. 

La mijloc, copii persani purtau steaguri triunghiulare 
de felurite culori : negre, galbene, roşii, dar mai ales 
verzi. 

Pe prăjinile steagurilor, ca şi pe calpacele copiilor era 
zugrăvită o mînă de argint. Ea închipuie mîna martiru- 
lui turc Abbas, tăiată de duşmani fiindcă i-a dat apă 
lui Hussein cînd a fost prins în urma luptei de la 
Kerbela. 


Cântarea răsună tot mai tare: 


Has-san |! Hus-sein | Has-san! Hu! 


Yaclele luminară o altă ceată cernită, care împrej- 
muia o cămilă acoperită cu velinţă verde. Pe spatele 
cămilei era un cort mic de ramuri şi în el un copil 
căruia nu i se vedea decît faţa şi din cînd în cînd mîna, 
cu care arunca prin deschizătura cortului un fel de talaş 
asupra oamenilor în veşminte cemite. 

În urma lor se auzea, din timp în timp, un zornăit şi 
un zăngănit ciudat. 

Trecu apoi o altă ceată de oameni, păşind tot aşa, pe 
margini şi înveşmîntaţi de asemenea în cămăși cemite, 
dar cu deschizătura la spate. În miîini purtau harapnice 
alcătuite din lanţuri cît degetul de groase. De grele ce 
erau aceste lanţuri, trebuiau să le ţină cu amîndouă 
mîinile. După fiecare rînd al cîntării, dădeau cu ele 
cînd peste umărul drept, cînd peste umărul stîng. 

Eva cînd văzu că spinările oamenilor sînt însîngerate 
şi pline de băşici, se agăţă de surtucul lui Gergely : 

— Ameţesc, Gergely. 

— Stai că urmează ceva şi mai cumplit, răspunse 
Gergely. O ştiu de la un rob turc, care mi-a povestit 
despre această sărbătoare de doliu. Credeam că-i 
poveste. 

— Îl omoară pe copil ? 

— Nu. Porumbeii şi copilul sînt doar o alegorie. La 
miezul nopții porumbeilor li se. dă drumul. Ei închipuie 
sufletele lui Hassan şi Hussein. Zborul lor spre cer îi 
însoțesc răcnete cucernice. 

— Dar copilul ? 

— Copilul închipuie poporul persan rămas fără 
stăpîn. 

— Ce mai urmează ? 

— Oameni care îşi scurmă cu tăişul săbiilor frunțile. 

Într-adevăr, urmă un alt convoi însîngerat. Oamenii 
erau îmbrăcați în giulgiuri albe pînă la pămînt. Toţi cu 
capetele rase. În mîna dreaptă aveau hangere, iar cu 
stînga fiecare se ţinea de brîul vecinului, ca să nu cadă 
după atîta pierdere de sînge sau ca să-l sprijine pe 
celălalt dacă se împleticeşte. 

Tot aşa înaintau şi aceştia, pe margini. Unii se clăţi- 
nau. Feţele tuturor erau palide. Printre ei se afla şi un 
băiat de vreo cincisprezece ani. Cîntarea tînpuitoare 
părea zbierăt pe buzele lor. 

Hassan | Hussein |... 

La capătul fiecărui rînd al cîntării, hangerele scăpă- 
rau în lumina faclei şi atfhgeau capetele pleşuve. 

Aceştia apoi se scăldau în sînge, nu alta. 

Unora dintre ei sîngele le curgea şiroaie pe lîngă nas 
şi urechi, înroşindu-le veşmintele de pînză. Faclele 
ardeau ațîţate de suflarea vîntului şi uneori cădea cîte 
o ploaie de scîntei pe capetele însîngerate. 

Hassan | Hussein l... 

Miros greu de sînge plutea în aer. 

Eva închise ochii. 

— Mă ia groaza | 

— Nu ţi-am spus să rămîi acasă? Nu-i pentru o 
femeie un astfel de drum. Închide ochii, mieluşica mea ! 

Eva scutură din cap şi deschise mai bine ochii: 

— Ba am să privesc | 

Deşi era palidă, se îndîrji să privească pînă la capăt 
pelerinajul. 


Gergely era mai liniştit. El se obişnuise să vadă sînge 
încă din copilărie. De durut nu prea doare. Ceea ce e 
uluitor e mai degrabă faptul că oamenii aceştia îşi varsă 
sîngele de bună voie. Şi împotriva acestui soi de oameni 
se luptă maghiarii de mai bine de o sută de ani, aproape 
neîntrerupt. 

Privi peste mulțimea de oameni însîngeraţi de cea- 
laltă parte a uliței. 

Ce ciudată senzaţie ai cînd simţi aţintite asupra ta 
privirile cuiva | 

Gergely se simţi privit peste forfota mulţimii de doi 
oameni. Întoarse capul şi privi drept spre ei. 

Unul avea o faţă negricioasă de armean. Era aga din 
Adrianopol, căruia îi aruncase în aer soldaţii. 

Celălalt era Jumurdsâk. 

Se împlinea un an în vara aceasta de cînd Maylăd îl 
aştepta într-o dimineaţă pe Török Bálint în faţa uşii. 

— Veste mare | Azi-noapie au sosit alți robi. 

— Sînt maghiari ? întrebă boicr Bâlint mirat, 


261 


— Încă nu ştiu. N-am auzit decît lanţurile zăngănind 
de-a lungul curţii după ce s-a deschis poarta azi-dimi- 
neaţă. Cunosc sunetul lanțurilor fiecărui rob din închi- 
soare. Chiar cînd stau culcat în pat, ştiu care dintre ei 
trece prin faţa uşii. 

— Şi eu. 

— Azi-dimineaţă am auzit sunînd lanţuri cu alt 
sunet. Dar n-a venit un singur om. Ci vreo doi, trei, 
poate chiar patru. Trecură de-a lungul curţii. Te pome- 
neşti că-i vor fi dus la Tas-ciucuru ! 

Tas-ciucuru era temniţa de sub pămînt de la Şapte 
Turnuri. Acolo erau duşi cei osîndiţi la moarte. Era sub 
Turnul Sîngelui. Cine ajungea acolo, nu peste mult 
afla ce se petrece în cer, deasupra stelelor. 

Coborîră încet spre grădină, unde aveau obiceiul să 
stea în timpul zilei. În ziua aceea însă nu mai cercetară 
nici creşterea tufişelor, nici trecerea norilor spre Ţara 
ungurească. Aşteptau nerăbdători să-i vadă pe noii robi. 

Ei nu mai purtau lanţuri. Greutatea aurului trimis 
de soţia lui Bálint paşilor şi sultanului, dacă nu le des- 
chisese poarta închisorii, le dezlegase cel puţin lanţurile 
de la picioare. 

Cei doi oameni erau de altfel bătrîni, iar cetatea era 
păzită de două sute de soldaţi, toți oameni însuraţi şi 
cu copiii. Nu s-a pomenit să evadeze cineva vreodată 
de acolo. 

Străjile dinăuntru se schimbară. În curte se ivi un beg 
tînăr, burduhănos, ca să dea porunci celor ce plecau. 

— Trei vă duceţi la moară — măcăi el ca o rață în- 
dopată — trei vă duceţi la moară şi tăiaţi piatră. 

Spuse numele celor cărora le suna porunca asta. 

Apoi se întoarse către alţi doi oameni mărunţei : 

— Voi peste un ceas veniţi înapoi. Faceți curat la 
spătărie. Iar voi... 

Török Bálint abia aștepta să isprăvească begul şi se 
duse spre el. 

— Sabahingiz khair olsun efendim. (Bună dimi- 
neața.) Veli beg, cum ai dormit ? 

— Siikiir | (Mulţumesc.) Rău. M-au trezit cu noaptea 
în cap. Au sosit trei robi din Ţara ungurească. 

— O fi poate călugărul | 

— Nu e călugărul. E un boier iute la mînie. Poate că 
nici nu-i boier, ci un cerşetor. Nici cămaşă ca lumea 
n-are pe el. În hiîrtiile cu care a fost adus scrie că l-a 
pîndit pe paşa de la Buda şi l-a jefuit. 

— Pe paşa de la Buda? 

— Da. I-au adus şi pe cei doi băieţi cu el. 

— Cum îl cheamă ? 

— L-am trecut în catastif dar nu-l ştiu. Voi aveţi 
nume tare ciudate : cine să le poată ţinea în minte ? 

Dădu din cap şi plecă. Poate de-a dreptul în pat, de 
unde se sculase. 

Boier Bálint se aşeză pe bancă, lîngă Maylâd, tulburat. 

— Cine să fie ? Să-l fi bătut pe paşa de la Buda? 

— Cerşetor ? se întreba mirat şi Maylâd. Dacă ar îi 
cerşetor nu l-ar fi adus aici. 

— Oricine ar fi, întîi de toate o să-i dau haina. 

Se frămîntară aşa pînă la prînz. Înşirară sute şi sute 
de nume din Țara ungurească şi din Ardeal, dar nu-şi 
puteau închipui cine a fost în stare să se lege de paşa 
de la Buda, care era însoţit, oriunde se ducea, de o pază 
puternică. 

— Cine să fie? 

În sfîrşit, la prînz, se înfăţişă la masa comună, care 
fu întinsă în partea cu umbră a curţii, robul cel nou. 

Se uitară la el amîndoi, se uitară, dar nu-l cunoscură. 
Văzură că-i un om mic de stat, negricios, cărunt şi ple- 
şuv, dar puternic. Era îmbrăcat în haine de pînză ungu- 
teşti zdrenţuite. Alături de el, doi băieţi cu veşminte 
ceva mai acătării, de vreo douăzeci-douăzeci şi cinci de 
ani. Se vedea pe faţa lor că-s frați şi că-s băieţii bătrî- 
nului, deşi erau cu un cap mai înalţi decît el. 

La picioarele bătrînului se vedea acelaşi lanţ uşor de 
oţel, pe care-l purtase şi Török Bálint vreo doi ani de 
zile. Lucea lanţul ca argintul de cît fusese purtat. 

Maylâd ieşi îndată în întîmpinarea robului. Nu ştia 
cine e, dar văzu că e maghiar. Bálint de asemenea era 
foarte mişcat şi-l privi stăruitor pe bătrîn. 

Maylâd nu fu în stare să spună nici un cuvînt. Îl 
îmbrăţişă doar. 

— Frate... 

Bálint stătea nemișcat. De tulburat ce era, îl întrebă 
aproape strigînd : 

— Cine eşti ? 

Bătrînul plecă capul şi spuse abia perceptibil : 

— Móré Lâzsl6. 

Bálint se întoarse şi se aşeză. Parcă l-ar fi lovit în cap. 

Căzu şi mîna lui Maylâd de pe umărul bătrînului. 

Cei doi băieţi stăteau trişti în spatele tatălui lor. 

— Aşezaţi-vă acolo, domnilor, porunci Veli beg, ară- 
tînd spre celălalt colț al mesei, care era faţă în faţă cu 
locul lui Török Bálint. 

Török Bálint se ridică. 

— Eu nu mănînc la o masă cu ei! spuse el şi se în- 
toarse la servitorul care era la spatele său. 

— Adă-mi în odaie blidul cu mîncare. 

Maylâd şovăi un timp, apoi grăi şi el servitorului său : 

— Adă-mi-l şi pe al meu ! 

Şi plecă după Bâlint. 

Veli beg dădu din umeri. Dar tot nu se putu stăpîni 
să nu-l întrebe pe Móré : 

— De ce li-e scîrbă de tine ? 

Móré se uită încruntat după cei doi boieri. 

— Fiindcă sînt maghiari. 

Móré dădu din umeri. 

— Tocmai de asta. Doi maghiari se înţeleg, trei însă 
scot colții unii la alţii. 


Timp de două săptămîni Török Bálint n-a ieşit din 
odaie. N-a coborit în curte. Nici Maylâd. A ascultat 
vorbele lui Török Bálint despre noua credinţă pe care 
o propovăduia vestitul loan Calvin şi Martin Luther. 


264 


— E o credinţă creştinească mai adevărată decît cea 
a Romei, schimbată în latinie, năpădită de buruieni, 
spuse Török Bálint. 

În cele din urmă trecu şi Maylád în această cre- 
dință. Îi scrise apoi fiului său Gábor o scrisoare, îndem- 
nîndu-l să se gîndească şi el la asta. 

Dar li se uri să stea tot între pereţii odăii. Intr-o zi, 
boier Bâlint spuse : 

— Hai să ne ducem în grădină. 

— Dăm peste haramînul acela acolo. 

— Poate că n-o fi acolo. 

— Dar dacă o fi? 

— Dac-o fi, o fi şi gata | N-o să vorbim cu el. Atita 
drept avem şi noi, să ne plimbăm, nu numai el. 

Maylâd zîmbi. 

— Dreptul nostru. Că bine zici, avem şi noi un 
drept. 

Bâlint se învioră la faţă. 

— Avem, fire-ar să fie! De cînd sîntem noi robi? 
El nu-i venit decît de două săptămîni. 

Coboriră în grădină. 

Un prinţ persan, de tot atîta vreme întemnițat ca şi 
ei, şi un alt domnitor din Asia, care de asemenea mu- 
cezise în tînjire şi urit, stăteau sub un platan şi jucau 
şah. De dimineaţă pînă seara jucau şah de ani de zile, 
fără să-şi spună vreun cuvînt. 

Bâlint şi Maylâd îi ştiau pe cei doi jucători de şah 
cum ştiau poarta de marmură albă dintre Turnul Sîn- 
gelui şi Turnul de aur, sau cum îl ştiau pe conducăto- 
rul acela crud, de o statură uriaşă, care fusese osîndit 
fiindcă îl suduise pe sultan şi purta acum lanţurile 
grele, de o majă, şi, slăbit de greutatea lor, sta sau 
zăcea culcat cît e ziua de mare în temniţa cu gratii din 
Turnul Sîngelui. Doar ochii şi-i întorcea spre bosche- 
tele pe unde se plimbau robii. 

Nu s-ar fi uitat înspre şahişti, dar văzuseră în spa- 
tele lor, privind la joc, o figură nouă, care le bătu la 
ochi. 

— Cine o fi turcul acela scund şi bătrîn, cu caftan 
galben ? Şi de ce-o fi umblînd în capul gol? 

Nu mai văzuseră încă turc fără turban pe cap, decît 
cînd se spălau sau se bărbiereau. 

Auzind paşi, cel cu caftanul galben se întoarse. 

Era Móré. 

Se ridică şi porni înspre ei. De pe faţă îi pierise 
oboseala, care în prima zi îl făcea să pară bolnav. Ochii 
mici, negri, îi clipeau vioi, şi mersul de asemenea îi 
era puternic, aproape tineresc. 

Aţinîndu-le calea, îşi încrucișă mîinile pe piept. 

— De ce mă uriţi ? îi întîmpină el cu ochii scăpă- 
rători. Cu ce sînteţi voi mai mult decît mine ? Sînteţi 
mai bogaţi ? Aici nu-i nimeni bogat. Sînteţi mai no- 
bili ? Nobleţea mea e tot atît de veche ca a voastră, 

— Ai fost tîlhar | se răsti la el Török Bálint. 

— Dar voi n-aţi fost tilharii? Nu cu japca v-aţi 
strîns voi averile ? Nu v-aţi luptat pînă şi între voi? 
Nu v-aţi întors cu cocoşul de vînt de pe acoperiș cînd 
spre Jânos, cînd spre Ferdinand ? Aţi cîntat în struna 
celui ce v-a plătit mai gras. 

Maylâd îl luă de braţ pe Bâlint: 

— Haidem de aici: să ne îndepărtăm de omul 
acesta | 

— Nici nu mă gîndesc, se smunci Török Bálint. Nu 
dau înapoi (din faţa nimănui, ori că e om, ori că ø 
cîine. 

Se aşeză pe bancă. Îşi înfrînse mînia, fiindcă îl văzu 
pe Veli beg venind dinspre poartă. Era însoţit de un 
hoge turcesc şi de cei doi băieţi ai lui Móré, îmbrăcaţi 
de asemenea turceşte, dar fără turban. Umblau și ei în 
capul gol ca tatăl lor. 

Maylâd se aşeză şi el lîngă Török Bâlint. 

Móré, cu picioarele desfăcute şi cu mîna în şold, con- 
tinua să stea în faţa lor şi să bată din gură: 

— Eu am fost în lupta unde l-am doborît pe Gheor- 
ghe Doja. Eu am fost în lupta de la Mohâcs, unde şi-au 
vărsat sîngele pentru ţară nlouăzeci şi patru de mii de 
unguri, 

— Şi eu am fost — i-o tăie scurt Maylâd — cu toate 
astea nu mă laud. 

— Păi, dacă ai luat şi tu parte la frăţial aceea de 
sînge, ar trebui să ştii că cei care au scăpat de acolo 
se socot fraţi între ei. 

— Un tîlhar de drumul mare să poftească să nu se 
socoată frate cu mine, izbucni Maylâd roşind. Parcă nu 
ştiu eu de ce a fost dărîmată cetatea Palota ! 

— Asta se poate s-o ştii. Dar nu ştii de ce-au dă- 
rîmat Náná. Nu ştii că tot neamul unguresc se pleacă 
în faţa paşei din Buda şi că numai eu, Móré László, eu 
singur dintre toți, i-am strigat în față: Cîine cu conci! 
Ani de zile am luptat cu ceata mea mică împotriva tur- 
cului. Nu Ferdinand, nici cinstita nație maghiară, ci eu, 
Móré László, am bătut şi i-am pus pe fugă oastea în 
drum spre Belgrad; eu, Móré László, pe care voi îl 
numiţi tîlħar şi haramin. 

Răsuflă. Apoi continuă scuturînd pumnul : 

— Să fi avut banii care i-a avut odată Maylâd Lá- 
szló | Să fi avut averea, cetăţile şi slugile lui Török Bá- 
lint ! Sau soldaţii aceluia care şi azi poartă coroana doar 
ca să-şi împodobească cu ea capul sec, poporul ma- 
ghiar l-ar cinsti şi azi pe Móré László ca pe un mîntui- 
tor. Dar cum n-am avut nici bani, nici oaste potrivită, 
m-a hăituit păgînul şi m-a închis în Nânâ şi apoi mi-a 
dărîmat cetatea, afurisitul, pînă-n temelii. 

Veli beg se apropie. 

— Nu ştiu ce vă tot împungeţi cu vorba, dar adevă- 
rul Selim îl spune. Fiindcă el e mai aproape de izvorul 
adevărului decît voi. 

— Care Selim ? întrebă cu mirare Török Bálint. 

— Selim — răspunse Veli beg — căruia pînă acum 
câteva zile îi zicea pe limba necredincioşilor Móré 
Lâszl6. 

Török Bálint se lăsă pe spate şi rîse amar: 

— Selim |! Şi ăsta ne predică nouă dragostea de ţară | 
Şterge-o de aici, păgîn nemernic | 

Era gata să-l lovească, dacă nu s-ar fi pus între ei 
Veli beg. 

— Porc de ghiaur! răcni Veli beg la boier Bálint. 
Acuşi te pun în lanţuri ! 

Boier Bálint înălţă brusc capul ca armăsarul izbit 
peste bot. Ochii îi fulgerau. Dumnezeu ştie ce s-ar fi 
petrecut dacă nu l-ar fi luat Maylâd de acolo. 

Begul privi în urma lor cu dispreţ. De bună seamă, 
gîndea cu buzunarul în clipa aceea, că încetă să mai 
spună vorbe de bădăran. Se întoarse spre Móré şi spuse 
tare ca să audă şi ceilalţi : 

— Preamilostivul sultan a luat cunoştinţă cu bucurie 
că ai intrat în oastea drepteredincioşilor. A trimis pe 
acest preot venerabil ca să poţi cunoaşte lumina profe- 
tului, al cărui nume e în veci slăvit. 

— Haidem înapoi în odaie, spuse supărat Török Bá- 
lint. Să ne întoarcem, prietene Maylâd. 


Peste cîteva zile, cei doi băieţi ai lui Móré fură elibe- 
raţi. Căpătaseră slujbe amîndoi în Constantinopol. 

Bătrînul Móré rămase în temniţă. 

Bâlint şi Maylâd nu mai stătură de vorbă cu el, dar 
îl auziră nu o dată curn căuta să-şi grăbească elibe- 
rarea. 

Într-un rînd, Veli beg îi spuse: 

— Am fost din nou pentru tine la strălucita Poartă. 
Dar a sosit din Ungaria scrisoare. Bine te-a mai zupră- 
vit paşa din Buda, n-am ce zice ! Printre altele, zice că 
la asediul cetăţii Nânâ ai aruncat bani în urma ta între 
turci, ca să-ţi scapi pielea | 

Clătină din cap şi rise: 

— Ce mai vulpoi eşti, bătrîne | 


Căzuseră în mîna turcului şi Szekesfejervâr şi Eszter- 
gom. Sultanul însuşi se pusese în fruntea oştilor ca să 
dărîme aceste două fortărețe ale regiunii de dincolo de 
Dunăre. 

Pînă să se întoarcă în ţară, sosise iarna. 

Cei de la Şapte Turnuri aflaseră săptămînă de săptă- 
mînă despre expediţia şi ddpre întoarcerea sultanului. 
Asteptau să vină robi noi. Dumnezeu să le-o ierte : dar 
se bucurau la gîndul că s-or ivi oameni cunoscuţi, poate 

chiar prieteni buni la temnița cu şapte turnuri, Cite 
veşti au să afle ! Poate şi despre casele lor. 

Într-o dimineaţă tocmai despre asta vorbeau, cînd 
veni Veli beg la ei. Se roşise la faţă de grăbit ce era. 
Işi puse mîinile pe piept şi făcu o plecăciune adîncă 
în faţa lui boier Bâlint. 

— Mărite boierule, te cheamă preamilostivul padi- 
şah. Binevoieşte a te îmbrăca îndată. Plecăm numai- 
decît. 

Boier Bálint tresări, apoi înlemni. 

— Eşti liber ! izbuti Maylád să îngîne. 

Scoaseră în grabă din scrinuri veşmintele. Veli beg 
alergă să se îmbrace şi el. 

— Nu mă uita! se rugă Maylâd. Adu-i aminte, Bá- 
lint. Că o să dai față cu el. Şi o să vorbiţi. O să vorbiţi. 
O să poţi spune un cuvînt şi despre mine. Roagă-l să-mi 
dea şi mie drumul o dată cu tine. Oh, Doamne, 
Doamne !... Nu uita de mine, Bálint. 

— N-o să te uit, spuse Bálint. 

Îşi încheie cu mîna tremurînd tunica de atlas albas- 
tru, în care era îmbrăcat cînd fusese prins, şi pe care 
n-o mai purtase de loc, ci o păstrase în nădejdea în- 
toarcerii acasă. 

Doar sabia nu şi-o putu încinge. 

— La înapoiere ai să vii cu ea, îl îmbărbătă Maylád. 

Îl petrecu pe scară. 

— Să nu mă uiţi. 

Îl urmări cu ochii plini de bucurie cum se aşază îm- 
preună cu Veli beg în rădvan, cum se învelesc peste 
picioare în blănuri turceşti, cu cîtă grijă potriveşte be- 
gul blana, să nu-l pătrundă frigul la picioare pe boier 
Bâlint, cum stă supus, la stînga boierului. 

— Îngerii cerului îţi sînt surugii, Bálint ! 

Rădvanul porni. Era escortat de doi lăncieri călări. 

— Doamne ajută | se rugă în gînd boier Bálint. 

I se păru un secol pînă să intre pe poarta seraiului, 

Străbătură curtea ienicerilor pe jos şi intrară în palat. 

Multe, multe trepte, toate de marmură albă; mulţi 
soldaţi din gardă chipeşi; dar toți slugi; coloane de 

marmură maiestuoasă, covoare moi, poleieli, obiecte de 
artă orientală lucrate în filigran la tot pasul. Török Bá- 
lint însă nu vedea altceva decît spatele caftanului alb 
al slugii care mergea înaintea lui şi o uşă acoperită cu 
o perdea groasă de mătasă, despre care bănuia că dă 
în odaia sultanului. 

Fu condus într-o sală mică. În ea nu era altceva decît 
un covor şi o sofa. Lîngă sofa un vas de aramă răsfrînt 
tare, asemănător aghiazmatarului de alamă din biserica 
din Buda, numai că acesta nu era aşezat pe un picior 
de piatră, ci pe un cub de marmură, şi în el nu era apă, 
ci jeratic. 

Török Bálint cunoştea mobila asta : se chema mangal. 
Era soba turcească pe timp de iarnă. 

În odaie nu erau decît trei harapi ce stăteau de 
strajă la. cele trei uşi, ţepeni ca nişte statui, cu mari 
halebarde de argint. Veli beg rămase lîngă uşă, mut 
aproape tremurînd. 

Bâlint privi spre fereastră. Se vedea marea vălurind 
verzuie, şi peste mare, Skutari, aşa cum se vedea ora- 
şul Pesta de la ferestrele palatului din Buda. 

Dacă! o fi aşteptat acolo cît timp îţi trebuie ca să 
fierbi un ou, cînd perdeaua ușii fu trasă la o parte de 
o mînă de harap şi în clipa următoare intră sultanul. 

Nu avea suită nici înainte nici în urmă, îl însoțea 
doar un harap de vreo şaisprezece ani, firav la făptură, 
care se opri lîngă straja de la uşă. 

Begul se prosternă cu faţa la pămînt pe covor. Bâlint 
împreună călcîiele şi se înclină. Cînd înălță capul, sul- 
tanul stătea lîngă mangal, ţinîndu-şi palmele slabe dea- 
supra lui. Era îmbrăcat într-un caftan de mătase de 
culoarea nucii, tivit cu blană de hermelină şi atît de 
lung, încît nu i se vedeau de sub el decât vârfurile roşii 
ale papucilor. Pe cap avea un turban uşor de batist. 
Obrazul îi era ras. Mustaţa căruntă, lungă, îi atîrna mai 
jos de bărbie. Stătură o clipă fără cuvînt. Apoi sultanul 
privi către beg şi spuse: 

— Savul. (Pleacă.) 

Begul se ridică, făcu o temenea şi se retrase cu spa- 
tele îndărăt pînă la uşă. Acolo mai făcu o temenea şi 
dispăru ca o umbră. 

— Nu te-am văzut de mult — începu sultanul li- 
niştit — nu te-ai schimbat de loc. Doar cît ai încărunţit. 

Bálint se gîndea. Las că nici tu n-ai întinerit, Soli- 
man. Că de cînd nu l-a mai văzut, sultanul slăbise şi 
făcuse pungi creţe în jurul ochilor lui mari ca de oaie. 
Jar nasul i se mai lunpise parcă. Faţa îi era dată cu 
roşeală în chip ţipător. 

Dar nu spuse Bâlint nimic, doar aştepta, aştepta cu 
inima strînsă urmarea. 

Sultanul îşi încrucişă mîinile pe piept. 

— Poate ştii că Ungaria nu mai este. 

Din palidă ce era, faţa boierului Bâlint se făcu şi mai 
palidă. Dacă ţara nu mai era, ce voia de la el sultanul ? 

— Celor cîteva staule care au mai rămas — conti- 
nuă sultanul — li-s numărate zilele. Vom pune stăpi- 
nire şi pe ele încă ăst an. (Boier Bálint răsuflă adînc.) 
Îmi trebuie la Buda un pașă de nădejde. Unul care să 
nu fie străin nici ungurilor, nici mie. Tu eşti un om 
vrednic. Îţi dau îndărăt moşiile. Toate moşiile. 

Bálint îl privea ţintă. Buzele i se mişcară, dar, cum 
tot nu spuse nimic, sultanul continuă : 

— Înţelegi ce vorbesc ? Ştii doar turceşte. 

— Evet, răspunse Bálint şi dădu din cap. 

— Te voi pune pe tine paşă la Buda. 

Umerii lui Bâlint tresăriră o clipă. Faţa însă îi rămase 
neclintită. Privirea îi alunecă de pe sultan asupra man- 
golului prin ale cărui arabescuri dogora jeraticul. 

Sultanul tăcu o clipă. Aştepta poate ca Bâlint să i se 
prosteară turceşte la picioare, sau să-i sărute ungu- 
reşte mîna, sau cel puţin să bîlbîie un cuvînt de recunoş- 
tinţă. Bálint însă nu clinti. Şi, ca şi cînd n-ar fi fost în 
faţa sultanului, îşi încrucişă şi el mîinile pe piept. 

Sultanul se posomoriî. Se plimbă de două ori în sus 
şi în jos prin odaie. Apoi se opri şi cătă spre Bálint : 

— Poate nu ţi-e pe plac? 

Bâlint se dezmetici. 

Căci unde fusese sufletul lui în răstimpul acesta de 
cîteva minute ? Trecuse în zbor peste toate mîndrele 
lui cetăţi, cîmpuri şi păduri, îşi îmbrăţişase soția, îşi să- 
rutase copiii, se desfătase privindu-și hergheliile, tur- 
mele de vite şi de oi, miile de slugi; îşi încălecase bi- 
diviii dragi, sorbise aerul pămîntului unguresc... 

La glasul sultanului se dezmetici ca dintr-un vis. 

— Milostive împărate — spuse el adînc mişcat — 
dacă înţeleg bine cuvîntul măriei tale, binevoieşti a mă 
trimite în locul lui Verbâczy. 

Sultanul scutură din cap: 

— Nu. Verbăczy a murit. A murit încă în anul cînd 
ai venit tu. Locul lui nu-l mai împlinim. Eu te vreau pe 
tine paşă, după toată rînduiala. Îţi dau raiaua cea mai 
întinsă a împărăției mele şi cea mai deplină libertate. 

Bâlint continua să-l privească uimit pe împărat. 

— Dar cum, mărite doamne? spuse el în sfîrşit. 
Paşă maghiar... 

— Nu: paşă turc, 

— Paşă turc ? 

— Paşă turc. i-am spus că Ungaria nu mai este. 
Aşa că nici ungurii nu mai sînt. Credeam că ai înţeles, 

— Să mă fac turc? 

— Paşă. 

Török Bálint lăsă capul în piept. Oftă de să i se rupă 
sufletul. Apoi, cu fruntea îndurerată, ridică privirea spre 
faţa sultanului : 

— În alt chip nu se poate? 

— Nu. 

Török Bálint închise ochii. Pieptul i se zbătea de rä- 
suflarea-i grea. 

— Măria ta — spuse ek în sfîrşit — ştiu că nu eşti 
învăţat cu vorba dreaptă, dar eu aşa am îmbătrînit... 
Nu pot spune decît ceea ce gîndesc. 

— Şi ce gîndeşti ? întrebă rece sultanul. 

Boier Bálint, palid, dar demn şi  neîncovoiat, răs- 
punse : 

— Gîndesc, măria ta împărate, că şi dacă e a ta în- 
treaga Ungarie, şi dacă s-or face turci toţi ungurii, eu 
unui n-am să mă fac... Eu nu... nul... 

Veli beg, se îngrozi, la întoarcere, cînd auzi de con- 
vorbirea tainică. 

— E o nebunie ce-ai făcut! spuse el clătinînd din 
cap uluit. Îmi pun capul că o să-ţi petreci noaptea la 
Turnul Sîngelui. 

Rămase prin curte pînă la miezul nopţii : aştepta po- 
runca sultanului. 

Dar nici în noaptea aceea, nici în zilele următoare 
nu sosi, nici în scris, nici prin viu grai, 

După o săptămînă, bătrînul Şeik-iil-islam, marele muf- 
tiu al turcilor, binevoi să cinstească cu vizita sa prea 
mărită Edicul€. Şi fără suită, doar singur, ca un muezin 
oarecare, încît lui Veli beg i se tăiară picioarele de 
mirare, 

— Aveţi aici un ghiaur vestit, spuse marele muftiu, 
Numele lui e Török Bálint. 

— Evet, răspunse besul închinîndu-se adînc. 

— Padişahul (Allah să-i lungească viaţa !) are gîndul 
bun să-l pună pe acest ungur guvernator peste provincia 
noastră maghiară, şi el, cîinele necredincios, nu vrea să 
treacă la dreapta credinţă. 

— De cine ce el 

— L-am rugat pe slăvitul stăpîn (Allah să-i lungească 
viaţa |!) să-mi dea voie să-l văd şi eu pe prizonier, poate 
pot face ceva. Căci ştii, fătul meu, eu îs om vechi, care 
a văzut multe în viaţa lui. 

— Eşti înțeleptul înțclepţilor, slăvite şeik, Solomonul 
timpului nostru. 

— Şi eu socot că nu e nod care să nu se poată dez- 
lega, dacă găseşti firul. Numai că îţi trebuie pentru 
asta răbdare şi înţelepciune. Poate s-o mai înmuia vă- 
zînd că eu însumi îi aduc lumina profetului. Întîi o să 
mă asculte şi apoi, fără să-şi dea seama, o să-i picure 
în inimă semincioarele dreptei credinţe, una după alta, 

— E un om destul de învăţat. 

— Păi, vezi, fătul meu, dacă-l aducem la dreapta 
credinţă pe acest viclean necredincios, o să-i facem o 
mare bucurie padișahului. 

Şi adăupară amîndoi deodată: 

— Allah să-i lungească viaţa | 


În al optulea ceas al zilei sau, după timpul nostru, la 
ora două după-amiază, domnul Bâlint dormea în odaia 
lui, cînd begul deschise uşa şi-l pofti înăuntru pe ma- 
rele muftiu. 

Boier Bâlint se ridică în coate pe sofa şi se frecă la 
ochi încurcat. 

Se uită nedumerit la figura aceea biblică cu barbă 
mare, pe care n-o mai văzuse niciodată, dar cunoscu 
numaidecît, după caftanul lui negru şi turbanul alb, că 
e preot. 
` — Trezeşte-te, boier Bálint! îi spuse begul. Ţi se 
face o mare cinste. A venit chiar măria sa Şeik-ül-islam 
să te înveţe legea. Ascultă-l cu luare-aminte. 

Smulse de pe perete covorul de la pat şi-l aşternu 
în mijlocul odăii. Apoi se  dezbrăcă de caftan ca să-l 
aştearnă peste covor, dar bătrînul nu vru să-l primească. 
Se aşeză şi-şi puse picioarele cruciş. Barba îi atîma 
pînă la brîu. Apoi începu să răsfoiască Coranul — o 
carte mică cît palma, legată în scoarţe de pergament. 

— Ce vreţi ? spuse boier Bálint supărat. l-am spus-o 
doar răspicat sultanului, că nu trec la legea turcească. 

Begul nu răspunse. Se uită la marele muftiu. Marele 
muftiu, în loc de răspuns, înălţă cartea la inimă, la 
frunte, la buze, apoi spusa: 

— În numele lui Allah, îndurătorul şi milostivul. 
Abdul Kazem Mohamed, fiul lui Abddallah, care e fiul 

lui el Mottalleb, care e fiul lui Hazem, care e fiul lui 
Abd Manaf, care e fiul lui Kassi, care e fiul lui Kaleb, 
care e fiul lui Morra, care e fiul lui Lova, care e fiul 
lui Galeb... 

Boier Bálint se uita la el. Îşi îmbrăcă dolmanul. Se 
aşeză în faţa bătrînului pe scaun, aşteptînd să vadă ce 
are de gînd. 

Bătrînul continuă liniştit : 

— Care e fiul lui Fer, care e fiul lui Malek, care e 
fiul lui Madar, care e fiul lui Kenana, care e fiul lui 
Kaniza. 

Bálint căscă, 

Bătrînul continuă : 

— Care e fiul lui Modseka, care e fiul lui Elias, care 
e fiul lui Nazar, care e fiul lui Moad... 

Înşiră aşa sumedenie de nume, ca să revină apoi la 
Mohamed şi la naşterea lui. 

Begul nu mai era în odaie. Se strecurase afară fără 
zgomot, ducîndu-se la treburile lui. Pe sală se întîlni cu 
Maylâd, care, trezindu-se din somn, se îndrepta acum 
spre boier Bâlint să-l scoale şi pe el. 

Begul îi täie calea: 

— Nu-l tulbura — îi spuse el ridicînd un deget — 
e preotul la el. Îl învaţă dreapta credinţă. 

— Legea, turcească ? 

— Da. 

Begul coborî treptele în salturi. 

Maylâd privi năuc după el. 

Înainte de-a se sfîrşi pelerinajul de doliu, Gergely o 
luă de mînă pe Eva şi plecă. Se pierdură în mulţime, 
strigîndu-le din mers lui Mekcsey şi ţiganului : 

— Haideţi, e primejdie | 

Mekesey porni după ei, făcîndu-şi loc prin desişul 
mulţimii cu umerii lui largi. Jumurdsâk şi aga rămaseră 
înghesuiți în cealaltă parte a străzii: nu puteau trece 

prin alaiul sfînt. De altfel nu le-ar fi îngăduit soldaţii 
însărcinaţi cu paza ordinei. Apoi, pădurea aceea de 
hangere, pe care fanatismul religios le făcea să scapere, 
pe loc s-ar fi îndreptat împotriva lor. 

Mohamedanii şi sciţii se urăsc. Sciţii susţin că slujbaşii 
de azi ai lui Mohamed sînt nedemni de cinul preoţesc, 
Iar turcii susţin că perșii sînt eretici. 

Răzbătură, în sfîrşit, afară din mulţime şi se reuniră 
într-o uliţă îngustă şi întunecoasă. 

Gergely putu atunci să spună: 

— Să fugim | Aga şi Jumurdsâk sînt pe urmele noas- 
tre | Au soldaţi cu eil 

Se aruncară în întunericul uliţei. Fugeau. Cel mai re- 
pede de picior era ţiganul, deşi nu ştia de ce trebuie 
să fugă şi de cine. 

În goana lui, dădu peste o haită de cîini ce dormeau 
şi împiedicîndu-se, se duse de-a berbeleacul. Unul din- 
tre cîini scheună. Ceilalţi se  împrăştiară speriaţi care 
încotro. 

Trebuie să ştiţi că Constantinopolul e raiul cîinilor, 
Acolo, ori nu sînt curţi, ori dacă sînt, sînt pe acoperi- 
şurile caselor ; aşa încît cîinii n-au unde sălășlui. Sute 
de cîini roşcaţi, ca vulpile, acopăr uneori străzile. Turcii 
îi lasă în pace, ba cînd fată cîte o căţea le pun în faţa 
porţii cîte o cîrpă sau o bucată de rogojină, ca să le dea 
ajutor. Ciinii aceştia curăță Constantinopolul. Fiecare 
turc îşi goleşte dimineaţa lada pătrată de gunoi, făcută 
din tablă, în faţa porţii. Şi gunoiul e mîncat de cîini. 
Măniîncă tot, în afară de fier şi sticlă. Şi nu-s nici urîţi 
la înfăţişare, ca jigodiile, nici răi cîinii aceia. Ajunge 
să pocneşti din degete, şi se şi apropie de tine bătînd 
din coadă. Le: place cînd sînt mîngiiaţi. 

Căzînd ţiganul, grupul se opri. 

Gergely rîse : 

— Luacte-ar dracu, Sárközi | De ce alergi aşa nebu- 
neşte ? 

— De, dacă m-alungă | spuse tiganul gîfiind şi ridi- 
cîndu-se, 

— Nu e nimeni. Să vedem, se aude vreun zgomot ? 

Uliţa era tăcută. Doar de departe se mai auzea cîn- 
tarea plină de evlavie a perșilor. 

Ciuliră urechile. 

— Eu nu mai fug, spuse Mekesey supărat. Dacă mă 
atacă cineva, îl străpung cu pumnalul. 

Dar nu se arătă nimeni. 

— Ne-au pierdut urma, zise Gergely. Şi acuma, prie- 
tene Sárközi, ia spune, unde ne facem masul? 

Ţiganul se uită la cer. 

— Îndată o să răsară luna. Eu am un om cunoscut 
la care am putea dormi. Numai că e cam depărtişor: 
dincolo de Edicule. 

Jancsi se învioră. 

— O să trecem pe lîngă Edicule ? 

— Da, răspunse ţiganul. Crîşma aceea e doar la o 
bătaie de săgeată de acolo. 

— Şi zici că iese luna ? 

— Iese. Nu vezi, conaşule, cum se luminează poa- 
lele cerului ? Trebuie să ne grăbim. Cîrciumarul e un 
grec. E gazda noastră. Ne dă şi haine. numai bani 
să fie. 

— N-am putea să dăm ocol pe la Edicule ? întrebă 
Jancsi şi glasul îi tremura. Poate... 

— În noaptea asta ? 

— În noaptea asta. Vai cît aş vrea... 

— Se poate dacă-i zor mare — spuse ţiganul dînd 
din umeri — numai să nu ne simtă... 

Porni înaintea lor. Păşi cu bägare de seamă peste cîinii 
ce zăceau în drum și cum răsări luna, trecură cu toţii 
pe partea umbrită a străzii. 

Casele dormeau ca şi ulițele. Doar cîinii hămăiau din 
cînd în cînd. Ţipenie de om nu era nicăieri. 

Luna lumina case mărunte de lemn. Toate la fel. Cu 
un singur cat, şi la fiecare cat două ferestre cu zăbrele, 
şi ele de lemn. Ferestrele harcmului. 

Din loc, în loc, cîte o casă de piatră, apoi iar case 
de lemn, în şir nestîrşit, 

La o casă tiganul se opri şi făcu semn de tăcere. Di- 
năuntru se auzea plînset de copil şi un glas de bărbat. 
Apoi un glas de femeie supărat. Ferestrele, bineînţeles, 
nu aveau geamuri. 

— Sesini kes! Huniade gelijor! (Taci o dată Că 
vine Huniade !) 

Copilul tace. Călătorii noştri îşi continuă drumul gră- 
biți. ' 

Nu era încă la miezul nopţii cînd, la o cotitură, sclipi 
deodată vederii lor marea înstelată bătută de lumina 
lunii. 

Ţiganul trase din nou cu urechea. 

— Trebuie să ne urcăm într-o barcă — îi sfătui el 
cu glas încet — dacă vom găsi vreuna. Ocolim Edicule, 
căci cîrciuma e dincolo, pe malul dimpotrivă. 

— Turcii beau şi aici ? întrebă zîmbind Gergely. 

— În cîrciuma aceea beau şi turci, spuse tiganul. E 
o odaie mai în fund unde beau doar turci. 

Căută ce căută pe ţărmul nisipos, şi găsi o barcă le- 
gată de un pociumb. 

Prora bărcii era trasă pe țărm sau poate că o fi ră- 
mas aşa în urma refluxului. 

O umbră ca de femeie, îmbrăcată în haine şofranii, 
ţişni din uliţă ca un liliac și se îndreptă spre țărm către 
ţigan. 

Ţiganul o privi mirat. 

— Tu eşti, Cerhan ? 

Era fata bulibaşei. 

— Unde sînt vitejii ? întrebă ea neliniștită, abia tră- 
gîndu-şi sufletul. 

Ţiganul arătă spre şirul de case, unde aşteptau în tă- 
cere Gergely, Eva şi Mekcsey. 

Fata se întoarse spre ei. O prinse de braţ pe Eva și 
spuse : 

— Vă ameninţă primejdia. Vine pe urma voastră un 
agă cu chip de corb, însoţit de douăzeci de spahii. 

Eva se uită la Gergely. N-a înţeles ce spusese fata. 

— Îndată ce aţi plecat, a venit pe la noi, continuă 
fata. Au răscolit tot prin corturi, căutîndu-vă. Pe tata, 

l-au bătut cu sabia ca să spună unde sînteţi. V-au căutat 
şi în peşteră. 

— Şi voi i-aţi adus pe urmele noastre ? 

— Cum poţi să crezi una ca asta | Nu era cu voi Sár- 
közi ? Dacă nu de alta, cel puţin pentru el n-am fi fă- 
cut-o. 

— Ai un suflet deschis şi drept — zîmbi Gergely — 
dar noi ne-am întîlnit cu ei. 

— V-au dibuit |! Vin ! Sînt pe urmele voastre | Veniţi 
repede | Fugiţi | 

Sárközi dezlegă barca. 

— Urcaţi-vă repede ! 

— Marea e luminată de lună, spuse fata neliniştită. 

— Nu-i nimic, răspunse Gergely. Nu mai sînt alte 
bărci pe aici. Chiar dacă ne văd, o să treacă timp pînă 
să găsească bărci. 

Porni spre barcă. 

— Veniţi | 

Luna lumina marea şi zidul înalt al fortului, din mij- 
locul căruia se ridicau în lumina lunii patru turnuri 
negre ca patru uriași cu chivăre ţuguiate. 

Cînd ajunseră la barcă, dinspre uliţă se auziră ropote 
şi zăngănit de arme. 

— Vin! spuse fata speriată, 

Broaştele nu sar mai repede în apă de cum săriră cei 
doi ţigani în barcă. 

Dar şi oamenii noştri se grăbiră. 

— Barca e strîmtă | spuse Gergely îngrijorat. 

Dor vorba lui se pierdea în strigătele ce veneau din 
bezna uliţei. 

Mekcsey luă din mîinile ţiganului vislele şi cu o sin- 
gură smucitură rupse de pe ele curelele. 

— Staţi jos! 

— Împinge barca | strigă Gergely. 

Mekcsey însă stătea nemișcat, înţepenit în picioare, 
cu lopeţile ridicate, aşteptînd un turc care o luase înain- 
tea tovarăşilor săi cam cu o sută de paşi şi năvălea 
spre ei. 

— Vino numa | vino dervişule ! strigă el mînios. Vino 
încoace | 

Jumurdsâk se dădu înapoi. Doar hangerul îi scînteia 
în mînă. 

— Ei, vino de-ţi dă mîna! îl îndemna Mekesey. 

Şi nu numai că nu împinse barca în apă, dar mai sări 
din ea şi se repezi cu lopata după Jumurdsâk. 

Dervişul se întoarse şi o luă la sănătoasa. 

— Vino o dată îl strigă Török Jancsi tremurînd. Nu 
vezi că-s gata să tăbărască peste noi l 

Mekcsey se întoarse agale la barcă şi cu o singură 
împinsătură o depărtă de țărm. 

Urmăritorii sosiră şi ei pe mal, şi urletele lor turbate 
petrecură legănarea bărcii. 

Povara însă era într-adevăr mare. 

Marginea bărcii doar cu o şchioapă dacă era deasu- 
pra apei. Erau nevoiți să stea nemişcaţi pentru ca 
barca să nu se legene. 

Spahiii alergau în sus şi în jos pe țărm, căutînd bărci, 

— Kaikci | Kaikci |  (Barcagii !) strigau ei. Bre, bre, 
kaikci (Hei, barcagii |) 

Mekesey îi spuse ţiganului: 

— Încotro ? 

Ţiganul era la celălalt capăt al bărcii şi-i clănţăneau 
dinţii, încît abia putu răspunde : 

— Să — să — să ocolim cetatea, mă — mă mări- 
ta-ta, domnule vitéz. 

— Dincolo de cetate ce e? 


— Ni — nimic. 
— Cîmp, pădure ? 
— Gră-gră-dini, tu-tu — tufe. 


Gergely împlîntă vislele în apă, trăpînd puternic, 

Fata de ţigan ţipă: 

— Au găsit o barcă. 

Într-adevăr, de la țărm pomi o barcă. Erau şase în 
ea, dar nici ei nu aveau decît două lopeţi. 

Ceilalţi turci se vor fi răspîndit să mai caute o barcă. 

— Lasă-mă pe mine, îigpuse Mekcsey lui Gergely. 
Eu am mai multă putere. Cîţi sîntem ? 


280 


— Vai, vai, vai! se văieta ţiganul clănţănind din 
dinţi. 

Visliră în tăcere spre răsărit. 

Barca turcilor îi urma. 

— Dacă nu mai vin şi alţii — spuse Mekcsey — eu 
am să mă lupt cu vislele, voi cum îţi putea. 

— Aici nu prea se poate lupta, spuse Gergely. Dacă 
ne-ajung, amîndouă bărcile se vor răsturna. Sînt de pă- 
rere să visleşti spre Skutari. 

— E cineva care nu ştie să înoate ? 

— Eu, măria ta, spuse ţiganul tremurînd. 

— Agaţă-te de botul bărcii, dacă o fi să se răstoarne. 

— Nu, Pista — spuse Gergely — ţine spre ţărmul 
dimpotrivă, unde apa e doar pînă la brîu, ca să putem 
pune piciorul pe pămînt. Măsoară apa cu vâsla. 

— Şi apoi? 

— Am eu aici doi funti de pulbere. O s-o umezese 
şi- f dau foc. Îndată ce ne ajung, o azvîr] între ei. Tu 
să sari din barcă, eu voi sări după tine, apoi Jancsi şi 
Matyi. Turcii o să fie năuciţi, aşa că o să le facem de 
petrecanie pe rînd. 

Îi întinse ţiganului iasca şi amnarul. 

— Scapără, Sárközi. 

Mekcsey coti fără vorbă spre ţărmul Asiei. Dar erau 
încă departe : mai aveau de vislit mai bine de un ceas. 
Tăceau cu toţii. Mekesey şi Matyi visleau cu schimbul. 
Din cînd în cînd, Mekcsey afunda în apă, uneori pînă 
la cot, vâslele, dar de fund încă tot nu dădea. 

Turcii mînau de zor după ei, în ckiote. 

— Perzevenk dinini sikeim | detună un glas ca din 
gură de tun. 

— Perzevenk batakdsi | urlă un glas mai puţin pă- 
trunzător, dar mai furios. 

Jancsi strigă şi el o dată: 

— Perzevenk kenef óglu! Hersisaya ! Batakdsi aga | 

Riseră. 

Gergely băgă mîna în apă şi pe spatele lui Sárközi 
frămîntă din pulbere un aluat negru, gros de un deget. 

— Acum, Eva, pune la mijloc puţină pulbere uscată, 

Eva răsuci dopul comului cu, pulbere şi turmă în mij- 
locul aluatului pulbere uscată. 

Gergely împătură aluatul şi-l făcu găluşcă. Îl legă în 
batistă strîns. Doar o deschizătură îi lăsă, ca să poată 
vîri focul la pulbere. 

— Pămînt | spuse deodată Mekcsey, deşi abia tre- 
cuseră de mijlocul strîmtorii. 

Trăsese bine la vîslă, băiatul | Depărtarea la care erau 
de turci cînd aceştia porniseră după ei abia dacă se 
micşorase cu ceva. Barca turcilor să fi fost la o aruncă- 
tură de piatră. 

— Arde iasca, Sárközi ? 

— Arde. 


— 'Ţine-o bine. lar tu, Mekcsey, acuma încetinește 
vîslitul. Întoarce barca să ajungă costiş. Dar prijeşte să 
nu se izbească de noi, ci să treacă pe lîngă noi, dacă vin 
cu putere. 

— Am să cotesc, fii pe pacel 

— Cînd vor fi la zece paşi de noi, tiganul să-şi dea 
drumul de pe botul bărcii în apă. Fata de asemenea. 
N-ar fi rău poate ca şi tu, Eva, să faci la fel. Dar numai 
în clipa cînd voi arunca eu focul în barca lor. Ei nu 
trebuie să ştie că aici apa e doar pînă la brîu. Să înoate | 

Mai strînse o dată batista, ba mai trase de ea cu din- 
ţii. Apoi continuă : 

— Dacă focul o să-i arunce în apă, tu, Mekcsey, rămii 
totuşi aici în barcă cu lopata. Eu şi Jancsi o să sărim 
în apă şi o să-i bărbierim pe înotători. Dacă or fi ză- 
păciţi tare, tu, Matyi, ia-le barca şi cine s-o agăța de 
ea, taie-l. 

— Dar eu? întrebă tiganul. 

— Voi trei ţineţi barca să nu se răstoarne Mekcsey. 
Şi aplecîndu-se la urechea Evei, îi spuse în şoaptă : 

— Tu lasă-te în apă pe partea cealaltă a bărcii şi 
dă-te la fund, ca nu cumva să te lovească în față explo- 
zia. Apoi ia cealaltă vislă şi loveşte în turcul ce ţi-o 


ajunge în apropiere. Lopata e totuşi ceva mai lungă 
decît sabia. 

Turcii văzură că distanța dintre cele două bărci se 
micşorează, Mekcsey măsură adîncimea cu lopata. 

— Apa e pînă la briîu. 

— Să ne oprim, spuse Gergely. 

Şi se ridică. 

— Dă-mi iasca, Sárközi. 

Apoi strigă spre turci: 

— Ce vreţi ? 

— O să afli îndată, răspunseră ei rînjind. 

Gergely îi dădu iasca şi batista Evei, apoi ridică 
scîndura pe care şezuse. 

Turcii se apropiau, cu săbiile în mîini, cu stilete între 
dinţi. Tăceau. Vislele lor pleoscăiau zgomotos. 

Se apropiară. Gergely aruncă scîndura în fața bărcii 
lor. Un plesnet de apă izbi pe turcul de la visle, care 
se opri şi întoarse capul să vadă ce e. 

Barca înainta singură. 

Cînd nu-i mai despărţea decît vreo cincisprezece paşi, 
Gergely atinse cu iasca pulberea. Pulberea începu să 
sfişie în scăpărări roşii... 

Gergely aşteptă puţin, apoi, luînd la ţintă barca tur- 
cilor, o aruncă în ea. 

Turcii, în faţa balaurului aprins, se traseră: la o parte. 
În clipa următoare, barça păru o fîntînă arteziană, apoi 
împroşcă foc şi izbucni cu bubuit mare o flacără de trei 
stînijeni. 

— Ei vah! (Valeu !) 

Barca turcilor se răsturnă. 

Cei şase turci căzură bîldîbîc în apă, în şase părţi. 

— Pe eil strigă Gergely, care se afla acum în apă. 

Ochii însă le scăpărau încă de lumina care îi orbise. 
Trebuiră cîteva clipe pînă să zărească Gergely un turc, 
care se izbise chiar de barca lor, răsturnîndu-l în apă 
pe Mekcsey. 

Gergely îl păli şi-şi simţea sabia dînd de os. 

— Loviţi-i | strigă el. 

Dar şi tovarăşii lui lucrau orbiţi pe jumătate, 

După ce-şi recăpătară puterea vederii, îl văzură pe 
Mekesey luptîndu-se de zor în apă cu un turc spătos. 

Gergely se îndreptă spre ei, şi-l păli pe turc în scăfîrlie, 
Dar căpăţina turcului e tare. Mekcsey se agăţă de turc. 
Îl apucă de gât şi-l îndesă cu capul sub apă. 

Îl ţinu aşa pînă ce nu mai ieşiră clăbuci. 

Într-o după-amiază de mai, trei tineri italieni îm- 
brăcaţi în haine de catifea galbenă şi două fete italiene 
în fuste scurte se iviră în faţa porţii celor Şapte Turnuri. 
Unul dintre băieți avea o lăută, o fată, de asemenea. 
Cealaltă fată avea subsuoară o tamburină. 

Straja stătea la umbra porţii şi moţăia de-a-npicioa- 
rele, ridicînd pleoapele doar cînd auzea bocănit de 
bocanci trecînd pe lîngă el. Cu toate acestea, îi văzu pe 
aceşti oameni străini şi întinse lancea spre ci, 

— Stail 

— Sîntem cîntăreţi italieni. Ne ducem la pîrcălabul 
cetăţii. 

— Nu se poate. 

— Dar trebuie. 

— Nu se poate. 

— De ce nu s-ar putea ? 

— Se mută. 

La umbra zidului stăteau pe vine vreo şase soldaţi. Le 
dădea în bobi, scuturînd un ciur, o ţigancă bătrină. 

Una din fete, cea mai mică, se duse curajoasă într-a- 
colo şi spuse țigăncii : 

— Lalaka | straja nu ne lasă înăuntru. Trimite pe 
cineva la Veli beg să-i spună că-i aducem daruri. 

Tiganca tocmai ghicea ceva foarte interesant. Îm- 
părţise bobii în cinci grămăjoare şi le spuse soldaţilor: 

— Iată acu mi s-a arătat chipul norocului tău. Dar 
nu ţi-l spun pînă nu te duci la beg ca să-l înştiințezi 
că au venit nişte italieni şă i-au adus daruri, 

Obrazul soldatului căruia-i vorbise se înroşi de cu- 
riozitate, Se scărpină sub bărbie, se ridică şi porni re- 

pede. Nu trecură nici zece minute. Le făcu semn ita- 
lienilor : 

— Urmaţi-mă | 

Şi porni înaintea lor. Îi conduse printr-un coridor 
răcoros într-o grădină încinsă de arşiță, pe lîngă o moară 
cu o roată uriaşă, apoi printr-o altă grădină, în care erau 
straturi de salăţi verzi. 

Soldatul rupse o căpățînă de salată şi începu să ron- 
țăie frunzele aşa crude. 

Le îmbie şi pe fete: 

— Mîncati şi voi! 

Fata de tigan luă o frunză şi o îmbie şi pe tovarăşa ei. 

— Mulţumesc, Cerhan, nu-mi trebuie. 

— Mănîncă|l E bună! 

— Ştiu că e bună, dar la noi nu se mănîncă aşa. 

— Dar cum ? Cå sare? 

— Cu sare şi cu pui fripţi. 

Unul dintre italieni tălmăcea mereu spusele lor şi cum 
cele două fete vorbeau mereu, iar tălmaciul se uitase de 
cîteva ori în altă parte, fata de fiecare dată îl întreba: 

— Gergely, ce spune Cerhan ? 

Grădina aceea era între două ziduri înalte de cărămidă. 
Fiindcă cetatea avea ziduri duble. Două turnuri de la 
mijloc erau înconjurate de un alt zid. 

— Şi turnurile au cîte două ziduri, îl lămuri pe Ger- 
gely fata de ţigan. Un paznic povestise odată la cîr- 
ciumă că turnurile acestea sînt pline cu aur şi argint. El 
măturase pe acolo şi s-a uitat prin gaura cheii. 

— De aceea-s păzite de atîţia soldați! spuse trist 
Jancsi. 

Băiatul era foarte tulburat. Cînd se-nroşea, cînd se-n- 
gălbenea, cercetind cu ochii şi trăgînd cu urechea în 
toate părţile. 

Aiunseră la casa unde stătea begul. Alte case nici nu 
mai erau de-a lungul zidului, decît o mulţime de tu- 
nuri grele, la fiecare cincizeci de paşi unul. Lîngă ele, 
sumedenie de ghiulele ruginite, mari ca nişte lubeniţe. 

În curtea begului zăceau împrăştiate în toate părţile 
o mulţime de lăzi ferecate, precum şi nişte pînze de 

cort roşu. Apoi, pe caldarîm şi pe serele bine îngrijite 
— arme, mobile de campanie şi covoare. Cel ce pleacă 
de-aicea nu dă ochi de bună seamă cu cel ce se mută 
în locul lui. 

Vreo zece-cincisprezece soldaţi puneau lucrurile în 
lăzi. 

Begul stătea între ei, mîncînd şi el salată tot ca şi 
caprele, crudă, fără pui fripţi. 

Le făcu semn italienilor şi se aşeză pe roata unui tun 
gros, îndreptat în afară şi continuă să mănînce salată. 

— Ei, ce vreți? întrebă el bine dispus. 

Gergely ieşi în faţă. Ţinîndu-şi pălăria în mînă, spuse 
pe turcește : 

— Sîntem cîntăreți italieni, domnule beg. Ne-am pe- 
trecut noaptea pescuind aici, sub cetate, căci află, dom- 
nule, că sîntem oameni săraci, aşa că seara trebuie să 
pescuim. Astă-noapte însă, n-am prins numai peşti. 
Cînd am tras plasa, am văzut ceva sclipind în ea. Ne 
uităm noi ce-o fi şi ce să vezi ? Era un talger de aur mi- 
nunat. 

— Pe dracu | 

— Binevoieşte a te uita la el. Ai văzut ceva mai fru- 
mos vreodată ? 

Îşi băgă mîna în sîn şi scoase un talger mic de aur, 
pe fundul căruia se rotunijeau figuri de femei minunat 
bătute, închipuind nişte naiade ce se hîrjoneau în apă. 

— Maşalah | se minună begul. 

Ochii îi înmărmuriseră de uimire. 

— Nici noi n-am mai văzut ceva să-i semene, conti- 
nuă Gerpely. Ne-am gîndit noi, ce să facem cu el? 
Dacă l-am vinde, ne-ar bănui că l-am furat şi în cine 
ştie ce necaz am mai cădea. Dacă nu-l vindem, de ce 
folos ne-ar fi, cînd n-avem ce mînca ? 

Begul învîrtea talgerul în mînă şi-i cîntărea greutatea. 

— Nu-i de aur. E doar argint aurit. 

— Da-i o minunăţie| Şi asemenea lucrătură nu se 
face decît pe argint. 

— Ei! De ce mi l-aţi ad tocmai mie ? l 

— Tocmai asta mă pregăteam să-ți spun, domnule 

beg. Cum stam noi şi ne gîndeam aşa, ce să facem cu 
el, ne-am adus aminte că aci, la Şapte Turnuri, zace în 
robie un binefăcător al nostru, un boier ungur. Cînd 
eram mici, eu şi fratele meu am fost robii acestui boier, 

Begul privea zîmbind la talger. 

— Şi s-a purtat bine cu voi ? , 

— Ne-a dat la carte şi ne iubea ca pe copiii lui şi 
noi ne-am gîndit să te rugăm să ne dai voie să-i cîntăm 
oleacă acelui boier. 

— De aceea mi-aţi adus mie talgerul ? 

— De aceea. 

Begul privi din nou talgerul zîmbind, Şi-l vîrî în sîn. 

— Şi ştiţi cînta ? Ja să vă aud! 

Cei cinci italieni se aşezară îndată în cerc. Doi făcură 
să sune lăutele şi începură să cînte. 


Mamma, mamma, 

Ora muoio, ora muoio | 
Desio tal cosa, 

Che all orto ci sta. 


Glasurile celor două fete păreau glasuri de vioară. Ale 
lui Gergely şi ale lui Jancsi, de flaute. Iar al lui Mekcsey 
ca de violoncel. 

Begul încetă să mai mănînce salată. I se lungiseră 
urechile. 

— Sînteţi nişte îngeri sau nişte dsini | 

Cîntăreţii, în loc de răspuns, începură un dans vesel. 
Fata de ţigan tîşni în mijlocul cercului și, bătînd din 
tamburină, se răsucea şi se învirtea în faţa begului. 

Bezul se ridică. 

— Aş sta şi m-aş uita la voi trei zile şi trei nopţi. 
Dar eu mîine trebuie să pornesc spre Ţara ungurească. 
Dacă vreţi, veniți cu mine. Vă puteţi alătura mie fie de 
aici, fie pe drum. Cît o fi să fiţi cu mine, n-o să aveţi 
grijă de nimic. Vă dau şi bani. O să trăiţi împărăteşte | 

Cei cinci italieni se uitară unii la alţii întrebători. 

— Domnule — spuse Gergely — dă-ne un răgaz 
să ne sfătuim, dar mai întîi îngăduie-ne ce te-am rugat. 

— Bucuros | Dar pe cine vreţi voi să vedeţi ? 

— Pe boier Török Bálint. 

Begul îşi resfiră degetele fără chef. 

— Pe Török ? Cam greu. El acum se află la quin- 
tale. 

— La ce fel de quintale ? 

Begul dădu din mînă supărat. 

— S-a purtat necuviincios cu marele muftiu... 


Cu toate acestea, îndeplini dorinţa italienilor. Îi dete 
în seama unui soldat. 

— Scoate-ti-l pe boierul Bálint în curte să-i cînte 
italienii aceştia. Are sau n-are chef să asculte, scoateţi-l 
afară | 

Se deschise şi poarta interioară a curții. 

Curtea aceasta era cu ceva mai mare decît piaţa Erz- 
s&bet din Pesta. Cei doi jucători de şah stăteau tot sub 
platan. Móré îşi omora şi el urîtul privindu-le jocul. 
Mai erau acolo şi cîţiva boieri albanezi şi croaţi care 
căscau. Ei nu se uitau la joc, dar se strînseseră acolo 
pentru că omului îi place să fie în mijlocul semenilor 
lui, ca furnica, ca gîsca sau ca oaia. 

Maylâd stătea în faţa temniţei cu zăbrele pe un scă- 
unel de campanie ca să poată vorbi cu Bálint. Dar ei 
nu mai aveau nimic nou să-şi spună. 

Din cînd în cînd, întreba cînd unul, cînd celălalt: 

— La ce te gîndeşti ? 

Cei cinci italieni fură opriți în. poartă pînă să-l aducă 
pe boier Bálint. Îl scoaseră de după zăbrele. Doi sol- 
daţi îi ridicară lanţurile ca să poată păși. Puseră în 
mijlocul curţii un scaun de lemn şi-l aşezară pe el. 
Acolo doar i se dădu voie să şadă. Bătrînul nici nu s-ar 
fi putut de alifel mişca de greutatea lanțurilor groase 
ca bratul. 

Sta şi nu ştia de ce-l aşezaseră acolo. Purta haine din 
pinză de cînepă, era în camu gol şi părul alb îi crescuse 
mare. Cătuşele îi trăgeau mîinile în jos pe laturile sca- 
unului. Cătuşele cîntăreau cincizeci de fonti. Mîinile 

lui bătrîne, neputincioase, nu le putea ridica. lar faţa 
îi era palidă ca a unui spînzurat. 

— Puteţi veni, făcu semn soldatul către cîntăreţi. 

Cîntăreţii se apropiară, apoi se opriră unul în spatele 
altuia, la cinci paşi de boier Bâlint. 

Boierul rob privi ostenit la străin, întrebîndu-se cum 
or fi ajuns aici. 

Şahiştii îşi lăsară jocul. Ce e asta ? O adevărată pe- 
trecere : cîntăreţi italieni la Şapte Turnuri. Se buluciră 
la spatele boierului Bálint, așteptînd cîntecul şi mai ales 
dansul celor două fete. 

— Cea mai tînără dintre voi nu e ţigancă, spuse 
prinţul. 

— Se cunoaşte dintr-o sută că-i ţigancă | răspunse 
Maylâd. 

— Dar ceilalți sînt italieni. 

Din întîmplare erau negricioşi cu toţii. Mekcsey era 
cel mai spătos, Gergely cel mai lungan, Jancsi cu ochii 
cei mai negri. Eva îşi dăduse pe faţă cu ulei de nucă, 
să se facă mai bărnace. Părul i-l acoperea o căciulă 
frigiană roşie, aşa cum purtau şi ceilalţi. 

Cei cinci italieni stăteau nemişcaţi. 

— Ei, cîntaţi | îi îndemnă soldatul. 

Dar ei stăteau nemişcaţi şi palizi. 

Pe faţa celui mai tînăr dintre ei lacrimile curgeau în 
şiroaie. Pe a celuilalt, de asemenea. 

— Cîntaţi o dată, afurisiţilor! spuse turcul, pierzîn- 
du-şi răbdarea. 

Mezinul păşi înainte clătinîndu-se, se prăbuşi înaintea 
robului care şedea pe lanțuri şi-i îmbrățişă picioarele : 

— Tată | Tată dragă | 


12 


La o bătaie de săgeată de la Edicule, în spatele 
spitalului grecesc, e o cârciumă de rînd, singuratică. 

Odinioară, pe vremea cînd Constantinopolul se nu- 
mea Bizanţ, trebuie să fi fost o locuinţă cu grădină, o 
vilă de marmură pentru vilegiatură. Dar vail Vremea 

şi cutremurele slăbesc pînă şi lespezile de marmură. 
Şterge lustrul de alabastru al teraselor, florile de piatră 
ale ferestrelor. Clinteşte din loc treptele şi sădeşte brus- 
turi printre crăpăturile coloanelor. 

Din vila de odinioară se făcu o crîşmă de rînd. 

Fel de fel de gîtlejuri dădeau pe la ea. Iar cîrciuma- 
rul, al cărui nume era Miltiades, îşi sporea cîştigul şi 
din ospitalitatea pe care o dădea hotilor. 

Miltiades le dăduse tinerilor noştri veşmintele italiene 
şi talgerul de aur, fireşte, pe bani buni, şi tot el îi şi 
găzduise peste noapte. 

Cum reprezentaţia de la Şapte Turnuri luă întorsă- 
tura pe care o ştim, era s-o păţească. 

Soldatul îl înştiinţă pe beg că italienii sînt rubedenii 
cu robul, că prea bocesc în jurul lui. Begul însă nu-şi bă- 
tea acum prea mult capul cu Edicul6. Toate rotițele 
minţii lui se învîrteau către ţinutul Ţării ungureşti (pe 
turceşte : vilaiet). La Edicule, el însuşi nu era decît un 
rob. Trebuia să locuiască între zidurile închisorii şi nu-i 
era îngăduit să le părăsească decît o dată pe an, cînd 
se ducea să se închine la biserica Aga Sofia. 

— Esek! (Măgarule |) strigă el la soldat. Italienii 
aceia i-au fost robi acelui boier, iar acum sînt robii mei. 

Cum tocmai îşi aşeza în ladă călimara, o frumoasă 
călimară de porfir, scoase de lîngă ea o pană de trestie 
şi o înfipse în buretele cu cerneală, scrise pe un petic 
de pergament cîteva rînduri şi îl întinse soldatului 
mirat. 

— Na! Dă-li-l italienilor şi condu-i pînă la poartă. 
Să nu se atingă nimeni de ei. 

Gergely fireşte citi numaidecît scrisoarea, care suna 
aşa : 

Aceşti cinci cîntăreţi italieni ţin de steagul meu. Le-am dat 
acest ucaz ca să nu se atingă nimeni de ei cît nu vor fi lîngă 
mine. Veli beg. 


Gergely puse bine scrisBarea, bucurîndu-se. 
Se uită la soldat. Unde mai văzuse oare chipul acesta 
de bufniţă ? Unde? 

Îşi aminti îndată că printre salahorii şi mateloţii care 
băuseră în seara trecută la cîrciuma grecului era şi 
domnia lui. De altfel, i se vede de pe nas, care era roşu, 
că avea să stea pe banca împricinaţilor cînd va fi să 
ajungă în faţa lui Mohamed profetul. 

— Vii şi tu cu begul? întrebă Gergely cînd ieşiră 
pe poartă. 

Îi îndesă în palmă un taler de argint. 

— Nu — răspunse soldatul, înveselit la vederea tale- 
rului — begul nu ia cu el decît artificieri şi viteji. În- 
cepînd de mîine, stăpînul meu se va chema Izmail beg. 

— Dar el nu locuieşte încă aici. 

— Nu, stă acolo, în casa aceea cu viţă sălbatică. 

Arătă cu mîna o casă acoperită cu viţă sălbatică, 
clădită spate-n spate cu zidul vechii cetăţi a Bizanțului. 
Şi poate chiar din pietrele ei. 

Seara, oşteanul cu față de bufniţă îşi bea talerul de 
argint la cîrciuma grecului. 

Tinerii noştri cinau în seara aceea într-o cameră mică 
şi frumoasă de marmură. 

Miîncară pilaf de berbec, sfătuindu-se dacă să se în- 
toarcă cu begul în patrie sau singuri. 

Fiindcă nu mai încăpea nici o îndoială — primejdia 
le călca pe urme. Şi era şi mai sigur că pe boier Bâ- 
lint nu-l puteau elibera. 

— Trebuie să ne întoarcem cu begul, spuse Gergely. 
E lucrul cel mai cuminte pe care-l putem face. 

— Ba eu, zău, n-am să fiu cîntăreţ, spuse Mekcsey 
furios. Cîntă-i trăsnetul şi fulgerul ! 

— O să te prefaci că ești răguşit, spuse Gergely. De 
ce să nu-i cînt ? Nu spune şi zicala: cîntă cîntecul cui 
te urci în căruţă ? | 

— Să afle acasă că le-am fost lăutar turcilor... 

— De ce nu? Aici le cîntăm, acasă o să-i facem să 
joace... 

Jancsi nu intră în vorba lor. Privea în gol, şi-i dădură 
lacrimile. 

Gergely îşi puse mîna pe umărul lui: 

— Nu plinge, Jancsi. Nu-i veşnic lanţul acela. Într-o 
bună zi o să cadă, ai să vezi. 

— Nici n-am putut vorbi cu tata. Doar cît m-a în- 
trebat despre Ferko. l-am răspuns că a stat acasă ca 
să nu rămînă mama singură de s-o întîmpla să pier pe 
drum. 

Tăcură şi le fu milă de el. 

— Ce prost sînt! spuse Jancsi alungîndu-şi supăra- 
rea. Mă furişez la el sub înfăţişare străină, cînd aş fi 
putut-o face de-a dreptul, pe calea obișnuită. Dar după 
cele întîmplate o să mai pot intra la el? S-ar afla în- 
dată că nu sînem cîntăreţi italieni. Ucazul begului nu 
ne-ar mai fi de nici un folos. Cel puţin banii să-i fi dat. 

Fata de ţigan luă farfuria şi o duse afară. În odaie 
bătea lumina lunii, făcînd să pălească zarea opaițului. 

— Am mai putea încerca ceva, spuse Gergely. Banii 
îi avem aproape toţi. La tine, Jancsi, sînt o mie de gal- 
beni, la mine trei sute. La Mekcsey atîţia câţi să putem 
ajunge în ţară. Mai sînt şi la Eva. 

Tiganca se întoarse. 

— Nu vreţi să-l vedeţi pe turcul cu mutra de bufniţă ? 
E beat criţă, a căzut pe scaun. Sárközi bea pe chel- 
tuiala turcului, dar el încă nu e beat. Joacă zaruri cu 
Matyi. 

Țiganca rîdea, dar văzînd că nimeni nu rîde, tăcu şi 
ea. Se aşeză pe rogojină lîngă ceilalţi şi cu bărbia reze- 
mată în palmă, se uita admirativ la Eva. 

— Begul cel nou — continuă Gergely — nu se fe- 
reşte de bani de bună seamă. Ca şi ceilalţi, de altfel. 
Am putea încerca. Banul a fost în toate timpurile cheia 
cea mai bună pentru orice lacăt. i 

— Dau tot ce am, zise Jancsi. Îmi dau şi viaţa. 

— Să facem o ultimă încercare. 

— Cum s-ar putea răzbate în noaptea asta la beg ? 

— Te arestează, spuse Mekcsey. O să te asculte, o 


să-ți ia banii, dar rămii şi tu acolo. 
Gergely zimbi : 

— Numai că nu-s aşa de nătăfleţ. Mă duc sub altă 
înfăţişare. 

— Cum aşa? 

— Mă îmbrac în haine de soldat turc. 

Jancsi îl apucă de mînă pe Gergely. 

— Ai fi tu în stare să faci asta, Gergely P Ai fi în 
stare ? | 

— O şi fac, răspunse Gergely. 

Se ridică şi-l chemă pe Miltiades, amfitrionul. 

— Un costum de soldat turc, din acelea din care 
poartă soldaţii de la Şapte Turnuri. 

Grecul se scărpină în barba lui neagră şi stufoasă. 
Era obişnuit cu musafiri care se travestesc, dar era tot 
atît de obişnuit să vadă picîndu-i zilnic în palmă doi- 
trei galbeni de la ei. Dracu să-i ia de-s tilhari, de-s hoţi, 
numai să plătească bine! Le şi oferi pe dată o cameră 
la subsol, mai ferită. 

— Chiar un aşa veşmînt n-am — spuse el clipind 
din ochi şi zîmbind — dar e aici un turc beat. O să 
luăm de pe el turbanul şi mantia. 

— Bine. Dar am nevoie şi de barbă. 

— Avem destule. 

— Dar eu am nevoie de una la fel cu aceea a sol- 
datului acestuia. 

— O să găsim una la fel. 

Cîrciumarul ieşi. Nu trecură nici cinci minute şi se 
întoarse aducînd tot felul de bărbi, gata făcute, păr 
negru şi clei de lipit. 

— Să ţi-o lipesc? 

— Lipeşte-mi-o | Şi să-mi dai întocmai înfăţişarea 
acelui soldat. 

Se aşeză. Miltiades se apucă de lucru. Între timp 
vorbiră. 

— Cunoşti pe begul cel nou de la Şapte Turnuri? 

— Cum să nu-l cunosc ? | spuse grecul. A fost topciu. 

— Ce ştii despre el? 
= Un prostovan. Bea apă, şi apă îi e şi mintea. Nici 
să scrie nu ştie. 

— Nici ceilalţi ofiţeri nu ştiu. Cel mult dacă ştiu să 
citească. 

— Dar ăsta face şi pe grozavul, parcă ar fi calul 
sultanului, deşi calul sultanului e mai învățat decît el. 
Cînd vede însă un copac mai înalt decît el, se încovoaie 
cum se încovoaie cînepa în vînt. 

— Cu oastea a fost? 

— Acum un an. Cu împăratul. Lîngă Esztergom a şi 
fost bătut cu bîtele. 

— Aşadar e un laş? 

— Păi de ce crezi că i-au dat slujba asta ? E laş şi 
prost. Un om crescut cu apă poate fi altfel ? 

Gergely strîmbă din obraji, că-l strîngea cleiul. 

Acum era însă atît de schimbat, că Mekcsey se pră- 
pădea de rîs. 

Grecul aduse apoi turbanul, hangerul şi mantia. 

— Allah amanet olun! spuse Gergely, făcînd în 
glumă temenele. 

Au vrut să-l însoţească. Dar el nu-i lăsă decît pe 
Jancsi şi pe Mekcsey. Pe drum, Jancsi îi dădu lui gal- 
benii. Gergely se răzeîndi apoi şi-l trimise înainte pe 
Jancsi. Nu rămase cu el decît Mekcsey. 

— Şi tu să mă urmezi doar de la depărtare, îi spuse. 
Să nu simtă că sîntem; împreună. 

Nu trecu nici o jumătate de ceas şi se afla în faţa ca- 
sei begului. 

Bătu în talgerul de aramă de la poartă. 

La ferestruica porții se ivi o faţă de eunuc bătrîn. 

— Ce vrei? 

— 'Trimite-l numaidecît pe beg la Şapte Turnuri. E 
bucluc mare. 

Eunucul dispăru. Gergely se retrase. Ştia că eunucul 
are să se întoarcă şi, negăsind pe nimeni la uşă, n-o să 
aibă pe cine să descoasă, cum i-a poruncit begul. O să 
bombăne cît o să bombăne, dar pînă la urmă o să tre- 
buiască să se întoarcă la beg şi să-i spună că soldatul 
a plecat. Begul o să se ducă el însuşi la Şapte Turnuri. 

Gergely porni spre Edicăle. La poarta Adrianopolu- 
lui — aşa se numea poarta închisorii — se opri. 

Poarta era închisă. Straia se ghemuise pe banca de 
piatră de la poartă şi dormea. Deasupra capului îi ardea 
un felinar agăţat de un drug de fier ce ieşea din zid. 

Jur-împrejur era linişte şi miros de grîu. De bună 
seamă, duseseră grîul la moară şi se spărsese vreun sac. 

Mekcsey îl urmă pe Gergely la treizeci-patruzeci 
de paşi şi cînd se oprea acesta, se oprea şi el. Poate că 
Gergely dinadins se oprise la lumina felinarului, ca 
să-l poată vedea Mekcsey. 

Minutele treceau greu. Gergely înjura în gînd vremea 
turcilor, fiindcă trecea aşa de încet. 

Şi fiindcă om şi insectă sînt atraşi de lumină, stînd 
în întuneric, Gergely de asemenea întoarse privirea spre 
felinar. 

Sărmane viteaz, tu stea frumoasă a slavei maghiare, 
n-ai să ajungi tu în lumea aceasta pămîntească să încă- 
runțeşti |! Cu ce ochi ai privi în oglinda viitorului, dacă 
ti-ar aşeza-o acuma în faţă o mînă cerească şi te-ai vedea 
în lanţuri, chiar în acest loc; şi ai vedea gîdele legînd 
funia spînzurătorii de drugul acela ruginit al felina- 
rului |... 


În liniştea uliţei se auzi un zomăit de poartă. 

Gergely tresări. Porni repede în direcţia de unde se 
auzi zgomotul. 

Venea begul. 

Era singur. Înfăşurat în manta, cu un turban înalt, 
alb, încolăcit pe cap. 

Gergely se opri o clipă, ca să asculte dacă nu mai 
vine cineva cu begul. 

Nu mai venea nimeni. 

Atunci se grăbi să-i iasă în cale. 

— Aksaminiz khair olsun bey effendim (Bună seara, 
domnule bey), spuse el salutîndu-l ca un soldat turc... 
Nu Veli beg e acela care te-a chemat. Eu am recurs la 
şiretlicul acesta, fiind vorba de un lucru tare însemnat. 

Begul se dădu înapoi şi puse mîna pe sabie. 

— Tu cine eşti ? 

Gergely îşi apucă şi el sabia şi, scoţind-o din teacă, 
i-o întinse begului : 

— Ia-o dacă n-ai încredere. 

Begul îşi vîri sabia în teacă. 

Gergely de asemenea. 

— Vreau să-ţi fac un bine cum nici nu crezi. 

Scoase din buzunarul dinăuntru al mantiei punga cu 
bani. 

Şi zăngăni galbenii. 

— la-o, mai întîi. 

Begul luă punga, îi cîntări greutatea în mînă, dar i-o 
dete îndată înapoi: 

— Mai întîi vreau să ştiu cine eşti şi ce vrei de la 
mine ? 

Se trase şi el lîngă zidul casei, în umbră. Fiind acolo 
o bancă de piatră, se aşeză şi-l privi cu băgare de seamă 
pe Gergely. 

Gergely se aşeză şi el pe bancă. Îşi împreună brațele 
şi, scărpinîndu-se din cînd în cînd în barba falsă care-l 
ciupea, vorbi încet şi cu băgare de seamă: 

— Numele meu e O sută de mii de galbeni. Cred că 
sună destul de frumos. 

Begul zîmbi. 

— Nu cumva e un nume fals? 

— Repede o să-ți poţi da seama. Numele tău e însă 
Om sărac, deşi eşti, nu încape nici o îndoială, un viteaz 
de frunte. Ştie toată lumea că ai fost şi în glorioasa 
expediţie militară din Ungaria. 

— Văd că mă cunosti. 

— Uite ce e, ca să nu lungim vorba : tu, începînd de 
mîine dimineaţă, eşti căpitanul cetăţii la Edicule. Cu 
alte cuvinte : ai să fii şi tu rob, ce-i drept, un rob cu 
simbrie. Doar o dată pe an o să ai voie să ieşi în oraş, 
Şi chiar dacă Allah îţi va hărăzi viaţă lungă, tot n-o să 
vezi Constantinopolul mai mult de douăzeci-treizeci de 
ori. O să te înpraşi frumuşel, ca Veli beg. 

— Mai departe. 

— Ai putea să ai o viată mai frumoasă, în libertate, 
dacă ai vrea. 

— Te ascult. 

— La Edicule e rob un boier maghiar putred de 
bogat: Török Bálint. 

— Pe cl vrei să-l scapi ? 

— Cum spui. Asta vreau. 

— Te ascult. 

— O dată cu tine vor veni şi cîțiva soldaţi noi. Dacă 
nu alţii, slugile tale. Ce-ar fi dacă mîine seară l-ai scoate, 
să zicem, pe boier Bâlint, ca şi cînd l-ar chema sultanul ? 

— După apusul soarelui nu poate ieşi nici pîrcălabul 
cetăţii. 

— La porunca sultanului, poate. Dar să zicem că vine 
ziua, însoţit de tine şi de doi soldaţi. În poarta asta a 
oraşului nu prea e lume pe străzi. Pe soldaţi îi trimiţi 
înapoi, şi tu cu boier Bâlint vă continuaţi drumul. Dar 
nu spre serai, ci spre mare, unde ar aştepta o corabie. 
O corabie ancorată la țărm, sub un pavilion portocaliu. 
S-ar putea ca acea corabie să fie un vas care transportă 
grîne, sau o barcă, sau o luntre. Ai s-o poţi vedea, că 
prea multe nu sînt prin partea locului. Cum zic, vă 
schimbaţi anteriele şi o luaţi spre țărm. 

— Atîta tot ? 

— Nu tocmai. Îndată ce va porni corabia, ți se vor nu- 
măra în palmă trei sute de galbeni, ceea ce în bani tur- 
ceşti înseamnă trei mii de gurus sau piaştri. După aceea, 
o să ne ducem, pe apă sau pe uscat, la Takirdag. Acolo 
ne aşteaptă un om al nostru cu cai de schimb, şi cu 
cinci sute de galbeni pentru tine. Asta face alte cinci 
mii de piaştri. O să coborîm la Atena, iar de acolo o să 
ne ducem în Italia. Îndată ce punem piciorul pe țărm 
italian, îţi mai pică în palmă alţi cinci sute de galbeni. 

— O mie trei sute. 

— Pînă acum. Cam cît face simbria ta pe zece ani. 
Cît despre rest, gîndeşte-te : nu-i va fi prea greu să-ţi 
plătească cele nouăzeci şi trei de mii aceluia care se 
cheamă că e stăpînul cetăților Debrețin, Szigetvar, Hu- 
nedoara, şi care mai are încă în proprietatea lui o moşie 
regească, ţinuturile de dincolo de Dunăre aproape în în- 

trepime, chiar de-ar fi să se despartă de jumătate din 
averea lui. 

— Dar dacă n-o să văd nici întîia mie ? 

— Dacă doreşti, ţi-o pot da chiar acum. 

Begul rămase pe gînduri. 

Gergely dădu din umeri. 

— Dacă oi vedea că te-nşelăm — deşi nu cred să fi 
văzut ungur înşelător — n-ai decît să spui că Török 
Bâlint a evadat şi că tu l-ai urmărit singur şi ai pus 
mîna pe el, pe corabie. Şi aducîndu-l înapoi, o să te 
creadă, de vreme ce tu însuţi l-ai adus înapoi. 

Begul se gîndea. 

— Bine, spuse el în sfîrşit. Mîine, la un ceas înainte 
de apusul soarelui, corabia aceea cu steag portocaliu să 
să fie la o bătaie de săgeată de Şapte Turnuri. Tu să 
mă aştepţi pe țărm. Dar după ce-o să te pot cunoaşte ? 

— Dacă nu m-ai cunoaşte după faţă — uită-te bine 
la mine, că e lumină de lună — am să port un turban 
galben de culoarea pucioasei. O să mă poţi cunoaşte. 

— La un ceas înainte de apusul soarelui. 

— La unsprezece, răspunse Gergely. 

După socoteala turcilor, la apusul soarelui e ora două- 
sprezece. 


Era miezul nopţii cînd s-au întors Gergely şi Mek- 
csey, 

— Mai e aici turcul cu chip de bufniţă ? întrebă el 
îndată ce intră în cîrciumă. 

— Doarme, răspunse Miltiades. 

— Îl poţi face să doarmă pînă mîine la ora unspre- 
zece ? 

— Pot, răspunse cîrciumarul. 

— Luă un pahar, îl umplu cu apă şi aruncă în el 
un praf. Praful se topi ca sarea. 

Îl zpilţii pe turc. 

— Hei, Baiguk | Mai gîndeşte-te şi acasă | 

Turcul înălță capul şifprivi în gol cu ochii încețo- 
şaţi. Căscă, 

— Bea paharul ăsta cu apă şi te cărăbăneşte acasă. 

Turcul nici nu se uită la pahar, doar cît întinse mîna 
şi-l dădu de duşcă. Mai privi o clipă în gol, dădu să 
se scoale, dar se lăsă din nou la pămînt. 

Gergely îndesă în palma cîrciumarului cinci galbeni. 

— Fii liniştit, clipi Miltiades. Nu se mişcă de aci 
pînă mîine seară. 

Nu le-a fost greu să închirieze o corabie. Au ales la 
Cornul de aur o corabie grecească cu patru visle şi au 
închiriat-o pînă la Tekirdag, cale de o zi de Constan- 
tinopol. I-au pus un steag portocaliu şi au dat arvună 
doi galbeni. Îndată după-amiază, corabia condusă de 
Gergely aştepta la locul hotărît. Cu două ceasuri îna- 
inte de asfinţitul soarelui steagul fu ridicat, 

Gergely se duse apoi la cîrciumă. Îl sculară pe turc 
şi-i spuseră că begul îi trimite poruncă să stea pe țărm, 
în faţa acelei corăbii. 

Turcul era tot ametit. Trebui să-l conducă Sárközi. 
Cu turbanul galben pe cap, îl urma pe ţigan, capiu, 
ca o oaie. Habar n-avea de-i dimineaţă ori seară. Atîta 
îi intrase în cap că begul îi poruncise să aştepte pe 
țărm în faţa unei corăbii. 

„_ Gergely şi ceilalţi se furişară după el, departe unul 
de altul. 

Dacă begul se ţine de cuvînt, atunci, îndată ce se 
va urca pe corabie, vor veni şi ei fără întîrziere. lar 
dacă nu, să se descurce cu cumătrul acela cu turban 
galben. 

Primul lucru pe care trebuiau să-l afle era dacă îl 
aduce begul pe Török Bálint sau nu? 

Sarcina de a le da de veste acest lucru, i-o încre- 
dinţară lui Cerhan. Nu i-au spus că e vorba de evadarea 
lui Török Bálint, ci că va fi escortat la palatul sultanu- 
lui şi vor să-l mai vadă o dată. Consemnul era că în- 
dată ce-l va vedea pe beg, pe Török Bálint şi pe cei 

doi soldaţi, să întindă mîna spre viţa sălbatică de la 
casa din colţul străzii, ca şi cînd ar vrea să rupă o 
frunză. Postat la o mie de paşi depărtare, Mekcsey are 
să vadă gestul şi va da semn celorlalți. 

Aceştia se ţineau tot la o mie de paşi de țărm. Gergely 
era îmbrăcat în derviş, Eva în ţigancă, Jancsi în negu- 
tător persan, Matyi în vînzător de covrigi, iar Mekcsey 
în vînzător de peşti. 

Eva stătea tupilată lîngă Matyi şi mînca covrigi. 

La ora hotărîtă, Mekcsey îşi ridică tava de lemn cu 
peşti pe cap şi porni spre țărm. 

Acesta era consemnul. 

Jancsi se făcu palid. Ochii i se umplură de lacrimile 
bucuriei. Gergely roși. 

Porniră la o distanţă de o sută, două de paşi unul de 
altul, spre țărm. 

Corabia era acolo. Steagul portocaliu fîlfiia vesel în 
vînt. Proprietarul vasului, un tînăr negustor de ceapă 
grec, îşi făcea socoteala cîştigului de peste zi la cîrma 
corăbiei. 

Iar în fata corăbiei sta tîmp turcul cu chip de buf- 
niță, cu turbanul galben pe cap. Sárközi sta pe țărm 
şi-şi spăla picioarele în apa albastră a mării. 

— Vine! spuse Jancsi emoţionat, trecînd pe lîngă 
Gergely. Doamne, aiută-ne | 

Picioarele îi tremurau. 

Gergely se uită înapoi. 

Îl văzu pe beg şi pe boierul maghiar cu părul alb 
apropiindu-se. Erau urmaţi de doi lăncieri cu turbane 
albe. 

Begul întoarse capul şi spuse ceva soldaţilor. Soldaţii 
făcură stînga-mprejur şi o luară înapoi spre Şapte Tur- 
nuri. 

Jancsi porni cu paşi repezi spre corabie. Dar Gergely, 
pe care-l ajunse din urmă, îl apucă de braţ: 

— Stai | 

Begul, însoţit de boir Bálint, coborî spre țărm li- 
niştit. 

Trecurä pe Îîngă vinzătorul de covrigi şi fata de ți- 
gan, care stătea lîngă el fără să le arunce măcar o pri- 
vire. 

Pe faţa boierului se vedea nedumerirea și mirarea, 
Begul era vesel şi vorbea într-una. 

Ocoliră un cîine ce stătea în drum şi se opriră pe 
țărm, | 

Omul cu turbanul galben luă poziţia de drepţi, 

În clipa aceea begul se întoarse, scoase sabia şi făcu 
un semn. Apoi şi-o puse în teacă şi ca un vultur se re- 
pezi la soldatul cu turban galben. 

Îl dobori la pămînt. În acelaşi timp, vreo cincizeci de 
soldaţi înarmaţi năvăliră din tufișuri şi din case. 

Pe soldatul cu turban şi pe ţigan îl legară burduf. 
Apoi săriră pe corabie şi-l doborîră de pe picioare pe 
tînărul grec. 

Toţi cîţi se aflau pe corabie avură aceeaşi soartă. 

În larma ce se stîrnise, Cerhan apăru şi ea şi începu 
să ţipe şi să se roage pentru Sárközi. O prinseră şi pe 
ea şi-o legară de miîini. 


Soarele asfințea, coborînd după cartierul creştin al 
oraşului, cînd Gergely se opri la columna lui Constan- 
tin. Tovarăşii lui îl urmau obosiţi. Erau plini de praf 
şi palizi. Oboseala îi făcea să se clatine. 

Gergely îşi şterse fruntea. Apoi, privindu-l pe Jan- 
csi, spuse: 

— Ei, nu-i aşa că „cine merge încet, ajunge mai de- 
parte“ ? 

Se pierdură apoi în mulţimea de pe stradă, 


Pe la mijlocul lui iulie, Veli beg cu silidarii şi cu 
cei cincizeci de artificieri ai săi ajunse la Mohács. 

Pentru orice oaste turcească în drum spre Buda sau 
spre ţinuturile de peste Dunăre, popasul cel mai de 
seamă era Mohâcs-ul. Le plăcea localitatea aceea. Îi zi- 
ceau Cîmpul norocos. Suleiman însuşi acolo poposea 
mai îndelungat. Îşi întindea cortul pe aceeaşi colină 
unde stătuse în ziua aceea memorabilă. 

Cortul begului era ridicat cînd, pe înserat, îi sosi şi 
ostaşii obosiţi. 

Begul făcu mai întîi o baie în Dunăre, apoi porunci 
să se pregătească de cină pui fripţi. În amurg se aşeză 
în faţa cortului. Îi scăzuse binişor grăsimea de cînd pă- 
răsise Edicule. | 

Cîmpul mai era încă înălbit de puzderia ciolanelor de 
cai. Soldaţii îşi aşezau blidele de lemn pe cîte-o tidvă 
de cal. Erau veseli. 

Cei vreo cincisprezece agi îl înconjurară pe beg şi-i 
dădură raportul. Care cum isprăvea, se aşeza în faţa be- 
gului pe rogojină. La Mohács toţi ofiţerii obişnuiau să 
ia masa împreună. Acolo pînă şi cei ce erau certaţi se 
împăcau. 

Sosiră olăcari călări în aceeaşi seară. Duceau sulta- 
nului vestea că Vişegradul a ajuns în stăpînire turcească. 
N-a fost cucerit prin luptă. Au tăiat conducta de apă, 
însetoşîndu-i pe cei din cetate. După ce aşteptară în 
zadar ajutor de la Ferdinand — un rege care-şi lasă în 
grija Domnului cetăţile — Amada a predat cheile ce- 
tăţii. Puse o singură condiţie : să i se îngăduie o retra- 
gere paşnică. Paşa din Buda se jură că n-o să aibă nici 
o stricăciune. Paşa, dar nu şi oamenii lui. Îndată ce un- 
gurii aşezară grămadă armele în mijlocul cetăţii şi se 
îndreptară fără arme spre ieşire, turcii năvăliră asupra 
lor şi-i măcelăriră. 

— Bună veste | se bucură Veli beg. Drept care facem 
popas aici două zile. Azi dormim, mîine petrecem. Iar 
poimîine pornim spre Nograd. 

După Vişegrad urma să fie asediată cetatea Nogra- 
dului. 

Olăcarii turci îşi continuară drumul spre Constantino- 
pol. Trupa lui Veli beg se culcă. 

A doua zi, begul nu dădu ofiţerilor săi decît o sin- 
gură poruncă : 

__— Deseară sînteţi invitaţii mei la masă. Am vin bun. 
Şi o să cînte italienii. 

Begul era om vesel. Îi plăcea să mănînce bine şi să 

bea bine. Orice turc, îndată ce punea piciorul pe pă- 

mînt unguresc, uita porunca lui Mohamed privitoare 
la vin. 

— Un ostaş doreşte să-ţi spună ceva tainic. Îl poţi 
primi ? întrebă un agă. 

— Să vină, răspunse begul bine dispus. 

Se înfăţişă atunci în faţa begului un silidar mărunt, 
cu ochi de vulpe, în veşminte drenţoase, ca şi ale celor- 
lalţi de altfel, şi pe cap cu un petic de turban, nu mai 
mare ca o batistă. Se plecă adînc. 

— Sluga ta are a-ţi spune ceva în, legătură cu ita- 
lienii. 

— Ascult, răspunse begul. 

— De mult are bănuieli acela care e pulberea picioa- 
relor tale asupra celor cinci oameni. Întîia bănuială am 
avut-o cînd am văzut că unul dintre italieni curăţă să- 
biile celorlalţi cu bucăţi de hîrtie. 

— Eşti prost | spuse begul. Nu ştii că-s ghiauri ? Noi 
culegem de pe jos orice bucăţică de hîrtie, gîndindu-ne. 
că s-ar putea să fie pe careva numele lui Allah, dar 
porcii aceia nu-l cunosc pe Allah, au minţi întunecate 
şi-s mai josnici ca dobitoacele. 

Silidarul rămase locului fără să clipească. 

— A doua bănuială am avut-o pe aproape de Sofia. 
Poate ţii minte, luminate beg, că am întîlnit pe drum 
nişte căruţe încărcate cu prăzi. Una din ele era răstur- 
nată în şanţ. 

— Ţin minte | 

Un coteţ cu pui se fărîmase şi puii se împrăştiaseră, 
O femeie bătrînă îi strigă: polati, polati! Nu răspun- 
seră nici puii, nici găinile.  Bătrîna era grecoaică. Un 
turc dădu să-i ajute şi strigă şi el: gak-gak, gak! Dar 
galiţele tot nu răspunseră. Atunci îi luă din mînă coşul 
cu grîu unul dintre aceşti tineri italieni, cel cu obraji de 
fecioară, şi strigă: Pi — pi — pil pitye, pitye — pi- 
tyikem | Şi atunci toate păsările alergară spre el. Ba şi 
prinse o găină şi o sărută. 

— Şi ce vezi tu în asta ? 

— Văd atîta, stăpîne, că găina şi puii înțelegeau cu- 
vînt unguresc. Dar şi acela care îi strigase. 

Begul tuşi încet. 

— Poate că şi pe italioneste li se strigă puilor pi — 
pi. Tu ştii italieneşte ? 

— Italieneşte ? Nu. 

— Atunci ce-ţi baţi gura, cămilă ? 

Silidarul primi porecla cu o plecăciune supusă. 

Apoi continuă liniştit. 

— Dar cînd, aproape de Belgrad, şi-a schimbat mîn- 
zul un silidar, anume Kereldse ? Îl cumpărase de la un 
ţăran şi-i plătise pe el zece aspri. Nimeni nu izbuti să 
încalece mînzul. Atunci italianul cel spătos sări pe el ca 
o panteră şi porni în galop. Îl îmblinzi de tot. Pot să 
ştiu cum de se pricepe un cîntăreţ italian la călărit ? 

Begul dădu din umeri : 

— O fi fost rîndaş cînd era mic. 

— Lasă-mă, stăpîne, să spun ce-am mai văzut. 

— Spune. 

— Aseară vine la noi un agă, voinic cum n-am mai 
văzut, 

— Aga Manda. 

— Da. Trecînd pe lîngă italieni, se opreşte lîngă lun- 
gan şi zice: „la te uită, tu eşti Bornemissza !“ Lunga- 
nul tresare şi răspunde: „Nu“. „Pe Allah, tu eşti — 
spune aga — Bornemissza Gergely. Nu mă cunoşti? 
Mai ai inelul acela minunat ? Să ştii că mi-a folosit 
sfatul pe care mi l-ai dat. Vezi, am ajuns agă. Numai că 
nu mă numesc Haynân, ci Manda. Glontele nu mă 
atinge.“ 

— Şi ce-a răspuns italianul ? 

— A răspuns : „Habar n-am despre ce vorbeşti. Ştiu 
însă că e cineva care seamănă cu mine. De unde ştii tu 
numele acelui maghiar ?“ 

— „Am aflat cum se numeşte la Buda, cînd a fost 
prins Török Bálint — răspunse aga — făcea parte din 
suita lui. Ce rău îmi pare că nu eşti tu acela | Tare 
semeni cu el. Să ştii că ai pierdut zece galbeni 1“ 

— Păi, vezi, elefantula, că nu-i ungur | 

— E ungur! spuse silidarul triumfător. Aseară am 
avut o dovadă sigură că toţi sînt unguri. Îşi puseseră 

căldarea să-şi facă de cină şi unul dintre ei, rupînd nişte 
crengi dintr-un soc ca să facă foc, îl smulse cu rădăcină 
cu tot. O dată cu socul ieşi la iveală din pămînt o tidvă 
de om. Se uitară cu toţii la tidvă, întrebîndu-se dacă o 
fi de turc sau de ungur. Sluga ta era lîngă ei, culcat, şi 
se prefăcea că doarme. Sluga ta ştie ungureşte. 

Begul sforăi ca un cal: 

— Ungureşte vorbeau ? Ce vorbeau cîinii ? 

— Lunganul a zis : „O fi fost ungur, de bună seamă, 
fiindcă turcii şi-au îngropat morţii lor“. Apoi celălalt a 
luat tidva în mînă şi a spus: „Oricine vei fi fost în 
viaţa ta, ai murit pentru patrie şi pentru mine eşti un 
sfînt |“ Şi sărută tidva. Apoi au săpat groapă şi au aşc- 
zat-o în pămînt. 

Begul puse mîna pe sabie. 

— Cîini de ghiauri ! De ce nu m-ai înștiințat îndată, 
mă, bou de baltă? 

— Te culcaseşi, stăpîne. 

— Să fie puşi în lanţuri, iscoadelel Aduceţi-i în- 
coace. 

Silidarul plecă, strălucind de mulţumire. 

Bepul privea încruntat de pe colină cum aleargá 
silidarii în toate părţile printre corturi. Trecură două 
ore pînă să se întoarcă silidarul. 

Îi curgeau şiroaie sudorile pe frunte. 

— Stăpîne, italienii... 

— Unde sînt ? 

— Au fugit, cîinii |! Au fugit! 


Partea a patra 


CETATEA EGER IN PRIMEJDIE 


1 


Dacă s-ar afla în cer o carte în care să fie scrisă 
istoria maghiarilor, atunci iată ce am putea citi despre 
următorii opt ani: 

1545 : Turcul a cuprins cetăţile Buda, Esztergom, 
Fejervâr, Szeged, Nógrád, Hatvan, Veszprém, Pécs — 
mai toată țara. 

1546 : Turcul a împărţit Țara ungurească în cincispre- 
zece sîngeacuri. Ungurilor nu le-a rămas decît Țara de 
Sus şi vreo două județe dinspre Austria. 

1547 : Pe unguri îi jupoaie nu numai turcul, ci şi 
austriacul. 

1548 : Religia lui Luther şi Calvin se răspîndeşte în 
toată ţara. Nu ajunge că ungurii îi au duşmani pe turci 
şi austrieci, se mai vrăjmăşesc şi între ei. 

1549 : Turcul, cu birurile lui, lasă ţara săracă pînă 
şi de copii. 

1550 : Asupra Ardealului au pornit oști valahe şi tur- 
ceşti. Fratele György a strîns în cîteva zile o oaste de 
cincizeci de mii de ostaşi. Valahul a fost bătut. Turcul 
şi-a luat tălpăşița. 

1551 : Regina Izabella a plecat din Ardeal. Fratele 
György a fost omorît. 


Am ajuns în anul 1552. 

Se învineţiseră prunele din Sopron şi înflorise floarea- 
soarelui, cînd, într-o după-amiază însorită şi cu vînt, 
stînd în cerdacul uneia din casele din oraş, Eva alegea 
din veşmintele bărbatului ei haine potrivite pentru un 
tînăr care se pregătea să plece în ţară străină, 

De cînd n-am mai văzut-o, s-a împlinit la trup, a 
ajuns femeie în toată puterea cuvîntului. Faţa îi e tot 
delicată şi catifelată ca de fecioară, dar în ochii ei dră- 
guţi de pisică nu mai joacă neastîmpărul de altădată. 
E numai blîndeţe şi cuminţenie împăcată. 

— Uite, Miklós, două rînduri de haine, îi spuse ea 
studentului, punînd pe masă un costum de damasc, mai 
purtat, și altul de pînză de cînepă, obişnuit. 

— O să-ţi fie cam largi, dar peste cîteva luni, cînd 
vei mai creşte, o să-ţi vină bine. > 

— Mulţumesc, tare mulţumesc, doamnă | îngînă stu- 
dentul. 

Faţa i se îmbujoră de bucurie. 

— Asta, ce-i drept, e descusută pe alocuri, spuse 
femeia privind hainele de damasc. Dar cît te odihneşti, 
pînă deseară, am s-o cos. 

Apoi se uită la haina de pînză. 

— Asta e în bună stare. Bărbatul meu a purtat-o pe 
vremea cînd s-a dus la Buda. Cînd a cuprins turcul 
cetatea, iar noi am plecat cu regina la Lipova. 

— Vă mulţumesc, spuse studentul bucuros. Asta o 
pun pe drum, că n-o prinde praful. 

Eva căută prin buzunare. Erau goale toate. Doar în 
buzunarul vestei simţi ceva, tare. 

Buzunarul era spart. Îşi vâri degetul în căptuşeală şi 
găsi un pergament subţire împăturit de mai multe ori. 

Îl desfăcu, îl întinse şi se uită la el. Era un desen în 
cinci unghiuri cu tot felul de linii şi puncte. 

— Ce poate fi, studente Miklós ? Parcă e o broască 
ţestoasă, nu ? 

Studentul îl luă în palmă, îl răsuci şi îl cercetă înde- 
lungat. 

— Nu e broască ţestoasă, deşi aşa pare după formă. 

Un copil de şase ani cu ochii negri ieşi în goană 
din casă. Era încins cu o sabie mititică, minunat lu- 
crată, cu mîner aurit şi cu teaca de catifea roşie, cam 
Toasă. 

— Mamă — piui copilul — mi-ai făgăduit că-mi 
cumperi şi trîmbiţă, o trîmbiţă întraurită. 

— Acum lasă-mă, Jancsi, îl împinse binişor maică-sa 
la o parte. Du-te, drăguţule, în grădină la Luţa. 

— Da’ îmi cumperi trîmbiţă întraurită ? 

— Îi cumpăr, îţi cumpăr. 

Băiatul încălecă pe sabie şi plecă, tropotind, în curte, 
iar de acolo în grădină. 

— Desenul acesta — spuse studentul privind cu 
luare-aminte hîrtia — e schiţa unei cetăţi, şi anume a 
cetății Eger. 

— A cetăţii Eger ? 

— Întocmai. Uitați-vă: broasca asta are un chenar 
dublu. Liniile acestea duble sînt zidurile. Capul şi cele 
patru picioare ale broaştei sînt cele cinci turnuri din 
colțuri. Iar pătrăţelele trase cu linii subţirele de la 
mijloc sînt clădirile dinăuntru. 

— Dar secera asta de lîngă broască ? 

— E cetatea dinafară. Între zidurile ei nu sînt clă- 
diri, decît două forturi cu turnuri. 

— Dar copciile acestea negre, care leagă mijlocul 
secerii de broască ? 

— Asta e Poarta întunecoasă. 

— De ce-i zice întunecoasă ? 

— Fiindcă e sub pămînt. 

— Dar aici, lîngă poartă, ce-i ? 

— Un grajd. 

— Aşa de mare ? 

— Pe măsura cetăţii, cinstită jupîneasă. Dar, de 
bună seamă, aici sînt şi şoproanele pentru trăsuri şi 
locuinţele rîndaşilor. Aici e şi locuința clucerului. 

— Dar cercul acesta punctat, de lîngă poartă ? 

— Aici a fost biserica. biserică zidită de regele 
sfîntul Ştelan. Dar a fost dărîmată pe jumătate, acum 
zece ani. 

— Ce păcat! 

— Mare păcat! Dar peste dărîmăturile bisericii s-a 
săpat un şanţ şi a fost zidită această cetate exterioară. 
Trebuia să se facă astfel, fiindcă latura dinspre răsărit 
era partea slabă a cetăţii. 

— Dumneata, Mikl6s, 'cum de ştii toate acestea ? 

— Cum să nu știu |? Acolo am umblat la școală doi 
ani de zile şi toată lumea numai despre asta vorbea. 
Tot atunci au zidit şi Poarta întunecoasă. 

— Dar, uite, mai e o poartă în partea dinspre apus, 
lîngă pîrău. 

— Şi încă una, aici în faţă, în partea dinspre miazăzi. 
Cetatea are trei porţi. 

— Dar liniile acestea încurcate şi roşii ce-s ? 

Studentul silabisi, privind semnele, şi clătină din cap. 

— Acestea sînt drumuri pe sub pămînt. 

— Atât de multe ? 

— Sînt multe, dar nu se poate merge pe toate. 

— Şi pătrăţelele acestea în formă de camere ? 

— Încăperi subpămîntene. Ăsta e bazinul de apă. 
Ăsta e cimitirul. 

— Cimitir ? Între drumurile subpămîntene ? 

— Nu poate fi altceva, fiindcă, uitaţi-vă ce scrie pe 
această galerie: Drumul morţilor. 

Femeia se cutremură. 

— Ciudat că-i îngroapă acolo pe morți. 

— Doar pe timpul holerei i-au îngropat acolo, răs- 
punse studentul. Acum îmi aduc aminte că am auzit 
vorbindu-se despre asta. 

— Vai, Miklós, să fi venit cel puţin cu două săptă- 
mâîni mai devreme | 

— De ce, preacinstită doamnă ? 

— Aş fi găsit desenul acesta înainte de a pleca băr- 
batul meu la Eger. 

— Am auzit că turcul se îndreaptă spre Eger. 

— De aceea s-a şi dus acolo. Barem să nu fi plecat 
şi bietul taică-meu. E om de şaptezeci de ani, cu o 
mînă şi un picior de lemn şi, închipuie-ţi, a plecat cu 
bărbatu-meu. 

— Să lupte? 

— Pe de o parte să lupte, pe de alta, fiindcă are 
acolo un prieten, pe bătrînul preot Bálint, cu care s-a 
certat acum un an nu ştiu de ce. Pe atunci mai trăia 
biata maică-mea, Preotul s-a mutat la Eger, la Dobó. 
Tata s-a dus să se împace cu el. Ţin tare unul la altul. 

Jupîneasa deschise apoi o ladă vopsită în verde şi 
scoase din ea o cărticică — cartea ei de rugăciuni — 
şi puse schiţa cetăţii în ea. Apoi, după ce aruncă o pri- 
vire în grădină, căutîndu-şi băiatul, şi după ce-l văzu 
alergînd pe lîngă sluga ce stropea florile, spuse căzînd 
pe gînduri : 

— Trebuie să vină cineva de la Eger. Fratele lui 
Petö Gáspár locuieşte aici. El e omul regelui. Deunăzi 
a trimis la cetate un car cu pulbere şi gloanţe. Că frate- 
său e acolo. Cum o sosi vreo solie de la Eger, îi şi 
trimit lui bărbatu-meu schiţa asta. 

Luînd apoi ac şi aţă, se apucă să dreagă hainele de 
damasc. Stînd ei aşa de vorbă, intră pe poartă un om 
în mintean vînăt, care, închizînd uşa după el, mulțumi 
cuiva din uliţă. 

— Nu te mai osteni, spuse el. De acum o să mă pot 
descurca. 

Eva se ridică. Glasul omului îi era necunoscut. 

Ajuns la cele trei trepte ale cerdacului, străinul înălță 
capul. Era un om negricios la chip, îndesat, orb de un 
ochi, cu nişte mustăţi de husar şi în mînă cu o bîtă ca 
acelea ale primarilor de la sate. 

— Bună ziua | dădu el bineţe. Caut pe cinstitul hot- 
nog Bornemissza Gergely şi am fost îndreptat aici. 

— Aici stă — răspunse femeia — dar nu-i acasă. 

— E plecat? 

— Da. La Eger. 

— Tii, ce rău îmi pare | spuse omul clătind din cap. 
Aveam ceva de vorbit. Dar poate că aş putea vorbi cu 
soţia lui... 

— Eu sînt soția lui. Poftim. 

Omul urcă treptele, îşi scoase cuşma şi făcu o plecă- 
ciune adîncă. 

— Numele meu e Balogh Tamás, spuse el. Sînt ne- 
meş din Revfalu. 

Din felul cum făcu reverenţa se vedea că nu-i ţăran. 

Femeia scoase binevoitoare un scaun de sub masă, 
prezentîndu-l în timpul acesta pe student: 

— Studentul Réz Miklós. Pleacă peste hotare, la 
şcoală. Fratele lui slujeşte în oastea regelui şi se cu- 
noaşte cu bărbatul meu. A sosit cu o căruţă care venea 
la iarmaroc şi s-a oprit să facă un popas la noi. 

— Să trăieşti, băiete! mormăi peste umăr chiorul. 

Se aşeză pe scaun şi începu iar să se tînguie. 

— Am venit la iarmarocul de cai — spuse el, lovin- 
du-se cu mîinile pe genunchi — şi aş fi avut multe 
daraveri cu el. Printre altele, i-am adus şi nişte bani. 

— Bani? se miră Eva. 

— Am aflat că ar avea nevoie de niscaiva parale, că 
se duce la Eger şi are de vînzare cîteva vite de aur şi 
argint. 

— Noi nu prea avem aşa ceva. 

— Mie îmi plac tare inelele, spuse el arătîndu-şi 
mîna stînpă, pe degetele căreia sclipeau vreo zece inele, 
care de care mai frumoase. 

Poate că avea şi pe dreapta, dar pe aceasta purta o 
mănuşă cenuşie de piele. 

— Am mai aflat că ar avea un inel minunat, conti- 
nuă el. 

— Are, zîmbi femeia. 

— Cu o lună pe el. 

— Şi cu stele. 

— Luna e de topaz. 

— Stelele de diamante. Dar dumneata, nene, de 
unde ştii asta ? 

— N-ai vrea să-mi arăţi inelul acela ? spuse el şi 
glasul îi tremura. 

— Nu pot — răspunse femeia — fiindcă îl poartă 
întotdeauna cu el, în buzunar. E un fel de talisman. 
Fusese al unui turc. 

Jancsi, care se zbenguia acum prin curte, urcă în 
salturi treptele şi, dînd cu ochii de străin, se uită la el 
cu mirarea firească a copiilor. 

— Zi-i frumos bună ziua lui nenea! şpuse femeia 
zîmbind. 

— N-oi fi al domnului hotnog ? întrebă străinul. Nici 
nu era nevoie să întreb. E leit taică-săul 

Îl trase la el pe copil şi-l sărută. 

Eva se înfioră de un simţămînt neplăcut, care însă 
dispăru în clipa următoare. 

— Cînd cumpărăm trîmbiţa ? stărui iar copilul. 

— Îi cumpăr eu una — se oferi studentul — tot am 
să dau o raită prin iarmaroc. Îl iau cu mine pe Jancsi. 
Îl duc pînă la căruţaşul meu să-i arăt mînzul. 

— Bine — se învoi femeia — uite un dinar. Cum- 
pără-i o trîmbiţă. Dar ai grijă de el, Miklós. Dar şi tu, 
Jancsi... Ştii ce ţi-a spus tată-tău | 

Apoi, adresîndu-se domnului Tamás cu un zîmbet 
trist, spuse: 

— Să grijim de copil ca de ochii din cap, aşa ne-a 
spus. 

Jancsi sări în sus de bucurie şi plecă cu studentul. 

Maică-sa mai strigă o dată în urma lor: 

— Vă găsesc prin preajma bisericii. Venim şi noi 
numaidecît. 

Se pregătise încă de mai înainte să meargă la tîrg. 
Voia să cumpere unele mărunţișuri de la neguţătorii 
din Viena. 

Jupînul Balogh Tamás îşi învîrtea în mînă cuşma 
distrat, privind fără chef înaintea lui. 

— Ce veşti sînt despre Szolnok ? întrebă femeia cu 
o privire neliniştită. Nu e aşa că nu se lasă răzbit de 
turci ? 

— Cred şi eu, răspunse distrat Balogh Tamâs. 

— Aşa zicea şi bărbatu-meu înainte să plece, că anul 
ăsta turcul abia dacă va ajunge să se apropie de Eger. 
Szolnokul a fost întărit mut anul trecut şi e mai tare 
decît Eger. 

— Mult mai tare. 

— Dar chiar dacă o să cadă Szolnokul, cu Eger o să 
fie mai greu. Cetatea asta e apărată de toată Ţara de 
Sus. 

Jupînul Balogh Tamás zîmbi acru. 

— N-are aici, acasă, cinstitul hotnog, vreun portret 
al său ? 

— Ba are, răspunse femeia. A fost făcut acum un 
an de un pictor neamţ. 

— N-ai vrea, cinstită jupîniţă, să mi-l arăţi ? Se vor- 
beşte numai bine de el şi aş dori să-l cunosc. 

— Păi, nu vă cunoaşteţi ? spuse Eva mirată. 

— Ne-am cunoscut cîndva, dar nu ne-am mai văzut 
de mult. 

Femeia îl pofti pe musafir în casă. Intrară într-o 
odaie întunecoasă, mirosind a levănţică. Cînd deschise 
Eva obloanele de la fereşti, se văzu că era odaia pentru 
musafiri. Pe jos, covoare turceşti. Lîngă perete o sofa 
acoperită cu o blană de urs, un birou şi o bibliotecă 
cu peste o sută de cărţi legate în pergament. Pe pereţi 
portrete : al bătrînului Cecey, de pe cînd. era tînăr şi 
purta coif, al soţiei lui, cu priviri poncişe şi cu o ma- 
ramă brodată cu fir de aur pe cap. Apoi un Crist gal- 
ben, în ramă de lemn de nuc, un chip de fată zburdal- 
nic, care semăna cu Eva, şi lîngă ea, portretul bărbatului 
ei. Un tînăr smead la faţă, negricios, aproape tuciuriu 
ca un ţigan, cu ochi luminoşi, inteligenţi, mustață răsu- 
cită, barbă mică, mătăsoasă şi plete revărsate pe umăr. 

Jupîn Tamás privi cu interes portretul. Apoi, dînd 
din cap, spuse: 

— Frumos bărbat | Ce vîrstă are ? 

— Douăzeci şi şase de ani. 

— Şi aveţi un băiat aşa de mare? 

— Sîntem căsătoriţi de opt ani, zîmbi nevasta. Eram 
copii cînd ne-am luat. 

Jupîn Tamâs privi din nou portretul. 

— Se zice că a fost şi la Constantinopol ? 

— A fost. Eram şi eu cu el. 

— Mi-a vorbit despre el un turc pe care-l cunosc, 

begul Manda. Un om.de o statură uriaşă. Viteazul, 
soțul dumitale, a fost foarte binevoitor cu el. 

— Begul Manda ? N-am mai auzit de numele acesta. 

— Poate l-a pomenit sub numele Haivan. Că aşa se 
numea mai înainte. 

Eva zîmbi. j 

— Haivan ? Cum să nu-l cunoaştem | L-am văzut 
Şi eu. 

Jupîn Tamás mai înălță o dată privirea la portret şi-l 
privi lung, în tăcere, cu sprîncenele adunate, şi, clătind 
din cap de parcă i-ar fi dat bineţe, se retrase, ieşind pe 
ușă de-a-ndăratelea. 

Femeia fu cuprinsă din nou de acel simţămînt ne- 
plăcut pe care îl avusese în clipa cînd jupîn Tamás îi 
îmbrăţişase copilul. Cu toate acestea, îl conduse pînă la 
scara cerdacului. 

Omul se ţinuse la dreapta ei, după obiceiul țărănesc. 
Salutînd, făcu o plecăciune ca boierii. Pe uşă ieşi de-a-n- 
dăratelea, după obiceiul turcilor. 

Femeia era neliniştită. Îndată însă îşi spuse: 

— Nu se cuvine să mă gîndesc la rău. Dacă are cău- 
tătură de şarpe, e fiindcă nu vede cu un ochi. 

Se apucă iar de cîrpit hainele şi, ca să-şi alunge neli- 
niştea, începu să cînte. Îngîna cîntecul pe care-l cînta 
slujnica în grădină şi întărea cu îndemînare, unul după 
altul, nasturii slăbiţi. Într-un loc damascul era destră- 
mat. Căută mătase roşie, să-l ţeasă. 

Dar nu-i ieşea din minte vizitatorul. 

„Cine o fi omul acesta ?“ se întrebă ea, lăsînd haina 
pe genunchi. 

„Inelul... privitul portretului... pomenirea lui Haivan... 
retragerea aceea după obiceiul turcesc... Cine să fie ?“ 

Privea ţintă, cu faţa palidă, la poarta închisă şi, 
răscolindu-şi amintirea, se străduia din răsputeri să lä- 
murească taina. Deodată i se păru cunoscută fața 
străinului. Dar nu ştia de unde. Își aduse aminte apoi 
de inel. Gergely spusese că o să-l ia cu el. Dar o spu- 
sese în glumă şi şi-l vîrîsefn buzunarul vestei pe care-o 
purta zilnic. „Şi-o fi luat oare vesta ?“ 

Se duse repede la scrinul cu haine şi căută înfrigu- 
rată. Vesta era acolo. O pipăi şi dădu de ceva tare. 
Inelul | Inelul | Nici învelit în hîrtie nu era. 

Şi atunci, ca un fulger ce scapără într-un nor, în 
creierul ei fulgeră un nume: Jumurdsâk | 


Slujnica, întorcîndu-se tocmai atunci din grădină, o 
văzu pe stăpînă-sa căzînd grămadă peste hainele răvă- 
şite dinaintea scrinului, cu faţa palidă şi ochii căscaţi 
mari, 

— Jupîniţă | S 

Eva nu răspunse. 

Slujnica se uită împrejur, intră fuga în odaia de ală- 
turi. Or fi fost hoţii. Sîmbăta trecută l-au furat ziua în 
nămiaza mare pe Bóta, plăcintarul. Nici azi nu s-a aflat 
încă cine a fost. 

Luă repede sticla cu oțet şi o frecă pe stăpînă-sa, 
dîndu-i să şi miroasă. 

— Bărbatu-meu e în primejdie ! au fost primele cu- 
vinte pe care le-a spus Eva revenindu-şi. Unde-i copi- 
lul ? Ah, da, am uitat: eu l-am lăsat. Dă-mi repede 
pelerina, Luţa. Să mergem după Jancsi. 

— Dar nu vă simţiţi bine, cinstită jupîniţă... 

— N-am nimic, vino. 

Era palidă ca o moartă. 

Şi aşa cum era îmbrăcată, se ridică şi ieşi repede pe 
poartă. 

Sentimentul primejdiei îi oteli muşchii. Fugi de-a 
dreptul la biserică. 

Pe străzi forfotea lumea încolo şi încoace ca la iar- 
maroc. Trăsuri, vaci, porci legaţi cu sfoară de picior, 
şchiopătînd, şi printre vite, ţărani ducînd pe umeri căzi, 
buţi. Larmă de iarmaroc, praf şi miros de ceapă. 

Slujnica o ajunse din urmă doar prin dreptul bisericii 
şi îi puse pelerina pe umeri. 

Din mulţime se ivi deodată studentul. 

Alerga spre ele, făcîndu-şi loc printre oameni, şi 
striga : 

— Szolnokul a fost cucerit de păgîni. Acum a venit 
vestea. Cum o să mai pot pleca... 

— Unde mi-e copilul ? strigă la el Eva. Unde l-ai 
lăsat ? 

— L-a dus jupînul Balogh în biserică. A zis că pînă 
intră el în biserică să se roage, să vin să vă aduc vestea 
asta. Oh, Doamne, Doamne ! S-a isprăvit cu ţara! Dacă 
şi Szolnokul a ajuns pe mîna turcilor, Eger n-o să mai 
poată rezista | 

— Copilul |... copilul! se zbuciuma Eva. Şi năvăli 
pe treptele bisericii, prin mulţime, şi intră pe uşa prin- 
cipală. 

— Copilul meu | strigă ea înecîndu-se. Copilul meu | 

În biserică se cînta o litanie. O cîntau cu glas puter- 
nic ţăranii nemți din împrejurimi : 

Christus, höre uns! Christus, erhore uns! Herr 
erbarme Dich unser | 

Femeia năvăli peste ei ţipînd: 

— Jancsi! Jancsi, băiatul meu | 

Dar Jancsi nu răspunse. Nu era în nici una din băn- 
cile bisericii. 

În ziua a cincea a lui septembrie, Gergely salută 
răsăritul soarelui în preajma cetăţii Sirok. Lumina 
soarelui bătea în ochii lui şi în ai celor două sute cinci- 
zeci de oşteni pedeştri în fruntea cărora mărşăluia. La 
drept vorbind nu saluta soarele, ci îşi pusese cuşma 
streaşină la ochi fiindcă văzuse venind din faţă pe drum 
o altă brigadă. 

Brigada venea, cum am spus, din faţă. 

Era doar el călare, în fruntea oştenilor, aşa că văzu 
primul ceata de oameni cu săbii şi lănci care se apro- 
piau în neorînduială. 

— Ce poate să fie ? sE întrebă el nemulţumit. Turci 
nu sînt. Dacă ar fi unguri, n-ar veni dinspre Eger. 

Şi se cutremură la gîndul că Dobó părăsise Egerul... 
Căci, vai, regele Ferdinand te ajută doar din gură. 
Aşa au căzut chiar în anul acela Lipova şi Timişoara. 

Cine ştie apoi dacă va rezista Szolnokul ? 

Dobó îşi va fi dat seama, cu judecata lui sănătoasă, 
că ungurii nu pot ţine piept turcilor, unul la o sută. 

Tot drumul nu văzuseră decît căruțe cu preoţi ve- 
nind dinspre Eger, încărcate toate cu lăzi, scrinuri şi 
saci. La început le dăduse bineţe, dar în cele din urmă, 
priveliştea fiindu-i nesuferită, nici nu le făcea loc să 
treacă şi îşi vedea de drum. 

Cum spun, mai întîi se înspăimîntă la gîndul că 
Dobó ar fi părăsit cetatea Egerului. Dar numai pentru 
o clipă. În clipa următoare alungă de la sine acest 
gînd. Dobó e altfel de om! Nu poate să fie el acela 
core vine pe drum ! Chiar dacă ar fi oastea lui, el nu 
poate să fie cu ea | Chiar dacă l-ar părăsi oastea, el tot 
în cetate ar rămîne şi şi-ar da viaţa ca să o apere. Isto- 
ria n-o să poată spune că Dobó a părăsit cetatea cei 
s-a încredinţat s-o apere. Eger e doar poarta Ţării de 
Sus | 

Ceata care se apropia nu se vedea să aibă vreun 
steag. Erau vreo două sute de oameni şi veneau grăbiţi, 
în grupuri mici. 

Gergely îi făcu semn lui Cecey. Bătrînul călărea în 
urma trupei şi sta de vorbă cu un oştean bătrîn. Nu-i 
tăcea gura o clipă. La semnul ginerelui său, dădu pin- 
teni calului şi veni lîngă el. 

— Vreau să văd ce e acolo, spuse Gergely. la dum- 
neata, tată, comanda pînă mă întorc. 

Dădu pinteni calului şi porni în galop în întîmpina- 
rea cetei. 

Căuta cu privirea căpetenia. Dar nu văzu printre ei 
calpac cu panaş. Se opri şi, ridicînd sabia, le făcu semn 
să se oprească. 

— Sînteţi din Kassa ? 

Nu răspunse nimeni. Îl priveau cu ochi tulburi. Unii 
Toşiră. 


— De unde veniţi ? 

Nici acum nu răspunse nimeni. 

— Ei! strigă Gergely supărat. Doar n-oţi fi din 
oastea călugărilor muţi ? | 

În cele din urmă, ridică capul o namilă de om spătos 
şi spuse acru: 

— Sîntem din Kassa, cinstite hotnog, şi venim de 
acolo unde te duci dumneata. 

— Din Eger ? 

— De acolo. Mai bine ai face, cinstite hotnog, să nu 
te mai osteneşti nici domnia ta într-acolo, că nu are 
nici un rost. Tot o să trebuiască să te întorci, 

— De ce? Ce s-a întîmplat? 

— Nimic decît că cine-şi pune singur capul sub bu- 
tuc n-are minte. 

— Ce vorbă-i asta ? 

— Aflat-ai, domnia ta, ce a fost la Timişoara ? 

— Aflat. 

— Aflat-ai că Losonci a fost tăiat şi oamenii lui mă- 
celăriţi ? 

— Am aflat, ţi-am spus o dată. 

— Dar că turcii vin cu o oaste de două sute de mii, 
o ştii ? 

— Ştiu. 

— Ştii şi că jupîn Dob6 n-are nici o mie de soldaţi ? 

— Ar putea să aibă mai mulţi. 

— Ştii că Szolnokul, începînd de alaltăieri, e în mîna 
turcilor ? 

Gergely se uită la el şi păli. 

— Acum ştiu şi asta. Dar mai ştiu şi că de aţi fi fost 
voi acolo, ar fi căzut mai repede, aşa că, duceţi-vă re- 
pede acasă, lîngă fusta mamei | Şi ca să nu vă duceţi 
cu mîna goală, na-vă guzganilor | 

Şi-l pocni peste mutră pe ometoiul cu care vorbise, de 
se clătină pe picioare şi trebui să se sprijine de cel ce 
stătea lîngă el. 

Îşi scoase apoi sabia și, ără îndoială, i-ar fi făcut să-i 
simtă tăişul, dacă n-ar fi zbughit-o pe de marginile dru- 
mului. 

— Închinări de sănătate din parte-mi lui Serédi 
György | strigă zvîrlind cu piciorul după ei. Halal sol- 
daţi şi-a mai găsit! Guzganilor | 

Scuipă pe urma lor. 

Cei din Kassa se împrăştiară pe cîmp, lăsînd drumul. 
Gergely nici că se mai uită la ei. Porni din nou şi calul 
simţi din apăsarea pintenului că stăpînu-său tremură 
de miînie. 

Noroc că pe şosea întîlni o caravană de ţigani. O că- 
ruţă se răsturnase în şanţ — sau poate cei din Kassa fä- 
cuseră trebşoara asta — şi ţiganii se căzneau s-o ridice. 

După ce se uită înapoi să-şi vadă oastea, se opri în 
faţa ţiganilor, aşteptînd-o. Îi privea ca să-i mai treacă su- 
părarea. 

— Ia te uită — strigă el cu bucurie — prietenul meu 
Sárközi | | 

Unul dintre băieţi tresări, apoi rînji auzind strigarea 
prietenească. Îşi scoase căciula de pe cap şi se apropie, 
făcînd la plecăciuni şi cercetîndu-l cu ochii lui vicleni 
pe Gergely. 

— Nu mă mai cunoşti ? 

— Cum să nu te cunosc, luminate boierule, ţucu-ţi 
mîinile şi picioarele. Numaidecît te-am recunoscut. 
Numa nu-mi aduc aminte cum te cheamă. 

— Nu-i nimic, ai să-ţi aminteşti. Ce faci aici ? Văd 
că curg zdrențele de pe tine ca de pe o sperietoare de 
păsări. 

Țiganul se privi de sus pînă jos speriat : era într-ade- 
văr zdrenţos. Nu avea pe el decît cămaşa şi nişte nădragi 
de piele cîrpiţi cu petice de postav, sau mai degrabă 
nişte nădragi de postav cîrpiţi cu petice de piele, din 
care însă i se vedeau fluierele picioarelor roşii, că alt- 
ceva nu avea dedesubt. 

— Ei, ţi-ai făcut rost de un cal? 

— Cum o să-mi fac, sărutu-ţi tureatca cizmei, cinstite 
viteazule, cum să-mi fac | N-o să am eu cal cît oi trăi, 

— Vino, băiete, cu mine la Eger. Îţi dau simbrie ca 
oricărui armurier. O să primeşti şi un cal după o lună 

de slujbă. Şi pe deasupra o să-ţi dau şi nişte nădragi atît 
de roşii, că o să crape de ciudă toţi ţiganii. 

Tiganul se hlizi. Se uită din nou la îmbrăcămintea 
zdrenţoasă de pe el, apoi la faţa viteazului şi se scăr- 
pină în cap. 

— La Eger ? O fi cam cald acolo, boierule. 

— Ce-ţi pasă ţie ? Tu o să lucrezi la umbra celui mai 
răcoros dintre forturi. Tu o să fii armurierul meu | 

Apoi continuă pe turcește : 

— Allah isini rast getirziin | (Dumnezeu să ne ajute 
s-o scoatem la capăt cu bine!) 

Ţiganul sări în sus. 

— Eşti cinstitul viteaz şi hotnog Bornemissza Ger- 
gely | strigă cu glas scăpărător de bucurie. Vai, săru- 
ta-ţi-aș picioarele calului ! Vai, nu degeaba am visat azi- 
noapte un sturz |... 

— Ei, va să zică tot m-ai cunoscut | 

— Te-am cunoscut, zău | Cum să nu te cunosc, săru- 
tu-ţi picioarele, te-am cunoscut numaidecît, numai că 
n-am ştiut cine eşti. 

— Ei, vii cu mine ? 

Tiganul se opri şi se scărpină iar în cap. 

— M-aş duce, zău lui Dumnezeu că m-aş duce... 

— Atunci, vino | 

— Numai că turcul naibii... — şi acum se scărpina 
în cap cu amîndouă mîinile — schilodi-i-ar Dumnezeu 
amîndouă picioarele |... 

— Păi, nu-s încă la Eger! 

— Dar or să fie, cîinii! Dacă se duc oști într-acolo, 
nu miroase a bine. 

— Am să fiu şi eu pe acolo, Sárközi ! N-ai frică pînă 
mă vezi pe mine ! Apoi, chiar dacă am ajunge la strîm- 
toare, din cetate e drum pe sub pămînt pînă la Miskolc. 

Gergely spuse asta doar aşa, într-o doară, bizuindu-se 
mai mult pe presupuneri. Orice cetate avea galerii se- 
crete, deşi duşmanul tocmai pe acestea le dibuia mai în- 
tii. Dar despre cetatea Eğer mai ştia că are căpitan pe 
Dobó, iar ca vel-căpitan pe Mekcesey — doi oameni per- 
tru care s-ar fi dus pînă la capătul pămîntului, 

Ce l-o fi impresionat pe ţigan : galeriile ascunse ? ca- 
lul ? nădragii roşii ? sau dragostea ce i-o purta lui Ger- 
gely ? Destul că după ce se mai scărpină un pic, se învoi. 

— Mă bag în slujbă la dumneata, cinstite hotnog, și 
te-aş sluji chiar fără simbrie, dar dacă mi-i da şi o pe- 
reche de cizme cu pinteni, ţi-oi fi tare recunoscător, zău 
aşa | Pot fi şi cu talpa ruptă, numai pinteni să aibă... 

Ceata lui Gergely se apropiase şi oamenii ascultau rî- 
zînd vorbele ţiganului. Hazul fu şi mai mare cînd Ger- 
gely întinse mîna şi Sárközi bătu palma. 

— Ei — zise Gergely băgînd mîna în buzunar — uite 
un dinar ca arvună. Pînă la Eger poţi încăleca pe calul 
ăsta al meu lăturaş. lar o dată ajunşi acolo, primul cal 
care va orbi e al tău. O să capeţi şi cizme, dar numai 
după asediu. 

Tiganul sări vesel pe bidiviu şi îşi înfipse călciiele 
goale în burta lui. 

Țiganii din caravană îi urară noroc, strigînd cît îi ți- 
nea gura. Le striga şi el ceva pe ţigăneşte. Apoi îşi puse 
căciula pe-o ureche și, umflîndu-şi pieptul, i se alătură 
lui Gergely, călărind mîndru nevoie mare. 

— Doamne, da’ sus m-ai pus | 


După cîteva ore de mers, cînd drumul ajunse pe cul- 
mile dinspre Bakta, printre coline şi ramuri le luciră ve- 
derii turnurile uriaşe ale cetăţii Eger, acoperite cu olane 
verzi smălţuite, pe vîrful cărora filfiiau steagurile naţio- 
nale şi cele roșii-albastre ale oraşului, şi zidurile ei albe, 
uriaşe. 

Frumoasă cetate ! Jur-împrejur, podgorii gălbui şi roş- 
cate — şi păduri. În spatele ei, ceva mai depărtişor, un 
deal înalt albastru, de şase ori mai înalt decît dealul 
sfîntului Gellert. 

Gergely își scoase cuşma şi, întorcîndu-se spre ceata 
lui, spuse: 

— Priviţi-o, băieţi ! Că şi Dumnezeu din cer se uită 
în ceasul ăsta la ea şi se miră. 

Dădu pinteni calului şi o luă înainte. 

Tiganul rămase o clipă pe gînduri, întrebîndu-se dacă 
să rămînă în fruntea oastei sau să zorească şi el după 
hotnog. Îşi dădu seama îndată că s-ar face de rîs con- 
ducînd el oastea, așa că lovi cu palma coapsa calului şi 
îl bătu cu călctiele în burtă zicînd : 

— Dii, şargule, înainte ! 

Calul începu să sară, aruncîndu-l în sus pe ţigan, dar, 
nu degeaba fusese geambaş cioroiul, cădea de fiecare 
dată cu multă îndemînare tot pe spinarea calului. 

Pe şosea se ridicau nori calzi de praf, răscoliţi de be- 
jănari : femei, bătrîni şi copii, în căruţe sau pe jos, mî- 
nînd vaci alături de căruțele încărcate cu mobile şi 
galiţe, sau cu cîte un porc ce grohăia. 

Turcii nu mănîncă carne de porc, e drept, dar cine ştie 
cînd se vor întoarce bejănarii acasă | O fetiţă, încălţată 
cu cizme roşii, mergea pe lîngă car, ducînd o colivie cu 
un piţigoi ; o femeie ducea în spinare, vârît într-un sac, 
un ciubăr cu un trandafir înflorit. Şir lung de care, oa- 
meni cu boarfele în spinare. Poate unii dintre ei nu 
aveau să se mai întoarcă niciodată la casele părăsite. Mai 
ales pălmaşii şi văduvele se îndreptau spre Felnemet să 
se aşeze în Felföld (Ţara de Sus), unde încă nu pusese 
piciorul cal turcesc. Putnok şi Kassa erau localităţile că- 
tre care se îndreptau cei mai mulţi. 

Gergely nu-i mai lua în seamă. Nu trecu nici un sfert 
de ceas, şi intră în goana calului pe poarta de apus a 
oraşului, pe cea dinspre Bakta. Apoi, uitîndu-se mereu în 
sus, trecu în galop pe lîngă catedrala cea cu un singur 
turn şi, traversînd piaţa, coti în sus spre poarta cetăţii. 

Zidurile ei albe parcă miroseau a var de noi ce erau. 

Găsind podul coborit, Gergely zbură în cetate ca o 
pasăre, căutîndu-l din ochi pe căpitan. 

Căpitanul, un om înalt, uscăţiv, cu spinarea dreaptă, 
stătea în piaţa cetăţii în faţa cîtorva sute de oşteni. Avea 
pe umeri mintean de catifea de culoarea viorelei, la şold 
o sabie cu vîrful lat, în picioare cizme rBşii şi ţinea în 
mână un calpac de catifea roşie cu panaş din pene de 
vultur. La dreapta lui, un aprod bălai, pîrlit de soare, 
ţinea pe braţe două steaguri : unul în culorile naţionale, 

celălalt roşu-vînăt. La stînga, îmbrăcat în odăjdii, în mînă 
cu un crucifix de argint, stătea bătrînul preot Bálint, 
care, cu barba lui mare, albă, părea un profet din Biblie. 

Tocmai sfîrşiseră de luat jurămîntul oştenilor. Dobó 
îşi încheie cuvîntarea, îşi puse calpacul pe cap şi se în- 
toarse spre călăreţul ce venea în goană mare. 

Gergely sări de pe cal şi, cu ochi strălucitori, dădu 
onorul cu sabia. 

— Îţi fac înştiinţare, căpitane, că am sosit. 

Dobó rămase nemișcat privindu-l. Îşi trecu mîna peste 
barba sură, tunsă scurt, peste mustăţile lungi, flutură- 
toare, şi continuă să-l privească. 

— Nu mă cunoşti, căpitane ? Sînt opt ani de cînd nu 
ne-am văzut. Sînt cel mai de credinţă soldat al domniei 
tale : Bornemissza Gergely. 

— Gergely | strigă Dobó, desfăcîndu-şi braţele. Ştiam 
că tu n-o să mă părăseşti | 

Îl îmbrăţişă şi îl sărută cu mare bucurie. 

— Dar ai venit singur ? 

În clipa aceea îşi făcu intrarea, ca într-un danţ, Sár- 
közi pe bidiviul lui, care îl arunca pe tiganul zdrenţos şi 
desculţ tot la doi coţi înălţime. 

Oştenii făcură haz. 

Dobó zîmbi. 

— N-o fi asta oastea ta? 

— Ăsta, căpitane — zise Gergely — e doar armurie- 
rul meu. Poate n-am făcut rău că l-am adus. 

— Orice om e preţios aici, fătul meu, răspunse căpi- 
tanul, trăgîndu-şi mîna din faţa ţiganului ca nu cumva 
să i-o sărute. 

Dar ţiganul nu se lăsă păcălit. Îi sărută tureatca cizmei. 

— Cîţi sînteţi ? întrebă Dobó cu neliniște. 

— Nu sîntem mulţi, spuse Gergely ruşinat parcă. Nu 
am sub ascultarea mea decît două sute cincizeci de da- 
rabanţi. 

Ochii lui Dobó se înviorară. 

— Două sute cincizeci? Dacă din toate părţile aş 
primi atîţia soldaţi, l-aş întîmpina pe turc în cîmpia de 
la Maklar. 


21% 323 


— N-ai primit ajutorul ? 

În loc de răspuns Dobó dădu din mînă. Apoi, uitîn- 
du-se spre ofiţerii care stăteau în jurul lui, li-l prezentă 
pe Gergely. Din oastea regelui sosise Zoltay, pe care Ger- 
gely îl cunoscuse cu unsprezece ani înainte, la Buda. Era 
tot atît de blond, de lungan şi de vesel. Nu purta barbă. 
Semn că era neînsurat. Mai era de faţă nobilul Pets Gás- 
pár, un om mărunt, cu mustaţa cănită şi tare zburlită, 
tot din oastea regelui. Alături de Petö era un flăcău cu 
o coamă de lup, dar cu ochi albaştri, care îi strînse căl- 
duros mîna lui Gergely şi spuse : 

— Sînt Fügedi János, hotnog al capitlului... 

Gergely se uită la el. 

— Tare-mi pari cunoscut | 

Flăcăul ridică din umeri zîmbind. 

— Nu-mi amintesc... 

— Nu mi-ai dat o dată o ureche de bou în Ardeal? 

— Ureche de bou ? 

— Da. Cînd era să fie nunta lui Fiirjes, în curtea bu- 
cătăriei. 

— Se poate. Că eu aveam grijă de aprozi la ospăț. 

— Trag nădejdea să-ţi întorc bucatele. 

— Cum, cum ? 

— Am să-ţi dau în schimb o ureche de paşă. 

Gergely îl întrebă apoi pe Pet: 

— Dar tu de ce eşti aşa de plouat ? 

— Cum să nu fiu, răspunse Pet. Douăzeci de călă- 
reți mi-au fugit pe drum. Hei, să mai dau o dată faţa 
cu ei! = 

— Nu-ţi pară rău, spuse Dobó. Poarta e deschisă. Ci- 
ne-şi teme pielea să plece. Eu n-am nevoie de tîrîtoare 
pe zidurile acestea. 

Gergely se îndreptă apoi spre ei Bâlint. Nu-l mai 
văzuse de un an. Îl îmbrăţişă pe bătrîn şid sărută... 

— Nu te-ai dus cu popii, părinte ? 

— Şi aici cine să rămînă ? răspunse bătrînul supărat. 
Dar Cecey ce învirte ? 

— Vine | răspunse aproape strigînd Gergely. Cînd fug 
tinerii, vin bătrînii să tragă sabia. O să-l vedeţi pe ta- 
tăl meu, cu mîna lui de lemn, cum o să mai învîrtă sabia | 

Din umbra bisericii ieşi un om îndesat, cu gâtul scurt. 
Purta dolman vînăt şi nădragi vişinii, iar de picioarele 
încălţate în cizme galbene i se bătea o sabie lată de o 
palmă. Era însoţit de un domn bătrîn cu ochelari, care 
păşea spornic alături. Îi făcu semn lui Gergely de de- 
parte. 

Era Mekesey. 

De cînd nu-l mai văzuse Gergely îşi lăsase barbă şi 
semăna mai mult cu un taur. Duduia pămîntul sub pa- 
şii lui. 

— Te-ai însurat ? întrebă Gergely, după ce-l îmbră- 
ţişă de mai multe ori. 

— Ehe — răspunse Mekcsey — am şi o fetiță, o 
cheamă Şarika. 

— Pe cine ai luat ? 

— Un înger cu ochi albaştri. 

— Pe cine, spune. 

— Pe Szunyogh Eszter. 

— Să-ţi trăiască | Dar sabia aceea frumoasă cu cap 
de şarpe o mai ai? 

— O am, dar n-o port decât sărbătorile, să nu se to- 
cească. 

— Şi ai tăi unde sînt? 

— L-am trimis în cetatea Budetin, pînă le-om veni de 
hac turcilor. 

Apoi, întorcînd privirea spre Dobó, continuă : 

— Eu, ce-i drept, i-am spus bătrînului să nu ne tri- 
mitem nevestele, dar el îşi teme grozav pe Sara lui... E 
căsătorit abia de un an. 

Bătrînul cu ochelari şi cu barba ca o lopată, care ve- 
nise cu Mekcsey, desfăşură în faţa lui Dobó coala de 
hîrtie sură pe care o avea în mînă şi, ţinînd-o departe 
de ochelari, citi cu glas tare: 

— Păi, avem : miei, 8050 capete ; boi, vaci, viței, în- 
tr-un cuvînt vite de tăiat, 486 capete ; grîu, secară, făină, 
cu totul 11.671 mierţe. Orz şi ovăz, 1540 mierţe. 

Dobó scutură din cap: 

— N-o să ne ajungă, nene Sukân. 

— Aşa socot şi eu, căpitane. 

— Dacă turcul ne ţine împresuraţi toată iarna, ce le 
dăm cailor de mîncare ? 

Bătrînul ridică din umeri : 

— Poate pîine, ca ostașilor. 

— Vin cât avem ? 

— 2215 găleți. 

— Puțin. 

— În schimb e vin vechi. Culesul din ăst an s-a dus 
naibii. Avem şi cîteva butoaie de bere. 

— Porci? 

— 139, vii, 215 hălci de slănină. 

Bornemissza se uită roată. 

La miazănoapte un şir de palate, la răsărit o clădire 
întinsă, un fel de mănästire, care servea acum, desigur, 
de cazarmă. Lîngă ea, o clădire de forma unei biserici, 
cu turnul scund şi pătrat, pe al cărui acoperiş plat se 
vedeau învelitoarele negre ale tunurilor. Și pretutindeni 
forfotă mare : zidari, dulgheri, tărăboanţe, salahori, bo- 
cănituri de ciocane şi bufnituri. 

Gergely ar fi ascultat cu interes pînă la capăt rapor- 
tul bătrînului intendent al cetăţii, dar, pîndindu-se la 
ceata lui, încălecă şi ieşi pe poartă ca s-o aducă în ce- 
tate, 

După ce Gergely îşi aduse oştenii şi-i orîndui, Dobó 
strînse mîna stegarului şi-i încredință lui Mekosey sar- 
cina să le ia jurămîntul, să le arate unde să facă tabără 
şi să le dea de mîncare pentru dimineaţă. 

— Intră şi tu la mine puţin să îmbuci ceva, zise 
Mekcsey. Uite, casa aceea galbenă cu un cat, acolo stau. 

După ce li se luă jurămîntul, Gergely porni călare, dar 
nu spre casa unde sta Mekcsey, ci să cutreiere cetatea, 
căci era tare dornic s-o vadă. 

— Minunată cetate ! îi spuse el încîntat lui Dobó după 
ce se întoarse. Dacă am să ajung vreodată ofițer de ce- 
tate, aici mi-ar place, cu ajutorul lui Dumnezeu, să mă 
aşez. 

Dobó zîmbi mulțumit. 

— Încă n-ai văzut nimic. Hai cu mine, să ţi-o arăt eu. 

Şi cum Gergely descălecase, îi făcu semn aprodului 
bălai : 

— Adă calul, Kristóf, după noi. 

Dobó îl luă de braţ pe Gergely şi-l duse la poarta de 
miazăzi. Un gard puternic de stilpi se întindea la dreapta 
şi la stînga ei, formînd un fel de uliţă de-a lungul zidu- 
lui. Se vede că Dobó voia să apere astfel pe cei ce tre- 
ceau pe lîngă zid de ghiulelele ce ar fi căzut dinspre 
miazănoapte. 

— Uite — spuse el oprindu-se — ca să te poţi orienta 
mai repede, închipuie-ţi o broască mare ţestoasă, îndrep- 
tată cu faţa spre miazăzi, înspre Fiizes-Abony. Locul 
unde ne aflăm acum e capul. Picioarele şi coada sînt cele 
cinci turnuri. De o latură şi de alta sînt cele două porţi 
pentru cei care merg pe jos. 

Apoi ridică privirea spre turnul porţii şi strigă : 

— Este vreo strajă de veghe ? 

Una dintre străji apăru la o fereastră şi, împingîndu-şi 
la spate trîmbiţa ce-i atîrna de-o latură, răspunse : 

— Sîntem doi de veghe, domnule căpitan | 

— Hai să urcăm, îi spuse Dobó lui Gergely. Din par- 
tea asta o să vină azi sau mîine turcul. Aşa că e bine să 
cunoşti locul. 

Cu o mişcare a milinii îl pofti pe Gergely înaintea 
lui, dar acesta se dădu îndărăt. 

— Am depus jurămâîntul, căpitane. 

Asta însemna : Nu sînt musafir. 

Dobó pomi deci înainte. 

În tum erau patru străji. Salutară. 

-— Să-l cunoaşteţi pe hotnogul Bornemissza Gergely, 
spuse Dobó. 

Străjile salutară din nou. Gergely de asemenea duse 
mîna la cuşmă. 

Din foişorul turnului se vedeau spre sud două sate 
mici şi o moară, un sat la o bătaie bună de săgeată 
depărtare, celălalt mai încolo, la altă bătaie de săgeată. 
Dincolo de cele două sate, se deschidea, între două lan- 

ţuri de coline ce se lărgeau înspre fund, un şes verde- 
stacojiu, 

— De acolo începe pusta, îl lămuri Dobó asupra ți- 
nutului. 

— Cum se numesc satele acestea mici din vale ? 

— Primul, cel cu cinci case, Almagyar. Celălalt, care 
are vreo treizeci-treizeci şi cinci de case, Tihamér. 

— Dar pîrăul ? 

— Eger. 

— Şi balta ceea mică de colo ? 

— N-are nume, oamenii-i zic Balta caldă. 

— Dar zidul cela de piatră şi copacii ceia de dincolo 
de baltă ? 

— E parcul de vînătoare al episcopiei. 

— Zidurile acestea de sub poartă sînt noi ? 

— Da. Eu le-am zidit. 

— Înalte ziduri. Nu cred să se încumete turcul să se 
apropie de ele. 

— De aceea le-am zidit. La stînga, după cum vezi, 
poarta e apărată de tunuri şi pușcași. Uite, sus, crene- 
lurile. 

— Apărarea trage din stînga porţii la toate cetăţile : 
cei ce vin din faţă nu ţin scutul cu mîna dreaptă. 

— Dinspre dreapta nici nu se putea. După cum vezi, 
aici, în partea dinspre apus a cetăţii, e pîrăul. Am lăsat 
stăvilarele la moara ceea ca să avem apă. Am pus să se 
înalțe malurile iazului cu pămînt. 

Ajunseră în partea dinspre apus a cetăţii, care da spre 
oraş. 

— Zidul e ameţitor de înalt | se minună Gergely. Eu 
zic că are zece stînjeni. 

— Poate mai mult. În latura asta nu prea are sorţi 
turcul, orice ar încerca. Dinafară piatră, dinăuntru pă- 
mînt. În partea asta n-o să avem bătaie de cap cu tur- 
cul. Dar hai să încălecăm. 

Încălecară şi porniră mai departe. ? 

Oraşul era liniştit şi pustiu. Dintre clădiri se ridica 
palatul episcopal şi catedrala. Pe cealaltă colină, către 
asfinţit, se vedea biserica sfîntului Nicolae, a călugări- 

lor augustinieni. Oraşul era împrejmuit spre apus de un 
deal orizontal, masiv, dincolo de care se vedeau 
albăstrind ruinele Matrei. 

În partea aceasta, dinspre apus, cetatea avea două tur- 
nuri, între care se afla o poartă mică, rezistentă. Nişte 
soldaţi duceau caii la pîrău să-i adape. Dincolo de pîrău, 
în piaţa oraşului, stăteau câţiva oameni în jurul unui cio- 
por de porci. 

— Mai sînt încă aici ? se miră Gergely. 

— Mai sînt, răspunse Dobó. Deşi în fiecare zi le 
trimit vorbă să plece o dată. Toţi vor să-şi vîndă porcii, 
vitele, 

În faţa porţii, în cetate, un hotnog cu faţa osoasă şi 
ochi ageri făcea instrucţie cu vreo cincizeci de oşteni. 

În mîini aveau săbii, pe cap coifuri ruginite cu viziera 
lăsată, pe umeri platoşe. Doi oşteni stăteau la mijloc. 
Hotnogul ţipa : 

— Inapoi | Înapoi! Înapoi | Nu ţi-am spus, măga- 
rule, să-ţi tragi repede înapoi sabia după ce izbeşti ?! 

Se vedea limpede că învăţăcelul nu mai fusese oştean. 
Era un flăcău de ţăran, mic şi vînjos, şi Dobó îl trecuse 
în ceata celor din Kassa, fiindcă ar fi fost păcat să fo- 
losească la tunuri o forţă tînără ca a lui. 

— Hegedüs — spuse Dobó — hotnogul cetei din 
Kassa. E un om brav şi iscusit. 

Oştenilor le spuse : 

— Dacă nu înţelegeţi ceva, întrebaţi-l pe domnul 
hotnog. 

Flăcăul coborî sabia şi, ridicînd privirea la Dobó, 
vorbi : 

— lacă, eu nu înţeleg de ce trebuie să trag sabia 
înapoi. 

— TȚi-o va spune domnul hotnog. 

— Ca să te şi aperi, cizmă de iuft, şi ca să fii gata 
pentru, alt asalt | spuse hotnogul supărat, 

— Păi, dom hotnog — zise flăcăul scuipînd într-o 
parte — pe cel care-l ating eu o dată nu mai răspunde | 

Dobó dădu pinteni calului şi plecă zîmbind : 

— E flăcău din Eger! Mi-a plăcut ce-a spus... 


329 


Trecură călări pe sub zid, spre nord, pe lîngă două 
palate, acoperite cu şindrilă vopsită în verde. Cel mai 
mic dintre ele era mai împodobit şi avea ferestre cu 
geamuri de sticlă, prinse în cercuri de cositor. Celălalt, 
mai mare, căruia îi ziceau mănăstire, era o clădire de 
felul jigniţelor domneşti. În clădirea aceasta, care fu- 
sese cîndva a capitlului, locuiau pe vremea lui Dobó 
ofiţerii cetăţii. Ferestrele erau acoperite cu beşică de 
bou. În spatele palatului mic se vedea o grădină cu flori, 
împrejmuită cu gard de fier vopsit în verde, cu bănci 
şi cu chioșc acoperit cu viţă. Un fluture cu aripile 'roş- 
cate da tîrcoale florilor de toamnă. 

Ochii lui Gergely, ca şi ai lui Dob6, se opriră asupra 
florilor. 

—- Biata nevastă-mea, în zadar a sădit florile astea l 

-— Unde e doamna ? 

— Am trimis-o la fraţii mei. Cînd stai în preajma 
[omneii eşti mai slab. 

Trecură prin grădină şi ajunseră în partea de apus a 
cetăţii. 

Zidul era şi acolo nespus de înalt. Dîmbul pietros, 
revărsat în afară, pe care urca, fusese tăiat pînă jos. 

— Uite — spuse Dob6— acesta e fortul de pămînt. 
Rostul lui e să apere colţul acesta de împușşcături şi să 
ferească celălalt fort, de colo. Acela e turnul închisorii. 

Arătă spre ultimul turn al cetăţii : spre coada broaştei 
țestoase. 

De acolo se deschidea o altă perspectivă frumoasă 
spre oraş şi spre valea împădurită de brazi, ce se în- 
tindea de-a lungul pîrăului către nord. În fundul văii 
se vedea un sat frumos cu livezi bogate: Felnemet.. Un 
sat mare. Dincolo de el, valea largă se înfunda între 
dealurile împădurite. 

Gergely nu stătu însă mult să admire  priveliştea. 
Atenţia îi fu atrasă de împrejurimile cetăţii. Văzu nişte 
coline înalte despărțite de cetate printr-un şanţ adînc. 

— Atacul o să se dea din partea asta, spuse el privind 
colinele. 

— Din partea asta şi dinspre răsărit, răspunse Dobó. 
Dar aici zidul e mai puternic decît oriunde, apoi e 
apărat de patru turnuri dintre cele mai mari. 

La turnul închisorii descălecă şi aruncă frîul aprodului 
Kristóf. 

— Du- la grajd. 

Se urcară în turn, unde un tun mare, patru mortiere 
şi vreo douăzeci de tunuri mai mici erau îndreptate spre 
coline. 

Lîngă tunuri făcea instrucția țăranilor un tunar neamţ 
bălan cu părul creț. 

— Cînd eu spun bor!! dai bor. Cînd eu spun voc! 
dai voc 

Tăranii ascultară cu luare-aminte pe artificier. 

Dobó zîmbi : 

— Kuntag, maister Fáyrich! Wenn sie sangz, bor, 
dann bekommen sie keine Pulver, veil das bor keine 
Pulver ost, zonderm Wein. 

Dobó ‘vorbea tot atît de prost nemțeşte pe cît de 
prost vorbea artificierul ungureşte, cu toate acestea se 
înțelegeau unul pe altul. Artificierul reîncepu cu ale lui : 

— Cînd spui eu por, nu dai mie bor! ci pulver, cru- 
cifix, donnerwetter ! l 

În cele din urmă țăranii le spuseră că atunci cînd 
meşterul Fáyrich cerea bor (vin) ei trebuiau să-i des- 
chidă pungile cu pulbere, iar cînd cerea por (praf) să-i 
dea vin. i 

În cetate se aflau cinci artificieri. li adusese Dobó 
din Viena. 

— Ia priveşte tunul acesta minunat. Îi zice Broasca. 
Cînd o să orăcăie el, ştiu că o să simtă turcul ploaia! 

Era un tun de bronz lustruit, strălucitor. Împreună 
cu patul lui de blăni de stejar ferecate, semăna într-a- 
devăr cu o broască stînd pe şezut. 

Se duseră mai departe spre răsărit, unde în un- 
ghiul zidurilor se ridica un alt tum puternic. Era pi- 
ciorul' din stînga dinapoi al broaştei țestoase. 


l Corect: por = praf; bor = via. 

— Acesta e turnul Sándor, spuse Dobó. 

Gergely se opri mirat. 

Din dreptul turnului, un brîu de zid înalt şi puternic, 
ca o seceră ruptă în trei bucăţi, apăra latura dinspre 
răsărit a cetăţii. Astfel : 


ÎN A 


De o parte şi de alta a zidului era şanţ adînc, de vreo 
zece-doisprezece stînjeni. Doar la mijloc rămăsese o 
limbă îngustă de pămînt, ca să poată trece soldaţii. 

— Aceasta e cetatea exterioară, explică Dob6. Colina 
de colo, dinspre răsărit, se cheamă Scaunul regelui. Îi 
zice aşa fiindcă acolo a stat, în faţa cortului său, sfântul 
Ştefan şi a. privit cum se zidea biserica ce-i poartă nu- 
mele. Colina aceea a fost tăiată în două, 

— Înţeleg, spuse Gergely. A fost deştept cine a fă- 
cut-o. 

— A făcut-o Perényi acum zece ani. Mai e un turn 
şi la capătul celălalt, turnul Bebek. Iar rostul turnului 
de colo, din colţ, e să putem vedea duşmanul pînă la 
poartă! şi, fireşte, să şi putem trage în el. 

Zidul era tivit cu un gard de nuiele înalt, de un 
stînjen, ca de altfel toate zidurile care împrejmuiau ce- 
tatea. Pe alocuri, lutul era încă umed şi rece. Gardul 
acesta împiedica duşmanul să-i vadă pe oștenii de 
pe zid. 

— Acum să mergem la bastionul bisericii, spuse 
Dobó, luîndu-l din nou de braţ pe Gergely. 

La cîţiva paşi de tumul Sándor se înălţau două clă- 
diri uriaşe. Un fel de claustru şi, lipită de el, o biserică 
de o mărime neobişnuită, pe jumătate dărîmată, care 
mai avea un turn. (Înainte avusese patru.) Uşa de lemn, 
frumos cioplită, avea deasupra flori uriaşe de piatră şi 
sfinţi de piatră cu feţe ştirbite. Dar ce fel de biserică 
era asta, care, în loc să fie plină de credincioşi, era 
plină cu pămînt, care avea în locul clopotelor tunuri şi 
din care nu răzbăteau sunete de orgă, ci bubuit de tun, 
sunete scoase de orga morţii. 

De o parte a bisericii fusese înălţat un dîmb pe care 
păşteau capre. Intrarea era printr-o galerie cu pietrele 
afumate. | 

— Aici se ţine pulberea, nu ? întrebă Gergely. 

— Da. Vino să vezi ce forţe au fost îngrămădite aicil 

— E fosta sacristie ? 

— Da. Un loc uscat, bun pentru păstrat pulberea. 

— Mare păcat că biserica asta... 

— Şi mie îmi pare rău. Dar poate în felul acesta sal- 
văm cetatea. Mai bine aşa decît să ajungă moschee. 

Intrară. Încăperea părea mai degrabă o pivniţă col- 
băită decît o sacristie : era plină de butoaie negre. 

— Câte sînt ? întrebă Gergely uimit. 

— Multe, zîmbi Dobó. Peste două sute. Aici îmi ţin 
toată pulberea. 

— Într-un singur loc ? Dar dacă ar lua foc ? 

— Cu neputinţă. Sînt străji la intrare. Cheia e la 
mine. Nimeni în afară de Mekcsey şi bătrînul Sukân nu 
are voie să intre aici. Iar de cum se înserează pînă în 
zori nu încredinţez cheia nimănui. 

Gergely se uită la fereastră. Avea geamuri de sticlă, 
ochiuri rotunde în rame de cositor, şi era apărată de 
trei rînduri de gratii de fier. 

Faţă în faţă cu uşa, unde lumina cădea pieziş, era o 
cadă mare rotundă, plină ochi cu pulbere. 

Gergely luă un pumn de pulbere, apoi îl puse la loc. 

— E bună pentru tunuri, e uscată, zise el. 

— Cea pentru puşti o ţin în vase mai mici, îi răs- 
punse Dobó. 

— E făcută aici sau la Viena ? 

— Şi aici şi la Viena. 

— Ce amestec are cea de aici? 

— Trei sferturi salitru, un sfert pucioasă şi cărbune. 

— Cărbune moale de lemn sau tare ? 

— Moale. 

— E mai bun. Eu, însă, pun o lingură, două de căr- 
bune mai mult decît se obişnuieşte. 

Deasupra căzii, pe peretele înnegrit, se vedea o icoană 
mînjită şi zdrenţuită. Nu se puteau distinge decît două 

capete : unul de bărbat, cu barbă, trist, şi altul al unui 
tînăr, aplecat la pieptul bărbatului, amîndouă înconju- 
rate de nimburi aurii. De la gîtul lui în jos pînza era 
sfîşiată şi se vedea peretele alb. 

— Aici trebuie să fi fost altarul bisericii, spuse Dobó. 
Cine ştie, poate că icoana aceasta a fost zugrăvită încă 
pe timpul sfîntului Ştefan. 

În faţa sacristiei umblau două mori trase de cai. 

De-o latură a bisericii se fabricau ghiulele de mînă, 
sub îndrumarea a doi artificieri. 

Gergely se opri. Privi pulberea, fitilul şi clătină din 
cap. 

— Ce e? Nu sînt bune ? întrebă Dobó. 

— N-aş putea spune — răspunse Gergely — dar 
te-aş ruga să-mi îngădui să fac eu ghiulelele pentru 
bastionul pe care am să fiu. 

— Cum le faci ? Spune ! Tu eşti om învăţat şi aici 
e vorba de apărarea cetăţii. 

— Eu am o reţetă mai bună. Ghiulelele acestea de 
modă veche sfîrîie, sar, pocnesc şi s-a sfîrşit. Eu pun în 
ele sămînţă. 

— Ce sămînţă ? 

— Alte ghiulele mai mici, cîlți muiaţi în ulei, ames- 
tecaţi cu pulbere de aramă, pilitură de fier şi o bucată 
de pucioasă. Ghiuleaua mea nu împroşcă decît după ce 
ia foc. 

Dobó le strigă artificierilor : 

-— Încetaţi lucrul pînă se întoarce domnul hotnog 
Bornemissza. Apoi să faceţi aşa cum v-o porunci dum- 
nealui. 

Se suiră pe bastionul care fusese înainte biserică. 

Era împrejmuit, sus, de coşniţe împletite din nuiele 
şi umplute cu pămînt. Între coşniţe, în firidele cu bolți 
de piatră, tunuri. La mijloc, o movilă de ghiulele şi 
gropniță cu pulbere. kd 

De acolo se vedea în întregime, ca un coltuc uriaş, 
cetatea exterioară, cu două bastioane şi două turnuri 
rotunde, care împrejmuiau latura de răsărit a cetăţii. 

Se mai vedea apoi şi ridicătura de pămînt din faţa 
zidului, care, deşi înaltă, nu atingea nici pe jumătate 
înălţimea cetăţii. 

— În partea asta, de răsărit, vor ataca mai puternic, 
spuse Gergely. Te mai bate în ochi şi lumina soarelui. 
Aici e nevoie de oamcni, nu glumă! 

— M-am gîndit să-ţi încredinţez ţie latura asta. 

— Mulţumesc. O să-mi fac datoria. 

Şi cei doi oameni îşi strînseră mîna. 

Printre tunuri era unul mare, trupeş, de bronz, cu o 
gură scorburoasă, de-i trebuiau ghiulele cît capul de 
om. Înscripţiile şi ornamentele sclipeau pe el ca aurul. 

— Asta e Păpuşa, spuse Dobó. Ia citește inscripţia | 

Pe mijlocul tunului, între două frunze de palmier în- 
chipuind o cunună, scînteiau aceste cuvinte : 


Puternică cetate e pentru noi Dumnezeu | 

În ziua de 9 septembrie cerul era acoperit de nori 
cenuşii. Ruinele Matrei nu se mai vedeau în depărtare. 
Vremea era ca faţa unui copil mofturos care e gata să 
plingă, numai că nu găseşte încă motivul. 

În cetate era forfotă şi zor mare. În piaţa de jos dul- 
gherii ciopleau la vîrf pari de cîte o jumătate de stîn- 
jen. Soldaţii le sfredeleau la capete găuri şi făceau din 
ei cruci. Un alt grup de soldaţi legau pe crucile acestea 
cîlţi muiaţi în ulei şi răşină. Crucilor acestora li se spu- 
nea : furkó. Făcuseră pînă acum o movilă întreagă. 

Lîngă sacristie, bătrînul Sukân scotea cu mierţa 
pulbere, pe care ţăranii o turnau în saci de piele şi o 
cărau la tunari. 

Tot lîngă sacristie, artificierul János umplea cu 
pulbere ghiulele făcute din pămînt ars. Acestea erau 
mingile. Din ele ieşea ca un buric fitilul de o şchioapă. 
Cînd voiau să le dea foc, le puneau în nişte unelte fă- 
cute din sîrmă, asemănătoare cu lopeţile cu care băteau 

englejii mingea. Dar se aruncau şi cu mîna. Ghiulelele 
cu urechi, din care făcuseră de asemenea cîteva mii, le 
aruncau cu lăncile. 

Aproape de poarta veche, la cazarma care cuprindea 
două şire de case despărțite de o piaţă, tocilari şi fie- 
rari lucrau de zor la dresul armelor care li se aduceau. 

Alături de Poarta Umbrită, în largi grajduri subte- 
rane, stăteau vitele. Casapii îşi făceau slujba chiar acolo, 
lîngă zid. Sîngele se scurgea printr-o gaură în şanţ. Zil- 
nic tăiau pentru hrana oamenilor din cetate cîte patru- 
cinci vite. 

Gergely era la bastionul Sândor, unde se lucra de zor 
la ridicarea unor punți şi scări de bîrne, ca trupele dină- 
untrul zidului să se poată mişca în voie. Pe scările de 
piatră ale bastioanelor nu se puteau urca deodată toţi 
apărătorii în caz de alarmă. 

Punţi de acestea aveau toate bastioanele, dar cea de 
aici trebuia dată jos şi făcută din nou, fiindcă se clă- 
tina un stîlp. 

Dobó se urcă pe ea cu ofiţerii şi, scuturînd stîlpii, le 
încercă rezistenţa. 

— Trebuie făcută în aşa fel — spuse Dobó — încît 
să țină o sută de soldaţi, chiar dacă ar fi sfărîmaţi de 
ghiulele toţi stîlpii. Bateţi proptele la fiecare stilp și 
daţi din gros cu var. Cheamă femeile — îi spuse el apro- 
dului — să aducă var şi bidinele. 

Trîmbiţaşul din turnul bisericii sună lung, ţipător. 

— Ei, ce e? strigă Mekesey. Sîntem aici. 

— Vin. 

Ofițerii înţeleseră tot din acest singur cuvînt. 

Era avangarda. 

De zile întregi stăteau străjerii înşiraţi pînă la Maklar. 
Un telescop viu, care se întindea pînă în cîmpia de la 
Abony şi pîndea sosirea turcilor. Iscoade îmbrăcate în 
haine obişnuite şi trimise pînă la Vámosgyörk şi Hatvan 
îl vestiseră pe Dobó despre purcederea turor. Hotno- 
gul Nagy Lukács ceruse învoirea lui Dobó să plece cu 
douăzeci şi patru de călăreţi ca să hărţuie avangarda 
turcească. Sosirea avanposturilor turceşti pe cîmpia de 

la Abony abia acum se află. Acum era sigur că se în- 
dreptau încoace, nu în altă parte. 

Acest înţeles îl avea cuvîntul : vin ! 

Mekcsey sări pe zid şi porni în grabă spre poarta 
dinspre sud. Dobó făcu la fel. Ofițerii îl urmară. La 
bastionul dinspre sud se opriră şi, ducînd mîna strea- 
şină la ochi, priviră în lungul drumului, care, trecînd 
prin satele Almagyar şi Tihamer, venea din cîmpie drept 
la poarta cetăţii. 

Dinspre Almagyar venea în goană un călăreț, tîrînd 
în urma lui un nor de praf, stîrnit de copitele calului. 
Era în capul gol şi dolmanul roșu, prins cu o curea la 
gît, îi filfiia în urmă. 

— E un oștean de al meu ! spuse Gergely. Bakocsai. 

Acest Bakocsai eraun călăreț iscusit, sorții făcu- 
seră să ajungă pedestraş, dar el mereu se rugase să fie 
primit între oştenii călări. Dorinţa i-a fost ascultată în 
cele din urmă, şi aşa s-a întîmplat de a fost trimis cer- 
cetaş în ziua aceasta. 

Cînd se apropie de cetate, se văzu că faţa îi era lac 
de sînge, iar la oblînc i se bălăbănea ceva rotund de 
forma unui pepene. 

— E oşteanul meu ! spuse Gergely cu bucurie. Ba- 
kocsai. Da, el e: Bakocsai. 

— S-a bătut! spuse nemulțumit Dobó. 

— E flăcău din Eger! îl lăudă Mekcsey. 

-— Dar e oşteanul meu — se împotrivi vesel Ger- 
gely — e învăţăcelul meu. 

Alţi trei străjeri călări răscoliră praful drumului în 
urma vestitorului. Ceilalţi poate fuseseră tăiați. 

Aşadar, vin turcii. 

Ce va fi simţit Dob6 la această veste ? Venea oastea 
turcească, aceeaşi care doborise în vară două dintre 
cele mai puternice cetăți, Timişoara şi Szolnokul, şi cu- 
cerise Drégely, Hollókö, Salgó, Bujâk, Sâgo, Balassa- 
Gyarmat, adică tot ce voise. Căci oastea turcească ur- 
mărea să pună sub puterea sultanului tot ce mai 
rămăsesa din Tara ungurească. 

Acum se îndrepta spre Eger. Venea bubuind, ca un 
judeţ înfricoşător, ca o furtună de foc şi sînge. O hoardă 


22 337 


de o sută cincizeci de mii de tigri cu feţe omeneşti, de 
fiare ce pustiesc locul pe unde trec. Poate erau chiar 
două sute de mii. Cea mai mare parte dintre ei deprinşi, 
din fragedă pruncie, să tragă cu arcul şi cu puşca, să se 
caţere pe ziduri şi crescuţi anume să ducă viață de 
tabără. Săbiile lor erau făcute la Damasc, platoşele lor 
erau din oţel de Derbend, lănciile lor meşterite de fău- 
rari hindustani ; tunurile lor erau turnate de cei mai 
buni tumători din Europa ; muniţiile lor, pulberea, ghiu- 
lelele, tunurile, armele erau cîtă frunză şi iarbă. Iar 
setea lor de sînge era drăcească. 

Şi cine le sta împotrivă ? 

O cetate mică, numai șase tunuri vechi, de rînd, şi 
cîţiva drugi de fier găuriţi, nişte puşcoace cărora le zi- 
ceau tunuri. 

Ce va, fi simţit Dobó ? 

Bakocsai István, vestitorul, veni întins în cetate şi, 
sărind de pe cal, se opri, însîngerat şi plin de sudoare, 
în faţa lui Dobó. De oblîncul şeii atîrna un cap de ture 
negricios cu mustaţa creaţă ; dar şi obrazul stîng al flă- 
căului era negru de sîngele ce se închegase pe el. 

— Îţi dau înştiinţare, cinstite căpitane — spuse el 
bătînd călcîiele — că vin turcii, fir-ar să fie | 

— Doar avangarda, spuse liniştit Dobó. 

— Aia, cinstite căpitane ! Grosul oastei nu l-am putut 
vedea din pricina, pădurii de la Abony, dar vin năvală, 
fir-ar să fie | Cum ne-au mirosit, au şi pus mîna pe doi 
dintre noi. Ba şi pe mine m-au fugărit o buca' de 
vreme ; pîn’ la urmă a rămas doar tuciuriul ăsta, fir-ar 
să fio! 

— Dar tovarăşii tăi unde-s ? 

— Se spală în pîrău, fir-ar să fiel 

— Ei — zise Dobó — de azi înainte te fac căprar. 
Du-te şi bea o jumătate de vin, fir-ar să fie! adăugă el 
apoi zîmbind. 

În curtea cetăţii se îmbulziră cu toţii să privească 
capul tăiat. Bakocsai îl ţinea de şuviţa lungă de păr — 
căci altfel capul era ras — şi-l arăta mîndru mulţimii. 

La vestea sosirii turcilor, cetatea începu să fremete şi 
să zumzăie ca un stup. 

Toţi se grămădiră în jurul lui Bakocsai să audă vestea 
din gura lui şi să vadă capul. Pînă şi femeile lăsaseră 
cuptoarele de pîine şi cuhniile şi alergară acolo. Strînse 
ciopor, ridicîndu-se în vîrful picioarelor, ascultau din 
spatele străjii ceea ce povestea viteazul, îngrozite la ve- 
derea capului de păgîn din care mai picura, încă sîngele. 

Toate acestea se petrecură, fireşte, numai după ce 
Dobó plecă din piaţă spre palat, în faţa căruia se opri 
şi tinu sfat. 

Viteazul spînzură capul turcului de creanga unui tei, 
apoi se aşeză pe un scaun, încredinţîndu-şi-l pe al său 
bărbierului. 

Erau treisprezece bărbieri în cetate: patru meşteri 
şi nouă calfe. Dar nu pentru a rade bărbile şi a tunde 
părul. Ei aveau să îngrijească de răniţi : să spele rănile 
cu piatră acră şi să le coase. Doctori ? În toată ţara nu 
erau atîţia câţi sînt azi într-un singur tîrguşor. Slujba 
de doctor o făcea pretutindeni bărbierul. 

Toți ce-i treisprezece bărbieri tăbărîră asupra lui Ba- 
kocsai numai ca să audă ce spunea. Mai întîi îi scoa- 
seră dolmanul şi cămaşa. 

Cinstea de a începe spălatul i se lăsă meşterului 
Péter, ca fiind cel mai bătrîn. Ţinîndu-i sub bărbie un 
blid mare de lut, iar deasupra capului o oală de apă, 
îl spălară straşnic. 

În timp ce era spălat şi i se dădea pe răni cu piatră 
acră, voinicul doar cît se apleca puţin, dar cînd înce- 
pură să-i coase lunga rană de la cap, izbi cu piciorul 
în scaun, răstumă blid, bărbier, calfe şi, strigînd cum- 
plite înjurături, intră în cazarmă. 

— Dz’ ce-s eu, nădrag, să mă coase ? Fir-ar să fie l 

Luă din ungherul unei fereşti o pînză de păianjen 
mare, şi-o puse pe rană şi se legă singur la cap. Apoi, 
după ce mîncă bine o halcă de slănină şi bău vin, se 
întinse pe strujacul de paie şi cât ai zice peşte şi adormi. 


Aproape în acelaşi timp cu viteazul sosi în cetate un 
ţăran călare. Avea pe el suman şi o pălărie neagră cu 

marginile răsfrînte, iar în mînă un ciomag cît el de 
mare. 

După ce Dobó termină cu viteazul, omul întrebă de 
pe cal pe o femeie : 

— Care-i căpitanul ? 

— Ăla ia, de colo — spuse femeia — domnul cel 
înalt care trece prin faţa bărbierilor. L-ai putea cu- 
noaşte "'mneata după pana de la cuşmă care-i. 

Omul se uită în direcţia spre care arătase femeia. 
Dădu cu ochii de bărbieri. Toţi treisprezece tundeau, 
servindu-se drept pieptene de cele cinci degete ale 
miîinii şi retezau pletele din două, trei ţăcănituri de foar- 
fece. Veniseră să se tundă ofiţerii. Un păr revărsat pînă 
pe umeri uşor poate lua foc, apoi nici să se pieptene n-o 
să aibă răgaz în timpul asediului. 

Omul descălecă. Îşi legă calul de un copac. Scoase 
din traistă o scrisoare mare cu pecete. 

Alergă după Dobó şi spuse: 

— Am adus o scrisoare, cinstite căpitane. 

— De la cine ? 

— De la turc. 

Faţa lui Dobó se întunecă. 

— Cum ai îndrăznit 'mneata să o aduci ? Ori poate 
eşti turc ? 

Omul se prăbuşi la picioarele lui. 

— Iertare, slăvite căpitane | Cum o să fiu turc ? Sînt 
gospodar din Kaal. 

— Nu ştii că un ungur care duce scrisorile turcului 
face un păcat ? 

Apoi se întoarse spre oşteni : 

— Luaţi-l între lănci | 

Doi lăncieri păşiră spre ţăran. 

— Stăpîne — se rugă fierbinte omul — m-au silit | 

— Nu te puteau sili decît să iei în mînă scrisoarea, 
nu s-o şi aduci. 

Apoi le spuse soldaţilor : 

— Staţi aici |! 

Prin glas de trimbiţă chemă oamenii din cetate, aştep- 
tînd cu braţele încrucişate să se adune lîngă teiul în 
care spînzura capul de turc. 

Nu trecură nici trei minute, şi tot poporul cetăţii era 
adunat. Ofițerii în jurul lui Dobó, soldaţii încolonaţi, 
iar în spatele lor, ţăranii şi femeile. 

Dobó vorbi : 

— V-am adunat aici, oameni buni, fiindcă turcul 
ne-a trimis un răvaş. Dar eu nu schimb răvaşe cu duş- 
manul. Îi resping scrisoarea. Sau i-o bag pe gît aceluia 
care îndrăzneşte să ni-o înfăţişeze. Am să pun să o ci- 
tească pe aceasta una şi apoi o trimit numaidecit re- 
gelui. Ca să vadă cu ochii lui că vin turcii și că avem 
nevoie de ajutor. Eu ştiu, fără să o fi citit, ce cuprinde : 
ameninţare şi tîrguială. Amenințarea nu ne înspăimîntă. 
Tîrguială nu facem. Patria nu e de vînzare. Dar că să 
auziţi voi înşivă cum obişnuieşte să vorbească duşma- 
nul, am să pun să v-o citească. 

[i întinse scrisoarea lui Gergely. Ştia că Gergely ci- 
teşte orice scrisoare de la prima privire, că întrece în 
învăţătură pe toţi oamenii din cetate. 

— Citeşte-o tare ! 

Gergely se urcă pe o piatră. Rupse pecetea, scutură 
colbul presărat peste rîndurile ei, privi în josul foii şi 
începu s-o citească cu glas tare: 


Trimite Ahmed paşa din Kaal. 
Către căpitanul Dobó István din Eger, sănătate | 


Eu, Ahmed pașa de Anatolia, mare sfetnic al nebiruitului îm- 
părat, mare căpitan al oștirilor sale fără număr, care a înfrînt 
tot ce i-a stat în cale, îţi dau de veste şi-ţi scriu că în primă- 
vara aceasta puternicul împărat a trimis două oști în Ţara un- 
gurească. Una din oşti a cuprins Lipova, Timişoarea, Ganâd şi 
Szolnok, precum şi toate cetăţile și castelurile cîte se află în 
ţinuturile de pe Criş, Mureş, Tisa şi Dunăre. Cealaltă oaste a 
cuprins Veszprém Drégely, Szecsen şi tot ce se află pe cursul 
Ipolyului, doborînd două oşti maghiare. Nu e putere să ne 
poată sta împotrivă | 

Şi acum aceste două oşti biruitoare se unesc şi se îndreaptă 
spre cetatea Eger. 

Din voinţa puternicului şi nebiruitului împărat, atîta vă spun: 
să nu îndrăzniți a vă pune împotriva înălțimii sale, ci să vă 
plecaţi în supunere, iar pe paşa pe care am să-l trimit acum 
să-l lăsaţi înăuntru şi să-i predaţi lui cetatea şi oraşul Eger 


— La dracu! lărmuiră glasuri în toate părţile. Nu 
mai citi ! Asculte-l cîinii | 

Dobó făcu semn să fie tăcere. 

— Ascultaţi muzica turcească. Tare mai e frumoasă 
cînd sună de atît de sus. Citeşte mai departe. 

Dacă vă veţi supune, vă spun, pe legea mea, că nici voi, nici 
averile voastre nu vor suferi nici o stricăciune. De la împărat 
veţi dobîndi numai bine şi o să vă ţin în slobozenie, așa cum 
aţi fost sub vechii voştri regi. 


— N-avem nevoie de slobozenie turcească | ţipă Ce- 
cey. Ne mulţumim cu cea ungurească. 

Lumea rîse. 

Gergely continuă : 


Şi am să vă apăr de toate relele... 


— De aia vin, ca să ne apere strigă Petö Gáspár. 

Rîseră cu toţii, pînă şi cititorul scrisorii. 

Toată lumea ştia cum se poartă turcii cu cetăţile care 
se predau. 

Doar Dobó stătea posomorit. 

Gergely citi mai departe : 


Vă încredințez despre asta cu pecetea mea. Dacă însă nu vă 
veţi supune, atrageţi asupra capetelor voastre mînia puternicului 
împărat şi atît voi cît și copiii voştri veţi pieri cu toții. 

Drept aceea mie să-mi daţi răspuns îndată ! 


Un vuiet mare fu răspunsul. + 

— Naşterea lui de împărat! Numa să vie încoace l... 

Feţele oamenilor se făcură roşii. Pînă şi ochii cei 
mai blînzi se învăpăiară. 

Gergely întinse scrisoarea căpitanului. Vuietul încetă. 

Dobó, care nu 'avea nevoie să se urce pe piatră ca 
.să-l vadă lumea, fiindcă era mai înalt ca toți, vorbi apoi 
din nou. 

— Iată — spuse el dîrz, dar cu amărăciune — acesta 
e întîiul şi cel din urmă răvaş sosit de la turc în ce- 
tatea asta şi citit în faţa voastră. Aţi înţeles de ce vin 
turcii. Ne aduc libertatea cu sabia şi tunul. Libertatea 
asta ne-o aduce împăratul păgîn care se scaldă în sînge 
de creştin. N-o vrem ? Dacă nu vrem libertatea asta, ne 
taie capetele. Ce să-i răspundem ? Iată răspunsul meu ! 

Mototoli scrisoarea şi-o aruncă în obrazul ţăranului. 

— Cum ai îndrăznit s-o aduci, ticălosule ? 

Spuse apoi soldaţilor : 

— Puneţi-l în lanţuri pe nemernicul ăsta şi la temniţă 
cu el! 

După citirea scrisorii trimise de turci, care îi întărită 
pe toţi, Dobó chemă ofiţerii la palat. 

— Peste o jumătate de ceas să vină toţi! 

Sala palatului se umplu chiar mai repede. Nimeni nu 
zăbovi decât atîta cît îi trebui să-şi îmbrace veşmîntul 
de paradă. Îşi dădeau seama cu toţii că scrisoarea fusese 
primul semnal de alarmă. 

Dobó nu-i mai aştepta decît pe tovarăşii lui Bakocsai. 
Precum şi pe Nagy Lukâcs cu cei douăzeci şi patru de 
călăreţi ai săi. Dacă îi vor fi încercuit turcii, asta ar fi 
o vesta cum nu se poate mai rea... 

Stătea le fereastră cu mîinile încrucişate şi îşi lăsa 
privirile să rătăcească peste orașul ce se întindea la 
poalele cetăţii. Ce case albe, frumoase! Şi oraşul e 
pustiu. Doar lîngă palat, de-a lungul pîrăului, mişună 
soldaţi. Îşi adapă caii. Mai în jos, în oraş, se vede intrînd 
pe poartă o femeie cu năframă galbenă, cu o boccea în 
spinare şi cu doi copii mici pe care îi zoreşte spre ce- 
tate. 

„Şi asta vine în cetate !“ îşi spuse Dobó supărat. 

Aprodul aştepta lîngă el. Purta un dolman de catifea 
de culoarea florii de in. Cu părul lung, cu fața de fe- 
cioară, părea o fată îmbrăcată în haine de băiat. Dacă 
te uitai însă la mîinile lui, vedeai că e puternic. Băiatul 
arunca zilnic lancea. 


Dobó se întoarse spre el. Îi mîngiie părul revărsat pe 
umeri. 


— La ce visezi, Kristóf ? Te visai acasă ? 

Băiatul clipi din ochi : 

— Mi-ar fi ruşine, căpitane, să visez una ca asta. 

— Ar fi bine să te tunzi. 

Era singurul aprod care rămăsese în cetate. Singurul, 
şi numai fiindcă tatăl lui îi scrisese căpitanului să nu 
i-l trimită acasă. Băiatul n-avea mamă, iar maştera nu-l 
privea cu ochi buni. Dobó îl socotea fiul său. 

Pe ceilalți aprozi, toţi băieţi de 14—16 ani, i-a trimis 
acasă, 

Curtea lui Dobó era pentru ei o şcoală în ale vitejiei. 
Căpitanul însă nu voise să-i pună la încercare. 

Mai avea un aprod la care ţinea, pe Balogh Balázs, 
fiul unuia dintre hotnogii călugărului György, care fu- 
sese ucis cu un an înainte. Era mai tînăr chiar decît 
Kristóf cu un an, dar călăreț minunat. Plînsese în au- 
gust cînd plecase. Îl durea că lui Kristóf i se dădea voie 
să rămînă în cetate, iar lui nu. 

— Mă alungaţi ca pe un ucenic de cizmar, spunea el 
amărît. Cu ce eşti tu mai deosebit — se înverşuna îm- 
potriva lui Kristóf — de poţi rămîne ? Lasă că, de mă 
întorc, rup lancea pe tine | 

— Doar n-ei crede că eu te alung ? spusese Kristóf 
necăjit. 

Şi îl rugase el însuşi pe Dobó : 

— Lasă-l, cinstite căpitane, şi pe Balâzş să rămînă. 

Dobó însă nu încuviinţase. 

— Nu. Maică-sa e văduvă şi numai pe el îl are. Nici 
în nuc n-are voie să se caţere. Hai, şterge-o ! 

Îl luase cu el Nagy Lukács, ca să i-l predea maică-si. 

— Prea întîrzie Lukács ! spuse Dobó privindu-l pe 
Mekcsey. Mă tem să nu fi păţit ceva. 

Şi clătină din cap. 

— Nu cred, zîmbi Mekcsey. Pe oamenii mărunți de 
stat nu-i tem de nimic. Am eu aşa o credinţă că oa- 
menii mărunți sînt norocoşi la război. 

— Chiar pe dos! spuse Gergely. Oamenii mărunți 
nu stăpînesc calul cum îl stăpînesc cei înalţi. Pe ăl mă- 
runt calul îl duce pe el, cîtă vreme unul înalt duce el 
calul. 

— Nici nu poate fi altfel, de vreme ce tu eşti înalt. 

Oşteanul de gardă vesti sosirea străjerilor trimişi în 
cercetare. 

Dobó se încruntă. 

— Lasă-i să intre | 

Şapte voinici cu cizme galbene şi pinteni bătură căl- 
cîiele în mijlocul sălii. Doi dintre ei aveau părul ud. Se 
vedea că se spălaseră. 

Unul dintre cei cu părul ud ieşi în faţă : 

— Îţi fac înştiinţare, căpitane Dobó, că duşmanul e 
la Abony. 

— Ştiu, răspunse Dobó. A sosit şi întîiul turc. L-a 
adus Bakocsai. 

Era o mustrare în glasul căpitanului. Viteazul purta 
culorile vinete-albastre ale oraşului. Înghiţi în sec în- 
tinzînd gîtul, apoi spuse : 

— Căpitane Dobó, puteam să aduc şi eu cel puţin 
trei. 

— Şi de ce n-ai adus? 

— Păi fiindcă eu le-am ciopîrţit capetele la toţi trei. 

În sală lumea se veseli. Patru dintre cei şapte soldaţi 
erau oblojiţi la cap. Zîmbi şi Dobó. 

— Păi, Komlósi, fătul meu — spuse el — greşeala 
aici nu-i capul turcului, ci capetele voastre. Voi n-aţi 
avut a vă bate, ci a aduce veşti. Vestea a dus-o oștea- 
nul hotnoguiui Bornemissza. Vouă însă v-a fost mai de- 
grabă să vă spălaţi şi să vă pieptănaţi, să vă primeniţi 

şi să vă daţi cu pomadă pe mustăţile ale lungi. Ce ostaş 
eşti tu, Komlósi Antal ?! 

Komlósi se uită încurcat înaintea lui. Îşi dădea seama 
că Dobó are dreptate. Dar, ridicînd capul, spuse: 

— Apoi, ai să vezi, domnia ta căpitane, ce ostaş sînt! 

Mai trebuiau să se înfăţişeze încă doi străjeri, dar 
aceia nu veniră : fuseseră prinşi de turci, aşa că nu o 
mai puteau face decît pe lumea ailaltă, 

Dobó hotărî noi străji de cîmp, dar le dete poruncă 
să nu se izbească cu străjile turceşti, ci să înştiințeze 
ceas de ceas mişcările turcilor ofițerului de serviciu. 
Apoi, dîndu-le drumul, se aşeză la masă. 

În sală erau adunaţi toţi hotnogii şi dregătorii cetă- 
ţii, ca şi cei cinci artificieri nemți. Erau acolo şi preotul 
şi bătrînul Cecey, care vorbeau între ei încet. Alţii se 
uitau la tablouri. Unul înfăţişa pe episcopul Nicolae 
Olahul, cu fruntea încruntată, privind într-o parte și 
cu ochii mari ca de bufniţă. În mînă ţinea o cărticică, 
iar în spatele lui se vedea cetatea Eger, de pe vremea 
cînd nu avea decât un singur turn. Pe un perete mai 
umbrit era portretul regelui Jânos, căruia nu i se vedea 
decît barba galbenă. Un alt portret era tare întunecat, 
se zărea doar nasul, o parte a obrazului şi numele scris 
dedesubt : Perényi. 

— Prieteni — începu în sfîrşit Dobó — ați auzit că 
ceea ce ne aşteaptă de ani de zile să se întîmple se 
va întîmpla în curînd. 

În tăcerea solemnă din sală glasul îi răsuna profund, 
ca dangătul clopotului cel mare. Tăcu o clipă, ascultîn- 
du-şi un gînd. Apoi, vrînd parcă să nu se întindă la 
vorbă, continuă pe un ton obişnuit : 

— Căpitanul Mekcsey îmi dete adineauri izvodul pu- 
terii din cetate. De bine, de rău o cunoaştem noi, dar 
socotesc potrivit să dăm citire izvodului pentru a fi cu- 
noscut de toţi. Rogu-te, nepoate, spuse ekapoi întinzîn- 
du-i izvodul lui Gergely, care se descurca mai uşor şi 
mai repede în treburile de cancelarie decît Sukân. Ger- 
gely se grăbi să citească. 

— Puterea cetăţii Eger la 9 septembrie 1552. 

— Adică azi, spuse Dobó. 

__— Cetatea are astăzi: călăreţi de baştină 200, pe- 
destraşi de baştină, tot atîţia, puşcaşi chemaţi sub steag 
din Eger şi împrejurimi, 875. Măritul domn Perény Fe- 
renc a trimis 25 de oameni, iară domnul Serédy György, 
vreo 200. 

— Din ăştia n-au rămas decît vreo 50, îl întrerupe 
Mekcsey, privind spre un hotnog cu faţa colțuroasă 
tare şi cu ochii adormiţi. 

— Eu n-am nici o vină, bombăni hotnogul. Eu sînt 
de faţă | adăugă punînd mîna pe sabie. 

Dobó îi spuse împăciuitor : 

— Prietene Hegediis, nu te învinuieşte nimeni. Hu- 
niade, şi a avut ostaşi fără credinţă | 

Gergely citi mai departe : 

— De asemenea 200 de glotaşi veniţi din Kassa. Sînt 
şi la Kassa viteji! zise uitîndu-se spre Hegedüs. Apoi 
continuă : 

— Călugării franciscani ne-au trimis 4 drabanţi. Ca- 
pitlul din Eger, 9. 

— 9? izbucni Bolyki Tamás, hotnogul peste puşcaşii 
din Borsod. Cînd au peste 100 de soldați ! 

— N-au vrut să mi-i dea nici pe plată, răspunse 
Dobó. 

Fügedi, hotnogul capitlului, se ridică. Dobó însă îi 
făcu semn să se aşeze la loc. 

— Lasă, frăţioare, pe altă dată. Nici dracu nu se 
leagă de capitlu. Oraşul Eger e în Heves, cetatea, în 
Borsod. Pîrăul desparte două judeţe. Zi-i mai departe, 
nepoate Gergely, pe scurt şi repede. 

Gergely citi mai departe repede, cu ton prietenesc, 
Era destul de lungă lista cetelor de viteji. Toate oraşele 
libere, Sáros, Gömör, Szepes, Ung, toate trimiseseră 
cîte o mică trupă ide drabanţi. Stăreţia din Iâsza singură 
trimisese 40 de oameni. O şi aclamară. 

Apoi Gergely ridică din nou glasul : 

— Sîntem! aşadar o mie nouă sute de oameni, 

Dobó îşi plimbă privirea asupra celor ce stăteau în 
jurul mesei. Apoi, oprindu-şi-o asupra lui Hegedüs, 
spuse : _ 

— Să se adauge oamenii chemaţi să facă slujbă în 
cetate : 13 bărbieri, 8 măcelari, 3 lăcătuşi, 4 fierari, 
5 dulgheri, 9 morari şi 34 de ţărani care or să dea ajutor 
tunarilor. În timpul împresurării toți vor putea .pune 
mîna pe arme. Apoi să-l socotim şi pe Nagy Lukács, pe 
care în ziua Tăierii capului Sfîntului loan l-am trimis în 
recunoaştere, însoţit de 24 de călăreţi. Pot sosi din ceas 
în ceas, spuse el întorcînd privirea spre Mekcsey. Apoi 
adăugă : — Un număr destul de frumuşel, dar eu aju- 
torul cel mare îl aştept de la măritul nostru rege. 

Bătrînul Cecey făcu un gest de scîrbă şi tuși. 

— Ei, nene Cecey — privi Dobó spre el — nu mai 
e ca altădată. Regele ştie că, de-o fi să cadă Eger, îşi 
poate pune sfînta coroană în cămară. 

— Şi atunci s-a isprăvit şi cu Țara ungurească, 
adăugă întunecat Mekcsey care stătea lîngă Dobó. 

— O să fie Țară nemţească | mormăi Cecey. 

— Armia regelui vine împărţită în două oşti, conti- 
nuă Dobó. 50.000—60.000 de ostaşi, poate chiar 
100.000, bine hrăniţi şi bine plătiţi. Una are în fruntea 
ei pe ducele sas Moric, cealaltă pe ducele Miksa. Re- 
gele o să le trimită vorbă fără îndoială să nu zăbovească, 
să vină degrabă. Triîmbiţele acelor oşti sună astăzi cu- 
vîntul Eger. 

— Crede naiba | mormăi Cecey. 

— Ba cred şi eu | se răsti Dobó. Şi te rog pe dum- 
neata să nu-mi curmi vorba. Solul meu Vass Miklós a 
plecat astăzi din nou la Viena şi, de n-o întîlni oștile 
regelui pe drum, îl înştiinţează de venirea turcilor. 

Apoi îi spuse lui Gergely : 

— După ce ridicăm sfatul, trimite regelui cererea 
împreună cu răvaşul turcilor. Cererea tu să o scrii, şi în 
aşa fel încît şi stîncile să vină rostogol la Hger, 

— O scriu, răspunse Gergely. 

— N-avem nici o pricină să-l aşteptăm pe turc cu 
inima înfricată. Zidurile sînt puternice. Pulbere şi hrană 

este din belşug. Avem 4000 de miei, din zeciuială cei 
mai mulţi... puşi la fum. Apoi vite de tăiat 456. Cele 
mai multe tăiate şi puse la fum. Cereale avem 835 de 
mierţe, în cea mai mare parte făină. Avem din belşug 
de toate: putem ţine piept chiar un an de zile. Dacă 
îşi trimite regele măcar oastea din Ardeal, turcii câţi 
s-or apropia de Eger au să se mute toţi la Mohamed. 
Acum citeşte însemnarea de sub numărul al doilea, îi 
spuse el lui Gergely. 

Gergely citi: 

— 'Tunuri de cele mari: 1; alte tunuri mai mici, 
numite Păpuşa şi Broasca : 2 ; tunuri trimise de rege : 3 ; 
de Pereny Gábor : 4 ; de Seredy Benedek : 1. 

— Pulberea n-am măsurat-o fiindcă nu se poate, in- 
terveni Dobó. O parte ne-a rămas de anul trecut, o parte 
am primit-o de la rege. Sacristia e plină. În afară de 
asta mai avem salitră şi rîşniţe, aşa că, dacă o să avem 
nevoie, o să rîşnim noi înşine. Continuă, 

Gergely citi : 

— 'Tunuri de aramă vechi, spărgătoare de ziduri : 5; 
tunuri de fier, tot din cele vechi: 5. De la măria sa 
regele, spărgătoare de ziduri : 4. Turnătoare de ghiulele 
pentru tunuri şi puşcoace : 25. Tunuri de Praga cu două 
țevi: 2. Mortiere de cîmp : 5. 

— Avem cu ce-i răspunde turcului| Dar astea încă 
nu-s nimic | Citeşte mai departe. 

— Moltiere de Praga şi Csetnek din aramă şi 
fier : 300. Puşti de mînă : 93. Puşti nemţeşti: 194. 

— Nu fac două parale | ţipă Cecey. Un arc bun face 
mai mult decît puşca. 

Se încinse o mică dispută. Bătrînii erau de părerea 
lui Cecey. Tinerii erau de partea puştii. 

Dob6 puse capăt discuţiilor, spunînd că şi pușca şi 
arcul sînt bune, dar cel mai bun e tunul. 

Aprodul Kristóf aşeză pe masă un coif auriu, minu- 
nat lucrat, şi o cruce mică. Apoi, retrăgîndu-se în spa- 
tele lui Dobó cu un fel de mantie pe braţ, aşteptă în 
tăcere. 

Gergely mai citi o listă în care erau înşirate tot felul 
de arme, lănci, darde, sulițe, scuturi, tot felul de gloanţe, 
tapine, cazmale, buzdugane, fitiluri, halebarde şi tot 
felul de provizii de război, care nu făceau parte din 
ajutoarele primite. 

După aceea Dobó se ridică. 

Îşi puse coiful auriu pe cap, mantia de catifea roşie 
de căpitan al cetăţii pe umeri, şi, cu mîna stîngă pe 
sabie, spuse : 

— Iubiţi prieteni şi tovarăşi în lupta de apărare, 
zidurile le-aţi văzut, acum cunoaşteţi şi puterea dină- 
untrul lor. De cetatea aceasta atîrnă soarta a ceea ce a 
mai rămas din ţară. 

În sală era tăcere şi privirile tuturor îndreptate asupra 
lui Dobó. 

— Dacă Eger cade, nu mai rămîne nici Miskolc, nici 
Kassa. Cetățile mărunte, scuturate tare, or să cadă ca 
nucile. N-o să se mai poată stăvili valul. Jar Ţara un- 
gurească va fi ştearsă de pe faţa pămîntului. 

Privi în jos posomoriît şi continuă : 

— Cetatea Eger e puternică, dar pilda cetăţii Szol- 
nok ne arată că tăria unei cetăţi nu stă în piatra zidu- 
rilor, ci în sufletul apărătorilor ei. Acolo erau lefegii 
străini, Se duseseră nu să apere o cetate, ci să ia leafă. 
Aici doar cei cinci artificieri sînt nemți, dar şi aceştia 
sînt oameni de ispravă. Aici toţi apără patria. Cu sîn- 
gele, cu viaţa lor, dacă se va cere. Ca să nu spună ur- 
maşii noştri despre noi că ungurii trăitori la Eger în 
1552 n-au meritat numele neamului lor. 

Soarele scăpătînd îşi aruncă pe fereastră razele pa- 
nopliei de arme de pe pereţi şi asupra armurilor înfipte 
în stative de fier. Coiful auriu al căpitanului scînteia. 
Gergely, care stătea lîngă căpitan, întoarse privirea spre 
fereastră, apoi puse mîna streaşină la ochi ca să-l poată 
privi din nou. 

— V-am chemat pe domniile voasthe — continuă 
Dob6 — ca să vă spun că se cere ca fiecare să cumpă- 
nească bine hotărîrea ce o ia în acest ceas. Pentru cel 
ce ţine mai mult la pielea lui decît la viitorul patriei, 

poarta e încă deschisă. Eu am nevoie de bărbaţi. Mai 
bine cîţiva lei decît sumedenie de iepuri. Cui îi tremură 
picioarele de furtuna care se apropie să părăsească sala 
înainte de a vorbi eu mai departe, fiindcă trebuie să ne 
legăm pentru apărarea cetăţii cu un astfel de jurămînt, 
încât cine-l va călca, să nu mai poată sta în faţa lui Dum- 
nezeu după ce va muri. 

Privi într-o parte aşteptînd. 

În sală era tăcere. 

Nu se mişcă nimeni. 

Lângă crucea de pe masă erau două lumînări de 
ceară. Aprodul le aprinse. 

Dobó continuă : 

— Trebuie să ne legăm prin jurămînt în faţa lui 

Dumnezeu că vom ţine următoarele porunci. 

Luă de pe masă o coală de hîrtie şi citi: 

— Întîi, orice scrisoare ar veni de la turc, n-o vom 
primi, ci o vom arde necitită în faţa norodului din ce- 
tate. 

— Aşa să fiel răsună în sală. Primim. 

— Al doilea : îndată ce va pune stăpînire turcul pe 
oraş, nimeni din cetate să nu schimbe vreo vorbă cu el; 
orice ar striga, să nu i se dea nici un răspuns ; nici de 
bine, nici de rău. 

— Primim | 

— Al treilea : în cetate sînt oprite tot timpul împre- 
surării orice fel de întruniri. Să nu se adune nici mă- 
car doi-trei inși la un loc. 

— Primim. 

— Al patrulea : subofiţerii, fără ştirea hotnogilor şi 
hotmoșii, fără să primească ordin de la cei doi căpitani, 
nu pot da porunci trupelor. 

— Primim. 

Se auzi de lîngă firidă un glas aspru: 

— Aş vrea să adaug ceva. 

Cel ce vorbise era Hegedüs, hotnogul lui Seredy. 
Faţa îi era roşie toată. 

— Să auzim, spuseră cei din jurul mesei. 

— Eu zic că cei doi căpitani să ia hotărîri în înţele- 

gere cu hotnogii ori de cîte ori vreunul dintre ei ar cere 
să se ţină sfat, fie pentru apărarea cetăţii, fie pentru 
alte pricini. 

— Sfatul să se ţină în răgazul dintre atacuri, spuse 
Dobó. 

— Primim! vuiră toate glasurile. 

Dobó continuă : 

— Ultimul punct: cine va vorbi, va întreba sau va 
răspunde ceva în legătură cu predarea cetăţii sau va voi 
într-un fel sau altul predarea cetăţii, va fi dat morţii! 

— Să moară! strigară cu ochii arzători. Nu vom 
preda cetatea | Nu sîntem lefegii | Nu sîntem din Szol- 
nok | se auziră glasuri din toate părţile. 

Dobó îşi scoase coiful auriu. Îşi netezi lungile-i plete 
cărunte. Făcu semn preotului. 

Preotul Bâlint se ridică şi luă în mînă crucea mică 
de argint de pe masă. 

— Țuraţi cu mine! spuse Dobó. 

Toţi cei din sală întinseră mîna ridicată spre jură- 
mînt către cruce. 

— [ur pe unul Dumnezeu... 

— Jur pe unul Dumnezeu... răsunară glasurile într-un 
vuiet solemn. 

— „Să-mi dăruiesc sîngele şi viața pentru patrie şi 
rege, apărînd cetatea Eger. N-o să mă înspăimînte nici 
putere, nici vicleşug. Nici bani, nici făgăduieli n-au să 
mă clintească. Nu voi rosti cuvîntul „predare“ şi nici 
nu-l voi asculta. N-o să mă predau nici în cuprinsul 
cetăţii, nici în afara ei. În timpul apărării cetăţii mă 
supun de bunăvoie poruncilor de sus. Aşa să-mi ajute 
Dumnezeu | 

— Aşa să-mi ajute Dumnezeu! repetară toţi într-un 
glas. 

— Iar acum — spuse Dobó cu ochii înflăcăraţi, ri- 
dicînd două degete spre cruce — eu iur să lupt pentru 
apărarea cetăţii şi a ţării din toate puterileșmele, pînă 
la ultimul strop de sînge. Jur că am să stau alături de 
voi în orice primejdie. Jur că n-am să las-pe mîna pă- 
gînului cetatea. Şi nici eu n-am să mă predau, cît oi fi 


352 


viu. Pămîntul nu-mi primească trupul, cerul nu-mi pri- 
mească sufletul, dacă voi face într-alt fel. Dumnezeu 
cel veşnic să mă alunge din faţa lui dacă nu-mi voi ţine 
iurămîntul. 

Săbiile scînteiară şi toţi strigară într-un glas : 

— Țurăm! Jurăm! Facem acelaşi jurămînt. 

Dobó îşi puse din nou coiful şi se aşeză. 

— Acum, fraților — spuse el luînd în mînă o coală 
de hîrtie — să ne sfătuim cum să orînduim paza zidu- 
rilor. Pentru unele laturi avem nevoie de mai mulţi oa- 
meni, pentru altele de mai puţini. Înspre oraş şi sub 
bastionul cel pou locul e şes şi cu văi. Sub bastioanele 
dinspre răsărit şi miazănoape însă sînt coline şi dealuri : 
de bună seamă că turcii acolo or să-şi aşeze tunurile 
şi or să încerce să spargă zidul ca să dea năvala în 
cetate. 

— N-o să-l spargă în veci! făcu Cecey. 

— Să nu ne încredem prea mult, răspunse Dobó. 
Apoi continuă: — Am adus dinadins în cetate dul- 
gheri şi zidari, pentru ca ce va nărui turcul ziua să 
zidim la loc peste noapte. Acolo o să avem mai mult 
de lucru. Să împărţim acum paza zidurilor. După îm- 
presurare, fireşte, vom face schimbările ce se vor cere. 

— Cum hotărăşti domnia ta, căpitane, aşa vom face, 
strigară glasuri din mai multe părti. 

— Eu zic să împărțim oastea în patru cete. Una să 
apere poarta cea mare; a doua, partea ce se întinde 
pînă la turnul din colt; a treia, cetatea exterioară; a 
patra, bastionul temniței şi preajma dinspre miazănoapte. 
Oastea dinăuntru va fi împărțită la rîndul ei în patru 
părţi şi va sta sub porunca căpitanului Mekcsey, care 
va hotărî schimbul oștenilor în timpul împresurării. Tot 
în sarcina lui cade şi apărarea cetăţii interioare. 

— Dar în partea dinspre oraş? întrebă Hegedüs. 

— În partea aceea nu punem decît unităţi mai mici. 
La poartă nu e nevoie de mai mult de douăzeci de oa- 
meni, E o poartă strîmtă, doar pentru cei care trec pe 
jos. Dinspre partea aceea nici nu poate încerca turcul 
să pătrundă. 

Luă apoi în mînă o altă coală de hîrtie. 

— Iată cum am împărţit oştenii. La poarta veche 
sau cea mare pînă la bastionul cel nou vor sta mereu 
o sută de drabanţi. Pe bastionul temniţei, o sută patru- 
zeci, cu ofiterul o sută patruzeci şi unu. De-a lungul 
bastionului Sândor, o sută douăzeci. De acolo pînă la 
poartă, o sută cinci. 

— În total, patru sute şaizeci şi şase, spuse Gergely, 
care făcuse socoteala. 

Dobó continuă : 

— Acum vine la rînd cetatea exterioară. Pe bastionul 
Csabi pînă la bastionul Bebek vom pune nouăzeci de 
oameni. De acolo pînă la turnul din colț, o sută trei- 
zeci. De la poarta veche pînă la colț, cincizeci şi opt. 
Pe zidul de piatră îngust, care leagă cetatea interioară 
cu cea exterioară, ajung treizeci şi opt de drabanţi. 
Acolo e nevoie mai degrabă de ochi de pîndă decît de 
luptători. 

Privind spre Mekesey, continuă : 

— Acolo să-i orînduim pe cei mai firavi, iar în tlm- 
pul împresurării pe cei cu răni mai uşoare. 

— Opt sute fără unu, spuse Gergely. 

— Acum să vedem cum împărţim ofiţerii. Ca să 
încep cu mine, vă spun că aş vrea să fiu peste tot, 

Urale însufletite. 

— Sarcina! tovarăşului meu Mekcsey o cunoaştem. 
Dintre cei patru mari hotnogi, unul trebuie să stea la 
poarta veche. unde se cere virtute şi inimă bărbată. 
Fiindcă, după cum o putem prevedea de pe acum, 
turcul o să încerce să pătrundă din partea asta. Acolo 
ai de înfruntat moartea. 

Petö Gáspár se ridică şi, lovindu-se peste piept, spuse: 

— Dati-mi şi mie locul acesta! . 

Dobó încuviinţă din cap în uralele celor de faţă. 
Bătrînul Cecey îi întinse mîna stîngă lui P®tö. 

— În afară de asta — spuse Dobó — partea cea mai 
primejdioasă e cetatea exterioară. Turcul o să încerce 
să astupe şantul. Şi acolo avem nevoie de curajul, dra- 

gostea de ţară şi disprețul pentru moarte al ofițerilor 
noştri de frunte. Cine vrea să se ducă acolo ? 

Cei trei mari hotnogi, cîţi erau în afară de Pets, 
săriră deodată în sus: 

— Mă duc eu, spuse Bornemissza. 

— Mă duc eu, zise Fiigedy. 

— Mă duc eu, spuse Zoltay. 

— Ca să nu vă certaţi — zîmbi Dobó — vă duceţi 
toţi trei. 

Artificierii fuseseră repartizaţi de mai înainte. Dobó 
însă mai avea nevoie de un artificier-şef. Cine să fie ? 

Nimeni nu se pricepea la tunuri în afară de Dobó. 
Aşa că sarcina asta şi-o luă asupra sa, 

Cum noi urale zeuduiră pereţii sălii şi cum priviră 
cu toţii spre artificieri, aceştia întrebară nedumeriţi : 

— Was ist das? Was sagt er? (Ce e asta? Ce 
spune ?) 

Bornemissza se întoarse spre ei şi le explică: 

— Meine Herrn. Capitin Dobó wird sein der Haupt 
bum-bum | Verstanden P (Domnii mei. Căpitanul Dobó 
va fi căpetenia bum-bum ! Înţeles ?) 

Dobó porunci să se sune adunarea oștenilor. După 
ce se strînseră cu toţii în piaţa cetăţii, le aduse la cu- 
noştinţă şi lor cele cinci puncte ale jurămîntului şi le 
spuse apoi că cei fricoşi mai bine să arunce sabia de 
pe acum, decît să-i descurajeze şi pe ceilalţi. Căci frica, 
zicea el, e molipsitoare ca ciuma. Ba chiar mai molip- 
sitoare, căci pe loc trece de la un om la altul. Iar noi 
avem nevoie în zilele grele ce vor urma de oameni 
dîrzi. 

Apoi desfăcu steagul vînăt-roşu al cetăţii şi, prin- 
zîndu-l de steagul cu culorile naționale, spuse : 

— furati! 

Cînd rosti cuvîntul acesta, clopotul catedralei din ce- 
tate se auzi bătînd o dată. 

O singură dată, nu mai mult. 

Toti întoarseră privirile spre oraş. Bătaia clopotului 
fu ca un tipăt de durere. Un singur tipăt. Pe urmă se 
lăsă tăcerea peste cetate, peste oraş, peste olat. 

Seara Dobó îi pofti la masă pe toţi cei ce juraseră 
împreună cu el în după-amiaza aceea în sala palatului. 

La un capăt de masă stătea Dobó, la celălalt Mekcsey. 
Lîngă Dobó, la dreapta, stătea preotul Bálint, la stînga 
Cecey. Lîngă preot stătea Petö, cu mustaţa lui zbîr- 
lită, un om vînios cum nu se mai află. Pet de altfel 
merita cinstea acelui loc şi pentru că fratele său, Petö 
János, era demnitar la curte : mare paharnic al regelui. 
Ajunsese în cetate mulțumită fratelui său. Tot el tri- 
misese la Viena pulberea, ca şi pe cei cinci artificieri. 
Urmau apoi, după rang şi după vîrstă, la dreapta şi 
la stînga lui Mekcsey şi Dobó: Zoltay, un om blond, 
lungan, cu priviri ascuţite ca vîrful suliței, dar mereu 
cu zîmbetul pe buze, Bornemissza, Fiigedy, mic de stat, 
cu o coamă de lup deasupra frunţii, apoi Koron Far- 
kas, hotnogul pedestraşilor din județul Abany, un tînăr 
negricios, lat în spate, Kendy Bálint şi Hegedüs István, 
apoi hotnogii lui Seredy György care aduseseră cinci- 
zeci de drabanţi; Fekete Lărinc, venit din Regâc cu 
cincisprezece oșteni, un tînăr fercheş, cu fata rumenă, 
cu părul, cărunţit pretimpuriu, urît forfecat de bărbier ; 
Lökös Mihály, trimis de oraşele libere cu o sută de 
pedestraşi, o namilă de om cu privire de copil; Nagy 
Pál, hotnog al lui Bátori György, sosit cu treizeci de 
drabanţi, un om neînfricat, cu putere de taur; Jászai 
Márton, hotnogul celor patruzeci de drabanţi ai stăreției 
din Țâsza, care cu părul lui pieptănat cu cărare la mij- 
loc părea mai degrabă un grămătic; Szency Márton, 
hotnog din Szepes, care adusese patruzeci de pedestraşi, 
un om cam rotofei, vînios, în mintean albastru, cu ochii 
împungoşi ; Bor Mihály, un puşcaş minunat, trimis de 
județul Sâros cu şaptezeci şi şase de pedestraşi, avea 
faţa visătoare şi o mustață blondă rară, detparcă sem- 
nele blazonului lui ar fi fost lumina de lună şi ora sere- 
nadelor. Din Ugocsa veniseră Szalacsky György, un om 
cu picioare groase, guşat, cu privirea aspră şi Nagy 
Imre, un tînăr drăguţ, politicos, respectuos cu toată 

lumea. Pe el îl trimisese, împreună cu optsprezece pe: 
destraşi, doamna lui Homonnay Gábor. Din Eperjes 
venise Blask6 Antal, un om cu căutătura muşcătoare, 
cu barba creată, puternic, în mintean albastru, cu o 
sabie uriaşă, grea, la cingătoare. Toţi aceştia erau hot- 
nogi. 

După ei stăteau Paksy Iób, cel mai voinic ofiter din 
oastea regelui, şi Bolyky Támás, hotnog al celor cinci- 
zeci de puşcaşi din Borşod, om cu barba şi părul sur, 
dar încă vioi. Aceştia veniseră mai tîrziu, aşa că fuse- 
seră aşezaţi în rîndul sluibaşilor cetăţii care erau: 
Sukân János, bătrînul conetabil, grămăticul Imre, che- 
lar al pivniţei cu vinuri; grămăticul Mihály, clucer sau 
cum îi ziceau pe atunci: fupîn împarte-pîine ; Gyon- 
gyösy Mátyás, grămăticul episcopului (Cetatea era pe 
moşia episcopului); grămăticul Boldizsâr, pisar, şi încă 
vreo cîţiva. Fiindcă fuseseră poftiți la masă, în afară 
de ofiţeri şi dregătorii cetăţii, un căprar, un soldat, un 
nobil şi un ţăran din Eger, însemna că era cinstit tot 
poporul cetăţii. 

Adusul bucatelor la masă cădea în sarcina slugilor 
lui Dobó. Ofițerii însă îşi trimiseseră şi ei slugile ca să 
le ajute. 

În spatele lui Dobó stătea aprodul Tarjâni Kristóf. 
El îl servea pe Dobó; îi punea dinainte mâncarea şi-i 
umplea paharul de cîte ori se golea. 

Era într-o vineri, aşa că începură cina cu ştiucă cu 
hrean şi o continuară apoi cu şalău, somn şi cegă pră- 
jită, cu tăieţei cu brînză şi compot de poame, presărat 
cu scorţişoară. Se mai afla însă pe masă caş de vaci, 
struguri, mere, pere şi pepeni din belşug. 

De ce dăduse crutătorul Dobó o masă atît de bogată ? 
Ca o încheiere a adunării în care s-a depus jurământul ? 
Sau pentru ca să se împrietenească între ei ofițerii care 
încă nu se cunoşteau ? Sau poate ca să poată cerceta 
tăria sufletelor în lumina vinului ? La început atmos- 
fera, era sărbătorească, ca de biserică aproape. Pe frunţi 
mai strălucea parcă sfînta solemnitate a jurămîntului. 
Feţele de masă, albe ca zăpada, tacîmurile de argint 

cu blazonul lui Dobó încrustat pe ele, butoiul încrustat, 
atîrnînd în lanţuri deasupra mesei, mănunchiurile de 
flori de toamnă — măreau impresia de sărbătoare. 

Miinile nu se încălziră nici atunci cînd din frumosul 
butoi curgea în pahar vin de culoarea rodiei. Cuvintele 
înălțătoare ale lui Dobó mai vibrau încă în suflete, ca 
zvonul pe care-l auzim vuind şi după ce a încetat să 
bată clopotul. 

Cum schimbară slugile talgerele, toţi se aşteptau ca 
Dobó să închine în cinstea oaspeţilor săi. 

Dobó însă stătea cu faţa obosită în jilțul său, îm- 
brăcat în piele cafenie. Îşi spunca poate că nu e nici 
onomastică, nici ospăț de nuntă: că acuma, după jură- 
mînt, căpitanul tuturor stă doar la cină cu ofiţerii săi. 

Totuşi, oaspeţii aşteptau să-l audă vorbind. 

În tăcerea mare care stăpînea sala se auzi deodată 
cîntecul vesel al femeilor de la cuhnie : 


Dragu-mi-i în capul satului să şăd. 
Cînd şi-adapă calul pe bădiţa-l văd. 
După ce-l adapă-l lasă la păscut, 
Vine lîngă mine, faţa să-i sărut. 


Norii se risipiră deodată. Se însenină cerul. De ce să 
fie bărbaţii posomoriîţi, cînd femeile în fața primejdiei 
cîntau ? 

Mekcsey luă cupa dinainte-i şi se ridică: 

— Cinstiţi prieteni | spuse. Ne aflăm înaintea unor 
zile însemnate. Însuşi bunul Dumnezeu din cer o să 
stea la fereastra cerului şi o să se uite cum se luptă 
aici două mii de oameni cu două sute de mii. Dar 
eu, cu toate astea, nu-mi pierd curajul. Între noi nu 
sînt oameni fricoşi ; pînă şi femeile, după cum auziti, 
cîntă vesele în curte. Dar chiar dacă n-ar fi aşa, avem 
între noi doi oameni lîngă care nici măcar un orb sau 
un mut nu s-ar descuraja. Îi cunosc pe gmîndoi de 
mult. Pe unul l-a făcut Dumnezeu anume ca să fie 
pildă a curajului unguresc. Are în braţe puterea fic- 
rului. E ca o sabie smălțuită cu aur. Numai putere şi 

nobleţe. Iar celălalt, pe care îl cunosc de asemenea de 
mult, e iscusit şi viteaz, ştie să iasă din orice încurcă- 
tură şi-i tare priceput în şiretlicuri. Alături de aceşti 
doi oameni mă simt la adăpostul puterii ca şi al iscu- 
sinței. Unde sînt ei, e curajul maghiar, mintea ma- 
ghiară, gloria maghiară | N-are de ce ne fie teamă. 
Doresc să-i cunoaşteţi cum îi cunosc eu. Unul e Dobó 
Istvân, căpitanul nostru, celălalt Bornemissza Gergely, 
marele nostru hotnog. 

Dob6 ciocni, ridicîndu-se în picioare, apoi răspunse 
aşa : 

— Fraţii mei dragi! De-aş fi ca cerbul de sperios, 
încît să tremur la cel dintîi lătrat de cîine, tot mă 
opresc şi înfrunt duşmanul cînd e în joc soarta nea- 
mului meu. Pilda pe care ne-a dat-o Țurisics ne arată 
ce puternică e cea mai slabă cetate dacă sînt în ea 
bărbaţi. Cetatea noastră e mai puternică decît fusese 
Kâszeg, aşa că şi noi trebuie să fim mai puternici. Eu 
cunosc ordia turcească. Abia îmi dăduseră tuleiele şi 
mă aflam pe cîmpul de la Mohács, unde am văzut 
ordia sălbatică a lui Suleiman. Credeţi-mă că cei două- 
zeci şi opt de mii de unguri ar fi sfărîmat adunătura 
aceea de o sută de mii de turci, dacă s-ar fi aflat un 
singur om care să ştie să conducă lupta. Acolo n-a 
fost cine să conducă, să poruncească. Trupele noastre 
nu s-au desfăşurat după poziţia dusmanului, ci la în- 
tîmplare. Sărmanul Tomory a fost un viteaz vrednic 
de slava noastră, dar nu era făcut să fie căpetenie de 
osti. El credea că toată ştiinţa hătmăniei stă doar în 
aceste cuvinte: „După mine, băieţil“ A rostit o ru- 
găciune, a tras o îniurătură şi a spus: „După mine, 
băieţi !“ Şi a şi pornit ca o furtună unde era grosul tur- 
cilor. I-am zburătăcit pe turci ca pe nişte gîşte, apoi 
am dat năvală orbeşte, pe cai iuți, cu înflăcărarea noas- 
tră străveche, asupra liniei de tunari. Fireşte, tunurile, 
ghiulelele au săvîrşit ceea ce puterea omenească n-a 
putut să săvirşească. Am rămas patru mii de oameni 
din douăzeci şi opt de mii. Dar din această mare ne- 
norocire ne-am ales cu două mari învățăminte. Una: 

că tabăra turcească nu e o armată de viteii, ci de tot 
felul de adunături. Turcii strîng tot felul de oameni şi 
animale ca să sperie pe cei ce au orbul găinilor. Cea- 
laltă învăţătură e că ungurii, oricît ar fi de puţini, pot 
zăhăi şi învinge pe turci, dacă, pe lîngă curaj, iau cu 
ei drept scut mintea. 

Cei din iurul mesei ascultau cu sprîncenele încor- 
date vorbele căpitanului. 

Dobó continuă : 

— În starea în care ne aflăm, mintea ne porunceşte 
să avem picioare de fier pînă ne va sosi oastea rege- 
lui. Turcii vor bombarda şi vor aduce stricăciuni ce- 
tăţii, ba s-ar putea să dărîme chiar zidurile care ne 
vor apăra cîtva timp. Atunci va fi rîndul nostru să 
ieşim în faţă, să apărăm şi noi zidurile, cum ne-au 
apărat ele pe noi. Duşmanul care va năvăli la ziduri 
are să ne întîlnească la fiecare spărtură. Soarta poporu- 
lui maghiar e în mîinile noastre şi nu-i vom lăsa să 
ne-o smulgă niciodată | 

— Niciodată! Nu! Nu! Nu-i vom lăsa! strigară 
cu toţii sărind în sus. 

— Vă mulţumesc că aţi venit — continuă Dobó — 
vă mulţumesc că ati adus săbiile şi inimile voastre 
pentru apărarea patriei. Eu am credinţa nestrămutată 
că Dumnezeu îşi întinde mîna asupra cetăţii Eger şi 
valului de păgîni îi spune: „Pînă aici, mai departe 
nu |“ Această credinţă să vă întărească şi pe voi, că 
atunci vom prăznui împreună tot aici, în acest loc, 
praznicul biruinţei. 

— Aşa să fie! strigară toţi din toate părţile şi 
ciocniră cupele de argint şi paharele de cositor. 

După Dobó se ridică Petö, hotnogul cel iute la fire. 
Îşi privi paharul zîmbind, apoi se încruntă iar. 

Smuci din gît, în dreapta şi în stînga, îşi netezi 
mustaţa, apoi spuse: 

— Domnia sa căpitanul Mekcsey are Încredere în 
Dobó şi Bornemissza. Aceştia în noi şi în zidurile ce- 
tăţii. Apoi am să vă spun şi eu în ce am încredere. 

— S-auzim ! S-auzim | 

— Au căzut ăst an, printre altele, două cetăţi puter- 
nice: Timişoara şi Szolnok. 

— Şi Veszprém. 

— Veszprém n-a avut apărare. De ce au căzut aceste 
două cetăți puternice ? O să se zică mai tîrziu că au 
căzut fiindcă turcii au fost mai puternici. Au căzut 
fiindcă Timişoara era apărată de lefegii spanioli, iar 
Szolnokul de lefegii spanioli, cehi şi nemti. Acum să 
vă spun în ce am eu încredere. Eu am încredere în 
faptul că la Eger nu sînt nici spanioli, nici nemti, nici 
cehi. Aici, în afară de cei cinci tunari, toți sînt ma- 
ghiari, şi cei mai mulţi din Eger. Vulturi care îşi apără 
propriul lor cuib! Eu am încredere în sîngele ma- 
ghiar | 

Feţele tuturor se încălziră, paharele se ridicară. Pet 
putea să-şi sfîrşească cuvîntarea, dar continuă cu eloc- 
venta unor tribuni ai poporului: 

— Iar maghiarul e tare ca cremenea. Cu cît e mai 
lovit, cu atît scapără mai tare. Apoi, milostenia lor 
de zdrenţoşi, băutori de apă, cu coc, pripăşiţi prin bor- 
deiele lui Mohamed ! Oare să nu-i poată dovedi două 
mii de ostaşi din Eger, născuţi din mame maghiare, 
viteji din născare, crescuţi pe spinările cailor, hrăniţi 
cu pîine ungurească — două mii de băutori de sînge 
de taur ? 

Uralele, zăngănitul săbiilor, rîsetele îi acoperiră vor- 
bele. El însă îşi mai răsuci o dată mustata, privi într-o 
parte şi încheie astfel : 

— Eger a fost pînă acum doar un oraş care se ţinea 
bine, oraşul maghiarimii din Heves şi Borsod. Dea 
Dumnezeu să fie de-acu încolo oraşul gloriei maghiare ! 
Vom scrie pe zidurile lui cu sînge de păgîn: „Nu te 
atinge de maghiari |“ Pentru ca peste secole, cînd ră- 
măşițele cetăţii acesteia se vor odihni sub muşchiul 
păcii veşnice de pe pămînt, fiul secolelor viitoare să 
treacă cu capul descoperit pe lîngă ele şi să spună cu 
inima plină de mîndrie: „Părinţii noştri s-au luptat 
aici, Binecuvîntată fie tărîna lor!“ 

Se stîrni atîta vuiet de glasuri în sală, atîta îl îmbră- 
ţişară şi-l sărutară pe orator, încît nu mai putu con- 
tinua. 

Nici nu voia, de altfel. 

Se aşeză şi, întinzînd mîna lui Bolyky Tamás, hot- 
nogul voinicilor din Borşod, spuse : 

— Tamás, unde vom fi noi doi, rămîn turcii fără 
capete. 

— Ai vorbit atît de frumos — răspunse Tamás — 
încît aş fi în stare să dau chiar acum năvală împotriva 
a o sută de turci. 

După Pet nu mai avu nimeni curajul să vorbească. 
Îl îndemnară pe Gergely, dar el, ca un cărturar ce era, 
nu obişnuia să țină cuvîntări. Vorbi fiecare cu vecinul 
lui de masă şi zumzetul vesel al cinei umplu încăperea. 

Se învioră şi Dobó şi ciocni paharul cînd cu unul 
cînd cu altul dintre vecinii lui. 

Ciocni şi cu Gergely şi, cum preotul trecuse lîngă 
Petă ca să stea de vorbă, îi făcu semn să vină lîngă el. 

— Fă-te încoace, nepoate. 

Apoi, după ce Gergely se aşeză alături de el, con- 
tinuă : 

— Vreau să vorbesc cu tine despre băieţii Török. 
Le-am scris şi lor, dar văd că degeaba | 

— Într-adevăr răspunse Gergely privindu-şi pa- 
harul dinainte — nu cred să vină. Lui Jancsy îi place 
să se ia la harţă cu turcul la cîmp deschis. Iar Feri 
nu vine atît de departe. Nu părăseşte ţinutul de din- 
colo de Dunăre. 

— E adevărat că boier Bálint a murit ? 

— A murit, sărmanul! Acum cîteva luni. Numai 
moartea i-a dezlegat cătuşele. 

— Cîţi ani a mai trăit după moartea nevesti-si ? 

— Mulţi. Ea s-a stins din viaţă pe vremea cînd 
ne-am întors noi de la Constantinopol. Tocmai o în- 
mormîntau cînd am sosit la Debretin. 

— Ce femeie bună! spuse Dobó, căzînd pe gîn- 
duri. EESE 

Şi întinse mîna după pahar, ca şi cînd ar fi vrut să 
bea în memoria ei. 

— Nu sînt multe pe lume cum a fost ea, oftă Ger- 
gely. 

Ridică şi el paharul. Ciocniră în tăcere. Amîndoi 
poate se gîndeau că milostiva doamnă vedea de acolo, 
din cer, paharul ridicat în cinstea ei. 

— Dar Zrinyi? reluă Dobó. I-am scris şi lui să vină 
la Eger. 

— Ar fi şi venit, dar de luni de zile se zvoneşte că 
paşa din Bosnia se pregăteşte să pornească împotriva 
lui. Am vorbit cu nenea Miklós prin februarie, la 
Csâktornya. Aflase că turcii vin cu oaste puternică asu- 
pra Timişoarei, Szolnokului, Egerului — şi l-a încu- 
noştiințat şi pe rege — chiar eu i-am scris scrisoarea. 

— Nu înţeleg ce-o fi cu Lukács. Ar fi trebuit să 
fie aici pînă acum | spuse Dobó, posomorîndu-se. Apoi, 
Varsânyi, iscoada mea, de asemenea... Trebuia să-mi 
dea raportul... 

Din dosul uşii se auzi muzică de fluiere şi trîm- 
bite : 


Miska cizme galbene întină. 
Panni la pîrău i-a spus să vină. 


Parcă s-ar fi turnat sînge proaspăt în fiecare come- 
sean. La un semn al lui Dobó, aprodul îi lăsă înăuntru 
pe cântăreţi. Erau trei fluieraşi şi un trîmbiţaş. Ţiga- 
nul, printre ei. Pe cap avea un coif mare, ruginit, îm- 
podobit cu trei pene. La coapsă, o sabie fără teacă 
legată cu sfoară şi nişte pinteni enormi la picioarele 
desculţe. Sufla în clarinet de i se umflau obrajii. 

Toţi îi ascultară cu plăcere. Cînd reluară melodia, 
din rîndurile hotnogilor se auzi un glas adînc de ba- 
riton : 

Tă-te verde iar, răchită, 

Să m-aştern la drum cu murgul, 
Să-mi cerc flinta hodinită, 

Să mă pomenească turcul. 

Cînta un hotnog tînăr şi chipeş care-şi tot răsucea 
mustata, aşa că putea fi recunoscut şi de la spate. 

— Cine e hotnogul acesta ? întrebă Gergely, aple- 
cîndu-se spre Dobó. 

— E fratele căpitanului din Komârom: Paksy Iób. 

— Cîntă frumos. 

— Şi de bună seamă e şi viteaz. Cui îi place să cînte 
îi place şi viteiia. 

— Dar tînărul acela cu mustata îmbîrligată, cu ochii 
aprinşi, cine-i ? 

— Budahâzy Pista, căpetenie de a noastră peste 
şase cai. 

— Pare anume făcut pentru război. Dar cel de colo, 
cu barba deasă ? Acela care duce mîna la pahar? 

— Bay Ferenc, căpetenie peste cinci cai. Şi ăsta-i 
băiat bun. 

— Dar lunganul acela cu năframa de mătase la gît, 
cel de lîngă cetăţeanul din Eger ? 

— E Fekete Pista, căpetenie peste şase cai. 

— Aşa e. Doar am şi vorbit cu el. 

Hotnogul Paksy ar mai fi vrut să cînte o strofă din 
cîntecul pe care-l începuse, dar nu-şi mai aducea aminte 
cuvintele. 

Fluieraşii aşteptau să înceapă. 

Deodată, cineva strigă : 

— Trăiască preotul nostru | 

— Trăiască moşneagul oastei noastre | strigă Zoltay. 

Cecevy răspunse vesel : 

— Moşneag e moş-tu ! 

— Trăiască cel mai tînăr apărător al cetăţii! strigă 
Pet5. 

Tarijâni Kristóf luă şi cl un pahar şi, îmbujorat, ciocni 
cu musafirii. 

— Trăiască turcul căruia îi vom zdrobi fălcile mai 
întîi | strigă Gergely. + 

Rîseră cu toţii ciocnind paharele. 

Nemeşul din Eger se ridică de la locul lui, roşu la 
fată. Îşi dădu pe spate mantia albastră de pe umărul 

drept, îşi netezi mustăţile, apoi chica ce-i atîma pe 
ceafă şi spuse: 

— Trăiască omul care va muri cel dintîi pentru Eger | 

Se uită roată. mîndru şi grav, şi, fără să ciocnească 
cu cineva, îşi goli paharul pînă la fund. 

Nu ştia că-şi închinase sieşi. 


Arătătorul orologiului mare era la unsprezece cînd 
intră o strajă şi, oprindu-se la uşă, vesti: 

— Căpitane Dobó, turcul e la Maklâr. 

— Numai avangarda, fătul meu. 

— Nu, căpitane. Vin pe lumina lunii ca un puhoi. 
Se văd corturi şi focuri multe. 

— Dacă e aşa, mîine vor fi aici, spuse Dobó, 

Îi dădu drumul străjii, spunîndu-i că nu mai e ne- 
voie să aducă veşti pînă dimineaţă. 

Se ridică de la masă. Era semn să se risipească mu- 
safirii. 

Mekcsey îi trase pe Gergely, pe Fiigedy, Petö şi 
Zoltay într-un colţ al sălii, le spuse ceva, apoi se în- 
toarse repede la Dobó şi, bătînd din pinteni, spuse : 

— Căpitane, am dori să ne ducem vreo două sute 
la noapte. 

— Unde naiba să vă duceti ? 

— La Maklâr. 

— La Maklâr ? 

— Să le dăm bună seara turcilor. 

Dobó îşi netezi voios mustața. Apoi se îndreptă spre 
firida ferestrei. Mekcsey îl urmă. 

— Bine, Pista. O astfel de raită îmbărbătează oa- 
menii din cetate, 

— Aşa m-am gîndit şi eu. 

— Cînd e mare avîntul războinic, sabia prinde de 
minune. Pe tine însă nu te las să pleci. 

Mekcsey se posomori. 

Dobó îl privi în linişte. 

— Tu eşti ca taurul. Te repezi în toţi copacii pînă 
ce o dată n-o să-ţi mai poţi descurca coarnele. Tu 
trebuie să ai mare grijă de cap. Dacă o cădea al meu, 

să rămînă al tău. Asta ţi-o spun doar ţie. Bornemissza 
şi ceilalţi pot pleca. Gergely e mai prevăzător. E mai 
bine să zgilțiie el avangarda turcească. Cheamă-l în- 
coace. 

Gergely se înfăţişă. 

— Te poţi duce, Gergely — spuse Dobó — dar nu 
cu două sute de oameni, ci cu optzeci-nouăzeci. 
Ajung atiţia. Îi izbiţi fără veste şi-i zăpăciți oleacă 
Apoi vă întoarceţi. Să nu se facă însă pagubă în oa- 
meni. 

Se înfățişară şi ceilalţi ofiţeri. 

— Lasă-mă, căpitane, să merg şi eul 

— Doar n-o să vă duceţi toţi. Cu treaba asta l-am 
încredinţat pe Bornemissza, care va alege trei dintre 
voi. Ceilalţi să se gîndească la jurămînt: supunere 
ncelintită | 

— Pet, Zoltay, Fiigedy, porunci Gergely. 

Fekete Pista, cel cu cravata neagră la gît, se uită 
la Gergely atît de rugător, încît îl luă şi pe el. 

— Cu Fekete Pista ne-am înţeles de mai înainte. 

— Căpitane — se rugă micul Tarjâni — lasă-mă să 
plec şi eu cu ei. 

Dobó îşi mai netezi o dată mustata. 

— Fie! Dar ţine-te mereu la spatele lui Borne- 
missza | Dacă s-o întîmpla să te taie, să nu mai vii 
în fața meal 

Gergely plecă aproape alergînd la cazarma oștenilor 
călări. Alarma o dădu nu cu glas de trîmbiță, ci slo- 
bozindu-şi pistolul în sala cea lată. 

Oştenii săriră deodată din paturi ca azvirliţi din 
praştie. 

— La mine cu toții! strigă Gergely. 

Îşi alese cei mai sprinteni dintre voinici. 

— Îmbrăcaţi-vă numaidecît | Cît număr pînă la trei 
să fiti gata, încinşi cu săbiile, călări, la poartă. Tu 

aleargă la domnul sub-căpitan şi cere-i un arcan. Îl 
iei cu tine. Toţi să aveți la oblînc puşti scurte ! 

Pe vremea aceea pistolului i se zicea puşcă scurtă, 

Gergely coborî în grabă pe trepte, îndreptindu-se 
spre grajd. La lumina roşie a unei lămpi văzu sub o 
boltă un om în dolman galben cu chivără pe cap. 
stînd pe un ciubăr răsturnat cu fundul în sus şi mîn- 
cînd dintr-un pepene roşu pe care îl tinea pe genunchi. 

Omul era descult. 

Cergely strigă : 

— Sárközi | 

— La porunca măriei tale! răspunse tiganul. 

— De vii cu mire, azi îti poti face rost de un cal 
märet. 

TȚiganul puse pepenele jos. 

— Mă duc. Unde? 

— Asupra turcului | răspunse Gergely voios. Acum 
dorm. Dăm peste ei fără veste. 

Tiganul se scărpină în cap. Se uită la pepene. Apoi 
se aşeză din nou pe ciubăr. 

— Nu se poate, spuse el serios. 

— De ce nu s-ar putea ? 

— Am jurat azi împreună cu hăialalţi să nu pără- 
sesc cetatea. 

— Am jurat s-o apărăm. 

— Poate că hăialalți asa or fi jurat — răspunse ridi- 
cînd din umeri pînă la urechi — dg eu am jurat ca 
să mor dacă oi ieşi din cetate, aşa să-mi ajute Dum- 
nezeu | 

Puse iar pe genunchi pepenele roşu şi, clătinînd din 
cap, începu să măniînce. 


Îndată după aceea, prin noaptea înstelată, la lumina 
lunii, Gergely călărea cu Pet6, Fiigedy şi Zoltay pe 
drumul către Maklâr. 

Înaintea lor, la vreo cincizeci de paşi, înaintau Fe- 
kete Pista. un subofiter şi Bodogfalvy Péter, un om 
din Eger care cunoştea drumul. Trecînd de baltă, co- 
tiră spre luncă. Acolo tropotul cailor fu înăbuşit de 

pămîntul moale. Cei o sută de călăreți păreau o sută. 
de umbre legănate. 

În sălciişul de la Andornak zăriră primul foc al stră- 
iilor turceşti. 

Peter se opri. 

Se opriră şi ceilalţi. 

În lumina palidă, aruncată printre nori de secera 


lunii, formele copacilor şi ale oamenilor se desenau ca 
nişte umbre negre. 


Gergely se duse la B6dogfalvy. 

— Descalecă şi du-te tîrîş ca şarpele pînă la prima 
strajă. Dacă o să te simtă vreun cîine şi o să înceapă 
să latre, întoarce-te înapoi fără zgomot şi pitindu-te, 
precum te-ai dus. Dacă însă n-are cîine, furişează-i-te 
în spate şi străpunge-o, apoi uită-te în jurul focului: 
dacă nu mai e vreo altă strajă lîngă foc, aruncă în el 
un pic de pulbere învelită într-o frunză sau într-un 


brusture. În clipa aceea însă aruncă-te la pămînt să 
nu te vadă cineva. 


— Şi cu calul ce să fac? 

— Calul ti-l leagă aici, de copacul ăsta. O să ţi-l 
găseşti aci cînd ne-om întoarce. 

— Si dacă mai sînt şi alţii pe lîngă foc? 

— VUită-te cu luare-aminte cum şi unde sînt culcaţi 
şi unde-s mai mulţi. Apoi, întoarce-te repede înapoi. 

Stătură ca la jumătate de ceas pe malul piîrăului, 
între răchite. Gergely împărțea sfaturi : 

— Cît îi veţi vedea că fug, izbiţi-i, tăiaţi-i. Nimeni 
să nu se depărteze mai mult de-o sută de paşi de 
ortacii lui, ca să nu se rătăcească. Îndată ce veţi auzi 
trîmbiţa, ne-ntoarcem înapoi ş-o pornim în goană spre 
casă. Pînă nu va suna trîmbiţa petrecerea e slobodă, 

Voinicii şedeau roată şi erau numai urechi. Gergely 
continuă : 

— O să se sperie şi nici n-o să le treașă prin gînd 
să ne înfrunte. Dac-o fi aşa, atacați grosul, pînă-i do- 
borîti pe toţi. Să vă intre în cap o dată pentru tot- 
deauna că atunci cînd te lupţi călare trebuie să izbeşti 


368 


fulgerător, pentru ca duşmanul să n-apuce să răspundă 
la lovitură. Ca grindina, aşa să cadă loviturile. 

— Ba ca trăsnetul| zise Petö. 

Gergely tăcu şi trase cu urechea spre tabăra tur- 
cească. 

Se întoarse apoi din nou către flăcăi. 

— Unde-i arcanul ? 

— lacătă-mă, domnule hotnog, răspunse un glas 
vesel din ceată. 

Un voinic spătos ieşi în faţă. 

— E la tine unealta ? 

— La mine, domnule hotnog. 

Şi ridică în sus o unealtă lungă în formă de furcă. 

— Te pricepi s-o mînuieşti ? 

— M-a învăţat domnul căpitan. 

— Atunci aruncă-l pe după grumazul unui turc şi 
doboară-l ca pe un cîine| Ar fi bine, băieţi, să putem 
prinde un ofiţer, o. căpetenie. Să ştiţi că ăştia se află 
în corturile cele mai frumoase şi de bună seamă dorm 
numai în cămaşă. Unul din ăştia să prindem, de-am 
putea. 

Trase din nou cu urechea, apoi continuă : 

— Prizonierul trebuie legat cu mîinile la spate. Dacă 
facem rost de cai, îl aruncăm pe-un cal. Iar tu, Kristóf, 
şi tu, ăstălalt mai mărunt, îl luaţi între voi şi, legînd 
funiile calului de caii voştri, îl aduceţi. Dacă încearcă 
să fugă, să vorbească, să strige sau să alunece înapoi 
de pe cal, să-l păliţi. 

— Dar dacă nu prindem cai? întrebă Kristóf. 

— Atunci va trebui să alerge pe lîngă caii voştri. 
Şi porniţi-o repede spre casă. Pe noi nici să nu ne 
aşteptaţi. 

Tăcură. Noaptea era liniştită. Nu se auzea decît tîrîi- 
tul greierilor din viile din apropiere şi tropotul copi- 
telor. 

— Vilvătaia | se auzi în cele din urmă un glas. 

Văzură cu toţii limba înaltă a focului. 

— Vine! se auziră după cîtva timp alte glasuri 
încete. 

Toate mîinile strînseră frîiele. 

Din umbra răchitelor se ivi Peter. Venea alergînd. 

— Pe straiă am străpuns-o, spuse el gîfiind. N-a 
avut timp nici să se vaicte. S-a prăbuşit ca un sac. 
Focul e între corturi. Lîngă foc am văzut un turc, 
părea o slugă, ţinea în mînă nişte iminei galbeni, iar 
pe genunchi vopsea galbenă. 

— Sluga unui ofiţer, zîmbi Gergely. Mai departe. 

— Ceilalţi sînt culcaţi cu sutele pe paiişte, pe nişte 
toale la stînga focului, într-o singură ciurdă. 

— Dom? 

— Ca urşii. 

Gergely îşi potrivi sub bărbie cureaua calpacului. 

— Ei, băieţi, pe cît se poate, la zece paşi unul de 
altul. Să cotim. Cînd mi-oi slobozi eu pistolul, trageţi 
în ei cu toate puştile şi năvăliţi asupra lor ca lupii, 
cu: strigăt mare. Izbiţi, tăiaţi, fără milă! 

— Răcniţi să pară că sîntem o miel spuse Pet. 

Încălecă şi Bodogfalvy şi răriră rîndurile spre ră- 
sărit. 

La margine de tot era Petö. Se vedea de departe, 
după cele trei pene de vultur prinse la coif. Întoarse 
lanţul călăreţilor în formă de semilună, potrivindu-și 
galopul după cel al lui Gergely. Acum luă conducerea 
Gergely. 

Un timp trepădă în linişte pe latura tufelor de ră- 
chite, apoi intră deodaiă într-un galop fulgerător. 

Noaptea fu sfîşiată de răcnetul sălbatic al primului 
turc, care-şi descărcă pistolul asupra lui Gergely. Ger- 
gely îi răspunse trăgînd şi el. În clipa următoare toate 
pistoalele bubuiră şi izbucniră strigătele asurzitoare ale 
elor o sută de călăreţi, care năvăleau ca o furtună în- 
drăcită asupra oastei turceşti ce dormea, 

Pădurea corturilor se trezi la viaţă într-o clipă, pî- 
rîind, pocnind. Strigăte turceşti şi maghiare se ameste- 
cară într-un singur uragan de glasuri. Cei ce dormeau 
pe jos săriră în picioare zăpăciţi; mulţimea turcilor 
sărea, ferea în lături, se înghesuia claie peste grămadă 
printre corturi. 

— Pe eil Pe eil strigă Gergely. 

— Allah! Allah akbâr! strigau turcii. 

— Mama ta de... strigă un glas ţipător. 

— Păleşte cîinele! detună undeva printre corturi 
glasul lui Pet Gáspár. 

Răcnete turceşti, înjurături ungurești. Umbre căutînd 
să fugă şi căzînd în nas sau fugind de colo, colo. Şuieră 
săbii, vuiesc baltage, tropotă şi sforăie cai, pîrîie cor- 
turi, urlă cîini. Se cutremură şi pămîntul sub clocotul 
celor o sută de călăreţi. 

Gergely, izbind în dreapta şi-n stînga, tăbări asupra 
unui cîrd de turci înghesuiți între două corturi. Sub 
sabia lui, care lovea tot în plin, turcii cădeau, se pră- 
buşeau ca spicele de grîu în iunie, cînd aleargă prin 
holde un ogar. 

— Allah! Allah! 

— Na, păgîne, satură-te | 

Turcii care scăpară cu viață se repeziră spre caii lor 
îngrămădiţi în acelaşi loc la păşune, le tăiară piedicile 
cu iataganul şi încălecară degrabă. 

— După ei, băieți! strigă Gergely. 

Dădură năvală după călăreţi. Tăiau, străpungeau 
fără alegere, om, cal, deopotrivă. Săbiile zornăiau, dar- 
dele răpăiau. 

— Allah! Allah | 

— Na, cîinel 

Securile viiîiau. 

Turcii se repezeau cu toţii la cai, unii se urcau şi 
cîte doi pe un cal. Care izbutea să încalece îşi găsea 
scăparea fugind, care nu, o lua la picior mistuindu-se 
în întuneric. 

Gergely nu-i mai urmări. Se opri şi sună adunarea. 

Oamenii lui veniră în fugă din preajma corturilor. 

— Turcul fuge | strigă Gergely. Strîngeţi tot ce se 
poate duce. Nimeni să nu-şi părăsească însă calul. 
Unde sînt focuri, aruncaţi-le peste corturi | 

Oştenii se împrăştiară din nou. Gergely îşi vîntură 
sabia, apoi împunse cu ea de vreo trei ori în pînza 
unui cort, ca să şi-o curețe de sînge. 

— Scârboasă treabă | îi spuse el lui Zoltay, care îşi 
ştergea sabia în acelaşi fel. 

Apoi cum nu se zăreau turci nicăieri, îl chemă pe 
Fiigedy : 

— Să cercetăm toate corturile. 

La lumina palidă a lunii nu se putea vedea care cort 
e al căpeteniei. Corturile nu erau toate la fel. Unele 
erau rotunde, altele patrate. Apoi, chiar în corturile 
mai împodobite decît celelalte, dormeau oșteni de rînd. 

Gergely luă de pe un cort un steag turcesc, un tui 
cu coadă de cal. Zărindu-l pe Kristóf, îl întrebă: 

— Ei, băiete, tăiat-ai vreun turc ? 

— Doi, spuse aprodul gifiind. 

— Numai doi? 

— Ceilalţi o luară la sănătoasa. 

Oştenii aduseră cîteva trăsuri şi căruţe, pe care în- 
cărcară ce nu putură pune pe cai: covoare, tuie, ciol- 
tare, tacîmuri de cai împodobite cu pietre scumpe, lăzi 
cu veşminte, coifuri, arme, oale şi crătiţi şi tot ce le căzu 
în mînă. Ba mai desfăcură şi cîteva corturi şi le arun- 
cară în căruțe. 

Se lumina de ziuă cînd ajunseră înapoi în cetate. 

Dobó îi aştepta neliniştit pe metereze. Dacă avea 
să dea greş incursiunea, oamenii din cetate s-ar fi des- 
curajat. Îl neliniştea cu osebire faptul că Gergely luase 
cu el trei dintre ofițerii mai mari. 

Dar cum îl văzu pe aprod, care venea înainte în 
goana mare şi îndată după aceea caii, trăsurile, căru- 
tele încărcate şi pe Gergely arătîndu-i de departe tuiul 
turcesc, faţa i se învăpăie de bucurie. 

Cînd intrară pe poartă vitejii, oamenii cetăţii, care 
îi aşteptau, îi primiră în urale. 

Oştenii nu numai că nu avuseseră nici o pierdere, 
dar se înmulţiseră. Oşteanul cel înalt adusese un turc 
căruia îi pusese un căluş în gură. Era un turc cu lai- 
băr scurt albastru, cu şalvari galbeni şi cu opinci, ras în 
cap, cu nişte mustăţi cărunte, stufoase, care îi acopereau 
gura. Ochii albaştri i se roteau furioși, însîngeraţi. 

Oşteanul îl duse de-a dreptul la Dobó. Acolo îi smulse 
apoi din gură căluşul făcut din pînza turbanului. 

— Să trăieşti, mărite căpitane, am adus şi niscaiva 
limbi. 

' — Dobitocule ! se stropşi la el turcul furios ca un 
tigru. 

Dobó nu prea rîdea, dar atunci rîse cu atita poftă, 
că-i dădură lacrimile. 

— Bată-te să te bată, Varsányi — îi spuse el pri- 
zonierului — da! bine-ţi mai joci rolul de turc | 

Oşteanului îi spuse: 

— Dezleagă-l. E iscoada noastră. 

— Am vrut să-i spun prostului ăstuia că sînt ungur 
— se supără Varsânyi — dar ori de cîte ori îndrăz- 
neam să spun ceva, îmi dădea una în cap, apoi mi-a 
astupat gura cu turbanul. 

Şi ridică palma să-l lovească. 

Oşteanul se feri ruşinat. 


Dobó îi chemă la el pe Gergely şi pe Mekesey. Lui 
Varsányi îi spuse de asemenea : 

— Hai. 

Intră în clădirea cu un cat şi cu turn de lîngă poartă, 
în odaia portarului. 

Se aşeză într-un jilt de nuiele, apoi îi făcu semn lui 
Varsânyi să vorbească. 

— Păi, cinstite căpitane — începu iscoada, frecîndu-şi 
mîinile la încheieturi — vine oastea întreagă. În frunte 
e Ahmed paşa. Tabăra a mas azi-noapte la Abony. 
Avangarda au trimis-o la Maklâr cu begul Manda. Tii, 
naşterea lui ! adăugă el cu glas schimbat. 

Această „naştere“ era pentru oşteanul care îl tîrise la 
Eger. Frînghia îi lăsase urme adînci pe mînă; îl mai 
săgetau apoi şi loviturile pe care le primise în scăfîrlie. 

— Era şi un beg cu voi? tresări Gergely. L-am fi 
putut prinde. 

— Cam greu, răspunse iscoada. E gras ca porcii călu- 
gărilor. Trage vreo trei măji, dacă nu mai mult. 

— Cum ai zis că-l cheamă ? 

— Manda. Se zice că nu-l atinge glontele. Nu e de 
mult beg. A fost făcut doar în vara asta, după bătălia 
de la Timişoara. De altfel, oştenii îi zic şi acuma pe 
numele lui vechi, Haivan. 

Gergely dădu din cap rîzînd. 

— Ăsta e — spuse el celor doi căpitani — acela des- 
pre care v-am vorbit deunăzi. Ei las’ că o să-l atingă pe 
el glontele aici, fii pe pace ! 

— Spune mai departe, îi ceru Dobó iscoadei. 

— Vine apoi beglerbegul Szokolovici Mehmed, un 
ţintaş fără pereche. El potriveşte tunurile şi tot el trage 
întîia oară cu ele. Se zice că are nişte ochi ageri de vede 
şi prin zid. Dar asta eu n-o cred. 

— Cîte tunuri au ? 

— Şaisprezece mici, optzeci şi cinci mari. O sută 
cincizeci de obuziere. Şi multe, multe mortiere. Ghiu- 
lelele le aduc în o sută patruzeci de care, iar pulberea 
pe două sute de cămile. Un car cu patru boi e încărcat 
vîrf cu obuze de marmură cît pepenii de mari. 

— Hrană destulă au ? 

— Orez nu prea. Numai pentru ofiţeri. Dar de făină, 
oi, vite, îşi fac ei rost de pe unde trec, prădînd. 

— Boli nu biîntuie în tabără ? 

— Nu. Doar begul Kaszon, ce s-a îmbolnăvit deunăzi 
la Hatvan de pîntecariţă, că a mîncat castraveți. 

— Cine mai vine ? 

— Arslan beg. 

— Fiul fostului paşă din Buda ? 

— Da. 

— Cine încă? 

— Mustafa beg, Kamber beg, begul din Nandorfejer- 
vár, begul din Szčndrö, Derviş beg, Veli beg... 

— Grijania lui de Veli beg |! strigă Mekcsey. Pe ăla 
ştiu că am să mi ţi-l pun să cînte. 

— Ba să şi joace, spuse Gergely. 

— Dar Derviş beg ? întrebă mai departe Dobó. Ce 
soi de om e? 

Varsânyi scutură din cap. 

— Tare ciudat. E un beg ca toţi ceilalţi. Dor cînd se 


374 


aruncă în luptă, îşi dezbracă straiul de beg şi-şi pune 
sutană de păr. De aceea îi zice Derviş beg. 

Varsányi clipi din ochi fără chef înspre Dobó, fiindcă 
îşi dădu seama de întrebarea din urmă că îl întrecuse 
în adusul veștilor o altă iscoadă a lui Dobó. 

— Ce fel de om e? stărui Dobó. Ce oaste are sub 
porunca lui ? 

— Eu l-am văzut la călăreţi. E chior. Înainte a fost 
apă la ieniceri şi numele lui adevărat e Jumurdsâk. 

La auzul acestui nume, mîna lui Gergely tresări şi 
alunecă pe sabie. 

— Jumurdsâk — repetă el — nu ţi-l aminteşti, căpi- 
tane ? De robia ăstuia am scăpat eu pe cînd eram copil. 

Dobó făcu din cap: 

— Am avut de-a face cu atîţia turci în viaţa mea, 
încît nu-i mirare că i-am uitat pe cîte unii. 

Apoi, ducîndu-şi mîna la frunte, spuse: 

— Acu îl ştiu. E frate cu Arslan beg. E un om cum- 
plit, neîndurător. 

Apoi se întoarse iar spre iscoadă : 

— Tu ce făceai în tabără ? 

— Eram slugă la Manda beg. Fir-ar al dracului de 
bou, ăla care m-a prins! Aş fi adus ştiri despre toate 
planurile lor | 

— Şi cum ai ajuns sluga begului ? 

— M-am împrietenit cu sluga lui şi îmi făceam veacul 
mereu prin preajma cortului lui. Cînd am ajuns pe sub 
Hatvan, begul se mînie pe slugă şi-l bătu. Şi mă luă pe 
mine să-l slujesc, că mă cunoştea şi ştia că mă pricep şi 
eu să-i fierb cerneală. 

— Ce? 

— Cerneală. Că begul bea cerneală, căpitane, cum 
bem noi vinul. Dimineaţa, la prînz, seara numai cer- 
neală bea. 

— N-o fi cerneală, măi ! 

— Ba cerneală, cinstite căpitane, cerneală adevărată, 
neagră. Se fierbe din nişte boabe şi-i amară al dracului. 
După ce am gustat şi eu din ea, două zile am tot scuipat. 
Boabelor li se spune pe turceşte cavé. 

Căpeteniile se uitară unul la altul. Nici unul nu mai 
auzise încă de cafea. 

— N-a fost rău că ai ajuns pe lîngă beg, spuse Dobó 
pe gînduri. În oaste ce se vorbeşte despre Eger ? O socoti 
puternică sau cred că o să fie uşor de cucerit ? 

Iscoada dădu din umeri. 

— De cînd a căzut Szolnokul, ei cred, cinstite căpi- 
tane, că toată lumea e a lor. Ziceau că Ali paşa i-ar fi 
scris lui Ahmed că Eger e doar un staul dărăpănat. 

— Nu s-au unit încă oştile ? 

— Nu. 

Dobó se uită la Mekcsey, care dădu din umeri zîm- 
bind. 

— Ei, o să vadă ei! În staulul acesta dărăpănat îi 
aşteaptă nişte oi care muşcă | 

Iscoada continuă : 

— În tabără e multă adunătură de oameni. Oastea o 
însoțesc tot felul de negustori şi saltimbanci greci, geam- 
başi armeni şi ţigani. Sînt şi cîteva sute de robi. Mai mult 
femei din Timişoara, împărţite pe la ofiţeri. 

— 'Ticăloşii | strigă Mekcsey. 

Iscoada continuă : 

— Bărbaţi n-am văzut printre robi, decît băieţi şi 
căruțaşi care cară ghiulele. Arslan beg spune de cel pu- 
țin zece ori pe zi că cei din Eger, îndată ce vor vedea 
sumedenia de oști, o s-o ia la sănătoasa ca cei din 
Szolnok. 

— În ce stă puterea oştii ? 

— În mulţimea ienicerilor şi a spahiilor, care sînt şi 
mai mulţi. Vin şi artificieri, pe care ei îi numesc lagum- 
gii. Apoi mai vin cumbaragiii, care aruncă bombele de 
lut ars cu geridele şi praştiile. 

Dobó se ridică. 

— Acu du-te de te odihneşte. Arată-te printre oamenii 
cetăţii, dar mai ales străjilor de la turnuri, ca să te cu- 
noască şi cei ce nu te cunosc încă. La noapte te întorci 
în tabără. Dacă o să ai ceva ştire de dat, vino sub ziduri 
dinspre oraş şi fluieră. Străjile de la poartă îţi cunosc 
fluieratul. 

În piaţă începu pe dată mezatul. Cinci căruţe încăr- 
cate şi opt cai turceşti mărunți. 

Pe grămăticul care împărțea tainul zilnic de pîine îl 
sculară din pat. În faţă îi așezară o masă, alături un 
toboşar. Ca strigător îl puseră pe BOdogtalvy. 

— Să începem cu caii, zise Pet. 

— Un cal arăbesc minunat, începu B6dogfalvy. 

— Fă-l pereche cu celălalt, spuse Mekcsey. 

Căci erau doi murgi asemănători printre caii luaţi ca 
pradă. 

Nu găsiră muşterii. Dar se vîndură totuşi, căci Dobó 
îl însărcinase pe Mekcsey să cumpere cei doi murgi fru- 
moşi pentru aprozi. Mekcsey aşteptă să vadă dacă zice 
cineva ceva. 

Toţi însă îşi păstrau banii pentru arme şi veşminte : 
Mekcsey cumpără toţi cei opt cai cu patru forinţi şi-i 
duse în grajd. 

Urmară la rînd căruțele cu o mulţime de arme minu- 
nate. Pe cîte un dinar, doi puteai cumpăra o sabie cu 
mînerul bătut în pietre strălucitoare, ori un pistol cu 
tocul de sidef. Femeile se întreceau în a cumpăra gale 
îmbrăcăminţii. Figedy cumpără un buzdugan de două- 
zeci de fonţi. Paksy Iób, un cioltar de catifea ; Zoltay, 
un coif de argint care avea şi vizieră. Cădeau banii în 
faţa grămăticului Mihály, iar grămăticul însemna de zor 
care co a cumpărat şi cît a plătit. 

Cînd dădură de fundul primei căruţe, Bâdogfalvy 
strigă vesel : 

— Iar acum urmează lada cu comorile vestitului rege 
Darius | 

Și cu ajutorul unui oştean cu palmă mare, ridică pe 
şiregla căruţei o ladă învelită în piele de vițel. 

Lada era închisă, iar broască sau lacăt nu se vedea 
să aibă. Fură nevoiţi s-o deschidă cu toporul. 

Oamenii se înghesuiră curioşi unii într-alţii. Comorile 
lui Darius n-or fi ele în lada aceea, dar de bună seamă 
trebuie să fie lucruri de preţ în ea. 

Erau de faţă şi cei doi cîrciumari: Nagy Laci şi De- 
brây Gyuri, amîndoi cu şort vînăt dinainte. 

— Eu aş vrea să cumpăr cîteva cupe de argint pentru 
feţe mai alese. De s-o întîmpla să se abată pe la mine, 
să le facă plăcere să bea, spuse Debrây, şi privi spre 
un tînăr drabant. 

Ylăcăul vîri repede mîna în buzunar. 

Cum din căruţă aruncară jos o grămadă de veşminte 
femeieşti şi cîteva ghivece de flori, era învederat că unii 
dintre ofiţerii turci îşi aduseseră şi soțiile cu ei. 

— Eu m-aş mulţumi cu o pereche de papuci, spuse 
cu jind o femeie mai bătriioară. Am tot auzit spunîn- 
du-se că turcii se pricep la papuci. 

Capacul lăzii se deschise pocnind. Nu mică fu mira- 
rea privitorilor văzînd că se ridică din ea un băieţel 
de vreo şase-şapte ani. 

Un pui de turc speriat, cu faţa albă şi ochi de că- 
prioară, Părul îi era tuns scurt. Avea pe el o cămăşuţă, 
iar la gît un ban mic de aur. 

B6dogfalvy începu să înjure : 

— Tii, fire-ai să fi cu moşu-tău ăla cu cap de broască 
cu tot | 

Şi făcu în glumă o strîmbătură. 

Riîseră cu toţii. 

— Striveşte mormolocul | strigă de pe cealaltă căruţă 
un oştean, 

— Sămînţă să nu mai rămînă | spuse mînios un altul. 

— leşi o dată! ţipă la el Bodogfalvy. 

Și, luîndu-l de umeri, îl ridică din ladă şi-l aruncă pe 
pajişte, încît copilul căzu şi începu să tipe. 

Lumea se uita la el ca la o broască rîioasă,. 

— Vai ce pocit el! spuse o femeie. 

— Ba nu-i pocit de loc ! răspunse alta. 

Copilul stătea pe pajiște, cu ochii în lacrimi, speriaţi, 
cu gura strîimbată de plîns, ştergîndu-şi ochii într-una şi 
privind îngrozit cînd la o femeie, cînd la alta. Nu îndrăz- 
nea să plîngă cu glas tare, ci scîncea doar încet. 

— Omoriîţi-l | ameninţă cu pumnul oşteanul care des- 
făcuse taraba. 

Copilul se sperie de glasul oşteanului şi se ascunse cu 
faţa în fusta uneia dintre femei. Din întîmplare era chiar 
femeia care spusese că e pocit. Era o cocăriţă bătrînă, 
cu nasul ca de vultur, cu mînecile suflecate, pe cap cu o 
năframă albastră legată la spate. 

— Ei, asta-i | spuse ea punînd mîna pe capul copilu- 
lui. Poate că nici nu e turc. Nu-i aşa, băieţaşule, că nu 
eşti turc ? 

Copilul ridică fața dar nu răspunse. 

— Dar ce să fie ? Uite-i hainele. Uite-i şapca, e roşie, 
Dolmanul, de asemenea ! Apoi, cine-a mai văzut şalvari 
ca ăştia, cu brăcinare la capătul cracilor, de-i poţi face 
pungă, spuse B6dogfalvy aruncînd pe pajişte veșmintele 
copilului. 

— Annem! spuse copilul. Nerede ! 

— Ei, ați văzut că-i ungur | strigă femeia triumfătoare. 
Zice: Mamă, vino încoace !! 

Femeia se întoarse la copil. l 

— Nu-i ungur, lele Vas, spuse Petö zîmbind. N-a zis : 
Mamä, vino încoace, ci Nerede, adică întreabă unde e 
mamă-sa. 

— Iok burda anang. (Nu-i aici mama ta.) 

Copilul începu iar să plîngă. 

— Meded, meded! (Vai, vai!) 

Lelea Vas îngenunche. și îl îmbrăcă pe copil fără să 
mai răspundă. Şalvari roşii, şapcă roşie, iminei roşii, dol- 
man de catifea albastru. Dar dolmănelul lui era peticit, 
iar imineii tociţi. Şterse cu şorțul ei faţa copilului şi 
spuse ca şi cînd şi-ar fi dat părerea: 

— Trebuie trimis înapoi | 

Petö nu ştia nici el ce e de făcut. 

— Tii! strigă B6dogfalvy, scoțind sabia din teacă. 
Dar pe copiii noştri nu-i ucid păgînii ? Nici copiii de ţîţă 
nu-s cruţați. 

Lelea Vas trase repede copilul și ţinu braţul ca să nu-l 
lovească oşteanul. 


1 În ungureşte — Anyám gyer ide! 

— Taie-l | strigă tarabagiul. 

— Nu te-atinge de el! 

Şi-acum tustrele femeile luară pe copil între ele. 

Pînă îşi viri oşteanul sabia în teacă, copilul dispăru 
între fuste şi şorțuri că nu l-ai fi găsit nici cu un copoi 
de vînătoare. 


După harţa de peste noapte, Gergely se repezi pînă la 
baltă. 

Se scăldă. Apoi se întoarse repede. 

În faţa palatului întîlni un voinic cu vestă albastră. 

Voinicul ducea pe umăr o vergea de fier de încărcat 
tunurile cu o măciulie afumată la vîrf, căreia pe atunci 
i se spunea durduitoare. Îl salută pe Gerpely. 

Întorcînd capul, Gergely se opri mirat. 

Pe voinicul acesta cu vestă albastră şi cu nas mic ca 
do copil, cu ochi îndrăzneți... îl mai văzuse undeva... 

“Unele chipuri omenești rămîn întipărite în mintea 
noastră ca zugrăvelile pe pereţi. Nu se schimbă. Statura 
omului acestuia şi chipul lui rămăseseră vii în sufletul 
lui Gergely. Cînd fusese rob în copilărie şi stătea în 
braţele fetei aceleia de ţăran... da, atunci văzuse el 
chipul acesta. Flăcăul era pus în lanţuri şi-i înjura pe 
turci. 

Gergely îl strigă : 

— Gáspár! 

— Aşa mă cheamă — se miră flăcăul — dar de unde 
mă cunoşti, domnule hotnog? întrebă el, scoţîndu-şi 
pălăria. 

Gergely îl privi lung. 

— Ciudat lucru |! spuse el. Să fie cu putință? Sînt 
doar douăzeci de ani de atunci. *Cum îl cheamă pe 
tată-tău ? 

— Ca pe mine, domnule hotnog : Kocsis Gáspár. 

— Pe maică-ta n-o cheamă Margit ? 

— Ba, chiar așa. 

— N-au fost cumva în robie turcească ? 

— Doar cît i-au dus. 

— Dar au scăpat. 

— Aşa a fost. 

— Dobó i-a scăpat. 

— Şi un băieţel. 

Faţa lui Gergely se învăpăie. 

— Maică-ta e aici ? 

— S-a tras aici. Că şi tata e în cetate, domnule hotnog. 
Avem amîndoi în grijă un tun. 

— Unde e maică-ta ? 

— VUite-o că vine | 

Dinspre poartă venea alene o femeie grasă la trup, cu 
fața rotundă, cu două donite de lapte în miîini, cu o pu- 
tină în spinare şi cu şorțul plin de morcovi. 

Gergely se îndreptă spre ea grăbit. 

— Dragă lele Margit! Dragă şi bună lele Margit! 
Lasă-mă să te sărut. 

Şi înainte ca femeia să se dumirească, o şi sărută pe 
amîndoi obrajii. 

Femeia se uită la el mirată. 

— Eu îs copilul acela pe care dumneata l-ai dus în 
braţe pe drumul de la Pecs, spuse Gergely. 

— Tii! se minună femeia. Domnia ta să fii, domnule 
hotnog ? 

Avea un glas gros ca de bucium. 

— Eu, dragă lele Margit, răspunse Gergely. De cîte 
ori nu mi-a venit în minte chipul dumitale plin de bună- 
tate de pe cînd erai fată, cum ne dădăceai ca o mamă 
acolo în car. 

Femeii îi dădură lacrimile de bucurie. 

— Ia doniţa asta — îi spusese ea fiului ei — că, zău, 
amu o scap din mînă ! Dar fetiţa aceea ? Trăieşte ? 

— De bună seamă. E nevasta mea. E acasă la Sopron. 
Am şi un copil: îl cheamă Jancsi. Am să-i scriu că te-am 
văzut, lele Margit. Am să le%criu. 


Hei, hotnogule Gergely, undc-i copilul tău ? Unde e 
frumoasa ta nevastă ? 

Gergely în ziua aceea dormi buştean pe blana de urs. 
Se trezi într-o larmă grozavă, de pocnete şi de vuiete, 
de parcă s-ar fi spart o mie de uşi înlăuntrul cetăţii. 

Se întinse şi se sculă. Deschise obloanele ferestrei. 
Oraşul era în flăcări. Minunatul palat rezidenţial, pala- 
tul episcopal, biserica Sf. Nicolae, casa canonicilor, aco- 
perită cu olane, moara zisă Cifra (Împodobită), cele două 
turnuri ale porţii Cifra, casele multe, de toate felurile, 
pluteau într-o mare de flăcări şi fum. Deasupra capului 
lui şi în cetate, pretutindeni, răsunau vuiete de iad | 

Deschise ferestrele dinspre curte. Zburau şindrilele în 
pocnete prin faţa lui. Dărîmau acopsrişul mănăstirii, ca 
şi pe acela, nou şi frumos, al bisericii. Săreau olanele şi 
şindrilele, lanţurile, căpriorii, din toate părțile. 

Deschise a treia fereastră, dar nu văzu alta decît oa- 
meni dărîmînd acoperişuri. În curţi sau printre case pus- 
tiu ; zidurile însă erau pline de oameni. 

Se uită la soare. Trecuse de amiază. Îşi strigă sluga. 
Nu veni. Îşi luă singur apă şi se spălă repede. Într-o 
clipă se îmbrăcă, îşi încinse sabia, îşi puse cuşma cu 
pene de vultur şi porni repede pe scări. Luă un scut şi, 
ținîndu-l deasupra capului, alergă prin grindina de şin- 
drile şi olane pe bastion. 

Din vale se revărsau turcii ca un potop cu valuri 
pestriţe, să înghită parcă lumea întreagă. Veneau cu 
zarvă mare, în sunet de tobe şi trîmbițe. Culorile roşii, 
albe şi albastre se apropiau, vălurindu-se una într-alta. 

Almagyar şi Tihamér, cele două sătuleţe frumoase de 
lîngă baltă, ardeau. Toate casele erau în flăcări. 

Pe drumul Maklârului se vedeau şire nesfîrşite de boi 
şi bivoli trăgînd tunuri. 

Pe deal înaintau puzderie gebegiii, cu platoşe strălu- 
citoare, iar în valea dinspre Grădina fiarelor akingii că- 
lări cu cuşme roşii, noian. Dar ce nu mai venea în 
urma lor ! Pa P 

— Unde e căpitanul cel mare ? 

— Pe turnul bisericii. 

Gergely îl zări pe Dobó sus pe turnul ciunt, pe cap 
cu cuşma lui porumbacă de toate zilele, făcută din pos- 
tav. Lângă el erau Mekcsey cel cu grumaz de taur, Zoltay 
cel bălan, Pet5, preotul, Cecey şi bătrînul Sukân. 

Gergely alergă la ei. 

Ca să ajungi în turn, trebuia să urci nişte trepte de 
lemn. EL 'sărea tot cîte trei deodată. La o cotitură se izbi 
de Fiigedy. 

— De ce arde oraşul ? întrebă pifiind. 

— L-a dat foc căpitanul. 

— Dar acoperișurile de ce le dărîmă ? 

— Ca să nu aibă turcii la ce da foc şi ca să nu aco- 
pere cîmpul vederii. 

— Unde te duci ? 

— Pun să se care apă în bazin. Du-te sus: Dobó a 
întrebat de tine. 

Din turn se vedea mai bine oastea turcească. Se în- 
tindea pînă la Abony, ca o pădure mişcătoare. 

— Gergely ! îl întîmpină pe turn Mekesey. Chiar acu 
îl întrebai pe Kristóf : aşa i-aţi nimicit voi pe turci azi- 
noapte ? 

— Au înviat, ctinii ! răspunse, la gluma lui, Gergely. 
Uite-l şi pe ăla, al cărui cap l-a adus Bakocsai. 

Dobó scutura din cap. 

— Nagy Lukács s-o fi prăpădit, îi spuse el lui Cecey. 
Îmi pare tare rău. Cei douăzeci şi cinci de ostaşi erau 
cei mai buni călăreţi ai mei. 

Gergely duse mîna la cuşmă și-l salută pe Dobó. 

— Nu tragem oleacă în ei, drept bun-venit ? 

Dobó scutură din cap în semn că nu. 

— Nu. 

Apoi, cum Gergely îl privi întrebător, arătă din cap 
spre turci : 

— Cel ce vine dă întîi bună ziua. 

În faţa gardului de lemn al oraşului oastea se retrase 
spre parcul de vînătoare, întocmai apelor revărsate cînd 
întîlnesc în cale pietre şi le ocolesc. 

În noaptea aceea mai dispărură cîţiva oameni din 
Ţara de Sus. În locul lor însă sosiră alţii. Din Felnemet 
veniră vreo treizeci de ţărani, înarmaţi cu coase oblite. 
Unul, cu un îmblăciu ghintuit cu cuie. Căpetenia lui 
era un om spătos, cu şorț de piele şi cu un baros pe umăr. 

Cînd so opriră în faţa lui Dob6, căpetenia lăsă jos 
barosul şi-şi scoase cuşma. 

Dobó îi întinse mîna. 

— Sîntem din Feln6met. Am venit şi noi. Numele 
meu e Gergely. Sînt fierar. O să bat fierul sau turcul, 
de ce-o fi nevoie. 

În ziua aceea veniră mulţi oameni din Almagyar, din 
Tihamér, din Abony, mai mult ţărani cu neveste cu tot. 
Femeile cu boccele, bărbaţi cu traiste pe umăr, cu cai 
şi căruţe, 

Mai hălădui apoi în cetate un car cu boi. În car era 
un clopot mare, că se loveau roţile de el. 

Înaintea boilor venea un surtucar mai bătriior, însoţit 
de doi domnişori cu dolmane albastre şi cizme roşii. Unul 
avea vreo douăzeci de ani şi purta mustaţa răsucită în 
sus ; celălalt, vreo şasesprezece ani — era încă un copil. 

Toţi trei aveau feţele rotunde şi negricioase şi grumajii 
scurți. Doar fruntea bătrînului era însă brăzdată. Bătri- 
nul purta la şold o sabie lată în teacă de catifea neagră, 
jar băieţii, săbii subţiri în teci de catifea roşie. Obraiii 
le jdogoreau de arşiţa soarelui. 

Bătrînul purta veşminte şi cizme negre. 

Lui Dobó îi bătu la ochi de departe haincle acelea 
cernite. Dar ocupat cu cei din Felnâmet, nu-l recunoscu 
pe cel ce le purta decît cînd ajunse la el. 

Era pîrcălabul din Eger. 

— Ja te uită, diacul András ! îl salută Dobó întinzîn- 
du-i mîna. 

— Eu sînt, răspunse pîrcălabul din Eger. Am adus 
clopotul cel bătrîn. Pe celelalte le-am îngropat în pămînt, 

— Dar băieţii ăştia voinici? a 
— Sînt fiii mei. 

Dobó dădu mîna cu ei. 

Apoi, întorcîndu-se spre omul ce mîna boii, spuse: 

— Puneţi clopotul lîngă bastionul bisericii. Kristóf — 
făcu el semn aprodului — spune-i domnului Mekcsey să 
orînduiască îngroparea clopotului, ca să nu-l atingă 
obuzele. 

Privirea i se opri la cizmele negre ale pîrcălabului. 

— Pe cine jeleşti, nene ? 

Pîrcălabul din Eger plecă privirea în pămînt. 

— Îmi jelesc oraşul. 

Şi ridicînd capul, ochii îi erau plini de lacrimi. 

Sosiră după aceea un bărbat în straie de postav ce- 
nuşiu şi două femei cu doi copii de mînă. 

Dobó se uită binevoitor la bărbat şi-l întrebă : 

— Eşti morar, nu ? 

— Sînt morarul din Maklâr, răspunse omul cu faţa 
luminată de bucurie, auzind cuvînt prietenos. Numele 
meu e Body Jânos şi aştept porunca domniei tale. Azi- 
noapte am mas la moara Cifra. 

— Dar femeile acestea ? 

— Una e nevastă-mea, cealaltă fie-mea. Şi aceştia, 
copilaşii mei. N-au vrut să se despartă de mine. Ce să 
fac, o să încapă şi ei aici pe lîngă mine. 

— Loc este, nici vorbă, dar sînt prea multe femei. 

Îl întrebă pe Sukân : 

— Cite femei sînt în cetate ? 

— Pînă acum patruzeci şi cinci, răspunse Sukân. 

Dobó clătină din cap. 

Apoi mai sosiră trei oameni şi cu ei un preot, slab şi 
cu obrajii scofîlciţi. N-avea sabie, ci doar o biîtă şi o 
traistă din piele de vulpe. 

Cînd îl văzu, Dobó se bucură, De preot era nevoie 
în cetate. Era nevoie o dată, pentru ca luptătorii să simtă 
mereu prezenţa lui Dumnezeu şi ca să rostească predici. 
Apoi, ca să dea sfînta împărtăşanie celor pe moarte. Şi, 
în sfîrşit, ca să prohodească. 

— Fii binevenit | spuse Dobó dîndu-i mîna. Nu te 
întreb de nume, fiindcă vii de la Dumnezeu. Dumnezeu 
te-a trimis la noi. 

— La cetate este preoţi ? întrebă omul bisericii, Cîte 
preoţi este ? 

— Doar unu, spuse Dobó trist, fiindcă îşi dădu seama 
după felul cum pronunţa cuvintele preotul, că nici ăsta 
n-o să ţină predici oștenilor. 


În timp ce turcii se revărsau dinspre sud, întinzîndu-se 
în jurul orașului ca o potcoavă, populaţia cîtă mai ră- 
măsese în oraş se trăsese toată în cetate. Erau mai mult 
ţărani şi meşteşugari, cu nevestele şi copiii lor. 

În toate oraşele asediate rămîneau oameni, care, nedînd 
crezare zvonurilor, spuneau : 

— Poveşti | Nu vin turcii | Nu-i an în care să nu fie 
speriată lumea cu povestea asta. Şi iată, îmbătrînim, 
murim şi din partea turcilor n-avem necaz nici cît din 
partea cărăbuşilor. 

Mai ales asemenea oameni erau prinşi de puhoi şi 
pustiiți de războaie. Ei sînt urmaşii familiei Mai e timp, 
care nu va pieri niciodată. 

Lui Dobó nu-i părea rău că vin. Cu cît erau oameni 
mai mulţi, cu atît mai bine. Femeile şi copiii nu prea 
erau bineveniţi în cetate, dar acum nu-i mai putea 
alunga. Ş-apoi, la atîţia soldaţi era nevoie şi de nişte 
mîini de femeie. 

Aşa că n-aveau decît să vină. 

Femeile fură împrăştiate la cuhnii şi cuptoare. Sukân 
îi arătă fiecărei familii unde să se aşeze. În cîte o încă- 
pere erau cîte zece şi douăzeci de suflete. La urma urmei, 
n-au nevoie decît de sălaş peste noapte şi de un locşor 
unde să-şi pună boccelele. 

Pe bărbaţi, însă, Mekcsey îi oprea în colţul dinspre 
poartă şi nu le dădea voie să intre pînă nu făceau jură- 
mâînt ca ostaşii. 

— Păi, noi de aceea am venit, să apărăm cetatea, spuse 
un podgorean din Eger după ce depuse jurământul. 

Iar altul adause : 

— N-o să lăsăm în gheara turcului oraşul în care 
ne-am născut, zi 

Mekcsey le împărţi pe loc arme. Era o movilă de săbii, 
de darde, de scuturi şi coifuri sub bolțile bastionului. 
Fireşte, nu nişte podoabe nepreţuite ca cele de Damasc, 
din Hindustan sau din Derbend, ci doar unelte ruginite, 
moştenite din tată-n fiu. Puteau să-şi aleagă care ce voia. 

Un cavaf mustăcios, cu sprîncenele mari cît mustăţile 
de groase, spuse cu convingere : 

— Sînt bune armele astea multe, jupîne căpitane, dar 
eu mi-am adus cuțitul meu de cizmar. 

Şi scoase din apărătoarea de piept a şorţului său un 
cuţit lucios. 

— Dacă vine asupra mea turcul, îi spintec burta. 

Încercară unii şi coifurile, dar chivărele de fier erau 
grele şi aduceau mai mult a oale de fier decît a coifuri 
strălucitoare de viteji, aşa că renunţară la ele. 

— La ce-or fi bune ? 

— Ei, o să vedeţi voi la ce-s bune în curînd. 

Pe la ceasul amurgului, străjile de pe bastioane anun- 
ţară că dinspre Felnemet vine în goană o trăsură boie- 
rească cu patru cai, stîmind nori de praf. 

Nimeni nu ştia cine poate să fie. În trăsură cu patru 
cai nu călătorea decît episcopul. Alţi domni nu se urcau 
în trăsură decît atunci cînd erau bolnavi. 

Şi la cetate om bolnav nu avea de ce veni. 

Căpitanii priviră şi ei de pe bastion atelajul cu patru 
cai, care zbura ca un balaur. 

— O să vedeţi domniile voastre că vine episcopul, 
spuse bucuros Fiigedy, hotnogul capitlului. 

Cum nimeni nu voia să creadă aşa ceva, scotea pilde 
din istorie : 

— N-au fost episcopii de faţă la toate luptele ? N-au 
fost şi la Mohács cu toţii ? Că episcopatul nu-i numai 
rang, bisericesc, ci şi ostăşesc. Toți episcopii îşi au armata 
lor. Fiecare dintre episcopi e în acelaşi timp şi căpitan. 

— De-ar putea fi şi fiecare căpitan episcop, răspunse 
Dobó. 

Poate se gîndea că atunci ar fi putut ridica împotriva 
turcilor mai mulți ostaşi. 

— S-ar putea să fie vreun olăcar de la rege. S-o fi 
îmbolnăvit pe drum şi a întârziat, îşi dădu părerea 
Mekcsey. 

Faţa lui Dobó se însenină. 

— Nu ne părăseşte regele | 

Coborî nerăbdător treptele, străbătu piaţa şi se în- 
dreptă spre poarta veche, pe care se intra cu carele în 
cetate. 

Trăsura, o caleaşcă boierească cu acoperişul de piele, 
vopsit în galben, coti spre poarta de sud, trecu pe sub 
bolțile ei şi se opri în piaţa cetăţii. 

Atunci cobori din ea o doamnă înaltă, îmbrăcată în 
negru. 

— Jupîn căpitan ? 

Acesta fu primul ei cuvînt. 

Zărindu-l pe Dobó, îşi ridică voalul de pe faţă. Era o 
femeie ca de vreo patruzeci de ani. Se vedea din îmbră- 
cămintea ei că e văduvă. 

— Jupîneasa Balogh | se miră Dobó. 

Îşi scoase cuşma şi făcu o plecăciune. 

Era mama aprodului, pe care Dobó îl trimisese acasă 
cu Nagy Lukâcs. 

— Băiatul meu... spuse femeia cu buzele tremură- 
toare. Unde e Balâzs ? 

— L-am trimis acasă, se miră Dobó. De mai bine de 
o lună l-am trimis acasă. 

— Ştiu. Dar s-a întors aici. 

— Nu s-a întors, 

— Mi-a lăsat o scrisoare în care-mi spune că se în- 
toarce. 

— Aici n-a venit. 

— A fugit de acasă după Nagy Lukács, 

— Nici el nu s-a întors. 

Văduva îşi duse mîna la frunte. 

— Vai | Singurul meu băiat... S-a isprăvit | 

— Încă nu se poate şti. m 

— I-am făgăduit bărbatului meu pe patul de moarte 
că n-o să-l las pe băiat în vreo primejdie pînă la căsă- 
torie. E ultimul urmaș al familiei. 

Dobó ridică din umeri. 

— Ştiu, cinstită jupîneasă. De aceea l-am şi trimis 
acasă. Acum te-aş ruga să te întorci, pînă nu se împreună 
cercul oştilor turceşti. 

Porunci să fie însoţită de o sută de călăreți. 

Femeia, împreunîndu-şi mîinile, ridică o privire ru- 
gătoare spre Dobó. 

— Poate se întoarce... 

— Nu se mai poate întoarce. Oraşul va fi încercuit la 
noapte. N-o să mai poată sparge cercul decît oastea 
regelui. 

— Poate o să vină cu oastea regelui... 

— Dacă vine, am să-l închid în casa mea pe ţîngău | 

Jupîneasa se urcă în trăsură. 

O gardă de cincizeci de călăreţi în faţă şi alţi cinci- 
zeci în urmă, o însoțeau. Cei patru cai porniră spre poarta 
Cifra, ducînd trăsura ca pe un fulg. 

Din cele patru porţi ale cetăţii era singura care rămă- 
sese deschisă. Doar prin ea se mai putea merge spre 
Szarvask5 sau Tárkány. 

Peste un sfert de ceas străjile turnurilor raportară că 
aripa de sus a oștirii turceşti ajunsese la poarta Cifra, 

Un călăreț din escorta jupînesei se întoarse în goană, 

— Domnul hotnog Fekete întreabă dacă să-şi taie 
drum prin turcime cu rădvanul jupînesei. 

Dobó se urcă repede pe bastion. Văzu mulțimea tur- 
cilor împlătoşaţi în jurul porţii şi pe arabii care coteau, 
flancîndu-i. 

— Nu. 

Şi rămase pe bastion. Cu mîna streaşină la ochi, privi 
spre miazănoapte. 

— Bäieți — spuse el oștenilor de pe bastion — care 
aveţi ochi buni ? Ia uitaţi-vă colo, spre Felnémet | 

— Se văd venind cîţiva călăreţi, răspunse un voinic. 

— Sînt douăzeci, spuse altul. 

— Douăzeci şi cinci, spuse din nou primul. 

— E Nagy Lukács | strigă Mekcsey de pe bastionul 
bisericii, 

Era într-adevăr hotnogul Nagy Lukács, care se aţinea 
pe urma turcilor. Unde naiba o fi umblat atîta vreme şi 
zum o să poată intra în cetate? 

Vin ca aduşi de furtună. Dar e prea tîrziu, Nagy 
Lukâcs | Turcii au barat drumul spre poartă. 

Nagy Lukâcs încă nu ştia acest lucru. De pe deal 
cobori spre poarta Cifra. Zări călărimea turcească, smuci 
frîul calului şi mica ceată se întoarse brusc şi porni în 
goană spre poarta dinspre Bakta. 

Acolo erau şi mai mulţi turci. 

— Acum să te vedem pe unde scoţi cămaşa, Lukács | 
rise Zoltay. 

— Dacă n-ar fi călărime la poartă — spuse Dobó 
mişcat, cu ochi scăpărători — Lukâcs şi-ar tăia drum prin 
turcime. 

Lukâcs se opri şi privi spre cetate, scărpinîndu-se-n 
cap. 

Voinicii de pe metereze îi făceau semne într-una cu 
cuşmele. 

— Vino, Lukács, dacă ai curaj ! 

Caii turceşti din depărtare se bălțară deodată. Ca la 
vreo sută akingii încălecară şi porniră pe urmele lui 
Nagy Lukâcs. 

Dar nici Nagy Lukács nu stătu cu mîinile în sîn : porni 
cu cei douăzeci şi patru de călăreţi ai lui. Acum începu 
cursa. La început se vedeau bine şi călăreţi şi cai, mai 
tîrziu însă numai doi nori de praf, care se ridicau pînă 
în virfurile plopilor şi acopereau văzduhul spre Felnemet. 

A doua zi era duminică, dar clopotele din Eger nu 
bătură. 

Cetatea şi oraşul fuseseră împreimuite de turci. 

Dealurile şi colinele dimprejur erau împînzite de cor- 
turi de toate culorile : roşcate, albe, altele, din loc în 
loc, verzi, albastre, galbene şi roşii. Corturile soldaţilor 

de rînd aveau forma triunghiulară, ca o carte de joc în- 
doită. Ale ofiţerilor erau nişte construcţii octogonale, 
înalte, împodobite. Pe ele se înălţau stilpări cu globuri 
de aur în vîrf, pe care scînteia soarele, şi flamuri cu 
semilune, filfiind în vînt. Pe lunca dinspre Felnemet, pe 
cîmpul de la Kistâly şi pretutindeni unde era pajiște, 
păşteau cai sirepi cu miile. Cît ţinea în lung pîrăul se 
vedeau oameni şi bivoli scăldîndu-se. Din potopul mor- 
măitor de oameni se ridica din loc în loc gâtul lung al 
cîte unei cămile şi turbanul înalt al cîte unui ofiţer 
călare. 

Din această mare vălurindă de culori se înălța ca o 
insulă cetatea Eger, micul oraş Eger, împrejmuit cu un 
gard de stilpi şi Kirâlyszek (Scaunul regesc), colina aceea 
dinspre răsărit, în faţa căreia fusese înălțat zidul cel mai 
înalt. 

Dobó şi ofiţerii săi erau din nou pe turnul fără aco- 
periş. Ce bine că regele Sfîntul Ştefan clădise aşa de 
înalte aceste două turnuri : acum puteau vedea cum îşi 
aşază tunurile turcii. 

În spatele cetăţii se întindea ocolul mare al unei pa- 
jişti, cam pe jumătate cît cîmpul luptelor de la Buda. 
Dincolo de ea e o colină mică cu vii ruginii. Pe colina 
aceea turcii suiseră trei tunuri mari. 

Nu le ridicaseră în faţă părcane. Iar bivolii cu care le 
suiseră păşteau la poala colinei. Lîngă tunuri se vedeau 
nişte cămile, ale căror spinări erau îmbrăcate cu saci 
negri. 

— Sînt saci de piele — zise Dob6 — pentru pulbere. 

Topciii mici la stat, cu turbane roşii, se învîrteau de 
zor în jurul tunurilor, sub privirile celor din cetate. 
Gurile negre ale tunurilor se căscau încă mute spre for- 
turi. Topci başa se apleca din cînd în cînd şi privea prin 
ţevile lor. Le potrivea la dreapta, la stînga, în sus, în jos. 

Unul din tunuri era îndreptat spre turn, altul spre 
bastionul de la nord, cel care acoperea palatele. 

— Vedeţi cum ia ţinta ? spuse Dobó. Nu ocheşte prin 
cătare, ci prin partea din spate a ţevii | 

Un oştean obuzier îşi scoase capul pe chepengul tur- 
nului şi spuse: 

— Jupîne căpitane | 

— Vino încoace, răspunse Dobó. 

Voinicul se urcă. Privi neliniştit spre tunurile turceşti 
şi aşteptă ostăşeşte. 

— Jupîne căpitane — spune oşteanul — meşterul Ba- 
lâzs te întreabă dacă să nu tragă, 

— Spune-i să nu tragă pînă n-are poruncă de la mine. 
Apoi vino înapoi. 

Topciii continuau să umple cele trei zarbuzane. Le 
înfundau pulberea în burtă cu drugi de fier cu capetele 
ca nişte baroase. 

— Tare mi-ar fi voia să trosnesc oleacă între ele, 
spuse Mekcsey înflăcărat. Cînd or fi gata, să se şi îm- 
prăştie care încotro. 

— Lasă-i să-şi facă cheful, răspunse Dobó liniştit. 

— Numai de le-am putea nimeri, spuse Paksy Iób, 
fratele mai mic al căpitanului din Komárom, ce nu-şi 
găsea astîmpăr. 

— Şi pe mine mă mănîncă palma, mormăi Borne- 
missza. 

Dobó zîmbi. 

— Las să-i vedem cum trag. 

Acum turcii îndesau pulberea în gîtul zurbazanelor. 
Ţineau cîte patru drugul de fier şi băteau cu el la co- 
mandă. 

— Milostenia lor de păgîni ! izbucni şi Cecey. Fră- 
țioare căpitane, la ce ni-s bune tunurile dacă le lăsăm 
să tacă? 

— Dragă bătrîne, văd că şi dumneata mi te pui în 
poară. Miine ai să afli de ce nu trag. 

Topciii scoteau nişte piei din alt sac. Doi le întindeau, 
iar al treilea le ungea cu seu. Apoi le întorceau şi înfă- 
şurau ghiuleaua în partea neunsă cu seu. 

— Parcă ar înveli ouă |! spuse batjocoritor Zoltay. 

Voinicul obuzier se întoarse. 

— Stai aici în faţa mea, spuse Dobó. Am văzut adi- 
neauri că ţi-e frică. Uite : m-au ochit pe mine şi au să 
tragă. Tu ai să stai înaintea mea | 

Voinicul se aşeză roşind în faţa lui Dobó. 

Dobó privi în jos din turn şi, zărindu-l pe Petă, îi 
spuse : 

— Gáspár | Tu ai glas puternic. Strigă să audă toţi ai 
noştri că turcul o să tragă cu tunurile îndată : nimeni să 
nu se teamă. Femeile, dacă totuși o să le fie frică, să 
treacă pe partea însorită a cetăţii. 

Topciii vîrîseră ghiulelele în tustrele tunurile. Cei trei 
tunari ţineau în mîini cîlţi aprinşi. Un topciu, la spatele 
lor, scuipă în palme şi, netezindu-şi grumazul în sus spre 
bărbie, privi spre cetate. 

Pulberea luă foc, tunurile scoaseră fum şi flăcări, şi 
răsunară una după alta nouă bubuituri. 

Cetatea se cutremură de detunături. Apoi se făcu 
linişte. 

— Nimic | făcu Dobó zîmbind. 

Pe flăcău îl lăsă să plece. 

Fumul se ridica leneş din tunuri spre cer. 

Dar, cum naiba ? Au răsunat nouă bubuituri şi tunuri 
nu erau decit trei. E cu putinţă? 

Da, fiindcă dealurile dimprejur repetaseră fiecare lo- 
vitură de cîte două ori. 

Ei, dacă aveau să tragă deodată trei-patru sute de 
tunuri turceşti, ştiu că avea să fie muzică. 

Peste un sfert de ceas veni alergînd în turn Pet, 
urmat de o calfă de casap, care ducea pe braţele lui 
puternice o ghiulea aburindă, cu miros puturos. 

— lată ghiuleaua, spuse Pet. A căzut în pîrău. Au 
adus-o sacapiii cu sacaua. 

— Spune-le să care apă mai departe. Poarta cetăţii 
n-o închidem. 

— Noi nu tragem ? întrebă şi Pet. . 

— E duminică — zîmbi Dobó — cum o să tragem ? 

Şi continuă să privească cum răcesc topciii tunurile şi 
cum le încarcă din nou. 

A doua zi dimineață cele trei tunuri stăteau ghemuite 
pe pajişte la jumätatea drumului de locul unde fuseseră 
în ajun. Şi lîngă ele mai erau alte trei tunuri. 

Cele nouă trageri din ziua anterioară nu nimeriseră 
tinta. Din cetate nici nu răspunseseră. Aşa că le aşezară 
mai aproape, la o bătaie de săgeată de cetate. 

Dobó ştia că aşa are să fie, de ce să le mai zăhăiască ? 
Şi de ce să zdruncine încrederea celor din cetate, dacă 
cumva ar fi tras şi el în gol? 

A doua zi dimineaţă, însă, fu în picioare din zori şi-şi 
prepăti singur toate tunurile potrivite pentru răspunsul 
ce avea să-l dea. El însă nu-şi înfăşură în piele ghiulelele, 
ci le unse doar cu seu. Pulberea, de asemenea, o drămui 
singur cu căuşul. 

— Ei, acum încărcaţi-le. Voinice, bătuceşte-o bine | 
Vîră ghiuleaua... 

Şi ochi îndelung, cu grijă. 

Aşteptă pînă isprăvi şi turcul pregătirile. Apoi, cînd 
bubui primul tun turcesc, strigă : 

— Doamne ajută : foc! 

Deodată fură apropiaţi de cele douăsprezece tunuri 
ungureşti cîlţii şi deodată bubuiră toate douăsprezece. 

Părcanele şi afeturile turceşti se surpară. Două tunuri 
se răsturnară. Unul sări în ţăndări. Văzîndu-i pe topcii 
cum strigau şi alergau de colo-colo îndărătul părcanelor, 
cei din cetate izbucniră în rîs. 

— Ei, nene — spuse vesel Dobó bătrînului Cecey — 
acuma înţelegi de ce n-am tras ieri ? 

Şi stătu pe zid cu picioarele în lături şi îşi netezi 
mustăţile lungi cu amîndouă mîinile. 


Cei din cetate se speriară mai puţin decît se aşteptase 
Dobó. De cînd s-a descoperit praful de puşcă, nu e pe 
lume oraş în care să se fi tras cu tunul mai mult ca la 
Eger. Acolo nici astăzi nu e serbare cîmpenească, petre- 
cere de pompieri, alegere, serbare corală, petrecere de 
vară sau reprezentaţie de amatori, care să nu fie anun- 

tată prin lovituri de tun. Tunul înlocuieşte afișul. Uneori 
există şi afişe ; cu toate acestea, tunul nu e părăsit. În- 
totdeauna se află în cetate cîteva mortiere. Zac în iarbă 
şi trage cine vrea. Aşa că cei din Eger n-aveau de ce 
să se sperie. 

Un singur om din cetate, la întîia bubuitură de tun, 
căzu de pe scaun şi strigă: „Valeu 1“ 

E uşor de ghicit despre cine e vorba, chiar fără s-o 
mai spun. 

Oştenii însă mi-l scoaseră pe dumnealui frumos din 
gaura unde se ascunsese, şi aşa, în dolmanul galben, cu 
nădragi roşii, cu coif şi descult cum era, îl tîrîră sus pe 
bastion. 

Acolo, doi îl ţinură de miîini, doi de picioare, unul de 
spate şi strigară spre turci: 

— Luaţi-l la țintă | 

Ţipanul răbdă el ce răbdă pînă încărcară turcii tunu- 
rile, dar cînd le auzi bubuind, se smulse din mîinile 
oştenilor, sări jos de la doi stînjeni înălțime şi se vîrî sub 
schelărie. Acolo se pipăi să vadă dacă nu i-a smuls ghiu- 
leaua vreun mădular, apoi o tuli ca un ogar spre poarta 
veche. 

— Valeu, valeu, valeu | zbiera ţiganul ţinîndu-se cu 
mîinile de cap. Cum de nu mi-au înțepenit picioarele în 
ceasul în care am pornit încoace | Valeu, valeu, valeu | 
Cum n-a orbit mîrţoaga aia ce m-a adus aici | 


Dobó nimici în ziua aceea toate tunurile de pe 
Kirâlyszek. 

Topciii fugiră care încotro, răcnind furioși. Doi topcii- 
agi fură omorîți. Al treilea fu dus într-o foaie de cort de 
lîngă tun. Pe cîmp nu rămăseseră decît leşuri ciopîrțite, 
trei cămile moarte, tunuri sparte de ghiulele, lăzi şi roţi 
de tunuri sfărîmate. 

Pe deasupra, Gergely năvăli la miezul nopţii peste ei 
şi le räpi douăzeci de cai, şi iepe, şi-un catîr, pe care îi 
aduse în cetate. 

Dar turcul avea atîţia oameni şi atîtea tunuri, că în 
zori erau la loc parcanele împletite din nuiele şi umplute 

cu pămînt din jurul tunurilor. Fireşte, de astă dată să- 
paseră gropile pentru tunuri ceva mai departe şi înălța- 
seră în faţa lor întărituri de pămînt. În golurile dintre 
părcane se aflau acum douăsprezece tunuri noi, cu alţi 
topcii şi alţi agi în jurul lor. 

Abia răsări soarele şi cetatea se zgudui de bubuituri 
îngrozitoare. Răbufnirile surde erau un semn că ghiule- 
lele loveau în zid. 

Dobó trase cu tunurile şi iar răvăşi părcanele şi tunu- 
rile turcilor, dar după părcanele dărîmate se înălţau alte 
părcane şi alte tunuri. Iar topciii nu mai fugiră. În spa- 
tele lor stătea o ceată de gebegi împlătoşaţi, cu bice 
ghintuite în mîini. 

— N-au altceva de făcut decît să trapă sau să moară. 

— Las să tragă, dădu Dobó din umeri. Noi trebuie 
să ne cruţăm pulberea. 

Și nu trăgea decît din cînd în cînd din puşcoace, mai 
mult ca să-i încurce. 

Turcul nu ocupă oraşul în ziua aceea. Pedestrimea 
maghiară păzea porţile cetăţii, călărimea porţile oraşului. 

Turcul nu dăduse încă harţ cu ei. Nu aveau nici un 
zor să ocupe oraşul. Casele erau goale şi n-ar fi găsit 
nimic să prade. lar vremea era încă văratecă, Puteau să 
doarmă şi în corturi sau chiar afară, sub cerul gol. 

Ofițerii superiori turci umblau de două zile pe dîm- 
buri, pe coline, ca să poată vedea în cetate. Dar în 
cetate numai pasărea îşi putea arunca privirile. De afară 
nu se vedeau decît turnurile. Zidurile şi părcanele, îm- 
pletite din nuiele şi bătucite cu pămînt, de pe bastioane, 
acopereau interiorul. 

Ce să ia la ţintă? 

Tintiră zidurile şi părcanele. 

Înăuntru însă stăteau ascunse cîteva clădiri. Catedrala 
uriaşă, aşa jumătate cît rămăsese, o capodoperă de arhi- 
tectură. Lîngă ea, vechea mănăstire, zidită de asemenea 
din piatră cioplită. (Nici că au avut de atunci ostaşii 
maghiari o cazarmă frumoasă ca aceea !) Palatul căpe- 
teniei cetăţii, pe care îl înfrumusețase Dobó cînd se 
căsătorise, fusese zidit de un meşter italian şi avea fe- 

restre de sticlă, în timp ce în oraş chiar ferestrele de 
la episcopie erau de beşică de bou. Mai încolo se afla 
palatul episcopal, rămas de pe vremea cînd biserica din 
cetate era catedrală episcopală. Apoi mai era casa sub- 
căpitanului (Mecksey), căreia pe atunci de asemenea îi 
ziceau palat. Şirul caselor dregătorilor cetăţii (controlo- 
rul regesc, condicarul, procurorul episcopiei), toate de-a 
lungul zidului dinspre nord. 

Turcul trăgea într-una. Bubuiau tunurile din zori pînă 
seara. Cădeau bucăţi din zid şi se prăbuşeau părcanele 
înălțate deasupra lui. Cînd scăpătă soarele după dealul 
de la Bakta, turcii traseră din toate tunurile deodată şi 
în tabără răsună pretutindeni cîntarea plină de evlavie 
a muezinilor: Allahu akbăr... 

Toată tabăra turcească se prosterna în rugăciune. 
Topciii de asemenea. 

Zidarii lui Dobó veniră cu mistriile şi încă pe lumină 
începură lucrul : astupară spărturile cu pietre. 

Cele două paşale clătinau din cap. Erau oameni 
îmbătrîniţi în războaie amîndoi. Pe unde trecuseră ei, 
rămăseseră în urmă ruine şi se întinsese împărăţia sulta- 
nului. 

— Să pătrundem în oraş şi să batem cu tunul şi de 
acolo. 

Zis şi făcut. A patra zi pătrunseră în oraş. De altfel, 
a fost o joacă. O mie de scări, o mie de războinici 
tineri şi un gard făcut doar din butuci bătuciţi cu pă- 
mînt... 

Oştenii maghiari care păzeau porţile aveau poruncă 
să se retragă îndată ce turcii se vor ivi pe ziduri. Aşa 
că părăsiră porţile. Cu orînduială şi în răsunet de tobe 
intrară în cetate. 

Arslan beg porunci patru tunuri, pe care le așeză 
lîngă mănăstirea sfintei Fecioare şi le îndreptă spre 
bastioanele pe care aşteptau mute tunurile maghiare. 


397 


Arslan trăgea mai bine. l 

Ghiulelele lui rupeau zidurile şi părcanele dinspre 
oraş. Trăgea mai ales în bastionul de pămînt. Cîteva 
ghiulele nimeriră în cetate şi stîrniră tulburare, pînă 
ce lumea văzu pe lîngă care ziduri poate circula ca să 
nu fie în bătaia tunurilor. 

În ziua aceea turcii scoaseră crucile de pe turnurile 
celor două biserici şi puseră pe ele semilune. Altarele 
le dărîmară. Icoanelor le dădură foc. Pe la prînz muezi- 
nii îşi strigau cîntarea lung tărăgănată de la ferestrele 
turnurilor Allahu akbâr ! Ashadu anna la ilaha ill Allah ! 
Ashadu anna Mohammed arrasulu Allah | Heiia alasa- 
lah! Heiia alalfalah ! Allahu akbăr. La ilaha ill Allah! 
(Neîntrecut în slavă e Dumnezeu | Nu-i Dumnezeu în 
afară de Dumnezeu | Şi Mohamed e profetul său! Ve- 
niţi la rugăciune! Veniţi să lăudaţi pe Dumnezeul 
Neîntrecut în slavă e Dumnezeul Nu-i Dumnezeu în 
afară de Dumnezeu !) 

Căpeteniile luară prînzul împreună cu Dobó, care era 
tăcut şi gînditor. 

De la rege nu sosise încă nici o veste. În timpul 
nopţii se întoarse iscoada trimisă la episcopul din Eger. 
Episcopul trimitea răspuns că n-are nici bani, nici ostaşi, 
dar că se va ruga pentru cei din cetate. 

Pe faţa lui Dobó nu se clinti nici un muşchi la 
această veste. Doar încruntă din sprîncene. 

Îl întrista şi Nagy Lukács. Era unul dintre cei mai 
viteji ofițeri ai săi. Îi plăcea să se aţină pe urmele tur- 
cilor. Îi hărţuia şi dispărea. Cum o să se mai întoarcă ? 
Cetatea e împrejmuită şi pînă la Felnemet, numai cor- 
turi turceşti. Sau poate că l-au ajuns din urmă l... 

La prînz se raportă că Nagy Antal a fost ucis de o 
ghiulea. 

Bornemissza sări în picioare : 

_— Jupîne căpitane, îngăduie-mi să dau o raită prin- 
tre turci. Nu-s împăcat de loc că am părăsit porţile 
oraşului fără o lovitură de sabie. 

Budahâăzy, ofițerul cu mustăţile răsucite inel, spuse: 

— Îngăduie-ne, căpitane ; să vadă turcii că nu numai 
noaptea îndrăznim să-i lovim, ci şi ziua. 

Pets, umflîndu-şi pieptul, spuse şi el: 

— Ne-om duce o sută şi om înfrunta o mie. 

Ochii lui Dobó se înveseliră. 

— Nu mă împotrivesc. Dar pentru atîta lucru nu 
face să nu vă sfîrşiţi prîneul. 

Apoi nici nu mai vorbi despre turci decît după ce 
isprăviră cu masa: 

— Năvăliţi asupra pedestrimii, lîngă biserica mare. 
Daţi iureş prin ea şi vă întoarceţi îndată. Dar îndată, 
auziţi ? Nu vă încingeţi la luptă. Întoarceţi-vă fără să 
mai aşteptaţi poruncă sau semn de la căpetenia cetei, 
că altfel vă rămîn dinţii pe acolo! Puteţi lua cu voi o 
sută de ostaşi. 

Ei, şi ofițerii îşi puseră platoşele, își luară armele 
şi încălecară. Ostaşii se înghesuiau toţi să-i însoţească, 
dar Gergely îi dădu la o parte. 

— Nu merg decât cei pe care îi voi alege eu. 

Asabii, lagumgiii, griadii prînzeau pe pajiştea din faţa 
bisericii. Nu li se dăduse decît ciorbă, aşa că isprăviseră 
repede şi-şi puseseră lingurile în brîie sau în ştergare. 
Acum mîncau ceapă roşie cu pîine. Alţii — pepeni, 
castraveți sau alte verdeţuri. Din cetate se vedea bine 
tot ce făceau. Nu-i despărțeau decît pîrăul şi piaţa ora- 
şului. În fața carelor din piaţă îşi făcuse tabăra şi o 
ceată de ieniceri, care în clipa aceea se veselea nevoie 
mare. Un ostaş aruncă în sus cu dibăcie un hanger şi 
un pepene, pe care le prinse în cădere, mai întîi han- 
gerul, apoi, cu vîrful acestuia, pepenele. 

Se vede că o făcea în urma unui rămăşag, căci un 
ienicer îi aduse un alt pepene verde. Vorbiră un timp, 
apoi ienicerul aruncă pepenele, iar celălalt sabia. 

Un al treilea ienicer îl smuci pe la spate pe prestidi- 
gitator. Pepenele căzu la pămînt, bufuind şi spărgin- 
du-se, spre veselia ostaşilor, care rîdeau cît îi ţinea gura, 
se scărpinau şi mîncau pepeni, 

Poarta cetăţii era încă deschisă şi țăranii din cetate 
cărau de zor apă. În ajun mai duseseră încă vitele şi 
oile la adăpat, dar acum nu scoaseră decât caii. Cu ce 
s-ar fi ales turcii dacă ar fi întins pod peste apă şi ar 
fi năvălit asupra porții ? Cu cîteva gloanţe în coaste | 
Turcul ştia bine că poarta, deschisă chiar, era ca gura 
deschisă a leului : avea dinți. Dar dacă ar fi tras asupra 
celor ce coborau la apă ? Asupra oamenilor neînarmați 
nu se trage, dar dacă ar fi tras totuşi, atunci i-ar fi 
împroşcat cu gloanțe şi cei din cetate pe oamenii lor 
care erau la adăpat şi i-ar fi potopit cu caii, cu cămi- 
lele, cu tot. 

„Deodată, fără ca ienicerii să bage de seamă, încetase 
adănatul la pîrău, ca şi căratul apei. 

Dar nu de prea mult timp, aşa că nu bătea la ochi. 
Nu prinseră de veste nici că pe ziduri sporea numărul 
oamenilor, mai ales al arcaşilor şi al pușcașilor. Dar se 
cutremurară îndată la ropotul uriaș care se auzi. Cînd 
îşi întoarseră privirile spre cetate, bubuiră treascurile de 
pe ziduri şi-i stupiră în fată cu tot felul de cuie, gloante 
şi schije. Pe poarta cetăţii dădu năvală şirul lung de 
cai şi călăreți. Bornemissza, ușurel îmbrăcat, doar cu o 
vestă subţire de piele pe el; Zoltav, ameninţind de 
departe cu pumnul ; Pets, împintenîndu-şi calul ; Buda- 
hâzv, cu calpacul pe-o ureche ; Fiigedy, cu coama lui 
de lup, e şi el acolo ca şi toţi cei mai înfocați. 

Trec pîrăul furtună, şi pînă să audă ienicerii cuvint 
de comandă, îi şi izbesc şi-i taie. 

— Allah ! Allah | 

Pornesc mai departe și ajung în piața mare, acope- 
rită cu troscot, pe care biserica episcopală aruncă umbră 
după-amiezile, 

Pedestrașii turci sar în picioare speriaţi şi privesc spre 
piată. Unii o iau la fugă, alţii stau locului şi trag săbiile. 

Călărimea năvalnică ajunge la ei. Sirepii împinte- 
naţi sînt ca nişte balauri. Turcii, mii şi mii, fug ca turma 
răvăşită de lupi. Maghiarii după ei. 

— Hei! Mama cui v-a făcut| 

Din ulițele oraşului însă sosesc cu vuiet ajutoare: 
akingi călări şi ieniceri cu puşti şi lăncii. 

Iată, un ienicer cu calpac alb ridică lancea spre Ger- 
gely, vrând să-l străpungă şi să-l doboare de pe cal. 

Sabia lui Gergely fulgeră de două ori. La prima fulge- 
rare, lancea turcului se frînge! La a doua, turcul se 
prăbușeşte la pămînt. | 

— Isuse! Isuse! strigă cei de pe ziduri. Ajută-ne, 
Isuse | 

— Allah |! Allah ! urlă turcii. 

Maghiarii se învârt între lifte, răzleţindu-se tot mai 
mult. Săbiile lor fulgeră şi scapără. Cu toate astea, calul 
lui Horvâth Mihâly e străpuns în piept de un ienicer. 
Calul se prăbuşeşte. Horvâth sare, îl taie pe ienicer şi 
pe încă un turc. Sabia i se rupe. Pe al treilea îl loveşte 
cu pumnul în nas şi porneşte în fugă, pe jos, de-a 
curmezişul pieţei, rămasă pustie în urma călăreţilor, 
spre cetate. 

Ceilalţi tot se mai luptă. Pînă şi caii sfîşie cu pi- 
cioarele oamenii. Budahâzy tocmai îşi ridică sabia 
pentru o lovitură cumplită, cînd ienicerii înghesuiți 
de-o latură a casei îşi descarcă flintele asupra lor. Sabia 
cade din mîna lui Budahăzy. Şi asupra lui năvălesc 
vreo patru ieniceri cu săbii şi lănci. Un voinic dintr-ai 
noştri cu mintean albastru îi sare de-a una în ajutor. 
Dar e tăiat. 

— Cine e? se întreabă cei ce stau pe ziduri. 

— Oroszy Gábor | spune Mekesey cu părere de rău. 

Budahâzy însă se foloseşte de acest moment ca să 
scape : îşi întoarce calul şi, aplecîndu-se pe grumazul 
lui, porneşte în goană îndărăt. 

Acuma se întorc cu toţii. 

Pe uliţa mare mii de akingi vin în ropot de furtună 
să dea ajutor. 

— Allah | Allah | Iazik szana ! 

Gergely îi ocoleşte la timp, descriind în fuga lui şer- 
puitoare un S mare spre uliţa episcopiei. Dar şi în uliţa 
aceea viermuiesc turci. Sînt însă mai mult pedeștri decît 
călăreţi şi fug năuciţi, împiedicîndu-i pe călăreţii turci, 

care trebuie să-i ferească. Cu toate astea, duduie pă- 
mântul de mulţimea gurebiilor persieni care vin din 
faţă. În zadar se reped însă la ceata noastră, care se 
aruncă asupra lor cu mare mînie. Uliţa se udă de sînge, 
cad în dreapta şi-n stînga, ca clăile de grîu risipite de 
vînt. 

Abia acum se vede ce gingaşi şi slabi sînt caii răsă- 
riteni mărunți, pe lîngă caii ungurești înalţi şi puter- 
nici. Zece călăreţi maghiari pun pe fugă o sută de că- 
lăreţi turci dacă dau năvală asupra lor. Şi dacă se aruncă 
un ungur asupra unui turc, apoi nici turcul acela n-o 
să fie boier în cetatea Egerului cît îi lumea | 

Se întorc în iureş îndărăt. 

— În lături de la poartă | 

Strigătele oamenilor de pe ziduri se amestecă cu 
larma călăreţilor care se întorc luptînd. 

Dobó vede cu îngrijorare cum tot mai năvălesc din 
ulite akingii şi jebegii în ajutorul celorlalţi turci. Strigă : 
„Foc!“ Pe ziduri bubuie puştile şi zbîrnfie arcurile. 
Capul coloanei turceşti se poticneşte şi se îngrămădeşte 
înapoi. 

În clipa aceasta se auzi un zbieret animalic pe zidul 
cetăţii — ascuţit ca zbieretul unui măgar. Toţi se uitară 
într-acolo. Țiganul răcnise. Sărind de colo-colo, îşi scu- 
tura sabia înspre turci. 

— Vai sana | (Vai ţie |) Cîine de turc spurcat! 

Profitînd de uluiala turcilor, călăreţii noştri se în- 
dreaptă veseli spre cetate, pe sirepii lor plini de sînge 
şi asudaţi, şi intră duduind pe poartă în uralele celor 
dinăuntru. 

Harţa n-a ţinut nici un sfert de ceas. Dar piaţa bise- 
ricii şi uliţa episcopiei s-au umplut de morţi, de răniţi şi 
de cai şchiopi. Turcii tulburaţi se trag înapoi spume- 
gînd de furie ; din cînd în cînd, se întorc către cetate 
şi ameninţă cu pumnii. 


Poarta care dădea spre pirău rămăsese deschisă din 
porunca lui Dobó şi în ziua aceea, anume ca oamenii 
din cetate să poată ieşi şi intra pe ea de dimineaţa pînă 

seara, si turcii să creadă că Eperul aşteaptă liniştit 
asediul. 

Poarta era larg deschisă. Nu se vedeau nici măcar 
străii înarmate. E drept, însă, că mai înăuntru stăteau o 
sută douăzeci de drabanţi, iar straja turnului veghea la 
fereastră şi, la un semn al ei, se lasă cu zgomot orga, 
adică drugii de fier ca nişte tuburi de orgă, care apă- 
sau poarta. Mai veghea ceva mai înăuntru şi un tun. 
Iar podul putea fi ridicat chiar dacă era plin de oa- 
meni, 

Aşa că pe poartă intrau şi ieşeau oştenii călăreţi şi 
oamenii care cărau apă. Călăreţii îşi adăpau caii. Sa- 
cagiii aduceau apă şi o turnau în bazinul de piatră din 
cetate. Era o fîntînă în cetate, dar o singură fîntînă nu 
putea îndestula două mii de oameni şi mulţimea de cai, 
vite şi oi cîte erau înăuntru. Aşa că oamenii cărau apă 
pînă se mai putea. 

Pe celălalt mal al pîrăului îşi adăpau turcii caii. Ba 
şi pedestraşii veneau la pîrău să bea apă. 

Dobó ridicase stăvilarul şi în pîrău era apă destulă. 
Ajungea pînă la brîu. Turcii de asemenea nu se atin- 
geau de stăvilar, fiindcă aveau zilnic nevoie de apă şi 
ei. Ba încă de mai multă, nu numai pentru sumedenia 
de animale, ci şi pentru liota de oameni. Apoi în oraş 
nu se aflau fîntîni. Erau doar două şipote pe coastă. 

Cum ţăranii care cărau apă se obişnuiseră cu turcii 
şi cum văzuseră la prînz ce prăpăd făcuseră printre ei 
oştenii din cetate, nu s-au patut răbda să nu strige în 
timp ce-şi umpleau sacalele : 

— Vino încoace, cumetre, dacă-ţi dă mîna | 

Un turc, înţelegînd după mişcarea capului ce spun, 
răspunse : 

— Vino tul 

Un alt turc zîmbi de asemenea şi le făcu semn să 
vină. Într-o clipă, vreo cinci-şase turci şi tot atîţia ma- 
phiari se pofteau unii pe alţii să treacă pîrăul. 

Un curd uriaş cu turban murdar, care îşi spăla picioa- 
rele pline de răni pe celălalt mal, cu şalvarii suflecaţi 

pînă la genunchi, se ridică şi intră în apă. Se apropie 
de oamenii noştri şi spuse sumeţindu-se : 

— Am venit: ei, ce vreţi P 

Ţăranii noştri însă nu se speriară de el. Rămaseră pe 
loc, aşa cum erau, cu cracii izmenelor prinşi în brîu. 
Unul dintre ei îl apucă fulgerător pe turc de braţ şi-l 
smuci în grupul lor. Pînă să-i vină în ajutor ceilalţi 
turci, curdul fu tîrît de patru ţărani şi dus în ghionturi 
printre telegile sacalelor. Ceilalţi se îndreptară cu lăn- 
cile întinse spre păgîni, care dădeau să vină în ajutor. 

Curdul răcnea, se smucea să scape. Dar mîinile care 
îl ţineau erau parcă de fier. Dolmanul, nasturii, firetu- 
rile i se rupseră. Turbanul îi căzu. Nasul îi sîngeră. De- 
odată strigă : „Jetsin l“ şi se aruncă la pămînt. Dar nu 
primi nici un ajutor. "Ţăranii maghiari îl traseră de 
picioare atît de repede, că nu se putu ridica pînă ce nu 
ajunse dincolo de poarta cetăţii. 

Îl duseră în faţa lui Dobó. 

Turcul acum nu mai era atît de fudul. Îşi scutură 
veşmintele de colb, apoi, încrucişîndu-şi mîinile pe 
piept, făcu o temenea adîncă. Dar picioarele îi tre- 
murau, 

Dobó porunci să fie dus în sala căpităniei şi îl chemă 
pe Bornemissza ca tălmaci. Acolo se aşeză lîngă o ar- 
mură înfiptă într-o stativă. Pe turc îl lăsă slobod; nu 
dădu poruncă să fie pus în lanţuri. 

— Cum te cheamă ? 

— Jekigi, spuse turcul, clipind din ochii însîngeraţi. 

— Din a cui oaste eşti ? 

— Din a paşei Ahmed. 

— Ce eşti ? 

— Piad. 

— Adică pedestru,. 

— Da, stăpîne. 

— Ai luat parte la împresurarea Timişoarei ? 

Turcul îşi arătă piciorul, pe pulpa căruia se vedea o 
rană lată ca de patru degete. 

— Am luat. 

— De ce a căzut cetatea noastră ? 

— Aşa a vrut Allah. 

— Spune adevărul că, dacă te prind că minţi, mîntui 
cu tine. 

Şi ridică pistolul. 

Turcul făcu o plecăciune. Se vedea din privirile lui 
că înţelesese. 

Dobó n-avea încunoştințări depline despre împresu- 
rarea Timişoarei. Ştia doar atîta că era mai întărită 
decît Eger şi că, deşi turcii nu duseseră acolo decît 
jumătate din oastea care se adunase acum sub cetate, 
fusese totuşi cucerită. 

În sală mai erau de faţă şi cîţiva ofiţeri care îşi aştep- 
tau schimbul: Petö, Zoltay, Hegedüs, Bolyky Tamás, 
aprodul Kristóf şi şoltuzul din Eger, András. 

Stăteau în preajma lui Dob6, mai la o parte. Doar 
aprodul stătea în spatele lui, cu coatele rezemate de 
spătarul jilțului ; turcul, desculţ, chel, stătea în faţa lui 
Dobó, la patru paşi depărtare, cu doi lăncieri la spate, 

— Cînd aţi ajuns la Timişoara ? 

— În ziua a cincea a lunii Regeb. (La 27 iunie.) 

— Cite tunuri aţi avut ? 

— Măritul paşă adusese douăsprezece zurbazane. 

Bolyky spuse mînios : 

— Minte! 

— Nu minte — răspunse Dobó — fiindcă Ali a por- 
nit cu celelalte în Țara de Sus. 

Şi îl întrebă mai departe pe păgîn: 

— Cu cîte zurbazane vi s-a alăturat Ali paşa ? 

— Cu patru, răspunse turcul. 

— Tot atîtea tunuri mi-a spus şi iscoada mea că au 
fost. 

Se întoarse apoi din nou spre turc: 

— Spune-mi cum aţi cuprins cetatea Timişoarei. Te 
întreb, fireşte, ca să ştim cum să ne apărăm. Dacă mă 
duci în rătăcire cu o singură vorbă măcar, eşti fiul 
morţii. Dacă spui adevărul, după asediu vei putea să 
pleci în pace. 

Toate acestea le rosti cu un glas atît de hotărît, încît 
fiecare cuvînt părea turnat în fier. 

— Mărite stăpîne! spuse turcul recunoscător, Aşa 
să-mi ajute Allah precum am să vorbesc. 

Apoi, prinzînd inimă, spuse dintr-un răsuflet : 

— Măritul paşă mai întîi a cercetat, ca şi aici, zidu- 
rile, a aflat laturile mai slabe ale cetăţii şi a tras cu 
tunul în ele pînă s-au năruit, de ne-am putut căţăra 
pe ele. 

— Şi care a fost la Timişoara latura mai slabă ? 

— Turnul apei, stăpîne. Nu l-am putut cuceri decît 
cu lupte crîncene. Cădeau oamenii ca iarba sub coasă. 
Acolo am fost lovit şi eu de o săgeată în picior. După 
căderea turnului apei, nemţii şi spaniolii au trimis 
vorbă că închină cetatea dacă sînt lăsaţi să plece în 
pace. Paşa le-a făgăduit pe cuvînt de cinste că n-o să 
se atingă nimeni de ei. 

În timpul cît vorbea curdul, afară bubuia tunul în- 
tr-una. Cînd ajunse cu vorba aici, tavanul palatului 
pîrîi, pocni îngrozitor, şi între Dobó şi turc căzu îm- 
preună cu molozul tavanului o ghiulea de mărimea unui 
cap de om, care începu să se învîrtească pe duşumea. 

Turcul se trase înapoi speriat. Dobó însă doar cît 
aruncă o privire la ghiuleaua ce răspîndea miros de 
pulbere şi, ca şi cînd nu s-ar fi petrecut nimic, îi făcu 
semn liniştit turcului : 

— Zi-i nainte | 

— Oamenii din oraş — începu turcul — oamenii 
din oraş... 

Dar i se tăia răsuflarea şi nu mai putu scoate o vorbă. 

Aprodul Kristóf scoase din buzunar o năframă cu 
tivul brodat şi şterse colbul de var de pe faţa, calpacul 
şi veşmintele căpitanului. În timpul acesta, turcul îşi 
mai veni în fire. 

— Zi-i nainte ! spuse Dobó. 

— Oamenii au vrut să ia cu ei tot ce aveau. Aceasta 
a lost greşeala. Losonczy a cerut o zi pentru pregătiri. 
Ostășimea şi-a dat seama că n-o să mai fie rost de pradă 

şi a doua zi, cînd a început retragerea ghiaurilor, turba 
do furie. „Pentru asta am luptat noi timp de douăzeci 
şi cinci de zile, ziceau ei, ca acuma să care tot ?“ Şi se 
repezeau cînd la o căruţă, cînd la alta. Cum creştinii 
nu se apărau, năvala se înteţi. Răpeau mai ales copii şi 
[emei tinere. La Stambul nu se află de vînzare fete mai 
frumoase ca acelea. 

— Dar paşa n-a pus străji să-i apere P? 

— A pus, dar degeaba. Cînd a trecut şirul ostaşilor. 
au răpit şi dintre ei unul, un aprod tînăr şi frumos al 
lui Losonczy. Aprodul a strigat. Losonczy s-a supărat. 
Pe maghiari i-a apucat furia. Şi-au smuls săbiile din 
teacă şi au năvălit asupra noastră ; noroc că în dreptul 
lor erau gebegiii în platoşe, că altfel ar fi făcut harcea- 
parcea toată oastea. 

Dobó dădu din umeri : 

— Gebegii ? Crezi că dacă ai o tinichea peste piept 
eşti de nebiruit ? Nu cu tinicheaua ați avut noroc, ci 
cu faptul că erau puţini. 

În sală căzu altă ghiulea. Pătrunse prin peretele îm- 
podobit cu steaguri vechi şi sparse şi duşumeaua. 

Cei de faţă se ridicară. Hegedüs plecă. Ceilalţi, vä- 
zînd că Dobó rămîne neclintit în jilțul lui, stătură în 
aşteptare. 

— Unde îşi are cortul Ahmed paşa ? întrebă Dobó 
pe turc. 

— Lîngă baltă, în Parcul de vînătoare. 

— Am bănuit, dădu din cap Dobó, privind spre ofi- 
terii lui. 

Apoi i se adresă din nou turcului : 

— Spune-mi care e puterea cea mai mare a oșştii 
acesteia ? 

Îsi aţinti ochii asupra lui, sfredelindu-l cu privirea. 

— lenicerimea, tunarii, mulţimea. Măritul paşă Ali 
e o căpetenie iscusită. Într-o mînă ţine răsplăţi bogate, 
în alta un bici cu gheare de cuie. Cei ce nu înaintează 
cînd porunceşte el sînt bătuţi de iasaulii din spate cu 
bicele de sîrmă. 

— Şi ce are mai slab ? 

Curdul dădu din umeri gînditor. 

Privirile lui Dobó se aţintiră asupra lui ca două jun- 
ghiere. 

— Păi — spuse curdul — mărite stăpîne, de mi-aş 
aşteme sufletul la picioarele tale ca pe o scriptură des- 
chisă, tot n-aş putea răspunde decît că oastea aceasta, 
Chiar mai înainte de-a fi împreunată, era puternică. 
Oastea asta a surpat cel puţin treizeci de întărituri, 
mărite stăpîne, şi nicăieri n-a fost învinsă. Ce să pot eu 
spune de slăbiciunea ei ? 

Dobó făcu semn celor doi ostaşi de la spatele turcului. 

— Legaţi-l şi aruncaţi-l în temniţă | 

Apoi se ridică. 

A treia ghiulea se prăbuşi chiar pe locul unde stă-. 
tuse. Sfărîmă în surcele jilţul frumos sculptat, şi îşi con- 
tinuă rotirea lîngă stîlp. 

Dobó nu întoarse măcar capul. Îşi luă de la Kristóf 
coiful de oţel de toate zilele şi şi-l puse în cap. 

Se sui pe turnul temniţei şi cercetă să vadă care tun 
sparge palatul. Îl dibui îndată. Îşi aţinti asupră-i cele 
trei tunuri ale sale şi trase deodată cu tustrele. 

Coşurile se răsturnară. Topciii o luară la fugă zăpă- 
ciţi. Tunurile tăcură. Dobó nu-şi risipea pulberea. 

— Minunată lovitură ! chiui Gergely. 

Şi, coborînd treptele turnului, zîmbi. Apoi, trăgîndu-l 
pe Dobó într-un ungher, îi spuse : 

— Pe turc l-ai jurat, pe tălmaci însă nu, mărite că- 
pitane. 

— Te pomeneşti că ai întors-o strîmb ? 

— Strîmb, zău | Din răspunsul la întrebarea despre 
puterea cea mai mare a turcilor n-am tălmăcit ceva. 
Turcul a spus că Ali, cu cele patru tunuri ale lui, a făcut 
mai mari stricăciuni decît Ahmed cu douăsprezece. Se 
vede limpede că Ali o să bombardeze cetatea pînă o să 
dărîme toate zidurile. 

Dobó dădu din umeri. 

— Să pofttească | 

=— Atita doar n-am tălmăcit, încheie Bornemissza. 
Dacă crezi că e bine, mărite căpitane, încunoştinţează-i 
şi pe ceilalți ofițeri despre asta. 

Dobó îi întinse mîna. 

— Ai făcut bine. De ce să ne înfricoşăm oamenii ? 
Acum am să-ţi spun şi eu ţie ceva, ce nu ştia nici tur- 
cul: care e slăbiciunea oştii. 

Se rezemă cu spatele de zidul turnului, îşi încrucişă 
braţele şi spuse : 

— Turcii or să tragă poate chiar de miine cu cele 
treisprezece zarbuzane deodată, or să tragă cu o sută, 
două sute de tunuri. O să spargă porţi în ziduri şi o să 
dărîme tumurile. Dar asta cere timp : săptămîni întregi. 
Pînă atunci, oastea asta numeroasă trebuie hrănită. 
Crezi că şi-au adus atîtea provizii de cîte au nevoie să 
îndestuleze o oaste atît de numeroasă ? Sau ar putea 
să-şi aducă de-acum încolo ce le lipseşte? Crezi că, 
dacă i-o prinde pe aici bruma din octombrie, oamenilor 
acestora, crescuţi în ţări calde, o să le ardă să se catere 
pe ziduri cu stomacul chiorăind de foame şi cu pielea 
încrețită de frig ? 

O ghiulea de tun căzu lîngă ei, făcînd o gaură în 
pămînt. 

Dobó doar cît ridică ochii la tunari şi continuă : 

— Oamenii sînt neînfricaţi doar cît ne văd pe noi 
neînfricaţi. Totul e să ţinem cetatea pînă li se isprăvesc 
merindele, pînă se schimbă vremea şi pînă soseşte 
oastea regelui. 

— Dar dacă au merinde destulă ? Dacă în octombrie 
n-o cădea bruma ? Dacă oastea regelui o rămîne la 
Györ P 

Gergely nu puse însă aceste întrebări pe un ton sem- 
nificativ, care să lase loc la o a patra întrebare. Altfel, 
fără îndoială, Dæbó l-ar fi aruncat în lanțuri. Vorbise 
deschis, zîmbind aproape. Desigur că nici n-aştepta 
răspuns, dar, cum aveau încredere unul într-altul, bă- 
nuia că Dobó, dincolo de cele spuse, se bizuia pe ceva. 

Dobó dădu din umeri : 
— Nu ne-a trimis vorbă episcopul de Eger că va 
face o slujbă pentru noi ? 


În amurgul zilei aceleia, o femeie cu faţa acoperită 
de o fercgea neagră străbătu piața. N-avea alt însoțitor 
decît un arap de vreo cincisprezece ani şi un cîine mare 
şi bălţat. 

Cîinele alergă la pîrîu să bea apă, iar femeia începu 
să umble în sus şi în jos pe mal, frîngîndu-şi mîinile şi 
privind într-una spre poartă. În amurg poarta era trasă 
în sus, închisă pe dinăuntru cu lacăte grele şi zăvorită 
cu ivăre de fier cît braţul de groase. Poate că tocmai 
asta aştepta femeia. Căci îndată ce fu ridicată poarta, 
trecu pîrîul fără să-şi ridice poalele rochiei. 

— Copilul |! strigă ea aproape ţipînd în faţa porţii. 
Copilul al meu! 

Dobó fu înștiințat că la poartă e mama micului băieţel 
turc. 

— Lăsaţi-o înăuntru, dacă asta i-e voial răspunse 
Dobó. 

În podul ridicător, care era în acelaşi timp şi poartă, 
se afla şi o uşă îngustă de fier. Uşa se deschise. 

Femeia însă se trase înapoi îngrozită, 

Cîinele lătră. 

— Copilul al meu ! se rugă femeia din nou. 

Şi ridică în mînă ceva ce părea a fi aur. Erau gal- 
beni pe care îi trecu în cealaltă palmă zuruindu-i. Uşa 
se închise din nou. 

Femeia se plimbă în sus şi în jos prin faţa porţii, 
frînpîndu-şi mîinile. Îşi ridică feregeaua şi îşi şterse cu 
o năframă albă lacrimile care îi curgeau pe obraz. 

Şi tot timpul țipa : 

— Selim, copilul al meu. 

În cele din urmă, bătu în portița de fier. 

Uşa se deschise din nou, dar femeia iar se trase în- 
dărăt. 

Atunci Gergely ieşi pe bastionul de deasupra porții 
şi-l ridică în sus pe copil. 

— Selim ! ţipă turcoaica cu un glas sfişietor. Întinse 
braţele spre copil. — Selim ! Selim ! 

— Mamă |! răspunse copilul plîngînd. 

Cîinele sărea bătînd ascuţit. 

Pe Gergely îl oprea jurămîntul să vorbească din 
cetate cu cineva dinafară. Copilul însă putea s-o facă. 
Şi copilul îi strigă mamei sale: 

— Mamă, mă poţi schimba cu un rob creştin. După 
ce se va sfârşi împresurarea. 

Femeia îngenunche şi întinse mîinile, ca şi cînd ar 
fi vrut să-l îmbrăţişeze, şi cu buzele îi trimise sărutări. 


În noaptea aceea o beznă grea acoperi cetatea, oraşul, 
dealurile, cerul, lumea întreagă. 

Dobó se culcă tîrziu, dar la miezul nopţii trecu din 
nou de-a lungul meterezelor, de la bastion la bastion. 
Avea pe el o mantie lungă de stofă groasă, iar pe cap 
un calpac negru de catifea. În mînă, însemnarea stră- 
jilor. 

La ceasul acela, ofițer de gardă era Zoltay. Cum îl 
zări pe Dobó pe bastionul Sándor, îl salută în tăcere cu 
sabia. 

— Ai ceva a-mi spune ? întrebă Dobó. 

— Am trecut adineauri pe la posturi, răspunse Zoltay. 
Toţi sînt la locurile lor. 

— Zidarii ? 

— Lucrează, 

— Vino cu mine. Am toată încrederea în tine, dar 
străjile trebuie să vadă că şi eu îi supraveghez. Ţine 
răbojul ăsta. 

Porniră pe bastioane. Zoltay citi la fiecare post nu- 
mele celor de gardă. Tunurile nici nu se vedeau în în- 
tuneric, iar tunarii păreau nişte umbre. În fiecare loc 
de strajă din faţa bolților bastioanelor era cîte un foc, 
la care se încălzeau cei ce aşteptau schimbul. 

În cetate linişte. Nu se ayzeau decît mistriile zidari- 
lor care tencuiau zidurile. . 

Dobó se aplecă peste parapetul turnului. Din cinci în 
cinci minute, un felinar legat într-un vîrf de lance era 

trecut printre creneluri şi arunca peste zid şi şanţ dîra 
de lumină de cîte douăzeci de stînjeni. 

Felinarul era tras apoi îndărăt, ca să împrăştie lumină 
prin întunericul nopţii la un alt bastion. 

Dobó se opri la poarta dinspre asfinţit. Străjile dä- 
dură onorul. Dobó luă lancea cu felinarul şi-l trimise 
pe purtătorul ei după portar. 

Straja cobori treptele în fugă. Se auzi cum îl trezeşte 
pe portar. 

— Nea Mihâly | 

— Ei? 

— Vino amu deauna | 

— De ce? 

— E aici domnul căpitan. 

Un bufnit. (Sări din pat.) Două bocănituri. (Îşi trase 
cizmele.) Un zornet. (Îşi luă sabia.) Bubuituri. (Alerga 
pe trepte.) 

Şi omul cu mustăţi lungi, înfăşurat în şubă, se opri 
în faţa lui Dobó. O mustață îi stătea ridicată în sus, alta 
îi atîrna în jos. 

— Întîi şi întîi — spuse Dobó, înapoindu-i lancea 
străjii — dacă este ostaş, să nu-i spui căprarului: Nea 
Mihály | şi nici: Vino amu deauna |! ci: Domnule că- 
prar, te cheamă domnul căpitan | Asta e rînduiala. Dar 
în timp de război, treacă-meargă. Mai rău e că ai avut 
dreptate să vorbeşti aşa. Cel ce doarme dezbrăcat la 
cămaşă nu-i dom căprar, ci nea Mihály. Milostenia cui 
l-a făcut pe căprar însărcinat cu straja porţii | Cetatea 
e împresurată şi el doarme dezbrăcat | 

La glasul supărat al căpitanului, lui Mihály i se lăsă 
în jos şi cealaltă mustață. 

Dobó continuă : 

— De azi înainte, în fiecare noapte te culci aici lîngă 
poartă pe pămînt gol. Ai înţeles ? 

— Înţeles, să trăiţi | 

— Al doilea lucru ce am să-ţi spun e că de-acum în- 
colo nu mai lăsăm în jos poarta dimineaţa. Şi slobozim 
drugii de fier în afară de unul singur, iar dacă începe 
asediul, îl laşi în jos şi pe acela, fără altă poruncă. 

— Am înţeles. 

Nu trecură nici cinci minute şi drugii de fier, ascu- 
tiți la vârf şi ca braţul de groși, începură să cadă unul 
după altul, închizînd ca nişte tuburi de orgă şi partea 
de jos a porţii. Doar un singur drug rămase lipsă, 
lăsînd doar atît loc cît să poată trece un om. 

Dobó se urcă pe bastionul bisericii. Inspectă şi acolo 
tunurile şi pe tunari, dintre care unii dormeau, iar alţii 
stăteau de pază. Apoi, încrucişîndu-şi braţele pe piept, 
rămase privind în depărtare prin noapte. 

Cerul era întunecat, dar pe pămînt, cît cuprindeai cu 
ochii, scînteiau mii de stele roşii, care nu erau altceva 
decât focurile din tabăra turcească. 

Dobó stătea şi privea. 

Şi atunci, în tăcerea nopiii, se auzi dinspre răsărit un 
glas de bărbat răzbătînd din adîncul beznei: 

— Bornemissza Gergely | Hotnog al regelui! Au- 
zi-mă ? 

Tăcere, tăcere îndelungată. 

Glasul se auzi din nou: 

— E la tine un inel turcesc. La mine un copi! ungur, 
Inelul e al meu. Copilul al tău. 

Tăcere. 

Glasul se auzi din nou: 

— Dacă vrei să-ţi recapeţi copilul, vino la piaţa 
porţii. Îmi dai inelul, îţi dau copilul. Răspunde-mi, Bor- 
nemissza Gergely | 

Dobó văzu că toate feţele străjilor se întoarseră spre 
cel ce striga, deşi nimeni nu putea să zărească nimic 
prin bezna ce împrejmuia cetatea. 

— Nimeni să nu spună nimic! porunci el zornăin- 
du-şi sabia. 

Nici nu răspunse nimeni. 

Glasul continuă : 

— Dacă nu crezi cuvintelor mele, o să vezi că-i ade- 
vărat ce spun, cînd am să pun să-ți arunce în cetate 
capul copilului. » 

Dobó se uită în dreapta şi-n stînga şi sabia îi zornăi 
din nou. 

— Să nu care cumva să suflați o vorbă domnului 
Bornemissza | Cine va îndrăzni să spună ceva, ori lui, 
ori altuia, primeşte douăzeci şi cinci de lovituri de bîtă 
pe spinare ! 

— Mulţumesc, domnule căpitan | răsună un glas ră- 
guşit în spatele lui Dobó. 

Era Bornemissza. 

Lega de o săgeată cîlți daţi cu răşină. Apoi mai 
spuse : 

— Nu-i noapte să nu strige prostii din astea. Noap- 
tea trecută i-au strigat lui Mekcsey că nevastă-sa îi tri- 
mite salutări din cortul begului Arslan. 

Întinzînd săgeata în cana cu ulei, continuă : 

— Nevasta şi copilul meu sînt la Sopron. De-acolo 
nu se clintesc nici iarna, nici vara. 

Glasul răsună iar : 

— Auzi, Bornemissza | Copilul tău e aici | Vino peste 
un ceas la poartă şi o să-l poți vedea. 

Gergely aşeză săgeata în arc. O atinse de foc şi, 
ridicînd-o repede, trase în direcția de unde venise 
glasul. 

Săgeata de foc zbură ca o stea cu coadă prin în- 
tuneric şi lumină pentru o clipă dîmbul de după care 
răsărea soarele la Eger. 

Pe dîmb se văzură doi turci în caftane, unul avea în 
mînă o pilnie pentru strigat, celălalt era legat la un 
ochi cu o năframă albă. 

Nu era nici un copil cu ei. 


În noaptea aceea se mai petrecu şi altceva. 

La poartă ceru să i se dea drumul înăuntru Varsânyi. 
Străjile ştiau că îndată ce soseşte vreo iscoadă, trebuie 
să-l înştiințeze pe Dobó. 

Dobó era încă tot pe bastionul bisericii. Își încălzea 
mîinile la foc. 

— Ei, ce este ? 

— Îţi fac înştiinţarea că toate zarbuzanele sînt aşe- 
zate. Au aşezat trei şi în curtea lui Hecey. Or să tragă 
şi cu toate celelalte tunuri şi teascuri. Dinspre oraş din 

două locuri, de pe coline din trei, zarbuzanele pentru 
asediu, şi alte tunuri din alte cincizeci de părţi. La vre- 
mea rugăciunii de amiază au să dea năvală cumbaragiii 
şi or să arunce obuzele cu acubalistele — vai, vai, vai! 
clătină iscoada din cap aproape plîngînd. 

— Aşadar — spuse Dobó liniştit — o să bombardeze 
bastionul temniţei, cetatea exterioară şi poarta veche. 
Altceva ? 

— O să bombardeze toată cetatea, domnule căpitan | 

— Mai ai ceva de spus? 

— Nu, decît că... oare n-ar fi mai bine... de vreme 
ce sîntem atît de puţini... şi-i o primejdie aşa de mare... 

Nu putu termina, fiindcă Zoltay îi trînti un pumn în 
obraz de-i ţişni sîngele stropind pereţii. 

Dobó întinse mîna între ei. 

— Lasă-l în pace ! 

Şi cum Varsânyi se ştergea de sîngele ce-l năpădise 
pe nas şi se uita cu obrazul schimonosit la Zoltay, Dobó 
spuse liniştit : 

— Nu ştii că-l aşteaptă moartea pe cel care ar în- 
drăzni doar să pomenească de predarea cetăţii ? 

— Eu sînt iscoadă — spuse Varsânyi furios — de 
aceea sînt plătit, ca să spun tot. 

— Destul! îl opri Dobó. Încă în noaptea asta o să 
faci şi tu jurămînt. Apoi o să am eu grijă să-ţi ştergi na- 
sul în aur. Vino cu mine. 

Trecură pe lîngă fîntînă, unde Gergely cu ţiganul şi 
patru ţărani turnau ghiulele. Cinci oameni lucrau zi şi 
noapte la făcutul ghiulelelor. Îi învățase Gergely şi tre- 
buiau să lucreze şi noaptea, ca să nu dea din colţ în colţ 
dacă ar fi început pe neaşteptate. 

Dobó îl chemă pe Gergely cu el. Se duseră toţi trei 
în palat. 

Trase sertarul mesei de scris şi-i spuse lui Gergely : 

— Scrie-i lui Szalkay că n-am primit pînă acum nici 
un ‘ajutor de la rege şi de la episcop, şi să grăbească 
judeţele să ne trimită ajutoare. 

Pînă scrisa Gergely scrisoarea, Dobó, în camera de 
alături, îl jură pe Varsânyi. 

—  Cinstite căpitane — spuse după jurămînt Varsányi 
— ştiu eu bine pe cine slujesc. Dacă cetatea asta ră- 
mîne, n-o să trebuiască să mai îmbrac hainele astea de 
măscărici. 

— Aşa e, răspunse Dobó. Dar chiar dacă n-ai aştepta 
nici o răsplată, tot aşa ar trebui să-ţi slujeşti patria. 

Pe masă era un ulcior cu vin. I-l puse dinainte iscoa- 
dei. 

— Bea, Imre. 

Iscoadei îi era sete. Bău ulciorul dintr-o. răsuflare. 

Cînd îşi şterse mustăţile, se vedea din felul cum îşi 
rotea ochii că în piept i se zbăteau vorbe de recunoş- 
tință. Dobó însă i-o luă înainte: 

— Acum nu e nevoie să te întorci la turci. Trebuie 
să duci scrisoarea asta încă în timpul nopţii la Szar- 
vasho. Apoi aştepţi acolo pînă se întoarce Vas Miklós 
de la rege şi de la episcop. Dacă s-o putea, îl aduci şi 
pe el. Dacă nu, vii singur. În tabăra turcească au obice- 
iul să ceară parola ? 

— Nu, stăpîne, n-au acest obicei. Dacă eşti îmbrăcat 
turceşte şi dacă mai ştii şi două-trei vorbe turceşti, te 
poţi plimba în voie printre ei. Dar straşnică palmă am 
primit !... 

În camera de alături zornăiră pintenii lui Gergely. 
Dobó se ridică şi se duse să asculte scrisoarea. 

A doua zi, în 16 septembrie, cînd răsări soarele de 
după dealuri, începură să bubuie și să boncălească tu- 
nurile. 

Pămîntul se zguduia. De pe liniile bombardierelor fu- 
mul se ridica în nori întunecoşi, care se amestecau cu 
norii de pe boltă, acoperind încă din primul ceas soa- 
rele şi marea albastră a cerului. 

Bastioanele şi zidurile clocoteau, pocneau. În cetate 
cădeau laolaltă ghiulele mici şi mari. Şuierau săgeți 
aprinse, obuze de foc. Cădeau bufnind şi rostogolin- 

du-se pretutindeni gloanţe de tunuri. Viaţa oamenilor 
şi a animalelor era ameninţată. 

Cei din cetate însă erau gata să facă faţă primejdiei. 
Dobó încă în timpul nopţii pusese să sune din trîmbiţă 
adunarea ostaşilor. Pe o parte din ei îi pusese să înalțe 
meterezele dinspre partea de unde se aştepta să bată 
tunurile a doua zi, mai cu seamă pe cele dinspre casa 
prepozitului Hécey. Pe alţii îi pusese să care pieile de 
vite rămase de dinainte de împresurare sau adunate din 
tăiere şi să le vîre în căzi cu apă. 

Alţii cărau grinzi, butoaie şi saci umpluţi cu pămînt 
în cetatea exterioară, la bastionul temniţei şi la poartă, 
ca să se afle la îndemînă cînd va trebui să se umple 
spărturile, ce aveau să se facă. 

Cite ciubere şi oale goale se găseau în cetate, toate 
fură umplute cu apă. Tot ce era de prisos fu scos din 
încăperile de jos şi de sub pămînt şi se puseră în loc 
paturi. Sfecla, dovleacul, varza, sarea — toate lucrurile 
cărora gloanţele nu aveau ce le strica fură scoase afară, 
ca să se facă loc pentru odihna oamenilor. 

Caii şi vacile fură scoase şi legate în bolțile din mai 
înăuntru, 

Pereţii dinspre răsărit şi miazănoapte ai caselor fură 
căptuşiți cu pămînt. În piaţă, în locul unde cădeau 
ghiulelele, se săpau şanţuri şi se înălţau în faţa lor 
întărituri de pămînt. Ghiulelele se izbeau de ele pu- 
fuind. 

În afară de acoperişul grajdului, de o claie de fîn, 
alta de grîu şi una de paie de dinaintea lui, în toată 
cetatea nu erau alte lucruri care să ia uşor foc. Dobó 
porunci să se dea jos acoperişul grajdului şi să se aco- 
pere clăile cu paie ude. 

Puse apoi să se ducă piei ude în mai multe părţi ale 
cetăţii pentru a se stinge cu ele, la nevoie, acoperișurile 
caselor sau schelele forturilor, care luau mai uşor foc. 

Cetatea muncea de zor cînd bubuiră tunurile. Întîia 
ghiulea, grea de o jumătate de majă, lovi în bucătărie 
şi sparse o grămadă de oale. 

Femeile aţițaseră tocmai atunci focul şi pregăteau 
făina, untura, slănina, ca să facă de mîncare pentru os- 
taşi. 

Cînd căzu ghiuleaua, se speriară. Năvăliră afară bu- 
luc — care pe uşă, care pe fereastră. 

Ghiuleaua se învîrtea însă într-una în grămada de 
cioburi de oale şi blide de lemn. 

Mekesey văzu din grajd ce se întîmplase şi veni fuga, 

— Ce e? strigă el la femei, desfăcînd braţele în lă- 
turi ca să le oprească. 

— A căzut o ghiulea înăuntru. 

— Înapoi! Înapoi! Veniţi după mine ! 

Intră repede în bucătărie. Luă un ciubăr cu apă şi-l 
vărsă peste ghiulea. 

— Ei — zise el aruncînd cu piciorul ghiuleaua în- 
tr-un colţ —:vă puteţi vedea de treabă. Ghiuleaua a 
pătruns dinspre stînga, aşa că staţi aici, în partea stîngă 
a bucătăriei. Aduceţi toate vasele aici, şi nimeni să nu 
treacă în partea cealaltă. Aici, în dreptul peretelui din 
stînga al bucătăriei, nu e nici o primejdie. 

— Vai, domnule căpitan — spuse o femeie cu frun- 
tea încreţită — găina mea azi-noapte a cîntat cocoşeşte. 
E semn rău! 

— Era cocoş, spuse Mekesey. 

— Ba e găină, domnule căpitan. 

— Ei, dacă-i găină, s-o gătiţi la prînz pentru mine şi 
n-o să mai cînte ca cocoşul. 

Femeile turnau într-una la cruci. Dar cînd răbufni 
prin acoperiş a doua ghiulea, o stinseră singure cu apă 
şi o rostogoliră lîngă cealaltă. 

— Pfui, ce pute! 

Îşi văzură de treabă. 

Totuşi grindina de gloanţe stîrni tulburare în rîndu- 
rile celor din cetate. Pînă atunci tunul nu bubuise de- 
cît dintr-un singur loc, şi chiar dacă mai cădea uneori 
cîte-o ghiulea, ştiau că trebuiau să ocolească zidurile 
dinspre răsărit sau pe cele la care nu ajungea niciodată 
lumina. Acum însă, cînd din toate părţile grohăiau, şu- 
ierau, pocneau, plesneau, se rostogoleau ghiulele, de 

toate felurile, de la mărimea unei nuci pînă la aceea a 
unei lubeniţe, nu mai ştiau unde sînt la adăpost. 

Avură încalte trecere toate coifurile ruginite, toate 
platoşele. De unde pînă acum doar ţiganul purta coif şi 
pavăză, chiar dacă era desculţ, acum, cînd gloanţele 
ţiuiau şi pocneau în toate părţile, iar bărbierii avură de 
pansat și cusut încă din primul ceas vreo zece răniţi, 
se îndreptau cu toţii, care de care mai grăbiţi, spre gră- 
mezile de arme, ca să-şi poată lua o îmbrăcăminte de 
Fier cît mai groasă, 

Cei doi căpitani, însoţiţi de cei şase hotnogi, înspec- 
tară în primul pătrar de ceas toate porţile cetăţii. 

— Nu vă temeţi | strigă Dobó cu glas tunător. 

Ca un ecou, glasul hotnogilor repetă în toate părţile : 

— Nu vă temeţi! Obuzele cad în acelaşi loc. Nu 
umblaţi pe unde a căzut vreun obuz ! 

Ei însă umblau pretutindeni. 

Nu trecu nici un ceas, şi ghiulelele înseşi arătau lîngă 
care clădiri sau ziduri e primejdios să stai. Ghiulelele 
doboriră tencuiala şi pereţii se înnegriră de proiectilele 
înfipte în ei. 

Erau însă şi pereţi care rămăseseră albi, neatinși. 
Doar dacă se mai rătăcea cîte-un glonte pînă la ei, să- 
rind de pe alţi pereţi. 

Toţi aceşti pereţi serveau şi de apărare. La adăpostul 
lor, maiştrii puteau să lucreze, ostaşii să se odihnească, 

E drept însă că astfel de pereţi nu erau mulţi în ce- 
tate. 


Şi în această bubuitoare furtună a morţii, Dobó se 
arăta cînd pe un bastion, cînd pe altul. 

Pe cap purta acum coif de oţel strălucitor, pe piept 
platoşă, pe braţe şi picioare apărătoare de fier. În mîini, 
mănuşi de zale. 

Într-un loc potrivea coşurile ce apărau tunurile, în 
altul tunul. 

— Nu tragem — spuse el — decît la sigur. Trebuie 
să cruțăm pulberea | 

Cei din cetate ñu înțelegeau cum vine asta. 

— Fire-ar să fie de pulbere | bombăneau ţăranii. De 
aceea e pulbere, ca să-i împuşcăm cu ea. 

Nu era om în cetate pe care să nu-l fi mîncat palma 
să tragă. Nu era turcul sub nasul lor ? Trebuiau stîrpiţi 
tilharii sau cel puţin alungaţi din jurul cetăţii. 

Lui Dobó însă nu îndrăzneau să i-o spună. Cu cît 
deveni asediul mai furtunos, cu atît concentră mai 
mult în propria lui mînă orice comandă. 

Turcul invadase între timp  Kirâlyszâk-ul. Corturi, 
oaste viermuind printre ele, pretutindeni în jurul cetăţii. 

Bubuitul neîntrerupt al tunurilor era însoţit cînd din- 
tr-un loc, cînd din altul, de vuirea fluierelor, a trîm- 
biţelor, a tipsiilor de aramă. 

Unde tunurile mici nu puteau sfărima zidul, aruncau 
cumbarale şi trăgeau cu săgeți aprinse ienicerii arcaşi. 

Era grindină de gloanţe şi ploaie de foc. 

Fireşte, lumea se înspăimînta mai mult de săgeți şi 
de bombele ce explodau decît de gloanţe. 

Dar încercaţii hotnogi îi învățau pe oameni cum să 
se păzească şi de acestea. 

Îndată ce căzu prima bombă şi începu să arunce, sfi- 
rîind şi sărind, foc roşu scăpărător, Dobó însuşi luă o 
piele udă şi se lăsă peste ea. 

Oamenii văzură cu mirare că bomba nu numai că 
nu-l sfîrtecă în bucăţi pe căpitan, dar că, după ce se 
mai zbătu oleacă sub piele, se potoli înăbuşită. 

Celelalte bombe le domoliră soldaţii. 

Erau făcute din sticlă şi pămînt ars. 

— O să le arătăm noi turcilor ceva ce n-au mai vă- 
zut ! strigă Gergely. 

Aduse bombele fabricate de el, la care lucrase timp 
de o săptămînă. 

Dobó îi puse mîna pe umăr. 

— Încă nu. 


De dimineaţă pînă seara bubuiau fără încetare tunu- 
rile şi ropotea grindina morţii. 

Ghiulelele de cîte o jumătate de majă una, ale zur- 
bazanelor, făcuseră în ziduri spărturi de mărimea unei 
porţi. 

Ghiulelele mărunte, dar grele, trase din teascuri şi 
arhebuze, spulberară ornamentele cele minunate ale bi- 
sericii şi sparseră peretele din spate al palatului căpi- 
tăniei. Zidul care apăra dinspre nord palatele era cel 
mai lovit de tunuri. 

— Aduceţi pămînt! porunci Dobó. Şi în faţa pala- 
telor, şi înăuntru, la odăile dinapoi. 

Mekesey i-o luase înainte şi pusese să se care în roabe 
şi cărucioare pămîntul adus cu ocoluri mari. Pe părţile 
primejdioase ale drumurilor şi cotiturilor ridicară zăga- 
zuri făcute din coşuri şi butoaie umplute cu pămînt. 

— Puneţi aici un butoi mare! strigă Nagy Balâsz 
hotnogul. 

Şi ca smucit de-o mînă nevăzută, se rostogoli de pe 
digul de pămînt, lovit de-o ghiulea. 

Hotnogii puseră apoi să se sape şanţuri, să se ridice 
părcane de pămînt, şi în alte locuri ale cetăţii să se în- 
grămădească coşuri şi butoaie, drept apărătoare împo- 
triva ghiulelelor. Fură nevoiţi să aşeze multe coşuri um- 
plute cu pămînt mai cu seamă la bastionul cel mare de 
la Poarta veche. 

Cînd ostaşii de strajă de pe bastionul Sândor se aşe- 
zară în zori îndărătul meterezelor, fură împroşcaţi din 
spate de proiectilele arhebuzelor turceşti ca de o grin- 
dină. 

— Culcaţi ! le strigă Gergelv. 

Cei o sută cincizeci de soldaţi se trîntiră cu fața la 
pămînt. 

Gergely se trase lîngă zid. 

Gloanţele şuierau pe deasupra capetelor lor, înfigîn- 
du-se în zidul cetăţii. 

Meterezele de pe zid se făcură ca ciurul. Urmă apoi 
linişte. Tunurile de pe poziţia din faţă tăcură. Turcii, 
care-şi descărcaseră tunurile, le încărcau acum din nou. 

— Sus! strigă Gergely. 

Cinci oameni rămaseră culcaţi. 

-— Duceţi-i în faţa bisericii, spuse Gergely clătinînd 
din cap. E careva dintre voi rănit ? 

Ieşiră din rînd, înaintînd tăcuţi, cincisprezece oameni. 

— Voi, duceţi-vă la bărbieri. 

Strînse pumnul şi sudui. 

— Băieți — spuse el apoi — nu putem sta aici cul- 
cați pe burtă pînă diseară. Aduceţi cazmale să ne să- 
păm tranşee. 

Vreo zece dintre ei alergară după cazmale şi nu peste 
mult fiecare ostaş săpa. 

Nu trecu; nici un, ceas şi ostaşii săpaseră un şanţ în 
care puteau sta. în picioare pînă la piept. 

Gergely aşteptă pînă trecu al doilea bombardament 
al turcilor, apoi sări din şanţ şi plecă în cetate să-i ra- 
porteze lui Dobó despre săparea şanţurilor. 

Lîngă mănăstire îl întîlni pe micul băieţel turc ju- 
cîndu-se pe fişia de pămînt de sub streaşină. Încerca să 
scoată cu o lingură o ghiulea înfiptă în perete. Copilul 
trebuie s-o fi zbughit din bucătărie, şi stătea chiar în 
bătaia gloanţelor. 

— Haide | Cară-te de aici! strigă Gergely la copil. 

Copilul se sperie şi se întoarse spre Gergely. Rezemat 
de perete, se uita la el, palid, cu ochii înfricoşaţi, în- 
tinzînd palmele spre perete, de parcă ar fi vrut să se 
agaţe de fusta mamei. 

Gloanţele izbeau zidul, înfipîndu-se în el şi sfărîmînd 
tencuiala. O ghiulea neagră de mărimea unui pumn lovi 
zidul drept deasupra umărului copilului, lăsînd în jurul 
ei un cerc murdar. 

Gergely sări la copil, îl trase la o parte şi, luîndu-l în 
braţe, îl duse în palat. 


În seara aceea soarele cobora spre Bakta printre nori 
cenuşii. O singură clipă aruncă pînă spre mijlocul ce- 
rului o scîndură de aur strălucitoare, apoi dispăru între 
nori sîngerii, ca să lumineze alte părţi ale lumii, cu oa- 
meni mai fericiți, care în seara aceea îşi aşezau pe 
pernă capul în cîntecele paşnice ale greierilor. 

În cetatea Eger munca abia începea. 

Îndată ce încetă vuietul ultimei împuşcături a top- 
ciilor, zidarii îşi luară mistriile, ţăranii cărară pietre, 
grinzi, apă, nisip şi începură să astupe spărturile zidu- 
rilor. Dar nici cazmalele nu se odihneau. Dobó dădu 
poruncă să se dărîme gardinile, ieşiturile de piatră ale 
turnurilor, fiindcă multe din ele fuseseră doborite de 
tunuri şi răniseră chiar pe cei ce stăteau la loc ferit. 

Aşa că munca nu încetă nici peste noapte. Pe margi- 
nea zidurilor, puşcaşi culcaţi pe burtă ; în faţa spărturi- 
lor, oameni lucrînd. 

Din, timp în timp, răsuna cîte o împuşcătură de teasc, 
cînd pe un bastion, cînd pe altul. Proiectilul aruncat 
din teasc explodă în văzduh şi lumină pentru o clipă 
terenul din faţa cetăţii. 

Erau rachete. Aveau nevoie de ele ca să urmărească 
mişcările turcilor. 

— Lucraţi cu nădejde, oameni! se auzeau cînd în- 
tr-o parte, cînd în alta îndemnurile ofiţerilor. 

Un zidar legat peste mijloc cu funie fu slobozit de 
sus pe partea dinafară, ca să întărească grinda pusă în 
spărtură, prinzînd-o cu copci de fier în zid. 

De jos izbucniră focuri de sîneţe. O ploaie de gloanţe 
căzu peste muncitori. Îi urmară alte focuri de puşcă şi 
alte răpăituri. 

La lumina focurilor de puşcă se vedeau vreo două 
sute de ieniceri culcaţi pe burtă. 

De pe ziduri li se răspunse cu rafale. 

Cu toate astea, zidarul se prăbuşi în gol. 

Muncitorii însă, cu tot focul mereu reluat de tufencii, 
îşi vedeau de muncă. 

La miezul nopţii se auzi glasul străjii de la poartă. 

Dobó, care şedea pe lada cu pulbere, înălță capul. 

— O fi sosit scrisoare de la rege, spuse Pet. 

Şi într-adevăr nu trecură nici cinci minute şi în faţa 
lui Dobó stăteau doi oameni gîfiind şi plini de sînge. 

Amîndoi erau îmbrăcaţi în veşminte turceşti. Săbiile 
însîngerate din mîinile lor dovedeau că nu-i uşor să pă- 
trunzi în cetatea Eger. 

— Vorbiţi | spuse Dobó. 

Unul dintre ei era Varsânyi, care plecase în iscoadă 
noaptea trecută. Celălalt, Vas Miklós, care îi dusese re- 
gelui scrisoarea lui Ahmed paşa. 

Varsányi răsullă greu. 

— Era gata să ne omoare. 

Vas Miklós îşi vîri în teacă sabia plină de sînge şi se 
aşeză pe jos. în praful zidului de piatră sfărîmat. 

Îşi scoase din picioare una dintre cizmele galbene şi-i 
desfăcu talpa cu un briceag. Acolo era scrisoarea. I-o în- 
tinse lui Dobó. 

Abia acum avu răgaz să vorbească : 

— Am dat față cu episcopul. Vă trimite închinări de 
sănătate, domnule căpitan. Dumnealui singur a dus 
scrisoarea la rege. Aici e răspunsul. 

— Al treilea a fost ucis, spune Varsányi. 

— Care al treilea ? întreabă întunecat Petö. 

— Szurszabó Istváĥ, unul dintre ostaşii noştri. S-a 
strecurat şi el azi-noapte cu noi afară. A fost străpuns 
cu lăncile chiar aici, în faţa porţii. 

Răsuflă adînc, apoi continuă : 

— Nu ne-am aşteptat să dăm de turci pînă şi aici 
lîngă poartă. Cînd am fluierat, au tăbărît pe noi vreo 
zece turci. Ne-am apărat cu săbiile. Noroc că era beznă 
şi că ai noştri au deschis poarta numaidecît. Pe István 
l-au doborît în faţa mea. Abia m-am putut strecura înă- 
untru. 

Dobó rupse pecetea, care de altfel se făcuse praf în 
cizmă, şi, aplecîndu-se la un felinar, citi scrisoarea. 

Faţa i se întunecă tot mai mult. Sprîncenele i se în- 
cruntară. Cînd isprăvi de citit, aruncă o dată din cap 
şi vîrî scrisoarea în buzunar. 

Petă ar fi vrut să întrebe ce scrie regele. Dobó însă 
privi în jurul lui posomorit şi, întorcîndu-se spre Var- 
sânyi, întreabă : 

— l-ai dus scrisoarea domnului Szalkay ? 

— l-am dus-o, domnule. Vă trimite închinările sale 
de sănătate. Toată dimineaţa a scris scrisori şi câte scri- 
sori a scris atîția olăcari călări au pornit în toate părţile. 

— Mai aveţi ceva să-mi spuneţi ? 

— Eu nu am, spuse Vas Miklós. Sfinţia sa episcopul 
m-a primit cu mare milă. Şi la măria sa regele am fost 
bine primit de toţi. Dar am o tăietură la cap. M-aş duce 
la bărbier... 

— Dragă Pet6 — spuse Dobó — nu uita să-i spui 
mîine lui Sukân să treacă numele acestor doi oameni pe 
lista acelora care vor fi răsplătiți de către rege după 
asediu. 

— Stăpîne — spuse Varsányi scărpinîndu-se la ceafă 
-— eu aş mai avea ceva de raportat. 

Dobó se uită la el: 

— Anume că — continuă Varsányi — Nagy Lukács 
te roagă pe măria ta să aşezi la poarta cea mare cîţiva 
oameni cu facle aprinse. Ar vrea să vie acasă la 
noapte... 

— Ar vrea, nu ? izbucni Dobó mînios. Am să-l învăţ 
eu ce-i rînduiala ! 

Un om cu o putină în spinare cărînd mortar trecu 
pe lîngă ei şi se îndreptă către zidarii de pe metereze. 
Dobó se dădu la o parte şi le strigă zidarilor : 

— Puneţi cruciş boroana aceea, nu în lung ! 

Pe atunci bîrnei i se spunea boroană. 

Apoi se întoarse iarăşi spre Varsânyi : 

— Lukács ăla crede poate că... Ei, dar numai să se 
arate în faţa ochilor mei ! 

Sufla de mînios ca un taur gata să împungă. 

Varsânyi se scărpină la falcă şi se uită rugător la 
Dobó : 

— Stăpîne, nu ştii ce rău îi pare că nu-i în cetate. 
Se dă de ceasul morţii de rău ce-i pare. 

Dobó se plimbă în sus și în jos pe sub felinar. 

— Ar fi o nebunie | Ce-i trece prin minte ? Orice 
vorbă mi-ar trimite, tot nu scapă de pedeapsă. Voi încă 
în noaptea asta trebuie să vă întoarceţi. Veţi duce alte 
scrisori episcopului, regelui. O să te poţi duce, Miklós ? 

Miklós ţinea la cap o năframă. Pe obrazul lui tînăr, 
pe cel stîng, sîngele curgea în şiroaie, iar năframa se 
roşise toată de sînge. 

— O să pot, răspunse el supus. O să-mi coase rana 
la Szarvaskă. 

Zidurile erau tot mai amenințate, zilnic apăreau noi 
spărturi. Muncă de zidari făceau acuma mai mulţi oa- 
meni. Şi garda de peste noapte era mai numeroasă. A 
doua zi, tunurile turcilor bubuiau din nou, tencuiala să- 
rea de pe ziduri la zece stînjeni înălțime, iar ghiulelele 
rămîneau înfipte în zid. 

— N-aveţi decît să trageţi | ţipă bătrînul Cecey. Ne 
întăriţi zidul cu fier. 

În ziua a zecea însă nu mai răzbiră să astupe pînă în 
zori toate spărturile. 

La sfîrşitul săptămînii a doua tăcură din nou toate 
tunurile turcilor. Cei din cetate se întrebară: „Ce s-o 
fi întîmplat ?™“ Ce să se întîmple ? Nimic. 

— Vine un sătean, spuseră cei de la poarta pieţei. 
Ciudat | 

Într-adevăr, se apropia pe îndelete un țăran bătrîn. 
Cu toate că nu purta un suman ca prin partea locului, 
străjile de la poartă îl lăsară să intre. 

Dobó îl primi în piaţă. Ştia dinainte că iar trebuia să 
fie vorba de o scrisoare de la turci. 

— De unde eşti 'mneata ? îl întrebă el încruntat, 

— Eu, stăpîne, sînt locuitor din Csâbrâg. 

— Şi ce cauţi la Eger? 

— Păi... am adus făină, stăpîne, la turci. 

— Cîtă ? 

— Păi... şaisprezece care. 

— De la cine ? 

— De la logofătul moşiei. 

— Nu-i logofăt cel ce te-a trimis, ci zbir nememic | 

— Păi, stăpine, 'a trebuit să ne supunem, ca să nu, 
păţim ca vecinii. 

— Care vecini ? 

— Ăi din cetatea Drégely, stăpîne. 

— Aduci scrisoare, nu ? 

— Păi... am adus, mă rog de iertare. 

— De la turci ? 

— De la turci, stăpîne. 

— Nu te-a mustrat cugetul că faci un păcat aducînd 
încoace scrisoarea ? 

— Păi... pot să ştiu eu ce e în scrisoare ? 

— Poate fi ceva de bine cînd o trimite turcul ? 

Omul nu răspunse. 

— Dumneata ştii să citeşti ? 

— Nu ştiu. 

Dobó spuse femeilor : 

— Aduceţi o oală de jeratic. 

Femeile aduseră. 

Vărsară jeraticul jos. 

Dobó aruncă scrisoarea pe foc. 

— Prindeţi-l pe acest trădător şi ţineţi-l deasupra fu- 
mului. Miroase-o, nemernice, dacă n-o poţi citi | 

Apoi porunci să fie pus în butuci acolo, în piaţă, ca 
să vadă oamenii din cetate ce păţesc cei ce primesc să 
aducă scrisori de la turci. 


La scena aceasta fuseseră de față şi hotnogi. Mulți- 
mea se adunase şi ea, şi oamenii se uitau la săteanul 
care lăcrima din pricina fumului şi a amărăciunii. 

— Ai văzut, vericule | îi spuse ţiganul. Cine te-a pus 
să te faci poştaş ? 

Pe jeratic, scrisoarea se desfăcu în tăblii la început 
roșii, apoi negre. Cînd erau roşii, şirele literelor păreau 
ornamente negre, iar cînd se înnegreau, literele tremu- 
rau o clipă pe ele roşii încinse. 

Era de faţă şi Gergely. 

Cînd intră pe poartă săteanul, tunurile turcilor înce- 
tară toate. 

Turcii aşteptau un răspuns. 


— Căpitane — spuse Gergely după ce se depărtară 
de grup — eu fără să vreau am citit un rînd din sceri- 
soare. 

Dobó dădu din umeri. 

— De ce-ai citit ? Eu, fără să fi citit, ştiu ce scria 
în ea. 

— Desigur, nu face să vorbim despre aceasta — con- 
tinuă Gergely — dar rîndul pe care l-am citit era prea 
păgînesc ca să mă pot răbda să nu ţi-l spun domniei 
tale. 

Dobó nu rosti nici: spune, nici: nu spune. 

Gergely continuă : 

— Iată ce scria: Sau poate că ţi-ai pregătit sicriul, 
Dobó István P 

Dobó spuse: 

— Dacă-i vorba pe-aşa, l-am pregătit. Mă întreabă 
adică dacă sînt pregătit pentru moarte. Ei bine, la în- 
trebarea asta una am să le răspund. i 

Peste un sfert de ceas, pe zidul cetăţii apăru un si- 
criu negru, ridicat pe două lănci. Voinicii înfipseră län- 
cile între crenelurile zidului. 

Tunurile turcilor începură să bată. 

În seara zilei de sfinţii arhangheli Mihail şi Gavril se 
căscau în ziduri vreo cincisprezece spărturi. 

Cele mai multe erau în zidul cetăţii exterioare. O altă 
spărtură mare era în turnul din colţul dinspre sud-est. 
A treia şi a patra la sud, unde spărseseră poarta. Tur- 
nul cel înalt de strajă fusese atît de lovit din toate păr- 
tile, şi aşa de găurit la mijloc, că era aproape de ne- 
înţeles ce îl mai ţinea. Cum de nu se dărîma ? 

Oamenii din cetate nu mai răzbeau cu astupatul, cu 
dresul stricăciunilor. Se vede însă bine că de-ar fi lu- 
crat cu toţii şi tot n-ar fi putut dovedi. 

— Totuşi să nu încetăm lucrul, oameni buni ! 

Dobó îşi chemă ofiţerii pe bastionul bisericii şi puse 
să se tragă cu rachete spre răsărit. 

— Ia priviţi — spuse el — ridicăturile acelea de pä- 
mînt ce vin încoace, ca dîrele lăsate de soboli cînd 
scurmă sub pămînt, șanțurile acelea sînt toate pline de 
turci. 

Într-adevăr, în noaptea aceea turcii se trăseseră cu 
toții de pe dealuri mai aproape de ziduri. La pîlpîirile 
rachetelor se văzură mulţimea de corturi din preajma 
cetăţii, steagurile galben-roşii ale ienicerilor, scările de 
asediu, lungi culcate între corturi, corturile de pînză 
de sac ale ienicerilor, în care dormeau cîte zece-două- 
zeci de oameni. Linia întîia a încercuirii se strînsese şi 
mai mult în jurul cetăţii. 

— Copii — spuse Dobó — turcul o să dea mîine 
asaltul. Toată lumea rămîne şi doarme aici afară. 

În faţa spărturilor orîndui treascuri şi puşcaşi. Tunu- 
rile de asemenea le îndreptă în direcţia spărturilor. De 
ziduri erau rezemate de jur-împrejur sulițe, lănci, ghiu- 
lele, baltage, ghioage, tot ce era armă în cetate. 

Dob6 strînse mîna tuturor ofiţerilor săi. 

— Dragii mei, fiecare din voi ştie ce are de făcut. 
Culcaţi-vă, şi dormiţi cît se va putea. Trebuie să res- 
pingem asaltul. 

Cuvintele îi erau încă pe buze, dar privirile şi le şi 
întorsese spre oraş. Un vuiet ciudat se auzi de jos. Un 
ropot ce creştea într-una. 

Priviră cu toţii într-acolo. 

La poarta dinspre pîrău răsună ascuţit fluierul lui 
Varsânyi. 

— Deschideţi poarta | strigă Dobó. 

Jos în oraş larmă din ce în ce mai mare. Ropot de 
copite. Răpăit de arme, pocnete. Pe ziduri strigăte, în- 
demnuri. 

— Deschide poarta, vine Lukács | 

Hotnogul Vajda Jânos ordonă gărzii de la poartă să 
aprindă numaidecît o făclie. Cînd o întinse în afară, 


429 


se văzu tăindu-şi drum printre gebegiii ce-şi petreceau 
noaptea, în piață ceata de călăreţi a lui Nagy Lukács. 

— Jos facla ! strigă Vajda. Trageţi-o după poartă ! 

Îşi dăduse într-o clipă seama că e mai bine pentru 
călăreţi să se apropie pe întuneric. 

Numaidecît lăsară în jos podul şi ridicară drugii de 
fier. 

— Toţi puşcaşii deasupra „porţii ! Lăncierii la poartă ! 

Voinicii maghiari intrară în asalt unul după altul pe 
poartă. Turcii urlau, sărind şi înghesuindu-se în urma 
lor. 

— Allah |! Sara iezic! Vai sana! Allah! Allah | 

Şi începu o ciocnire sîngeroasă în faţa porţii. Un piad 
desculţ se căţără în fugă ca o pisică pe lanţul podului, 
cu hangerul în dinţi. Străjerul care ţinea facla îl văzu. 
Se priviră o clipă ochi în ochi. Apoi străjerul îl pocni 
cu facla; aprinsă peste mutră, încît turcul căzu lat în 
beznă. 

Ceilalţi turci, strigînd neîncetat Allah akbár şi Sara 
iozic, se băteau ei între ei în faţa porţii. 

— Ridicaţi podul ! strigă Dobó. 

Glasul lui fu acoperit de bubuitul puşcaşilor. 

— Nu se poate ridica podul | strigă portarul. 

Se şi vedea de ce: era plin de turci. 

Gergely, ajungînd acolo, luă o faclă de la un străjer 
şi alergă cu ea la un treasc. În clipa următoare treas- 
cul bubui aruncînd flăcări şi făcînd uliţe prin turcimea 
care foşgăia pe pod. 

Podul se înălță, pîrîind şi scîrțiind pe scripetele cu 
roți mari ca de roabă, ridicînd în sus şi pe turcii ce mai 
rămăseseră pe el. 

În partea dinăuntru căzură drugii de fier, în cea din- 
afară se închise podul aproape ţipînd şi pocnind la 
urmă surd. 

Astfel rămaseră prinşi la mijloc, ca într-o cuşcă, vreo 
cincizeci de turci. Plini de furie se învîrtiră, se ciocniră 
între ei, pînă ce căzură seceraţi de gloanţe şi străpunşi 
de lănci. 

Peste cîteva minute sub poartă era o movilă de oa- 
meni care se zviîrcoleau horcăind. 

Dobó se afla în piaţă. 

La lumina faclelor descălecară douăzeci şi doi de că- 
lăreţi fără cuşme, care se aliniară în faţa lui, ținînd caii 
de căpăstru. Caii aveau la gură spumă albă înroşită. 
Călăreţii gîfîiau încă. Feţele unora erau pline de sînge. 
Unul avea sfîrtecată pe umăr mîneca dolmanului şi i se 
vedea cămaşa albă. 

Un om mărunt, spătos, păşi din rînd şi se opri în faţa 
lui Dobó. 


— Îţi fac înştiinţare — spuse el trăgîndu-şi suflarea 
— că ami sosit. 
— Dragă Lukács — răspunse Dobó mişcat — ai 


merita lanţuri la picioare, hoinar împieliţat ce eşti | Şi 
un lanţ de aur la gît, viteazul meu brav ! 

Şi îşi îmbrăţişă ostaşul. 

— Dz’ cum ai venit ? 

— A trebuit să aşteptăm, căpitane, pînă am împlinit 
numărul turcilor ucişi, ca să facem rost pentru fiecare 
din noi de turbane şi caftane. Pentru asta dădeam cîte 
o năvală din Szarvask5. Astă-seară ne lipseau doar idouă 
turbane. Varsânyi ne-a dat fluierul lui. Şi am fi putut 
veni încoace, căpitane, dacă şi în piaţă ar fi fost tot că- 
lăreţi. Dar pedestrimea ne-a mirosit că nu sîntem de-ai 
lor şi ne-a atacat. 

— Cine lipseşte ? 

Soldaţii se uitară unul la altul. La lumina faclelor 
care bătea dintr-o parte nu li se vedea decît jumătate 
de faţă. Toţi erau plini de sînge. Caii de asemenea în- 
roşiți de sînge. 

— Gábor, rosti cineva încet. 

— Bicskei, rosti altul. 

— Balkânyi... 

— Soós Gyuri... 

Privirile lui Dob6 se opriră asupra unui flăcăuaş cu 
plete lungi ca ale fetelor, care stătea tras în urmă din 
şir, ascunzîndu-şi obrazul la gîtul calului. 

— Balázs! strigă el mişcat. Tu eşti ? 

Băiatul ieşi în faţă. Îngenunche. Depuse sabia însîn- 
gerată pe care o ţinea în mînă la picioarele lui Dobó şi 
îşi aplecă capul fără să spună un cuvînt. 

Era Balogh Balâzs, aprodul lui cel mai tînăr. 

În noaptea aceea au putut dormi în linişte toţi osta- 
şii, în afară de optzeci de pușcaşi, rămaşi de strajă. Se 
culcară de-a lungul zidurilor şi în şanţuri, îmbrăcaţi, în- 
cinşi cu săbiile şi cu lăncile alături. Sus erau înşirați 
puşcaşii cu puştile culcate pe metereze, încărcate cu 
pulbere, cu cocoşul ridicat, acoperite cu cîrpe şi cîlți, 
ca să nu le stingă roua. 

Tot la zece-douăzeci de paşi în mijlocul celor ce dor- 
meau veghea câte o strajă, ca şi la tunuri şi pe basti- 
oane. În partea dinspre oraş se aflau mai puţini. 

Cei ce nu erau ostaşi lucrau cu toţii sus. 

Dobs îi scosese să dea ajutor zidarilor pe toţi țăranii 
din cetate, pe măcelari, morari, lăcătuşi, dulgheri, pe 
cei patru fierari, pe cei doi hingheri, ba chiar şi pe 
ţigan. 

În spărturi orîndui să se vîre bîrne lungi şi să se um- 
ple cu pămînt, scînduri, mortar şi pietre, cu tot ce se 
putea strînge în zorul şi vălmăşeala muncii. Poarta ce 
fusese spartă trebuia astupată cu pămînt, cu pietre şi 
cu nisip, cu butoaie pline. O mortieră fu pusă în fața 
ei, alta deasupra, de o parte şi de alta treascuri, arhe- 
buze cîte se găsiră. 

Jos, tufenciii stăteau ascunşi în şanţuri adînci şi des- 
chideau focul ori de cîte ori zăreau vreun muncitor 
prin spărturile zidurilor. Şi oricît încercaseră să le aco- 
pere vederea cu coşuri de nuiele, turgii tot îi zăreau. 

La tumul din colţ supraveghea munca de astupare a 
spărturilor Bolyky Tamás, hotnog din Borsed. Cum spăr- 
tura zidului era înaltă de trei stînjeni, bîrnele trebuiau 

legate între ele cu lanţuri şi funii. Muncă anevoioasă. 
Trebuiau uneori să iasă în afară şi atunci ienicerii de 
jos trăgeau. 

În zadar li se răspundea de sus, în zadar se aruncau 
bombe asupra lor, ei stau ascunși, apăraţi de tranşee şi 
garduri, de nu li se vedeau decît ţevile sîneţelor. 

Apoi felinarele zidarilor le arătau ţinta. 

— Sus boroanele! strigă Bolyky Tamás. 

Ţăranii cu bîrnele stăteau locului, nu se mişcau, fi- 
indcă noaptea aceea fuseseră răniți şi trei dintre dînşii. 

— Sus boroanele ! repetă Bolyky Tamás. 

Ţăranii şovăiau. 

Hotnogul se urcă pe marginea prăpastiei şi strigă din 
nou : 

-— Mişeaţi-vă o dată ! Aici, aici | 

Şi boroanele, adică bîrnele, fură urcate repede în sus. 
Dedesubt pîrîiră armele turcilor. Sus băteau ciocanele 
şi zuruiau lanţurile prinse de bîrne şi întărite cu piroane 
de-o şchioapă. 

— Nu vă temeţi ! îi încuraja hotnogul din Borsed. 

Şi nimeni nu îndrăznea să se teamă. 

Un glonte izbi coiful hotnogului şi-i reteză podoaba 
de argint în care era prinsă egreta, 

— Repede, repede ! 

Inhăţă un buştean şi-l legă el singur cu lanţul de-o 
bîrnă. 

— Tamás! strigă de jos Mekcsey. Coboară de acolo ! 

Gloanţele băteau grindină pe tum, iar jos ţăcăneau 
într-una sîneţele turcilor. 

— Îndată, răspunse Bolyky Tamás, aplecîndu-se să 
ridice o altă grindă. 

— Daţi o funie! 

Şi rămase deodată aşa aplecat, de parcă s-ar fi făcut 
stană de piatră. 

Tamâs rămase în genunchi, cum căzuse. Coiful îi căzu 
de pe cap, părul lung şi cărunt i se revărsă în jos. 

Mekcsey alergă sus, îl luă în braţe şi, smulgîndu-l din 
gura spărturii, îl aşeză în colţul dinăuntru al bastio- 
nului. 

— Aduceţi un felinar | 

Faţa lui Bolyky Tamâs era albă ca ceara. Din barba 
căruntă îi picura sînge în praful de pe pămînt. 

— Tamás! îl scutură Mekcsey. Poţi vorbi ? 

— Pot, îngînă Tamás. Luptaţi... pentru patrie... 


Pretutindeni în cetate se vedeau felinare şi facle de 
răşină înfipte pe ziduri în cuie. Dobó trecea călare de 
la o spărtură la alta. 

Îl îngrijora mai ales turnul de deasupra porţii vechi. 
Tunurile turcilor dărîmaseră poarta şi făcuseră strică- 
ciuni turnului. Dinspre sud i se vedea scara neagră în 
spirală, cu patru trepte rupte. 

Poarta vor putea să o zidească, dar pentru turn nu 
mai era timp. Ce avea să se întîmple dacă şi a doua zi 
bombardau turnul ? Din turnul acela era supravegheată 
partea dinspre sud şi tot de acolo trăgeau puşcaşii. 
Dacă se năruia, cetatea pierdea un fort însemnat. 

Orîndui să doarmă acolo patruzeci de drabanţi, cu 
sîneţele umplute cu pulbere, gata de luptă. | 

— Culcaţi-vă şi dormiţi ! le strigă el. Ajunge să stea 
de strajă doi oameni la ferestrele dinafară. 

Întoarse calul şi se duse la turnul din colţ. 

— Ce faceţi aici ? De ce nu lucraţi ? 

— Stăpîne — spuse un ţăran cu glasul tremurînd — 
în minuta asta a fost puşcat hotnogul nostru Bolyky. 

Tocmai atunci îl aduceau pe o targă de cărat pietre. 
Picioarele îi atîrnau ; mîinile, fără mănuşi, îi erau îm- 
preunate pe platoşa pieptului. Mekcsey îl urma, ducîn- 
du-i coiful în mînă. 

Pe peretele bastionului umbrele lor triste se mişcau 
uriaşe. 

Dobó tresări. 

— A murit ? 

— Da, răspunse Mekcsey trist. 

— Lucraţi mai departe ! le strigă Dobó celor de pe 
bastion, 

Cobori de pe cal. Îşi scoase cuşma. Se apropie de 
mort şi-l privi în tăcere, trist. 

— Bunul meu Bolyky Tamás... Înfăţişează-te înain- 
tea lui Dumnezeu, arată-ţi rana sîngerîndă şi roagă-l 
să-şi îndrepte privirea şi spre cetatea aceasta. 

Rămase privind în urma lor, pînă ce felinarul dispăru 
după colţul grajdurilor. Apoi încălecă din nou şi se duse 
repede la cealaltă spărtură din dosul palatului. 

Acolo se chinuia Zoltay cu un colac de funie, legînd 
birnă de bîmă ca să umple spărtura. El însuşi ajuta la 
trasul funiilor şi striga la oameni : 

— Trage cu nădejde, că nu-i cîmat să se rupă ! Pune 
mîna, milostenia ei! Trage cum ai trage în spînzură- 
toare pe împăratul turcesc | 

Şi bîrnele se strîngeau laolaltă pîrtind. Dulgherii, fie- 
rarii prindeau de zid capetele grinzilor în copci de fier, 
ceilalți aruncau de zor pămînt, piatră, mortar, ca să 
umple spărtura făcută de tunurile turcilor. 

Dobó îl strigă pe Zoltay: 

— Vino jos | 

Zoltay lăsă funia, dar tot mai îndemna oamenii : 

— Prindeţi-le în copci de fier, cît mai multe ! 

Dobó îi puse mîna pe umăr. 

— Du-te, băiete, şi te culcă. Miine avem nevoie de 
forţe, 

— Doar cîteva butoaie să... 

— Şterge-o la culcare ! strigă la el Dobó. Pas aler- 
gător | 

Zoltay duse mîna la cuşmă şi plecă fără să crîenească. 

Dob6 nu îngăduia să-i iasă cineva din cuvînt, 

Mai trimise la culcare pe Figedy şi pe Pets, apoi 
descălecă şi el în fața palatului. Calul şi-l încredinţă 
sentinelei de la poartă şi intră în odaia sa. 

Odaia de jos, unde se aşezase de cînd începuse bom- 
bardamentul, era luminată de un felinar verde, de pă- 
mînt ars, atîmat de tavan. Pe masă se găsea friptură 

rece, piine şi vin. Dobó, fără să se aşeze, luă pîinea şi 
rupse o bucată. 

Uşa camerei de alături se deschise şi apăru în prag o 
femeie cu părul cărunt, îmbrăcată în haine de doliu, cu 
o lumînare în mînă. 

Văzîndu-l pe Dobó, intră în odaie. 

Era mama aprodului Balâzs. 

Vrednica jupîniţă, după ce nu mai putuse ieşi din 
cetate, se împăcase cu situaţia. Preluase slujba chelăre- 
sei: ea pregătea mîncare pentru Dobó, ea se îngrijea 
de toate. 

— Ce-ţi face băiatul ? întrebă Dobó. 

— A adormit, răspunse femeia. Are şi cîteva răni: 
la piept, la cap, pe braţ. Dar domnia ta, căpitane, ziua 
nu mănînci, noaptea nu dormi, asta nu mai poate merge 
aşa. Dacă nici mîine nu vii la masă, am să iau mînca- 
rea şi am să mă ţin cu ea după domnia ta pînă-i termi- 
na-o toată. 

— N-am avut răgaz, răspunse Dobó sorbind paharul. 
Patul mi-e aşternut ? 

— Încă de-acu trei zile. 

— Ei, astăzi o să mă culc. (Şi într-adevăr se şi aşeză 
pe pat.) E rău rănit băiatul ? 

— Destul de rău. La cap are o tăietură lungă. Cele- 
lalte îs mai uşoare, din pricina dolmanului de piele, slavă 
Domnului | Îşi mișcă uşor mîinile şi picioarele. 

— Budahâzy cum se simte ? 

— Bărbierul i-a scos în cinci fărîme osul de la umăr. 

— Scapă? 

— Bărbierul zice că o să scape. 

— Acum culcă-te şi dumneata. Am să mă culc și eu. 
Trebuie să mă odihnesc. Noapte bună ! 

Dobó privi în gol, apoi se ridică şi părăsi iar odaia. 

Mantia lui lungă atârna în săliţă. Şi-o încheie din mers. 
Se grăbi spre bastionul Sândor. Acolo îl găsi pe Gergely, 
care pusese pe un ostaş să ducă pe metereze un burduf 
mare de piele. 

— Ce-i asta — spuse Dobó supărat — nu te-ai culcat 
încă ? Nu ţi-am poruncit să dormi ? 

— Am împlinit porunca, cinstite căpitane, răspunse 
Gergely. Am dormit. Dar m-am gîndit că pică roua pe 
tunuri şi am pus să se care pulbere uscată pretutindeni. 

Dobó spuse tunarului de la teascul aruncător de ra- 
chete : 

— Foc! 

Treascul sfîrîi şi detună puternic. Proiectilul aruncă 
flăcări în înalt, pocnind şi luminînd împrejurimea. 

În tabăra turcească nici o mişcare. Doar străjile stă- 
teau de veghe în faţa trupelor, cu gulerele ridicate pînă 
la urechi. 

Dobó îl urmă pe Bornemissza la bastionul bisericii şi 
se uită cum suflă afară pulberea umezită din aprinzători 
şi cum presară pretutindeni cu grijă alta uscată. Cum 
cerceta dacă sînt la locul lor cîlții, căuşul pentru pulbere, 
gloanţele. Obuzierii dormeau lîngă tunuri în şube. 

— Du-te şi te culcă ! spuse Dobó. 

El însă rămase acolo, cu braţele încrucişate, lîngă 
tunul Păpuşa. Și în liniştea mare ce domnea împrejurul 
lui îşi ridică privirea la cer. 

Era un cer fără lună, înnorat, rece. Doar într-un mic 
luminiş străluceau cîteva stele albe. 

Dobó îşi scoase cuşma şi se lăsă în genunchi. Ridică 
privirile la cer. 

— Doamne! — murmură el împreunîndu-şi mîinile 
spre rugăciune — tu vezi ordia aceasta de tîlhari şi 
ucigaşi, vezi mica noastră cetate rănită şi mîna de oa- 
meni dîrji din ea... În universul tău mare pămîntul 
acesta e ca un fir de praf. O, dar pentru noi e totul | 
Dacă vrei viaţa noastră, ia-ne-o, stăpîne| Să cădem ca 
firele de iarbă sub tăişul coasei. Numai ţara aceasta să 
rămînă... Această mică Ţară ungurească... 

Faţa îi era palidă. Din ochi îi picurau lacrimi şi i se 
scurgeau pe obraz. 

— Sfîntă Marie, Maică Precistă, apărătoare a ării 
ungurești! Pe steagurile noastre chipul tău îl purtăm. 
Buzele milioanelor de maghiari numele tău îl rostesc, 
Roagă-te pentru noi | 

Şi continuă: 

— Sfinte rege Ştefan | Cată din cer pe pămînt Pri- 
veşte-ţi țara pustiită, poporul ameninţat de pieire ! Pri- 
veşte cetatea Eger unde mai stau zidurile bisericilor tale 
şi unde credincioşii mai slăvesc pe cel Atotputernic în 
limba şi în credinţa ta. Ridică-te din cortul tău din cer... 
Sfinte rege Ştefane| Oh, prosterne-te la picioarele lui 
Dumnezeu |! 

Micul petic de senin crescu pe boltă, şi tot mai multe 
stele străluciră pe cer. 

Dob6 îşi şterse ochii şi se aşeză pe lemnul tunului, 
privind pe gînduri, nemişcat, în întunericul de sub 
cetate, 

Tabăra turcească dormea în murmur încet. Aerul 
vibra de răsuflarea celor o sută de mii de oameni. 

Dobó se rezemă cu spatele de ţeava tunului. Capul i 
so lăsă în piept. Şi-l aplecă pe braţ, adormi. 

Din preajma grajdurilor trîmbiţă un glas subtire, ne- 
sigur, de cocoş, apoi îndată altul, gros. O fişie palidă 
sură despărțea cerul de dealurile dinspre răsărit. 

Se făcea ziuă. 

Parcă se mişca pămîntul. Pînă departe începu un 
freamăt surd. Faţa pămîntului se mişca în valuri negre 
şi Freamătul, clocotul era tot mai puternic. Din cînd în 
cînd se auzea sunînd cîte un clopoțel, cîte un glas de 
fluier. Fîşia sură de la orizont se făcea tot mai lată, iar 
întunericul nopţii se subţia pe cer ca un văl străveziu. 

Acum se vedeau mişcările tunurilor de jos, cetele albe 
do turbane, scările subţiri înălțate în sus, care se apro- 
piau clătinîndu-se de cetate. 

Spre răsărit cerul se lumină repede. Locul cenuşiului 
îl luă rozul şi din umbrele reci care se destrămau ieşiră 
la iveală turnurile fără acoperişuri şi zidurile zdrenţuite 
ale cetăţii, 

— Căpitane | spuse Bomemissza, punîndu-şi mîna pe 
umărul lui Dobó. 

Dobó tresări ridicîndu-se. 

— Tu eşti, Gergely ? 

Şi privi în jos la mulțimea turcilor ce se mişcau în 
talazuri. 

— Sună deșşteptarea | 

'Triîmbiţa bastionului răsună. Alte opt trîmbiţe îi răs- 
pund. Zornăie armele. Deodată se aud pretutindeni tro- 
pote şi glasuri de oameni. Se trezesc la viaţă şi şanţurile 
cetăţii exterioare. Pe ziduri şi pe bastioane ostaşii se 
aliniază. 

Dob6 încălecă şi în lumina zorilor cercetă poziţia 
brigăzilor turceşti. 

Cele mai multe erau masate sub zidurile din dreptul 
palatelor cetăţii. 

— Cum vor năvăli spre ziduri, aruncaţi mingile | 
porunci Dobó în toate părţile. 

Kristóf, aprodul, îl întîlni pe căpitan în piaţă 

Era pe un călut sur turcesc şi purta un mintean 
vînăt călduros. 

— Bună dimineaţa, domnule căpitan | Să aduc pla- 
toşa ? 

— Nu. Vin eu îndată. 

Dar nu se duse. Alerga de la un bastion la altul să 
supravegheze pregătirile. 

— Să nu trageţi decît în desime, spuse el tunarilor. 
Întîi de toate mingile. 

Apoi strigă din nou: 

— Să nu vă urcați pe ziduri pînă ce nu încetează tu- 
nurile turcilor | 

În apropierea dărîmăturilor erau piramide mari de 
mingi. Bornemissza Gergely, fabricîndu-le, le făcuse o 
dublă umplutură, aşadar căpătaseră şi o îndoită putere. 
Explodau întîi cînd erau aruncate, apoi încă o dată 
cînd, dezphiocîndu-se, le cădea sîmburele. Atunci arun- 
cau scîntei mari albe timp de cîteva minute. Erau 
umplute cu porțelan pisat. Cui îi cădeau pe haine, pe 
faţă, avea ce să salte din pricina lor. 

Turcii nu ştiau fabrica astfel de grenade. 

Kristóf, aprodul, îl aşteptă o bucată de vreme în 
faţa palatului pe stăpînul său, apoi, cînd îl văzu că 
aleargă tot mai zorit de la un bastion la altul, intră în 
sală, luă platoşa şi coiful şi, încălecînd, i le duse. Îl 
găsi la tumul din colţ. 

Dobó le îmbrăcă de-a călare, ajutat de Kristóf, care-i 
dădu pe rînd platoşa, apărătoarele de braţe şi mănuşile 
de zale. Apoi Kristóf, sărind de pe cal, îi încătărămă 
apărătoarele de picioare şi îi întinse coiful auriu, 

— Adu-mi-l pe celălalt, spuse Dobó. Pe cel de oțel. 

Acum se luminase de-a binelea şi se puteau vedea 
limpede oștile turcilor. În şanţurile de sub copaci, spre 
miazănoapte şi răsărit, se vedeau mii şi mii de turbane 
şi coifuri vălurind în sclipiri argintii. Aşteptau să în- 
ceapă asediul. 

Dar nu aşteptară prea mult. Îndată ce lumina zilei 
crescu atît cît să se poată vedea spărturile, pietrele ieşite 
în afară şi gardurile de bîrne, în jurul cetăţii răsună 
deodată din sute de locuri cîntarea cucernică a mue- 
zinilor. Cumplita oaste se prosterna la pămînt cu zor- 
net şi se ridica înapoi pe genunchi. 

Marea tabără păgînă îşi mormăia rugăciunea cum 
mormăie o furtună ce se apropie. 

„Allah... Mohamed, profetul nostru...  îmbărbă- 
tează-ne inima... Întinde mîinile tale nebiruite... Astupă 
pîtleiul vărsător de foc al uneltelor lor... Prefă-i în 
cîini pe zmintiţii necredincioşi, să se muşte unii pe 
alţii... Trimite vîrteiuri de vînt ca să li se umple ochii 
de colb şi să se arunce la pămînt în zvîrcoliri... 
Rupe-le oasele picioarelor, să nu ne poată sta îm- 
potrivă... Fă-i de ruşine, slăvite profet, ca să ne putem 
ridica deasupra lor în strălucire şi împărăţia ta să în- 
florească de-a pururi.“ 

Apoi săriră în picioare cu zornei mare. 

— Bismillah! (În numele lui Dumnezeu |) 

Tunurile şi sîneţele turcilor bubuiră deodată, zidu- 
rile cetăţii se cutremurară, ghiulelele fără număr fä- 
cură ţăndări astupăturile. Pe meterezele zidurilor că- 

deau săgețile şi gloanţele sîneţelor ca grindina. În aer 
era miros greu de praf de puşcă. Bubuiturile ce zgu- 
duiau pămîntul se amestecau cu larma tobelor, a coar- 
nelor, .a trîmbiţelor şi a strigătelor de Allah! Allah ! 
a celor o sută de mii de glasuri. 

Din şanţuri înaintau în salturi prin norii de fum, 
mulţi ca lăcustele, asabii, ienicerii, deliii, gebegii şi tot 
felul de pedestrași. 

Pădurea scărilor de asediu zbura spre ziduri şi ba- 
stioane şi dindărătul scărilor grindina săgeţilor vijiia, 
bătînd în unghiuri ascuţite zidurile. 

Din toate părţile răsuna fanfara de luptă a turcilor, 

Dar şi de sus răspunsul căzu vuind. Tunurile îndrep- 
tate în jos aruncau flăcări, bucăţi de fier, plumbi, cio- 
buri de sticlă, unde era turcimea mai deasă. Se aco- 
periră de sînge cu sutele, se clătinau, se prăbuşeau. În 
aceeaşi clipă dădeau năvală, călcînd peste cei căzuţi, 
alte sute. 

Mirosul greu de pucioasă se răspîndea în vălături 
de fum în toată cetatea. Scările de asediu îşi înfigeau 
cîrligele de fier în piatră, în fier, în bîme, şi multi- 
mea turcilor aproape fugind se căţăra pe ziduri, ținînd 
într-o mînă, deasupra capetelor scuturi, în cealaltă 
lănci, iar în dinţi hangere. 

Douăzeci şi şapte de steaguri roşii turceşti filfiiau 
în fruntea oștilor, conducîndu-le pe scările proptite de 
zidurile avariate din spatele palatelor. 

— Allah akbâr ! La illa Allah! Ia kerim! Ia rahim! 
Ia fettah | vuiau într-una răcnetele. 

— Pe ziduri! Pe ziduri! se auzea pretutindeni. 

Şi zidurile se umplură de oameni. Abia acum folo- 
siră maghiarii ghiulelele. Le aruncau cu mîna. La în- 
ceput sfirîiau, apoi scoteau flăcări şi la urmă explodau, 
trăsnind şi bubuind. ipete, răcnete, fum, miros de 
pucioasă, iad. Toporul, securea izbeau cîrligele scări- 
lor, fărîmîndu-le şi aruncîndu-le în gol o dată cu zecile 
de turci cățăraţi pe ele. 

— Allah! Ia kerim! 


441 


Zdrobindu-se unii de alții, se prăbuşeau şi tăiau uliţe 
în rîndurile celor ce viermuiau dedesubt, 

— Ia rahim! Allah! 

Dar peste un minut se înghesuiau spre zid, luîndu-le 
locul alte valuri ale mulțimii înarmate şi lîngă scă- 
rile agăţate erau proptite altele. 

— Allah! Allah akbár! Allah! 

La bastionul din colţ, care purta din seara trecută 
numele de bastionul Bolyky, dădeau porunci diacul 
Gergely şi Zoltay. Primul se îngrijea de toate, al doi- 
lea numai de luptele de pe zid. 

Furtuna asediului vuia acolo mai puternic decît la 
celelalte trei spărturi, fiindcă zidul era mai stricat, iar 
atacanţii mai mulți. 

— Allah akbár! răcnea un glas metalic care le în- 
trecea pe toate celelalte, de parcă ar fi urlat dintr-o 
căldare uriaşă de aramă. 

Bombele îi doborau cu sutele pe cei ce se cățărau 
pe scări. Se trăgea şi pe de lături în ei. Dar turcii nu 
făceau cruţare în vieţile oamenilor, că aveau destui, 
doar zece dintre ei să poată sparge linia apărării, că 
pe urmă, împingîndu-se unii pe alţii, s-ar revărsa ca un 
fluviu uriaş în cetate. 

Ca să fie stăviliţi era nevoie de oameni ! 

Bombele îi respingeau de un ceas pe cei ce voiau 
să escaladeze zidurile cu orice preţ. Turcii nu erau obiş- 
nuiţi cu grenadele acelea cu explozie dublă. Unde 
explodau ele aveau loc dansuri funebre, dar rariştea 
era acoperită iar de presiunea celor ce veneau din 
urmă. Se apropiau şi luptători cu alte scări. Oricât îi 
mătura focul, tot mai rămîneau scări şi pe scări oa- 
meni. Îndată ce întîia scară lungă era prinsă cu cîr- 
ligele de zid, îşi dădeau din mînă în mînă scările cele 
mici ca să fie agăţate în spărtură sau pe părcanele 
de sus. 

— Puneţi mîna şi trageţi scara sus! strigă Gergely 
la ai săi. - 

Şi, spre marea mirare a turcilor, cei de pe ziduri, 
în loc să le fărîme scara, o apucară frumos, de cum 
fu întinsă, le-o smulseră din mîlini şi o traseră sus. 

Le smulseră vreo cinci scări, pînă cînd un ofiţer ture 
în armură de alamă se lăsă cu toată greutatea pe scară 
de îndată ce şi-o agăţă de zid. 

— Trageti! strigă Gergely, vîrînd între fuşteii scării 
vîrful lăncii sale ca pe o pîrghie şi ridicînd-o în sus. 
— Aiutaţi-mi | 

Scara se înălță, depărtîndu-se cu partea de jos de 
perete, ca un pod. La capătul ei atîrna turcul în ală- 
muri. În mînă avea o lance lungă cu canafuri. Dar o 
dată ridicat în aer, scăpă scutul şi lancea, şi se agăţă 
cu amîndouă mîinile de fuştelul de ios al scării. 

Spînzura aşa în văzduh. 

Dedesubt oastea urla, 

— Allah! Allah! 

Gergely ar fi vrut să-l tragă sus pe turc. Dar nu 
era timp pentru asta. Un arab cu calpac îmblănit ţîş- 
nise în sus pe cealaltă scară. Trebuia să vadă de el. 

— Răsturnaţi-l | strigă el cu broboane de sudori pe 
fată celor patru ostaşi care trăgeau scara. 

Un voinic din ceata lui se prăbuşi lîngă el: Gyulai 
Gyuri. Gergely sări peste cel căzut şi-şi împlîntă lan- 
cea în umărul asabului. Asabul se clătină un minut, 
sîngele îi înroşi braţul. Apoi se prăbuşi cu capul în 
jos, ducînd cu el alţi zece turci agăţaţi de scară, 

Acum şi ostaşii ştiu ce-au de făcut: răsucesc brusc 
scara. Turcul în alămuri trebui să aleagă între a-şi 
scrînti brațul şi a zbura prin aer de la douăzeci de 
stînieni înălţime, 

Se hotări să-şi dea drumul. 

Prăbuşindu-se, căzu drept în capul unui toboşar turc, 
care bătea într-o tobă de forma unei pîini, la vreo zece 
stînjeni depărtare de perete, şi-şi găsi moartea împreună 
cu acesta, 

Dar erau încă mii şi mii de turci! 

Un scut din piele de crocodil se ridica în sus cu 
mare zor, de parcă ar fi fost purtat de un om înaripat. 

Nu se vedea cine era după el. Vîrful lăncii aluneca pe 
scutul neted. Turcul viclean se vede că îşi prinsese 
scutul de coif. căci ori din care parte era lovit, scutul 
se lăsa în jos şi lancea împungea în gol. 

Gergely se duse numaidecît acolo. 

— Uite, aşa îi vii de hac! 

Întoarse lancea, apucînd-o de virf, şi izbi cu capătul 
gros în scutul de crocodil. Turcul se prăbuşi în gol cu 
capul în jos. 

Urletele se auzeau într-una: 

Allah akbâr! Ia kerim! Ia fettah! 

Se strigă şi pe ungureşte: 

— Predati cetatea | 

— Na! ţipa Zoltay şi, izbind cumplit cu tîrnăcopul, 
spărgea scuturi, coifuri şi teste. 

El lupta la un capăt al spărturii zidului numai cu 
tîrnăcopul. Zidul îl acoperea pînă la mijloc. Lupta cu 
lancea o lăsase pe seama ostaşilor săi. El stătea deasu- 
pra unui zid de bîrne, unde era uşor de agăţat scara, 
unde era proptită scară lîngă scară şi viermuia căţă- 
rîndu-se mulțimea înarmată. 

Cîteva scări fură fărîmate. Apoi Zoltay chiui: 

— Tot la cap, băieţi 

Şi-şi făcu loc în faţă să-i întîmpine chiar el pe cei 
ce urcau. Purta platoşă de oţel. Tîrnăcopul avea coadă 
lungă ca o biîtă. Pe faţă îi curgeau broboane de su- 
doare. Dar asta nu-l împiedica să fie vioi ca un mînz. 
Scuipa din cînd în cînd în palmă şi-i aştepta pata să-i 
izbească. 

— Vino, vino, fund de ceaun, mînca-ţi-aş mutra aceea 
cu bot de vițel! îl poftea pe un buzat cu faţa nea- 
gră, care se avînta în sus prin fumul bombelor, cu un 
scut uşor împletit din papură, sticlindu-şi albul ochilor. 

Arapul, care mai avea doar un stînjen de urcat, se 
făcu ghem şi urcă mai departe, cu gîndul să se 
destindă ca un arc cînd va ajunge pe ultimul fustel 
al scării, să-şi împlînte lancea în Zoltay şi să sară 
deasupra pe zid. 

Se făgăduise pasalia cetăţii Eger aceluia care avea 
să înfigă cel dintii steagul biruinţei pe zidurile ei. 
Ştiau acest lucru şi cei din cetate. 

— Allah akbár! Ia kerim! Ia rahim! 

Zoltay îşi trase în jos viziera coifului. Tocmai la 
timp. Arapul, îndreptîndu-se brusc, împunse în sus lan- 
cea şi-i rupse virful în chiotorile de sub bărbie ale 
coifului. 

În aceeaşi clipă baltagul îl pocni surd şi arapul, 
răsturnat de pe scară, căzu în gol cu capul în jos. Un 
bărbos, care urca în urma lui, ținea în mînă un buz- 
dugan cu cuie, legat de un lanţ şi gîffia ca un foi. 

Zoltay îşi feri capul de lovitură şi răspunse izbind 
cu tîmăcopul atît de puternic, încît îi rupse mîna tur- 
cului de-i atîma acum ca o cîrpă. 

Turcul. ţinîndu-se un timp cu o singură mînă de 
scară, mai mugi un Allah, dar o lovitură îl amuţi. 
Trupul lui uriaş se rostogoli pe scară, măturîndu-i la 
vale pe toți de sub el. 

— Salutări profetului din partea mea! strigă după 
el Zoltay. 

Apoi, privind împrejur, îl îndemnă pe unul din 
ostaşi : 

— Loveşte, János, fiule, loveşte ca trăsnetul! Buff! 
Nici ăsta n-are să fie paşă la Eger! Ce aştepţi ? chioti 
spre un altul. Aştepţi poate să te sărute! Buff! Mila 
tătîne-său | 

Apoi, cum se îmbulzea spre el cu zor mare un gea- 
lat în zale şi cu turban, le spuse celor de lîngă el: 

— Aşa să-i pipăiţi | 

Îi nimeri grumazul. Sîngele tîşni stropind, zidul şi 
gealatul, răsucindu-se într-o parte, căzu. 

— În fundul iadului să te opreştil spuse el vesel. 

Dar, privindu-şi piciorul, văzu cu mirare că nădragul 
îi era sfişiat de i se vede pulpa. Nu era însă timp să 
te miri de ceva. Se apropia un alt păgîn... 

— Hai, cumetre ! 

Deşi răsărise soarele, fumul tunurilor şi al bombelor 
împiedica vederea. Uneori însă, cînd vîntul împrăștia 

fumul, se vedea oastea duşmană venind valuri-valuri 
şi scînteind mulţimea scuturilor de oţel şi a steagurilor 
cu măciulii de aur în vîrf. Dar bubuiturile, pocnetele, 
bufniturile, cutremurul, strigătele, larma infernală nu 
se întrerupeau nici o clipă. 

Dobó galopa călare de la un punct asediat la altul. 
Într-un loc potrivea bătaia tunurilor, în altul punea să 
se care răniții. Dădea porunci să se încarce tunurile din 
nou, să se tragă de zor, să se aducă lănci şi sulițe acolo 
unde armele erau pe sfîrşite. Insufla curaj, împărțea 
laude, dojane sau ocări. Pe cei doi aprozi îi trimitea 
într-una cu porunci la Mekcsey, care comanda oastea 
ce aştepta în cetatea interioară. 

— O sută de oameni la palate! Cincizeci la bata- 
lionul Bolyky | Cincizeci la poarta veche | 

Şi trupele, după o iumătate de ceas de luptă, erau 
înlocuite cu altele. Ostaşii, asudaţi, murdari şi miro- 
sind a praf de puşcă, dar însufleţiţi, se întorceau să 
se odihnească în faţa celor două cîrciumi din cetate 
şi-şi povesteau lăudîndu-se faptele eroice celor ce încă 
nu primiseră botezul focului şi ardeau de nerăbdare 
să dea piept cu dusmanul. 

Mekcsey mocnea şi el în taină, furios că nu putea 
lupta. Dar el era nevoit să stea în curtea cetăţii şi să 
se mulțumească cu îndeplinirea poruncilor lui Dobó, 
trimițînd cîte o ceată şi încurajîndu-i pe ostaşi: 

— Să fiţi viteji, băieți! Plecaţi|l În armele voastre 
stă soarta patriei | 

Iar flăcăii se îndreptau spre locul furtunii cu fețele 
îmbuiorate. 

Scările de asediu erau năclăite de sînge şi alunecoase. 
În preajma lor, zidul era de culoarea purpurei. Jos, 
movile însîngerate de morţi şi răniţi care se zvîrco- 
leau. Dar tot alte şi alte mii de turci năvăleau, răcnind 
în salturi peste leşuri. Vuiau trîmbiţele, băteau tobele, 
răsuna fanfara taberei şi se învălmăşeau fără încetare 
urletele turcilor, care îl chemau pe Allah cu strigătele 
de luptă de pe ziduri. Jos, tipetele iasaulilor călări, 
care împărțeau porunci, bubuitul tunurilor şi al sîne- 

telor, pîrîitul bombelor, nechezatul cailor, horcăitul 
muribunzilor, trosnetul scărilor. 

— Vino, pasă, vino! Buff! 

— Spune-i-o profetului că Zoltay te-a pocnit| se 
auzi din norii de fum de pe bastion un alt strigăt. 

Glasul viteazului însă fu acoperit de urlete sălbatice 
şi de tunetele mortierelor. Din felul cum se mişcau 
umbrele în preajma lui, din felul cum se învirteau 
armele, se vedea că în punctul acela ostaşii munceau 
cu rîvnă, 

Fumul întuneca soarele şi împrejmuia cetatea. Din 
cînd în cînd însă, se străvedea prin el cîte o trupă 
turcească împlătoşată, cîte un şir de cămile care trans- 
portau pulberea, tuiuri şi steaguri fîilfiind. 

La poarta veche era mai mare năvala decît oriunde. 
Acolo comanda Pet Gáspár. Ori de cîte ori se rărea 
pădurea de scări, turcii rupeau zidul şi palanca cu 
ghiulele din cele mai grele. 

Turcii, izbind cu tîrnăcoape şi hîrleţe în poarta în- 
fundată, rupseră trei dintre drugii de fier. E 

— Cinci sute | îi strigă Dobó lui Kristóf. 

Kristóf întoarse calul şi alergă să aducă cinci sute 
de oameni. 

Era aproape toată rezerva. 

Mekcsey îşi puse coiful şi alergă cu alţi zece inşi 
la poarta veche. Dacă se întîmpla să fie dărimată 
poarta şi să intre turcii, avea să aibă şi el de lucru cu 
apărarea cetăţii interioare. 

În dosul porţii şi pe bastionul de deasupra ei turcii 
cădeau ca muştele. Din turn, puşcaşii maghiari trăgînd 
tot mai des, îi secerau cu grămezile. Glasul detunător 
al lui Pet Gáspár se auzea într-una : 

— După mine, băieţi! Nu da înapoi! Cu amîn- 
două mîinile, naşterea lui | 

El însuşi, stropit cu sînge pînă la briu, învîrtea 
izbind cu putere cînd tîrnăcopul, cînd lancea. 

— Isuse Hristoase, ajută-ne |] 


— Allah! Allah I 


447 


Cînd scărarii se răreau în cîte un loc, se auzea din 
toate părțile : 

— Apă! Apăl 

Femeile cărau apă celor ce luptau la bastion în căni 
de lut şi donite. 

Petö luă o doniţă, ridică viziera coifului şi bău atât 
de lacom, că apa-i curse şiroaie pe platoşă, de pe pla- 
toşă pe coaste, pe genunchi, pe călcîie, ca dintr-un 
jgheab. Dar, însetat şi furios, parcă mai ţinea el seamă 
de asta ?| | 

Cum lăsă donita de la gură giîfiind, văzu un ture 
urcîndu-se pe zid. Într-o mînă tinea tuiul. Cu cealaltă 
izbea cu sabia ca turbat. După el răsări alt cap de 
turc, apoi altul. 

— Hai, milostenia cui v-a făcut] 

Se repezi şi, prinzînd de picior pe turcul cu tuiul, 
îl trase înăuntru, rostogolindu-se cu el cu tot pe trepte. 
Îndată ce se opri, îl luă de gît şi-l lovi peste față cu 
pumnul înmănuşat în fier: 

— Na, cîine! 

Apoi se ridică repede şi, lăsînd turcul aproape su- 
grumat în seama ţăranilor ce mişunau jos, se urcă din 
nou pe metereze şi izbi tare cu mîna lui iute în şase 
directii deodată. 

— Allah akbâr | 

Zidul viermuia de turci. Cădeau şi dintr-ai noştri, 
prăbuşindu-se însîngeraţi. Un aking se cățără în sal- 
turi ca o pisică pe turn. Ajunse în vîrf. Înfipse steagul. 
Jos, oastea turcească îl salută cu un răcnet de biruinţă 
furtunos. 

— Isuse, ajută-ne | 

Dar steagul n-apucă să filfiie pe turn nici două mi- 
nute. Voinicii maghiari, năvălind într-acolo, îi loviră 
la mir pe cei ce voiau să mai sară pe zid. Unul dintre 
voinicii maghiari, în cap cu un coif rupinit, se tîrî 
pe urmele akingului, sus pe culme. Îşi propti călcîiul 
de o piatră şi-l izbi cumplit. Braţul turcului căzu de 
sus, cu steag cu tot. 

— Cine esti tu? îl întrebă vesel Petö de sub zid. 

Viteazul se întoarse şi strigă mîndru: 

— Komlósi Antal! 

Dinspre palate venea în galopul calului micul aprod 
Balázs. 

O parte a capului îi era legată cu o năframă albă, 
dar parcă n-avea nimic, aşa zbura. 

— La palat a fost spart din nou zidul! strigă el. 

— O sută de oameni! porunci Dobó. 

Şi în timp ce băiatul pleca în galop la Mekcsey, el 
zbură aplecat pe grumazul calului spre palat. 

Turcul desfundase umplutura - zidului. Bîrneie ieşeau 
din el ca şira spinării dintr-un peşte prăiit. Sus, pe 
muche, furnicar de turci. Dobó sări pe metereze. Des- 
pică în două un turc, pe altul îl izbi cu piciorul, arun- 
cîndu-l în gol. Apoi strigă: 

— Prăvăliți bîmele peste ei! 

Pînă atunci le trăgeau cu țapinele înăuntru. La po- 
runca lui Dobó, le împinseră dintr-o dată în afară. Bîr- 
nele, prăbuşindu-se, măturară cu scări cu tot pe păgîni, 
care începură să urle. Ţipătul bătrînului Cecey răzbătu 
prin larmă: 

— Înghiţi-v-ar iadul | 

După doborirea păgînilor, în zid se căscă o gaură 
mare. Doar una. Cu cîţiva stînieni mai sus sau mai 
jos era încă de luptat cu cei ce năzuiau în sus. 

O ghiulea dobori de pe zid steagul maghiar, care 
căzu între turci. Dar iată că e bună şi spărtura la ceva: 
un ostaş maghiar sări prin ea, izbi în ochi un turc şi 
puse mîna pe steag atît de repede, încît nici n-apucară 
să-l lovească. 

— Tu esti Török László, băiete ? | strigă Dobó mul- 
tumit. 

O altă ghiulea izbi zidul, aruncînd moloz în ochii 
ostaşilor. Alături de Dobó, un bărbat cărunt cu trup 
mare se clătină şi se prăbuşi lîngă zid. Coiful îi căzu 
de pe cap şi i se rostogoli la picioare. 

Dobó se şterse la ochi şi-l privi: era András, şol- 
tuzul din Eger, cu fruntea încreţită de gînduri. Mîna 

şi-o încleştase pe sabie. Din grumaz îi curgea o dîră de 
sînge peste piept. 

Dar iată că amîndoi aprozii veneau în goană dinspre 
poarta veche. Dobó aruncă o privire spre bastionul 
porții vechi: pe ziduri filfiiau tuiuri şi steaguri tur- 
ceşti. Două, cinci, zece, tot mai multe | | 

Dintre crenelurile bastionului pocneau puști îndrep- 
tate spre apărătorii cetăţii. Iar ienicerii asaltau turnul 
pe dinafară. Unul dintre ei ducea în dinţi un steag 
roşu, mare, ca să-l înfigă în vîrful turnului. 

Un murmur de groază se ridică din cetate. Afară, 
urletele de biruinţă ale turcilor cutremurară văzduhu!. 

— Allah! Ia kerim! 

Maghiarii păliră. Lăsară săbiile în jos, de parcă le 
înțepeniseră braţele. 

Dobó sări pe cal şi porni fulgerător spre bastionul 
bisericii. Îndreptă tunurile spre mijlocul turnului. Şi 
în timp ce vreo trei sute de ieniceri roiau biruitori pe 
turn, trase cu trei tunuri deodată. Turnul se clătină 
ca un uriaş beat. Şi se prăbuşi la pămînt cu vuiet 
mare. Nori de praf şi moloz se ridicau din dărîmături ; 
iar printre pietre se scurgea sîngele turcesc ca mustul 
din teasc. 

Toti ceilalţi care răzbătuseră pe poartă sau pe zi- 
duri, îngroziţi de acest trosnet, se cutremurară şi dă- 
dură bir cu fugiţi. În cinci minute scările de asediu 
rămăseseră goale. 

Doar morţii şi răniții plini de sînge stăteau grămadă 
în iurul portii vechi. 

Încetul cu încetul, lupta încetă şi spre sud. Fumul 
se risipi. Se vedea lumina soarelui. Sub ziduri zăceau 
cu miile leşuri însîngerate şi turci răniţi. Văzduhul vuia 
de strigătele răniților care behăiau ca oile: Ei va! 
Meded | 

Asaulii nu mai aveau puterea să-i convingă pe sol- 
daţi să continue în ziua aceea asediul. 

Dar şi piața cetăţii era plină de răniţi. Unii stăteau 
în picioare, alţii jos, alţii culcaţi. 

Bărbierii şi femeile îngriieau de răniţi, spălîndu-le 
rănile, dînd peste ele cu piatră acră şi oblojindu-le cu 
fîsii de pînză şi scamă şi plasturi de armnică. Unii ge- 
meau, alţii se cutremurau scrîşnind. 

Şi tot mai aduceau dintre dărîmăturile turnului pe 
cîte cineva pe targă sau în cearşaf. 

Toţi întorceau privirile: cine e? Şi numele trecea 
din gură în gură: 

— Görgey Péter... Pozsgai Jancsi... Zirk5 Iakab... 
Urban Gyuri... 

— Trăieşte ? 

— Trăieşte. A fost împuşcat în umăr. 

Bărbierii vedeau întîi de cei cu fracturi de mîini sau 
de picioare. Îi legau cum puteau. Ceilalţi trebuiau să 
se mulțumească deocamdată doar cu ajutorul dat de 
femei care le spălau rănile. Cei mai mulţi îndurau în 
tăcere şi cu răbdare să le vină rîndul. Erau însă şi din- 
tre aceia care se văietau cumplit. 

— Doamne! Doamne! — plîngea un tînăr puşcaș 
din Eger, pe nume Arany Mihály — m-au rănit la un 
ochi | 

Apăsa pe faţa însîngerată mîneca cămăşii cu mar- 
ginile arse. 

Petă sta pe un iilţ de nuiele acoperit cu o şubă ţără- 
nească printre ceilalţi, cu o rană groaznică la pulpa 
piciorului. Sîngele se scurgea baltă sub jilţ. Nu fusese 
rănit de armă, ci de o piatră ce sărise la explozie. 

— Nu te văicări, Miska! Mai bine cu un ochi în 
cetatea Eger, decît cu doi ochi în spînzurătoarea tur- 
cilor | 

Cînd îi spălă bărbierul cu arnică groaznica rană de 
la picior, răbdă strîngînd din dinţi. 

Cei care aveau răni mai mici nu cereau ajutor băr- 
bierilor : şi le spălau singuri. Mulţi se primeneau chiar 
acolo, în piaţă, fiindcă îi stinghereau mult mai mult 
cămăşile leoarcă de sudoare decît rănile. 

Îşi povesteau veseli : 

— Să vezi, eu... 

— Să vezi, mie... 

Cei căzuţi stăteau înşirați în faţa bisericii. Erau plini 
de sînge, cu hainele sfişiate, negre de fum, arşi, tepeni. 
Printre dînşii e şi unul fără cap. Apoi, un braţ desprins 
de trup, cu mîneca dolmanului pe el, rupt din umăr. 

O femeie trecu bocind prin piaţă spre biserică. 

Dobó descălecă, îşi scoase coiful şi trecu îngîndurat 
prin fața celor căzuţi. 

Printre ei se afla şi şoltuzul din Eger. Părul cărunt 
îi era înroşit de sînge. O pată de sînge pe cizma neagră 
prăfuită arăta locul altei împuşcături. Cei doi băieţi ai 
lui stăteau îngenuncheaţi lîngă el. 

Dobó îi spuse aprodului Balázs : 

— Adă steagul oraşului | 

Smulse de pe rudă steagul albastru-vînăt al oraşului 
şi-l aşternu drept giulgiu peste şoltuzul din Eger. 


Partea a cincea 
ÎNTUNECIME DE LUNĂ 


Căpitanul din Szarvaskă rămase pînă la apusul soa- 
relui în turnul cetăţii sale, ascultînd cum bubuie tunul 
dinspre Eger. 

Soarele de toamnă împrăştia o lumină frumoasă. Pă- 
durea abia începuse să îngălbenească, dar, cum ploua 
mai în fiecare zi şi nopţile erau senine, marginile copa- 
cilor şi malul pîrăului înverziseră din nou, de parcă 
nici n-ar fi fost toamnă, ci primăvară. 

De la Szarvaskă pînă la Eger e cît de la Isaszeg la 
Gödöllö, ori de la Füred la Siófok peste apă. Atîta doar 
că Szarvaskă se află între dealuri; de la Felnemet în 
sus, deal lîngă deal, de parcă o mînă mare le-ar fi în- 
grămădit unul într-altul — dealuri înalte ca sfântul Gel- 
lert de la Buda. Ca să pătrunzi la Szarvask5 nu-i decât 
un singur drum îngust, şerpuit pe fundul unei văi 
adînci. 

Cînd o dată cu dimineaţa tunurile începeau să bu- 
buie, norii sporeau şi se întunecau pe cer, şi în mai 
puţin de un ceas începea ploaia. Uneori ploaia cădea 
murdară. Vîntul ducea pînă acolo fumul care se ames- 
tecase cu norii, iar ploaia mînjea atunci zidurile de la 
Szarvask6, stîncile, curtea şi trandafirii de toamnă ai 
căpitanului cetăţii, de parcă hornarii cerului ar fi răs- 
turnat peste ele găleata, cu zoaie. 

Szarvask5 era o cetățuie cam cît Drégely de mare, 
clădită pe o stîncă înaltă de ardezie. Cînd o vedeai pen- 
tru prima dată, ţi se părea că e numai creste de stîncă, 
una. mai înaltă ca cealaltă. Dar era, micuță. Nu încăpeau 
mai mult de trei clădiri în cuprinsul ei, iar curtea nu 
era mai mare decît atît cît să întorci căruţa. Părea mai 
degrabă un castel de vînătoare. Ca loc de refugiu nu 
putuse sluji decît pe vremea cînd nu se ştia încă de 
tunuri. Acum nu mai era bună decît cel mult ca loc de 
popas pentru trupele în drum spre Eger sau ca staţie 
de poştă, dacă Eger ar fi fost ocupat de duşmani. 

Dacă Eger avea să cadă, domniei sale domnului Szol- 
kay Balázs nu-i rămînea decît să încalece dimpreună cu 
cei patruzeci şi nouă de ostaşi ai săi şi s-o ia spre jude- 
tele din miazănoapte, la neamuri, afară numai dacă n-ar 
fi avut poftă să facă la fel cu mîniosul Szondy, ori cu 
Nyáry Lărinc, căpitanul din Solnoc, care în ziua de 
4 a aceleiaşi luni ieşise de unul singur în poarta cetăţii 
să înfrunte o sută de mii de turci. 

— Hai, veniţi o dată, că eu n-am fugit! 

Aşa că bunul domn Szolkay Balâzs stătea şi se uita 
din tum. Purta un mintean de toamnă, cu guler de cu- 
loarea roşcovelor, lung pînă la. călcîie, iar pe cap o 
cuşmă cu blană de vulpe. Îşi aţintea cu îngrijorare 
ochii albaştri spre dealul înalt, care-l împiedica să vadă 
cetatea Eger. Privea dealul, dar ar fi vrut să vadă ce- 
tatea. Oriunde şi-ar fi îndreptat privirile, de altfel, n-ar 
fi văzut decît dealuri, căci se înălțau toate atît de 
aproape, încît cu o puşcă bună ar fi putut nimeri că- 
prioarele care păşteau pe oricare dintre coaste. 

Sub cetate, vreo cîteva căsuțe şi pîrăul Eger. De-a 
lungul pîrăului, un drum de căruţe pietruit. Jupîn Szol- 
kay privea din turn, dar nu vedea mai nimic. 

În jurul lui domnea tăcerea. Nu-i de mirare, deci, că 
atunci cînd străjerul aflat în spatele lui suflă pe neaş- 
teptate din „corn, jupîn Balâzs fu cît pe-aci să cadă jos. 

— Vin | se dezvinovăţi străjerul, văzînd că stăpînul 
s-a speriat de trîmbiţarea neprevăzută şi că ridică mîna 
să-l pălmuiască, 

— Boule ! — răcni la el domnul Balázs — ce nevoie 
ai să-mi spargi urechile, cînd vezi bine că sînt aici ? 
Vită | i 

Aruncînd ochii spre cărăruia care urca şerpuind pe 
stînci, numai ce văzu doi călăreţi în vale. Arătau a fi 
boieri. Cel mai mic dintre ei, poate vreun aprod. Ve- 
neau pesemne de departe, fiindcă se vedea mult cala- 
balîc la spatele şeii. Aveau pe umăr puşti retezate şi 
erau îmbrăcați amîndoi cu mintene de culoarea nucii, 
lungi pînă-n scăriţă. 

— A sula nu vin din Eger! spuse Szolkay cu glasul 
ridicat. 

— O fi poate Vas Miklós, fu de părere străjerul. 

Se grăbea să lege vorbă cu stăpînul, ca să facă uitată 
prostia de adineauri. Pe ziua de azi, însă, n-avea noroc 
şi pace : jupîn Balázs iar se mînie de mama focului. 

— Cum o să fie Vas Miklós, cap de berbec ?| Bivole ! 
Ori crezi cumva că Viena e numai colea, cît de-aci şi 
pînă la Apâtfalva | Fire-ai să fii de catîr ! 

De cînd atacau turcii Eger-ul, jupînul umbla într-una 
supărat, iar acuma, cînd cu sperietura care l-a dat de 
ruşine față de slujitor, îi venea să-l înghită nu alta, 

Străjerul se înroşi ca para focului de ruşinat ce era. 
Nu mai cuteză să scoată o vorbă. Jupîn Szalkay apucă 
sabia de pe la mijloc şi începu să coboare treptele în 
spirală, ica să vadă cine sînt păsările călătoare. Că de 
două zile doar se pleca din Szarvaskă, de venit nu ve- 
nea nimeni. 

În curtea cetăţii stătea un flăcău tînăr, cu căutătura 
îndrăzneață şi chipul palid. Fără mustață şi fără barbă. 
Caii îi ţinea, mai la o parte, tînărul care părea să fie 
aprod. Flăcăul, de îndată ce-l văzu pe căpitan, se în- 
dreptă spre el. Cu o mişcare largă, scoase cuşma şi se 
înclină : 

— Sînt fratele mai mic al hotnogului Bomemissza 
din Eger. Numele meu e János. Iar băiatul acesta este 
diacul Réz Miklós. Fratele lui mai mare se află și el în 
cetate. 

Szolkay dădu mîna cu Jănos Bornemissza. Cu celălalt 
însă nu. Ochiul lui încercat cunoscuse că nu-i de neam. 

— Fii binevenit, zise nici bucuros, nici supărat. Pe 
fratele tău nu-l cunosc. Dacă-l voi întîlni însă, am să-l 
îmbrăţişez. Socoteşte-te oaspele meu. 

Îi fu de ajuns o privire, ca să se minuneze de mîna 
noului venit care purta mănuşi — ce apucături muie- 
reşti la tînărul acesta | — şi cu o mişcare prietenoasă îl 
pofti spre intrare. 

— Mulţumesc | se înclină tînărul. N-am venit în os- 
peţie, ci numai pentru cîteva întrebări. Aş vrea să ştiu 
cum stau lucrurile la Eger. 

Szolkay ridică din umeri şi arătă spre Eger: 

— Auzi prea bine | 

— Aud că se trage cu tunurile. 

— Asta e a nouăsprezecea zi. 

— E tare cetatea ? 

Szolkay ridică iar din umeri. 

— Turcii sînt şi ei tari. 

— Au soldaţi destui ? 

— Pe ziua de 10 erau o mie nouă sute treizeci şi 
cinci. De atunci într-una tot trag în ei. 

— Regele nu le-a trimis ajutoare ? 

— Pînă acuma nu. 

— Dar episcopul ? 

— Nici el. 

— Dar, de aşteptat aşteaptă ? 

— De aşteptat aşteaptă. Să nu mai vorbim însă atîta, 
frățioare. Hai de te odihneşte după osteneala drumului. 
Mă uit la cal şi văd că aţi pornit la drum din zori. 

Se vedea limpede că întrebările pe care noul venit se 
grăbea să i le pună, stînd în picioare, acolo în curtea 
cetăţii, nu îi erau pe plac lui jupîn Balázs. S-ar fi aşezat 
şi dumnealui încă mai demult la masă, de n-ar fi fost 
vuietul asediului care îl ţinea pe afară. Se făcuse aproape 
de amiază şi el nu pusese încă nimica în gură. 


— Boierule — zise rugător noul venit cînd ajunse 
în pragul uşii — băiatul care mă însoţeşte e student 
teolog. 

— Student ? Apoi, atunci... Hai, diece | strigă întor- 
cînd numai pe jumătate capul. 

Rîndui încăperi pentru oaspeţi şi apă de spălat înmi- 
resmată. (Varsányi adusese din tabăra turcească nişte 
ulei de trandafir şi Balâzs voia să se fălească acuma cu 
asta.) 

' Pînă să intre musafirii în prînzitor, masa era gata 
pusă, ba pînă şi friptura de iepure stătea fumepîndă pe 
masă, 

— lar iepure? se răsti jupîn Balázs către bucătă- 
reasă, 

Şi cînd intrară cei doi tineri se scuză: 

— Noi trăim acuma numai cu iepure. De atîta larmă, 
toţi iepurii din Eger s-au tras încoace. 

Bomemissza, care îşi scosese  minteanul, apăru în 
prînzitor într-o camilotă de culoarea mierei, lipită de 
trup. Diacul n-avea decît nişte straie de cînepă. Amîn- 
doi erau însă încinşi cu un brîu de piele la fel, de care 
atîrna sabia ungurească încovoiată. 

Pe masă nu se afla nici un alt fel de tacîm, în afară 
de lingură. Pe vremea aceea fiecare mînca numai cu 
cuțitul său propriu. Furculiţa nu se folosea decît la bu- 
cătărie. 

Cei doi musafiri  duseră şi ei mîna la cingătoare, 
Acolo îşi ţineau amîndoi briceagul. Cel mai în vîrstă 
avea unul aurit, cu prăsele de sidef. Diacul doar un 
biet briceag cu prăsele de lemn. 

— Mie, drept să-ţi spun, îmi place iepurele, zîmbi 
János Bornemissza. Jar acesta e foarte bine gătit. Pe la 
noi se găteşte altminteri. Oare despre fratele meu n-ai 
nici o ştire, cinstite căpitane ? 

— Altminteri ? se interesă Szolkay. Altminteri ? 

— Da — răspunse Jânos Bomemissza — la noi se 
spală iepurele în vin, apoi se pune la foc cu un pic de 
apă. Se bagă în el şi felii de pîine şi se fierbe împreună. 
Trebuie să fii însă cu luare-aminte, să nu i se piardă 
sucul. Cînd începe să fiarbă, îl iei de la foc, scoţi carnea 
şi strecori zeama, apoi se pun în zeamă cuişoare, piper, 
şofran şi ghimbar. Dar, vom afla noi oare încă azi ce 

se petrece în cetate? N-o fi murit oare bietul meu 
frate ? 

Şi ochii lui se umplură de lacrimi. 

— Dar oţet, oțet nu puneţi în zeamă? se miră 
Szolkay. 

Şi se uită la mîna vorbitorului. 

:— Cum să nu — răspunse cu bunăvoință János Bor- 
nemissza — dar abia la urmă. cînd se bagă din nou 
iepurele în zeamă. Noi trebuie să ajungem încă astăzi 
la Eger. 

Szolkay mîntui pulpa de iepure pînă nu mai rămase 
decît osul din ea, apoi ciocni cu musafirii, 

Aceştia însă nu băură. 

— Hm | făcu Szolkay. 

Îşi şterse cu faţa de masă mustăţile, se uită la ei şi 
făcu din nou: 

— Hm! 

Un timp nu mai spuse nimic. Apoi puse coatele pe 
masă şi vorbi : 

— La cetatea Eger ? 

— Chiar acolo, zise pălind Jânos Bornemissza. Încă 
astă-seară. 

— Hm. Aş vrea să ştiu, cum ? Ca pasărea, nu ? Ori 
ca strigoii: prin gaura cheii ? 

— Ba, ca sobolul. 

— Ca sobolul ? 

— Cetatea are şi drumuri pe sub pămînt. 

— Drumuri pe sub pămînt ? 

Clătină din cap. 

János Bornemissza vîrî mîna la piept şi scoase o foaie 
de pergament. O despături înaintea lui Szolkay. 

— Uite astea : liniile astea roşii. 

— Ştiu, încuviinţă din cap Szolkay, aruncînd o sin- 
gură privire la desen. Or fi ele aici, dar la cetate nu 
mai sînt. Au fost astupate încă de pe vremea lui Pe- 
renyi. 

— Astupate ? 

— Astupate, da. Cînd Perényi a despicat în două 
biserica sfîntului Ştefan a dat peste tuneluri şi a tras 

în toate cu tunurile. S-au prăbuşit toate. Drumurile 
acelea n-au fost străpunse de maghiari. Un ungur nu se 
gîndeşte la fugă cînd clădeşte o cetate. 

— O fi sigur? 

— Atît de sigur cît de sigur e că ne aflăm aici. 

— Prin urmare nu-i nici o îndoială ? Ştii dumneata 
sigur ? 

Szolkay ridică din umeri. 

— Solii lui Dobó vin pe la mine. Vin şi se duc stră- 
bătînd tabăra turcească. Fireşte, în straie turcești. Zilele 
trecute a şi pierit înjunghiat unul din ei. Dacă ar fi 
măcar un singur drum pe sub pămînt, nu crezi că ar 
veni pe-acolo ? 

Tînărul Bornemissza tăcu îngîndurat. În cele din 
urmă ridică fruntea : 

— Şi cînd vine ori pleacă solul ? 

— Chiar şi-acuma sînt plecați doi! Unul din ei este 
Vas Miklós, iar celălalt Szabó Imre. Dobó i-a trimis la 
Viena, la rege. 

— Şi cînd se întorc ? Cînd vor intra iar în cetate? 

— Vas Miklós s-ar putea să fie aici peste o săptă- 
mînă. Szabó poate peste două săptămîni. Solii pleacă 
de aici în fiecare săptămînă. 

Ochii celui care întreba se învăluiră în lacrimi. Palid, 
stătu privind cu ochii înlăcrimaţi în gol. 

Szolkay goli paharul dintr-o sorbitură. Şi iar mai 
făcu : „Hm !“ Apoi se lăsă pe speteaza jilțului şi, cerce- 
tîndu-i cu coada ochiului, vorbi liniştit: 

— Mäi, János Bornemissza ! Tu nu ești János cum 
nu sînt eu Abraham. Şi nu eşti fratele mai mic al lui 
Bornemissza cum nu sînt eu episcopul din Eger. Deşi 
ţi-ai pus dolman, nu eşti decît femeie; ochiul meu nu 
poate fi înşelat de tine | 

Noul venit se ridică. 

— lartă-mă, jupîne Szolkay, n-am vrut să-ţi ascund 
din viclenie adevărul, şi încă nu m-am temut de dom- 
nia ta. Te cinstesc ca pe tatăl meu, dar mi-era că ai să 

mă împiedici să-mi urmez drumul. Eu sînt soţia lui 
Bornemissza Gergely | 

Szolkay se ridică şi se înclină. 

— Sînt gata să te ajut cu orice, nepoată. 

— Mulţumesc. Atunci să-ţi spun, în primul rînd, 
pentru ce anume am venit. Bărbatul meu are un talis- 
man turcesc. Cel al cui a fost ne-a furat copilaşul şi l-a 
adus aici, la Eger. Credea că talismanul se află la băr- 
batul meu. Uite, acesta e. 

Femeia vîrî mîna în sîn şi scoase minunatul inel tur- 
cesc atîrnat de un şnur. 

Szolkay rămase cu ochii la inel. 

Femeia vorbi mai departe : 

— O vreme am pus de l-au căutat pe turc oștenii de 
la Sopron. Cum însă aceştia nu l-au găsit, am venit eu 
însămi după el. Turcul e superstiţios. Pentru talismanul 
acesta ar face orice. Mi-ar fi ucis bărbatul dacă îi cădea 
în mînă. Acum o să-mi ucidă copilul. Dacă inelul ar fi 
la bărbatul meu, poate ar putea cădea la învoială. El 
i-ar da înapoi inelul, turcul ne-ar da copilul. 

Szolkav clătină din cap: 

— Nepoată dragă, cei din Eger au jurat să nu 
schimbe nici o vorbă cu turcii şi să nu primească nici 
o solie din partea lor. Iar cine intră în vorbă cu turcii 
ori schimbă vreo solie cu ei, fie că e ofiţer, fie că e om 
de rînd, să fie dat morţii. 

Scărpinîndu-se în cap, vorbi mai departe : 

— Bine ar fi fost să fi ajuns aici de ieri. Cu toate 
că, cine ştie dacă au răzbit ori nu? 

Căpitanul se gîndea la Nagy Lukács. 

— Apoi — răspunse femeia — fie cum o fi, eu 
trebuie să intru în cetate încă azi! Eu n-am jurat să nu 
vorbesc cu turcii. 

— Şi cum crezi c-o vei putea face ? Că doar nu vei 
fi crezînd c-o să străbateţi amîndoi tabăra luptînd ? 

— O să ne ducem sub altă înfăţişare. 

— Dacă vă duceţi sub altă înfăţişare, vă ucid cei 
din cetate. 

— O să-i vestim prin strigăte, 

=— Atunci o să cădeţi în mîna turcilor înainte de à 
intra în cetate. Porţile cetăţii sînt închise. S-ar putea 
să fie chiar şi zidite cu piatră. 

— Dar solul lui Dob6 cum va intra peste cinci zile ? 

— Primejduindu-şi viaţa. El ştie însă de bună seamă 
la care poartă-i aşteptat. Şi ştie în ce fel să fluiere. 
Apoi vorbeşte turceşte. Dacă vreţi cu orice preţ să vă 
aruncaţi în calea  primejdiei, va trebui să-l aşteptaţi 
pînă vine. 

— Dar dacă m-aş duce cu năframa albă?! Dacă 
le-aş spune că eu caut un anume ofiţer care se numeşte 
Jumurdsâk ? 

— Domnia ta ești tînără şi frumoasă. Fie că te-ar 
lua drept băiat, fie că te-ar lua drept femeie, ar pune 
tot atîta preț pe dumneata.  Întîiul oştean care te va 
prinde te va duce ca roabă în cortul său. 

— Dar dacă voi spune că-l caut pe un anume ofiţer 
de seamă ? 

— Acolo sînt două sute de mii de oameni. Nu cunosc 
toți ofiţerii pe nume. Şi nici nu vorbesc toţi aceeaşi 
limbă. Strînsură din o mie de seminţii felurite: perşi, 
arabi, egipteni, curzi, tătari, sîrbi, albaneji, croaţi, greci, 
armeni. Nici ofiţerii nu sînt cunoscuţi pe nume, decît 
numai în steagul comandat de ei. Dar nici numele acela 
nu-i al ofițerului, ci ticluit de ei. Dacă spre pildă, ofi- 
ţerul are nasul mare, apoi fie că-l cheamă Ahmed ori 
Hassan, ei îl numesc între ei  Năsosul ori Elefantul. 
Dacă are părul roşu, îi spun Veveriţă ori Aramă. Dacă-i 
slab şi cu picioare lungi, îi zic Cocostîrcul. Ori altmin- 
teri. Acolo fiecăruia i se dă numele prin care poate fi 
mai lesne recunoscut. Unul din ofiţerii lor e numit Riî- 
gîilă fiindcă vorbeşte rîgîind. 

Femeia lăsă capul în jos deznădăjduită. 

— Stătuieşte-mă ce să fac, nene Szolkay. 

— Sfatul meu este să aşteptăm pînă va intra vreun 
olăcar în cetate. Fie Vas Miklós, fie altul, vei trimite 
inelul prin el. Iar hotnogul Bornemissza o să găsească 
el calea să stea de vorbă cu turcul. 

Sfatul acesta era într-adevăr înţelept. Dar — vai — 
inima zbuciumată de mamă e nerăbdătoare. Ea nu vede 
decît paloşul care ameninţă pe cei dragi, înaintea că- 
ruia trebuie ridicat cît mai degrabă scutul | 

Eva desfăşură planul cetăţii şi se cufundă îndelung 
în cercetarea lui. 

— Dacă cetatea a fost clădită încă înainte de veni- 
rea ungurilor — spuse apoi ridicînd capul — cei de- 
acuma nici n-au de unde ști ce e dedesubtul ei. Iată, 
aici este biserica şi de aici se desfac trei drumuri pe 
sub pămînt. Astea puteau să fie într-adevăr astupate. 
Iată însă aici un al patrulea drum, care duce pînă sub 
palatul de azi şi se află departe de celelalte. Acesta nu 
putea fi descoperit cînd a fost clădit turnul Sândor. Nu 
se ştie dacă au dat sau nu de el. Unde se află intrarea 
acestuia, Miklós ? 

Împinse hîrtia spre băiat. 

— La cuptoarele de ars cărămidă, răspunse băiatul 
după o scurtă cercetare. 

— Este aşa ceva pe-acolo? îl întrebă femeia pe 
Szolkay. 

— Este, răspunse bătrînul. Spre miazănoapte-răsărit 
de cetate. 

Băiatul citi scrisul mărunt cît bobul de mac: 

„La miazănoapte-răsărit, cuptoare de ars cărămidă. 
O piatră lată rotundă ; la zece paşi de nuc, spre mia- 
zăzi. Aceasta e intrarea.“ 

— E pe acolo vreun nuc ? întrebă din nou femeia. 

— Eu, drept să spun, nu-mi amintesc, răspunse Szol- 
kay. N-am fost decît o singură dată în viaţa mea pe- 
acolo, demult, pe vremea lui Perényi. 

— Dar cărămidăria e departe de cetate ? 

— Nu-i departe. Vreun pătrar de ceas ori poate nici 
atît. 

— Atunci trebuie să fie şi pe acolo turci. 

— De bună seamă. Chiar de n-ar fi decît însoțitorii 
oastei : păstori şi alţii de felul acesta. 

— Ai putea. domnia ta să-mi dai nişte straie turceşti ? 

— Da. 

— Ai şi vreo manta ostăşească ? 

— Am şi aşa ceva, dar numai una singură. Şi, drept 
să-ţi spun, e spintecată de sus pînă jos. 

— Am s-o cos, răspunse femeia. Am mai călătorit 
o dată îmbrăcată ca oştean. N-aş fi crezut că-mi va fo- 
losi vreodată. 

Chibzuia cu: fruntea sprijinită în palmă. 

— Nu putem fi siguri că iscoada aceea va fi aici 
peste cinci zile. Dacă întîrzie ? Dacă-l vor ucide ? 

— Apoi, ce-i drept, pe iscoade le pîndeşte mereu 
moartea, 

Femeia se ridică brusc. 

— Nu, nu mai pot zăbovi nici cît mi-ar trebui să-mi 
cos mantaua. E mai bine aşa. Mulţumesc pentru bine- 
voitoarea găzduire. 

Întinse mîna spre căpitan. 

— Doar n-ai de gînd să... 

— Plecăm chiar acuma. 

Căpitanul se ridică şi acoperi ieşirea. 

— Nu pot îngădui una ca asta! Numai musca se 
aruncă aşa, orbeşte, în viltoarea  primejdiei. M-aş în- 
vinui toată viaţa că te-am lăsat. 

Eva se prăbuşi pe scaunul ci. 

— Ai dreptate, oftă ea. Trebuie să pornim altmin- 
teri. Trebuie să născocim ceva, ca să nu ne prindă. 

— Tocmai asta e — răspunse căpitanul Balázs aşe- 
zîndu-se şi el — de îndată ce se arată cât de cît a fi cu 
putinţă, voi îngădui ca domnia ta să pleci. 

La miazănoapte-răsărit de cetatea Eger se ridică un 
deal înalt, Egedul. De fapt, adevăratu-i nume ar fi să 
fie sfîntul Egid, sau sfîntul Egyed, cum însă stomacul 
unguresc nu putu mistui nicicum numele de Egyed, 
dealul acela se numeşte chiar şi astăzi tot Eged. De la 
Eger pînă la el e cît de la dealul sfântului Gellért pînă 
la Kâbânya. Este însă cu mult mai înalt şi mai întins. 

„__ Dacă un om cu braţul vîrtos ar fi tras din cetate în 
direcţia dealului aceluia o săgeată înaripată cu pană de 
gîscă, săgeata, ar fi trecut în zbor peste colina pe care 
bubuiau o parte din tunurile turceşti şi ar fi căzut în 
valea în care se adăposteau însoțitorii taberei. Pe valea 
aceea puseseră stăpînire negustorii, geambaşii, bărbierii, 
dervişii, vrăjitorii, vînzătorii de halva şi şerbet, dansa- 
torii pei frînghie, negustorii de sclavi, telalii, ţiganii şi 
alţii de felul acestora. De acolo se duceau peste zi în 
tabără să facă negoţ, să adune resturi, să distreze lumea, 
să descînte, să fure, să înşele, cu un cuvînt să-şi cîştige 
pîinea printre ostaşi. 

La 2 octombrie, a treia zi după sfîntul Mihai, cînd 
turcii dăduseră un alt atac asupra cetăţii, sosi în vale, 
dinspre pădure, un tînăr oştean călare. Purta pantaloni 
strîmţi, bocanci galbeni şi manta din păr de cămilă. 
După obiceiul deliilor, în loc de turban îşi acoperise 
capul cu gluga mantăii. La brîu, de jur împrejur, han- 
gere. Pe umăr: curea şi tolbă. Ducea din urmă un tînăr 
ungur legat în lanţuri, care mîna un bou. După toate 
semnele, boul ca şi tînărul erau prada deliului. 

Prin părţile acelea sînt podgorii. În anul acela un- 
gurii nu apucaseră să culeagă strugurii. Via era însă 
plină de turci. Oriîncotro ai fi întors ochii, nu vedeai 
printre butucii de vie decît turci cu turbane ori cu 
căciuli îmblănite. 

Cîte unul striga la tînărul deliu : 

— De unde-ai făcut rost de-o asemenea frumuseţe 
de pradă ? 

Cel strigat însă grăbea pasul fără să răspundă. 

Deliul era Eva, iar robul, Miklós. 

Străji nu se aflau prin părţile acelea. Ori dacă erau, 
cotrobăiau şi ele prin vie. Ce să facă străjile unde nu-i 
nici urmă de duşman ? Eva ajunse fără nici o piedică 
în valea cărămidăriei, unde, în vălmăşagul de corturi 
umede, murdare, altele împodobite, se treziră înconju- 
rați de larma mulţimii de cîini şi de puradei. Deodată, 
prin mulţime răzbiră pînă la ea neguţătorii. 

— Cum dai băiatul ? 

— Îţi dau pentru el cincizeci de piaştri. 

— Eu îţi dau şaizeci de guruşi. 

— Eu şaptezeci. 

— "Ţine douăzeci de piaştri pentru bou | 

— Îţi dau treizeci. 

— Ține patruzeci. 

Deliul nu sta de vorbă cu ei. El ferea cu lancea cînd 
boul, cînd robul. Robul plesnea din bici. 

Coborînd dealul cu vii, cotiră spre cărămidărie. Acolo 
lumea era şi mai pestriță. Ţigănimea îşi înjghebase din 
cărămizi corturi pe care le acoperise cu crengi ori cu 
papură. Cîteva familii de ţigani se aciuiseră chiar în 
cuptoare. Învîrteau frigări, găteau de mîncare, zăceau 
tolăniţi la soare. f 

Nucul cel bătrîn se mai afla încă acolo. Sub el 
se aşezase un geambaş. Eva îşi ațintise însă ochii spre 
miazăzi, la zece paşi de nuc. Acolo era şopronul cailor. 
Lîngă el, sprijinit în patru prăjini, cortul geambaşului 
pe care erau scrise cu litere turceşti aceste cuvinte din 
Coran : 

Fakri, fakhiri. (Sărăcia mi-e mîndria.) 

Căci negustorii turci nu-şi scriau niciodată numele 
pe prăvălie, ci doar două-trei cuvinte din Coran. 

Eva văzu piatra care fusese cîndva piatră de moară. 
Cine ştie de cînd zăcea acolo. Se afundase în pămînt 
de nu se mai vedea din ea decît jumătatea de sus. Pînă 
pe la mijloc o năpădise iarba, iar deasupra ei se aşter- 
nuse muşchiul şi floarea de piatră. 

Eva îşi duse boul şi robul între cai, iar lancea şi-o 
înfipse în mijlocul pietrei de moară. 

Neguţătorul se apropie cu plecăciuni. 

— Cum dai robul ? Întrebă netezindu-şi barba. 

Eva se prefăcu a fi mută. Duse degetul la gură şi 
făcu semn că nu poate vorbi. 

Se mai văzuseră oșteni muţi. Cînd cineva era mut 
şi n-avea nici barbă, nici mustăţi, orice turc înţelegea 
numaidecît că avea de-a face cu una din acele făpturi 

ale lui Dumnezeu care în timpul cînd nu era sub arme 
trăia din ce n-avea. 

Aşadar, grecul spuse: 

— Otez guruș. (Treizeci de piaştri.) 

Eva îi arătă prin semne că numai boul e de vînzare. 

Grecul cercetă boul şi dintr-o parte şi dintr-alta. Îi 
cîntări cu mîna pieptul şi oferi un al doilea preţ: 

— Jirmi guruş. (Douăzeci de piaştri.) 

Eva clătină din cap. 

Neguţătorul oferi treizeci, apoi treizeci şi cinci de 
piaştri. 

În timpul acesta, Eva se aşezase pe piatră şi-şi pipăia, 
strîmbîndu-se de durere, fluierul piciorului. Îşi legase 
sub haină carne crudă şi sucul străbătuse prin pînza 
vînătă. 

Cînd grecul făgădui să-i dea treizeci şi cinci de piaş- 
tri, îi arătă prin semne şi cu vîrful lancei că ar avea ne- 
voia de un cort şi anume chiar pe locul acela. 

Grecul văzuse că deliul era rănit, palid şi mort de 
oboseală şi înțelese, de asemenea, că dorea să se odih- 
nească pînă i se va vindeca rana. De bună seamă, din 
aceeaşi pricină avea nevoie şi de cort. Dădu poruncă, 
şi sluga lui aduse nu mai puţin de vreo trei-patru cor- 
turi, unul mai zdrenţuros ca altul. 

— Poftim, alege. 

Eva îl alese pe cel mai mare, care era şi cel mai 
peticit, şi arătă spre bou, că poate să-l ia. Neguţătorul 
nu fu mulţumit numai cu boul. Eva îi dădu pe deasu- 
pra şi calul, dar îi ceru să ridice întîi cortul, chiar acolo 
deasupra pietrei. 

Negustorul se învoi. Ajutat de doi harapi, care îi 
erau slugi, întinse cortul peste Eva. 

Pînă acuma, totul mersese cum nu se poate mai bine. 

— Dumnezeu e cu noi! şopti Eva cînd se văzu nu- 
mai cu Mikl6s sub cort. 

Întrebarea la care mai aveau de răspuns era: cînd şi 
cum să dea la o parte piatra ? 

Pentru asta era neapărat necesar să-şi facă rost de o 
prăjină. Ca s-o sprijine în gaura pietrei de moară şi s-o 
poată sălta. 

Să faci rost de-o prăjină nu era mare greutate. N-a- 
veau decît să ia un par din ocolul cailor. Ceea ce puteau 
face chiar în noaptea aceea. 

Tunul bubuia necontenit dincolo de dîmb, iar arhe- 
buzele cetăţii trosneau şi ele de zor. Mirosul fumului 
răzbătea pînă la ei, în vale. Printre crăcile copacilor se 
zărea chiar şi unul din turnurile cetăţii. Zdrelit, ca o 
lumânare roasă de şoareci. Cu toate acestea, ei îl privesc 
bucuroşi. Turnul însemna locul unde aveau să ajungă 
în acea noapte. 

În jurul lor mişuna tot felul de lume. Din cînd în 
cînd apăreau şi soldaţi. Cei mai mulţi ca să ia cai ori 
ca să caute vrăjitorii. Talismanele ţiganilor aveau şi ele 
multă căutare. Nu prea credeau în ele, dar le cumpărau 
totuşi. Pe pieptul unui arab păros era o cunună întreagă 
de talismane. 

Eva se lungi pe manta. 

— Ce crezi, Miklós, nu s-ar putea să-mi caut co- 
pilul ? Cum am ajuns pînă aici, aş putea pătrunde şi 
mai adînc. 

— Jar vă bat gînduri de astea, stăpînă ? 

— Aşa cum sînt îmbrăcată, nu mă opreşte nimeni. 
L-aş putea căuta, l-aş putea găsi chiar şi în rîndurile 
oştenilor. M-aş  înfăţişa lui Jumurdsâk şi i-aş spune: 
„lată inelul, dă-mi înapoi copilul 1“ 

— Iar el ar lua inelul şi nu v-ar da copilul. 

— Dumnezeule, ce fiară | 

— Dacă n-ar fi... Dar, chiar dacă ar fi cinstit, ce s-ar 
întîmpla dacă, ajunşi în tabără, vreunul din ofiţeri v-ar 
da vreo poruncă ? S-ar putea să fie trupe în care deliii 
n-au voie să pătrundă. Un asemenea loc oprit este de 
bună seamă şi partea în care sînt aşezate tunurile. S-ar 
vedea numaideciît că dumneata eşti străină în tabără. 

— M-ar pune în lanţuri... 

— Şi chiar dacă nu v-ar prinde, Jumurdsâk nu v-ar 
scăpa din mînă. 

Éva oltă. Îşi destăcu traista. Scoase din ea piine şi 
pui fript. Le întinse pe piatra de moară. 

— Să mîncăm, Miklós. 

Se înseră. Bubuitul tunurilor încetă. De cum se făcu 
întuneric, toată lumea se duse la culcare. 

Pe la miezul nopţii, Miklós se furişă afară din cort 
şi după cîteva minute se  reîntoarse cu o prăjină de 
grosimea brațului. 

O înfipseră în piatra de moară, pe care o urniră din 
oc, 

Sub piatră nu era decît pămînt negru, umed şi cîţiva 
gîndaci negri. 

Eva lovi cu talpa piciorului pe locul unde fusese 
piatra. 

Era o întrebare pusă pămîntului: eşti oare gol? 

Pămîntul răspunse surd : 

— Sînt gol. 

Eva scoase din traistă o sapă. O înfipse în capătul 
suliţei şi săpă. Miklós scormonea pămîntul cu mîna, 

La o adîncime de două palme, sapa dădu de lemn. 

Era o scîndură de stejar groasă de o şchioapă, dar 
putredă. Săpară si o scoaseră afară. Sub ea se şi căsca 
întunecată o gaură de piatră, în care ar fi putut încă- 
pea un om. 

După ce coboriră vreo zece trepte mici, gaura se 
lărgi, boltindu-se ca o pivniţă. Acum puteau merge în 
picioare. 

Aerul era greu. Tunelul întunecos. Pe alocuri, pereţii 
erau înălbiţi de silitră. Din pietre se ridica o răceală 
jilavă. 

În frunte mergea Miklós, care ducea şi lumînarea. 
Din loc în loc, se afundau în apă pînă la glezne, alte- 
ori se împiedicau de pietrele care se desprinseseră din 
boltă. 

Atunci Miklós vestea în urmă: 

— Atenţie : o piatră. 

În cîte un loc, pămîntul răsuna a gol sub picioarele 
lor. Acolo, de bună seamă, se mai afla un tunel dede- 
subt. Ce popor l-o fi construit? Pe vremea cînd se 

clădise cetatea nu se scria istorie. Cine ştie ce seminţii 
or fi trăit înainte de maghiari pe pămîntul acela ? 

— Atenţie : să ne aplecăm | 

— O bună bucată de vreme, drumul cobori în pantă şi 
boltitura deveni tot mai scundă. Cînd drumul începu să 
urce din nou, boltitura însă nu se mai lărgi. 

Mikl6s înainta acum de-a buşilea. Eva se opri. 

— Mergi înainte, Miklós, zise ea. Dacă tunelul se în- 
chide, va trebui să ne întoarcem după cazma. . 

Miklós urcă mai departe. Dîra de lumină se îngustă 
tot mai mult; în cele din urmă, dispăru. Eva rămase 
singură în întuneric. 

Îngenunche şi se rugă: 

— Doamne-Dumnezeul meu... părinte al sufletului 
meu pribeag | Mă vezi tu oare în întunecimea asta ?... 
Nu mă mai despart decît doar cîţiva paşi de Gergely al 
meu... Oare de aceea ne-ai unit tu pe noi, ca să fim 
smulşi printr-o astfel de năpastă unul de lîngă celă- 
lalt ?... Spre tine îmi întorc faţa şi inima-mi cutremu- 
rată... Doamne-Dumnezeul meu, aici, sub picioarele 
dușmanului, în adîncul întunecat al pămîntului, te rog: 
lasă-mă să ajung la el! 

Lumina sclipi din nou roşiatică. Curînd după aceea 
apăru şi Miklós. Tîrîndu-se întîi pe burtă, apoi ieșind 
încovoiat din întuneric. 

— Tunelul se strîmtează pe o lungime de douăzeci de 
paşi, apoi, pe o lungime de zece paşi se lărgeşte din 
nou. Acolo drumul se desparte în două părţi. Dar şi 
una şi alta sînt înfundate. 

— Du-te înapoi şi adă cazmaua, Miklós. Trebuie să 
săpăm toată noaptea. Dar, din ceas în ceas, va trebui 
să te arăţi în uşa cortului, ca să nu dăm de bănuit. 

Tînărul se supuse fără să cricnească. 

— Cînd voi ajunge la bărbatul meu, Miklós — zise 
Eva — îţi vom fi recunoscători pentru bunătatea du- 
mitale. Dobó îl iubeşte pe soțul meu ca pe-un frate. O 
să fii numit diac la cancelaria lui Dobó. 

— Nu primesc, răspunse Mikl6s. Copilul a fost răpit 
din vina mea şi trebuie să-l găsiţi cu ajutorul meu. 

De îndată ce l-am găsit, îmi iau toiagul pribegiei şi mă 
duc la şcoală. 

Ehei, Miklós, bietul de tine! N-ai să mai vezi tu 
şcoala niciodată | 

Asaltul din ziua sfîntului Mihai vui pînă la amiază. 
După-amiază, amîndouă părţile  lăsară tunurile să se 
răcorească. În cetate răsuna melodia jalnică a psalmului 
circumdederunt. Jos, în jurul cetăţii, dervişii şi preoţii 
taberei adunau în căruţe morţii şi pe cei grav răniţi, 
care nu se puteau ţine singuri pe picioare. 

Atât înăuntru cît şi pe dinafară cetatea era neagră de 
sînge. Pe bastioane, ca şi în cele patru locuri unde se 
dăduse asaltul, femeile aruncaseră peste băltoacele de 
sînge cenuşă şi praf. Ienicerii căzuți o dată cu prăbu- 
şirea tumului din colţ fuseseră azvirliţi jos de către că- 
lăul cetăţii. Steagurile lor, cărate în sala cavalerilor, iar 
armele date ostaşilor, să-şi aleagă fiecare ce-o vrea. 

Vitejii n-aşteptaseră să fie poftiți de două ori. Arma 
cea mai preţuită se dovedise a fi tîrnăcopul. 

Se grămădiseră cu sutele în uşa fierăriei : 

— Vreau şi eu un tîrnăcop. Un tîrnăcop ! 

Mekcsey dăduse numaidecît poruncă fierarilor să fău- 
rească tîmăcoape, iar aceştia începuseră să croiască din 
drugii de fier bucăţi de cîte o palmă. Le vîrau în foc. 
Covăceau unul din capete pînă-l făceau ascuţit, îl lăţeau 
pe celălalt şi găureau fierul la mijloc. Cînd vreunul din 
ostaşi îşi însoțea rugămintea şi cu câte-un dinar ori doi, 
peste tîrnăcopul lui mai treceau şi cu pila şi-i săpau în 
partea ascuţită adîncituri numite canale de sînge. Cît 
priveşte coada, şi-o ciopleau ostaşii singuri. 

— Acu să-mi vii, moţatule ! 

De cum se termină ou prînzul, Dobó îi trimise pe 
ostaşii care nu fuseseră decît scurt timp în luptă să re- 
pare zidurile. Întâi şi-ntii, cărară la spărturi pietre din 

turnul prăbuşit. Pînă seara au tot scos de sub dărîmă- 
turi leşuri de turci. Dar găsiră printre ele şi unguri. 

Toată lumea muncea de zor. Pînă şi copiii aveau ce 
să facă. 

— Copii, voi să-mi adunaţi de pretutindeni ghiulelele 
de tun. Duceţi-le pe cele mari sub tunurile mari, iar pe 
cele mărunte sub tunurile mici, lîngă bastioane | 

În noaptea aceea, locotenentul Hegediis merse îm- 
preună cu Gergely sub cerul liber pe bastionul Sândor. 

Noaptea era răcoroasă. Secera lată a lunii strălucea 
alb printre stele. Oamenii din cetate zăceau osteniţi, 
care unde apucase : în piaţă sau prin jurul pieţei. Stră- 
jerii îşi tîrşeau picioarele somnoroşi. De se oprea vreu- 
nul, adormea de-a-mpicioarelea. 

Gergely porunci să fie aduse sub boltă, pentru el 
şi pentru doi hotnogi ai săi, saltele umplute cu paie. În 
gura bolţii aprinseseră focul. 

Şi pe cînd stăteau culcaţi în bătaia domoală a focu- 
lui, Hegedüs începu să vorbească aşa : 

— Tu eşti un om învăţat, Gergely. Şi eu mă pregă- 
tisem să mă fac popă, dar m-au dat afară. Cu mîna 
asta am doborit azi patruzeci de turci. Printre ei a fost 
şi unul care m-a izbit de două ori. Prin urmare, nu poţi 
spune de mine că n-aş fi curajos. 

Gergely era  ostenit, somnoros. Glasul lui Hegedüs 
suna însă ciudat. Îşi îndreptă privirile spre el. 

Hotnogul şedea pe salteaua umplută cu paie. Focul 
îi lumina fața şi mantaua vînătă, lungă pînă la glezne. 

Vorbi mai departe : 

— Cu toate acestea, mă fură de multe ori gîndurile 
şi-mi spun că ras ori nu în cap, oricum, omul e om, 
Aşa că noi... ucidem. 

— Chiar aşa... mormăi Gergely somnoros. 

— Şi ceilalţi, şi ei, ne ucid pe noi. 

— Fireşte că ucid. Dacă ei, în loc de arme, s-ar că- 
ţăra pe ziduri cu plosca în mînă, tot cu plosca i-am 
primi şi noi. În loc de sînge ar curge vin. Acuma însă 
e timpul să dormim. 


471 


Hegedüs privi pieziş spre foc, ca cel care stă în cum- 
pănă, dacă să vorbească ori nu. În cele din urmă, puse 
întrebarea : 

— Ce este curajul ? 

— Adineauri ai spus că ai doborît de unul singur 
patruzeci de turci, şi tocmai tu mai întrebi ce e cura- 
jul ? Culcă-te, dormi | Eşti şi tu ostenit, 

Hegediis dădu din umeri. 

— Dacă printre noi s-ar afla un om care să fie atît 
de cu minte cît noi toţi laolaltă, sau, să spunem, care 
să aibă atîta minte cât toţi oamenii din toată lumea îm- 
preună, omul acela, după părerea mea, n-ar fi curajos. 

Îşi îndreptă privirea spre Gergely. Lumina focului îl 
lumina pe Gergely din faţă, conturîndu-i numai părțile 
proeminente ale obrazului. 

Gergely închise ochii şi răspunse somnoros : 

— Ba tocmai acela ar fi cel mai curajos. 

— Dar bine, Gergely, acela ar şti să preţuiască mai 
mult valoarea vieţii. Căci, faptul că noi sîntem aici, pe 
pămînt, e un lucru sigur, dar o dată ce turcul ne-a tăiat 
capul, nu mai e sigur dacă vom mai trăi ori nu mai 
departe. Un am cu o minte atît de luminată nu ar pră- 
pădi cu atîta uşurinţă ceea ce există numai şi numai ca 
să se spună despre el: „Straşnic om a mai fost!“ 

Gergely căscă. 

— M-am frămîntat şi eu cu această întrebare — răs- 
punse el — și am descoperit că omul slab la minte este 
curajos pentru că nu înţelege moartea. Iar cel ager la 
minte, pentru că o înţelege. 

— Moartea ? | 

Gergely se întoarse pe o parte. Închise ochii să 
doarmă. Răspunse mormăind : 

— Da. Omul cu mintea slabă duce o viaţă animalică. 
Animalul nu cunoaşte moartea. Uită-te la o găină: cum 
îşi mai apără puii! De îndată ce însă îi piere un pui, 
îl părăseşte fără nici un regret. Dacă ar înţelege însă 
moartea cum o înţelege un om obişnuit, nu-i aşa că l-ar 
regreta şi l-ar jeli ? Şi-ar da seama că unul din copiii ei 
şi-a pierdut viaţa. Dar cine nu are noţiunea morţii n-o 

are nici pe aceea à vieţii. Uită-te însă la un om cu mìn- 
tea luminată : e curajos tocmai pentru că simte că tru- 
pul nu e tot ce arq mai bun. Unde ne aflam înainte de-a 
fi trăit, unde vom ajunge după ce nu vom mai fi în 
viaţă ? Iată întrebări la care ne putem răspunde cât sîn- 
tem aici, pe pămînt. Și ce s-ar alege de noi dacă am 
şti? N-am mai sta să ne gîndim la treburile de-acuma, 
ci la ce-o fi făcînd cutare ori cutare din cunoscuţii noş- 
tri pe lumea cealaltă, şi ce s-o mai fi întîmplînd acolo de 
unde am fost smulşi. 

— Bine, bine! — răspunse Hegedüs — i-am auzit 
destul pe preoţi vorbind astfel. Viaţa asta pămîntească 
are însă cu siguranţă valoarea ei şi nu-i făcută ca un 
prăpădit de păgîn să aibă pe cine căsăpi. 

Focul ardea trosnind şi prefăcea în aur zalele şi să- 
biile care zăceau lîngă salteaua de paie. Gergely avea 
drept pernă un scut de piele. Îl potrivi sub cap şi răs- 
punse somnoros : 

— Vorbeşti prostii, bunul meu Hegedüs ! Omul ani- 
malic săvîrşeşte şi el uneori binele fără să ştie, omul 
inteligent însă e întotdeauna conştient de acest lucru. 
Ştii prea bine că a-ţi apăra patria e un lucru măreț şi 
sfînt, e ca şi cînd ţi-ai apăra propria-ți mamă. 

Îşi trase mantaua peste cap: 

— Unde stă scris, în care lege, că cineva e dator să-și 
apere mama ? S-o apere, dacă e nevoie, chiar şi cu pre- 
tul vieţii ? Animalele nici n-o apără. Omul însă, cel mai 
neghiob ca şi cel mai ager la minte, se repede la cel 
care i-a atacat mama şi, chiar dacă ar fi să moară, simte 
că n-ar putea face altfel. 

Şi cu o voce somnoroasă continuă : 

— Uneori voința este mînată de legi divine. Iubirea 
este o lege divină. Dragostea copilului pentru mamă 
şi iubirea de patrie sînt una. Turcii nu pot ucide su- 
fletul. Ei, fire-ai să fii, lasă-mă o dată să dorm ! Acuma 
ţi-ai găsit să filozofezi ? Vezi să nu te cîrpesc cu prä- 
păditul ăsta de scut! 

Hegediis nu mai spuse nimic. Se întinse şi el pe pat. 
În toată cetatea nu se auzeau decît paşii măsuraţi ai 

străjilor, un ciocănit îndepărtat — cineva bătea două 
fiare între ele — precum şi uruitul domol al uneia din 
mori şi tropăitul calului în faţa morii. 


A doua zi dimineaţa tunurile rămaseră mute. În spa- 
tele tranşeelor turceşti însă tabăra vuia. 

— lar ne-a trimis turcul o scrisoare, zise Dobó. 

Avea în mînă o coală de hîrtie albă. Porunci să se 
sune adunarea. În două minute, ostaşii care se odih- 
neau se şi aliniară în rînduri de bătaie. Mulţi cu capul 
bandajat, cu cîte-un ochi acoperit, cu mîna legată. Erau 
totuşi voioşi. 

—  Viteji| V-am adunat ca să vă laud. Aţi respins 
întîiul asalt asupra cetăţii cu dîrzenie vrednică de 
ostaşii maghiari. N-am văzut nici un singur laş printre 
voi. Meritaţi să vi se spună eroi ! După ce vom fi mă- 
turat turcii de pe-aici, mă voi duce eu însumi la măria 
sa regele şi-i voi cere să fiţi răsplătiți. Dar chiar pînă 
atunci, vom cinsti în mod deosebit pe cei patru viteii 
care, primeiduindu-şi fără cruţare viaţa, au stat în 
frunte la respingerea asaltului. Să păşească în față 
Bakocsay István, Török László, Komlâsy Antal, Soncy 
Szaniszló. 

Cei patru viteji se desprinseră din front şi se opriră 
înaintea lui Dobó. Toţi patru aveau capul bandajat. 

Dobó continuă : 

— Duşmanul a răzbit pînă în vîrful zidului din- 
afară al cetăţii şi a împlîntat pe el întîiul lor steag. 
Oşteanul de rînd Bakocsay István a năvălit de unul 
singur peste ieniceri. A smuls steagul din mîna ienice- 
rilor şi l-a aruncat jos. Înainte chiar de a-l propune 
pentru răsplată maiestăţii sale, îl ridic la gradul de 
caporal şi-i dăruiesc cincizeci de dinari de argint şi un 
rînd de îmbrăcăminte nou. 

În timp ce poporul din cetate izbucni în urale, Sukân, 
contabilul, numără în palma voinicului cei cincizeci de 
bănuţți de argint. 

Dobó continuă : 

— Cînd steagul cetăţii a fost măturat dimpreună cu 
zidul de un obuz şi a căzut între turci, Török László 
a sărit de unul singur afară prin spărtură şi, înfruntînd 
primejdii de moarte, l-a adus înapoi. Pînă să-i vină răs- 
plata repească, va primi un forint din banii cetăţii, pre- 
cum. şi un rînd de haine din postav. 

Voinicul îşi roti triumfător ochii peste cei care ova- 
ționau. Suhân îi puse răsplata în mînă. 

Dob6 continuă : 

— Cînd au împlîntat şi la poarta veche un steag, 
Komlâsy Antal s-a repezit sus şi l-a retezat cu mîna 
turcului cu tot. Pînă să-l pot propune pentru răsplata 
regească, va fi răsplătit cu doi forinţi şi un rînd de 
haine. 

Mai rămăsese să vorbească despre al patrulea dintre 
viteji. 

— Soncy Szaniszló — zise Dobó — cînd s-a spart 
zidul şi turcii s-ar fi bulucit cu sutele înlăuntru, tu 
ai sărit de unul singur acolo şi, fără să te uiţi câţi sînt, 
ai dat în nepoftiţi cum ai putut, pînă ti-au sosit aju- 
toare. În afară de darul regelui, vei fi răsplătit deocam- 
dată cu doi coţi de postav şi cu un forint. 

Dobó mai adăugă idoar atîta : 

— Răsplăţile acestea nu sînt pe măsura vitejiei voas- 
tre, ci pe aceea a pungii cetăţii. În afară de voi, mai 
sînt şi mulţi alții în oaste ale căror merite nu sînt mai 
prejos. Am văzut eu însumi cum cîte unul a doborît 
chiar şi cincizeci de turci. Ca să nu pomenesc decît 
pe unul din aceştia, iată pe Nagy Lukâcs şi ceata lui. 
Ştiţi ce a făcut! Aşa că, să mă înţelegeţi: n-am vrut 
să-i laud decît pe cei ale căror fapte au fost cu totul 
deosebite, pe cei care şi-au primejduit pentru patrie 
viaţa, înfruntînd moartea. 

Dinspre poartă se auzi sunînd comul şi îndată după 
aceea, un țăran străin, trecînd agale piaţa, veni spre 
Dobó. 

Tinea în mînă o scrisoare. Cuşma şi-o scosese din 
bună vreme, 

— Duceti-vă la treburile voastre! zise Dobó către 
ostaşi. 

Îi mai spuse ceva lui Mekcsey, iar cînd ţăranul ajunse 
lîngă el, îl măsură de sus pînă ios cu dispreţ. Încălecă 
şi plecă în goana mare. 

Tăranul fu luat în primire de ofiteri. 

Ştiu că nu i-a mers bine. Scrisoarea nici nu i-o des- 
făcură, ci o rupseră în două. Jumătate o zvirliră pe foc. 
jumătate i-o îndesară în gură: 

— Cîine, ia şi mănîncă ce-ai adus ! 

După aceea fu zvirlit şi el în temniță, ca să cugete 
că nu-i bine să-i sluieşti în nici un fel pe turci. 

Omul acela se numea Sâri Andrâs. Şi fusese adus 
tocmai de la Feiervâr de turci. 

Oastea păgînă aşteptă un ceas încheiat, să vadă dacă 
mai iese ori nu omul acela pe poartă. Cînd văzură că 
cei din Eger n-au de gînd să trimită răvaşe, puseră 
din nou toate tunurile să tragă de jur împrejurul zidu- 
rilor. lar şanţurile săpate sub cetate se umplură de 
oşteni turci. 

Dar, cîtă vreme pînă acuma din tabăra turcească nu 
se auziseră decît strigăte de Allah şi vorbe de batjocură, 
de astă dată din toate părţile strigau în ungureşte : 

— Predaţi-vă ! O să fie vai de voi dacă nu cedaţil 

— Credeţi că de fiecare dată veţi putea respinge 
asaltul ? Asta n-a fost decît o încercare ! N-o să vă cru- 
tăm nici pruncii | 

— Părăsiţi-l pe Dobó! Dobó e nebun! Dacă are 
chef să moară, să moară de unul singur! Cine va ieşi 
pe poartă nu va avea de suferit nimica ! Va putea să-şi 
ia cu el şi banii, şi armele! 

— Cine vrea să iasă, să prindă în vîrful sulitei o 
năframă albă! răcni din şanţ un spahiu cu coiful 
ascuțit. 

— O mie de galbeni celui care ne va da drumul să 
intrăm. ! mugi un agă de ieniceri cu pană de strut. 

Auzind una ca asta, vreo trei inşi traseră în el, dar, 
aplecîndu-se la vreme, turcul scăpă, 

»— Dâbo a înnebunit! se auzi din nou din partea 
cealaltă. Nu fiti şi voi nebuni! Cine va ieşi primul din 
cetate va. fi răsplătit cu o sută de palbeni, următorii 
douăzeci vor primi fiecare cîte zece galbeni şi vor putea 
pleca liberi | 

— Pe ceilalţi îi tragem în ţeapă | completă strigînd 
un altul. 

Aşa strigau oștenii turci care ştiau ungureşte. Stri- 
gau însă şi în limba ruteană, germană, spaniolă şi ita- 
liană. 

Cei din cetate însă nu le răspunseră nici în limba ma- 
ghiară, nici în cea ruteană, nici în cea germană şi nici 
în cea spaniolă sau italiană. 

Strigătele se reînnoiau tot mai vîrtos. Făgăduielile de- 
veneau tot mai ademenitoare, iar amenințările tot mai 
înfricoşătoare. În cele din urmă, Gergely îşi rîndui to- 
boşarii, trîmbițaşii, corniştii şi ori de cîte ori vreun 
turc se apuca să strige de jos, tobele începeau să ră- 
păie şi cornul ţivlea a batjocură sau trîmbiţele-i acope- 
reau glasul. 

Asta-i învioră pe cei din cetate. Toboşarii şi corniştii 
fură puşi la treabă şi pe celelalte laturi ale cetăţii, iar 
cei trei fluieraşi îşi găsiră şi ei rostul. Soldaţii care 
aveau scuturi de fier băteau în ele. Orice alte strigăte 
fură înăbuşite de-o hărmălaie infernală. 

Hotnogul Paksy Iób îi ceru lui Dobó încuviințarea 
să dea năvală şi să-i izbească, pe cei ce strigau. 

Era fratele mai mic al căpitanului din Komârom, un 
bun cîntăreț, flăcău voinic ca un brad, de-o putere her- 
culeană. Cînd îşi răsucea dimineața mustaţa, îi ajun- 
geau vîrfurile pînă la urechi. În timpul asalturilor 
lupta cu paloşul. Dintr-o singură lovitură despicase o 
dată o căpătînă turcească cu coif cu tot; pînă şi coiful, 
cât era de tare, se desfăcuse în două. 

Hotnogul Paksy nu ceru decit o sută de oameni. 

— Fii cuminte, frate Iób — clătină din cap Dobó 
— nu cumva să păţeşti ceva | 

Paksy Iób însă n-avea astimpăr, parcă ar fi mîncat 
în dimineaţa aceea un blid de ieratic. Începu să co- 
boare prețul, ca Abraham pe drumul Sodomei : 

— Numai cincizeci. Ori măcar douăzeci. 

Pînă la urmă nu mai ceru decît zece oameni, ca să 
dea o raită. 

Poate că Dobó n-ar fi îngăduit nici măcar atît, dar 
în momentul acela ostenii dornici de luptă se şi ali- 
niaseră lîngă Paksy, strigînd înflăcăraţi : 

— Mărite căpitane |... 

Dobó socoti că n-ar fi bine să se mai împotrivească, 
deoarece oamenii ar fi fost în stare să creadă că n-o 
face doar din prudenţă, ci fiindcă n-are destule forţe. 
Aşadar, cu o mişcare a milinii, le dădu învoirea: 

— Dacă vreţi cu tot dinadinsul să vă prăpădiţi, 
n-aveţi decît să vă duceți. 

— Cîţi ? ţipă Paksy bucuros. 

— Două sute | răspunse Dobó. 

Poarta dinspre pirău mai era încă întreagă. Paksy 
îşi alese două sute de oameni şi se repezi afară. 

Asta se petrecuse cam pe la amiază. 

De-a lungul pîrăului mişunau oameni de-ai turcilor, 
adăpînd cai şi cămile. În faţa porţii, spre dreapta, 
akingii îşi adăpau caii. 

Cei două sute de osteni se năpustiră peste ei ca o 
vijelie. Cădeau akingii ca seceraţi. Mergînd în frunte, 
Paksy tăia drum printre ei, iar zalele şi calul i se în- 
roşiseră pe partea dreaptă de atîta sînge. 

Ceilalţi îi urmau şi ei exemplul, iar ceata akingilor, 
răcnind de spaimă şi învălmăşindu-se, o luă la fugă. În 
timpul acesta însă, îi atacară mii de ieniceri din două 
părți. 

Dob6 puse să se sune semnalul de retragere. 

Oamenii nu-l mai auziră. Înfierbîntaţi de luptă, tăiau 
şi ucideau ienicerii. 

Deodată, calul lui Paksy se sperie de o cămilă şi 
sări în lături. Chiar în clipa aceea, Paksy, care lovise 
cu sete într-un spahiu cu cămaşă de zale, căzu cît colo 

de pe cal. Calul se prăbuşi străpuns de turci. Paksy 
rămase şi el la pămînt. 

Văzînd ceilalţi flăcăi treaba aceasta, se pgrămădiră în 
iurul lui şi începură să taie în dreapta şi-n stînga, ca 
hotnogul să aibă timp să se ridice. 

Paksy însă nu se mai ridică. Avea piciorul scrîntit 
ori poate rupt. Sedea în capul oaselor, dar chiar şi-aşa 
tot mai învîrtea sabia. Tăia şi-mpungea în cine apuca. 
Coiful îi căzuse de pe cap. Un ienicer îl păli; peste cap. 

Sus, pe zidurile cetăţii, cornurile sunau puternic: 
„Înapoi | Înapoi |“ Ostaşii se întoarseră şi-şi croiră drum 
prin sumedenia de turci. În iurul lui Paksy nu mai ră- 
maseră decît zece flăcăi, care fură înconjurați deodată 
de-o pădure de sulițe. 

— Predati-vă | le strigau turcii. l 

Cei zece flăcăi lăsară unul după altuli sabia din mînă. 

— Laşilor ! li se striga din cetate, 

Mekesey abia putu fu oprit să nu se repeadă afară. 


O oră mai tîrziu, pe Kirâlyszek fu ridicată o plat- 
formă înaltă de lemn în formă de farfurie. 

Acolo sus, pe dîmb, călăul turc îi trase pe roată, în 
văzul celor din cetate, pe vitejii din Eger care fuseseră 
răniţi, în afară de Paksy. 

Pînă atunci cei din Eger, care îi urau doar pe turci, 
începură să-i şi dispreţuiască. Femeile plîngeau. Ostaşii 
ar fi dat toţi năvală asupra lor, chiar fără încuviințarea 
lui Dob6, dar căpitanul poruncise să se încuie porţile. 

După această ticăloasă cruzime, Ali paşa dădu po- 
runcă să li se strige celor din cetate: 

— Să ştiţi că trupele regeşti venite în ajutorul vos- 
tru au fost nimicite de noi! De-acum înainte vom fi 
fără cruţare | Dacă nu vă predaţi, păţiţi toţi la fel! 

Lumea asculta încremenită vorbele acestea. Ticăloşia 
turcilor îi îngrozise şi pe toboşari, care uitară să mai 
acopere cu sunetul tobelor glasurile păpînilor. 

— Mint, nemernicii | le spuse Gergely dispreţuitor 
soldaţilor aflaţi în iurul său. Mint, cum mint în fiecare 
noapte cînd ne strigă că soţia, logodnica ori copilul 
ne este în mîna lor. Trupele regelui vin. Trebuie să 
sosească din clipă în clipă. 

— Dar dacă nu mint ? răsună un glas tăios în spa- 
tele lui. 

Auzind una ca asta, Gergely, care şi-aşa era palid de 
tot, se făcu alb ca varul la faţă, de i-ai fi putut număra 
fir cu fir perii din barbă şi din mustăţi. 

Cel care vorbise era hotnogul Hegedüs. Gergely îl 
străpunse cu privirile şi, apăsînd cu mîna pe mînerul 
săbiei, spuse : 

— Ei, domnule hotnog | Măcar atîta lucru ar trebui 
să ştii, că duşmanul ia steagurile oştilor învinse. Dacă 
le-ar fi înfrînt aşa cum spun, nu ne-ar fi arătat oare 
steagurile lor ? 

Şi-l măsură din cap pînă-n picioare. 

Acestea toate se petreceau pe bastionul bisericii. 
Dobó se afla şi el tot pe bastion, dar ceva mai departe. 
Lîngă el era Cecey, rezemat în bîtă. Se mai aflau acolo 
şi Zoltay, Fiigedy, precum şi Mârton, preotul, în stolă. 
Tocmai înmormîntase un ostaş grav rănit care se pră- 
pădise, 

Dobó nu auzise decît vorbele lui Gergely. Se uită la 
Hegedüs înmărmurit, 

Cecey întoarse şi el capul: 

— Vorbe proaste! ţipă la Hegedüs. Vrei să ne în- 
spăimînți oamenii ? 

Hepediis îl înfruntă din nou pe Gergely, furios: 

— Sînt ostaş mai vechi decît tine, mucosulel Cum 
îndrăzneşti să mă înveţi tu pe mine ! Cum îndrăzneşti 
să mă măsori cu privirea | 

Şi o clipită îi fu de ajuns să smulgă sabia din teacă, 

Gergely trase şi el sabia. 

Dobó se băgă între ei; 

— Cînd s-o termina asediul, vă veţi putea încheia 
socotelile. Cîtă vreme însă cetatea e împresurată, să nu 
vă prind că îndrăzniţi să trageţi sabia unul împotriva 
celuilalt. 

Cei doi ofiţeri vîrîră săbiile la loc. Cu severitate, 
Dobó dădu dispoziţii ca Hegedüs să fie repartizat la 
poarta veche sub comanda lui Mekcsey, iar Gergely nu 
cumva să părăsească zona exterioară a cetăţii, 

— Cînd s-o termina asediul l... mai spuse o dată 
Hegedüs cu o căutătură amenințătoare. 

— N-o să mă ascund ! răspunse dispreţuitor Gergely. 


Acest schimb de cuvinte îl indispuse pe Dobó. 

De cum se îndepărtară cei doi ofiţeri în directii 
opuse, i se adresă lui Cecey: 

— Ce se va alege de noi — zise — dacă ofiţerii 
încep să se duşmănească şi între ei? Cum vor mai 
lupta laolaltă ? Trebuie să-i împăcăm. 

— Dracu să-i ia pe ăştia din Kassa | se mînie Cecey. 
Fiul meu a avut dreptate. 

Îl însoţi pe Dobó pe jos prin piaţă. Din cîrciumă se 
auzea zvon de cîntece şi, tocmai cînd trecură ei 
pe-acolo, ieşiră pe uşă trei soldaţi clătinîndu-se. Se ti- 
neau de după cap şi, lălăind, o luară cu mişcări de 
Laokoon spre cazărmi. 

Cel din miiloc era Bakcsay. Sfîrşind cîntarea, el 
chiui cît îl țineau puterile: 

— Cîtu-i lumea nu murim | 

Cînd cei trei chercheliţi îl zăriră pe Dobó, se des- 
prinseră unul de altul şi rămaseră locului ca tumul din 
Pisa | Tăceau clipind din ochi. 

Dobó trecu pe lîngă ei fără să spună o vorbă şi se 
opri în uşa crîşmei. 

Cei dinăuntru cîntau şi ei. Török îşi flutura legătura 
Tănii. KomlOsy bătea în masă cu cupa de tinichea. 
Soncy Szaniszló răcnea voios în cinstea fluierarilor. 
Lîngă ei se mai aflau încă trei ostaşi de rînd, care le 
ajutau să bea banii primiţi drept răsplată pentru vi- 
tejie. 

Dobó se întoarse către aprodul său : 

— Cheamă-i la mine pe cei doi cîrciumaril 

Cei doi oameni se înfăţişară îndată. Detrăy György 
în cămaşă, cu miînecile suflecate, Nagy László în şorţ 
cu pieptar. Cîrciumarii se opriră încurcaţi sub privirea 
mînioasă a comandantului cetăţii. 

— Cârciumarilor | se răsti la ei Dobó. Dacă mai văd 
o singură dată un soldat beat în cetate, cîrciumarul la 
care s-a îmbătat omul va fi spînzurat! 

Le întoarse spatele şi îşi văzu mai departe de drum. 


În cursul nopţii zidiră şi înfundară zidurile bom- 
bardate peste zi. Dobó nu dormea mai mult de un 
ceas, două. Zi şi noapte îl vedeai cînd ici, cînd colo, 
şi-i auzeai glasul calm, metalic, dînd porunci. 

În a treia noapte după asalt, se auzi iar o strigare 
puternică venind de pe colina răsăriteană : 

— Ascultă, Dobó István! Te salută vechiul tău 
adversar: begul Arslan. Mi-e cinstea nepătată ca sa- 
bia-mi. Despre mine n-ai auzit nicicînd nimica rău. 

Iar o clipă mai tîrziu: 

— Să nu răstălmăciţi cazul morţii lui Losonczy Ist- 
ván! El singur a fost de vină! Dacă nu ne daţi cre- 
zare, viu eu însumi ca ostatec | Dacă vei ridica steagul 
alb, nu mă voi teme să vin la tine de unul singur! 
'Ţineţi-mă prins pînă ieşiţi din cetate şi ucideţi-mă pe 
loc dacă i se va clinti fie şi un singur fir de păr vre- 
unuia dintre voi. Acestea ţi le-am strigat eu: begul 
Arslan, fiul vestitului Jahja paşa oglu Mohamed. 

Urmă tăcere, ca şi cum cel care strigase ar fi aşteptat 
răspuns. 

Dob6 însă încălecă încă de la primele cuvinte şi 
călări pînă la celălalt bastion. În felul acesta înţelegea 
el să arate cît este de surd cînd îi vorbeau turcii. 

Numai ostaşii mai auziră şi sfîrşitul: 

— Ştii că sînt o chezăşie bună. Dacă însă oamenii 
tăi nu se multumesc cu atita, sîntem gata să ne retra- 
gem oștile, pînă la ultimul soldat, la o depărtare de 

trei zile de-aici. Nici un singur ture nu se va arăta 
pînă ce nu vă veţi fi îndepărtat şi voi trei zile. Răs- 
punde-mi, viteazule Dobó István ! 

Cetatea rămase mută. 

La miezul nopţii, Dobó zări în uşa pulberăriei un 
ostaş care ducea pe cap o grămadă de farfurii mari. 
Vreo zece farfurii ţărăneşti. 

— Ce-i cu astea? 

— Domnul hotnog Gergely mi-a poruncit să-i aduc 
nişte farfurii de la bucătărie. 

— Unde-i domnul hotnog ? 

— La bastionul Bolyky. 

Dobó călări pînă acolo. Descălecă şi urcă repede 
în lumina slabă a felinarelor. Pe Gergely îl găsi la 
piciorul zidului, cu un felinar lîngă el. Stătea nemișcat, 
aplecat peste o farfurie mare plină cu apă, palid şi po- 
somorit. 

— Gergely | 

Gergely se ridică. 

— Nu ştiam că eşti încă treaz, cinstite căpitane. 
De altfel, l-am încunoştinţat pe Mekcsey că fac încer- 
carea cu farfuriile. 

— Au început să sape sub ziduri? 

— Aşa mi se pare. De vreme ce le-am oprit nä- 
vala, vor începe fără îndoială să sape sub ziduri. 

— Bine, răspunse Dobó. Toboşarii să-şi pună şi ei 
tobele pe pămînt şi să presare mazăre pe ele. 

— Şi alice mărunte. 

De sus, de pe bastion, Dobó îi strigă aprodului 
Kristóf, rămas jos : 

— Treci pe la toate străjile şi spune-le să ia seama 
la farfurii. De cum vor vedea că apa face unde sau că 
boabele de mazăre ori alicele mişcă, să ne înştiinţeze. 

Apoi îl luă pe Gergely de brat şi-l duse în cetate. 

— Gergely, fiul meu drag — îi spuse cu glas părin- 
tesc, aşa cum nu-și agrăia decît aprozii — de o săptă- 
mînă te tot urmăresc. Ce-i cu tine ? Eşti schimbat. 

— Stăpîne — răspunse Gergely şi glasul îi tremură 
— n-am vrut să te mai încarce şi cu grijile mele. Dar 
de vreme ce mă întrebi, am să-ţi spun. De cînd au 
împresurat cetatea, turcii îmi strigă în fiecare noapte 
că fiul meu e în mîinile lor. 

— Vorbe mincinoase | 

— Tot asa am crezut şi eul La început nici nu 
le-am luat în seamă. Acum o săptămînă însă, mi-au 
aruncat o săbioară. Era a fiului meul 

Şi, isprăvind vorba, scoase de sub dolman o sabie 
mică în teacă de catifea. 

— lată, aceasta este, domnule căpitan. Ştiu că nu-ţi 
aminteşti de ea. Deşi domnia ta mi-ai dat-o, cînd ne-am 
întîlnit întîia oară. lar după aceea, i-am dat-o eu fiului 
meu, acuma la despărțire. Cum a ajuns în mîna 
turcului ? 

Dobó se uită îndelung la sabie. 

Gergely continuă : 

— Eu mi-am lăsat nevasta şi copilul în Sopron. 
Pe-acolo nu se află nici picior de turc. Dacă s-ar arăta, ar 
fi ucis. lar soţia mea nu se clinteşte de acolo, căci nici 
n-ar avea la cine să se ducă. 

Dobó clătină din cap. 

— E de neînțeles. S-ar putea ca sabia să fi fost fu- 
rată. Să fi aiuns în mîna telalilor ori a soldaţilor. 

— În cazul acesta, cum de ştiu că-i a fiului meu? 
Şi mai e ceva care-mi roade inima ca un şarpe. Ju- 
murdsâk, adică Derviş beg, a avut un talisman pe care 
i l-a luat răposatul meu dascăl, părintele Gâbor, şi pe 
care mi l-a lăsat apoi mie. De-atunci zăpăcitul de ture 
îl caută într-una. Cum de-a aflat că e la mine? Asta 
n-o pot pricepe. Dar de aflat a aflat-o, fiindcă mi-l 
cere. 

— Şi crezi că băiatul tău e într-adevăr la el ? Dacă-i 
aşa, dracu să-l ia de inel, dă-i-l| 

— Partea cea mai curioasă în toată treaba aceasta 
— răspunse Gergely scoţindu-şi coiful — e că inelul 
nu-i la mine. L-am lăsat acasă. 

— Hm, făcu Dobó. Îmi stă mintea. în loc. Chiar dacă 
s-ar fi încumetat nişte turci să se ducă la Sopron să 
zicem... hm... crezi că begul ar fi luat inelul şi nu 
copilul ? 

— Gîndul acesta mă înnebuneşte şi pe mine, răspunse 
Gergely. 

— Şi crezi că fiul tău e într-adevăr aici? 

— De vreme ce săbiuţa a ajuns din Sopron aici, sînt 
nevoit să presupun că e cu putinţă să fi ajuns şi fiul 
meu aici. 

Ajunseră la palat. Dobó se aşeză pe banca de mar- 
mură, sub felinar. 

— Aşază-te şi tu, zise. 

Stătea şi se uita în gol, cu coatele sprijinite pe ge- 
nunchi. 

Tăceau. 

În cele din urmă, Dobó se plesni cu palma peste ge- 
nunchi şi vorbi: 

— Încă în noaptea aceasta vom putea şti dacă turcul 
a mințit ori nu. 

Adresîndu-se străijerului care păzea palatul, îi spuse : 

— Miska, du-te la temniţă şi adu-l încoace pe curdul 
acela pe care l-au prins oamenii la pîrău. 

De sus de la fereastră se auzi glasul jupînesei Balogh: 

— Căpitane, mantaua... 

Căci Dob6 nu-şi luase decît dolmanul, un dolman 
sur de piele de cerb, iar aerul de noapte era într-adevăr 
rece. 

— Mulţumesc, răspunse Dobó. Am să mă culc numai- 
decît. Cum se simte Petö ? 

— Vorbeşte aiurea şi geme. 

— Cine veghează lingă el? 

— Am chemat-o pe soția lui Kocsis Gáspár. Dar 
pînă se va linişti, am să veghez şi eu. 

— Nu-i nevoie, răspunse Dobó. Am văzut rana. Se va 
vindeca. Domnia ta te poţi culca liniştită | 

Străierul sosi, aducînd cu el curdul. 

— .Scoate-i lanţurile ! îi spuse Dobó. 

După ce făcuse o plecăciune adîncă, curdul aştepta 
în tăcere cu mîinile cruce pe piept. 


— Ascultă păgîne — zise Dobó — (Gergely tălmă- 
cea spusele lui) îl cunoşti pe Derviş beg ? 
— Îl cunosc. 


— Cum arată ? 

— Chior. Umblă în straie de derviş, dar sub ele 
poartă zale. 

— Aşa e. De unde eşti? 

— Din Bitlis, stăpîne. 

— Mama ta mai trăieşte ? 

— Trăieşte, stăpîne. 

— Familie ai? 

— Am doi copii. 

I se umeziră ochii. 

Dobó continuă : 

— Te las să pleci din cetate. Dar va trebui să-mi 
îndeplineşti cu credință o însărcinare. 

— Sînt robul tău, stăpîne, pînă la moarte. 

— Te vei duce la Derviş beg. La begul acela se 
află rob un copil. Îi vei spune begului ca mîine dimi- 
neață să-l aducă pe copilaşul acela la poarta care dă 
spre pîrău, acolo unde ai căzut tu rob, şi va primi pen- 
tru el ceea ce doreşte. Să veniţi cu năframă albă. 

— Înteleg, stăpîne. 

— Un om al nostru va ieşi pe poartă să ia copilul 
şi va avea la el talismanul begului. Iar tu vei lua de 
la beg copilul şi-l vei preda omului nostru. Vei avea 
grijă ca omului nostru să nu i se întîmple nimica rău. 

— Răspund cu viaţa, stăpîne. 

— Nu-i de ajuns : trebuie să juri aici, în faţa noastră, 
pe viaţa mamei tale şi pe fericirea copiilor tăi, că vei 
face ceea ce ţi-am cerut. 

— Jur, stăpîne! 

Între timp sosi şi Kristóf. Dobó se întoarse spre el: 

— Kristóf, du-te în sala cavalerilor. Într-un colţ e o 
grămăjoară de lucruri turceşti, iar printre ele o căr- 
ticică turcească. Adă-o încoace. 

Cartea aceea era Coranul, pe care luptătorii turci 
care ştiau citi o purtau la ei. Era legată în pergament 
şi avea o verigă de oţel la cotor. Prin verigă era trecut 
un snur. Turcii care ştiau carte obişnuiau s-o poarte 
la piept. Curdul atinse Coranul cu degetul şi jură. După 
aceea îngenunche la picioarele lui Dobó. Sărută pă- 
miîntul şi se îndepărtă înviorat de bucurie. 

— Dar bine, stăpîne — zise Gergely cu glas tunător 
— cînd turcul va vedea că l-am înşelat... 

Dobó însă răspunse liniştit: 

— Dacă copilul ar fi la el, ţi l-ar fi arătat pînă acum. 
Turcii sînt toţi mincinoşi. Eu nu vreau decît să te li- 
niştesc pe tine. 


Gergely, cu inima fremătîndă, se întoarse degrabă la 
bastion, ca să se odihnească un pic pînă în zori. 

Cînd trecu pe lîngă mori, auzi pe cineva strigîndu-i 
din umbră: „Pst !“ 

Îşi îndreptă privirea într-acolo şi-l zări pe ţigan. 
Stătea îngenuncheat pe paie şi-i făcea semne. 

— Ce vrei ? îl întrebă Gergely fără chef. 

Ţiganul se ridică şi-i şopti : 

— A pătruns lupul în staul, boierule Gergely ! 

— Ei?! 

— Aseară, la poarta veche, am. dres coiful unui ostaş 
din Kassa. Domnul locotenent Hegediis spunea că pe 
timp de împresurare leafa trebuie să fie îndoită. Sol- 
daţii murmură împotriva: boierului Dobó. Zic că turcul 
făgăduieşte de toate, iar el nimic. 

Lui Gergely i se tăie răsuflarea. 

— De faţă cu tine a vorbit aşa? 

— De fată cu toţi soldaţii. Nu ţi-aş fi spus, dar cînd 
e vorba de teamă, mai mult mă tem de turci decît de 
domnul hotnog din Kassa. 

— Hai cu mine, zise Gergely. 

Îl căută pe Mekesey. Îl găsi împărțind porunci la 
cei care încărcau muniţia. 

— Pista — zise el — ascultă ce spune Sárközi. 

Şi-i lăsă singuri. 

Dimineaţa, cînd Dobó ieşi pe uşa palatului, Hegedüs 
se afla de cu vreme acolo, aşteptîndu-l. 

— Stăpîne — zise ridicînd mîna în semn de salut 
— aş avea să te înştiinţez ceva. 

— Ceva de seamă ? 

— Nu prea. 

— Vino cu mine. Ai să-mi spui sus, la poartă. 

Deasupra porţii se adunaseră Gergely şi, împreună 
cu el, Mekcsey şi Fiigedy. Gardul de nuiele îi ferea 
de ochii turcilor care mişunau pe malul ptrăului. 

Dobó se uită întîi prin împletitura gardului, apoi se 
întoarse spre Gergely : 

— Pînă acuma nimeni ? 

— Nimeni, răspunse Gergely. 

Şi aruncă ochii spre Hegediis. 

Hegedüs duse alene un deget la coif. Gergely făcu 
şi el tot aşa. Se priviră însă cu răceală. 

Dobó se întoarse spre Hegedüs. Aștepta să-i dea 
seama. 

— Stăpîne — zise Hegedüs — trebuie să-ţi spun că 
mi se fac cam nemulțumiți soldaţii. 

Dobó făcu ochii mari. 

— Din păcate — ridică din umeri Hegedüs, uitîn- 
du-se în lături — sînt printre ei ostaşi vechi, care cu- 
nosc, cum să spun... plata în timp de împresurare. Ieri 
au aşteptat toţi s-o primească după obiceiul din alte 
părţi. Aseară murmurau. Mi-am zis: dacă îi cert, îi 
asmut şi mai tare. Aşa că i-am lăsat să vorbească. M-au 
rugat să aduc la cunoştinţă domniei tale care le este do- 
rinta. 

Dobó îl privi cu asprime : 

— Întâi şi-ntii, domnule hotnog, n-ar fi trebuit să 
uiţi că în cetate nu sînt îngăduite nici un fel de şoapte 
şi şuşoteli. În al doilea rînd, cît priveşte plata în timp 
de împresurare, dacă e vreunul care nu luptă aici pen- 
tru patrie, ci pentru bani, să se prezinte — şi o va 
primi. 

Îl părăsi pe hotnog. Apoi se uită peste parapet. 

— Vine! spuse Gergely cu glas tremurînd. 

Dintre turci se alese curdul. Înarmat, ducea doi copii 
unguri. Amîndoi copii de ţărani, în laibăr, în izmene, 
desculți. Cum curdul făcea paşii mari, cei doi copii 
alergau ca să se ţină de el. 

La vreo sută de paşi în urma lor se zărea dervişul 
chior. Însoțea călare curdul; dar la o bătaie de puşcă 
se opri şi, ridicat în scări, privi spre cetate. 

— Nici unul din ei nu-i al meu | se bucură Gergely. 

Şi, în adevăr, fiecare din cei doi copii era mai în 
etate decît Jancsika al său. Unul din copii avea zece 
ani, celălalt doisprezece. 

Curdul se opri în faţa portii şi strigă : 

— Begul trimite în loc de un copil, doi. Daţi inelul, 
şi atunci îl va da şi pe al treilea, 

Dobó îi porunci străierului din turn : 

— Apleacă-te spre ei! Fă-i semn cu mîna curdului 
aceluia că poate să plece. 


Turcii bătură şi în ziua aceea fără încetare zidurile 
cetăţii. Zarbuzanele cu gurile lor uriaşe băteau rar, dar 
năprasnic. 

La fiecare bubuitură zidul trosnea şi din cînd în 
cînd se auzea şi huruitul cîte unei prăbuşiri. 

Totuşi, în ziua aceea s-a petrecut şi o schimbare, 
despre care străjile dădură de veste încă dis-de-dimi- 
neată. 

Călărimea turcească se îndepărtase de cetate. Nu se 
mai zăreau nicăieri nici akingi cu cuşme roşii, nici 
spahii în armuri strălucitoare, nici bezli în straie îm- 

pestriţate, nici delii cu glugi, gunulii pe cai mărunți, 
gurebii, muselinii şi silidarzii. Ba lipseau pînă şi cele 
nouă sute de cămile ale taberei. 

Ce s-o fi întîmplat ? 

Cei din cetate se foiau încoace şi-ncolo cu feţele în- 
seninate de bucurie. Printre ţăranii tocilari apăru şi 
tiganul şi ceru să i se ascută o sabie lungă ruginită, 
La cuptoarele de pîine răsuna cîntecul femeilor. Copiii 
de lingă cuptoare se jucau pe iarba colinei — băieţii 
de-a războiul, fetele prinse în horă : 


Katiţa Ujvarilor, 
Tivul fustei de dihor 
Orz-ovăz daţi calului 
Mărgele stăpînei lui 
Iară fetei dumnisale 
Stemă de mărgăritare 


Mătuşa Balogh îl adusese acolo şi pe puiul de turc. 

Turcul cel mititel stătea şi se uita cu ochii mari la 
jocul copiilor. 

— Primiţi-l şi pe ăsta în joc, îi rugă slujitoarea pe 
copii. 

— Nu-l primim | răspunseră băieţii. 

Fetele însă îl primiră. 

Puiul de turc nu pricepea vorbele cîntecului, dar se 
învîrtea cu atîta evlavie laolaltă cu fetele, de parcă ar 
fi luat parte la cine ştie ce ritual. 

Dar, care să fi fost pricina veseliei şi bucuriei? 

Călăreţii turci dispăruseră. De bună seamă că se 
apropia o oaste eliberatoare. Oastea regelui ? Unde în 
altă parte să se fi dus cavaleria turcească dacă nu în 
calea ei ? 

Şi toboşarii acopereau cu şi mai mare voioşie glasu- 
rile turcilor, care strigau spre cetate. Mai-marele tobo- 
şarilor se urca din cînd în cînd pe zidul din partea 
de unde veneau strigătele şi acoperea bubuind din toba: 
mare glasul celui care striga. 

Dar mai veneau şi țidule în cetate. Le trimiteau 
prinse în săgeți. Nu le citea nimeni. Care cum le prin- 
dea le şi zvîrlea pe foc. lar săgețile i le duceau lui 
Cecey. Bătrînul stătea pînă seara cocoţat pe bastionul 
închisorii şi, de cîte ori zărea prin preajmă vreun turc, 
trimitea după el cîte-o săgeată. 

Numai chipul lui Dobó era la fel de serios. 

Urca ba într-un turn, ba într-altul şi iscodea mişcă- 
rile dusmanului. Uncori privea îndelung spre dealul 
Eged. Adeseori clătina din cap. 

Şi numai ce trimise după Mekcsey să vină la palat. 

— Dragă Pista — zise aşezîndu-se în jilt — Hegedüs 
ăsta nu-mi place. Nu-l scăpa din ochi. 

— Aşa şi fac, 

— Cu cine vorbeşte, spre cine priveşte, unde calcă, 
trebuie să ştiu tot ceas cu ceas. 

— Vom sti. 

— El însă nu trebuie să simtă nimic, fiindcă altmin- 
teri cine ştie la ce ne-am putea aştepta din partea lui. 

— Nu va afla. 

— Dacă se iscă vreo răscoală în cetate, s-a sfârşit cu 
noi | Aş putea da poruncă să fie închis, dar trebuie să 
ştim mai întîi cine şi cîţi sînt de partea lui. Trebuie 
să stîrpim răul din rădăcină. Pe cine ai pus să-l urmă- 
rească ? 

— Pe ţigan. 

— E de încredere ? 

— De cînd i-am alungat pe turci, îşi simte pielea 
mai la adăpost aici, printre noi, decît printre păgîni, 
cu toate făgăduielile lor. Ieri a lucrat printre cei din 
Kassa şi azi o să-şi găsească de lucru tot acolo. I-am 
spus că, dacă ne va fi de folos în împrejurarea aceasta, 
o să capete un cal frumos împreună cu tot dichisul. 
Mai bine să se arate că a trecut şi el de partea lor. 

— Alt om de încredere n-ai ? 

— De avut aş avea, dar n-ar avea încredere în el 
cei din Kassa. Pe ţigan nici măcar nu-l iau în seamă, 
aşa că nu-şi dau osteneala să se ferească de el. 

— Va fi destul să afle cine sînt căpeteniile | 

— Tot aşa i-am spus şi eu. 

— Atunci e bine. Să ne vedem de treabă. 

— Cinstite căpitane — zise pe alt glas, mai stră- 
bătut de căldură, Mekcesey — semnele arată că se 
apropie oastea regelui. 

Dobó ridică din umeri : 

— S-ar putea să vină, răspunse cu tristeţe. Dar sem- 
nele din care voi aţi înțeles un asemenea lucru mie 
nu-mi vestesc apropierea oştirii regeşti. 

Mekcsey se opri locului, mirat. 

Dobó înşiră numărînd pe degete: 

— lasaulii (statul-major) sînt toţi aici. Pe cei doi 
comandanţi i-am văzut călărind împreună la Almagyar. 
Dintre tunuri n-a fost retras nici unul. Oştile au rămas 
amîndouă aici. 

— Atunci ce-ar putea să fie ? clipi Mekcsey ruşinat. 

Dobó ridică iar din umeri. 

— Nimic altceva, băiete, decît că s-au retras la pă- 
dure. 

— La pădure ? 

— Da, şi la vie. Cară pămînt şi vreascuri. O să în- 
funde şanţul cetăţii şi o să ridice un dîmb către ruine. 
Dar, dragă Pista, toate acestea nu ti le spun decît ţie. 
Lasă-i pe cei din cetate să se bucure că vine oastea 
eliberatoare. 

Dădu mîna cu tovarăşul său şi-l privi cu încredere. 

Apoi trecu în încăperea în care zăcea Pet5 cu 
Budahâzy. 

De cum se înseră, reapărură călăreţii turci. 

La lumina unei rachete văzură că toţi călăreţii îşi 
duceau calul de diîrlogi şi că toţi caii erau încărcaţi 
zdravăn cu vreascuri şi cu butuci de vie. 

Şirul lung al cămilelor căra saci umpluţi. Apăreau 
una cîte una după dealul Bajusz. 

Dob6 dădu poruncă să fie îndreptate gurile tunu- 
rilor în ios şi puse să se tragă în ei. 

Dar noaptea se lăsa tot mai întunecoasă, iar numărul 
călăreţilor nu se rărea. Dobó renunţă la bombarda- 

fhent şi se iiulțumi să tragă În ei numai din cînd în 
cînd cu puşcaşii. 

În timpul acesta, turcii mişunau la poalele cetăţii. 
Se auzeau trosnind vreascurile şi butucii de vie azvir- 
liti claie peste grămadă. Din cînd în cînd, răsunau co- 
menzile iasaulilor. 

Dob6 porunci ca cea mai mare parte din felinarele 
din cetate să fie puse în crenelurile şi în ocniţele de 
sus ale zidurilor. Asezară felinarele în aşa fel, încît să 
lumineze în afară, dar să nu poată fi atinse cu uşu- 
rință de jos, nici cu săgeata şi nici cu glontele. 

Înlăuntrul cetăţii era întuneric. Doar pe alocuri 
ardea cîte un felinar. Împrejurimile porţii vechi erau 
luminate de focul de la cuptoarele de pîine. Femeile 
mai lucrau şi la ceasul acela cîntînd. 

— Lăsaţi-le să cînte, zisese Dobó. Din locul unde 
se cîntă nu fuge norocul. 

Pe la miezul nopţii, Mekcsey cercetă din tumul 
bastionului Bolyky mişcările turcilor : ca nu cumva să 
se trezească pe neaşteptate cu vreun atac de noapte. 

Cea mai mare parte din ofiţeri vegheau şi ei răs- 
pîndiţi care-ncotro. 

Mekcsey se aplecă în jos cu mîinile făcute pîlnie la 
ureche, iar privirile lui se străduiau să pătrundă în- 
tunericul. 

Cineva îl smuci de dolman. 

Era tiganul. 

Purta în picioare bocanci de ienicer, iar pe cap avea 
un coif în care înfipsese de jur împrejur pene de 
cocoş. De-o parte purta sabie, iar de cealaltă un iata- 
gan turcesc cu mîner alb. 

— Pst... făcu misterios. Pst l... 

— Ce vrei? 

— Căpitane, măria ta, parcă şi simt în mîini frîul 
bidiviului făgăduit. 

— Ai aflat ceva ? 

— Ehei! 

— Ai şi dovezi ? 

— Am, dar trebuie să pun mîna pe ele. 

— Atunci, ce mai aştepţi ? 

— Eu? Poftiti de veniţi cu mine şi o să le aveţi. 
Dar chiar acuma, pe loc. 

— Unde? 

— La rezervorul de apă. Acolo s-a dus Hegediis. 
Ehei | 

— Singur ? 

— La uşa rezervorului de apă stau de pază trei 
ostaşi de-ai lui. 

Mekcsey cobori valvîrtej scările. Cînd ajunse la pi- 
cioarele turnului, chemă şase ostaşi să vină cu el. 

— Veniţi neînarmaţi ! Descălţaţi-vă de cizme! Luaţi 
cu voi curele ori funii | 

Soldaţii ascultară fără să crîcnească. 

Cînd ajunseră la bastion, Mekcsey îi opri din nou: 

— Mergem la rezervorul de apă. Acolo se află trei 
ostaşi, treji ori dormind. li atacați pe la spate şi-i le- 
gati. Îi duceti la temniţă şi-i predaţi temnicerului, ca 
să-i închidă. Nici un strigăt! Nici o vorbă ! ` 

Rezervorul de apă era cufundat în întuneric. Nu era 
luminat decît vîrful unui stîlp dărăpănat. Începînd de 
acolo, soldatii înaintară de-a buşilea. Țiganul nu do- 
vedea să-şi facă cruci. 

Abia trecură cîteva minute şi în apropierea rezer- 
vorului de apă se auziră zornăituri, zdupăituri, sudălmi. 

Atunci ajunse acolo şi Mekcsey. 

Cei trei ostaşi zăceau grămadă. 

Amîndouă uşile rezervorului de apă stăteau larg des- 
chise. Mekcsey se aplecă să vadă în jos. Era linişte şi 
întuneric. 

Întoarse capul spre oameni. 

— E aici ? îl întrebă încet pe ţigan. 

— L-am văzut eu însumi coborînd. 

— Pe hotnogul Hegedüs ? Nu te-ai înşelat ? 

— Nul 

— Dă fuga la căpitanul cetăţii. Caută-l la bastionul 
cel nou. Spune-i că îl rog să vină aici. Lasă vorbă şi 
domnului hotnog Gergely să trimită numaidecit cinci 
drabanţi. 

Tiganul porni în fuga mare. 

Mekcsey trase sabia şi se aşeză de pază la capătul 
scării care urca din rezervor. 

Deodată, i se păru că de jos răzbăteau glasuri. 
Mekcsey se ridică şi închise chepenpul peste scara re- 
zervorului. 

Se auziră venind cei cinci drabanţi şi aproape în 
acelaşi timp şi Dobó, şi aprodul Kristóf. 

În mîna aprodului atîrna un felinar, cu care lumina 
drumul lui Dobó. 

Mekcsey le făcu semn să se grăbească. În momentul 
acela, glasurile din rezervor răsunară mai tare. 

— Pe-aici || Pe-aici! se auzi din adîncuri un glas 
surd. 

Dobó porunci drabanţilor să pregătească armele şi 
să le ţină pe marginea rezervorului cu gura în jos. 

— Kristóf — zise după aceea — mai adu încă două- 
zeci de oameni de la domnul Gergely. 

Îi luă felinarul si-l aşeză lîngă stîlp, dar în aşa fel 
ca să nu arunce lumină în rezervor. 

În adîncime: zăngănit de arme, trosnituri de pi- 
cioare. 

— Pe-aici | Pe-aici ! se auzi mai limpede. 

O izbitură... Îndată după aceea, încă o izbitură... 
Strigăte : Ei va meded |... Apoi din nou izbituri... 

În uşa care acoperea scara se auziră bocănituri. 
Apăru şi capul cuiva. Dobó apucă felinarul. Şi lumină 
fata cuiva. 

Era hotnogul Hegedüs, cu chipul pămîntiu. 

Mekcsey îl apucă de guler. 

— Luaţi-l | strigă Dobó. 

Pe hotnog îl apucară mîini zdravene şi-l scoaseră 
afară din rezervor. 

— Dezarmatţi-l | 

De ios, tot se mai auzeau izbituri şi strigăte învăl- 
măşite : 

— Jctisin | Jetisin ! (Ajutor !) 

Dobó aplecă felinarul şi încercă să vadă în adînc. 
Acolo, pe fundul albiei întunecoase, bîjbîiau o mul- 

time de turci cu turbane, înarmați, iar dintr-o gaură 
laterală se înghesuiau lărmuind alţii. 

— Foc! strigă Dobó, 

Cei cinci puşcaşi îşi descărcară armele în fîntînă. 

Golul rezervorului detună ca un zarbuzan. Se auzi 
un răcnet furios. 

— Rămii aici | zise Dobó către Mekesey. Aici este 
un tunel: n-am ştiut de el. Pune pe cineva să co- 
boare. Cercetează-l şi tu. Înaintaţi pînă unde veţi pu- 
tea. Dacă trece de cetate, îl surpăm şi-l zidim. O strajă 
să stea neîncetat de pază acolo. 

Se întoarse spre soldaţi. Le arătă pe Hegedüs şi pe 
ceilalţi complici : 

— Puneţi-i în fiare | Închideţi-i câte unul ! 

Şi se întoarse la bastion. 

Din adîncuri, Mekcesey auzi cuvinte ungureşti : 

— Ajutor, oameni buni | 

Îndreptă lumina felinarului într-acolo. Deasupra 
celor care se înecau, se zbătea un turc cu cuşmă de 
piele : el striga. 

— Azvirliţi-i o frînghie | zise. Cine ştie dacă n-o fi 
tot cineva din cetate. 

Funia găleţii se afla acolo. O lăsară în jos cu gă- 
leată cu tot. Omul se agăță de găleată. Trei oşteni îl 
traseră în sus. 

Cînd omul ajunse afară, căscă gura, ca somnul zvîrlit 
pe mal. 

Mekcsey îi lumină faţa cu felinarul. Era un akingi 
mustăcios. Din mustăţi şi din straie i se prelingeau şi- 
roaie de apă. 

— Eşti maghiar ? îl întrebă Mekcsey. 

Omul îl imploră îngenunchind : 

— Îndură-te la mine, stăpâne | 

Din felul cum vorbise se vedea că nu era turc. 

Mekcsey fu cît pe-aci să-l azvîrle înapoi. Se răzpîndi 
însă, socotind că va fi bun de martor. 

— Lmuaţi-i armele — le porunci soldaţilor — şi în- 
chideţi-l laolaltă cu ţăranii care au adus scrisori, 

A doua zi, în 4 octombrie, soarele cînd răsări, lumină 
şi un şir de dîmburi proaspăt ridicate în jurul cetății. 

Şanţul cel adînc, care înconjura dinspre miazănoapte 
cetatea, fusese umplut din loc în loc. 

Movilele se ridicau în faţa spărturilor din zid. Dede- 
subt erau vreascuri, găteje de pădure, viţă de vie legată 
mănunchiuri — deasupra pămînt. De bună seamă, tur- 
cii nu aveau să se mulțumească cu atît. Aveau să le 
înalte în vreo două-trei locuri atît, încît să poată trage 
cu tunurile de pe ele şi să poată năvăli în cetate fără 
scări. 

Dob6 le cercetă lucrul. Îl privi din toate părţile, fără 
să spună o vorbă, cu chipul liniştit. Apoi se înturnă spre 
Guthay, mai-marele străjilor, care aştepta să dea rapor- 
tul. Pe el îl încredinţase Dobó cu cercetarea lui Hege- 
diis şi a părtaşilor lui, fiindcă nu era timp de judecată. 

— Am isprăvit, căpitane! Ostaşii au mărturisit că 
au vrut să dea drumul turcilor în cetate. Pe Hegediis 
însă a trebuit să-l picurăm cu ceară. Dar chiar şi atunci 
tot mai striga: „„Mărturisesc, mărturisesc, dar în faţa 
lui Dobó am să spun că m-aţi torturat şi de aceea am 
recunoscut“. 

Dobó trimise după ofiţeri. Îi pofti în sala cavalerilor 
pe cei patru mari hotnogi dimpreună cu un hotnog, un 
sergent, un căprar şi un ostaş de rînd. De asemenea şi 
pe diacul Mihály, pitarul, 

Masa era acoperită cu postav verde. Pe ea se afla 
un crucifix şi două lumînări aprinse. În colţul sălii, că- 
lăul îmbrăcat în postav roşu. Lîngă el, pe o tavă, un 
cărbune aprins. În mînă ţinea nişte foale. Lîngă tavă, 
bucăţi de plumb şi un cleşte. 

Dobó purta îmbrăcăminte de postav negru. În vîrful 
coifului : pana de vultur, semnul căpităniei. În faţa lui, 
o coală de hîrtie albă. 

—  Tovarăşi — spuse el posomorît — ne-am întru- 
nit ca să cercetăm pricina hotnogului Hegediis şi a păr- 

taşilor săi. Faptele săvîrşite de ei arată că sînt trădă- 
tori. 

Şi făcu semn să fie aduşi vinovaţii. 

Gergely se ridică. 

— Domnilor — spuse — în această pricină eu nu 
pot să fiu judecător. Sînt certat cu acuzatul. Elibera- 
ți-mă din răspunderea de judecător. 

Meksey se ridică şi el. 

— Eu nu pot fi decît martor, zise. Nimeni nu poate 
fi în acelaşi timp martor şi judecător. 

-— Să fie martor | hotărîră cei de la masă. 

Gergely se îndepărtă. 

Mekcsey ieşi pe sală. 

Străjile îi aduseră pe Hegedüs şi pe cei trei părtaşi 
ai săi. De asemenea şi pe turc. 

Hegedüs era galben la faţă. Avea ochii încercănaţi. 
Nu cuteza să ridice privirile. 

Dobó nu-l lăsă decît pe el în sală. Porunci ca ceilalţi 
să fie scosi. 

— Să auzim! spuse. Cum a fost cu călăuzirea tur- 
cilor ? 

Hegedüs se sili să-şi adune puterile şi, împiedicîn- 
du-se în vorbite, căuta să se apere: 

— Eu n-am vrut decît să-i ademenesc pe turci în re- 
zervorul de apă. N-am vrut să le predau cetatea. Re- 
zervorul este mare. Am găsit în el o intrare îngustă. 
M-am gîndit că va fi meritul meu dacă voi nimici de 
unul singur o mie de turci. 

Dobó îl ascultă în linişte, pînă la capăt. Ofițerii nu-l 
întrebară nici ei nimica. După ce termină ce avu de 
spus, Dobó porunci să fie dat la o parte şi ceru să fie 
aduşi unul cîte unul soldaţii. 

— Noi — ridică din umeri primul (un om de vreo 
patruzeci de ani, cu fața veştejită şi cu mantaua plină 
de noroi) — nu puteam face decît aşa cum ne-a porun- 
cit domnul hotnog. Noi trebuie să ne supunem cînd pri- 
mim o poruncă. 

— Ce v-a poruncit ? 

— Ne-a poruncit să aşteptăm pe marginea rezervo- 
rului, că dumnealui va aduce nişte turci. 

— Ce v-a spus, de ce-i aduce? 

— Ca să ne înţelegem cu privire la predarea cetăţii. 

Dobó se uită la hotnog. 

Hegediis clătină din cap: 

— Nu-i adevărat. Minte | 

— Adică eu ? urlă jignit ostaşul. Păi nu domnia ta 
ne-ai spus că tot ce spune turcul e de bine, iar boierul 
Dob6 nu ne spune nimica bun, ba nici banii de ase- 
diu nu... 

— Minte! repetă Hegedüs. 

Fu introdus celălalt flăcău. Era şi el speriat. Pe păru-i 
lung, negru, urme de noroi. Se opri clipind. 

— Ce-aţi căutat la fîntînă ? 

— Am aşteptat turcii, răspunse clipind. Domnul hot- 
nog Hegediis spunea că, mai devreme ori mai tîrziu, 
cetatea tot ajunge în mîna turcilor, aşa că, dacă n-o 
predăm, e sigur că vom muri. 

Dobó dădu poruncă să fie adus şi al treilea ostaş. Un 
băietan cu pielea ca laptele. Pantalonii cărămizii îi erau 
rupţi în genunchi. 

— Eu nu ştiu nimic — se biîlbii — mi s-a dat po- 
runcă să fac de pază la fîntînă, dar pentru ce, asta nu 
ştiu, 

— Nu cumva a spus domnul hotnog Hegediis că ar 
fi bine să se cadă la învoială cu turcii ? 

— Ba a spus. 

— Cînd a spus-o întii şi-ntii ? 

— În seara de după atacul cel mare. 

— Şi cum a zis? 

— A zis aşa, că... zice: noi sîntem puţini, iar aceia 
mulți, şi că nici celelalte cetăţi n-au putut ţine piept, 
deşi pe vremea aceea turcii umblau împărţiţi. 

— Despre plata de asediu a vorbit ceva domnul hot- 
nog Hegedüs ? 

— A vorbit. A zis că în alte cetăți în asemenea îm- 
prejurări se plăteşte leafă dublă... 

— -Dar despre predarea cetăţii ce-a spus ? 

=— À zis că... zice: ori aşa, ori altminteri, turcul tot 
o s-o ia, aşa că tot mai bine e dacă mai şi plăteşte, decît 
să ne pierdem şi capul. 

— Dar oamenii ce i-au răspuns ? 

— Nimica. Şedeam de vorbă lîngă foc, după ce stri- 
paseră turcii. 

— Voi nu le-aţi răspuns nimica ? 

— Nu. Numai domnul hotnog a vorbit cu ei 
noaptea. 

— Cum a vorbit cu ei? 

— Printr-o crăpătură, la poarta veche. S-a dus acolo 
şi a vorbit în vreo trei rînduri cu ei. 

— Cu turcii ? 

— Cu turcii. 

— Şi ce-a spus cînd s-a întors? 

— Că turcii vor lăsa pe toată lumea să plece, că 
nu vor tăia pe nimeni. Ba, celor din Kassa le vor da 
pe deasupra şi cîte zece galbeni de cap de om, şi că 
cele două paşale vor da şi scrisoare cu pecete că-şi vor 
ține făgăduiala. 

— Cîţi dintre oşteni aţi auzit asta ? 

— Vreo zece. 

— Şi de ce nu mi-aţi adus mie la cunoştinţă ? N-aţi 
jurat că nu veţi vorbi despre predarea cetăţii ? 

Soldatul tăcu. 

Dob6 continuă : 

— N-aveaţi datoria să ne înştiinţaţi de cele vorbite 
de domnul hotnog ? 

— N-am îndrăznit. 

— Prin urmare, v-aţi hotărît să daţi cetatea pe mîna 
turcilor. Cine sînt cei care s-au învoit la asta ? 

Soldatul mai scoase două nume din ungherele amin- 
tirii. Apoi începu să se dezvinovăţească : 

— Noi, mătia ta căpitane, nu ne-am învoit, ci doar 
ne-am supus. Numai domnul hotnog a vorbit, şi tot 
dumnealui a poruncit. ` 

Zidul bubui izbit de o ghiulea de tun. Platoşele atîr- 
nate de vergele zornăiră. De pe pereţi se desprinse 
şi căzu pe jos o grămadă de tencuială. 

Dobó se uită la judecători: 

— Are cineva ceva de întrebat ? 

Judecătorii stăteau la masă ca încremeniţi. În cele din 
urmă, vorbi judecătorul ales dintre soldaţii de rînd : 

— Cei zece ostaşi s-au învoit şi ei să fie dată turcilor 
cetatea ? 

Palid, soldatul ridică din umeri : 

— Ostaşul nu poate să vrea decît ceea ce vrea co- 
mandantul său. 

Alte întrebări n-au mai fost. 

— A mai rămas turcul, zise Dobó. Aduceţi-l. 

Pînă să ajungă în faţa mesei, turcul făcu trei teme- 
nele. Apoi rămase înclinat cu mîinile cruce pe piept. 

— Ştii ungureşte ? 

— Da, stăpîne. 

— Cum te numeşti ? întrebă Dobó. 

*— Iusuf. 

— Iusuf, adică pe ungureşte József. Stai drept! 

Turcul se îndreptă din şale. Era un akingi de vreo 
treizeci de ani. Un om îndesat, muşchiulos. Nasul lui 
teşit, precum şi cicatricea care-i sticlea roşietică pe 
frunte făceau mărturie că a mai fost şi în alte bătălii. I 
se vedea pe ochi că n-a dormit toată noaptea. 

La întrebările puse, răspunse că sînt zece ani de cînd 
umblă prin Ungaria şi că se afla acolo, lîngă zid, cînd 
Hegedüs a strigat prin crăpătură : „Hei, turcilor | Care 
din voi ştie ungureşte ?“ 

— Minte | mugi Hegedüs, alb la faţă ca peretele. 
Zoltay a vorbit şi el mereu cu turcii. 

— Eu? sări ca ars Zoltay. 

— Da, ai vorbit. Ori de cîte ori e atac, strigi spre ei. 

Pălind de furios ce era, Zoltay se ridică de pe scaun: 

— Cer să se facă cercetări în privinţa mea, zise. Nu 
mai pot rămîne pe scaunul de judecător. Că eu strig 
cîte ceva ori de cîte.ori lovesc, asta se poate. Dar numai 
sudălmi. Şi asta nu-i păcat! Ce vorbe-s astea? 

Dobó îl potoli : 

— Îţi cunoaştem cu toţii obiceiul acesta. Mai sînt şi 
alţii care suduie în timpul atacului. Dar, de vreme ce 

s-a trezit în tine supărare împotriva acuzatului, te scu-. 
tim de sarcina de judecător. 

Zoltay se înclină şi ieşi. 

Dobó îşi îndreptă privirea din nou spre turc. 

Atunci, vorbind stricat ungureşte, turcul povesti că 
la poarta veche Hegedüs a vorbit întîi cu un agă, iar 
după aceea cu Arslan beg. De la beg a cerut drept che- 
zăşie o sută de galbeni şi cuvîntul de onoare că va 
păstra taina. Zicea că va da drumul noaptea în cetate 
oastei turceşti. Să sape numai lîngă poartă, acolo unde 
se bate de obicei toba mare de aramă. El (arătă spre 
Hegediis) spunea că a umblat într-o noapte prin rezer- 
vorul de apă şi a dat de un tunel, care însă la poartă 
era astupat. „În locul unde era astupat tunelul auzise 
răsunînd toba de aramă chiar deasupra capului, ba 
Chiar şi paşii ostaşilor, aşa că nu era nevoie desigur să 
se sape mult. La ora douăsprezece noaptea zicea că îi 
va aştepta. Dar turcii să făgăduiască de asemenea că 
nu vor păţi nimic nici ostaşii din Kassa, care vor sta de 
pază la poarta veche. S-au învoit. La miezul nopţii He- 
gediis i-a îndrumat cu felinarul. Ienicerii, asabii şi piaaii 
veneau amestecați. Au pornit să treacă prin tunel trei 
mii. Cealaltă parte a oastei, Dumnezeu ştie cîte mii, 
aşteptau să li se deschidă cele două porți. S-a întîm- 
plat însă că la colţul rezervorului felinarul lui Hegediis 
s-a izbit de perete şi s-a stins. Aşa că mai departe i-a 
călăuzit pe întuneric. El cunoştea drumul, dar marginea 
marelui rezervor de apă era îngustă. Acolo hotnogul s-a 
descurcat şi pe întuneric. Cei din avangardă însă, în- 
ghesuindu-se unul după altul, au alunecat în apă. 

— Ştii cumva — îl întrebă Dobó — dacă Derviş beg 
a răpit copilul unuia dintre hotnogii noştri ? 

— Ştiu, răspunse turcul. De vreo două săptămîni 
copilul este căutat în toate corturile. Bepul a poruncit 
să fie căutat. A treia zi după ce a sosit aici i-a fost 
furat ori a fugit el singur. 

Dobó se uită la Hegedüs. 

— Mizerabile | spuse. 

Hegediis căzu în genunchi : 

— Îndurare ! Aveţi milă de mine ! plînse. Am greşit, 
mi-am pierdut minţile ! 

— Mărturiseşti şi tu că ai vrut să dai cetatea pe 
mîna dușmanului ? 

— Mărturisesc. Numai să aveţi milă. Am copii: e de 
înțeles... 

Glasul i se stinse. 

Judecata nu dură mai mult de un ceas. 

Un ceas mai tîrziu, hotnogul Hegediis spînzura în 
piaţa cetăţii, într-o spînzurătoare înjghebată la repe- 
zeală din nişte grinzi. lar Fiigedy vesti poporul din ce- 
tate : 

— Aşa va muri oricine-şi calcă jurămîntul, fie om de 
rînd, fie ofiţer, dacă încearcă să dea cetatea pe mîna 
turcilor | 

Celor trei soldați li se tăiară urechile sub spînzură- 
toare. Ceilalţi şapte fură puşi în lanţuri şi daţi la munci 
grele înlăuntrul cetăţii. 

Pe turc l-au zviîrlit de sus de pe zidul înalt dinspre 
Soare apune, încît a căzut printre ai săi cu gâtul frînt. 

Locuitorii cetăţii înţeleseră că Dobó nu plumeşte. 


8 


Nu-i putere mai mare pe lume decît dragostea de 
mamă | Ea e lumină de soare întrupată în făptura ome- 
nească ! Flacără sfîntă coborîtă din inima lui Dumnezeu, 
gingăşie şi tărie care nu se teme de moarte! Pe tine, 
care ţi-ai părăsit adăpostul în afară de primejdie, perna 
moale, toate comorile, ca să te strecori prin pădurea 
morţii spre cei dragi ţie aflaţi în pieire | Pe tine, care 
ai coborit în adîncul pămîntului. Pe tine, care cu bra- 
tul tău slab vrei să spargi zidurile ca să-ți tai drum, 
prin mijlocul sutelor de mii de fiare care te latră ne- 
putincioase | Pe tine, pentru care nimic nu e cu nepu- 
tinţă cînd e vorba de cei pe care-i iubeşti, chiar de-ar 
fi să suferi ori să mori împreună cu ei — pe tine te 
admir inimă de femeie. 

Timp de două zile şi două nopți îşi săpară drum tot 
mai departe prin surpăturile tunelului, prin frigul jilav, 
pe sub bolțile slăbite. În cîte un loc năruitura nu se 
întinde mai mult de cîţiva paşi: un ceas de lucru era 
de aiuns ca să răzbată dincolo de ea. În alte locuri 
însă se necăjeau şi cu bolovani, şi nici braţul slab de 
femeie, nici braţul tînărului slăbuţ de numai cinci- 
sprezece ani nu era deprins cu asemenea muncă. 

În seara de 3 octombrie, de îndată ce tabăra s-a li- 
niştit, îşi adunară laolaltă tot ce aveau de mîncare. 

După socoteala lor, nu se putea să mai fie pînă la 
cetate mai mult de o sută de paşi. Sperau să nu mai 
fie nevoie să se întoarcă. 

Şi lucrară toată noaptea. . 

Sub pămînt n-aveau de unde şti cînd se crapă de 
ziuă, cînd răsare soarele. Nu auziră decît tropăitul 
cailor care cărau pămînt şi vreascuri, precum şi bu- 
buitul tunurilor şi treascurilor din cetate. Credeau că-i 
un atac de noapte şi lucrau cu şi mai multă rîvnă, ca 
să poată pătrunde în cetate. 

Afară însă se crăpă de ziuă, se lumină, se făcu di- 
mineaţă, iar soarele se ridică din dosul dealurilor din- 
spre Borsod. Slujitorii geambaşului turc, văzînd că-i 
cortul părăsit, se uitară să vadă ce-i pe acolo. Piatra 
umită din loc şi gaura largă îi înmărmuri. Cum călă- 
reţii adunau iar găteje răspîndiţi peste tot, negustorul 
dădu el însuşi fuga la agă, şi, cu inima tremurînd de 
bucurie, îl vesti : 

—-- Stăpîne | Eu sînt cel care va face să cadă ce- 
tatea în mîna oastei! Azi-noapte am descoperit un 
tunel. 

Mulțimea de delii, akingi, beşlii, ghionulii şi gurebi 
lăsară deodată vreascurile şi caii în părăsire. Fluiere şi 
trîmbiţe sunară adunarea. Tot felul de ostaşi amestecați 
se înghesuiră, zornăind şi bocănind, să pătrundă în 
tunel. 

Geambaşul îi conducea cu felinarul. 

În timpul acesta, tupilate, ude, dînd pietrele la o 
parte, cele două biete ființe se trudeau tot înainte. 

Într-un loc, drumul deveni iar înclinat. Acolo pietrele 
erau uscate, iar drumul se lărgea. 

Ajunseră într-o sală subterană triunghiulară, mare şi 
jilavă. 

— Pesemne că ne aflăm sub şanţul cetăţii, zise 
Mikl6s. 

— Nu, cred că sîntem dincolo de zid: aici trebuie 
să fi fost odată grajd ori jigniţă, spuse jupîniţa Bor- 
nemissza. 

În două colţuri ale sălii se vedeau dărîmături. Prin 
care parte o fi fost drumul ? 

Una din grămezile de dărîmături era scobită. Deasupra 
ei se afla o mică gaură astupată, în care abia dacă în- 
căpea pumnul. 

În grămada cealaltă. se zărea o crăpătură îngustă, 
întunecoasă. 

— Aici drumul se desface în două, zise Miklós. În- 
trebarea e : pe care din ele să o luăm ? 

Urcă sus pe pietre şi tinu lumînarea în dreptul gău- 
rilor. 

Flacăra flutură. 

Încercă şi crăpătura din stînga. 

Acolo flacăra rămase nemişcată. 

Prinse lumînarea de marginea coifului şi apucă de 
piatra cea mai de sus. Eva îl ajută. Piatra se rostopoli 
duruind peste celelalte. 

— Încă una! zise Miklós. 

Se încordară amîndoi încă o dată. Piatra însă nu cedă. 

— Trebuie să scoatem de sub ea pe cele mici. 

Luă cazmaua şi începu să sape de jur împrejur pe 
sub piatră. Apoi apucă iar cu amîndouă mîinile de ea. 

Piatra începu să se clatine. 

Miklós răsuflă adînc şi se şterse pe faţă. 

— Sînt ostenit, 

— Să ne odihnim, gîfii Eva. 

Şi se aşezară pe o piatră. 


Miklós alunecă de-a lungul peretelui şi în aceeaşi 
clipă adormi. 

Eva era şi ameţită şi moartă de osteneală. Pînă la ge- 
nunchi veşmintele îi erau ude, înnoroiate ; mîinile în- 
sîngerate. De atîta aplecat, părul i se desfăcuse. Şi-l 
vîrîse ea cît putuse sub dolman, dar tot îi mai flutura 
în jurul gîtului. 

Luă lumînarea şi privi în amîndouă golurile. 

Puteau înainta prin oricare dintre ele, numai să răz- 
bată dincolo. 

„Să ne odihnim un pic — îşi zise, şi lipi lumînarea 
de piatră — dar n-am să adorm, nu, doar cît mă odih- 
nesc.“ 

Şi de îndată ce se lăsă pe spate, auzi dinspre partea 
de unde veniseră nişte zgomote surde. 

Încruntînd sprîncenele, ascultă : oare de sus veneau 
zgomotele ori de acolo, de jos ? 

Din adîncul tunelului sclipi o şuviţă de lumină ro- 
şietică. 

— Miklós ! ţipă Eva, scuturîndu-l pe tînăr. Vin! 

Băiatul ridică pleoapele ostenit. 

— Vin! repetă Eva desperată. 

Apucă sabia. 

Nu mai era decît teaca. Sabia rămăsese pe undeva, 
pe lîngă prămezi, unde urniseră piatra. latapganele pe 
care le purtaseră la cingătoare le rupseseră de aseme- 
nea toate în timpul lucrului, ca şi briceagul de altfel. 
Nu mai aveau la ei nimic. 

Lumina care se apropia devenea tot mai puternică. 

Eva trase de piatră, adunîndu-şi toate puterile. Mi- 
kl6s tot aşa. Piatra se mişcă, dar nu cedă. 

Încremeniţi de teamă, văzură cum din întuneric se 
desprinde geambaşul cu făclia în mînă, iar lîngă el, 
mătăhălos şi cu mustăţile pleoştite, aga, la a cărui cin- 
pătoare sclipeau hangerele. 

Peste o clipă fură prinşi. 

Apa cercetă dintr-o privire munca începută şi luă 
numaidecit o hotărîre. 

— Ja făclia asta, băiete | îi porunci lui Miklós. Cum 
văd, tu cunoşti drumul pe aici. 

Miklós nu pricepu ce i se spune, dar văzu că i se în- 
credinţează făclia. 

Într-o clipită, ostaşii dădură la o parte pietrele. 

Drumul se deschise cît să încapă doi oameni. 

Între timp, golul se umpluse de ostaşi înarmaţi. 

— Tu ne vei conduce — zise aga către Miklós — iar 
ea — continuă arătînd spre Eva — rămîne aici! Dacă 
ne vei conduce rău, o voi arunca pe femeia aceasta 
între soldaţii de rînd. 

Eva închise ochii. 

Un ienicer tălmăcea. 

Întorcîndu-se, aga mai spuse: 

— Un deliu s-o ia sub paza lui. 

Apoi îl îmbrînci pe Miklós s-o ia înainte. 

Deliul o luă pe Eva în paza lui. Ceilalţi şovăiră. 
Cum însă aga nu spusese cine anume să păzească pri- 
zonierul, nu trecu mult şi deliul o dădu în paza altui 
deliu. 

— Păzeşte-o tu | 

Mai stătu şi acesta cît stătu, dar amintindu-și poate 
că cei care pătrund primii în cetate ajung pînă la sfârşitul 
vieţii boieri, îl pofti pe un muselin s-o păzească. 

— Nici gînd! refuză muselinul. 

Şi-şi văzu de drum. 

— Las'că am s-o păzesc eu, tu du-te! zise atunci 
un sab bătrîn, cu blană de dihor la căciulă. 

Scoase hanperul şi veni să păzească femeia. 

Eva, pe jumătate moartă, se rezemă de zid. Pe lîngă 
ea treceau unul după altul oşteni felurit îmbrăcaţi, mi- 
rosind a praf de puşcă şi a sudoare. Toţi aveau să- 
biile scoase şi în ochii fiecăruia strălucea speranţa mi- 
nunată că va putea fi dintre primii. 

Din timp în timp, trecea cîte-un făclier, luminînd 
cîte un grup. Alţii veneau bîjbîind prin întuneric. Zor- 
năiau şi zdrăngăneau armele pe ei. Unul ducea pe 
umăr, înfăşurat, un steag roşu. 

Deodată se auzi un bubuit adînc, înfundat, de parcă 
ar fi tunat sub pămînt. Îndărăt, spre intrarea în sală, 
tunelul se prăbuşi pe o lungime mare. Bubuitul se auzi 
timp de cîteva minute. Pietrele se prăbuşeau bubuind 
înfundat. Cei din frunte nu mai puteau fi urmaţi de 
nimeni. 

Din partea de unde răsunase detunătura se auzeau 
vaiete şi horcăituri surde. Din partea cealaltă : zornăi- 
tul încet al armelor celor care înaintau. 

Paznicul femeii vorbi ungureşte : 

— Nu te teme! 

Şi luă femeia de mînă: 

— Cine eşti dumneata ? 

Femeia nu fu în stare să răspundă. 

— Maghiară ? 

Femeia răspunse înclinînd capul. 

— Vino, zise sabul. Aici drumul se desface în două. 
Dacă voi putea deschide cealaltă deschizătură, ne vom 
putea elibera. Dacă însă se va nărui şi aici... 

Eva simţi că începe iar să trăiască. 

— Cine eşti domnia ta ? întrebă dezmeticindu-se. 

— Mă numesc Varsányi. Şi-ţi vreau binele. 

Scoase de la cingătoare amnar şi iască. Nu trecu mult 
şi iasca se aprinse. Fumul aromit învioră aerul îmbîcsit 
al tunelului. Apropie iasca de o lumînare de ceară şi 
suflă s-o înteţească. 

Lumînarea se aprinse. 

— "Ţine, surioară, luminarea asta. 

Se apropie de grămada de dărîmături din stînga şi, 
smucind de vreo două ori piatra, o slăbi. 

Era un om mărunţel, dar voinic. Blocurile mari de 
piatră se rostogoliră la rînd, care într-o parte, care în- 
tr-alta. În scurtă vreme deschizătura se lărgi cît să 
treacă un om. 

Varsányi luă lumînarea de la Eva şi porni înainte. 
Ferea lumînarea cu palma. Se grăbea atît de tare, încât 
Eva abia se putea ţine de el. 

Drumul începea să fie mai descurcat. Cu toate aces- 
tea, tot mai trebuiau să coboare. 

La un moment dat, Varsânyi se întoarse spre Eva. 

„ — Poate eşti spioană ? Atunci poate vreo solie de la 
rege ? 

-— De la el, da! îl lăsă Eva să creadă, vorbind ca 
în vis. 

— Vine armata regelui ? 

-— Nu ştiu, 

— Nu face nimica. Numai de-aş şti unde sîntem? 
Să ne grăbim însă, ca să ajungem mai înainte de-a fi 
ajuns turcii. 

Drumul începuse să urce. Pe lături se zăreau nişte 
firide negre. Pietrele erau brune, iar jilăveala sticlea pe 
pietre ca roua. 

— Să ne prăbim| Să ne grăbim| zise din nou Var- 
sânyi. Cred că vom ieşi la rezervorul de apă. 

Drumul era închis de o grămadă albă de moloz, din 
care răzbătea un miros tare de var. 

Varsânyi se scărpină în cap: 

— Tii, fir-ar să fie de lume | 

— Ce s-a-ntimplat ? 

— Nimica. Eu am s-o iau înainte. Ţine luminarea. 

Trecu de-a buşilea peste grămadă. Eva îi întinse lu- 
mâînarea. 

Varsányi se afla de-a binelea dincolo. Luă lumîna- 
rea şi mormăi ceva nedesluşit. Întinse mîna spre Eva, 
ajutînd-o să treacă peste moviliţă. 

Se aflau într-o peşteră largă, care sticlea albicios 
Chiar şi prin întuneric. De sus se auzea cîntec de în- 
mormîntare : In paradisum deducant te angeli. Din 
înălțime se strecura pînă jos lumina zilei. 

Peştera era plină de sicrie albe care zăceau unul 
peste altul de-a valma, date de jur-împrejur cu var 
stins. Pe marginea sicrielor varul se uscase ciucuri. 
Lîngă sicrie, în băltoace de var, încremenise pe jumă- 
tate răsturnat şi în cămaşă un mort mustăcios cu faţa 
osoasă. Lumina venită de sus îi lumina faţa. La gît îi 
atîrna ştreangul. 

Varsânyi se uită mirat la mortul acela. Apoi se în- 
toarse spre Eva. 

Eva zăcea la spatele lui, leşinată. 

În timpul acesta, băiatul conducea oastea turcească, 

La început fusese toropit de frică; dar după aceea 
se gîndi că, îndată ce vor nimeri în cetate, va ţipa şi... 

Gândul acesta îi dădu puteri. Purta făclia înaintînd 
fără şovăire, cînd alături de agă, cînd înaintea lui. 

Nu trecu mult şi începură şi ei să urce. În sus, în- 
tr-una tot mai sus. În cele din urmă, dădură de un zid 
a cărui tencuială dovedea că fusese ridicat de multă 
vreme. 

— Dărîmaţi ! porunci ağa. 

Sub fierul iataganelor şi lăncilor tencuiala începu să 
cadă. Numai primele două-trei pietre le-a fost greu să 
le desprindă, celelalte se urniră mai uşor sub forţa bra- 
telor cu muşchi de oţel. i 

Cu toate acestea însă, tot lucrară mai bine de un 
ceas. 

După ce deschizătura se lărgi atît cît să poată intra 
un om, aga îi porunci lui Miklos să treacă dincolo. 

Ajunseră într-un fel de pivniţă largă. Tot felul de 
butoaie şi iar butoaie. Singurul lucru curios era că locul 
acela semăna mai mult a sală decît a pivniţă. Chiar şi 
pe perete atîrna un tablou mare zdrenţăros, iar sub 
tablou era o cadă rotundă. Pe tablou se vedeau două 
capete. Unul: un chip trist, cu barbă. Celălalt: un 
tânăr, trist şi el, aplecat la pieptul bărbosului. Deasupra 
capetelor lor, un cerc de lumină. Sub capul tînărului, de 
sub zdrenţele pînzei, lumina albeaţa peretelui. 

Se auzea umbletul şi forfota celor din cetate. 

— Pregătiţi armele | spuse aga întorcîndu-se spre ai 
lui. Strîngeţi rîndurile fără zgomot. Tăcere ! Tăcere |... 
Cînd vom sparge uşa, să nu răcniţi. Dacă nu vom ve- 
dea pe nimeni, îi vom aștepta pe cei care vin din 
urmă | Purtătorii de steaguri să se repeadă numaidecât 
la ziduri. 

Doi purtători de drapele ieşiră mai în față. 

Aga continuă : 

— Ceilalţi cu mine, spre poartă ! Fără cruţare ! Îna- 

inte de toate: dezarmarea străjilor şi dărîmarea grab- 
nică a porții. Aţi înţeles ? 

— Am înţeles! se auzi drept răspuns mormăitul în- 
cet al ostaşilor. 

Aga înaintă şi zări în faţa uşii de fier cada cea mare 
cu praf de puşcă. Tresări. 

Se aflau în pulberărie. În butoaie nu era vin, ci praf 
de puşcă. 

Dar Miklós ştia şi el unde au ajuns. 

Aflîndu-se chiar lîngă cada cea mare, se înturnă. Îşi 
plimbă privirea peste mulţimea turcilor înarmaţi, care 
se înghesuiau unul în altul. Avea chipul palid şi spiri- 
tualizat pînă la măreție. Ridică sus făclia aprinsă, apoi 
o azvirli în praful de puşcă. 

Cînd cobortîră sicriul, Varsányi strigă la oameni : 

— Hai, oameni buni | 

La strigătul lui, sus, în uşa catacombei, apărură chi- 
puri uimite. Unul cu capul descoperit, celălalt cu coif 
ruginit şi fără podoabe, prins cu curea sub bărbie. 

Varsányi strigă din nou: 

— Eu sînt, Varsányi ! Ridicaţi-mă sus ! 

O luă pe Eva pe braţe şi păşi cu ea de pe un sicriu 
pe altul, pînă la funii. Uni cele două funii şi se aşeză 
pe ele. 

Oamenii îl traseră sus. 

Lîngă groapă nu se aflau decît doi preoţi şi doi tă- 
rani gropari. Oamenii rămăseseră cu gura căscată la 
Eva, care zăcea ca moartă pe iarbă, unde o pusese jos 
Varsânyi. 

— Aduceţi apă |! zise Varsányi către țărani. 

În clipa aceea se auzi ọ bubuitură de zpudui pămiîn- 
tul şi izbucniră flăcări de iad; din bastionul bisericii 
tîşni în sus un turn de flăcări roşii. Tîşni în sus pînă la 
cer, purtînd de-a valma scînduri negre, grinzi, pietre, 
bucăţi de lemn şi oameni. 

Bubuitura zgudui atît de tare cetatea, încît toţi se 
clătinară și se prăbuşiră, de parcă ar fi fost loviți de o 
mînă mare, nevăzută şi puternică. 

Din văzduh cădea o ploaie de pietre, sînge, arme, 
lemn şi doage. 

Explozia fu urmată de o tăcere mormîntală — şi înă- 
untrul cetăţii şi în tabăra turcească. 

Toată lumea privea uluită. 

Să se fi prăbuşit oare cerul ? Ori s-a deschis pămîntul 
ca, prefăcîndu-se în iad, să reverse asupra lumii un potop 
înfricoşător de flăcări, ca în ziua de apoi ? Nimeni nu 
era în stare să răspundă. 

„O capcană turcească !“ Acesta a fost primul gînd 
venit în mintea tuturor celor din cetate. 

„Cetatea e pierdută |“ Acesta fu singurul simţămînt 
care încremeni toate inimile ce încercaseră să mai bată 
o dată cu explozia. 

La picioarele bastionului Sándor, Gergely lega la- 
olaltă ulcele umplute cu leacuri drăceşti. Suflul explo- 
ziei îl izbise de scuturile care, agăţate de cuie, acope- 
reau peretele. 

Cînd ridică privirea, coloana de foc înroşea cerul, 
răsfrintă ca o pilnie; în mijlocul ei se vedea o roată 
neagră de moară, în jurul căreia zbura rotindu-se un 
om întins ca o scîndură şi un picior de om, rupt din 
coapsă. 

Îi trecu prin minte să se ferească şi se trase sub bolta 
bastionului, dar în prima clipă rămăsese şi el uluit, fără 
să fie în stare să lege un gînd. 

Nu peste mult timp însă, cetatea prinse din nou 
viaţă. Oameni alergînd de colo-colo, ostaşi azvîrlindu-şi 
armele, femei plîngînd, cai speriaţi rupîndu-şi pripoa- 
nele se învălmăşeau pretutindeni. 

Jos, în tabăra turcească, răcnete victorioase, scări de 
asalt ridicate în pripă şi mii de oameni înarmaţi vălu- 
rind spre cetate. 

— Sîntem pierduţi ! se auzea, printre gemete, peste 
tot în cetate. 

Femeile, trăgînd dppă ele copiii ori purtindu-i în 
poală, alergau zăpăcite peste pietrele înnegrite şi peste 
tăciunii grinzilor arse. Toată lumea căuta salvarea şi 
nimeni nu știa încotro | 

Şi, ca şi cînd în nebunia lumească s-ar fi amestecat 
şi cerul, începu să cadă o zăpadă deasă, neagră. Zăpadă 
neagră | Cădea, cădea neîncetat. Şi era atît de deasă, 
încît nu se vedea nici la zece paşi. 

Era funingine. Acoperi cetatea, de parcă ar fi vrut 
s-o învăluie în doliu. 

Iar pe pietrele şi grinzile împrăştiate zăceau cadavre 
ciopîrţite şi membre omeneşti însîngerate. 

Cu capul descoperit, Dobó, smucindu-şi calul, galopa 
spre locul exploziei şi poruncea ostașilor să urce pe zi- 
duri. 

— Nu s-a întîmplat nimic! striga în dreapta şin 
stînga. În sacristie nu erau decît douăzeci şi patru de 
tone de praf de puşcă | 

Ofițerii încălecară şi ei, liniştind în toate părţile oa- 
menii cu vorbele lui Dobó. 

— Fiecare înapoi la locul său! Numai douăzeci şi 
patru de tone de pulbere... 

De furios ce era, Mekcsey mîna soldaţii zăpăciţi şi 
neascultători cu o coadă de lance frîntă. 

— Puneţi mîna pe armă, afurisiţilor! La creneluri | 

Şi descălecă şi el. Apucă o halebardă veche şi se re- 
pezi sus pe ziduri. 

— După mine, băieţi ! Cine-i bărbat să mă urmeze! 

Turcii care se urcau pe ziduri fură întîmpinaţi de un 
şir lung de focuri. Ostaşii dădură fuga sus pe ziduri 
chiar şi fără să mai aştepte porunci, iar lancea, sabia şi 
tirnăcopul lucrau de zor. 

Turcii se înghesuiau şi ei ba înainte, ba înapoi în 
dezordine, iar afară, în jurul zidurilor, învălmăşeala era 
tot atît de mare ca şi înăuntru, în cetate. 

Cei mai mulţi se îngrămădiră la locul exploziei, 

De pe bastionul său, Gergely văzu cum, prin ninsoa- 
rea rărită a funinginii, oastea pestriță turccască se re- 
varsă spre bastionul bisericii. 

— Rămii aici! îi strigă lui Zoltay, iar el, cu sabia 
scoasă, alergă la bastionul bisericii. 

— Koresolâs — strigă la un caporal care intra 
agale — vino cu mine ! 

Omul se afla la numai cinci paşi de el, dar nici nu 
întoarse capul. 

— Koresolâs Máté ! Milostenia mă-ti | 

Omul păşea agale cu ochii aţintiţi în gol, liniştit. 

Gergely se repezi după el. Îl apucă de umăr. 

.— Măi, n-auzi ? 

Ca smuls dintr-un vis, omul ridică ochii spre Borne- 
missza. 

În clipa aceea, Gergely văzu că ambele urechi ale 
omului sîngerau : ostaşul asurzise. 

Gergely îl lăsă şi dădu fuga mai departe. 

În drum aruncă o privire spre cazane. Acolo fierbea 
ciorba celor care fuseseră de strajă şi le venea rîndul 
să mănînce. În cele opt cazane mari clocotea şi aburea 
sucul fierbinte al cărnii tăiate mărunt. 

Gergely se opri. Apucă ruda pentru căratul mâncării, 
O vîrî prin urechea unuia din cazane şi strigă spre unul 
din ţăranii artelnici : 

— Apucă de el! Căraţi-le şi pe celelalte sus pe bas- 
tion | 

Iar cînd ajunseră sus, răsturnă zeama fierbinte peste 
turcii îngrămădiţi pe scări. 


Cînd Varsânyi îşi veni în fire, văzu în faţa lui femeia 
zăcînd pe pămînt. Cei doi preoţi se repeziseră la ziduri 
aşa cum erau, în cămaşă şi stolă, şi puseseră mîna pe 
arme, iar cei doi țărani dăduseră fuga, unul într-o 
parte, iar celălalt în cealaltă, după toate semnele spre 
tunuri. 

Varsányi o luă pe Eva în spinare, ca pe un sac, şi o 
duse în palat. Îşi zise: dacă-i spionul regelui, acolo îi 
este locul, că de bună seamă aduce vreo scrisoare. 

Şi o încredinţă jupînesei Balogh, s-o trezească. 

Abia după ce-i puseră pe fugă pe turci îşi dădură 
seama ce pagube pricinuise explozia. 

Partea din dreapta a bastionului bisericii şi sacristia 
nu mai erau decît o gură neagră căscată. În locul acela, 
zidul cetăţii, dimpreună cu tot ce clădiseră peste 
noapte, se dărîmase, iar din cele două mori nu mai 
rămăseseră decît ruinile. Jos într-o latură a sacristiei, 
fuseseră treizeci de vite pentru tăiere. Acuma zăceau 
moarte. 

Pe cei opt ostaşi ce stătuseră de strajă îi găsiră sfîrte- 
caţi. 

Tot acolo pieri şi hotnogul Nagy Pál, care venise dim- 
preună cu treizeci de drabanţi de la cetatea Erdăd, tri- 
mis de Báthory György. 

De asemenea, fuseseră răniţi şi mulţi din ostaşii aflați 
prin apropiere. Unui viteaz, numit Horvâth Gergely, i-a 
smuls din umăr braţul o piatră zvîrlită de explozie. A 
murit în aceeaşi zi, cînd a fost şi îngropat. 

Cei din cetate nu-şi reveniră cu totul decît după ce 
văzură că turcii nu putuseră pătrunde în cetate. 

— Dumnezeu apără şi el cetatea Eger ! strigă Dobó 
netezindu-şi pletele şi ridicînd ochii la cer. Nu vă pier- 
deţi încrederea în puterea Domnului | 

Asaltul fusese de fapt respins cu ciorba. Turcii erau 
deprinşi cu focul, cu sabia, cu lancea. Ciorba fierbinte 
n-o cunoşteau însă decît în lingură. De îndată ce zeama 
fierbinte şi ardeiată se revărsă peste prima scară, oame- 
nii căzură ca măturaţi. Turcii îngrămădiţi la picioarele 
scării se risipiră şi ei care-ncotro. Unii se apucară de 
mînă, alţii îşi pipăiau gitul, alţii obrazul. Se cărară de 
sub ziduri, înjurînd şi ferindu-şi capul sub scut. 

Cei din cetate răsuflară uşuraţi. 

Dobó porunci să fie chemaţi morarii şi dulgherii. 

— Adunați repede ce-a mai rămas din mori. Din 
amîndouă să faceţi o moară cu piuă. Părţile lipsă să fie 
cioplite neîntîrziat de dulgheri ! Unde-i stolnicul ? 

Dintre zidurile mănăstirii apăru o figură înnegrită de 
funingine. Se opri în faţa lui Dobó, suflîndu-şi funin- 
ginea prinsă de mustăţi şi scuturîndu-și cu palma barba. 

Era bătrînul Sukân. 

— Nene Sukân — zise Dobó — dă-mi din pivniţă 
silitră, pucioasă și cărbune. De îndată ce moara va fi 
gata, morarii vor măcina praf de puşcă. 

Abia după aceea se gîndi să se ducă şi el la spălat, 
Că era negru ca un coşar. 


În uşa palatului stătea un om înnegrit de funingine, 
îmbrăcat pe jumătate turceşte, cu un dovleac mare 
copt în mînă, din care mînca cu lingura. 

De îndată ce-l zări pe Dobó, se ridică. 

— Tu eşti, Varsânyi ? 

— Eu, stăpîne. 

— Ce veşti ai adus ? 

— Am adus pe solul regelui în cetate. O femeie. 

Dobó se grăbi cu paşi mari spre jupîneasa Balogh. 

— Unde-i solul ? 

Femeia se afla lîngă patul lui Pet. Căptuşea cu mä- 
tase roşie un coif, coiful fiului ei. 

— Sol? ridică ea mirată ochii la Dobó. Aici n-a fost 
adusă decît o femeie. 

— Ei bine, femeia aceea ? 

Jupîneasa Balogh deschise odaia vecină şi închise iar 
uşa, 

— Doarme — spuse — să n-o tulburăm. E tare zdro- 
bită, sărăcuţa | 

Dobó intră. 

Eva dormea în pat, într-un pat alb şi curat. Nu i se 
vedea decît capul, aşa cum se afundase palid şi încon- 
jurat de păru-i brun în pernă. 

Dobó privi uimit chipul ca de ceară al femeii, care 
suferea pînă şi-n somn. N-o cunoştea. 

Se retrase. 

— N-a adus vreo scrisoare ? 

— Nu. 

— Dă-mi, te rog, hainele femeii. Cine-i femeia 
aceasta ? 

Jupîneasa Balogh ridică din umeri, apoi îl privi ru- 
gător pe Dobó. 

— A zis să n-o întrebăm cum o cheamă. Se teme că 
domnia ta o să fie împotriva venirii ei aici. 

— Dă-mi, te rog, hainele femeii ! 

Jupîneasa Balogh aduse din săliță nişte straie înno- 
roiate, pline de var, de ostaş turc. Cizmuliţele de sa- 
fian, galbene ca pucioasa, aveau pinteni. În cingătoare 
găsi peste cincizeci de galbeni ungureşti, teaca unei 
săbii şi două iatagane turceşti. 

Pipăi toate buzunarele. 

Într-unul din buzunare fişîi o hirtie. 

— Asta-i | tresări bucuros Dobó. 

Şi cu mîna înnegrită de funingine despături numai- 
decît pergamentul. 

Era schiţa cetăţii. 

În buzunare nu se mai afla nimic altceva, în afară 
'de o batistă şi o pereche de mănuşi mototolite. Pipăiră 
şi desftăcură şi cusăturile straielor. 

Desfăcură pînă şi cizmele. 


Nimic. 
— N-o fi la ea în pat? | l 
— Nu — răspunse jupîneasa Balogh — eu i-am dat 


sărăcuței şi cămaşa. Vai, ce zdrobită e! Trebuie să fie 
mult de cînd n-a mai dormit. A intrat pe sub pămînt, 
pe drumul mortilor. 

Dobó trimise după Varsányi. 

— Ai zis că-i sol. 

— Aşa am înțeles, 

— Nu ţi-a spus-o lămurit ? 

— N-am avut cînd sta de vorbă, stăpîne. Am trecut 
prin tunel aproape alergînd. 

— Prin ce fel de tunel? 

— Prin cimitir. 

— Păi, e şi pe-acolo un tunel ? 

— Acum nu mai este, stăpîne. 

— Turcii au provizii ? 

— Vin cîteodată zece-douăzeci de care de făină şi 
cîte-o turmă de berbeci. Dumnezeu ştie de unde-i 
adună | Orezul li s-a isprăvit de mult. 

— Va să zică, încă nu-s înfometați ? 

— Pînă acuma nu. 

— Ce ai mai aflat despre tabără? 

— Doar atît că dinspre Kirâlyszek au început să 
sape. 

— Sub cetate ? 

— De bună seamă, fiindcă lucrează lagungiii. 

— De ce n-ai venit mai devreme ? Ar fi trebuit să 
ne dai de veste despre strînsul gătejelor. 

— Nu s-a putut. La porţi au fost puşi cei mai voi- 
nici dintre ieniceri şi n-am avut straie de ienicer. Dacă 
aş fi încercat să răzbesc printre ei, aş fi trezit bănuieli. 

— Acuma să rămiîi în cetate. Înfăţişază-te hotnogului 
Gergely Bornemissza şi înştiințează-l din care parte se 
sapă. Apoi întoarce-te şi rămiîi pe aici. 

Documentul îl avea încă în mînă. Trimise după 
Mekcsey. 

— Ia desenul acesta, îi spuse. Pe el sînt arătate dru- 
murile de sub pămînt. Nu ştiam că sînt şi asemenea 
desene pe lume. Adună zidarii şi pune-i să le astupe, 
dacă au mai rămas neastupate. Începe cu drumul sub- 
pămîntean de la cimitir. 

Mai împărţi cîteva sarcini şi celor doi aprozi, apoi 
porunci să i se toarne două găleți de apă în cadă. După 
baie, îmbrăcă alte straie. Apoi se întinse pe lavița cu 
blană de urs. 

Aşa dormea întotdeauna, unde-l dobora somnul, la 
orice ceas din zi sau din noapte. 

Printre ostaşii cetăţii se spunea despre el că nu 
doarme niciodată. 

Dobó nu putu vorbi cu Eva decît pe seară. 

Jupîneasa Bornemissza se sculase şi era îmbrăcată 
într-o haină uşoară de casă. De bună seamă, pusese pe 
ea vreuna din straiele femeiești care ajunseseră în mîna 
bărbatului ei drept pradă, cu prilejul primei incursiuni. 

Straiele femeieşti, neavînd cumpărători la mezat, le 
apățaseră într-una din încăperile goale ale palatului, ca 
să aibă ce împărţi la săraci, după asediu. 

Dobó o pofti cînd se aşeză la cină. 

— Cine eşti domnia ta ? o întrebă văzînd că e femeie 
de neam. 

+ Aprodul Balázs stătea la spatele lui. Jupîneasa Ba- 
logh îşi făcea şi ea de lucru prin încăpere. Tocmai 
atunci puse pe masă vin roşu alături de friptura de ber- 
bec. Aprinse încă o lumînare, pe lîngă celelalte două. 

— Nu ştiu dacă mi-e îngăduit s-o spun în alt chip 
decît între patru ochi, răspunse Eva ostenită. Nu din 
pricina jupînesei Balogh, ci pentru că nu am de unde 
şti dacă domnia ta îngădui ori nu să-mi fie cunoscut 
numele. 

La un semn al lui Dobó, aprodul plecă. 

Jupîneasa Balogh ieşi şi ea. 

— Sînt soţia lui Gergely Bornemissza. 

Şi pe faţa ei se rostogoli o lacrimă. 

Dobó scăpă cuțitul din mînă. 

Cu privirea îngrijorată, Eva continuă : 

— Ştiu că în asemenea loc, la asemenea treburi, nu-i 
bine să fie de faţă şi femei. Dar crede-mă, domnia ta, 
că n-am venit să vă stînjenesc şi nici să-l opresc cu văi- 
căreli pe bărbatul meu de la luptă. 

— Poftim, o îmbie Dobó să ia loc pe un scaun. Te 
rog să mă ierţi că te-am chemat în timpul mesei. Ser- 
veşte din mîncare... 

Vorbea însă cu răceală. 

— Mulţumesc, refuză Eva. 

Şi se aşeză ostenită. 

Cîteva clipe tăcură. Apoi vorbi iar Dobó, 

— Gergely ştie că eşti aici ? 

— Nu. Şi, de bună seamă, e foarte bine că nu ştie. 

— Apoi, nepoată — zise Dobó de astă dată cu o 
privire mai blîndă — ai făcut foarte bine domnia ta 
că nu ţi-ai spus numele. Gergely nu trebuie să ştie că 
eşti aici. În privinţa asta sînt neînduplecat. Asediul nu 
se mai poate prelungi multă vreme: trupele elibera- 

toare trebuie să sosească. De ce-ai venit domnia ta 
aici ? 

Ochii Evei se umplură de lacrimi. 

— Copilul meu... 

— Va să zică a fost într-adevăr răpit ? 

— Da. 

— Şi inelul? 

— E la mine, răspunse Eva şi arătă şnurul agăţat 
la gît. 

Dobó aruncă o privire inelului. Bău o înghiţitură de 
vin şi se ridică. 

— Ce încredințare îmi poţi da domnia ta că nu vei 
vorbi cu Gergely ? 

— Mă voi supune tuturor poruncilor domniei tale. 
Ştiu că... 

— Îţi dai dumneata seama de ce nu-ți este îngăduit 
să-i vorbeşti lui Gergely ? 

— Cred că da. 

— Gergely este mintea cetăţii. Mintea lui nu-i în- 
găduit să fie sustrasă nici o singură clipă de la apă- 
rarea cetăţii. Pe cine mai cunoşti domnia ta dintre cei 
de aici ? 

— Pe Mekcsey, pe Fiigedy şi pe Zoltay. Tatăl meu 
este şi el aici, de asemenea şi nenea Bâlint, preotul 
nostru. 

— N-ai voie să te arăţi pe-afară. Trebuie să rămii 
ascunsă în încăperea jupînesei Balogh. Făgăduieşte-mi 
pe cuvînt de cinste. 

— Făgăduiesc. 

— Jură | 

— Jur! 

— În schimb, eu îţi făgăduiesc să fac totul pentru 
regăsirea copilului domniei tale. Dă-mi, te rog, talis- 
manul. 

Eva i-l întinse. 

Dobó îşi puse coiful şi, înainte de a-şi trage mănuşile, 
dădu mîna cu femeia. 

— lartă-mă că sînt atît de rece. Nu se poate alt- 
minteri. Consideră încăperile soţiei mele şi lucrurile ei 
rămase aici ca ale domniei tale. 

— Încă o vorbă, domnule căpitan. Jupînesei Balogh 
ce să-i spun : cine sînt ? 

— Spune-i ce vrei, numai Gergely să nu afle. 

— N-o va afla, 

Dobó salută, ieşi şi strigă să-i fie adus calul. 


Spre seară se iscă un vînt care scoase funinginea şi 
cenuşa din cetate. Altcineva, ce-i drept, nu mai mătu- 
rase pe-acolo de cînd cu asediul. Peste tot gunoaie şi 
duhoare de mortăciune. Darămite în afara cetăţii | 

Dob6 adună pietrarii şi ţăranii pe ruinele exploziei. 

— Adunați grămadă pietrele împrăştiate | Clădiţi zi- 
dul în aşa fel, încît să fiţi tot timpul adăpostiţi pe după 
pietre. 

Apoi se întoarse spre aprodul său : 

— Du-te, Balázs, şi adă ceară spaniolă. Adă şi lumî- 
nări. 

Urcă sus la tunul Păpuşa, se aşeză pe tun şi începu 
să scrie cu cositor pe o bucată de hîrtie. 


„Ascultă, Derviş beg |! De îndată ce găseşti copilul lui Borne- 
missza, înștiinţează-ne ridicînd un steag roș-albastru pe plopul 
care se află lîngă pîrău, spre miazănoapte de cetate. Tiparul ine- 
lului tău se află pe scrisoarea de față. Copilul poate fi adus de 
un trimis cu steag alb. N-am să-ţi dau în schimb numai inelul, 
ci şi un copil turc care se află la noi.“ 


Îl chemă la el pe Mekcsey. 

Acoperi scrisul cu mîna şi-i spuse: 

— Pista, iscăleşte-ţi numele aici. 

Mekcsey iscăli fără să spună o vorbă. 

Balázs sosise cu pecetea şi cu lumînarea. 

Dobó se aplecă, ferindu-se cît mai departe de tun, şi 
puse ceara pe partea dinlăuntru a scrisorii, lîngă nu- 
mele lui Mekcsey. Mekcsey îşi apăsă inelul pe pecetie, 


521 


apoi, fără să fi întrebat: „cui? de ce?“ îşi văzu re- 
pede de drum. 

Dobó împături scrisoarea şi o pecetlui pe dinafară cu 
inelul turcului. 

Semiluna şi stelele se vedeau limpede pe pecetie, 

Apoi dădu poruncă să fie chemat Varsányi. 

— Varsányi, prietene — îi zîmbi — acuma ştiu de 
ce nu veneai în cetate. De ce să mai vii, cînd tot te tri- 
mitem iar înapoi. Îl cunoşti pe Derviş beg ? 

— Cum îmi cunosc tureatca cizmei | răspunse Var- 
sânyi voios, 

— Atunci, uite scrisoarea aceasta, Ai s-o strecori în 
cortul lui, ori în îmbrăcămintea lui, ori în paharul lui, 
cum vei putea. 

— Înţeleg. 

— Apoi te duci la Szarvask6 şi-l aştepţi pe Vas 
Miklós. E timpul să sosească. 

— Dar acuma cum o să mai pătrundem în cetate ? 

— Spune străjilor de la poartă să lase în fiecare 
noapte să atîrne sfori. Le vei căuta cu mîna. Sforile să 
fie legate de clopoței. 

Varsânyi înveli scrisoarea în basma, apoi o ascunse 
în sîn. 

La bastionul Sándor ghiulelele bubuiau de zor. Dobó 
văzu că acolo nu-i lucru curat. Soldaţii se fereau în de- 
zordine. 

Pe o cale oarecare, turcii aflaseră că zidul dinafară 
al cetăţii e legat de cel dinlăuntru printr-o portiţă. 
(Trecătoarea aceasta era ca limba cataramei.) Cum o fi 
aflat turcul de ea ? Legară două scări înalte între ele, 
la capete ; scara dublă stătea pe Kirâlyszek, aşa cum stă 
litera V răsturnată. Un turc urcă fuga pe ea. Văzu cum 
pe portiţă intră şi ies oştenii. Aşa că urcară un tun 
pe munte şi începură să bombardeze energic poarta. 

Nu trecu un ceas şi în preajma porţii ungurii zăceau 
cu grămada răniţi, iar vreo cinci se şi prăpădiră. 

— Puneţi scînduri | strigă Dobó. Ridicaţi ‘palanca 
mai sus | 

Dar degeaba. Tunurile turceşti erau aşezate în aşa 
fel, încît azvîrleau ghiulelele în poartă peste scînduri şi 
peste palancă. 

— Asta mă va costa o majă de praf de puşcă! bom- 
băni Dobó. Chiar acuma | 

Gergely veni fuga de la turnul din colţ. 

— Cinstite căpitane — gîfii el — aşa nu vom putea 
ține poarta ! O să-mi ucidă cei mai buni soldaţi! 

— Vom lua măsuri, răspunse Dobó. 

Şi continuă în şoaptă: 

— Trebuie să aşteptăm. Pînă ce nu facem alt praf 
de puşcă, nu putem trage. 

Ghiulelele loveau în poartă ca grindina. 

— Îngăduie-ne, mărite căpitane, să deschidem o altă 
ieşire ori să săpăm una pe dedesubt. 

— Tu n-ai nevoie să ceri îngăduință, Gergely. Fă 
cum crezi. 

Gergely puse să se facă o gaură în zid şi-şi trecu 
ostaşii pe acolo. 

Turcul îşi prăpădea ghiulelele la poarta goală, de 
puteai să le iei pe făraş de lîngă poartă. 


În cursul nopţii, turcii cărară din nou pămînt şi 
vreascuri. 

Luna lumina întrucîtva. Din cînd în cînd, din cetate 
se trăgea asupra lor. 

— Să nu trageţi | le spusese Dobó. 

Cum cei din cetate se liniştiseră, hărmălaiă, tropăitul 
şi huruitul turcilor se auzea tot mai tare. 

Şi veneau tot mai mulţi. 

Dobó îsi rîndui toţi puşcaşii la cele patru dărîmături. 

Un rînd culcat, altul în genunchi. Deasupra celor în- 
genuncheaţi, un alt rînd în picioare. 

Felinarele se stinseră. 

Turcii erau tot mai mulţi şi mai descoperiţi. Îşi lumi- 
nau cu felinare mici de mînă ca să poată lucra. 

Cînd turbanele cetelor lor se iviră chiar în faţa spăr- 
turilor, Dobó ordonă foc. 

Împuşcăturile stîmiră răcnete şi zăpăceală. Fuga cete- 
lor turceşti era o dovadă că nimeriseră în plin. Câţiva 
tufengii răspunseră cu împuşcături, dar nu nimeriră pe 
nimeni. Munca o continuară doar la poalele zidului, şi 
cu mare fereală. 

Moara duduia zi şi noapte. Doisprezece oameni zdro- 
beau silitra şi cărbunele de zor. Pulberea proaspătă 
cădea neagră în covată. Cei din cetate îşi recăpătaseră 
încrederea. 

Turcii săpară un alt şanţ şi, de cum se crăpă de ziuă, 
lîngă palatul capitelului bubuiră trei zurbazane. Una 
tinti în turnul de la miazănoapte-apus. Acolo nu era 
uşor lucru să încerci un asalt, dar voiau probabil să 
atragă într-acolo forţele din celelalte laturi ale cetăţii, 

Ghiulele mari, negre, dădeau tîrcoale turnului. 

În calea tirului de-a lungul zidului dinspre oraş se 
afla şirul de locuinţe al pedestraşilor. Ghiulelele pornite 
cu mai puţină tărie cădeau toate acolo. 

Latura din stînga palatului căpităniei cetăţii începu 
să crape. 

Jupîneasa Balogh dădu buzna speriată în încăperea 
în care aşternuse patul pentru Dobó. 

Căpitanul şedea lîngă pat, în jilt, cu armura pe el, 
aşa cum umbla pe-afară. Numai coiful şi-l scosese. Cu 
mîinile rezemate pe braţele jilțului, dormea somn dulce. 
În faţa lui, o lumînare aprinsă. Deasupra capului, un 
tablou în ulei înnegrit de vreme: sfîntul Ștefan întin- 
zînd Mariei coroana. Fusese pusă acolo de vreo mînă 
evlavioasă de catolic, care a adus-o din biserica trans- 
formată în bastion, deşi era atît de ştearsă, încît ochii 
figurilor păreau doar pete brune. 

Acolo obişnuia să doarmă Dobó. 

În ziua aceea nu se întorsese decît abia în zori acasă. 
De vreme ce nu se dezbrăcase, se vede că se aştepta la 
vreun asalt prin surprindere la ceasul cînd se crapă de 
ziuă. 

Se trăgea în aripa unde dormea el. Ghiulelele scutu- 
rau casa de trosneau grinzile. Într-unul din pereţii casei 
se făcuse o crăpătură lată de vreo patru degete, prin 
care se zărea palanca. 

— Căpitane ! ţipă jupîneasa Balogh. 

O nouă lovitură aruncă moloz în capul femeii. 

Se repezi la căpitan şi-l scutură. 

— Ce s-a-ntîmplat ? ridică ochii Dob6. 

— Se trage în palat! Scoală, pentru numele lui 
Dumnezeu | 

Dobó îşi roti privirea de jur-împrejur. Văzu crăpă- 
tura. Se ridică. 

— Să mi se ducă patul jos — zise — în vreuna din 
încăperile de acolo, care-i aproape de uşă. Mă reîntore 
numaidecât. st 

Acest „mă reîntorec numaidecît“ era o vorbă a lui 
Dobó care nu se împlinea niciodată, aşa că jupîneasa 
Balogh zîmbi chiar şi în această împrejurare atît de 
plină de primejdii. 

— Aşteaptă măcar pînă fierb nişte vin. 

— Asta nu mi-ar strica. Mulţumesc — răspunse 
Dobó, scuturîndu-şi părul de moloz — simt o sfirşeală 
la stomac. Pune, te rog, şi nişte cuişoare în el. 

— Unde să-l trimit ? 

— Am să dau eu o fugă să-l iau. 

— Ei, ai să vii domnia ta... Am să ţi-l trimit cu fiul 
meu. 

La poartă se afla în orice clipă un cal înşeuat, iar 
lîngă cal, cînd unul, cînd celălalt din aprozi, cu căluțui 
său. Dobó încălecă şi porni să cutreiere cetatea. 

O parte din ostaşi ieşeau buluc din casele care le 
serveau de cazarmă, dezbrăcaţi, cu armele şi îmbrăcă- 
mintea pe umăr ori la subţioară. Unii îşi puseseră pînă 
şi nădragii după cap. Suduiau. 

— Duceţi-vă la mănăstire, zise Dobó. Acolo nu se 
trage. Luaţi-vă şi saltelele. Pe coridoare e loc destul. 

Un alt grup era condus în mare grabă peste piaţă de 
Mekcsey. Ostaşii aveau la ei cazmale, sape şi tîrnă- 

coape. Mekcsey ţinea în mînă o puşcă mare cu cre- 
mene. 

Văzîndu-l pe Dobó, ridică puşca şi-i făcu semn, 
Dobó porni în tropot spre el. 

— Au început să sape dinspre Kirâlyszek, zise Mek- 
csey. Ne ducem împotriva lor. 

— Bine — încuviință Dobó — atunci du-i acolo. 
După aceea, caută-mă numaidecît. 

Porni repede la bastionul Bolyky. La picioarele bas- 
tionului, jos, în faţa grajdurilor, se aflau cinci oameni 
cu coifuri pe cap. Faţa le era înroşită de lumina focu- 
lui. Împleteau cununi mici de paie. Lîngă ei, în cazane 
fierbea catranul. 

Sub bastion îl zări pe Gergely aplecat asupra tobe- 
lor. Cerceta boabele de mazăre. Văzîndu-l pe Dobó, se 
ridică. 

— Turcii au început să sape. Azi am dibuit o pîrtie. 
Mekcsey s-a dus împotriva lor. 

— Ştiu, răspunse Dobó. 

— Tobele s-au înmuiat toate, nu ne mai sînt de folos, 
dar tremurul apei îi dă de gol. 

Dobó se apropie de palancă şi scrută printr-o crăpă- 
tură să vadă ce se petrece. 

La spărturi digul turcilor se ridicase cam de un 
stînjen. 

Dervişii tocmai cărau dintre vreascuri, pe două lănci, 
un akingi ucis. 

Fusese împuşcat încă din ajun. 

În faţa zidurilor se vedeau pretutindeni şanţuri şi 
zăplazuri de scînduri. Turcii se fereau şi ei. 

— ar se pregăteşte ceva, clătină din cap Dobó. Ia- 
saulii şi ienicerii nu se arată nicăieri. 

În clipa aceea apăru pe bastion Mekcsey. 

— Sapă | îl înştiinţă el scurt, i 

Se vedea după faţa lui că în noaptea aceea nu dor; 
mise de loc. Ochii îi erau roşii şi fără strălucire. Părul 
zbiîrlit. Dolmanul plin de noroi şi de var pe la umeri. 
De bună seamă, ajutase zidarilor să ridice grinzile. 

— Căpitane — îi spuse poruncitor Dobó — pleacă 
numaidecit la culcare ! 

În momentul acela urcă treptele aprodul Balázs. 
Aducea pe o tavă de argint o cupă de argint. În aerul 
rece din zori paharul aburea albicios. 

Mekcsey salută şi porni să coboare. 

Dobó îl chemă înapoi cu glasul îmblînzit: 

— Pistâ | 

Mekcsey se întoarse. 

— Ia paharul de la Balázs şi goleşte-l, frate dragă |! 

În noaptea următoare aflară ce puseseră ienicerii la 
cale. . 

Îşi înjghebaseră un fel de comarnice, ca acelea sub 
care duc preoţii darurile sfinte la procesiuni. Atîta doar 
că acoperişul era făcut din scînduri tari, iar în locul 
celor patru prăjini erau patru sulițe. 

Din ziua aceea, ienicerii cărară noaptea pămîntul şi 
vreascurile sub asemenea comarnice mişcătoare. 

După-amiază ofiţerii dormiră zdravăn. Dormeau mai 
ales după-amiaza, deoarece asaltul se dădea de obicei 
dimineaţa. Mai ales în ziua aceea intenţiile turcilor se 
văzuseră încă de dimineaţă. Noaptea ofiţerii se aflau 
iar toți la posturile lor şi se duceau oştenii să se odih- 
pească cu rîndul. Dobó se înţelesese cu Mekcsey să 
nu-şi rînduiască un timp anumit pentru somn, ci de 
îndată ce unul s-a odihnit cît de cît, să se ducă celălalt 
la odihnă. 

De dormit nu dormea, ce-i drept, nici unul din ei. 
Doar ici-colo, în vreun colţ al bastionului, pe vreun 
muşuroi de pămînt, dacă aţipeau cîte-un ceas sau, une- 
ori, cîte două ceasuri, după-amiezile. Pleoapele lui Dobó 
erau parcă tivite cu panglici roşii de atîta nesomn. 

„Fi, fire-ar să fie!“ se necăjeau puşcaşii, văzînd 
sumedenie de comarnice care îi acopereau pe turci. Câte 

scînduri mai rămăseseră din coperişurile caselor, din 
garduri, cocini, fuseseră adunate toate de turci. Îşi dă- 
duseră seama că, dacă nu vor ridica şi ei zid, nu-i chip 
să se descurce. 

În dreptul bastionului Sândor ridicaseră atît de sus 
digul, încît ajunseseră pînă la spărtura făcută în zidul 
cetății de ghiulele. 

Comarnicele îi apărau pe turci cît cărau vreascurile, 
iar sarcinile de vreascuri pe cel care urca cu ele. În 
preajma spărturilor străjuiau întotdeauna douăzeci de 
puşcaşi maghiari şi un treasc gata să tragă. Pe ziduri 
stăteau de asemenea oşteni cu armele îndreptate spre 
turci, În zadar însă, pentru că turcii erau apăraţi şi de 
întunericul nopţii. 

Gergely stătea de veghe mai cu seamă lîngă spărtura 
cea mare. 

Deodată, văzu că înaintează vreo douăzeci de turci 
cu sarcini de viţă de vie pe cap. Păreau doar nişte 
umbre. 

Gergely strigă de pe zid: 

— Gasparics | 

— Porunciţi | se auzi un glas bărbătesc. 

— Nu vă mănîncă palmele ? 

— Cum de nu, fire-ar să fie! Lasă-ne să-i lovim, 
domnule hotnog ! 

— Daţi-i drumul, milostenia lor de păgîni!l Dar 
aveţi grijă: cum împungeţi, săriţi înapoi. 

— Am înţeles, domnule hotnog. 

Zidarii tot mai lucrau la spărtură, dar rămăsese încă 
atît de mare, încît puteai să intri cu carul prin ea. 

La vorba lui Gergely, Gasparics se năpusti afară şi 
străpunse un turc înarmat pînă-n dinţi cu iatagane. Şi 
sări înapoi. 

Turcul se prăbuşi. Ceilalţi însă nu se opriră din lucru. 

Văzînd fapta de vitejie a lui Gasparics, ieşiră prin 
crăpătură alţi trei oşteni, doborînd cu lancea tot atîția 
turci. Apoi săriră numaidecît îndărăt. 

Turcii suduiau năuciţi. De jos însă se înghesuiau 


alții. 

Prin spărtură se avântară acum zece oameni. Care cu 
sabie, care cu suliță. 

Tăiară şi străpunseră pe cei ce cărau vreascuri. 

Apoi se-ntoarseră şi săriră pe rînd înapoi prin spăr- 
tură, 

Turcii azvârliră vreascurile şi vreo treizeci dintre ei 
se aruncară asupra celor trei rămaşi în urmă, 

— Vaj basina kenef oglu l... l 

Gergely porunci să se tragă de sus, de pe zid. 

Turcii căzură unul după altul de-a berbeleacul, dar 
căprarul Kálmán se întoarse cu o împunsătură adîncă 
de suliță în piept. l 

— Trageţi şi voi | strigă Gergely la cei de jos. 

Pe ceilalți turci îi fulgeră moartea din spărtură. 

La străfulgerul împuşcăturilor se văzu că în dreptul 
spărturii zăceau însîngeraţi vreo patruzeci de turci. 
Ceilalţi năvăliră cu săbii şi sulițe grămadă spre spărtură, 

— Focl: le strigă Gergely celor care stăteau în 
picioare pe ziduri. 

Atunci sosi şi Dobó. 

În faţa spărturii, Kâlmân zăcea scăldat în sînge. Un 
ienicer împunse prin spărtură, şi, neîntîlnind pe nimeni, 
se avîntă chiuind înăuntru. 

Dob6 se nimeri chiar în locul acela şi-l izbi cu pum- 
nul gol în nas de-l făcu numai sînge. 

În aceeaşi clipă, Gasparies zvârli lancea în turc. 

Ceilalţi turci nu mai cutezară să-l urmeze. Se întoar- 
seră şi săriră care-ncotro peste ridicătura de vreascuri 
şi pămînt. 

— Zwirliţi-l afară pe cîinele ăsta |! zise Dobó către 
zidari. 

Apoi urcă sus pe ziduri. 

— Turcii nu mai sapă, îi spuse lui Gergely. 

— Mi-am închipuit, răspunse el. 

— Ai să-mi spui ceva ? 

— Vă rog să vă uitaţi la ulcelele noastre. 

La lumina lămpii cu untdelemn atîrnată sub boltitura 
de jos a bastionului lucrau cinci flăcăi, printre care şi 
tiganul. 

Pe ios zăceau câteva sute de ulcele de pămînt. Le 
umpleau. Unul punea în ele cîte-o mînă de praf de 
puşcă. Celălalt le înfunda apoi cu zdrenţe şi cu pietre. 
Al treilea punea iar o mînă plină de praf de puşcă. Al 
patrulea şedea lîngă o grămadă de ţevi de puşcă rugi- 
nite, tăiate în bucăţi lungi de-o palmă, pe care le um- 
plea cu praf de puşcă şi le înfunda la ambele capete cu 
dopuri de lemn. Al cincilea întărea cu sîrmă dopurile 
în țeavă. Iar tiganul le astupa cu pămînt. 

— Avem gata trei sute de ulcele, zise Gergely. 

— Vîriţi în ele şi pucioasă — îi sfătui Dob6 — bu- 
căţi cît mai mari. 

— Nu e rău, zău ! răspunse Gergely. 

Aprodul Balâzs dădu fuga după pucioasă. 

Un timp, Dobó privi multumit la meşterelile acestea, 
apoi cercetă cu ochii de ijur-împrejur. 

— Gasparics e aici ? 

— Sînt aici | răspunse de jos flăcăul. 

— Vino sus. 

Ostaşul se repezi sus şi bătu călefiele înaintea lui 
Dobó. 

— Tu ai fost primul care a sărit afară prin spărtură ? 

— Eu, stăpîne. 

— De azi înainte eşti căprar | 


Comarnicele s-au dovedit a fi o bună apărătoare. 
După prima noapte cei din cetate văzură că de la casa 
prepositului Hâcey şi pînă la zidul dinspre miazăzi- 
apus al cetăţii, adică pînă la poarta ei de acum, se în- 
tindea un mare muşuroi de pămînt. ` 

Nu trecu mult şi din şanţ fură împinse şi clădite 
lîngă zid, de mii şi mii de braţe, butoaie goale. 

Turcii spărseseră pivnițele oraşului. Goliseră bu- 
toaiele de vin şi acum le cărau sub zidurile cetăţii îm- 
preună cu o mulţime de căzi de tescuit strugurii. 

Aşa că, pe partea aceea începură să clădească un zid 
înalt de butoaie. Le treceau din mînă în mînă şi le 
întorceau cu fundul în sus. 

Pînă seara înălțară un munte de butoaie, care se 
sprijinea de zidul cetăţii şi avea ca trepte saci umpluţi 
cu pămînt. 

Din zori pînă în noapte cei din cetate traseră în ei. 
Turcii însă erau apăraţi acum şi de clădăria butoaielor. 
Şi lucrau cu sîrguinţă. Chiar şi noaptea se auzea su- 
nînd şi bubuind sumedenia de butoaie şi căzi. 

Cea mai mare parte din puşcaşi fuseseră aduşi acuma 
pe latura aceasta. Tot aici stăteau tupilate şi treascurile 
pe ziduri. Cîteva arhebuze erau îndreptate spre mun- 
tele de butoaie. 

— Îs nebuni rău turcii ăştia, zise Fiigedy. 

Dar nu erau nebuni de loc, fiindcă, de cum s-a 
crăpat de ziuă, au şi început să se mişte lîngă mo- 
vila de butoaie cîteva comarnice mari şi late, sprijinite 
în opt lănci. Sub cîte unul din acestea încăpeau chiar 
şi cîte douăzeci-treizeci de turci. 

— Foc! Apă | porunci Dobó. Aduceţi paie, pisici de 
fier, cîrlige şi căngi, cît de multe ! 

Fiindcă, în afară de mişcarea comarnicelor, văzuse 
că turcii aprindeau jos în şanţ făclii, 

Cu o zi înainte trăseseră şi în bastionul Bebek, folo- 
sind ca scări tot saci umpluţi cu pămînt. 

Dobó nu pierdu nici faptul acesta din vedere. 

Pe Gergely îl găsi pregătit cu tot felul de pisici de 
fier atîrnate de lanţuri, precum şi cu cîrlige. Pe bastion 
aprinseseră focuri, la care topeau în cazane seu. În 
jurul lor se zăreau rînduite în grămezi cununi negre de 
paie muiate în răşină. Turcii porniseră şi aici împotriva 
cetăţii, adăpostiţi sub comarmice mari. 

Mekcsey poruncise să se astupe spărturile la poarta 
veche. Şi dinspre partea accea aveau să dea turcii 
asalt. 

Primeidia cea mai amenințătoare venea. totuşi din col- 
tul de la miazănoapte-apus, de la muntele de butoaie, 
unde se afla Fiigedy. 

Dobó îşi îndesă coiful de oţel pe cap şi, însoţit de 
aprodul Balâzs, galopă într-acolo. 

Palanca ardea în flăcări. Turcii îi dăduseră foc, nu 
se ştie cum, 

De data aceasta turcii nu răcneau. Trăgeau cu puşca 
de după comarnice asupra celor din cetate. 

De sus nu se putea trage în ei, doar pe sub palanca 
aprinsă şi prin nişte găuri făcute anume cu tîmăcopul 
printre pietre. 

— Zvirliţi paie peste elel tună Dobó. 

Dintr-o parte curgea apa peste palanca aprinsă, din- 
tr-alta zburau şi cădeau peste comarnice cununi aprinse 
de paie muiate în seu şi răşină. 

Comarnicele care răzbăteau pînă la zid erau răstur- 
nate sau împinse în lături cu căngile. Cele care luau 
foc erau lăsate în pace. Turcii aruncau cît colo comar- 
nicele aprinse şi fugeau urlînd de sub ploaia de foc. 

Sub ei butoaiele se clătinau. Unui turc i se aprinsese 
dolmanul roşu în spinare. Ostaşii maghiari hohoteau. 

— Paie, numai paie | striga Dobó. 

Cununile de paie muiate în ulei zburau şi cădeau 
în fîşii aprinse pe coperişurile comarnicelor. Cei care 
tineau suliţele le lepădau şi fugeau înnebuniţi să scape 
de sub zăporul de gloanţe. 

— Călătorie sprîncenată | strigau după ei cei din 
cetate. 

Dar se schimbară în curînd lucrurile. De cum au fost 
respinşi cei care dădeau asaltul, tunurile turceşti au şi 
început să sfîrtece palanca. 

Dobó porunci oamenilor să se culce la pămînt, să 
nu-i nimerească gloantele. Tunurile turceşti izbutiră să 
dărîme doi din stîlpii palăncii, care începu să se cla- 
tine pe o lungime de patruzeci de stînjeni şi să se 
aplece în afară, trosnind şi pîrîind. 

Încă o lovitură şi avea să se prăvălească toată. 

— Căngile | strigă Figedy. Şi lanţuri | Frînghii | 

Cincizeci de căngi se înfipseră în palanca ce sta să 
cadă. 

Ca din pămînt apărură stîlpi şi pari noi, lanţuri şi 
frînghii. Nu trecu mult şi zaplazul era iar țeapăn ca 
mai înainte, 

La vremea aceea, Dobó se afla la turnul Bolyky, 
unde, în duhoarea amestecată de răşină, praf de puşcă 
şi seu aprins, Gergely ţinea piept duşmanului. 

Turnul din colt, lovit la mijloc, dădea mari nădejdi 
turcilor. Cum şi Timişoara căzuse tot din pricina turnu- 
lui, turcii îl socoteau poarta norocului, deşi la primul 
asalt nu izbutiseră să-şi dovedească puterea, 

Acolo, dat fiind că umpluseră cu pămînt locul de sub 
zidul turnului, nu puteau fi loviți dinlăuntrul cetăţii. 

— Vin! Vin! se auzi strigătul neliniştit al apărăto- 
rilor. 

Înghesuiţi unul într-altul sub comarnice largi, turcii 
înaintau, 

Deşi cununile aprinse muiate în seu și răşină cădeau 
peste ei, izbutiră să ajungă în cele din urmă în turn. 

— Allah akbár ! 

— Dă-, nu-i lăsa ! 

Dinspre Kirâlyszek se înghesuiau spre zid mii de 
turci înarmaţi. 

Sub turn, căngi şi tîmăcoape se întindeau în jos de 
pe ziduri, împingînd, zgîlțiind, tăind şi apucînd co- 
marnice. 

Turcii însă nu stăteau nici ei cu mîinile în sîn. 

De sub comamice trăgeau tufengiii. Suliţe, granate 
şi săgeți zburau de jos spre apărători. 

Un spahiu în armură, înfruntînd moartea, sări pe turn 
şi, vînturînd braţele îmbrăcate în zale, zvirli cît colo 
căngile şi lăncile. Îl urmară neîntirziat încă doi spahii. 

Pînă să fie doboriîţi aceştia trei cu tîmăcoape şi cu 
buzdugane ghintuite, ceilalţi înaintară strînşi grămadă 
în spatele lor. 

— Allah | Aferin! 

Nu trecu mai mult de un minut şi turcii urcară în 
vîrful tumului un comamic acoperit cu piele de vacă, 
de sub care, îngenuncheaţi ori întinşi pe burtă, treizeci 
ori patruzeci de ieniceri trăgeau în ostaşii care luptau pe 
bastion. 

— Allah?! Allah! urlau cu însufleţire mii de glasuri 
jos; 

— Victoria-i aproape | răcneau iasaulii. 

Lui Dobó îi căzu coiful de pe cap. Se repezi la tu- 
nuri cu capul descoperit. 

Soldaţii maghiari din tum nu puteau face nimic ie- 
nicerimii care răzbise deasupra lor, deoarece vîrful tur- 
nului era podit şi scîndurile nu puteau fi împinse la o 
parte din pricina turcilor care se înghesuiau pe ele. 

— leşiţi afară | strigă Gergely de îndată ce văzu că 
Dob6 schimbă direcţia tunurilor, 

Şi fără să-i pese de puştile ienicerilor, puse mîna po 
o cange, prinse una din suliţele în care se sprijinea un 
comarnic şi smuci. 

Cei de pe bastion încremeniră cînd văzură că turcii 
au ocupat tumul. Se repeziră toţi la cununile de paie 
şi-i acoperiră cu foc pe ienicerii căţăraţi pe ziduri. 

Dobó văzu că legătura ienicerilor s-a rupt. 

— Îndreptaţi tunurile în jos! Trageţi în ei! 

Tunul fu întors : foc şi pară peste ienicerii îngrămă- 
diţi pe dig. 

lenicerii nu se prea tem de tun. Miezul a două tunuri 
nu face mare lucru. Cît priveşte bubuitura, se obişnu- 
iseră cu ea. Numai că ghiulelele lui Dobó erau încăr- 
cate cu sîmburi mărunți. Din apropiere, sîmburii aceştia 
doborau turcii cîte zece-douăzeci o dată. 

Jenicerii dădură înapoi îngroziţi. 

— Trageţi în ei! Foc! se auzi şi glasul lui Gergely 
de sus. 

Iar peste ienicerii rămaşi în vîrful turnului căzu ploaia 
cununilor de răşină. Turcii dădeau din colţ în colţ, nu 
mai aveau timp să-şi încarce iar puştile descărcate. 
Focul şi flăcările erau tot mai mari. Se aruncară răcnind 
din turn. lar cel căzut dincolo de zid se putea socoti 
fericit, fiindcă îşi frîngea gîtul pe loc. Dar nici cel care 
sărea înăuntrul cetăţii nu se zbenguia prea mult, fiindcă 
nu mai rămînea din el nici un oscior întreg. 


În noaptea accea, turcii continuară lupta la bastionul 
de pămînt. 


534 


În colţul dinspre miazănoapte-apus al cetăţii bastionul 
de pămînt era o continuare a bastionului de piatră. 

Turcii scormoniseră peste tot ca să poată face săpă- 
turi pe sub bastion, dar zidul cetăţii nu fusese clădit pe 
pămînt. Pînă la o adîncime de douăzeci de stînjeni era 
numai piatră, ca şi cînd în vechime cetatea ar fi fost 
clădită de-a dreptul din vale, iar neamurile care au 
trăit apoi pe locurile acelea ar fi acoperit vechea cetate 
cu pămînt şi ar fi zidit peste ea alta, peste care, în 
cele din urmă, poporul sfîntului Ştefan şi-a înălţat zidu- 
rile cetăţii lui. 

Dobó îşi dădu numaidecît seama că zarva asaltului 
de noapte al turcilor n-are alt rost decît să abată atenţia 
de la grămezile de vreascuri. 

Porunci să vină un hotnog şi două sute de oameni la 
bastionul de pămînt, iar pe ceilalți îi lăsă la posturile lor. 

Cavaleria turcească nu se arătase nici la muntele de 
butoaie, nici la asaltul turnului. Era de prevăzut că va 
continua să care lemne în cursul nopţii. 

Acuma le dăduse în cap ca în loc de vreascuri să care 
lemne groase. Cîte cămile, cai, boi, bivoli şi catîri se 
aflau în tabără începură să care, de cum se înseră, des- 
picături şi trunchiuri de copac. Dinspre Almagyar şi 
Eged scîrțiia şirul nesfârşit al carelor şi căruţelor. 

La început aruncară la întîmplare lemnele din şanţu- 
rile săpate în faţa zidurilor, dar cînd grămada ajunse 
destul de mare ca să-i poată adăposti, se apucară să le 
rînduiască. 

Mii şi mii de braţe mişcau şi aruncau una peste alta 
despicăturile şi butucii. Acum nu mai lucrau în tăcere 
ca în nopţile dinainte, ci se auzeau de pretutindeni cio- 
cănituri şi bufnituri. 

Lemnele le prindeau între ele cu scoabe de fier şi cu 
lanţuri. l 

Bastionul acesta mare de lemn îl ridicau drept în fața 
bastionului lui Gergely, la trei stînjeni depărtare. 

Turcii lucrau cu cap, îl clădeau în aşa fel, încît să 
fie mereu feriţi şi aruncau într-una peste parapetul înalt 
de un stînjen bîrne groase. Muntele de lemne de lîngă 

zidul principal creştea văzînd cu ochii. Şi tot mai 
aproape de zidul cetății! Dacă turcii erau lăsaţi să-l 
mai înalțe, muntele de lemne s-ar fi prăvălit cu toată 
greutatea peste zid. 

Gergely se uita cînd printr-o crăpătură cînd prin- 
tr-alta, să vadă ce face duşmanul. 

Pînă la urmă urcă la zaplaz, 

Acolo îl găsi pe Dobó cu aprodul Balázs. Căpitanul 
era înfăşurat în minteanul lui obişnuit, care-i ajungea 
pînă la genunchi. Pe cap purta un coif uşor de oţel, 
negru. Asculta cu gîndul în altă parte o oarecare plîn- 
gere a aprodului. 

— Stăpîne — zise Gergely — vă rog să-mi lăsaţi mie 
grămezile acelea de şindrilă, date jos de pe acoperişuri. 

— Poţi să le iei. 

— Vă mai rog să-mi daţi şi seu, răşină şi ulei. 

— Porunceşte să ţi se dea cît îţi trebuie. Cît seu 
avem, Balâzs ? 

— Vreo zece măji. ` 

— Rog să mi se dea tot, zise Gergely. Aş avea nevoie 
chiar de mai mult. Poate că-l vom putea înlocui 
cu slănină. Aşa că rog să mi se dea şi slănină, cît de 
multă. 

— Slănină ? 

— Cît mai multă cu putinţă. 

Dobó se întoarse spre Kristóf : 

— Du-te de-l trezeşte pe Sukân. Să dea din magazia 
de alimente seu şi patruzeci de bucăţi de slănină. Adu- 
ceţi-le numaidecit aici. 

Şi abia după aceea întrebă pentru ce. 

Lui Gergely îi dăduse în gînd ca pe măsură ce turcul 
clădea lemnele grămadă, el să azvirle cu oamenii săi 
slănină, seu şi şindrile printre despicături şi vreascuri. 

Turcii nu luară aminte. Întotdeauna se arunca în ei 
cu cîte ceva din cetate. Pietre, oase, crătiţi găurite, pi- 
sici moarte şi cîte altele nu zburau, clipă de clipă, în- 
spre ei. Printre marea felurime a acestora, fişiile de slă- 
nină de lăţimea a două-trei degete nici nu atrăseseră 
atenţia. Chiar dacă vreunul dintre ei le zărise, ori nu 

ştiuse ce sînt, dacă le recunoscuse, se uitase la ele cu 
scîrbă. 

Gergely poruncise ca slănina să fie tăiată felii-felii şi 
aruncată la răstimpuri printre lemne. Între timp, cădeau 
de-a valma şindrilele date cu vopsea de ulei, seu, paie. 
De asemenea, din cînd în cînd, mai aruncau şi cîte-o 
ulcică învelită în paie. 

Ulcelele erau astupate cu pămînt şi legate cu sîrmă. 

Înlăuntrul lor se găsea praf de puşcă, bucăţi de ţeavă 
umplută şi bucăţi de pucioasă cît degetul. 

Dobó îşi încheiase cercetările. 

— Pînă să isprăvească — zise — se face ziuă. Kristóf, 
vezi dacă Mekcsey e treaz ori nu. Dacă-i treaz, spune-i 
că eu mă culc. Dacă nu-i treaz, lăsaţi-l să doarmă. După 
aceea, treci pe la toate străjile. Spune-le că de îndată 
ce zăresc mişcări de asalt, să vină să înştiințeze la 
turnul din colţ. Tu nu te culci, Gergely ? 

Gergely scutură din cap: 

— Aştept dimineaţa. 

— Dar Zoltay ? 

— L-am trimis să se culce, ca de dimineaţă să fie şi 
cineva odihnit pe bastion. 

— De îndată ce bastionul de lemn va fi gata ridicat, 
pune să mă trezească | 

Dob6 urcă în turnul din colţ şi se întinse pe un pat 
ostăşesc. Aprodul Kristóf rămase de pază cu sabia 
scoasă la intrarea turnului. 

Aceasta era datoria lui de aprod. Să apere somnul 
leului. 

În zori bastionul de lemn al turcilor era aproape tot 
atît de înalt cît şi zidul cetăţii. Nu mai lipsea decît 
vreun stînjen şi jumătate să fie de aceeaşi înălţime. 

Gergely porunci să fie încărcate şi două ţevi de tun 
date cu var. Şi să fie bine astupate cu lemn. 

— Apoi, nici tunul ăsta n-ar fi crezut să mai tragă 
vreodată | zise ţiganul. 

— Din tunuri vechi altele noi, răspunse unul din 
oşteni. 

— Apoi, dacă-s noi, să le dăm şi nume, zise ţiganul, 
Unuia să-i zicem Puradel, iar celuilalt Porumbel. 

Că nu era nici un tun nebotezat. 

Gergely scoase din buzunar un glonte de plumb şi 
scrise pe ţeava mai mică: 

Jânos. 

Iar pe cea mai mare: 

Eva. 


Luă cele două ţevi de tun sub braţ şi urcă sus pe 
bastion. 


Zorile umplură repede cerul de lumină. Jos, tabăra 
se urni. De pretutindeni se auzeau oștile zornăind. 

Spre Gergely veni fuga un ostaş: 

— Vin, domnule hotnog |! 

— Văd, dragul meu. Du-te fuga la domnul căpitan 
şi spune-i aprodului să-l trezească. 

Oamenii lui se rînduiseră cu căngi şi sulițe pe ziduri. 
Puşcaşii rezemaseră de pietrele înălbite de brumă ţevi 
proaspăt încărcate. Cele trei tunuri ale bastionului aveau 
ţevile îndreptate în jos, iar cele două tunuri ale porţii 
întunecate, spre ziduri, în sus. 

— Aprindeţi cununile date cu răşină, ca şi prăjinile 
— porunci Gergely — şi azvîrliţi-le afară | 

Oamenii se apucară de lucru toţi deodată. 

Pînă să sosească Dobó, turcii năpădiseră dîmburile ca 
furnicile. Dar tot mai aruncau lemne peste parapet. Mo- 
vila dintre ziduri ajunsese aproape cît bastionul inte- 
rior. Din cînd în cînd, mai împingeau cîte un lemn des- 
picat, ca să astupe peste tot golul dintre cele două 
ziduri. Fuseseră aduse nemaipomenit de multe lemne 
acolo. O întreagă pădure. lar cetatea de lemn era pu- 
ternică. În vârful ei se clătinau comarnice acoperite cu 
piei ude de vacă. 

Luminile aprinse nu vătămau cu nimica pieile ude, 
iar cele care cădeau în altă parte erau zvirlite în lături 
de turci cu piciorul. 

La un fluier ascuţit, văzduhul fu zguduit de răcnetul 
„Bismillah l“ ţişnit din piepturile miilor de turci. Fan- 
fara turcească răsună zgomotos. lar uriaşa construcție 
de lemn bubui sub pașii celor care dădeau năvală. 

— Allah! Allah! 

— Isuse | Sfîntă Fecioară | 

De sub comarnice se ridică, împinse repede în sus, 
scările scurte de asalt. Voiau să escaladeze de pe bas- 
tionul de lemn bastionul de piatră. 

Cei din cetate erau însă şi ei la locurile lor. Şomo- 
ioagele aprinse zburau cîte o sută deodată asupra turci- 
lor. Scările erau acoperite de snopi aprinşi şi pucioasă, 
iar şindrila muiată în răşină cădea peste paie. 

Întîia oaste turcească, pornită să năvălească în cetate 
trecînd prin focul aprins, întilni vîrfurile căngilor şi su- 
liţelor. Ceilalţi fură primiţi cu săbii, tîrnăcoape, pari 
aprinşi şi buzdugane ghintuite. 

Un turc grăsun, cu turban verde pe cap, apăru pe 
grămada de lemn la numai trei stînjeni departe de Ger- 
gely, ridicînd nişte tunuri neobişnuit de mari. Cînd 
turcul răcni „Allah“ şi deschise o gură cît capul de mare, 
Gergely puse mîna pe bucata mai mică de tun şi i-o 
zvîrli în obraz. Iar bucata de tun mai mare o zvirli în 
focul de jos. l 

— Allah! Allah! Bismillah! Iléri | 

Turcii mişunau în uriaşa construcție de lemn ca fur- 
nicile al căror muşuroi a fost zădărit şi de bună seamă 
ar fi dat năvală şi prin foc, dacă nu s-ar fi întîmplat 
deodată drăcia ca tunul şi puştile să detune şi de jos 
în sus. 

Ulcelele de pămînt începură să pocnească, împrăştiind 
peste tot pucioasă aprinsă, ca şi cînd ar fi erupt sub ei 
un vulcan. 

— Ia kerim! Ia rahim! Meded! Ej val Ietişin! 
răcneau turcii înnebuniţi. 

Şi săreau care-ncotro. 

Iasaulii însă nu-i lăsau să coboare. 

— Învingem | A sosit ceasul victoriei |! strigau ei, 
şi-i trimiteau pe cei rămaşi jos să aducă apă. 

— Apă! Apă! Cu gălețile ! 

încercau să salveze cu apă uriaşa construcţie de lemn 
ridicată zile şi nopţi de-a rîndul. 

În momentul acela începu să se topească şi seul şi 
slănina aruncate printre bîrnele de lemn. Ulcelele îm- 
proşcau tot mai des pucioasă, aprinzînd stînjenii de 
lemne. 

— Ia kerim! Ia rahim! Înăuntru, în cetate | Treceţi 
prin foc! 

Nu le venea nicicum să creadă că buştenii aceia mari 
de lemn se aprindeau peste tot, 

Începuseră să care de zor apă în găleți, pe prăjini. 
Se repezeau cu ele în toate părţile, unde izbucnea fo- 
cul ca o coadă de cal din grămada de lemne. Încercau 
să-l stingă, sărind înfuriaţi şi îngroziţi. 

— Bre-bre! Ia hu! se auzeau într-una strigătele în- 
dreptate spre cărătorii de apă. 

Dar construcţia se şi prefăcuse într-un rug uriaş. Țe- 
vile de puşcă abia acum începură să trosnească. Untura 
sfîrîind împroşca în ochii stingătorilor flăcări albastre. 
Cele două bucăţi de tun explodară cu bubuituri gro- 
zave unul după altul, aruncînd în aer şi lemnele şi pe 
turci. să 

Mînie, groază şi spaimă infernală | lenicerii, care nu 
se puteau retrage prin focul care duduia în urma lor, 
încercau să răzbată din oceanul de fum, printre insulele 
de flăcări, la podul scărilor de asalt. Câte unul, făcînd 
o săritură desperată, se agăța de zidul de piatră, dar în 
aceeaşi clipită se prăbuşea cu capul însîngerat. Ceilalţi 
dănțuiau de furie în vârful rugului şi loveau cu armele 
în lemnele care luau foc. 

Dar, trudă zadarnică! Lîngă ziduri izbucni furtuna 
de flăcări, cu trăsnete de explozii înfricoşate. Turcii 
păreau umbre drăceşti alergînd de-a valma prin flăcări, 
cu straiele aprinse, cu bărbile şi turbanele în vîlvătăi. Se 

duceau în paradisul lui Mohamed, trecînd în vaiete prin 
grozăviile iadului. 

Zidurile cetăţii erau atît de încinse, încît oştenii fură 
nevoiţi să mute tunurile şi să arunce apă pe metereze, 
să nu se întindă focul şi în cetate. 

Răniţii turci care piereau în focul infernal răcneau, 
iasaulii strigau furioşi şi din flăcările care-i despărțeau 
ţişneau aburi, pentru că tot mai încercau să stingă pîr- 
jolul. 

Cele două oşti erau despărțite una de alta printr-o 
mare de flăcări şi fum, ce se înălța pînă la cer. 

„Dacă nu ne-a mers cu lemnul, o să ne meargă mai 
bine cu pămîntul |!“ şi-au zis turcii. 

Începură să bombardeze zi şi noapte cetatea exteri- 
oară, iar în timpul nopţii cărau neîncetat vreascuri şi 
pămînt, pe care turnau apoi apă. 

Gergely vedea cu îngrijorare cum creşte zi de zi noul 
drum. Acestuia nu i se mai putea da foc. Pe el aveau 
să vină turcii cu sutele, cu miile, toată tabăra spre 
bastion. 

Umbla prin cetate îngîndurat. 

Cerceta fiecare grămadă de ruine, fiecare grămadă 
de pietre, grajdurile, fiecare cotlon. Şi se scărpina în 
cap nemulţumit. 

Cercetă chiar şi dărîmăturile sacristiei. În cele din 
urmă, se opri în faţa bolţii fierarilor. Acolo, în faţa ne- 
număratelor arme ungureşti şi turceşti, aruncate gră- 
madă, se zărea o roată mare neagră de lemn. Era una 
din roţile fostelor mori. 

Ţiganul se aşezase pe roată şi înfuleca cu mare poftă 
dintr-un blid de pămînt carnea fiartă. Se înarmase 
pînă-n dinţi. Purta nişte bocanci roşii de ienicer. La cin- 
pătoare, iatagane lucitoare. Pe cap, un coif de aramă 
găurit, ce părea să fie tot de la turci. 

Tiganul, socotindu-se şi el ostaş, se ridică. Puse bli- 
dul sub braţul stîng. Cu dreapta salută. 

Apoi îşi văzu mai departe de mîncare. 

— Ia ridică-te, vere — îi spuse Gergely — să mă uit 
nițeluş la roata aceea. 

Ţiganul se dădu la o parte. 

Ce-i drept, roata era cam zdrobită. Gergely se urcă 
pe ea, încercîndu-i rînd pe rînd spiţele. Una singură 
trosni. 

— Hm! făcu frecîndu-şi bărbia. 

Ţiganul prinse glas : 

— Vă gîndiţi cumva să măcinăm turci, măria ta ? 

— Chiar aşa — răspunse Gergely — întăriţi-o bine 
cu piroane pe unde s-a slăbit. 

Fierarii lăsară blidele şi luară ciocanele. 

Gergely întrebă pe unde o fi Dob6, pe unde l-au 
văzut ? 

— A fost azi pe-aici cel puţin de zece ori — răspunse 
unul din fierari — dar e mai mult de-o jumătate de 
ceas de cînd nu l-am mai văzut... 

Gergely porni în căutarea lui. Între timp însă, nu 
înceta să cerceteze pretutindeni lucrurile de tot felul ce 
zăceau împrăştiate pe jos. 

O luă spre bastionul de pămînt. Umblînd îngîndurat 
pe-acolo, zări la una din ferestrele deschise ale pala- 
tului ochii unei femei care erau aţintiţi asupra lui din 
umbră. 

Tresări. 

Se opri locului. 

Clipi ca omul care vrea să vadă mai bine. 

Dar ochii de femeie dispăruseră. 

Gergely privi încremenit spre fereastra deschisă. Cînd 
zărise ochii aceia, un fior cald îl pironise locului. 

— Ce nebunie ! bombăni scuturînd din cap. Cum 
poate să-mi treacă măcar prin minte aşa ceva | 

Totuşi ridică din nou privirea. În clipa aceea zări la 
fereastră chipul băieţaşului turc. 

Dinspre bastionul de pămînt venea Dobó. 

Gergely îi ieşi repede în cale. 

Şi duse mîna la coif. 

— Vă rog să-mi daţi roata aceea de moară ! 

— Ia-o | răspunse Dobó scurt. 

Şi intră în palat. 

Gergely se duse repede spre cuhnii, unde mirosea a 
oțet. Un şir lung de oşteni şedea pe jos şi mînca linte 
cu carne din belşug. Vinul însă era îndoit cu apă, după 
porunca lui Dobó. 

Chemă vreo zece din ei şi-i puse să rostogolească 
roata pînă la bastionul lui. 


Ţevi de puşcă frînte şi ruginite se găseau destule în 
cetate. Porunci să fie şi ele umplute, apoi le legă cu 
sîrme de roată, aşa încît capetele să le rămînă în afară. 
Între ţevi vîri aşchii, pucioasă sau răşină. Pe de laturi 
o bătu în scînduri. Îi făcu apoi o talpă de scînduri de 
jur-împrejur, ca să nu se răstoarne. 

Oamenii din cetate se uitau la maşina asta infernală 
ca la o minune. 

Dobó însuşi veni de vreo cîteva ori s-o vadă. La 
mijloc îi puseră un treasc. 

— Treascul potriveşte-l în aşa fel, Gergely, încît să 
explodeze la; urmă de tot. 

— Aşa vom face, căpitane | 

— Mai ai cumva nevoie de ceva, Gergely dragă ? 

— Dacă se poate, daţi-mi butoaiele goale. 

— Din pivniţă ? 

— Da. 

— Sînt destule, trimite să ţi le aducă. 

La poalele zidului movila creştea într-una. În cetate 
se tot înmulțeau butoaiele umplute cu aşchii, surcele, 
pucioasă, seu şi răşină. Le meşteriră în acelaşi fel cu 
roata. Vîrîră în ele şi pietre: la fund, deasupra şi pe 
margine. Le închiseră zdravăn, lăsînd afară numai fi- 
tilul de aprins. 

Dobó avea vreo trei sute de arhebuze, care erau de 
fapt nişte puşcoace mari aşezate pe metereze. În ele 
nu încăpeau gloanţe mai mari decît nuca. Li se spunea 
şi „tunuri cu barbă“, din pricina cîrligelor de fier care 

atîrnau în jos la capătul exterior. Bărbile acestea de 
fier erau necesare ca puşcoacele să aibă o opritoare, 
cînd se smuceau îndărăt în timpul tragerii. 

Pentru umplerea butoaielor Dobó le dădu şi cîteva 
arhebuze vechi şi ruginite. 

Pregătiră vreo cincizeci de butoaie. Le  încercuiră 
bine, legîndu-le strîns cu sîrme şi cuie. Ostaşii zîmbeau 
la butoaie, cum zîmbeşte mama cînd îşi vede pruncul. 

Iar turcul lucra de zor noapte de noapte, clădind 
mîndreţea de drum înclinat ca să urce sus pe ziduri. 

Într-o dimineaţă, pe cînd Gergely dormea printre oa- 
menii săi, Zoltay fu înştiinţat că într-unul din colţurile 
grajdului de jos apa se încreţeşte, iar mazărea se mişcă. 

Va să zică ticăloşii de turci nu făceau numai ridică- 
turi, ci şi săpau | 

Zoltay nu îngădui ca Gergely să fie trezit. Trimise 
după Mekcsey. 

Mekcsey sosi numaidecit. 

Mută blidul din loc în loc, pînă ce găsi locul unde 
trebuiau să sape. 

Zece flăcăi se apucară de săpat. Din timp în timp, 
se opreau ca să pună blidul jos: să vadă cum mai stau 
lucrurile. 

Pe la amiază se trezi şi Gergely şi se duse numaidecît 
la săpători. 

Îl izbi un miros înecăcios de gunoi. Flăcăii săpaseră 
pînă la vreo trei stînjeni. Bubuiturile surde ale legum- 
giilor le dădeau de veste că se apropie. 

— Hei, căpitane — îi spuse lui Mekcsey — acesta e 
bastionul meu ! Aici nu poţi porunci tu. 

— Vrei să zici că n-am luat măsurile potrivite ? 

— Renunţăm la săpături. 

— Ca să arunce zidul în aer ?l 

— Ca să nu simtă ce facem noi. 

Abia atunci pricepu Mekcsey cum stau lucrurile. 

— Fă cum crezi. 

Gergely ceru să i se aducă un puşcoci mare. Băgă 
chiar el înăuntru iasca şi pulberea. După aceea chemă 
zece puşcaşi şi porunci să se stingă felinarele. 

Rămaseră în întuneric. 

Bubuiturile deveneau tot mai puternice. Uneori se 
auzea şi vocea ofițerului care comanda. 

Din cînd în cînd, Gergely îşi lipea palma de perete 
ca să simtă de unde-i veneau bufniturile. 

— Pst, zise încetişor către ostaşi. Nu mai e mult şi 
vor pătrunde. 

Ochii îi scăpărau. 

În aceeaşi clipă urmă o lovitură de 'tîrnăcop şi pă- 
miîntul se surpă la picioarele lui Gergely. 

Se căscă o gaură cît să treacă un om. 

Lagumgiul se opri şi adulmecă. 

În întuneric nu văzu nimic. La spatele lui, dincolo de 
gaură, luceau două felinare turceşti, iar între felinare 
stătea un agă burtos cu turban alb şi găitane aurite. 

Lagumgiul strigă, vestind că a răzbit dincolo. 

Aga se întoarse spre el. 

Gergely ţinti. Puşcociul luă foc şi trosni. 

Aga se apucă cu mîinile de burtă şi căzu grămadă. 

Gergely se dădu la o parte: 

— Trageţi | 

Cei zece flăcăi vîrîră puştile în gaură. Dir-Durr | trag 
în lagumgiii care fug, încălecîndu-se unul pe altul. 

Flăcăii se întorc cu treizeci de tîrnăcoape şi cu ca- 
davrul apăi. Nu rămase acolo decît unul singur, cu arma 
încărcată şi cu un felinar aşezat mai în faţă, ca să-i lu- 
mineze gura drumului. 


Aga fu întins în mijlocul pieţei. Nu-l aşezară cu cine 
ştie ce grijă: cînd îl lăsară jos, capul i se izbi de cal- 
darîm, iar turbanul i se rostogoli cît colo. 

Dar agăi îi era acum totuna. 

Fusese un om gugat, cu barba sură. Cele trei cicatrice 
lungi pe care le avea pe capu-i chilug dovedeau că îşi 

meritase agia. Gergely îi descărcase toată încărcătura 
puştii în burtă. Un glonte mai mic îl nimerise în piept — 
de bună seamă fusese tras de un ostaş. 

Stolnicul Sukân îi cercetă turbanul, brîul, buzunarele, 
luînd însemnare câți bani, cîte inele şi ce arme avea asu- 
pra lui. Toate acestea aveau să fie ale ostaşilor care lu- 
craseră la săpături. 

Apoi lăsă mortul pe seama curioşilor. 

Fireşte, fu înconjurat întîi şi-ntii de femei. 

— [Ía te uită cu ce papuci roşii umblă ăştia ! 

— Îşi leagă izmenele cu șiret. 

— O fi fost vreun bogătan. 

— Hotnog ori poate chiar căpitan. 

— O fi avut nevastă? 

— Poate vreo zece. 

— N-a fost om urit, îl jeleşte lelea Bódy, soţia mora- 
rului din Maklâr. Păcat că a fost turc ! 

Zoltay veni şi el să-l vadă. 

— Va să zică, tot a intrat un agă în cetate I 

Deodată, puiul de turc, strecurîndu-se pe sub fustele 
femeilor, apăru şi se aplecă cu strigăte voioase peste 
mort : 

— Baba! Babagizim | Babatath babagizi | (Tată |! 
Tăicuţule ! Tată dragă |) 

Şi căzu la pieptul lui. Îl îmbrăţișă şi-l sărută. Îşi lipi 
obrazul de obrazul lui. Îl scutura şi-i zîmbea. 

— Baba, babagizim ! 

Ochii femeilor se umplură de lacrimi. Jupîneasa Ba- 
logh luă copilul de mînă. 

— Vino, Selim ! Baba doarme | 

În zori, cînd mulţimea oştirilor turceşti se ridică iar la 
asalt, oştenii maghiari le urmăreau mişcările cu o mul- 
ţumire nestăpînită, ştiind că sînt pregătiţi să-i întîm- 
pine. Dorinţa de răzbunare le încorda muşchii ca pe nişte 

arcuri. Îi aşteptau cu nerăbdare. Un flăcăuaş scund şi-n- 
desat sări din cetate pe ridicătura de pămînt, drept în 
fața turcilor care se revărsau urlînd, şi-i ameninţă cu 
sabia. 

Fireşte, ostaşii de pe ziduri începură să rîdă. 

— Cine-i ? întrebă Zoltay rîzînd şi el. 

— Micul Varga — i se răspunse — Varga Jânos. 

Flăcăul sări înapoi, văzînd însă hazul mare pe care-l 
stîrnise, mai ieşi o dată prin spărtură şi ameninţă puhoiul 
oştirii turceşti, 

De astă dată însă, tufengiii traseră asupra lui şi îm- 
puşcăturile îl făcură să sară înapoi mai repede ca prima 
dată. Ceea ce stîrni un haz şi mai mare. 

De data aceasta îl văzu şi Dobó. Şi-i făcu semn cu 
capul, lăudîndu-l. 

Văzînd aprobarea lui Dobó, Varga János nu mai stătu 
pe gînduri, sări şi-a treia oară afară şi-i ameninţă cu foc 
pe turcii care se sileau înfuriaţi să urce. 

— O să muriţi aici cu toţii, cîinilor! Hai, veniţi o- 
dată | 

Zburară spre el gloanțe, ghiulele şi sulițe. Nu-l nime- 
riră. Băiatul se schimonosi la ei şi le arătă limba. Ba, ne- 
cuviincios, le mai arătă şi spatele, aplicîndu-şi singur cu- 
venita bătaie la dos. Apoi se reîntoarse iar în cetate. 

Şi toate astea acolo, sub ochii turcilor! În faţa a o 
sută de mii de turci] 

— Eşti un om şi jumătate, Varga | îi strigă Dobó de 
sus. Meriţi să fii răsplătit | 

Şi, văzînd că acolo e totul în ordine, se îndreptă gră- 
bit spre cal şi porni în galop la poarta veche. Fiindcă 
turcii încercuiau cetatea dinspre răsărit şi dinspre mia- 
zăzi. Toată puterea asaltului era îndreptată numai spre 
două locuri. 

Gergely stătea pe bastionul său, îmbrăcat în armură. 
Dinaintea lui, a butoaielor şi a roții uriaşe, se ridica 
un gard. 

Stătea liniştit, ca stînca pe malul mării înfuriate. 

Aşadar, turcii porniseră la atac. Băteau cetatea cu 
toate tunurile. Se stîrni o furtună îngrozitoare de răc- 
nete : 

— Bismillah ! Bismillah ! 

Strigătele de luptă acoperiră pentru o clipă fanfara ți- 
pătoare. După aceea însă, fanfara se opri într-un şanţ, pe 
Kirâlysz6k, şi cîntă de-acolo fără-ncetare. 

— O să şi jucaţi voi în curînd | strigă Zoltay. 

Oastea turcească foşgăia. Fluturau tuiurile şi steagurile 
cu semilună. În frunte era steagul galben-roşu al ienice- 
rilor, Urma apoi steagul verde cu tiv alb al ulefegiilor. 
Spahii în armuri de fier şi scuturi pînă la genunchi înain- 
tau durduind. 

— Allah! Allah! 

Înarmaţi cu lănci sau sulițe, la încheietura mîinii cu 
săbii atîrnînd de-o cureluşă, la cingătoare cu hangere, 
porniseră în iureş din şanţuri spre bastion. 

— Allah ! akbâr ! La illah ! Il Allah ! Ia fettah ! 

Drept răspuns, se prăvăli de sus un butoi negru îm- 
proşcînd foc şi se rostogoli în salturi. Un spahiu, apoi al 
doilea şi al treilea îşi înfipseră în pămînt, în calea lui, 
sulițele. 

— Allah! Allah! 

Al patrulea dădu să-l arunce în şanţ, dar butoiul de- 
tună în clipa aceea, acoperind avangarda cu un puhoi 
de flăcări. 

— Allah akbár ! 

Pînă să se dezmeticească, se şi treziră cu al doilea bu- 
toi peste ei, scuipînd şi zvîrlind foc. Butoiul acesta se 
opri între oştenii împlătoşaţi şi-i împrăştie în toate 
părţile. 

— Allah! Allah! 

Înapoi însă nu puteau da. De jos îi împingeau miile 
de turci porniţi la atac. Nu se mai vedeau decît oameni 
sărind, lipindu-se de perete, ferindu-se speriați din fața 
coloanelor de foc de cîte zece stînjeni. Cei care aveau 
scuturi se ghemuiau după ele. 

— Înainte, păgâni, înainte | Prin foc şi pară | 

Şi oastea deasă a spahiilor urcă mai departe puhoi. 

Dar nici butoaiele cu foc nu încetară să se rostogo- 
lească peste ei. i 

— Ileri! Ileri! Allah! Allah ! 

Şi puhoiul de turci înfruntă iadul. 

Dar iată că sus, pe bastion, se deschise zaplazul şi 
apăru o roată uriaşă de lemn. l 

Mijlocul roții fumega şi sfîrîia. Se învîrti, se prăvăli 
de sus, de pe zidul de piatră, şi porni spre plinul oştii 
turceşti. 

— Ileri, ileri! (Înainte !) răsuna de pretutindeni po- 
runca agilor şi iasaulilor. 

Altceva le poruncea însă cutezătorilor din frunte 
roata care se prăvălea. 

Nici nu apucă să pătrundă bine printre ei, că şi izbuc- 
niră primele fulgere, împroşcînd foc pe-o rază de cinci- 
zeci de stînjeni. Fiecare sîmbure de foc ardea cu fla- 
cără albăstruie şi după explozie, fie că pica peste om 
viu ori peste cadavru. 

— Gözönü aci! Sakin! (Atenție! Atenţie !) 

Turcii din capul coloanelor se aruncau îngroziți la 
pămînt, lăsînd să treacă peste ei diavoleasca roată, care 
se şi transformase într-un cerc de foc. Arunca flăcări, 
împroşca ulei aprins, împrăştia lalele viorii de foc peste 
capetele pleşuve şi peste veşmintele de luptă. Sfirîind 
şi pufăind, tunînd şi bubuind, roata trecea peste ei în 
salturi. Din spiţele ei tişneau scîntei roşii, albastre și 
galbene, cu raze şerpuitoare, care se împrăştiau, îm- 
proşcau şi loveau în toate părţile. 

— Meded Allah ! 

Trupele cele mai viteze dau şi ele înapoi îngrozite, 
salvîndu-se care cum pot din faţa acestei nemaipomenite 
primejdii infernale. 

Iar roata, ca şi cum ar fi avut rațiune şi voinţă, se 
ține pas cu pas de fugari, le rupe picioarele şi-i stro- 
peşte cu foc: cu ulei aprins, cu pucioasă în flăcări. Le 
descarcă puştile, încît se împușcă unul pe altul. Le 
scuipă foc în ochi, în gură, în urechi, după gît, încât 

îi face să se dea peste cap pînă şi pe muribunzi. Şi se 
rostogoleşte mai departe. Ţiîşnesc din ea trăsnete lungi 
aprinse, care-i doboară pe iasauli cu cai cu tot, Flă- 
cările lungi mistuie totul pînă la os, iar fumul lor e 
înecăcios. Detunăturile sînt asurzitoare. Trupele pe 
lîngă care trece în goană iau foc. lar în urma ei nu 
mai rămîn decît sutele de muribunzi, care ard în chi- 
nuri infernale, precum şi viii, care sar şi se zbuciumă 
ca nebunii. 

Roata se rostogoleşte însă mai departe, învăluită în- 
tr-un nor şi împroşcînd sute de fulgere. 

— Ietisin | Letisin ] Allah | Meded |... Vail 

Zadarnice sînt chiotele iasaulilor, biciul cu . sfârcul 
ghintuit, loviturile date în obrazul fugarilor. N-a mai 
rămas om care să atace cetatea. 

În afară de asta, maghiarii năvăliră afară din cetate, 
lovind, tăind şi căsăpind fără milă pe toţi cei doboriţi 
de roată ori rămaşi locului încremeniţi de spaimă. 

— Înapoi! Înapoi! se auzi semnalul din cetate. 

Gergely abia fu în stare să-şi adune ostaşii. 

— Căraţi butoaiele sus pe ziduri ! Butoaie | 

Şi iar încep să rostogolească şi să aşeze butoaie. Dar 
pînă şi ce-a mai rămas din oastea turcească s-a împrăş- 
tiat cu mare tărăboi. N-au mai rămas acolo decît tunu- 
rile, cămilele sărind speriate, precum şi tunarii uluiţi 
de spaimă. 


Mekcsey făcuse bine plecînd de la locul minării, 
fiindcă altminteri, la postul lui, adică la poarta veche, 
turcii ar fi pătruns pe sub pămînt în nu mai puţin de 
trei locuri. 

În timp ce în partea aceasta lucra roata de foc, la 
poarta veche bătălia continua să se dea sub pămînt. 

Acolo zidul era atît de dărîmat, încît turcul împun- 
gea înăuntru, printre pietre, iar ungurii în afară. Mek- 
csey, săpind împotriva turcilor, îi alungă pe rînd din 
trei locuri. 

În cele din urmă, turcul dădu foc porţii şi vru să 
pătrundă pe-acolo, dar în dosul porţii dădu bineînţeles 
de un zid gros şi puternic. Mekcsey avusese grijă să-l 
ridice din timp. 

Gergely, de îndată ce văzu, la locurile încredințate 
lui, năvala ostaşilor săi şi fuga înnebunită a duşmanu- 
lui, porunci ca tunurile şi lăzile cu pulbere să fie aco- 
perite cu piei ude; lăsă zece oameni de pază, iar pe 
ceilalţi îi duse la poarta veche, să-i ajute lui Mekcsey. 

Nu mai avea însă ce ajuta. Spaima oastei turceşti răz- 
bătuse pînă la poarta veche. Din steagurile trimise acolo 
nu făcură faţă decît tutengii, care roiau în dreptul por- 
ţii, trăgeau, îşi încărcau iar armele şi trăgeau din nou. 

Sus, pe ziduri, adăpostiţi de palancă, stăteau străji. 
Nu se mai luptau decît la picioarele zidului, sub bolți, 
o mînă de ostaşi, care se aplecau şi împungeau din cînd 
în cînd prin crăpăturile zidului. 

Gergely urcă fuga pe zid. Ocrotit de un scut, privi 
în jos şi văzu cum o ceată de turci se mişcă la picioa- 
rele zidului, fără să poată fi loviți nici de sus şi nici din 
lături. ; 

Ungurii împungeau spre ei, dar turcii se fereau din 
dreptul crăpăturilor sau se ghemuiau la pămînt. Unii 
duceau saci, alţii pietre, 

Cu sacii şi cu pietrele se trudeau să astupe găurile, 
ca ungurii să nu mai poată puşca. 

Cei dinăuntru însă, le dădeau de o parte, împungînd 
totodată şi cîte un turc. 

Turcii, de cum apărea însă din zid cîte o lance, apu- 
cau cîte doi, ba chiar şi cîte trei de ea, o hăţeau un 
timp, apoi o smulpeau din mîna ungurului. 

Ungurul suduia. 

— Măi, drăcia dracului | îi strigă Gergely soldatului. 
Uite colo focul | Înfierbîntaţi suliţele la foc ! 

Focul ardea lîngă zid. Într-o clipită, douăzeci de os- 
taşi îşi şi vîrîră suliţele sub jarul aprins, încălzindu-le 
pînă la roşu. . 

s f 
Turcii pîndeau rînjind noile sulițe. 
Apărură douăzeci deodată. 
Haida, se repeziră turcii! Dar le şi rămase pielea 
palmelor pe ele. Cînd începură să înjure înfuriaţi, osta- 
şii maghiari din cetate izbucniră în rîs. 

Octombrie 12, miercuri. 

Cetatea era toată ciuruită. 

De treizeci şi două de zile se trăgea în ea fără în- 
cetare, cînd din faţă, când din spate, cînd dintr-o parte, 
cînd din alta. 

Erau atîtea ghiulele turceşti în cetate, că te împiedi- 
cai în ele pe toate cărările. Pe cele mai mărunte ţăranii 
le măturaseră la o parte cu tîrnuri de mesteacăn, ca nu 
cumva să-i stînjenească pe ostaşi în timpul luptelor, iar 
pe cele mai mari le căraseră la tunuri şi pe ziduri. 

Între bastionul cel nou şi bastionul de pămînt se căs- 
case o crăpătură în forma literei V. Din zidul bastionu- 
lui temniţei se desprinsese o bucată mare şi se prăvă- 
lise în adîncuri. Bastionul de pămînt era numai găuri, 
ca un pui de viespi. Din turnul Bolyky nu mai rămăse- 
seră decât două ziduri în picioare. Turnul din colţ arăta 
ca un copac scorburos şi putred pe dinafară, din creş- 
tet pînă jos. Din palancă, doar ici-colo cîte o bucată. 
Clădirile dinlăuntru nu mai erau decît ziduri prăbuşite, 
cu acoperişurile smulse. În palat nu mai puteau fi lo- 
cuite decît trei încăperi, dar şi în acelea ploua. Pînă şi 
piaţa parcă era alta: o tăiau de-a curmezişul şanţuri 
adînci de un stînjen. Prin ele trecea lumea cînd tră- 
geau turcii. Cînd era linişte, peste punţile şi podurile 
întinse peste ele. 

În jurul cetăţii urlau turcii ca lupii mînioşi. 

Acum se lucra la reparatul zidurilor chiar şi ziua. 
Spărturile erau astupate cu grinzi şi scînduri. Atît cît 
se putea. : 

Piatra o foloseau doar ca să le proptească. 

La poarta veche, Mekcsey căra şi el piatră, îmbăr- 
bătîndu-i pe cei osteniţi şi chemînd numele Domnului 
într-ajutor. După toate semnele, în locul acela asaltul 
avea să fie mai înverşunat. Zidurile erau cercetate cînd 
de Dobó, cînd de Gergely, cînd de Mekcsey. Toţi trei 
îşi dădeau seama că turnul din colţ nu mai putea apăra 
poarta ; era nevoie de grenade de mînă. Aşa că încăr- 
cară schelele de lemn cu grenade. La spărturi rînduiră 
puşcaşi încercaţi. 

Gergely avea grijă să se facă şi să se ducă grabnic 
în toate locurile  şomoioage  muiate în răşină, mingi 
şi pari. 

Zoltay se îngrijea de repararea bastionului Sândor. 

Fiigedy ceruse să fie ferecate în lanţuri părţile frînte 
din bastionul nou. 

Dobó ocolea pe dinăuntru cetatea, galopînd pe lîngă 
ziduri, unde fusese lăsat loc anume pentru calul lui. Cu 
toate acestea, era de multe ori nevoit să umble prin 
bătaia gloanţelor, care zburau peste tot. Avea grijă de 
toate şi lua măsuri ca treburile să meargă bine. Aprodul 
Balázs, călare pe singurul căluţ turcesc ce le mai rămă- 
sese, îl urma pretutindeni pe căpitan ca să-i ducă po- 
runcile. Ceilalţi şapte cai fuseseră de mult ucişi sub 
âprozi. 

În ziua aceea încălecă şi Petö, cu piciorul înfăşurat 
pînă sub genunchi. Era palid, dar tot îşi răsucise mus- 
tața. În locul lui, la poarta veche, se duse Mekcsey, iar 
el rămase în locul lui Mekcsey, cu trupele dinăuntru. 

Cu vocea lui adîncă, metalică, însufleţea poporul. 

— De treizeci şi două de zile se trudesc turcii | Dar 
chiar de-ar fi toată turcimea aici, tot îi vom azvirli în 
fundul iadului | Oastea regelui întîrzie, dar va veni de 
bună seamă ! Lumea întreagă vorbeşte de vitejia noastră! 
Chiar şi peste o sută de ani, în loc să se spună „e vi- 
teaz“ se va spune „e ca cei din Eger“. 

Văzînd că în jurul lui Petö se adunase lume multă, 
Dobó se opri şi el pentru o clipă să asculte: ce-o fi? 

Auzind vorbele din urmă, zîmbi şi-i spuse lui Cecey, 
care se oprise şi el: 

— Peste o sută de ani? Parcă o să se întrebe lumea 
peste o sută de ani ce ochi aveam? 

Spuse astea mai mult pentru sine decît pentru Ce- 
cey. Şi ca şi cum s-ar fi ruşinat că a vorbit cu glas tare, 
ridică din umeri : 

— Nu cum ne sînt ochii are însemnătate, ci cum ne 
e sufletul. Şi nu răsplata, ci împlinirea datoriei față de 
neam. 

Şi porni în goană spre bastionul Sândor. 

Cuvintele cu miez însufleţeau tot mai mult vitejii. 
Şi-ar fi făcut ei datoria şi altminteri, dar vorbele fru- 
moase sînt ca un vin bun. 

Petă îşi dădu coiful pe spate şi continuă: 

— O să vină aici regele însuşi. Va trece prin faţa 
șirului de viteji din Eger şi va da mîna cu fiecare. Şi 
sînteți chiar vrednici de cinstea asta. Am auzit chiar că 
de acum încolo îşi va alege ofiţerii numai dintre osta- 
şii de rînd care au făcut fapte de vitejie aici. Am auzit, 
de asemenea, că, după despresurarea cetăţii, fiecare os- 
taş de rînd va fi făcut hotnog. Şi apoi va putea ajunge 
chiar şi căpitan! La urma urmei, chiar şi pentru mä- 
ria sa, soldatul cel mai bun este acel care-şi cunoaşte 
datoria. 

Privind într-o parte, îl văzu pe ţigan care sărea ca o 
capră, ferindu-se de-o ghiulea rătăcită. 

— Ei, ţigane, câţi turci ai căsăpit ? 

— Apăi, miînca-i-ar ciorile — răspunse ţiganul — 
nici unu nu-ndrăzneşte să vie unde-s eu de pază, dom- 
nule viteaz, măria ta | 


În întunericul serii, la una din spărturi apăru un turc 
cu năframă albă. 

Îl recunoscură : era Vas Miklós. 

Îl săltară peste zid dintr-o smucitură. Şi-l duseră nu- 
maidecit la Dobó. 

Cît tinu drumul, sute de guri îl întrebară : 

— Ce veşti ? 

— Vine oastea | striga Miklós spre toată lumea. 
Vestea de bucurie se răspîndi în cetate ca un vuiet: 
— Vine oastea regelui | 

Deşi Vas Miklós spunea asta fiindcă aşa-i poruncise 
Dobó să vorbească la întoarcere. 

„Va să zică, oastea vine | Prin urmare, domnul hotnog 
Petă a spus adevărul |“ 

Ajuns în faţa lui Dobó, Vas Miklós îşi luă turbanul 
de pe cap şi scoase din el scrisoarea. 

I-o întinse. 

Dobó se uită la pecetie. Era de la episcop. O rupse 
chiar lîngă pecetie şi o despături liniştit. 

Era călare. Lumea se grămădi în jurul lui. 

În timp ce Dobó citea, lumea încerca să ghicească 
de pe faţa lui cuprinsul scrisorii. 

Faţa lui Dobó era însă de nepătruns. Cînd sfîrşi de 
citit scrisoarea, chipul lui arăta întocmai ca atunci cînd 
începuse să citească, 

Împături scrisoarea şi o băgă în buzunar, apoi privi 
de jur împrejur, ca şi cum ar fi fost mirat că sînt atît 
de mulţi acolo. 

Dintre hotnogi nu era de faţă decît Petö. 

Îi spuse, aşa, ca să audă şi alţii: 

— Domnii ofiţeri să poftească la mine astă-seară. 
Am să le împărtăşesc o veste bună. 

Şi intră în casă, închizînd uşa după el. 

Se prăbuşi în jilt. 

În locul calmului de fier, pe chipul lui apăru triste- 
tea. Privea cu amărăciune şi fără nădejde în gol. 

În ziua aceea mai sosi şi o altă scrisoare în cetate 
pentru Dobó. O adusese un ţăran. Hîrtia albă, care-i lu- 
cea în mînă, arăta că-i trimisă de turci. 

Era al patrulea sol trimis de Ali paşa. 

Cei din cetate ştiau că Dobó isprăveşte repede cu poş- 
taşii turcilor, aşa că îl opriră în piaţă. 

Serile erau reci, iar oştenii se odihneau pe lingă 
focuri, în piaţă. Unii îşi frigeau slănină şi mai goleau 
şi cîte un pahar de vin îndoit cu apă. 

— Ar fi mai bine dacă i-ai da foc înainte de-a o ve- 
dea domnul căpitan, zise binevoitor unul din oşteni. 
Că zău lui Dumnezeu c-o să fie vai şi amar de dum- 
neata | 

— Cum vrei s-o ard — răspunse omul — cînd nici 
nu-i a mea ? 

— Dar ai adus-o de la duşman. 

— Am adus-o de la cine a trimis-o. 

— O să te spînzure. 

— Pe mine ? 

— Chiar aşa. Domnul căpitan al nostru a poruncit 
să fie spînzurat chiar şi un hotnog, şi era nemeş, om de 
neam mare, nu un culac ca dumneata. 

Spînzurătoarea mai era încă în piaţă. 

Soldatul arătă spre ea: 

— Uite, na | Spînzurătoarea-i încă tot acolo. 

Omul se sperie. Îl trecură deodată năduşelile. Se 
scărpină în cap. Vîri mîna în traistă. 

În clipa aceea sosi Dobó. 

— Ce s-a întîmplat ? întrebă el. Cine-i omul acesta ? 
Ce vrea ? 

Țăranul îşi ascunse traista sub suman. 

— Sînt Kovács Esvâny, săru mîna | răspunse, sucin- 
du-şi încurcat cuşma în mînă. 

— Ce vrei? 

— Eu? Păi... nimica. 

— Atunci de ce-ai venit aici ? 

— Apoi... Am venit şi eu aşa... să văd şi eu, zic: ce 
vă faceţi aici în primejdia asta ? 

— Ai adus vreo scrisoare ? 

— Eu? Doamne fereşte! 

Şi cum Dobó îl ţintuia cu privirea, ştergîndu-şi frun- 
tea năduşită, țăranul repetă: 

— Zău că n-am adus | 

— Căutaţi-l | 

Omul se supuse pălind. Din traistă ieşi la iveală sceri- 
soarea pe pergament cu peceţile mari. 

— Aruncati-o în foc! strigă Dobó. 

Soldatul aruncă scrisoarea în foc, 


556 


Omul tremura. 

— Nu... nu... nu ştiu cum a ajuns la mine, se dezvi- 
novăţea scărpinîndu-se în cap. A băgat-o cineva... 

— Puneţi-l în lanţuri, zise Dobó. Şi aruncaţi-l în 
temniță laolaltă cu ceilalți nemernici | 

Atâta bubuiră tunurile, că plouă şi în ziua aceea (12 
octombrie). Norii nu se risipiră decît pe seară, cînd 
începu să şuiere peste tot vîntul rece de toamnă, 

Cei din cetate văzură că turcii se adunau în şan- 
turi. Dobó nu lăsă la odihnă decît trei sute de ostaşi. 
Ceilalţi trebuiau să stea gata de luptă în preajma spăr- 
turilor. 

Spre unsprezece noaptea, vîntul goni şi ultimul nor 
de pe cer. Luna plină scălda Eger-ul într-o lumină ca 
de zi. 

— Puneti mîna pe arme toată lumea | se auzi dintr-o 
dată pretutindeni în cetate. Puneţi mîna pe arme chiar 
şi cei ce nu sînteți ostaşi | 

'Tobele băteau alarma. Trimbitele răsunau. 

— La noapte vor da năvală| Sus pe ziduri toţi cei 
care sînt în putere | 

Printre dărîmăturile bătute de lună apărură de peste 
tot oameni cu coifuri şi sulițe. 

Părintele Bâlint se alătură şi el celor din piaţă care 
trebuiau să-i schimbe pe luptători. Se înarmase cu o 
sabie atît de mare, încît putea fi folosită foarte bine 
şi ca oişte la căruță. Cei doi cîrciumari se înfăţişară 
şi ei. Morarii, dulgherii, măcelarii şi ţăranii, care în- 
deplineau în cetate tot felul de munci, aşteptau înar- 
mati poruncile. 

Nu era om în cetate care să nu simtă că urmează o 
luptă hotărîtoare. 

Turcii băteau şi tobele de aramă. Oştile lor năpădeau 
şanțurile ca puhoaiele după ploaie. Deasupra valuri- 

lor de oameni filfiiau tuiurile. Dincolo de şanţuri seli- 
peau tacîmurile cailor, pietrele scumpe şi verigile de 
argint. La mulţi turbanul le era răsucit peste coifuri 
strălucitoare. 

Iasaulii, cu turbanele cît un turn, rînduiau călări 
oştile pentru năvală. 

La miezul noptii tunurile turceşti începură să bată 
de jur împrejur cetatea şi, timp de cinci minute cît 
durară bubuiturile, o potopiră cu ghiulele. Apoi, de 
pretutindeni, din miile de piepturi turceşti izbucniră 
strigătele de Allah şi Bismillah, iar tuiurile porniră zbu- 
rînd parcă spre ziduri. 

La poarta veche, ca şi pe ziduri, în vreo treizeci de 
locuri se aţițară focurile. Ghiulelele, cununile şi şo- 
moioagele se aprinseră sfîrîind. Scînteiară deodată zeci 
şi sute de curcubee de foc. 

Turcii însă dau năvală, se caţără şi caută să răzbată 
sus pe ziduri. Scările se îmbină repede. lenicerii, asabii 
şi călăreţii, care s-au alăturat pedestrimii, urcă pe scări 
ca veveritele. 

Sus, pe ziduri, maghiarii izbesc cu tîrnăcoapele în 
cîrligele scărilor. Focul şi piatra cad cu nemiluita. 

— Allah akbár! Ia kerim! la fettah! 

Tuiurile se prăbuşesc, dar tot alte mîini le înalţă 
din nou. În locul scărilor fărîmate se ivesc altele bune. 
Peste trupurile celor care se zvîrcolesc se reped în sus 
pe scări oşti după oşti. 

Roiesc atît de multi turci pe ziduri, încît le-au înne- 
grit cu trupurile lor. Oriunde se iveşte prin găuri cîte-o 
suliță maghiară, cade de pe scară un turc, dar îi şi ia 
locul un altul. Nici nu se fereşte de dreapta primejdi- 
oasă, înaintează la noroc, s-ar putea ca sulița să-l nime- 
rească în burtă, dar s-ar putea să împungă şi-n gol, pe 
sub braţ. 

Cetatea nu mai are porţi. Turcii căţăraţi pe scări 
izbesc cu securile în spărturile umplute cu grinzi. Cei 
care se prăbuşesc de sus îi tîrăsc cu ei, o clipă zac de-a 
valma, tăvăliţi în foc şi sînge, apoi sînt călcaţi în 
picioare de oştile care dau năvală înghesuindu-se. 

— Allah akbâr ! Ia kerim! Ia rahim! 

—  Isuse, ajută-ne | 

Zboară şomoioagele aprinse; trosnesc tîrnăcoapele ; 
duduie bombele ; scîrţiie scările ; şuieră securile ; tună 
şi bubuie viielia de sînge. 

Vreo cincizeci de turci răzbiră deodată pînă sus la 
zaplaz. Zaplazul se aplecă în afară, trosnind. Mekcsey 
smulse din mîna unui ostaş barda de luptă şi tăie unul 
din otgoanele care îl susțineau. 

Zaplazul se prăvăli cu turcii împlătoşaţi cu tot şi, 
în cădere, mătură pe zid alte cîteva sute. 

— La ziduri! La ziduri! strigă Mekcsey, şi cu o 
lance de un stînien şi jumătate în mînă sări şi el pe zid. 

` Peste turcii care zăceau de-a valma la poalele zidu- 
lui cădeau vîiîind blocuri mari de piatră şi ghiulele de 
fier de-o jumătate de maiă, trase din arhebuze. 

Dar şi de jos zburau în sus săgeți şi pietre. Viziera 
coifului lui Mekcsey se umplu de sînge. 

— Domnule căpitan! i se strigă spre a-i atrage 
atenţia. 

— Foc! Foc! răcni Mekcsey. 

Şi cu cizma-i de fier mătură peste cei care zăceau 
la pămînt o grămadă de ieratic. 

Cădeau şi ungurii de pe ziduri. Care înăuntru, care 
în afară. Dar nu era timp să cercetezi cine a murit. 
În locul celui căzut sărea la ziduri un alt luptător şi 
azvirlea pietre şi ghiulele cu mîna, pînă se încărcau 
iar scările de turci. Atunci apărătorii îndîrjiti ai cetăţii 
îi luau în primire cu sulițe şi cu tîrnăcoape. 

La bastionul de pămînt bătălia era tot atît de crîn- 
cenă, Acolo avea conducerea Dobó. După ce oastea 
turcească răzbi prin iadul ghiulelelor şi al pînzei de 
foc, căpitanul porunci să fie aduse grinzi. Le lunecă 
pe zid şi mătură turcii cu ele. 

Răgazul scurt care urmă îl folosi ca să încalece şi 
să dea fuga la poarta veche, să vadă cum merg lucru- 
rile şi pe acolo. La întoarcere, văzînd că la bastionul- 
temniță năvala turcilor a încetat, le strigă ostaşilor să 
treacă toţi la bastionul de pămînt. 

Ostaşii, care priveau de mult, cu încredere, la cele 
ce se petreceau la bastionul de pămînt, abia aşteptau 
să sa poată lupta şi ei. Ca să vadă mai bine bătălia, 
se căţăraseră pe zaplazuri, pe tunuri ori se aplecaseră 
peste zid. Aşadar, la poruncile lui Dobó se repeziră 
chiuind la bastionul vecin. 

Tocmai atunci, însă, turcii începură să reazime iar 
scările de bastionul-temniţă. Întîi numai două-trei, apoi 
zece-cincisprezece. Şi cum din partea aceea nu le cădea 
în cap nici foc, nici piatră, se repeziră în graba mare 
în sus. 

Pînă să se întoarcă bătrînul Sukân, să se uite într-a- 
colo, şi apăruse de după ziduri capul umflat al unui 
turc cu coif. 

— Tii! Mama tal ţipă bătrînul. 

Se repezi într-acolo cu sulița şi, întorcînd-o cu capul 
mai gros, îl izbi cu sete. Turcul se prăbuşi de pe scară 
cu alţi zece după el. 

— Veniti aici, oameni buni | Veniţi aici! ţipă Sukân 
lovind în turcii de pe altă scară. 

Jânos Pribek fu primul care veni fuga lîngă el, cu 
un scăunaş de tunar, şi pocni între ochi un stegar turc. 

Ostaşul aflat jos de pază alergă să aducă ajutoare. 
Nu trecură nici două minute şi apăru Petö cu o ceată 
de oameni odihniţi. Cum sosiră, şi începu să cadă peste 
turci o ploaie de şomoioage aprinse, de bîrne, pietre 
şi ghiulele. 

Dobó îşi îndreptă şi el privirile într-acolo. 

Deodată, văzu cum o ghiulea frînse prăjina drape- 
lului naţional. Atunci porunci să fie adus steagul cetei 
care se odihnea. Şi-l încredinţă lui Nagy István. 

La ceasul acela începuse să mijească de ziuă. 

Nagy István urcă fuga cu drapelul în lumina roşie- 
tică a zorilor. N-avea nici platoşă, nici coif. Cu toate 
acestea, urcă pe creasta bastionului şi căută toarta de 
fier în care trebuia să-l împlînte. 

-— Nu-l împlînta | strigă Dobó. S-ar putea să-l 
smulgă de-acolo, 

În clipa aceea, Nagy István duse mîna la inimă. Se 
răsuci o dată şi căzu de-a lungul zidului, lîngă tun, 
ca un sac. 

Dob6 prinse din zbor steagul care venea spre el ca 
o pasăre şi-l încredinţă lui Bocskay. 

— Ţine-l, dragul meu ! 

La lumina zorilor începu asediul şi la bastionul 
Bolyky. 

Într-acolo veneau de zor opt steaguri. În lumina 
purpurie a răsăritului, podoabele de aur ale tuiurilor 
păreau năsturei de rubine. 

Turcii o păţiseră de atîtea ori la bastionul acesta, 
încît nu se mai încumetară să vină decît ienicerii: cei 
mai încercaţi şi cei mai vechi tigri ai oșştirilor. Cu 
coifuri pe cap, cu plasă de oţel pe faţă şi gît, cu pla- 
toşe de fier pe braţe şi piept, cu cizme uşoare de safian 
în picioare. 

Acolo întîmpinau primejdia Gergely şi Zoltay. Toată 
noaptea vegheaseră nemişcaţi, ascultînd zgomotele lup- 
tei crîncene ce se dădea la celelalte trei bastioane. 

Ei, da” cu atît mai bine dacă se lumina | 

Vreo două sute de asabi se aliniau în dreptul bastio- 
nului cu burdufe pline cu apă. N-aveau decît să vină | 
Focul era gata pregătit să le cadă în cap. 

La bastionul Bolyky nu se repeziră de la început 
cu scările. Cum se iviră ostaşii maghiari pe ziduri, jos 
se şi puseră o mie de braţe în mişcare şi o grindină 
de săgeți şi pietre porni spre apărătorii cetăţii. 

O piatră îl nimeri pe Zoltay în cap. Noroc că-şi 
pusese coiful. Nu-i rupse decît dureluşa de sub bărbie. 

Zoltay îniură. 

— Las că vă arăt eu, cîinilor! strigă smulgîndu-şi 
cureluşa. Pentru asta am să găuresc azi capetele la o 
sută dintre vol. 

Şi nici nu trecu un sfert de ceas, că-l şi puteai auzi: 

— Na, păgîne, asta-i pentru coiful meu | 

Ori: 


— Na, hămesitule, ţi-a trebuit să vii la Eger ! 

Din tabăra turcească porni un comarnic mare, aco- 
perit cu piele de vacă, de te şi minunai privindu-l. Nu-l 
duceau mai puţin de cincizeci de asabi. Sub el încă- 
peau două sute de ieniceri. 

Gerpely strigă să i se aducă un butoi de foc şi 
aprinse cîlţii muiaţi în ulei, prinşi de o nuia de fier. 
` Comarnicul uriaş se apropia de ziduri ca o broască 
țestoasă. Chiar de-ar fi fost să-i desfacă cu cănpile 
acoperişul de piele, pînă să ia foc, însemna să fi ajuns 
sus pe ziduri. 

Şi nici nu era sigur că-l vor putea aprinde, Apa 
picura nu numai de pe piele, ci şi de pe lemn. Turcul 
învățase minte. 

Soarele se ivi de după munţii dinspre răsărit şi-şi 
trimise razele drept în ochii apărătorilor de pe bastionul 
Sándor. Pînă şi soarele tinea cu turcii. 

De îndată ce comarnicul ajunse pe povîrnişul bastio- 
nului, Gergely ţipă cît putu mai tare: 

— La pămînt! 

Ostaşii nu-şi putură da seama pentru ce. Dar salva 
grozavă de puşti îi făcu să priceapă. 

Turcului îi trecuse prin minte să împrejmuiască aco- 
perişul comarnicului uriaş cu puşti. Ţevile lor se în- 
dreptau spre apărători ca tuburile de orgă. lar Gergely 
le zărise. 

— Sus! strigă după încetarea salvei. Butoaie | 

Rostogoli butoiul aprins. 

Turcii nu se mai trîntiră la pămînt în faţa butoiului ; 
unii se feriră din calea lui, alţii săriră peste el şi-şi 
croiră drum mai departe. 

— Încă două butoaie! strigă Gergely. Pe al treilea 
îl potrivi chiar el înainte de a-i da drumul şi ridică 
fitilul să-i dea foc. 

Cele două butoaie aprinse îşi deschiseră iar cale prin 
mulţimea care mişuna jos. Pe al treilea îl opri un ienicer 
spătos şi-l împinse în şanţ, acoperindu-l cu pămînt. 

Cînd bătători pămîntul cu piciorul, butoiul explodă 
şi-l zvârli laolaltă cu pămîntul în văzduh, omorînd încă 
vreo douăzeci de ieniceri dimprejur. 

Întîmplarea aceasta tăie avîntul turcilor. Din spate 
se auziră însă strigătele de ileri! şi savaul!] ale iasau- 
lilor, precum şi fîşîitul burdufelor cu apă, care stingeau 
aburind focul împrăştiat peste tot. 

— Acuma zvirliţi în ei cu pietre | strigă Gergely. 

Voia să aştepte pînă cînd vor umple iar bine de tot 
drumul şi zidurile. 

Şi printre stripătele de Allah ], care păreau răcnetele 
a mii de tigri, printre sunetele ţipătoare ale trimbi- 
telor şi răpăitul tobelor, oștile începură din nou să 
înainteze. Pădurea de scări se apropie de ziduri. 

Un ienicer azvirli în sus o funie cu cârlig şi, cu 
iataganul în dinţi, urcă pe frînghie cu dibăcie de mai- 
mută, 

Fu lovit cu pietre şi-i căzu coiful. Capul lui chilug, 
brăzdat de tăieturi de sabie cicatrizate, semăna cu un 
pepene galben. 

Urcă mai departe. 

Gergely puse mîna pe o suliță să-l străpungă. 

Cînd turcul se află doar la un stînjen de Gergely, 
ridică fața. 

Era asudat şi gîfiia. 

Gergely tresări, de parcă l-ar fi izbit cineva în coşul 
pieptului. 

Parcă era părintele Gâbor, dascălul său de odinioară | 

Aceiaşi ochi suri; aceeaşi mustață subțire; aceleaşi 
arcade ieşite în afară | 

— Tu eşti fratele părintelui Gábor! îi strigă tur- 
cului. 

Turcul se uită la el cu ochii mari, fără să priceapă 
nimic. 

— Ucideţi-l| strigă Gergely, întorcîndu-şi faţa să nu 
vadă. A uitat pînă şi limba maghiară] 

Năvala înverşunată a turcilor tinu pînă la apusul 
soarelui. Abia atunci se retraseră osteniţi de sub toate 
zidurile. 

Răniţii lor şi cadavrele zăceau cu miile în jurul ce- 
tăţii. De pretutindeni se auzeau strigătele şi gemetele 

de ei va! jetisin! şi medad Allah! (Vai, Doamne !) 
ale muribunzilor cu oasele frînte. 

Dar şi cetatea era plină de morţi şi de răniţi, iar 
zidurile şi schelăriile erau şi pe dinăuntru roşii de 
sînge. Toată lumea era plină de sînge, asudată, mur- 
dară, zdrențuroasă, cu ochii injectaţi. Femei ostenite 
adunau morții şi răniții. 

Ofițerii se duseră să se spele. Dobó însuşi, înnegrit 
de funingine cum era. cu barba şi mustăţile piîriolite, 
nici n-ar mai fi fost de recunoscut dacă n-ar fi avut 
pe cap coiful de oţel cu însemnele de căpitan. 

Dar aşa înnegrit cum era, primi dările de seamă 
lîngă tunul Păpuşa. 

— La mine sînt şaizeci şi cinci de morţi şi şaptezeci 
şi opt de răniţi. Am folosit cinci măji de praf de puşcă, 
dădu seama Mekesey. 

"— Treizeci de morţi şi o sută zece răniţi. Opt măji 
de praf de puşcă, îl înştiinţă Gergely Bornemissza. Ar 
trebui să se înceapă astuparea spărturilor încă de cu 
noapte. Ă 

— Trei măji de pulbere, douăzeci şi cinci de morţi 
şi vreo optzeci de răniţi, zise Fiigedy. 

Şi-şi duse mîna la obraz. 

— Eşti şi tu rănit? întrebă Dobó. 

— Nu, răspunse Fiigedy. Dar m-a apucat o durere 
de dinţi, de parcă mi-ar răsuci cineva o suliță înroşită 
prin falcă. 

Printre cei care dădeau seama, Dob îl zări şi pe 
Varsányi. 

Iscoada purta straie de derviş şi parcă ar fi avut 
dinainte un şort roşu ; era însîngerat de sus de la piept 
pînă jos la picioare. 

— Varsányi — zise Dobó întrerupînd dările de seamă 
— vino încoacel Eşti rănit ? 

— Nu — răspunse Varsânyi — dar pînă să pot intra, 
am fost nevoit să car morţi laolaltă cu turcii. 

— Ce-i nou? 

— Măria sa Szalkay a scris pentru a doua oară la 
toate judetele şi oraşele. 

— Si n-a venit pînă acuma nimeni ? 

— A mai venit cîte unul — răspunse Varsânyi în 
silă — dar aşteaptă să se adune mai mulţi, ca să-i 
poată lovi pe turci împreună. 

Dobó pricepu că Szalkay nu primise de nicăieri nici 
un răspuns. 

— Ce ştii despre turci ? 

— Umblu de patru zile lela printre ei şi ştiu că 
sînt amăriîţi rău. 

— Mai tare! zise Dobó şi ochii-i străluciră. 

Iar iscoada repetă atît de tare, încît putu să fie auzit 
chiar şi de cei aflați primprejur. 

— Turcii sînt nespus de amăriţi, stăpîne. Timpul 
s-a făcut prea rece pentru ei. Mîncarea li s-a isprăvit, 
Am. văzut cu ochii mei cum le-a adus ieri un om din 
Negrâd cinci care de făină. S-au repezit la ea cu blide 
şi cu coifuri. Nici n-au mai aşteptat să-şi facă aluat: 
au mîncat-o din palmă, aşa crudă, cum au scos-o din 
saci. Dar ce puteau să însemneze cinci care la atîta 
omenire | 

— Kristóf — zise Dobó către aprod — du-te la 
măcelari. Să taie pentru ostaşi vitele cele mai frumoase. 
Fiecare om să primească friptură. 

Şi se întoarse din nou spre iscoadă: 

— Încă de ieri ienicerii au început să murmure de-a 
binelea, zise mai departe iscoada. 

— Mai tare | 

— lenicerii au început să murmure, repetă Varsányi 
strigînd. Spuneau că Dumnezeu tine cu ungurii. Şi că 
ei sînt deprinşi cu orice fel de unelte de război, dar 
cu focul iadului nu sînt deprinşi. Asemenea minunăţii 
ca cele împotriva cărora sînt puşi ei să lupte încă nu 
le-a fost dat să vadă. 

Dobó rămase o clipă mut, cu ochii pironiti în gol. 

— Peste un ceas — zise — să fii în fata palatului, 
Îl vei însoţi pe Vas Miklós din nou la Szarvaskă. 

Apoi se întoarse spre Sukân. 

Bătrînul avea capul şi nasul bandajat, de nu i se mai 
vedeau din toată faţa decît ochelarii şi mustaţa. Cu 
toate acestea, raportă cu glasul aspru: 

— Astăzi am folosit douăzeci de măji de pulbere. 

Cînd răsări soarele şi risipi ceața, văzu jos pe pă- 
mînt o cetate cu zidurile ciuruite, miîniită toată de 
fum şi funingine. Pe alocuri, grinzile aprinse şi doa- 
gele butoaielor de ulei şi pucioasă mai fumegau încă. 
Pretutindeni duhoare de cadavre, de oameni şi gu- 
noaie. 

De pe ziduri şi prin spărturi se cerceta într-una ce 
se petrece jos. Dar nu se vedeau decît dervişi care adu- 
nau morţii. Leşurile erau atît de multe, încît dervişii nu 
dovedeau să le care. 

Tunurile amuţiseră. Chiar şi soarele arzător se trezi 
tremurînd de frig în răcoarea dimineţii, iar oraşul dim- 
preună cu văile era învăluit într-o ceaţă cît turnul de 
înaltă. 

Ceaţa nu se risipi decît pe la opt. Atunci soarele, ca 
şi cum ar fi vrut să întoarcă încă o dată primăvara, tri- 
mise în jos de pe cerul senin raze blînde. 

Cei din cetate se îngrijeau şi ei de morţii lor. Țăranii 
şi femeile îi adunau pe tărgi, iar pe cei de la poarta 
veche îi încărcau în car. Părintele Bálint înmormînta, 
Părintele Márton îi miruia pe muribunzi. 

Cu toate acestea, turcul tot mai pregătea ceva: se 
îndrepta spre cetate. Feluritele steaguri turceşti începu- 
seră să coboare iar şi dinspre dealurile îndepărtate. 

Era limpede că strîngeau laolaltă toată oștirea şi că 
aveau de gînd să dea năvală asupra cetăţii atît de slă- 
bite cu toată puterea lor. 

În noaptea aceea, după bătălia îndelungată, vitejii 
dormiră somn lung şi adînc. Dobó le dădu pace, se 

culcă în preajma bastioanelor, unde rămăseseră doar 
cîte-o strajă, Ofițerii se odihneau şi ei dormind somn 
adînc, frate cu moartea. Pe la opt, Bornemissza mai 
dormea încă sub tunul Broasca atît de tare, încît nu-l 
trezi nici trîmbiţaşul gorniştilor şi nici larma trecători- 
lor. Se învelise într-o pătură groasă de lînă, iar părul 
lung i-l albise bruma. Pe faţă era plin de funingine. 

Mecksey îi acoperi capul cu o năframă şi-l înveli cu 
mantaua lui. 

Dobó porunci ca tunurile grele şi arhebuzele să fie 
încărcate cu cuie mărunte de fier, să se ducă la unele 
spărturi căruţe încărcate, iar altele să fie umplute cu 
grinzi, butoaie, piei şi ce s-o mai păsi. În unele locuri 
puse zidarii să cioplească muchea zidului în aşa fel, în- 
cît scările de asalt să n-aibă în ce se agăța. Ostaşii 
cărară grămezi de pietre pe ziduri. Scoaseră din bucătă- 
rie toate ciuberele şi clondirele şi le umplură cu apă. 
Aduseră la bastioane toată răşina cîtă se. mai găsea în 
cetate. Jgheabul de plumb al palatului fu coborât, rupt 
bucățele şi împărţit la tunuri. Măcelarilor li se porunci 
să pună pentru prînz vite la frigare. Pîinea fu cărată 
în piaţă, acolo unde se adunau cei care aşteptau să 
intre în luptă şi veneau ceilalţi să se odihnească. Rîn- 
duiră pîinea în grămezi. Mihály, pitarul, nu mai tinu 
socoteala care cît mănîncă. Veni la brutar îmbrăcat în- 
tr-un dolman frumos brun, încălțat cu cizme galbene şi 
nu însemnă pe hiîrtiile lui decît atît: 14 octombrie, 
şapte sute de pîlini. 

Turcii se tot adunau. De pe dealuri cobora la vale 
un puhoi pestrit. Tot oameni bandajaţi la mîini. Dacă 
nu mai mult, măcar la un deget al mîinii drepte. Cine 
mai era însă în stare să mişte, trebuia să se îndrepte 
spre ziduri. 

În mijlocul pieţei din cetate fluturară prapuri de mă- 
tase. Unul cu chipul Maicii Domnului, altul cu cel al 
sfîntului Ştefan, al treilea cu chipul sfîntului Ioan. Pra- 
puri tocite, cu culorile şterse, aduse din biserică. Preoţii, 
în veşminte viorii, stăteau la altarul improvizat dintr-o 
masă, pe care se aflau cele sfinte. 

Cei din cetate aflaseră că se va sluji o liturghie. Ar fi 
fost nevoie de ea încă de la prima năvală a turcilor, dar 
Dobó se împotrivise, socotind că nu i-a sosit încă timpul. 

— Astea nu sînt decît încercări | obişnuia să spună. 
Pînă să dea ei cu adevărat năvală, soseşte oastea re- 
gelui. 

Acuma însă nu mai încăpea nici o îndoială că urma 
lupta decisivă. 

Toată lumea era spălată, periată, îmbrăcată în straiele 
cele mai bune. Ofițerii, cu haine în toate culorile flo- 
rilor, cu cizme roşii şi cu pinteni ; îşi răsuciseră mustața 
şi-şi puseseră pană la coif. Pe Mekcsey lucea o cămaşă 
nouă din zale de oţel. La oblînc avea două săbii: una 
din ele era cea şerpuită, pe care nu obişnula s-o poarte 
decît la zile mari. 

Gergely Bomemissza avea un coif de oțel cu virful 
ascuţit şi cu trei pene albe de cocor, prinse într-un 
picior de pasăre din argint. Pe piept, platoşă de fier, 
iar pe brațe un dolman roşu din piele. Pe miîini îşi tră- 
sese mănuşi de mătase, învelite în ochiuri mărunte de 
oțel. La gît i se vedea un guler răsfrînt, cu broderie 
de aur. 

Zoltay nici nu se putu stăpîni să nu zică: 

— Măi, dæ’ ce guler de mire ţi-ai pus ? 

— E lucrat de soţia mea, răspunse cu seriozitate Ger- 
gely. Dar nu l-am pus în cinstea turcilor... 

Se ghicea din cuvintele lui ceea ce rămăsese nerostit ; 
„L-am pus în cinstea morţii“. 

Zoltay era îmbrăcat şi el într-un dolman de piele de 
o culoare ştearsă, iar la şold îi zomăiau două săbii. 
Coiful lui n-avea vizieră, ci doar o plăcuţă de oţel, care 
se întindea pînă la vîrful nasului. De jur-împreiur îi 
atîma pînă la umeri o plasă de sîrmă. Coiful acesta 
fusese, fără îndoială, al vreunui ofițer de spahii. Îl cum- 
părase la mezatul din cetate după prima raită în tabăra 
turcească. 

Fiigedy era îmbrăcat de sus pînă jos în armură. Avea 
ochii tulburi şi se plîngea de dureri de dinţi. 

— Zău că mi-e ruşine, dar, mă chinuie îngrozitor. 

— Cu atît mai vîrtos vei lovi în turci! îl mîngiîia 
Zoltay. În astfel de împrejurări e bine ca vitejii să fie 
furioşi. 

— Sînt eu destul de furios chiar şi fără dureri de 
dinţi | bombăni Fiigedy., 

Petă nu-şi pusese decît coiful şi dolmanul din piele 
de căprioară. Venise călare, deoarece tot nu putea încă 
să umble. Se opri în spatele celor adunaţi, salutîndu-i 
de-acolo pe ofiţerii superiori cu sabia. 

Ceilalţi îşi puseseră şi ei straiele cele mai bune. Nu 
ca să asiste la liturghie, pentru că nici nu aflaseră încă 
toți, dar simţiseră că ziua aceea era cea din urmă. Iar 
moartea, oricît ar fi de ponegrită, rămîne totuşi ceva 
de seamă | Cine n-avea alte haine decît cele de toată 
ziua şi le curăţase şi-şi unsese măcar mustaţa. Dar ochii 
tuturora, erau înroşiţi de nopţile nedormite şi de ustu- 
rimea fumului, iar feţele ofilite. Pe feţe şi pe milini 
se vedeau răni proaspete, deschise, ori gata vindecate. 

Nu mai lipsea decît Dobó. 

Apăru în îmbrăcăminte strălucitoare de oţel, cu coif 
aurit pe cap şi cu pană lungă de vultur. La cingătoare 
avea o sabie lată cu pietre scumpe. În mîini mănuși de 
fier, făcute parte din plăcuţe, parte din ochiuri din ar- 
gint. În mînă, o lance cu vîrful aurit şi cu mîner de 
catifea roşie, 

Cei doi aprozi ai săi erau îmbrăcaţi şi ei la fel, în 
armură din cap pînă-n picioare. Cu sabia scurtă la cin- 
gătoare. Iar părul scăpat de sub coif le cădea în valuri 
pe umeri. 

Dobó se opri în faţa altarului şi-şi scoase coiful. 

Cei doi preoţi nu erau în stare să vorbească, aşa că 
Mekcsey vorbi poporului : 

— Fraţilor — zise, luînd coiful pe braț — după 
năvala de ieri a, turcilor, îi vedem adunîndu-şi iar oștile. 
Azi toată puterea duşmanului se va. măsura cu puterea 
noastră. Dar cu noi este Dumnezeu, în zadar se împo- 
triveşte păgînul voinţei Domnului. Noi ştim şi vedem 

că Îsus cel viu e printre noi. Să cădem în gerunchi şi 
să ne rugăm | 

Zornăit de arme: oamenii din cetate îngenuncheară 
toţi deodată. 

În locul preotului, începu Mekcsey rugăciunea. 

Tatăl nostru... 

O rostiră în şoaptă. 

După „Amin“, se aşternu o tăcere solemnă. 

Părintele Márton se aplecă spre Mekesey şi-i şopti ce 
să mai spună. 

Mekcsey se ridică şi vorbi din nou: 

_— Aceşti doi slujitori credincioşi ai Domnului vor 
ridica acuma darurile sfinte, ca să ne dea tuturora ier- 
tarea păcatelor. Ceasul nu ne îngăduie să ne împărtăşini 
fiecare în parte. În asemenea împrejurări, biserica ne 
dă dezlegarea de păcate chiar şi fără spovedanie. Că- 
iţi-vă în inimile voastre pentru păcatele săvirşite | 

Şi îngenunche din nou. Rai 

Ministrantul sună din clopoțel. Părintele Bálint ridică 
sfintele daruri. Poporul ascultă cu capul plecat cuvin- 
tele dezlegării murmurate de bătrînul preot. 

Cînd ridicară din nou capul, sfintele daruri erau pe 
masă, iar preotul, cu mîinile întinse pentru binecuvîn- 
tare, nemişcat, privea cu ochii în lacrimi spre înaltul 
cerului curat. 

La sfîrşitul ceremoniei, Dobó îşi puse iar coiful. Se 
urcă pe o piatră şi vorbi cu solemnitate: 

— După Dumnezeu e rîndul meu să vă vorbesc. 
Acum treizeci şi patru de zile am jurat să nu închinăm 
cetatea. Şi nu ne-am călcat jurămîntul. Cetatea a în- 
fruntat năvala turcilor cum înfruntă stînca furtunile. 
Acuma urmează ultima încercare. Am cerut ajutorul lui 
Dumnezeu. Cu inima curăţită de păcate, gata de moarte, 
luptăm să ne păstrăm cetatea şi patria. Fără seamăn e 
vitejia cu care aţi apărat pînă acum cetatea şi fără sea- 
măn e şi înfrîngerea suferită pînă acuma aicea de turci. 
Am încredere în puterea noastră | Am încredere în tăria 
inimilor noastre | Am încredere în Fecioara Maria, pa- 
troana Ungariei | Am încredere în regele sfint Ştefan, 

al cărui suflet este neîncetat alături de poporul ma- 
ghiar | Şi-mi pun cea mai mare nădejde în Dumnezeu ! 
Să pornim, fraţilor, cu toate puterile, şi să luptăm pe 
viaţă şi pe moarte | 

Răpăiră tobele şi răsunară trîmbiţele. 

Vitejii îşi luară sulițele cu îndîrjire şi se împrăştiară 
în cete. Dobó încălecă. Cei doi aprozi îl urmară călări, 

Ajuns sus, Dobó cercetă cu privirea totul. Văzu că pe 
pajişte şi pe colinele îndepărtate caii turcilor păşteau sin- 
guri, neînsoţiţi de soldaţi. De jur-împrejur era o pădure 
mişcătoare de sulițe. Turcimea se revărsase ca apele 
mării în jurul cetăţii. 

Pe colina Kirâlyzsek se urcaseră şi cele două paşale. 
Ali paşa, cu obrazul gălbejit de babă, sub un turban 
uriaş în formă de pepene galben. Celălalt paşă: un 
uriaş cu o barbă mare, căruntă. Amîndoi purtau caftane 
albastre de mătase ; al lui Ali însă era mai deschis la 
culoare. La fiece mişcare, diamantele armelor lor vîrîte 
la cingătoare aruncau scîntei albe. 

Begii conduceau oştirile încălecaţi pe cai minunaţi. În 
afară de ei nu mai erau călare decît agii şi iasaulii. Cei- 
lalţi toţi mergeau pe jos. Printre flamurile de luptă tur- 
ceşti, atrăgea luarea-aminte un steag mare negru, pe 
care cei din cetate nu-l văzuseră încă niciodată. Numai 
ofiţerii înțelegeau tîlcul acelui steag negru: „Vom fi 
fără îndurare | Fiecare suflare omenească din cetate e 
sortită pieirii“. 

Pe la amiază începură să bată tunurile turceşti şi ră- 
sunară cele două fanfare. 

În jurul cetăţii, peste tot numai nori de fum. Strigă- 
tul Allah akbâr ! cutremură pînă şi zidurile. 

Cei dinăuntru aprinseră şi ei focurile. 


Dobó îi rîndui pe ţărani, pe femei şi pe toţi ceilalţi 
care se trăseseră în cetate lîngă cazane şi lîngă ziduri. 
Dar pînă şi bolnavii se tîrîseră cum putuseră afară. Toţi 
cei care se puteau ţine cît de cît pe picioare își pără- 
siseră culcușul, hotărîţi să fie de ajutor, dacă nu altmin- 
teri, barem strigînd mai departe chemările ori poruncile 

căpitanului. Veniseră pînă şi unii care aveau amîndouă 
mîinile bandajate. Aceştia se așezaseră cum putuseră 
lîngă foc, pentru a împinge din timp în timp cu picioa- 
rele bucăţi de lemne sub cazane. 

În case nu mai rămăsese nimeni în afară de copii, iar 
în palat cele două femei... 

Jupîneasa Balogh... biata doamnă Balogh... îşi dăduse 
feciorul la şcoala de viteji: nu îndrăznise să-i ceară lui 
Dobó să-l scutească de slujbă în timpul luptei. Băiatul 
era încă plăpînd. Cum avea să poată ţine piept fiarelor 
păsîne ? Dar nimic, în afară de paloare, nu-i träda 
teama pentru viaţa copilului. Voința de fier a lui Dobó 
înfrînsese pînă şi îngrijorarea ei. Cînd ridica ochii la 
Dobó, nu mai cuteza nici măcar să răsufle. Era şi ea la 
fel cu soldaţii : la o vorbă a lui Dobó făcea orice cu o 
supunere oarbă. Voința lui îi însufleţea pe toți. Nici nu 
mai era nevoie să vorbească, era de ajuns un semn şi 
oamenii înțelegeau ce au de făcut. 

Ce s-ar fi ales de cetate dacă pe Dobó l-ar fi avucat 
cît de cît frica ? Le ceruse tuturor să fie cu băgare de 
seamă, îi puse să îmbrace platoşe, zale, coifuri. Cînd 
moartea se arătă însă deasupra zidurilor, duse poporul 
cetăţii împotriva ei fără să mai ţină seama de ceva. 

— Nimeni nu e mai de preţ decît patria ! 

Zilele în care dădeau turcii năvală la ziduri erau chi- 
nuitoare pentru biata femeie. În fiecare dimineaţă, cînd 
fiul ei i se alătura lui Dobó, tremura ! Cerceta îngrijo- 
rată, ceas cu ceas, dacă n-a fost cumva nimerit de vreun 
glonte. Şi cum se bucura de fiecare dată cînd intra de 
serviciu aprodul Kristóf, iar fiul ei se întorcea în palat 
ostenit şi cu pulbere de puşcă pe haine ! 

Îl îmbrăţişa şi-l săruta de fiecare dată, de parcă s-ar 
fi întors din vreo călătorie îndepărtată. Îi pregătea să 
se spele şi să se îmbrace. Îi pieptăna şi-i peria părul 
lung, mătăsos. Şi-i punea dinainte toate bunătăţile care 
se găseau prin bucătărie. 

„Cine a murit ? Care dintre ofiţeri a fost rănit?“ 
Acestea erau întotdeauna primele întrebări ale celor 
două femei. 

Băiatul nu ştia cine-i Eva. Credea că-i vreo boieroaică 
din Eger, pe care maică-sa a luat-o să-i ajute la treburi 
în palat. Aşa că povestea nestînjenit. Începea întotdea- 
una cu înşirarea morţilor şi încheia cu laude aduse lui 
nenea Gergely, care te miri de unde mai născocea atîtea! 
Îi era sufletul plin de admiraţie pentru nenea Gergely. 
Povestea cum şi cu câţi turci îl văzuse luptînd şi cu ce 
anume şiretlicuri îi învinsese pe fiecare în parte. 

Eva îl asculta cu ochii mari, palidă, mîndră. Nu zîm- 
bea decît la sfîrşit, cînd tînărul spunea că turcului nu 
i-a mers cu nenea Gergely |! 

În furtuna năvalei turceşti cele două femei rămaseră 
la fereastră, plîngînd şi tremurind. Nu vedeau decît 
lumea care alerga în sus şi-n jos, fumul, ţîşnirea roşie- 
tică a focului şi bărbierii scoţînd blidele ca să le umple 
cu apă curată. Apoi, deodată, începură să fie aduşi ră- 
niţi, unul cîte unul, tot mai mulţi şi tot mai însîngeraţi. 

Din clipa aceea, toată atenţia lor se îndreptă asupra 
răniților. Vai, iar este adus careva! Nu-i Balázs. Nu-i 
Gergely... Har Domnului ! Iar aduc pe cineva... Dar 
cine ştie dacă nu-l aduc nici pe unul nici pe celălalt 
fiindcă i-o fi dus la groapa cimitirului... Ori poate îi 
calcă în picioare luptătorii. 

Iar Eva îl avea acolo şi pe bătrînul ei tată, aproape 
neputincios. Îl vedea adeseori străbătînd ca vai de lume 
drumul palatului şi purtînd la umăr un arc cît el de 
mare. Tolba îi era cînd plină, cînd goală de săgeți. Cît 
de mult ar fi vrut să strige: 

— Tată | Tată dragă | Păzeşte-te bine | 

Cînd tunurile începură să bubuie, cele două femei se 
îmbrăţişară lăcrimînd : 

— Să ne rugăm, nepoată ! 

— Să ne rugăm, mătuşică | 

Îngenuncheară, cu faţa la pămînt. Începură să se 
roage, Şi laolaltă cu ele se rugau în fiecare zi şi-n fie- 
care noapte o mie cinci sute de femei de prin toate ți- 
nuturile Ungariei de sus pînă hăt departe. Iar în locu- 
rile pe unde fugiseră de urgie, mîini mititele de copii 

se împreunau pentru rugăciune ; se rugau, nevinovaţii, 
pentru tăticul scump care lupta la Eger: 

„Doamne Dumnezeule, apără-l pe tata | Adu-ni-l viu 
şi sănătos |“ | 

Trosnete infernale, bubuituri de tun, trîmbiţe răsună- 
toare, strigăte de Isuse !, răcnete de Allah ! Allah ! Nori 
grei de fum întinzîndu-se spre cetate. 

Fură aduşi răniţi. Primul, pe o targă înnegrită de 
sînge. Un ostaş tînăr, palid, împuşcat în genunchi. Băr- 
bierii îl legară la repezeală. De ce şi-ar mai fi bătut 
capul cu el, cînd nu-l legaseră decît să-i mai dea nä- 
dejde, un ceas-două, că apoi tot avea să se prăpădească. 

Aduseră şi al doilea, şi al treilea, şi al patrulea rănit. 
Faţa unuia era doar carne vie, îi lipseau amîndoi ochii. 
Dinţii, îi rămăseseră dezveliţi. Celălalt avea înfiptă în 
gît o săgeată, care trebuia să fie tăiată. Al treilea se 
ţinea cu mîna de partea dreaptă. O avea plină de sînge, 
de parcă ar fi purtat mănuși roşii. Sîngele-i ţişnea prin- 
tre degete în şuvoaie groase. Se aşeză jos şi aşteptă fără 
o vorbă, pînă ce moartea-i întunecă privirea. 

Dobó trecu prin faţa palatului în, goana mare. Rămas 
mult în urmă, aprodul Krist6t gonea să-l ajungă. 

— Unde-i celălalt ? întrebă privirea îndurerată a 
mamei. 

— Vite-l colo, alergînd spre bastionul Sándor : duce 
de bună seamă vreo poruncă. Slavă Domnului | Vai]... 

Răniţii erau atît de mulţi, încît toţi cei treisprezece 
bărbieri lucrau de zor. O dată cu răniții fuseseră aduse 
şi trei steaguri turceşti. Strigătele turcilor erau tot mai 
sălbatice ; fumul prafului de puşcă întunecase împreju- 
rimile bastionului din răsărit-miazănoapte şi coborise 
şi peste palat. Nu se vedea nici la trei paşi. Ca iarna, 
cînd se lasă negurile. 

— Doamne al îndurării | se ruga jupîneasa Balogh. 
Ce se-alege de noi dacă va răzbi turcul 1? 

— Eu voi muri | răspunse Eva mai albă ca varul. 

Şi, intrînd în sala de arme, aduse de-acolo o sabie, 
sabia de fiecare zi a lui Dobó. Cu chipul îngîndurat, o 
puse pe masă. 

Pe fereastra întredeschisă pătrundeau gemetele şi 
vaietele răniților. 

— Vai, ochii, ochii! se plîngea unul. N-am să mai 
văd niciodată lumina soarelui | 

— Am rămas schilod | gemea altul. Mi-au tăiat amîn- 
două mîinile. 

Răniţii erau atît de mulţi, încît bărbierii nu mai do- 
vedeau să-i lege, cu toate că începuseră şi femeile să-i 
ajute ; cu obrazul palid, lucrau cu hărnicie : spălau, dă- 
deau cu piatră acră, bandajau, ca şi bărbierii. 

— Numai de ne-ar scăpa bunul Dumnezeu | se ruga 
un flăcău tînăr, cu cămaşa plină de sînge şi cu amîn- 
două mîinile la burtă. 

O împunsătură de suliță, dată de jos în sus, i-a spin- 
tecat burta. 

„ Jupîneasa, Balogh tremura. 

— Trebuie să ieşim şi noi | zise cu faţa chinuită. Tre- 
buie să le ajutăm bărbierilor. 

— Să vin oare şi eu ? Vin şi eu | Simt că nici cuvîntul 
de onoare şi nici vreo poruncă nu te poate opri să în- 
grijeşti răniții. 

Vîntul risipi fumul. Jupîneasa Balogh deschise uşa şi 
privi departe, spre bastionul-temniţă. Într-un nor de 
fum, îl zări pe Dobó sus pe ziduri, pălind cu sete un 
turc şi împingîndu-i leşul înapoi. 

Aprodul Balázs era acolo lîngă Dobó, cu  viziera 
coifului coborită, ţinînd la îndemînă, sub braţ, sulița, 
buzduganul şi încă o sabie a căpitanului. 

Soarele mai răzbătea din cînd în cînd prin fum şi 
nori. Cu toate că vremea era răcoroasă, de toamnă, lup- 
tătorilor li se părea că e arşițţă ca în toiul verii! Din- 
tr-o smucitură, Dobó îşi scoase coiful şi i-l zvirli lui 
Balâzs. Apoi trase o batistă de la cingătoare şi-şi şterse 
năduşeala de pe faţă. 

Începu să se bată descoperit. 

Aprodul Balâzs, neştiind cum să ţină coiful aurit, şi-l 

Îi învălui fumul. 

„„Destramă-te, fumule, destramă-te 1“ 

Ca şi cum ar fi auzit ruga inimii de mamă, şoimoiogul 
de fum se destrămă. Balázs era în picioare, sus pe zi- 
duri, veghind lupta lui Dobó. 

Mama strigă : 

— Stai mai la o parte! Mai jos! 

Ca şi cum băiatul ar fi putut-o auzi în hărmălaia 
aceea infernală. 

Și în clipa cînd mama ridică mîna să-i facă fiului ei 
un semn, băiatul scăpă jos armele lui Dobó. Cu o miş- 
care moale, duse mîna la gît. Se clătină şi se răsuci. 
Coiful aurit îi căzu de pe cap şi se rostopgoli. Băiatul se 
prăbuşi, fără să întindă măcar mîna spre pămînt, ca să 
se sprijine. 

Mama izbi uşa de perete, tipînd cutremurător. Se 
repezi la ziduri. Îşi îmbrăţişă fiul. Îl plînse. Căzu la 
pieptul lui. Îl strînse în braţe. 

— Balázs ! Balázs |! 

Dobó se uită la ei şi-şi ridică coiful rostogolit. Chemă 
un soldat şi arătă spre aprod. 

Soldatul ridică în braţe băiatul şi-l duse în palat, în 
odaia mamei. 

Cu gâtul însîngerat, ca un porumbel împuşcat, băia- 
tul zăcea mort, 

— Vai mie, am rămas fără fiu ! hohoti văduva încă- 
runţită. 

— Poate nu-i decît ameţit, zise soldatul. Eu trebuie 
să plec. 

— Bietul Balázs | îl plîngea şi Eva. 

Şi desfăcu de pe capul băiatului coiful cu vizieră, 
apoi pieptarul de zale şi celelalte armuri. 

Pe gâtul lui se căsca însă o rană mare de glonte. Pă- 
trunsese prin spate şi ieşise prin gât. 

Chipul văduvei era schimonosit de durere. Ochii îi 
avea roşii. Puse mîna pe sabia de pe masă, pe care o 
adusese Eva adineauri din încăperea cealaltă, şi se 
repezi afară în fum, în viforul oamenilor, sus pe bas- 
tionul temniţei. 

Mai erau acolo şi alte femei. 

Cărau sus la soldaţi apa, răşina, plumbul, de îndată 
xe se înfierbîntau. 

— Aduceţi şi apă rece de băut! strigau soldaţii cînd 
se ivea cîte-un scurt răgaz. Apă! Apă! 

— Femeile jos, în pivnițe ! strigă Dobó. Daţi cep la 
toate butoaiele şi turnaţi în cupe soldaţilor ! 

O parte din femei, care auziră porunca, alergară de 
le fluturau fustele să aducă vin. 

Diacul Imre, care umbla înarmat în sus şi-n jos prin 
faţa pivniţei, văzînd că atîtea femei vin fuga într-acolo, 
vîrî cheia în uşa pivniţei. 

— Pentru ofiţeri, nu-i aşa? o întrebă pe lelea 
Kocsis. 

— Pentru toată lumea, domnişorule, pentru toată 
lumea ! Aşa a poruncit domnul căpitan. 

Diacul Imre dădu uşa pivniţei la o parte: 

— Cel mai bun e în fund! 

Cobori apoi viziera coifului şi trase sabia. Urcă şi el 
fuga pe zidurile sfîrtecate ale bastionului-temniţă. 

Turcii năvăleau tot mai mulţi. Începuseră chiar să se 
«caţere pe ziduri. Se luptau pe viaţă şi pe moarte cu 
vitejii. Dobó apucase de gît un uriaş, la care numai oa- 
sele cîntăreau vreo majă. Încercă să-l împingă înapoi. 
“Turcul se înţepeni bine pe picioare. O clipă gîfîiră 
amândoi cu -ochii căscaţi. Apoi Dobó îşi adună puterile 
şi, răsucindu-l o dată, îl trase dincoace de zid şi-l azvirli 
în curte. 

Turcului îi sări coiful. Căzu între pietre, dar se puse 
iar pe picioare şi întoarse capul să vadă dacă nu-i vin 
tovarășii. 

Atunci ajunse acolo jupîneasa Balogh. Învîrti o dată 
sabia în aer de şuieră, şi capul turcului zbură de pe 
umeri. 

Celelalte femei urcară şi ele sus pe bastion. Cum 
'ostaşii, în focul bătăliei, nu le mai luau răşina aprinsă, 
pietrele şi ‘plumbul, începură să le care ele prin '!fum, 
prin praf şi flăcări, şi să le răstoarne peste turcii care 
se căţărau în sus. 

Cădeau morţii cu duiumul şi se-nmulțeau viii. Cîte-urs 
val de pietre răsturnate şi cîte-un şuvoi de răşină 
aprinsă şi plumb topit croiau cărare pe peretele năpădit 
de turci, dar grămezile de morţi nu făceau decît să 
uşureze urcuşul noilor cete. Viii prindeau din zbor 
tuiurile căzute din mîna morţilor prăbuşiţi şi cozile de 
cal dănțuiau din nou pe scări. 

— Allah! Allah! Învingem ! Victoria e a noastră! 

— Isuse, ajută-ne ! 

Dobó privea cu mirare spre jupîneasa Balogh care se 
bătea lîngă el, dar n-avea vreme să spună nimic, fiindcă 
era şi el încleştat în luptă. De pe armura-i strălucitoare 
sîngele se prelingea de la umeri pînă-n călciie. 

Femeia dobora cu sete, unul după altul, turcii care 
urcau pe ziduri, dar, în cele din urmă, o nimeri o suliță 
şi căzu de pe bastion pe schelărie. : 

Nu mai era cine s-o ia de-acolo. Bătălia se dădea 
acuma pe creștetul zidului. Cei vii călcau în picioare 
morții şi muribunzii. Dobó se repezi pe o muchie ieşită 
mai în afară şi aruncă o privire în jos. 

Agiii ajunseseră şi ei la picioarele zidului. Veli beg 
venea călare cu un steag mare de catifea roşie. Cînd 
văzură steagul, războinicii turci izbucniră în noi răcnete. 

— Allah ne ajută ! Clipa victoriei a sosit ! 

Era drapelul de victorie al lui Ali paşa. El vestise în 
vara aceea izbînda puterii turceşti de pe treizeci de 
cetăţi şi forțăreţe. Niciodată nu atinsese decît raza 
gloriei | 

Veli beg se îndreptă cu drapelul spre bastionul de 
pămînt, unde apărarea părea mai slabă decît în orice 
alt loc, fiindcă acolo luptau acum şi femeile. 

Dobó zări steagul de sărbătoare, cu litere străluci- 
toare de aur. Îl chemă în locul lui pe Petă şi galopă la 
bastionul de pămînt. 

Acolo lupta se dădea corp la corp. De fiecare dată 
cînd apărea cîte un turc cu steag, pierea numaidecit în 
adîncuri. Războinicii se băteau învăluiţi în fum şi praf. 
Şomoioagele cu răşină şi cununile aprinse zburau prin- 
tre norii de fum ca nişte comete. 

— Ajută-ne, Isuse ! ţipă o femeie. 

Dobó ajunse la bastionul de pămînt în clipa în care 
© piatră, venind de sus, îl nimeri în cap pe Szâr Mátyás, 
cel de al doilea morar. Morarul se clătină pe picioare, 
dar, înainte să apuce să cadă, un turc spătos, sărind 
zidul, îşi împlîntă iataganul pînă-n prăsele în pieptul 
lui. O femeie se repezi la turc ţipînd. 

Puse mîna pe sabia bărbatului ei... 

— Pe el! Peel! 

Auzind-o, ostaşii căpătară noi puteri şi porniră iar 
să-i doboare pe turcii căţăraţi pe ziduri, blapgoslovindu-i 
cu înjurături care nu vor putea fi trecute niciodată în 
catastif ca păcate. 

Într-o parte se băteau doi turci. Unul dintre ei, cel 
cu platoşă, îl ucisese pe morar. Dobó, recunoscîndu-l, 
sse-ndreptă spre el. Văzu că era îmbrăcat din cap pînă-n 
picioare în oţel. Cu sabia nu-l putea lovi, fiindcă ar fi 
alunecat. Hotărîndu-se repede, se aruncă peste el şi-l 
îndesă în morarul ucis. 

Turcul însă era un om voinic şi spătos. Se zbătea sub 
Dobó ca un peşte. În furia-i neputincioasă, muşcă oţelul 
de pe braţul lui Dob6, apoi izbi deodată în pămînt şi 
se întoarse cu faţa în sus. Din asta i se trase moartea. 
Dobó dădu peste gâtul gol şi-i stinse fără milă suflarea. 

Nici n-apucă să se ridice, cînd o suliță turcească, ve- 
nind de sus, îl lovi în picior, îi sfîşie curelele şi i se opri 
în pulpă. 

De durere, Dobó răcni ca un leu. Se apucă de pi- 
cior, căzînd în genunchi, iar ochii lui se umeziră de 
lacrimile chinurilor. 

— Căpitane... zise îngrozit aprodul Kristóf. Ai fost 
rănit ? 

Dobó nu răspunse, smulse sulița din picior şi-o azvîrli. 
Rămase timp de un minut cu pumnii strînşi, scrîşnind 
din dinţi, pînă să treacă otrava primelor chinuri. Apoi 
îşi încercă piciorul să vadă dacă nu cumva s-a rupt. 
Nu era rupt, doar sîngera. De cum îl lăsă durerea, luă 
iar sabia şi se azvirli ca un tigru asupra turcilor care se 

înghesuiau să intre prin spărtură. Vai de cel care nimerea 
în calea lui | 

În timp ce acolo se sfîşiau aproape cu dinţii unul pe 
altul, la o depărtare numai de zece stînjeni, la cealaltă 
spărtură se înmulțeau de asemenea dușmanii. 

Sub apăsarea sutelor de turci, grinzile se năruiră, iar 
duşmanul năvăli înăuntru cu răcnete victorioase, că nu 
mai era nevoie să se caţere pe ziduri. 

Se împingeau unii pe alţii. Într-o mînă cu arma, în- 
tr-alta cu tuiurile. Cei din frunte se repezeau cu tuiu- 
rile sus, pe bastion. Cei din urmă atacau răniții şi fe- 
meile de pe schelărie. 

Unul din aceştia împinse cu piciorul înzăuat focul 
pînă la piciorul schelăriei. Flăcări înalte se învolburară 
în jurul stilpului. 

Cu răniții isprăviră uşor, femeile însă ridicară cu 
ţipete furioase ceaunele şi clondirele. 

Nevasta lui Cocsis Gáspár, cea lată-n şolduri, zvirli 
atît de bine cu apă fierbinte în ochii unui agă bărbos, 
încît aga, cînd duse mîna la barbă, rămase cu frumuse- 
tea de podoabă în palmă. 

O altă femeie puse mîna pe o tăpligă aprinsă din 
celălalt foc şi izbi cu ea în capul turcului, de săriră 
scîntei ca nişte stele. Celelalte femei îi înfruntară pe 
turci cu armele. 

— Daţi în ei! Nu-i iertaţi! bombănea fierarul, 

Şi se repezi cu barosul să le ajute femeilor. Trei pă- 
gîni se luptau spate la spate. Pe unul din ei îl izbi în 
cap de-i ţîşniră creierii prin nas şi prin urechi. 

Celălalt turc căzu în genunchi, lovit de cineva, dar, 
cu toate acestea, în mîna lui sclipi iataganul, pe care-l 
înfipse pînă la mîner în burta fierarului. 

— Ai să vii cu mine pe lumea cealaltă, cîine | zbieră 
fierarul. 

Şi mai făcu o dată vînt barosului de-o jumătate de 
majă ; nu se lăsă la pămînt şi nu-şi duse mîinile la pîn- 
tec decît după ce văzu că turcul se prăbuşeşte între 
morţi cu coiful făcut praf. 

Între timp, femeile ridicaseră toate armele de pe jos 
şi se băteau cu turcii ţipînd înfuriate. Basmalele le că- 
zuseră. Părul li se desfăcuse. Fustele lor fluturau şi se 
răsuceau în focul bătăliei, dar nu se mai gîndeau că 
sînt femei : se repezeau la turci strigînd. Săbiile lor nu 
opreau nici o lovitură. Îndurau fără să criîcnească. Dar 
şi turcii aveau de îndurat din partea lor. 

— Trăiască femeile ! se auzi din spate strigătul lui 
Petă. 

Şi, zărind focul care lingea stîlpul de susţinere, puse 
mîna pe-o găleată şi-o turnă de-a lungul stîlpului. 

Hotnogul adusese o ceată odihnită. Luîndu-şi sabia, 
se aruncă şi el asupra unui akingi care se cățăra ca o 
pisică. Îl dobori printre grinzi. 

Ostaşii lui împrăştiară turcii ca pe-o pleavă. Ba unii 
se strecurară şi afară prin găuri. 

În timp ce din barbă şi de pe sabia lui picura sînge, 
Dobó, îngenuncheat pe ziduri, privea în jos cu ochii în- 
cremeniţi şi răsuflînd greu. 

Înfuriaţi, cei din Eger ieşeau tot mai mulți din spăr- 
turi, afară din cetate, continuînd să se bată cu turcii la 
poalele bastionului, printre morţi. 

— Înapoi! tună glasul lui Dobó din toate puterile. 
Înapoi ! 

În focul luptei, însă, oamenii nu-şi mai auzeau nici 
propriul lor glas. 

László Tóth, un viteaz de rînd, îl zări pe begul cu 
steagul de catifea roşie. Se repezi la el cu un pistol 
mare şi i-l descărcă în piept. Încă o săritură şi puse 
mîna pe drapel. Cu o altă mişcare trînti pistolul des- 
cărcat în capul unui turc. Apoi sări cu prada înapoi în 
cetate, în timp ce ienicerii tăiau în bucăţi pe cei cinci 
ostaşi ieşiţi o dată cu el. 

Dobó nu văzu decît că Veli beg se răsturnă mort 
de pe cal şi că steagul de victorie al paşei fusese luat 
de un maghiar. Făcu semn trupelor odihnite unde să 
se bată. Mai strînse o dată cîrpele însîngerate de pe bra- 
4u-i stîng şi cobori fuga la spărtură. Pet6, care descăle- 

case, se afla acolo şi se pregătea să dea foc unui tun 
postat în dreptul spărturii. 

Lovitura aceasta îi respinse pe ienicerii care se nă- 
pustiră să ia înapoi steagul. 

— Încăreaţi ! îi strigă Dobó tunarului Fayrich. Pa- 
tru din voi să rămînă aici.  Aduceţi pietre şi grinzi! 
Dacă mai e timp! 

Şi, cu puteri reînnoite, vijelia de foc făcu iar pră- 
păd pe bastioane. 

Cu mortul rămase numai Eva. 

Se uita la el îngîndurată. Deodată făcu o mișcare: 
îşi puse coiful pe cap, platoşa pe piept, zalele pe braţe. 
Băiatul era de mărimea ei. Se îmbrăcă în lucrurile lui. 

Sabia tînărului îi păru a fi prea scurtă. Intră la Dobó 
şi luă de pe perete un pumnal italian lung şi drept. 
Legă cureaua mînerului în jurul încheieturii mîinii. 
Teaca o lăsă acolo. 

Se repezi afară cu pumnalul gol. Începu să alerge. 
Nici ea nu ştia unde. Ştia doar atîta că bărbatul ei, 
împreună cu Zoltay, apără cetatea exterioară. Dar în 
care direcţie s-o fi aflînd ? Asta n-o ştia. 

La ceasul acela soarele începuse să coboare, dar, prin 
fumul care se învălătucea peste tot, arăta şi el ca o 
ghiulea aprinsă plutind în aer. 

Din harta cetăţii îşi amintea că cetatea exterioară 
trece dinspre răsărit în formă de seceră pe lîngă broasca 
ţestoasă. 

Soarele coboară spre dreapta, prin urmare trebuia 
să o ia spre stînga. 

Înaintea ei se iviră zornăind zece ostaşi murdari, în- 
negriţi de fum. Veneau alergînd. În fruntea lor căpra- 
rul. Purtau sulițe pe umeri şi alergau spre bastionul-tem- 
niţă. Un ostaş se clătină... avea faţa însîngerată. De bună 
seamă, ar vrea să se ducă la bărbier. Mai făcu cîțiva 
paşi nesiguri şi căzu lat. 

Eva se duse să-l ridice. Dar lîngă el mai zăceau ame- 
țiţi ori morţi încă doi ostaşi. Unul dintre ei era feciorul 
cel mare al şoltuzului din Eger. Îl cunoştea de la fe- 
reastră. Avea o săgeată în piept. 

Dinspre pivniță veneau alergând nişte femei cu do- 
niţe de lemn pe cap şi cu şiştare ori oale în mînă. 

Mergeau şi ele tot spre răsărit, aşa că Eva li se ală- 
tură. Trecînd fuga prin faţa grajdurilor, dispărură în- 
tr-un mic tunel care cobora în pantă. În tunel ardeau 
două felinare. 

Asta-i Poarta întunecoasă. Asta leagă cetatea exte- 
rioară cu zidul superior. 

Eva se ţinu pas cu pas de ele. 

Praful şi fumul puturos era tot mai des. Gemetele 
şi răcnetele ungureşti şi turceşti, tot mai infernale. Sus, 
pe trepte şi pe schelărie, zăceau împrăștiați peste tot 
morţi, cei mai mulţi cu faţa la pămînt. Eva îl văzu prin- 
tre ei și pe părintele Bálint. Zăcea pe spate. N-avea coif 
pe cap. Barba lui mare, albă, era înroşită de sînge. Mai 
ținea şi acuma sabia în mînă. 

Eva se împiedică într-un buzdugan cu coada lungă. 
Îl ridică şi se repezi în sus pe scări. Bătălia se prefă- 
cuse în luptă corp la corp. Oştenii îi împingeau înapoi 
pe turcii urcați pe creştetul zidului. O femeie azvirli de 
sus un capăt de grindă aprins. O alta cumpăni un cio- 
mag aprins şi-l trînti în capul turcului. 

Pe bastion bubuiră două tunuri unul după altul. 

Eva privi într-acolo. Îşi văzu bărbatul cu fitilul aprins 
în mînă, privind iscoditor în jos, să vadă efectul lovi- 
turii. 

Cinci sau şase turci rămaseră pe marginea zidului, 
dar fură doboriţi. Apoi urmă o clipă de linişte. Ostaşii 
întoarseră toţi capul spre cetate, strigînd cît îi ţinea 
gura : 

— Apă! Apă! 

Un ostaş bătrîn cu coif, urcat pe o piatră năruită din 
zid, striga chiar de lîngă Eva. Pe faţa lui curgea su- 
doare amestecată cu sînge. Abia i se mai vedeau ochii 
de atîta sînge. 

Eva îşi recunoscu tatăl. 

Luă repede cupa din mîna unei femei şi i-o întinse. 
Îl sprijini și-i ajută, 

Bătrînul bău cu sete. Cînd luă cupa de la gură, vinul 
îi picura din barbă. Răsuflă uşurat. 

Eva văzu că mîna dreaptă a bătrînului luase foc. Nici 
nu era de mirare: pînă la încheietură o avea de lemn 
şi de bună seamă se aprinsese din şomoioagele de paie 
muiate în răşină. Bătrînul nici nu-şi dăduse seamă. 

Eva aruncă cupa şi buzduganul, şi-l apucă pe bătrîn 
de braţ. Ştia unde se încopcia mîna de lemn. Desfăcu 
catarama cu îndemînare şi mîna de lemn zbură în gră- 
mada turcilor. 

Iar bătrînul puse iar mîna sănătoasă pe spadă şi, aple- 
cat în afară, peste crenelurile bastionului, începu să 
izbească iar într-un scut de trestie împodobit cu semi- 
luni de aramă. 

Eva alergă mai departe spre soţul ei, sărind peste 
cîte un mort. Din cînd în cînd, se ferea de cîte-un 
şomoiog, aprins. Gloanţele treceau pe lîngă ea, ba din 
faţă, ba din spate, oprindu-se-n perete. Vitejii însă beau 
toți. De li s-ar fi dat apă, şi li s-ar fi părut că-i nectar I 
Bînd vin, li se părea că sorb puteri divine ! 

Peste hărmălaia turcilor, care răcneau învălmăşiţi sub 
ziduri, răsună strigătul lui Zoltay : 

— Hai, veniţi, cîinilor ! Veniţi | Să-i trimit lui Moha- 
med salutări în paradis | 

Iar după o clipă, doar atît: 

— Noapte bună! - 

Turcul căruia-i vorbise aşa nu cred să-i mai fi răs- 
puns. 

— Ileri! Ileri!  răcneau iasaulii neîncetat. Am în- 
vins | Am învins | 

Şi iar mișunau pe movilele de morţi ale mulţimii alte 
scări, alte scuturi. 

— Allah! Allah! 

În cele din urmă, Eva îl găsi pe Gergely, care aprinse 
un butoiaş cu praf de puşcă şi-l aruncă jos. 

După aceea îşi scoase coiful. Sări în calea unei fe- 
mei, îi smulse cupa din miini şi bău cu atîta poftă, în- 
cît vinul roş îi curse pe la amîndouă colţurile gurii. 

Eva dădu vinul ei unui ostaş, lăsîndu-i-l cu totul. Se 
întoarse să-şi ia coiful, dar, aplecîndu-se să-l ridice, îi 
intră în ochi fum de răşină. Pînă să-i treacă usturimea, 
Gergely parcă ar fi intrat în pămînt. 

În timp ce se uita cînd în dreapta, cînd în stînga, 
ostaşii din jurul ei se făcură deodată toţi ghem la pă- 
miînt. 

De jos, la numai zece stînjeni de zid, trosni salva de 
foc a tufengiilor. Un glonte izbi coiful Evei, crăpîndu-l. 

Eva se clătină pe picioare. Fu nevoie de timp pînă 
să-şi revină. 

Jos, tunete infernale de fanfară, răpăitul tobelor şi 
ţipătul trîmbiţelor. 

Un iasaul cu gîtul lung urlă cu glas ascuţit la picioa- 
rele zidului : 

— Ja ajiuha ! (Aici! Aici!) 

Oştile turceşti şi începură să se frămînte. În locul 
ienicerilor veneau asabii cu chiulafuri de piele şi akin- 
gii cu chiulafuri roşii. 

Un derviş în straie albe, care însă în loc de cuşmă 
din păr de cămilă purta coif, puse mîna pe un steag și, 
înconjurat de zece ieniceri bătrîni şi răcnind într-una 
ileri! ileri !, dădu năvală spre cetate. 

Maghiarii nu obişnuiau să tragă în dervişi, cum însă 
acesta purta coif şi avea şi sabie în mînă, traseră asupra 
lui. Dervişul atrase şi atenţia Evei. 

Vîntul alungă pentru o clipă fumul şi făcu să fluture 
în mîna dervişului tuiul cu trei nasturi. Întorcînd pri- 
virea spre cetate, Eva văzu că dervişul are un ochi legat. 

— Jumurdsâk ! ţipă ea înfuriată ca o tigroaică. 

Şi-şi repezi din înălţime buzduganul ca pe un fulger 
galben. 

Buzduganul trecu peste capul dervişului şi nimeri în 
piept un ienicer. Dervişul, auzind țipătul, privi în sus. 
În aceeaşi clipă, tunurile bastionului se descărcară în 

ostaşii turci, iar dervişul şi toată ceata lui fură acoperiţi 
de fum şi sclipiri de foc. 

__ Cînd fumul din şanţ se risipi, nu mai era nici urmă 
de derviş acolo. Cu toate acestea însă, zidurile se um- 
plură din nou cu turci care se opinteau să urce. 

Acuma nu mai veneau numai pe scări. Un ienicer cu 
chiulaf alb porni de-a dreptul, fără scară, urcînd din 
piatră în piatră pe zidul sfîrtecat! Mîna lui găsea în 
tot locul de ce să se apuce, iar piciorul crăpătura în 
care să se vire. Printre grinzi îi venea chiar uşor să 
urce, Îl urmară unul, şi încă unul, zece, douăzeci. Ca 
gîzele primăvara, cînd năpădesc partea însorită a zidu- 
rilor. De la un cap la altul al cetăţii exterioare, se că- 
ţărau şi urcau tot mai sus, cu ochii aprinşi, cu gura 
deschisă, gîfîind. Cîte unul lua cu el şi o scară de frîn- 
ghie, pe care o atîrna în cîte-un loc potrivit, iar cei de 
jos porneau numaidecît să urce pe ea. 

Gergely dădu fuga de la bastion la spărtură; cu 
capul descoperit, cu o suliță în mînă, cu obrazul în- 
negrit de praf de puşcă. 

— Sukân ! răcni el spre un ostaş plin de sînge, care 
lupta cu sabia. Mai avem rășină în pivniţă ? 

Avea glasul răguşit. Ca să fie auzit, se apropiase de 
urechea bătrînului. 

— Nu! răspunse Sukân. Nu mai avem decît un butoi 
de saciz. 

— Porunceşte să fie adus numaidecit la tunul Perényi! 

Tot lîngă bătrîn lupta şi diacul Imre, pitarul. Lăsă 
spada şi porni fuga. 

— Vitejilor — strigă Gergely — să ne adunăm toate 
puterile ! 

Din partea cealaltă, ca un ecou, se auziră vorbele lui 
Zoltay. 

— Dacă-i alungăm acuma, nu mai vin! 

— Foc! foc! se strigă şi din alte părţi. 

Femeile cărau pe prăjini plumbul topit, uleiul fier- 
binte şi apa clocotită. 

Nevasta lui Vas Ferenc urcă repede sus cu o lopată 
plină de jeratic, pe care-l răsturnă în capul turcilor. Dar, 

în aceeaşi clipă, lovită în tîmplă de o bucată de piatră 
desprinsă din bastion de o ghiulea, scăpă şi lopata din 
mînă. Se sprijini cu spatele de un stîlp şi se prăbuşi. 

O femeie voinică, plină de scrum, se aplecă s-o ajute. 
Fu de ajuns o privire ca să-şi dea seama că s-a sfîrșit. 
Privirea următoare o îndreptă spre piatra desprinsă din 
bastion, care zăcea lîngă nevasta lui Vas Ferenc. Ri- 
dică piatra şi dădu fuga la ziduri cu ea. Un glonte o 
nimeri în piept. Şi căzu. 

— Mamă |! ţipă o fată cu fusta roşie. 

Dar nu se plecă la pieptul maică-si, ci mai întîi ri- 
dică piatra şi o azvîrli jos, din chiar acelaşi loc de unde 
voise s-o arunce maică-sa, 

Piatra zdrobi doi turci. Abia după ce-i văzu căzînd, 
începu fata să-şi îmbrăţişeze mama, s-o plîingă şi s-o 
coboare pe scările schelăriei. 

Sub zidurile cetăţii, prin oceanul de fum, se apropia 
o ceată cu scuturi de broască ţestoasă. Akingii înaintau 
atît de strînşi unul într-altul, încît mici nu se vedeau 
de după scuturi. 

— Băgaţi de seamă, viteji! se auzi glasul lui Ger- 
gely. 

— Apă! Foc! strigă Zoltay. Uite colo, colo! Urcă 
de-a dreptul pe ziduri, fără scări ! 

Din şanţ fu ridicat un comarnic cu acoperiş de tini- 
chea. Patru piadzi alergară cu el la zid. Cei de pe scară 
apucară de el şi-l înălțară deasupra capetelor. După 
aceea se iviră tot alte comarnice cu acoperiş de tini- 
chea, ca apărătorii să nu le poată sfîrteca cu tîrnă- 
coapele. 

— Apă clocotită ! strigă Gergely. Multă ! 

Eva veni fuga lîngă el şi-i puse coiful pe cap. 

— Mulţumesc. Balázs! zise Gergely. Dobó te-a 
trimis ? 

Eva nu răspunse. Se repezi să aducă apă clocotită, 

— Apă! Apă fierbinte, femei | strigă din toate pu- 
terile. 

În timpul acesta, sus, comarnicele cu acoperiş de ti- 
nichea fură puse cap la cap. Turcii uşor îmbrăcaţi, care 

se cătărau pe ziduri, săriră sub ele. Cite unul era gol 
pînă la brîu şi tot curgeau şiroaie de sudoare pe el. 
Nu-şi îngreuiau capul cu coif. Ba aruncau şi de la brîu 
orice armă mai grea. Doar de braţ le atîrna, agăţat 
de-o curea, iataganul. 

Numeroasele comarnice, alăturate unul lîngă altul, 
alcătuiau o platformă lată de fier. Se vîriră sub ele şi 
cîţiva agii. Derviş beg trecu şi el fuga şanţul, aducînd 
tuiul cu semilună. 

Cînd se întoarse, Eva, ca să fie aproape de Gergely, 
în fumul acela gros nu mai văzu nici un om, ci doar 
limbi mari de foc, iar printre flăcări şi fum sclipirea 
albă a săbiilor. 

— Allah! Allah ! 

Bum, bum, bum ! bubuiau tunurile din cetate. 

Fumul devenise şi mai des, dar deodată se ridică mai 
sus de capetele apărătorilor, ca baldachinul alb cu vo- 
lane rotunde ale unui pat. Şi se vedea limpede cum 
fulgeră armele turceşti în sus, iar cele maghiare în jos. 

— Apă! Apă! strigă Gergely. 

Se vedea platforma metalică ridicîndu-se. De sus, de 
pe zid, cădeau vijiind blocuri de piatră de cîte-o majă. 
Acoperişul metalic se deschidea, înghiţea piatra, apoi 
se închidea la loc. | 

— Apă clocotită ! strigă şi Zoltay, repezindu-se acolo. 

De îndată ce-l văzu acolo pe Zoltay, Gergely cobori 
fuga la tunuri. 

Sacîzul îl aştepta acolo, într-un butoi descoperit, 

Gergely răsturnă butoiul şi le spuse tunarilor aşa: 

— Viriţi-l în tunuri, peste praful de puşcă ! Pînă cînd 
nu mai încape ! Zdrobiţi-l pînă se face praf | Nu puneţi 
decît un dop slab! 

Cei de pe zid tocmai atunci răsturnară apa clocotită 
peste asaltatori. 

Unde nu ajungea piatra, pătrundea apa. Comarnicele 
începură deodată să se clatine şi să se depărteze. Turcii 
fugiră de sub ele răcnind „Ej va!“ şi „Meded !“ 

Bolobocii rămăseseră sus pe ziduri. Asupra lor trase 
Gergely cu un tun. Dar tot nu pieriră cu totul. Gergely 
se repezi spre ei cu aprinzătorul de la tun. 

— Gergely ! se auzi glasul lui Petö. 

— Sînt aici, răspunse Gergely răgușit. 

— Am adus cincizeci de oameni. Ajung ? 

— Mai adă cîţi poți! Pune să se aprindă focuri şi 
să care apă sus. 

O nouă salvă a tufengiilor se amestecă cu fumul tu- 
nurilor şi acoperi pentru o clipă peretele. Turcii uşor 
îmbrăcaţi, care se căţărau pe ziduri, se folosiră de clipa 
aceasta ca să se urce din nou pe scări. 

Gergely se întoarse la tun. 

— L-aţi încărcat ? întrebă. 

— Da, răspunse bătrînul Kocsis Gáspár. 

— Foc! 

Tunul detună. 

Sacîzul ţîşni din el ca o coloană de foc lungă de 
douăzeci de stînjeni. Săriră jos de pe zid pînă şi turcii 
pe care nu i-a atins decît suflul tunului. 

Curăţirea zidului fu urmată de răcnetele înfuriate 
ale ofiţerilor şi ale iasaulilor. 

De pe bastion se vedea bine cum se depărtau, fugind 
de lîngă zid, toţi oştenii. Arabii, piadzii, muselinii, 
deliii, spahiii, gureliii, akingiii fugeau de-a valma, în- 
groziţi, spre şanţuri. Unii zvîrleau din mînă, alţii din 
picior. Erau toţi însîngeraţi, furioşi, de nici nu mai adu- 
ceau a oameni. Nenumăraţii iasauli şi agiii nu-i puteau 
opri decît cu preţul unor strigăte nemaipomenite. Nici 
nu mai mînau înapoi cu biciul, ci cu sabia. 

— Cine-i viteaz, după mine ! răcnea la ei Derviş beg. 

Şi trupa însîngerată era cuprinsă de un nou avînt: 
cu capetele sîngerate, spumegînd de turbare, ridicară 
din nou scările şi se repeziră de astă dată de-a dreptul 
la zidul tunurilor maghiare. 


Îi conducea chiar dervişul. El era în frunte. Giubeaua 
albă se înroşise de sînge. Merge la atac cu tuiul în dinţi 
şi fără scut. 

Pe o scară vecină era în frunte un agă, un uriaş spă- 
tos. Avea un turban cît un cuib de cocostirc şi o sabie 
cît barda unui călău. 

Gergely roti privirea şi-l văzu din nou lîngă el pe 
aprod, care se apleca furios după pietre. Aprodul ridică 
o piatră mare de construcţie şi o aruncă în jos. 

— Balázs — se răsti Gergely la el — pleacă de aici | 

Şi la ultimele cuvinte, glasul lui răguşit sună ca un 
clopoțel. 

Balázs nu räspunse. Avea în mînă sabia italiană, pe 
care o luase din palat. Se repezi cu ea la scara pe care 
urca dervişul. 

Gergely îşi aruncă privirea în jos. 

— Hei! strigă la uriaşul care apăru gifiind. Vită ce 
eşti ! Bivol ! continuă pe turceşte. Crezi oare că nu poţi 
fi atins de arme ? 

Turcul tresări. Chipul lui mare şi lătăreţ încremeni 
cu privirea țintă la Gergely. 

De clipa aceasta se folosi Gergely, care-şi împlîntă 
sulița în pieptul turcului. 

Turcul apucă cu o mînă sulița, iar cu cealaltă îl izbi 
din toate puterile pe Gergely. Lovitura însă nimeri în 
gol şi namila se prăbuşi peste un comarnic de tablă. 

Între timp, dervişul ajunse sus. 

Ferindu-şi capul într-o parte, Eva scăpă neatinsă de 
împunsătura lui de suliță. În clipa următoare, ea-i dădu 
dervişului o lovitură de sabie, nimerindu-i braţul stîng, 
cu care se ţinea agăţat. 

Giubeaua de lînă a dervişului se despică de-a lungul 
braţului, dar de sub ea ieşi la iveală, strălucitoare, că- 
maşa de zale. 

Dintr-un salt, fu sus pe zid. Gîfiind înfuriat, se repezi 
la Eva cu sabia în mînă. 

Eva se retrase doi paşi, cu sabia întinsă drept înainte, 
aşteptînd cu ochii larg deschişi atacul. 

Turcul însă, trecut de mult prin şcoala morţii, văzuse 
că are în faţă spadă şi nu sabie. Ştia că nu-i lucru cu- 
minte să te repezi în spada lungă întinsă spre tine. Se 
opri brusc în loc şi vru să lovească în spadă, ca s-o dea 

la o parte, iar cu o a doua lovitură să-l trimită pe lumea 
cealaltă pe flăcăuaşul care semăna a aprod. 

Eva însă cunoştea această lovitură. Spada ei făcu re- 
pede un cerc de jos în sus, ocolind sabia turcului. Pînă 
să dea dervişul a doua lovitură, spada Evei i-a şi alu- 
necat pe sub braţ. 

Îl salvă doar cămaşa de zale. Ochiurile de oţel tros- 
niră, dar în aceeaşi clipă dervişul lovi, şi sabia lui o 
nimeri pe Eva în cap. 

Eva nici nu mai ştia pe ce lume se află, capul îi sta 
să crape, vedea negru înaintea ochilor, pămîntul îi fugea 
de sub picioare. Ridică braţul la ochi şi căzu lîngă tun 
ca un sac. 

Cînd Eva îşi reveni, în jurul ei se făcuse linişte. Unde 
se află ? Nu ştia. 

Privi în jur. Încercă să-şi dea seama. O construcție 
dărăpănată de bîrne... lar printre bîrne, cerul curat, 
luminat de lună şi stelele sticlind alb... 

Ceva tare îi apăsa dureros spinarea. 

Iar capul îi zăcea în ceva umed şi rece... 

Cu mîna amorţită îşi pipăi spinarea. Dădu peste pie- 
tre fărîmate şi peste o ghiulea de fier de mărimea 
unui măr. 

Atunci se dumiri dintr-o dată. 

Era linişte, prin urmare lupta se sfirşise. Oare cine 
rămăsese stăpîn pe cetate ? Turcul ori maghiarul ? Pe 
crenele se auzea pasul încet, uniform. al unui străier : 
un, doi, trei, patru... 

Eva s-ar fi ridicat, dar avea capul greu, ca de plumb. 
Mişcîndu-se, văzu totuşi că se află în apropierea bas- 
tionului şi că lîngă ea zăcea o femeie întinsă pe burtă, 
un soldat în mintean albastru, fără cap. 

Dumnezeule sfinte | Dacă cetatea o fi în mîna turcu- 
lui ?... 

Printre grinzi răzbătea lumina roşietică a unui felinar. 
Se apropiau paşi. Se auzi un glas bărbătesc răguşit : 

— Pe cine să luăm întîi: aprodul ori femeia ? 

„Slavă Domnului, se vorbeşte ungureşte |“ 

— Pe amîndoi, răspunse celălalt. 

— Totuşi, aprodul... 

— Atunci să-l ducem pe aprod. Domnul căpitan încă 
nu s-a culcat. 

Şi se opriră lîngă Eva. 

— Să-l ducem la palat ori laolaltă cu ceilalţi ? 

— Laolaltă cu ceilalţi. De mort, e tot aşa de mort şi 
ăsta ca toţi ceilalți. 

Unul o luă de picioare, celălalt de subsuori şi o ri- 
dicară pe tarpgă. 

Eva vorbi: 

— Oameni buni | 

— Ia te uită, va să zică domnia ta trăieşti, domni- 
şorule ? Slavă Domnului, domnişorule Balázs | Să-l du- 
cem atunci la palat. 

— Oameni buni — vorbi din nou Eva cu tremur în 
glas — dar stăpînul meu trăieşte ? 

— Trăieşte dară, cum să nu trăiască ? Chiar acuma 
îi leagă bărbierii piciorul domnului căpitan. 

— Eu vă întreb de hotnogul Gergely. 

— De diacul Gergely ? Şi înghiontindu-şi tovarășul : 
— Vorbeşte aiurea. 

Omul scuipă în palme, apucară de capetele tărgii şi 
o ridicară. 

— Oameni buni — zise Eva aproape zbierîind — 
răspundeţi-mi : trăieşte ori nu domnul hotnog Gergely 
Bornemissza ? 

Auzind o asemenea vorbă răspicată ca o poruncă, cei 
doi oameni răspunseră aproape într-un glas: 

— Trăieşte, dară. 

— O fi rănit? 

— La mînă şi la picior. 

— Duceţi-mă la el! 

Cei doi țărani se opriră. 

— La el? 

Unul din cei doi strigă la străjer: 

— Hei, viteze ! Încotro o fi domnul Gergely ? 

— Ce vreţi ? se auzi de sus glasul lui Gergely. 

— E aici domnişorul Balázs, boierule. Şi ar avea să-ţi 
spună ceva. 

Sunet de paşi înceţi care se apropie coborînd pe scară. 
Gergely se apropie cu un felinar în mînă, şchiopătînd. 
În felinar ardea o lumînare. 

La capul scării se opri şi spuse cuiva: 

— Cu neputinţă | Morţii sînt atît de mulţi, încît nici 
în două zile nu vor putea fi ridicaţi toţi. 

— Nici în patru, fu de părere un glas răguşit. 

Felinarul se apropie. 

— Scoteţi-mi coiful ! spuse Eva. 

Țăranul duse mîna la catarama de sub bărbia Evei. 

În momentul acela sosi şi Gergely. 

— Balázs, dragul meu — zise — bine că trăieşti | 

Țăranul desfăcu legătura şi scoase coiful. Pe Eva o 
săgetă o durere arzătoare. 

— Vai! strigă. 

Căptuşeala coifului se lipise de sînge şi păr, iar ţăra- 
nul n-avea de unde şti că aprodul are rană la cap. 

Gergely puse felinarul jos şi se apleacă spre Eva. 

Ea văzu că obrazul lui Gergely era încă tot atît de 
mînjit cum fusese în toiul luptei, barba şi sprîncenele 
pîrlite. Mîna dreaptă îi era bandajată. 

Dar nici chipul ei nu era de recunoscut de atîta sînge 
şi de atîta scrum. Nu i se mai vedea decît albul ochilor. 

Gergely fu străbătut de acelaşi fior cald, pe care-l 
simţise în ziua cînd, fiind cu gîndurile la roata de foc, 
zărise ochii aceia la fereastra palatului. 

Privirile lor se întilniră pentru o clipă. 

— Gergely ! zise atunci femeia, 

— Eva! Eva | Cum ai ajuns tu aici ? 

Şi cum în clipa aceea îşi aminti fulgerător tot ce 
auzise despre fiul său şi de purtarea femeii pe care o 
luase drept aprod, îşi dădu seama de tot ce era mai 
dureros în întrebarea lui. Lacrimile îi ţişniră din ochi, 
prelingîndu-i-se peste obrazul înnegrit de fumul ar- 
melor. 

După năvala aceea îngrozitoare, trei zile în şir fură 
cărați morţii. Îngroparea lor fu lăsată în seama dervişi- 
lor şi a asabilor neînarmați. 

La picioarele zidului zăceau mormane de leşuri. În 
şanţuri sîngele se strînsese baltă, încît trebuiseră să în- 
tindă pe alocuri podeţe ca să se poată trece. Iar în jurul 
morţilor era plin de scuturi. Stindarde, săbii, sulițe, 
arcuri, puşti frînte şi împrăştiate şi o lduhoare înprozi- 
toare. 

Turcii îşi cărau zi şi noapte morţii. Numai de sub 
zidurile cetăţii exterioare ridicară opt mii. Abia a treia 
zi curăţară locul şi de ultimul mort, cînd stolurile de 
corbi trebuiau alungate cu puşca. 

Pierderile fuseseră însă mari şi în cetate. În dimineaţa 
de după asalt, părintele Márton cîntase Absolve Domine 
pentru trei sute de morți. 

Cei trei sute de morţi zăceau în şiruri lungi în jurul 
gropii comune. La mijloc, părintele Bâlint în cămașa 
bisericească, în stolă. Lîngă el, Cecey, decapitat. Opt 
hotnogi, aprodul Balázs cu maică-sa Máté Ször, morarul 
din Maklâr, Gergely, fierarul din Felnemet, Gasparics, 
nevasta lui Vas Ferenc, lelea Balogh, femei, fete, mul- 
țimea nenumărată şi tăcută a morţilor de nerecunoscut, 
ciopîrțiți şi însîngeraţi. Ici-colo, numai cîte un cap. În 
alte părţi, doar cîte un braţ, cîte o haină însîngerată, 
cîte un picior încălţat. 

La înmormântare luară parte ofiţerii rămaşi în viaţă. 
Dobó era şi el de faţă, cu capul descoperit şi cu drapelui 
cetăţii în mînă. Cînd preotul mirui morţii, Dobó luă 
cuvîntul şi vorbi cu glasul şovăitor, trist, 

— Stau în faţa voastră cu capul descoperit, tovarăși 
de vitejie, care, sîngerînd şi arzînd în foc, aţi cunoscut 
moarte de martir. Sufletul vostru se află acum dincolo 
de stele, în patria veşnică; rămăşiţele voastre pămîn- 
teşti vor fi binecuvîntate astăzi şi în vecii vecilor. În- 
chin în faţa voastră, eroi slăviţi, drapelul cetăţii. Aţi 
murit pentru patrie. Răsplata voastră e în ceruri ! Rămi- 

neţi cu bine ! În gloria veşniciei ne vom revedea în faţa 
regelui sfînt Ştefan. 

Morţii fură coboriîţi unul cîte unul, în timp ce tunu- 
rile cetăţii bubuiau. 

Fulgi albi de nea începură să cadă din înalt. 


Duminică, 16 octombrie. Dob6 dormi după-amiază 
un ceas, apoi, după ce se trezi de-a binelea, încălecă şi 
se duse călare la bastionul Sândor. 

Cei din cetate nici nu mai reparau zidurile, ci se 
mulţumeau să stea de veghe la spărturi. 

Era o zi de toamnă rece, înceţoşată. 

Tunurile turceşti bubuiau într-una. 

— Ja du-te tu, Kristóf dragă — zise Dobó către apro- 
dul său — la bastionul Bolyky şi vezi ce fac cei 
de-acolo ? Eu plec la poarta veche. 

Kristóf, bandajat şi el la unul din ochi, încălecă. 

La poarta întunecată îşi legă calul de un stîlp şi-o 
luă fuga pe jos. Apoi, de-a lungul zidului, pînă la Bor- 
nemissza. 

În dreptul unei spărturi îl nimeri un glonte de puşcă 
şi se prăbuşi de pe zid. 

Străjerul îl înştiință pe Zoltay strigînd : 

— Domnule hotnog | Aprodul cel mititel a căzut. 

Zoltay urcă pe ziduri întristat. Văzu pe pieptul băia- 
tului pata mare de sînge. Ostaşul îngenunche lîngă el 
şi, cum băiatului îi căzu capul în piept, îi scoase coiful. 

— Du-te numaidecit la domnul căpitan, zise Zoltay 
imbrăţişînd băiatul. Înştiinţează-l. 

Băiatul mai trăia încă. Faţa îi era ca de ceară. Se 
uită la. Zoltay cu ochii tulburi şi şopti : 

— Înştiinţează-l că am murit. 

Oftă şi muri. 

În dimineaţa următoare se treziră fără să mai audă 
tunurile. Corturile se zăreau albe pe coline şi pe coasta 
dealurilor, dar turcii de loc. 

— Să fim cu bägare de seamă — se îngrijoră 
Dobó — să nu cădem în vreo cursă | 

Şi rîndui străji la tunelurile de sub pămînt, precum 
şi sus, la spărturi. 

Căci pe creasta zidului nu se mai prea putea sta ni- 
căieri. Cetatea ajunsese ca un caş ronţăit de şoareci. 
Cînd umblai pe lîngă zid, se întîmpla să se prăvălească 
şi singur. | 

Cum stăteau şi se uitau la ciudata pustietate şi tăcere 
a corturilor turceşti, cineva zise ca şi cînd şi-ar fi dat 
cu părerea : 

— Au plecat... | 

Vorba fu repetată în toată cetatea, ca focul care se-n- 
tinde cu repeziciune în iarba uscată : 

— Au plecat | Au plecat! 

Şi cu o bucurie din ce în ce mai mare: 

— Au plecat! Au plecat! 

Ofițerii însă nu îngăduiră nimănui să treacă dincolo 
de ziduri. 

La un pătrar de ceas după răsăritul soarelui, străjile 
vestiră că vine o femeie. După feregeaua de mătase 
neagră care-i acoperea capul se vedea că-i turcoaică. 

Venea dinspre Maklâr. Călare pe un catîr. Înaintea ei, 
în şaua înaltă, un copilaş ungur. Catîrul era condus de 
căpăstru de un băiat de vreo cincisprezece ani. 

Nu-i deschiseră poarta. Dar nici n-ar fi avut ce-i des- 
chide, căci poartă nu mai era. 

Femeia intră călare printr-o spărtură. Cum nu. ştia 
ungureşte, nu strigă decît cuvîntul acesta : 

— Dobó! Dobó! 

Dobó, urcat în vîrful ruinelor porții, stătea şi privea 
spre Füzes-Abony. O văzuse pe turcoaică venind. 
Şi-şi închipuise numaidecît că e mama micului Selim. 
Cu toate acestea, o dată ce femeia striga numele lui, 
coborî de pe ruine şchiopătînd. 

Turcoaica îngenunche la picioarele lui. După aceea 
ridică iar capul şi, rămînînd îngenuncheată, întinse spre 
el copilul maghiar : 

— Selim | Selim ! implora împreunîndu-şi mîinile. 

Copilul ungur părea de vreo şase ani. Un copilaş 
oacheş cu privirea isteaţă. Avea în mînă un căluţ cioplit 
din lemn. 

Dobó puse mîna pe căpşorul copilului. 

— Cum te cheamă, dragul meu ? 

— Jancsi. 

— Dar numele celălalt ? 

— Bornemissza. 

Dobó se întoarse spre bastionul Sándor zguduit de 
bucurie. 

— Gergely ! Gergely | strigă. Alergați repede după 
hotnogul Gergely. 

În momentul acela însă Gergely sosea alergînd din 
toate puterile. 

— Jancsi, dragul meu | Jancsi | strigă lăcrimînd. 

Îi venea să-şi mănînce copilaşul. 

— Hai la măicuţa tal 

Turcoaica se agăţă de băieţaş cu amîndouă mîinile. 
Apucă de el cum înhaţă vulturul mielul. 

— Selim | strigă cu ochii ieşiţi din orbite. Selim | 

Se vedea că-i în stare să sfişie copilul, dacă nu şi-l 
va recăpăta pe al ei. 

O clipă mai tîrziu, Eva ieşi din palat în cămaşă de 
noapte. Avea fruntea legată cu o basma albă, la față 
însă se înroşise de bucurie. Venea alergînd cu puiul də 
turc pe care-l ţinea de mînă. Micuţul Selim purta obiş- 
nuitele sale straie turceşti şi alerga pe lîngă Eva cu o 
bucată mare de cozonac în mînă. 

Amîndouă mamele alergară fiecare la copilul ei cu 
braţele deschise. 

Una din ele strigă: 

— Selim | 

Cealaltă strigă : 

— Jancsi dragă ! 

Şi îngenuncheară fiecare lîngă copilul ei. Îi îmbrăţi- 
şară şi-i sărutară, 

Şi cum cele două mame stăteau îngenuncheate, se 
uitară deodată una la alta şi-şi dădură mîna. 


Turcii fugiseră într-adevăr. 

Varsânyi, care apăru în cetate îndată după sosirea 
femeii, povesti că paşalele voiseră să dea încă un asalt, 
dar ienicerii, cînd fură înştiinţaţi despre asta, trîntiră 
armele jos în faţa cortului paşalelor. Şi începură să 
strige înfuriaţi : 

— Nu mai luptăm! Chiar de-ar fi să ne spînzuraţi 
pe toţi, nu mai luptăm | Allah a trecut de partea ungu- 
rilor | Nu luptăm împotriva lui Dumnezeu ! 

Ahmed paşa, plingînd şi smulgîndu-şi barba, îl mus- 
tră pe Ali paşa în faţa oştirilor: 

— Ticălosule, ziceai că cetatea Eger e un staul pră- 
pădit, iar poporul din ea nişte oil Acuma să duci tu 
singur sultanului vestea ruşinoasă | 

Şi numai cuvintele înspăimîntătoare ale begilor îm- 
piedicară cele două paşale să nu se încaiere în faţa 
ostaşilor. 

Ofiţeri nu mai rămăseseră decît foarte puţini. Veli 
beg fusese luat de pe cîmpul de luptă pe targă. Iar pe 
Derviş beg îl găsiseră sub ziduri abia pe la miezul 
nopţii, pe jumătate mort. 

Oastea turcească fusese cuprinsă de o asemenea amă- 
răciune, numărul celor răniţi era atît de mare, încît pa- 
şalele nici nu apucară bine să dea porunca de întoar- 
cere, că cetele o şi luară din loc. Cei care-şi aveau ta- 
băra sub Felnémet dădură foc satului şi porniră la drum 
la lumina focului. Nici ceilalţi nu aşteptară să se facă 
dimineaţă. Îşi lăsară acolo corturile şi calabalicul şi por- 
niră la drum. 

Auzindu-l pe Varsânyi, cei din cetate se bucurară de 
parcă moşteniseră pămîntul. Oamenii dănţuiau. Dădeau 
cu cuşmele de pămînt. Ridicară steagurile turceşti. Des- 
cărcară tunurile. Părintele Márton înălţă spre cer crucea 
pe care o avea în mînă şi cu glasul celui care tresaltă 
de bucurie strigă : 

— Te Deum laudamus ! 

Căzu în genunchi şi se prosternă la pămînt; sărută 
crucea. Plîngea. 

Clopotul fu dezgropat. Grinda pe care atîrna de obicei 
fu aşezată pe doi stilpi. Clopotul răsună. 

Bim-bam-bim-bam 1... suna cu voioşie clopotul şi, în 
timp ce părintele Mârton cînta în mijlocul pieţei cu 
crucea în mînă, poporul îngenunche în jurul lui; Dobó 
îngenunche şi el. 

Pînă şi răniții se tîrîră afară din ungherele lor şi din 
încăperile de sub pămînt şi îngenuncheară alături de 
ceilalţi. 

Dar, deodată, Nagy Lukács strigă cît putu de tare: 

— După ei, dumnezeii lor de păgîni | 

Privirile celor înarmaţi fulgerară către Dobó. Dobó 
încuviință. 

Cîţi cai se mai găseau în cetate, toţi fură încălecaţi 
de oșteni. Se repeziră afară din cetate, luînd-o spre 
Maklâr, după turci. 

lar pedestrimea dădu năvală peste corturi. Se întoar- 
seră cu o sumedenie de gloanţe, arme şi praf de puşcă. 
Cît priveşte corturile, şi peste o săptămînă tot mai cărau 
la ele. 

Seara, călăreţii se întoarseră în cetate încărcaţi toţi 
cu pradă. 

Trei sute dintre locuitorii cetăţii zăceau morţi în cimi- 
tirul comun, iar, împrăştiaţi în toate părţile, pe paie şi 
pe fîn, în interiorul cetăţii, zăceau două sute de grav 
răniți, despre care nu se ştia dacă vor supravieţui ori nu 
groaznicelor schilodiri suferite, 

Ofițerii superiori erau şi ei răniți, toţi. Dobó şi Bor- 
nemissza, la mînă şi la picior; Zoltay zăcea în pat; 
Mekesey era din cap pînă-n picioare numai răni — cît 
priveşte părul, barba, mustaţa şi sprîncenele, le avea şi 
el pîrjolite ca şi Dobó, Bornemissza şi cea mai mare 
parte din luptători ; Fiigedy era atît de bandajat la cap, 
încît nu i se mai vedeau decît ochii şi urechile. Îi mai 
lipseau şi trei dinţi, pe care i-i zburase o lovitură de 
buzdugan dată de un turc. Dar nu era prea supărat, 
fiindcă scăpase şi cel care-l durea. 

Nerănit nu scăpase nimeni. Adică, totuşi cineva: 
tiganul. 

Ultimul raport al lui Sukán glăsuia aşa : 

— Mărite domnule căpitan, vă înştiinţez că toate 
ghiulelele de tun mai mari căzute în cetate au fost adu- 
nate şi numărate. 

— Cite ? 

— Apoi, fără sutele care sînt îngropate în ziduri, 
mai lipsesc cinci bucăţi ca să fie douăsprezece mii. 


INCHEIERE 


Cel pe care-l interesează ce s-a mai întîmplat după 
asediu în cetate poate găsi informaţii în cărţile de istorie. 
Şi eu tot de-acolo mi-am notat pe scurt următoarele : 

Cînd, înainte de asediu, Dobó a cerut ajutorul adu- 
nării din Sziksza, i s-a răspuns, adică lui Mekcsey care-l 
reprezenta, următoarele : 

— Dacă nu eraţi destui, de ce v-aţi păstrat slujbele ?| 
Dacă aţi mîncat bucata cea gustoasă, soarbeţi acuma şi 
zeama ! 

La asemenea vorbe cei doi căpitani răspunseră abia 
după asediu, cînd ieşiră amîndoi din slujbă. 

Vestea victoriei zbură cu repeziciune spre apus. 
Europa se veselea şi nu prididea cu laudele. La Roma 
papa sluji un Te Deum. Regele primi de pretutindeni 
scrisori de preamărire. Vienezii se minunau de steagu- 
rile cucerite de la turci şi trimise la Viena. (Drapelul de 
catifea al lui Ali paşa se mai vede încă şi astăzi printre 
trofeele Habsburgilor.) 

Regele trimise la Eger pe căpitanul major Mâtyâs 
Sforzia, să-i convingă pe Dobó şi pe Mekcsey să-şi păs: 
treze slujbele. Aceştia însă rămaseră neînduplecaţi. 

— Ne-am făcut datoria — răspunse Dob6 — şi bine 
ar fi fost să şi-o fi făcut şi alţii! Transmiteţi maiestăţii 
sale expresia respectelor noastre. 

După aceea, regele numi în locul lui Dobó, la căpi- 
tănia cetăţii Eger, pe Gergely Bornemissza. 

